
UVOD 


Novi obrazac: 
iscjeljivanje i 
stvaralački proces 

Nakon objavljivanja moje prve knjige Iscjeliteljske ruke nastavila sam proučavati 
odnos naših životnih energija i zdravlja, bolesti i iscjeljivanja. Veoma su me 
zainteresirali dublji razlozi zbog kojih se razbolijevamo. Je li “razbolijevanje” dio 
ljudskog stanja koje u sebi nosi dublje značenje ili pouku? Kako življenje 
“normalnog” života u našoj kulturi dovodi do bolesti? Pitala sam se koji je 
životni ritam za nas najzdraviji. Kako naša svakidašnja opredjeljenja i djelovanja 
utječu na naše zdravlje? Kako mijenjanje naše svijesti iz trenutka u trenutak 
utječe na naše zdravlje? Pitala sam se može li i kako, naša bolest biti povezana 
s našom kreativnosti i s našim evolucijskim procesom. 

Prestala sam se baviti iscjeljivanjem kako bih imala više vremena za osnivanje 
Iscjeliteljske škole Barbare Brennan te sam nastavila promatrati energetske 
fenomene u razredima i skupinam kao i kod pojedinih studenata. Tijekom 
poduke i predavanja, počeo se otkrivati vrlo zanimljiv obrazac. Početkom godine 
moj vodič je rekao da trebam predavati o stvaralačkom procesu. Kada sam 
napokon bila sposobna napisati, srediti i spojiti nekoliko predavanja, otkrila sam 
sasvim novu vezu evolucijskog plana Zemlje, naše životne zadaće, naše kreativnosti, 
našega zdravlja i življenja u onome što Heyoan, moj vodič, naziva otvorenim 
trenutkom. 

Da bismo razumjeli novi materijal potrebno je stvoriti novu paradigmu. Webster 
definira riječ paradigma kao “obrazac, primjer ili model”. To je način na koji 
opažamo svijet. Paradigma je niz pretpostavaka koje dijelimo i koje nam objašnjavaju 
svijet i pomažu da predvidimo njegovo ponašanje. Mi te pretpostavke prihvaćamo 
kao gotove činjenice. Definiramo ih kao osnovnu stvarnost i o njima dalje ne 
razmišljamo. Primjećuje li riba vodu? 

“ Većina naših predodžaba o svijetu proizlazi iz niza pretpostavaka usvajamo bez 
provjere, i koje, većinom, ne istražujemo ili ispitujemo”, primjećuje Werner 
Erhard, utemeljitelj Forum radionica. Nosimo ih u sebi kao datost. Toliko su dio 

nas samih da nam je teško od njih se dostatno udaljiti kako bismo o njima 
mogli razgovarati. Mi ne mislimo o tim pretpostavkama - mi mislimo iz njih.” 
Medicinski obrasci određuju način na koji razmišljamo o našim tijelima. Godinama 
je zapadnjačka medicina smatrala zle duhove, duševna stanja, bakterije i viruse 
uzrocima bolesti i preme tome je određivala terapiju. Napretkom medicinske 
tehnologije i novim spoznajama o povezanosti uma i tijela, naši se medicinski 
obrasci mijenjaju. Novi obrasci pružaju nove mogućnosti. 

U prošlosti je bilo poznato da je polje aure povezano sa zdravljem i izlječenjem, 
ali u nekom “ezoteričnom” smislu. Spoznaja polja bila je mješavina stvarnih 
opažanja, pretpostavki i mašte. Sada, kada smo o bioenergiji u našim laboratorijima 
i klinikama spoznali više, ideja o ljudskom energetskom polju koje je izravno 
povezano s našim zdravljem postaje prihvatljivijom unutar zapadnjačkih medicinskih 
obrazaca. 

U ovoj knjizi predstavljam novi pogled na zdravlje, liječenje i bolest. Prvi dio 
uključuje znanstveno tumačenje temeljeno i na energetskom polju i na holografskim 
teorijama o tome kako djeluje polaganje ruku. 

U drugom dijelu opisujem što iscjelitelj može ili ne može učiniti za nekoga, 
opisujem osnovni oblik iscjeliteljske seanse, te kako može djelovati sprega 
liječnik-iscjelitelj. Drugi dio predstavlja koncept unutarnjega sustava balansiranja, 
automatskog, obično nesvjesnog, sustava koji nas održava u vrhunskoj formi ako 
ga osluškujemo i slijedimo. Drugi dio također pokazuje kako u našim životima 
i tijelima možemo stvoriti bolest ako ne slijedimo naš sustav balansiranja. 

Kroz niz razgovora s pacijentima, u trećem dijelu prikazujem etape osobnog 
iskustva koje su se s pacijentove točke gledišta zbivale tijekom iscjeljivanja. 
Objašnjavam što pacijent može učiniti kako bi iz tog procesa dobio najviše, 
uključujući i to, kako surađivati s iscjeliteljem i liječnikom u stvaranju plana 
liječenja. Prikazi različitih slučajeva pomažu stavljanju iscjeliteljskog procesa u 
svakodnevne okvire. 

Četvrti dio daje podrobne planove liječenja i veoma korisne iscjeljujuće meditacije 
i vizualizacije koje će pomoći vašem osobnom procesu liječenja. 

Peti dio opisuje kako vaše veze s drugim ljudima utječu na vaše zdravlje u 
pozitivnom i u negativnom smislu. Opisani su praktični načini stvaranja zdravih 
odnosa, jednako kao i interakcije aurinih polja koje se zbivaju u odnosima s 
drugima. Dati su načini za ponovnu uspostavu zdrave razmjene energije i 
povezanosti aurinih polja. 

Šesti dio opisuje višu duhovnu stvarnost i dublje dimenzije stvaralačkih energija 
te dovodi zdravlje, bolest i liječenje u svezu sa stvaralačkim procesom. 

Dodatak A predstavlja zapis s iscjeliteljske seanse; dodatak B popis svih vrsta 
iscjelitelja i onoga što rade, te organizacije u kojima ih možete naći; a dodatak 
C, opis Iscjeliteljske škole Barbare Brennan koja obučava muškarce i žene 
iscjelitelje za stručni rad. Bibliografija pruža izvor daljnjeg izučavanja i čitanja. 


12 


r 


I 

PRVI DIO 

| 

PREGLED 

SUVREMENOGA 

ISCJELJIVANJA 


“Novu ideju najprije osuđuju kao smi¬ 
ješnu , a zatim odbacuju kao trivijalnu, 
dok napokon ne postane ono što je 
svakome znano. ” 

William James 

oglavlje 


1 Iscjelitelj ski 
dar 


15 


Iscjeliteljski dar leži u svakome. 
On nije dat samo nekima. On je vaše 
pravo stečeno rođenjem jednako kao 
i moje. Svatko može primati iscjeljivanje 
i svatko može naučiti iscjeljivati. Svatko 
može iscjeljivati sebe samoga i druge. 

Vi već sebe iscjeljujete premda to 
tako ne nazivate. Što najprije činite 
kada se ozlijedite? Obično dodirujete 
ozlijeđeni dio tijela. Možda ga čak čvrsto 
uhvatite kako biste zaustavili bol. Taj 
tjelesni instinkt također šalje iscjeljujuću 
energiju u ozlijeđeni dio. Kada biste 
se opustili i držali ruke na ozljedi 
duže nego što to normalno činite, 
otkrili biste da se zbiva i dublje iscje¬ 
ljivanje. Svaka majka dodiruje, drži, 
ljubi ili miluje svoju djecu kada ih 
nešto boli. Ona to čini i drugim oso¬ 
bama koje voli. Ako počnete istraživati 
te jednostavne reakcije, utvrdit ćete 
da je učinak jači ako dodirne te nekoga 
koga veoma volite nego kada dodirnete 
nekoga koga ne poznajete. Vjerojatno 
ste svome dodiru dodali posebno 
svojstvo - dah ljubavi koju osjećate 
za tu osobu. Eto vidite da ste cijelo 
vrijeme znali iscjeljivati samo što toga 
niste bili svjesni. 

Kada ste radosni, sretni, energizirani 
ili u nekom drugom dobrom raspolo¬ 
ženju, vaš će dodir biti ugodniji nego 
kada ste loše raspoloženi. Energija lo¬ 
šega raspoloženja nije ista kao ona u 
vedrom raspoloženju. Vaše raspoloženje 
se u svakom trenutku odražava u vašoj 
energiji. Kada naučite upravljati vašim 
raspoloženjima pa preme tome i priro¬ 
dom vaše energije i vašeg energetskog 
toka, vrlo brzo ćete se energijom koristi¬ 
ti za iscjeljivanje. To je ono što čine 
iscjelitelji. Oni jednostavno uče opažati 
i upravljati svojom energijom kako bi 
se njome koristili za iscjeljivanje. 

Ta svakodnevna osobna iskustva 
koja, sigurna sam, postoje od kada 
smo bili stanovnicima špilja, izrasla su 


u osnovu za liječenje polaganjem ruku. 
Stara su koliko i ljudska bića. Stari 
narodi bili su svjesni iscjeliteljske snage 
koju imaju ruke. Svaka kultura istraživala 
je i koristila tu snagu u okvirima svoga 
znanja i tradicije. U svojoj knjizi Znanost 
budućnosti (Future Science) John White 
navodi devedeset sedam različitih kultu¬ 
ra na svijetu od kojih svaka rabi svoj 
pojam kojim označava iscjeljivanje ili 
životna energetska polja. Životna ener¬ 
getska polja poznata su u Kini i Indiji 
više od pet tisuća godina. 

Životnu energiju koja okružuje i 
prožima sve stvari ja nazivam univerzal¬ 
nim energetskim poljem, ili UEP Životnu 
energiju koja je povezana s ljudskim 
bićima, nazivam ljudskim energetskim 
poljem, ili LJEP. Ono je općepoznato 
kao ljudska aura. 


Opažanje i upravljanje LJEP-om 


Mnogi ljudi mogu opažati ljudsko 
energetsko polje, a svatko to može 
naučiti. U stvari, mi to već činimo - 
možda nesvjesno, možda to zanemaru¬ 
jemo, a možda nazivamo nekako 
drukčije. Na primjer, znate da netko u 
vas zuri dok ga ne gledate ali to 
osjećate; ili vam se odmah svidi nepo¬ 
znata osoba koju ste upoznali i znate 
da ćete se dobro slagati; ili imate 
neodređeni osjećaj da će se dogoditi 
nešto lijepo, i dogodi se. Ljudsko ener¬ 
getsko polje osjećate uporabom onoga 
što ja nazivam visokoosjetilnom percep¬ 
cijom (VOP). VOP su zapravo naša 
osjetila proširena izvan normalnih 
granica na koje smo obično navikli, 
ponekad nazvana šesto osjetilo. Drugi 
nazivi koji se koriste za tu sposobnost 
su: vidovitost ili sposobnost viđenja 
stvari koje drugi ne vide; ekstrasenzorna 
auditivnost ili sposobnost slušanja 

onoga što drugi ne čuju, i ekstrasen- 
zorna senzitivnost ili sposobnost 
osjećanja stvari koje drugi ne osjećaju. 

Godinama sam otkrivala, prouča¬ 
vala i rabila VOP Pronašla sam i pre¬ 
ciznije načine kojima razlikujemo tipove 
VOP-a. Oni uključuju svih pet naših 
normalnih osjetila - vid, sluh, dodir, 
okus i miris - kao i dodatne osjete. 
Jedan od tih osjeta, naša intuicija, 
predstavlja nejasan osjećaj znanja, kao 
što je spoznaja da će se nešto lijepo 
dogoditi ali ne znamo što. Još jedan 
primjer intuicije jest kada znate da će 
netko nazvati telefonom - možete čak 
i znati tko će to biti - ali ne znate 
točno kojim povodom. 

Drugi takav osjet je ono što ja 
nazivam izravnim znanjem. Taj osjet 
daje nam potpunu i određenu izravnu 
informaciju. Na primjer, znamo da će 
izvjesna osoba zvati, kada će zvati, i 
što će reći. Ili, ako smo zapitani o 
nečemu o čemu mislimo da ništa ne 
znamo, a znamo i cjelokupnu zamisao 
i određeni odgovor. Kod izravnog znanja 
obično ne znamo kako znamo obavijest. 
Jednostavno je znamo. 

Još jedan visoki osjet jest naša 
sposobnost da osjetimo vlastite emocije 
i emocije svake druge osobe. Znamo 
što netko drugi osjeća iako nismo 
komunicirali riječima. Naprosto primimo 
energiju tuđih osjećaja. 

Ja pravim razliku između osjeta 
osjećaja i osjeta ljubavi. Prema tome, 
još jedan naš osjet jest naša sposobnost 
osjećanja ljubavi. Osjećaj ljubavi uključu¬ 
je mnogo dublju povezanost s drugima 
nego što je ima osjećanje drugih 
emocija. On je posebna kategorija. 

Uz naše osjete vida, sluha, okusa, 
mirisa i dodira imamo intuiciju, izravno 
znanje, osjet za emocije i osjet za 
ljubav. Kad svi ti osjeti funkcioniraju, 
u stanju smo postati potpuno svjesnima 
našega postojanja ovdje i sada. 


Naši osjeti služe našoj svjesnosti, a 
naša nas svjesnost vodi u sadašnjost. 
Biti u sadašnjosti jest iskustvo koje 
mnogi ljudi postižu meditacijom. To 
stanje predstavlja vrata za izlazak izvan 
granica vremena i prostora koji nas 
ograničavaju. Meditacija stišava i čisti 
um pripremajući ga za visoku osjetilnost. 

VOP se nalazi u okvirima vrlo 
suptilnih obavijesti koje naši mozgovi 
obično filtriraju kao nevažne. Razmotri¬ 
mo analogiju sa slušanjem glazbe. Kada 
je glazba glasna, teže je razabrati 
nježnije note. Ako stišate ton, značajni¬ 
jima postaju nježnije note i suptilnije 
nijanse. Čujete ritmove u ritmovima. 
Isto se odnosi na VOP i ljudsko ener¬ 
getsko polje. 

Možete naučiti stišati unutarnju 
buku u vašoj glavi i obraćati pozornost 
nježnijim ritmovima i suptilnijim 
nijansama života. Kada neko vrijeme 
to prakticirate, otkrijete da su ti suptilni 
ritmovi temelji vašega životnog iskustva 
iz trenutka u trenutak. Oni su u svezi 
s moćnom životnom energijom s 
pomoću koje svi funkcioniramo. 

Stavite ruku na koljeno vašega 
djeteta kada se ono sljedeći put udari. 
Osjetite ljubav prema svojemu djetetu. 
Vaša ruka će postati toplom. Zašto? 
Zato što iscjeljujuća energija vašega 
energetskoga polja teče iz vaše ruke i 
pomaže koljenu da ozdravi. Iscjeljujuću 
energiju osjetit ćete kao toplinu, pulsi- 
ranje ili škakljanje poput električne 
struje. Ovaj tip percepcije zove se 
kinestetički osjet. Ljudsko energetsko 
polje opažate kinestetički, dodirom. 

Kada uspijete opažati ljudsko ener¬ 
getsko polje, možete naučiti na njega 
utjecati i njime upravljati po svojoj 
volji. Pokušajte mijenjati energetski 
protok kroz vaše tijelo prema sljedećem 
uputstvu. Možete to učiniti sljedeći put 
kad se budete osjećali umornim ili 
napetim. 

Ležite i zamislite lijepo ugodno 
sunce unutar vašega solarnoga pleksusa 
(područje želuca). Uskoro ćete se 
osjećati bolje, a vaš će trbuh biti topao. 
Kada se budete počeli opuštati vjero¬ 
jatno će se čak usporiti i vaše disanje. 
Ako to opuštanje želite proširiti i na 
vaš duh, prisjetite se prekrasnoga vjer¬ 
skoga ili duhovnoga iskustva koje ste 
imali, možda u djetinjstvu. Sjetite se 
toga posebnoga, prekrasnoga vremena 
kada ste znali da Bog (bez obzira što 
to za vas znači) postoji i kada je biti 
živ bilo najprirodnije i sveto iskustvo 
- tako prirodno da o njemu niste 
brinuli. 

O Bogu niste imali primisli. Uplo¬ 
vite u to iskustvo i neka vas spokojno 
drže ruke Stvoritelja. Čineći to, promi¬ 
jenili ste svoj energetski protok. Doveli 
ste se u nadmoćno stanje iscjeljivanja. 
Osjetite sada svoju energiju. Sviđa li 
vam se? 

Opušteno stanje iscjeljivanja koje 
osjećate potječe od vašeg energetskog 
polja koje postaje koherentnije i 
usporavanja vaših moždanih valova. Oni 
se mogu mjeriti elektroencefalografom 
ili EEG-om. On bi vjerojatno pokazao 
da vaš mozak radi alfa ritmom, tj. 8 
Hz ili cikla u sekundi, a zna se da je 
to stanje iscjeljivanja. Detektor magnet¬ 
skoga polja pokazao bi da vaše ener¬ 
getsko polje pulsira u ritmu 7,8 do 8 
Hz. To je za svakoga veoma prirodno 
energetsko stanje. 

U djetinjstvu ste se vrlo vjerojatno 
na veoma prirodan neplaniran način 
potpuno davali svemu što vam je bilo 
pri ruci. To i dalje radite u onim 
čudesnim trenucima stvaralačke opušte¬ 
nosti kada se predajete životnoj energiji 
koja teče iz vas, iz vašeg unutarnjeg 
izvora. Tada su boje sjajnije, okusi 
slađi, zrak miomirisan, a zvukovi oko 
vas skladaju simfoniju. Vi niste iznimka; 
svatko ima takva iskustva. 


Možda vaše najbolje ideje dolaze 
kad uopće ne razmišljate o rješenju 
problema. Prolazite šumom ili gledate 
prekrasan zalazak sunca i ideja je odjed¬ 
nom tu. Izronila je iz vaše dubine. Ili 
gledate u oči novorođenčeta i vidite 
čudo, ispunjeni ste čudesnom tajnom 
života. I ponovno su osjećaji izronili iz 
dubine vaše nutrine. Došli su iz dubo¬ 
kog unutarnjeg vrela koje ja nazivam 
središnjom srži vašega bića. Vaša svjetlost 
se rađa iz toga dubokog unutarnjeg 
izvora. To je vaša unutarnja Božanska 
iskra. 


Uporaba stvaralačkih 
iscjeliteljskih energija 

Svi ljudi mogu naučiti kako doći 
do toga dubljeg izvora unutar sebe. 
Za voljno oslobađanje tih stvaralačkih 
energija potrebno je iskustvo. Proces 
se sastoji više u uklanjanju unutarnjih 
prepreka s puta nego u izvlačenju stvara¬ 
lačkih energija. Kada blokade nestanu, 
kreativnost navire iz dubine poput arteš¬ 
koga bunara. Svaki umjetnik ili pisac 
poznaje borbu za prevladavanje stvarala¬ 
čke blokade. Kada se ona raščisti, 
slikanje ili pisanje teče poput bujice. 
To se događa i znanstveniku koji poku¬ 
šava riješiti probleme. Svi podaci su 
pohranjeni u racionalnom umu. On se 
bori da dođe do odgovora, ali ne 
uspijeva. Nakon dobrog sna, nekoliko 
snova i određene desno-lijeve aktivnosti 
mozga, odgovor je jednostavno tu. 
Stvaralačka snaga je oslobođena unutar¬ 
njim procesom popuštanja, uklanjanja 
s puta i dopuštanja energiji da teče. 

Stvaralačka snaga se također oslo¬ 
bađa u trenutku krize. To je trenutak 
kada postajemo junacima. Svatko je 
čuo za velika djela učinjena u kriznim 
situacijama, poput čovjeka koji je podi- 

gao automobil s voljene osobe nakon 
nesreće. Ili poput majke koja je osjetila 
snažan poticaj da se vrati kući i stigla 
na vrijeme da spasi svoju djecu iz 
opasne situacije. 

Oslobađanje stvaralačke snage čini 
nas vještima u svakoj takvoj situaciji. 
Proces iscjeljivanja jest proces osloba¬ 
đanja naše unutarnje stvaralačke snage 
za zdravstvenu i opću dobrobit. 

U stvari, s moga motrišta, kao što 
ćemo vidjeti u ovoj knjizi, većina bolesti 
je rezultat blokiranja prirodnog protoka 
stvaralačkih energija u pojedincu. 


Zašto blokiramo svoju 
stvaralačku energiju 

Kad prolazimo kroz bolna iskustva 
u našem životu, automatski pokušavamo 
ne osjećati bol. To činimo od djetinjstva. 
Tjelesnu bol odvajamo povlačeći svijest 
iz dijela tijela koji je u boli. Naše 
duševne i emocionalne patnje potisku¬ 
jemo u nesvjesno, stežući mišiće. Da 
bismo ih zadržali u nesvjesnom (ili 
ponekad tik ispod razine našega 
svjesnoga poimanja), u životu stvaramo 
najrazličitije varke kojima od njih 
odvraćamo pozornost. 

Možemo biti vrlo zaposlenima i 
postati radoholici. Ili možemo krenuti 
suprotnim putem prema ljenčarenju. 
Mnogi od nas postaju ovisnicima o 
drogama, cigaretama, čokoladi ili alko¬ 
holu. Mnogi od nas postaju ovisnicima 
bivanja savršenima, najboljima ili najgo¬ 
rima. Projiciramo svoje probleme na 
nekog drugog i brinemo zbog njega 
umjesto da pokušamo riješiti vlastite 
probleme. Da bismo izbjegli bol pogrje- 
šno usmjeravamo ili potiskujemo velike 
količine energije uključujući i ono što 
osjećamo u nekom trenutku i ono što 
jesmo u tom trenutku. Mislimo da to 


funkcionira. Mislimo da možemo pobjeći 
osjećajima ili onome što jesmo, ali to 
ne ide. Cijena je visoka, no mi čak 
poričemo da cijena i postoji. A cijena 
je naš život. 

Mislimo da je jedini način prekidanja 
sve te boli zaustavljanje energetskoga 
toka koji sadrži bol. Postoje posebni 
energetski protoci koji sadrže tjelesnu 
bol, emocionalnu bol i mentalnu bol. 
Nažalost, energetski protok sadrži i 
sve ostalo. 

Bol je samo jedan njegov dio. 
Kada zaustavimo negativno iskustvo boli, 
gnjeva, straha ili bilo koje negativne 
situacije, zaustavljamo također pozitivno 
iskustvo, uključujući tjelesne, emocio¬ 
nalne i mentalne aspekte toga iskustva. 

Mi čak i ne moramo biti svjesni 
toga procesa, jer od vremena kada 
dosegnemo razumsku dob, činimo to 
po navici. Ograđujemo naše rane. Ogra¬ 
đujući njih, ograđujemo i našu vezu 
sa svojim dubljim središtem ili srži. 
Budući da stvaralački proces dolazi iz 
stvaralačke srži unutar nas, ogradili 
smo i svoj stvaralački proces. Mi smo 
doslovno zidom ogradili dublji dio nas 
samih od našega svjesnoga poimanja i 
našega vanjskoga života. 

Zamrznuti psihički vremenski 
konglomerati 

Potisnuta bol započinje veoma rano 
u našemu djetinjstvu, često čak i prije 
rođenja, u maternici. Svaki put, počevši 
od ranoga djetinjstva, kad smo zaustavili 
protok energije zbog nekoga bolnoga 
događaja, zamrznuli smo taj događaj i 
u energiji i u vremenu. To je ono što 
nazivamo blokadom u našem polju 
aure. Budući da se aurino polje sastoji 
od energije-svijesti, blokada predstavlja 
zamrznutu energiju-svijest. Dio naše 
psihe povezan s tim događajem također 
se zamrzava u trenutku zaustavljanja 

boli. Ostaje zamrznutim sve dok ga 
ne otopimo. On ne sazrijeva poput 
nas. Ako se događaj zbio kada smo 
imali godinu dana, taj dio naše psihe 
i dalje je star godinu dana. On će to 
i ostati, i ako se prizove, ponašat će 
se kao jednogodišnja osoba. Neće 
sazrijeti sve dok se ne iscijeli dovođe¬ 
njem dovoljno energije u blokadu kako 
bi se istopila i započeo proces sazrije¬ 
vanja. 

Mi smo puni ovakvih vremenskih 
blokova energije-svijesti. Koliko dugo, 
bilo kojega dana, odrasli čovjek djeluje 
iz svojeg odrasloga bića? Ne dugo. Mi 
neprestano djelujemo jedni na druge 
iz različitih zamrznutih psihičkih vremen¬ 
skih blokova. 

U nekom napetom međusobnom 
odnosu, svaka osoba može u jednoj 
minuti doživljavati stvarnost iz unutarnje 
odrasle osobe, a u sljedećoj, jedna ili 
obje osobe mogu se prebaciti u aspekt 
ranjenog djeteta određene starosti. To 
stalno prelaženje iz jednog aspekta 
unutarnje svijesti u drugi čini komuni¬ 
kaciju toliko teškom. 

Takvi zamrznuti psihički vremenski 
blokovi veoma se snažni jer međusobno 
koaguliraju u obliku energije oblikujući 
zamrznute psihičke vremenske konglo¬ 
merate. Na primjer, energija može imati 
prirodu napuštanja. Zamislite sredo¬ 
vječnog muškarca po imenu Joe. (On 
je izmišljen lik, ali njegova priča ilustrira 
priče mnogih ljudi s kojima sam radila. 
Da bih prikazala što se događa u 
vrijeme rođenja i može se nastaviti 
izgrađivati kroz čitav život, upotrijebit 
ću Joea u cijelom ovom poglavlju. On 
može biti bilo tko od nas.) 

U vrijeme rođenja, Joe je izgubio 
vezu s majkom jer je imala težak 
porod te je dobila anesteziju. Ponovno 
je od nje odvojen kada je imao godinu 
dana, a ona je otišla u bolnicu roditi 
drugo dijete. Zbog ovih dvaju životnih 


iskustava, dijete koje veoma voli svoju 
majku, očekuje napuštanje od onih 
koje najviše voli. Uvijek kad se kasnije 
u životu dogodi bilo koji stupanj 
napuštanja, doživljava se istom razara¬ 
jućom snagom kao prvi put. 

Iz tako duboke traume stvaramo 
predodžbeni zaključak. On se temelji 
na iskustvu - u ovom slučaju, na 
iskustvu napuštanja. Temelji se na 
dječjoj logici koja kaže “Ako volim, 
bit ću napušten”. Taj predodžbeni 
zaključak zatim boji sve slične situacije. 
Očigledno, jednogodišnji Joe nije 
svjestan da ima takvo mišljenje. Umjesto 
toga, ono se zadržava u njegovom 
sustavu vjerovanja i nosi kroz cijeli 
život. S psihološkog stajališta, ta dva 
rana događaja također su u izravnoj 
vezi sa situacijom kada je majka, tada 
desetogodišnjeg Joea, otputovala na 
odmor. Kad se bilo koji sličan događaj 
ponovi u njegovom životu, njegova će 
reakcija proizaći iz predodžbenog 
zaključka, a ne iz trenutačne situacije. 
To će prouzročiti sve vrste pretjeranih 
emocionalnih reakcija koje ne odgova¬ 
raju toj situaciji. 

Kao što ćemo vidjeti u kasnijim 
poglavljima, naši predodžbeni zaključci 
određuju naše ponašanje koje zapravo 
teži ponovnom kreiranju trauma sličnih 
prvobitnoj. Tako bi Joe imao mnogo 
posla oko stvaranja situacija gdje bi 
ga, na primjer, ostavila žena ili djevojka. 
Njegovo ponašanje, temeljeno na njegovim 
podsvjesnim negativnim očekivanjima, 
pomoglo bi stvaranju takve situacije. 
Budući da bi podsvjesno očekivao da 
bude napušten, prema svojoj ženi ili 
djevojci bi se ponašao kao prema 
nekome tko će ga napustiti. Mogao bi 
zahtijevati pretjerane dokaze ljubavi ili 
je čak optuživati da ga planira napustiti. 
To njegovo nesvjesno ponašanje za nju 
bi bilo provocirajuće i zapravo bi je 
guralo kroz vrata. Pravi, dublji prob- 

lem je u tome što je, tretirajući sebe 
kao nekoga tko zaslužuje biti napušten, 
on zapravo napustio samoga sebe. 

Kao što ćemo vidjeti, nikada ne 
bismo trebali podcjenjivati snagu naših 
predodžbenih zaključaka. Prepoznavanje 
naših predodžbaba ključno je za trans- 
formacijske procese koji vode ka zdravlju 
i sreći. Puni smo takvih predodžbaba oko 
kojih se nakupljaju zamrznuti psihički 
vremenski konglomerati. Svima nam 
je potrebno mnogo čišćenja. 

Zamrznuti psihički vremenski blokovi 
koaguliraju u obliku energije koja stvara 
predodžbu i zbunjuju onoga tko misli 
da bi ta iskustva trebala biti emocionalno 
odvojena kao što su odvojena u vremenu. 
No, to tako ne funkcionira. Svaki manji 
segment zamrznutog psihičkog vremen¬ 
skog konglomerata sastavljen je od 
energije-svijesti koja je bila zamrznuta 
za vrijeme određenoga prošlog iskustva. 
No ta su iskustva izravno povezana 
bez obzira na to koliko je među njima 
prošlo vremena. 

Tijekom iscjeljivanja oslobađa se 
jedan mali zamrznuti psihički vremen¬ 
ski blok. Povećana količina energije 
oslobođene u aurinome polju tada 
automatski počinje oslobađati drugi, 
mali segment vremenskoga konglome¬ 
rata, jer su oni ustvari energija. Ako 
se vratimo Joeovoj priči, on svako 
oslobađanje bloka doživljava kao da 
se upravo sada događa. Tako može 
doživjeti bol koju je iskusio kada mu 
je bilo trideset godina i čim ona bude 
oslobođena, može se odjednom naći 
u dobi od deset godina. Ubrzo će 
desetogodišnjak postati jednogodišnjak. 

Kad se dijelovi ljudske psihe koji 
nisu sazreli s ostalom osobnosti oslobo¬ 
de, oni započinju ubrzani proces sazri¬ 
jevanja. On može trajati od nekoliko 
minuta do dvije godine, ovisno o tome 
koliko je zamrznuta energija-svijest bila 
duboka, jaka i koliki dio psihe je prožela. 


Kada se te energije jednoliko inte¬ 
griraju u LJEP i vrate u osobni stva¬ 
ralački životni proces, događaju se 
promjene čitavoga života. Joeov život 
počinje se restrukturirati iz nove svijesti 
koja je sada aktivna u stvaralačkom 
procesu. Neće više napuštati samoga 
sebe u podsvjesnom nastojanju da net¬ 
ko skrbi o njemu. Umjesto toga, podržat 
će samoga sebe, jer sada vjeruje da je 
toga vrijedan. Kada razvije taj novi 
odnos sa samim sobom, privući će 
djevojku koja ne nosi energiju napušta¬ 
nja. Tako će nova veza u tom području 
biti stabilna. Naravno, možda će trebati 
nekoliko puta vježbati prije nego što 
se pojavi “prava osoba”. 

Bol iz prošlih života 

Mnogo su istraživani “prošli životi”, 
proučavanjem literature ili hipnotičkom 
regresijom. Ta su istraživanja pokazala 
da najkroničnije psihološke boli vode 
podrijetlo od iskustava iz prošloga ži¬ 
vota. Mnoga od njih možemo naći u 
knjizi Drugi životi, druge ličnosti (Other 
Lives, Other Selves) Rogera Woolgera. 
Dr Woolger je utvrdio da pacijent koji je 
ponovno proživio i očistio bol vezanu uz 
iskustvo iz prošloga života, može raščistiti 
slične okolnosti u sadašnjem životu što 
drugi oblici terapije nisu uspijevali. 

Unutar naših zamrznutih psihičkih 
vremenskih konglomerata zadržani su 
i prošli životi. Oni se također uzajamno 
privlače i povezuju sličnom energijom. 
Nisu odvojeni vremenom, tako da su 
izravno povezani s događajima iz ovoga 
života, kao i s događajima iz drugih 
života. Da bi se prodrlo u zamrznuti 
događaj iz prošloga života potrebno je 
nešto više energije, jer se on dulje tu 
nalazi i prekriven je s više otpada, no 
iscjeliteljskim seansama to se može 
postići. Kad je osoba spremna, to se 
događa samo po sebi. 

Prema mojim opažanjima ljudskoga 
energetskoga polja tijekom iscjeliteljskih 
seansa, u pozadini kroničnih tekućih 
problema koji se teško rješavaju uvijek 
se nalaze traume iz prošloga života. 
Kada se traume iz ovoga života do 
izvjesnog stupnja očiste polaganjem 
ruku, trauma iz prošloga života koja 
je bila zakopana ispod, izranja na 
površinu kako bi bila očišćena. Ta 
vrsta liječenja veoma je učinkovita u 
pretvorbi pacijentovoga života jednako 
kao i njegovog ili njezinog tjelesnog 
stanja. Iscjeljivanje polaganjem ruku 
uvijek izaziva velike promjene što je 
rezultat oslobađanja traume iz prošloga 
života. Pritom je uvijek važno za 
pacijenta da jasno poveže rad na 
prošlome životu sa situacijama u ovome 
životu, kako bi se oslobodio cijeli 
konglomerat i kako se ne bi koristio 
za izbjegavanje stvari u ovom životu. 

Podrijetlo boli - vaša prvobitna 
ozljeda 

Podrijetlo boli, iz mojega kuta, čak 
je dublje od njom blokirane energije 
ili fenomena zvanog prošli životi. Bol 
proizlazi iz uvjerenja da je svatko od 
nas odvojen; odvojen od svakoga 
drugoga i odvojen od Boga. Mnogi 
od nas vjeruju da osobnost znači 
odvajanje. Rezultat jest naše odvajanje 
od svega, uključujući naše vlastite 
obitelji, prijatelje, skupine, narode i 
planet Zemlju. Vjerovanje u odvojenost 
doživljava se kao strah, a iz straha se 
rađaju druge negativne emocije. Kad 
jednom stvorimo te negativne emocije, 
odvajamo se i od njih. Proces odvajanja 
se nastavlja stvarajući još više boli i 
iluzija dok se krivulja negativne povra¬ 
tne sprege ne prekine ili ne preokrene 
radom na procesuiranju ličnosti. Ova 
knjiga govori o tome kako preokrenuti 
taj začarani krug stvarajući sve više i 


više zadovoljstva i jasnoće u našemu 
životu. Ključ je u ljubavi i povezanosti 
sa svime što postoji. 

Ljubav je iskustvo povezanosti s 
Bogom i sa svim ostalim. Bog je svu¬ 
gdje, u svemu. Bog je iznad nas, ispod 
nas, oko nas i u nama. Božanska iskra 
je jedinstveno osobna u svakome od 
nas. Ona je osobna Božja objava. Mi 
je doživljavamo kao naš unutarnji pra- 
izvor ili srž našega bića. Što smo više 
povezani s Bogom izvan nas, to više 
stvaramo Božju osobnost u sebi. Kad 
smo povezani s univerzalnim Bogom i 
osobnim Bogom u sebi, potpuno smo 
sigurni i slobodni. 

Stvaranje prikrivenoga ja kako bi 
se maskirala naša prvobitna bol 

Nakon rođenja, još smo uvijek 
našom srži snažno povezani s velikom 
duhovnom mudrosti i snagom. Pove¬ 
zanost s našom srži, i stoga s duhovnom 
mudrosti i snagom, daje osjećaj potpune 
sigurnosti i začudnosti. Procesom sazrije¬ 
vanja ta veza polako blijedi. Zamjenjuju 
je roditeljski glasovi koji nas nastoje 
zaštititi i učiniti sigurnima. Govore o 
ispravnom i pogrješnom, o dobru i 
zlu, govore kako donositi odluke, kako 
se ponašati ili reagirati u datoj situaciji. 
Dok povezanost sa srži blijedi, naša 
dječja psiha očajnički nastoji zamijeniti 
prvobitnu urođenu mudrost funkcio¬ 
nalnim egom. 

Nažalost, prekrivanje, odnosno usva¬ 
janje roditeljskih glasova nikad ne može 
doista obaviti taj zadatak. Umjesto toga, 
stvara se prikriveno ja. 

Prikriveno ja naš je prvi pokušaj 
stvaranja pravoga ja. Njime se pokuša¬ 
vamo izraziti na pozitivan način koji je 
također prihvatljiv svijetu čijeg se 
odbacivanja bojimo. Svoje prikriveno 
ja predstavljamo svijetu u skladu s 
našim vjerovanjima za koja mislimo da 

će svijetu biti po volji, tako da nas 
može prihvatiti i da se možemo osjećati 
sigurnima. Prikriveno ja bori se za 
veze s drugima, jer je to “prava” 
stvar. No, ono ne može postići dublju 
vezu, jer negira pravu prirodu ličnosti. 
Negira naš strah i naše negativne 
osjećaje. 

Dajemo sve od sebe u stvaranju 
ove maske, no ona ne funkcionira. 
Maska nikad ne uspijeva stvoriti unu¬ 
tarnji osjećaj sigurnosti za koji se 
borimo. Ustvari, ona stvara unutarnji 
osjećaj prijevare, jer pokušavamo doka¬ 
zati da smo dobri, a to stalno i nije 
baš tak. Osjećamo se varalicama i još 
se više bojimo. Pa se onda još više 
trudimo. Dajemo najbolje što možemo 
ne bismo li dokazali da smo dobri 
(ponovno u skladu s usvojenim roditelj¬ 
skim glasovima). To stvara još više 
straha, osobito stoga što ne možemo 
cijelo vrijeme održavati sve više osjećaja 
prijevare, još straha, u rastućem krugu. 

Namjera maske jest da nas zaštiti 
od izmišljenoga neprijateljskoga svi¬ 
jeta dokazivanjem da smo dobri. Na¬ 
mjera maske jest pretvaranje i poricanje. 
Ona poriče da je njezina svrha pri¬ 
krivanje boli i bijesa jer poriče da bol 
i bijes postoje unutar ličnosti. Namjera 
maske jest da štiti naše ja, ne preuzima¬ 
jući odgovornost za bilo koju negativnu 
akciju,misao ili čin. 

Iz perspektive naše maske, bol i 
bijes postoje samo izvan ličnosti. Mi 
ne preuzimamo nikakvu odgovornost. 
Sve negativno što se događa mora biti 
pogrješka nekoga drugoga. Okrivljujemo 
drugoga. To znači da je netko drugi 
bijesan i osjeća bol. 

Jedini način održavanja te maskera- 
de jest u stalnom pokušaju dokazivanja 
da smo mi-oni dobri. Iznutra, opiremo 
se stalnom pritisku koji sebi stvaramo 
bivajući dobrima. Pokušavamo igrati po 
pravilima. 


Ukoliko to ne činimo, pokušavamo 
dokazati da smo mi u pravu, a oni u 
krivu. 

Opiremo se živjeti po nečijim tuđim 
pravilima. To je mnogo posla. Želimo 
naprosto raditi ono što nam se radi. 
Postajemo umorni, ljuti, nije nam ni 
do čega, žalimo se i optužujemo. 
Povrjeđujemo ljude. Energija koju u 
sebi zadržavamo maskiranjem okreće 
se, pritišće, izlazi i udara po drugima. 
Mi naravno i to poričemo, budući da 
je naša namjera održati sigurnost doka¬ 
zujući da smo mi oni dobri. 

Negdje u sebi, uživamo u tom 
udaranju. Oslobađanje energije jest olak¬ 
šanje premda nije čisto i izravno, iako 
se ne ponašamo odgovorno kada to 
činimo. Dio nas uživa u istresanju 
negativnosti na nekoga drugoga. To 
se naziva negativnim zadovoljstvom. 
Njegovo je porijeklo u nižemu ja. 

Negativno zadovoljstvo i niže ja 

Sigurna sam da se možete sjetiti 
osjećaja zadovoljstva prigodom nekoga 
negativnoga čina koji ste izveli. Svako 
je pokretanje energije, negativno ili 
pozitivno, ugodno. Takva djela donose 
zadovoljstvo, jer predstavljaju osloba¬ 
đanje energije koja je bila pohranjena 
u nutrini. Ako osjetite bol kad se 
energija pokrene prvi put, uvijek će 
je slijediti zadovoljstvo, jer oslobađanjem 
boli također oslobađate stvaralačku 
snagu koju uvijek doživljavamo kao 
zadovoljstvo. 

Negativno zadovoljstvo dolazi od 
našega nižega ja. Naše niže ja jest 
onaj dio nas koji je zaboravio tko 
smo. To je dio naše psihe koji vjeruje 
u odvojeni, negativni svijet i ponaša 
se u skladu s tim. Niže ja ne poriče 
negativnost. Ono uživa u njoj. Nastoji 
doživljavati negativno zadovoljstvo. 
Budući da niže ja ne negira negativnost 

poput maske, iskrenije je od prikrive¬ 
noga ja. Niže ja istinskije je u smislu 
svoje negativne namjere. Nema namjeru 
biti uglađenim. I nije uglađeno. Sebe 
stavlja u prvi plan i pritom se ne 
ustručava. Ono kaže: “Brinem za sebe, 
a ne za tebe”. Zbog svog svijeta odvo¬ 
jenosti ne može voditi računa i o sebi 
i o drugome. Uživa u negativnom zado¬ 
voljstvu i želi ga što više. Ono zna za 
bol unutar ličnosti i nema je namjeru 
ni na koji način osjetiti. 

Namjera nižega ja jest održavati 
odvojenost i učiniti sve što treba kako 
ne bi osjećala bol. 

Više ja 

Naravno, tijekom procesa sazrije¬ 
vanja, ne odvaja se čitava naša psiha 
od srži. Dio nas je čist i pun ljubavi 
bez ikakvoga napora. Izravno je povezan 
s Božanskom osobnosti unutar nas. 
Ispunjen je mudrošću, ljubavlju i hra- 
brošću. 

U svezi je s velikom stvaralačkom 
snagom. Olakšava sve dobro što smo 
ostvarili u našim životima. To je dio 
nas koji nije zaboravio tko smo. 

Gdje god postoje mir, radost i 
ispunjenje u vašemu životu, tu se 
vaše više ja očitovalo kroz stvaralački 
princip. Ako se pitate što se misli pod 
onim “tko ste vi uistinu” ili pod va¬ 
šim “pravim ja”, onda pogledajte ta 
područja vašega života. Ona su izraz 
vašeg istinskog ja. 

Nikada ne smatrajte negativne 
dijelove vašega života izrazom vašega 
pravoga ja. Negativni dijelovi vašega 
života izraz su onoga što vi niste. Oni 
su primjeri kako se blokira izražavanje 
vašega istinskoga ja. 

Namjere višega ja jesu istina, 
zajedništvo, poštovanje, osobnost, čista 
samosvijest i napokon sjedinjenje sa 
Stvoriteljem. 


Važnost namjere 

Glavnu razliku između višega ja, 
nižega ja i prikrivenoga ja nalazimo 
u osnovama namjere na kojoj se temelji 
svaki od njih te u kvaliteti energije 
prisutne u svakoj interakciji koja je 
rezultat te namjere. 

Ono što toliko zbunjuje u mnogim 
međuljudskim odnosima jest da se oni 
razlikuju s obzirom na namjeru koja 
stoji iza njih. Riječi koje izgovaramo 
mogu doći iz bilo kojega mjesta namjere 
- višega ja, nižega ja ili prikrivenoga 
ja. Riječi same po sebi mogu govoriti 
jednu stvar, ali značiti drugu. Više ja 
uistinu tako misli kada kaže: “Mi smo 
prijatelji”. Prikriveno ja misli: “Mi smo 
prijatelji dokle god sam ja dobar, a ti 
nikada ne smiješ ugroziti iluziju da 
jesam dobar.” Niže ja kaže: “Prijatelji 
smo samo do granice koju dopuštam. 
Nakon toga, pazi! Ne približavaj se 
previše, jer ću te iskoristiti da bih do¬ 
bio što želim i da bih izbjegao bol. 
Ako se previše približiš meni ili mojoj 
boli, ili me pokušaš spriječiti da dobijem 
to što želim, riješit ću te se”. (U 
ovom slučaju riješiti podrazumijeva sve 
čime se neka osoba može zaustaviti. 
To može značiti jednostavno ne 
razgovarati s njom ili pobijediti je u 
prepirci ili igri snage, ili može otići 
tako daleko kao što je tjelesni obračun.) 


Obrana ili porican je stvara 
još više boli 

Što su akcije koje izviru iz naše 
srži više izobličene maskom, to ih više 
moramo opravdavati optuživanjem. Sto 
više poričemo postojanje našega nižega 
ja, to više sami sebi uskraćujemo snagu. 
Poricanje zadržava snagu iz kreativnog 
izvora unutar nas. To stvara sve veći i 

veći krug boli i bespomoćnosti. Kako 
taj začarani krug boli i bespomoćnosti 
raste, tako prvobitna bol ili ozljeda 
izgledaju sve većima. Prekrije ih iluzija 
boli takvog zamišljenog intenziteta da 
podsvjesno bivamo prestravljeni i bra¬ 
nimo se od njihovog doživljavanja. U 
našoj mašti to postaje mučenjem i 
razaranjem. 

Što više opravdavamo udaljavanje 
od nje i ne iscjeljujemo je, to se te¬ 
meljitije prvobitna ozljeda zakopava i 
uopće nije ono što mislimo da jest. 

Iz mojega iskustva iscjeliteljice i 
učiteljice, zaključila sam da stvaramo 
mnogo više boli i bolesti u našim ži¬ 
votima i tijelima izbjegavajući prvo¬ 
bitnu ozljedu našim uobičajenim obram¬ 
benim obrascima nego što prvobitna 
ozljeda stvara bol sama po sebi. 

Naš uobičajeni obrambeni sustav 

Prema mojemu iskustvu, način 
kojim neprestano izobličujemo naše 
energetsko polje uobičajenim obrambe¬ 
nim sustavom izaziva u nama više 
boli i bolesti nego bilo koji drugi 
uzrok. 

Kad budem kasnije u ovoj knjizi 
opisivala ljudsko energetsko polje, vidjet 
ćemo kako to izbjegavanje stvara dis- 
funkciju u našim poljima, koja onda 
stvara oboljenje u našim tijelima. Naši 
uobičajeni obrambeni obrasci mogu se 
vidjeti u našim energetskim poljima 
kao energetski obrambeni sustav. Naš 
energetski obrambeni sustav naš je 
uobičajeni obrazac iskrivljavanja naših 
polja kojem se uvijek iznova vraćamo. 
On odgovara prikrivenome ja. 

Što smo uspješniji u zadržavanju 
boli i bijesa unutar sebe koristeći se 
tim obrambenim sustavom, to više u 
sebi također zadržavamo i naše pozi¬ 
tivne osjećaje. Postajemo bezvoljnima. 
Život nam se ne odvija onako kako 


očekujemo - postaje dosadnim. Bros 
umire. Bivamo uhvaćeni u svako¬ 
dnevnom začaranom krugu i postajemo 
nesposobni ostvariti ono za čim u 
životu čeznemo. To također uzima 
danak i našem tijelu. Počinjemo gubiti 
vjeru u život. 

Uobičajenim procesom ograđivanja 
boli, mi također svakodnevno ograđu¬ 
jemo našu dublju srž. Zaboravili smo 
kakav osjećaj ona pruža. Zaboravili smo 
našu bit. Zaboravili smo tko smo. 
Izgubili smo vezu s našim čistim ener¬ 
gijama kojima oblikujemo naše živote. 
To je kao kad bismo od sebe očekivali 
da stvorimo naše živote na način koji 
želimo, a ne znamo tko je to “mi” 
koji želi. 

Put povratka ka prvobitnoj ozljedi 

Jedini način da se prisjetimo tko 
smo, da stvorimo naše živote onakvima 
kakve želimo, da stvorimo zdravlje i 
da se osjećamo sigurnima, jest da se 
ponovno potpuno povežemo s našom 
srži. 

Za to postoji samo jedan način. 
Pronalaziti i promatrati naše predodžbe 
i oslobađati zamrznute psihičke vremen¬ 
ske konglomerate vezane uz njih, tako 
da možemo stići do izvora svih predo- 
džaba, do naše prvobitne ozljede. 

Moramo razotkriti našu prvobitnu 
ozljedu. Učiniti to znači proći kroz 
naš obrambeni sustav i očistiti negativne 
osjećaje i sve slojeve zamišljene boli 
oko prvobitne ozljede. Kad jednom 
dospijemo do nje, sve je u životu 
drugačije i mi iscjeljujemo sebe i svoj 
život. To je proces preobrazbe. 

Postoje mnoge tehnike za prona¬ 
laženje prvobitne ozljede. Dvije od 
njih su regresija uz autosugestiju ili 
uz namještanje tijela. Obje se uče kroz 
predavanja i vježbe u Iscjeliteljskoj školi 
Barbare Brennan. Uporabom tih tehnika 

omogućavamo studentima da zajednički 
dođu do svojih prvobitnih ozljeda. 

U jednoj od grupnih vježbaba, 
studenti se oslobađaju svojih obrana 
zauzimajući položaj tijela koji izražava 
ono što misle da predstavlja njihovu 
ozljedu. Da bi pronašli položaj ozljede, 
trebaju samo obratiti pažnju na najveće 
emocionalne probleme i bol koje sada 
proživljavaju u životu i pustiti svoje 
tijelo da na njih reagira. 

Ta je tehnika učinkovita jer je bol 
povezana poput energije u psihičkim 
zamrznutim vremenskim konglomera¬ 
tima. 

Pojačavajući tjelesne reakcije i 
održavajući prema unutra fokusiranu 
pozornost, studenti bol iznose na 
površinu i progresivno je pročišćavaju. 
Uvijek je rezultat soba puna vrlo ranjivih 
ljudi punih boli. Njihovi savinuti i 
iskrivljeni položaji jasno pokazuju 
njihovu bol. Ponekad stoje na jednoj 
nozi, s drugom nogom i savijenim 
rukama ispred sebe. Mnogi su prignutih 
glava, dok drugi leže na podu sklupčani 
poput malog djeteta. 

Ovom vježbom postaje jasno da 
je bol vezana uz sadašnje životne 
probleme zaista jednaka boli doživljenoj 
ranije u životu. Kad sadašnja bol 
dospije na površinu, ona također 
oslobađa stariju bol. Da bi to postigli, 
studenti nastavljaju s položajima tijela 
održavajući namjeru da stalno budu 
fokusirani prema nutrini i unatrag u 
vremenu, sve do prvobitne ozljede. 

Oni se automatski vraćaju unatrag, 
sloj po sloj, kroz bol povezanu s 
predodžbom oko ozljede. Premda je 
ta bol jaka i zastrašujuća, u osnovi je 
prividna, jer se temelji na iluziji sadrža¬ 
noj u predodžbi. Da bismo objasnili 
što podrazumijevam pod prividnom 
boli, vratimo se našem primjeru, 
desetogodišnjem Joeu koji je shrvan 
odlaskom njegove majke na jednotjedni 


odmor. On se doista osjeća tako, no 
ova situacija nije ono što ga stvarno 
pogađa. Nastavljajući prolaziti kroz 
prividnu bol koja je koagulirana oko 
njihove prvobitne ozljede, studenti na 
kraju ulaze u svoju prvobitnu ozljedu. 
Tonući sve bliže ozljedi, iznenađeni su 
činjenicom da se njihova bol smanjuje. 

Kada dosegnu prvobitnu ozljedu, 
zamolimo ih da zadrže taj položaj dok 
se približavaju drugoj osobi kako bi 
ostvarili dodir s drugim ozlijeđenim 
ljudskim bićem. To u prostoriju uvijek 
unese poštovanje. Svi su ranjeni. Svi 
su jednaki. Međusobni dodir stvori u 
sobi mnogo ljubavi. 

Kad je vježba završena i dođe 
vrijeme izmjene iskustava, na vidjelo 
izađu zanimljiva otkrića. Studente obično 
iznenadi spoznaja da njihova ozljeda 
uopće nije ono što su mislili. Otkriju 
da većina njihove boli ne dolazi iz 
same prvobitne ozljede nego iz njezine 
obrane. 

Vrlo rano u životu, oni su se počeli 
braniti od onoga što su očekivali da 
će im život donijeti u skladu sa svojim 
ranim predodžbenim zaključkom. Uvijek 
kada su se branili od tog predodžbenog 
zaključka, dodavali su još energije svojim 
zamrznutim vremenskim konglomera¬ 
tima. Kad god bi to činili, privid boli 
bi rastao dok nisu izgubili vezu s nje¬ 
zinom pravom prirodom. Ostala je samo 
nekakva nepoznata nepodnošljiva zastra¬ 
šujuća bol. 

Najdublji dio vježbe, prema izjavi 
studenata, jest spoznaja o tome koliko 
energije u našim životima gubimo 
braneći našu prvobitnu ozljedu. Naj¬ 
dublja bol jest iznevjeriti samoga sebe. 
Kroz tu vježbu, studenti mogu osjetiti 
svoju vrlo ranu odluku da se ne po¬ 
našaju u skladu s istinom o sebi, da 
ne priznaju tko su i ne žive na taj 
način. Mogu vidjeti da su tu odluku u 
svome životu uvijek iznova mnogo puta 

donosili dok nije postala nesvjesnom 
navikom. To je uobičajeni dio njihovog 
obrambenog sustava. 

Ovo iskustvo daje im mnogo slo¬ 
bode i potpuno drugačiji pogled na 
život. On postaje stalni izazov koji 
treba živjeti u istini ne iznevjerujući 
samoga sebe. Najveći životni izazov jest 
ostati cjelovitim i izražavati srž našega 
bića bez obzira u kojim se okolnostima 
nalazili. 

Bol ne postoji samo u nekim ljudima 
- ona postoji u cjelokupnom čovje¬ 
čanstvu u različitom stupnju. Neki su 
ljudi svjesniji svoje boli od drugih. 


Ljudsko stanje: život u 
dualizmu 

Mi svakoga dana u određenoj mjeri 
izražavamo našu srž. Stupanj izraža¬ 
vanja izravno je proporcionalan tome 
koliko smo čvrsto i jasno povezani i 
koliko dopuštamo očitovanje biti naše 
srži. Područja u našem životu koja 
teku glatko, bez problema i potpuno 
nas zadovoljavaju, jesu ona gdje smo 
izravno povezani s našom srži. Energije 
koje nesputano dolaze izravno iz srži 
stvaraju velika ljudska ostvarenja i 
kvalitetne ljudske živote. Energije koje 
nesputano dolaze ravno iz srži stvaraju 
odlično zdravlje. One su izraz našega 
višega ja, dijela nas samih s kojim 
smo rođeni i koji nikada ne gubi 
vezu sa srži. 

Mi se, obično, prilično sramimo 
tog dijela sebe. Većinom ne pokazujemo 
koliko nam je stalo, koliko volimo, i 
koliko u životu za tim čeznemo. 
Prikrivamo to, etiketiramo, gušimo do 
“razumne” mjere izražavanja (u skladu 
s unutarnjim roditeljskim glasovima) i 
pristajemo na manje. To je “prikladno” 
ponašanje, ili bar tako vjerujemo. 


Ponekad kada nismo budni i kad 
se opustim, izlazi stvaralačka snaga. 
Iznenadan čin dobrote, ili izraz ljubavi 
ili prijateljstva koji se dogode prije 
nego što smo o tome razmislili, izraz 
su biti naše srži. Stvori se trenutak 
bliske povezanosti, oslobodi se ljubav. 

Zatim, u nemogućnosti da toleri¬ 
ramo svjetlost i ljubav, postajemo 
sramežljivima i guramo to od sebe. 
Potrebno je samo nekoliko sekunda 
da bismo se uhvatili u nelagodi i 
zatvorili se. Odjednom se pojavljuje 
strah, naoko niotkuda, koji kaže: “Uh, 
možda sam pogriješio”. To govori 
roditeljski glas koji zamjenjuje srž. Ispod 
njega leži obrana. On ustvari znači: 
“Ako ne zaustaviš protok te energije, 
vjerojatno ćeš sve osjetiti, uključujući 
i bol koju zbog tebe skrivam.” Stoga 
zaustavljamo protok naše životne snage, 
zadržavamo je i prigušujemo. Vraćamo 
se natrag, na “normalnu” razinu gdje 
nećemo poljuljati nikoga, a najmanje 
sebe. 

To je ljudsko stanje. Živimo u 
dualizmu izbora, bez obzira o kojim 
se životnim okolnostima radilo. U 
svakom trenutku biramo reći da ili ne 
uravnoteženoj, sanžnoj i sigurnoj 
nezaštićenosti koja donosi puno iskustvo 
života. Našim ne, branimo se od 
istinskog uravnoteženog iskustva života 
i blokiramo svoju životnost. 

Većina nas najčešće odabire ubiti 
nešto od svoje životnosti. Zašto? Zato 
što nesvjesno znamo da će, pustimo 
li životnu snagu da teče, ona osloboditi 
staru bol i toga se bojimo. Ne znamo 
kako se s njom nositi. I tako se 
povlačimo iz obrane i vraćamo se staroj, 
naizgled prikladnoj, maskiranoj definiciji 
onoga što jesmo. Usvojeni roditeljslđ 
glasovi maske postaju jači i mi se 
nastavljamo povlačiti: “Tko misliš da 
si ti uostalom? Bog? Misliš li da doista 
možeš promijeniti stvari? Daj, budi 

realan! Ljudi se ne mijenjaju. Prihvati 
ono što imaš.” “Pohlepan si”. “Nika¬ 
da ne cijeniš ono što imaš“. Ili: “Da 
su samo tvoji roditelji bolje s tobom 
postupali...” “Da tvoj muž nije ono 
učinio...” “Da si se samo rodila 
ljepšom...” I tako dalje. Maska može 
govoriti na milijun načina kako bi vas 
držala tamo gdje vam je mjesto. U 
izvjesnoj mjeri ona vas brani od osjećaja 
boli. No na duge staze, stvara još boli 
i na kraju, bolest. 

Bolest nastaje zbog skrivanja i 
prekidanja sveze dijela nas sa srži 
našega bića. Kada izgubimo tu vezu, 
zaboravljamo tko smo uistinu i živimo 
naše živote u skladu s tim zaboravom 
- to jest, u skladu s našom maskom, 
našim nižim ja i našim obrambenim 
sustavom. Iscjeljivanje predstavlja prisje¬ 
ćanje na to tko smo mi zapravo. Ono 
je ponovno povezivanje s našom srži 
u područjima psihe ondje gdje smo 
se od nje odvojili i življenje u skladu 
s tim. 

Točno u onolikoj mjeri u kojoj 
potiskujemo naše pozitivne energije, 
također potiskujemo našu kreativnost 
i sposobnost održavanja zdravoga života 
ili liječenja samoga sebe. 

Svatko od nas treba raditi na 
ponovnom povezivanju sa svojom srži 
i na svojemu liječenju. 


Duhovni smisao prvobitne 
ozljede 

Mogli bismo se zapitati, koji je 
uzrok ili svrha prvobitne ozljede? 
Prvobitna ozljeda se stvara slabljenjem 
veze između novorođenčeta i njegove 
dublje duhovne mudrosti unutar nje¬ 
gove srži. Zašto bi se, iz evolucijske 
perspektive ljudske vrste, to događalo? 
Odgovor leži u razlici između pove¬ 


zanosti sa srži u ranom životu i poveza¬ 
nosti stečene kroz životno iskustvo. 
Rana veza sa srži je nesvjesna. Pove¬ 
zanost sa srži koja se stvara u procesu 
življenja je svjesna. Povezanost odraslih 
osoba sa svojom srži koja dolazi kroz 
životno iskustvo stvara svjesno znanje 
o njihovoj Božanskoj nutrini. Odrasli 
postaju svjesni da su iskra Božanskog 
svjetla u svemiru. Oni su Bog u ma¬ 
lome. Taj evolucijski proces povećava 
svjesnost naše vrste. Otkrivamo da i 
mi stvaramo svemir. Svrha inkarnacije 
jest razvijanje svijesti o sebi kao Božan¬ 
skim sustvoriteljima svemira. 

Slijeđenje naše čežnje vodi k 
našem životnom zadatku 

Svatko od nas žudi da bude, da 
razumije i da izražava ono što jest. Ta 
čežnja je unutarnje svjetlo koje nas 
vodi evolucijskim putem. Svedeno na 
osobnu razinu, to znači da je svatko 
od nas rođen s životnim zadatkom 
ponovnoga povezivanja sa srži svojega 
bića. Da bismo to postigli, moramo 
ukloniti blokade između našega svjes¬ 
noga znanja i naše srži. To se naziva 
našim osobnim životnim zadatkom. Kad 
nam to uspije, oslobađanje naših 
stvaralačkih energija donosi iz srži 
darove koje najprije primamo, a zatim 
dijelimo sa svijetom. Darovi koje pokla¬ 
njamo svijetu vode ispunjenju našega 
životnog zadatka u svijetu. Taj svjetski 
zadatak odvija se samo ako iz naše 
srži oslobodimo naše stvaralačke ener¬ 
gije. Prema tome. u svijetu možemo 
postići ono što želimo samo ako slije¬ 
dimo naš osobni transfbrmacijski proces. 

Svi smo mi ranjeni iscjelitelji 

Svi smo nu ranjeni iscjelitelji. Svi 
se opiremo tome da postanemo neza¬ 
štićenima. da se otkrijemo i pokažemo 



što nosimo u sebi, pozitivno ili nega¬ 
tivno. Oklijevamo pokazati bol ili 
ozljedu koju svatko od nas nosi na 
svoj način. Stidljivo je skrivamo. Mislimo 
da smo jedini ili da naša bol zaslužuje 
više prijezira od boli bilo koga drugoga. 
To je za nas naprosto jako teško, sve 
dok se ne osjetimo vrlo sigurnima. To 
je naše ljudsko stanje. Svima nama bit 
će potrebno mnogo vremena da se 
oslobodimo. I trebat će mnogo ljubavi. 
Dajmo svi jedni drugima mnogo pro¬ 
stora, vremena i potpore pune ljubavi. 
Upravo kroz tu ozljedu svi mi učimo 
voljeti. Ta unutarnja ozljeda naš je 
najveći učitelj. Prepoznajmo ono istinsko 
u sebi. Mi jesmo prekrasna bit naše 
srži bez obzira na slojeve boli i bijesa 
koji nas prekrivaju. Svaki je pojedinac 
jedinstven i divno je što je tako. 
Postanimo ranjeni iscjelitelji, pomažući 
jedni drugima dijeliti istinu našega 
unutarnjega bića. 

Mogli bismo se naći u dobrona¬ 
mjernom, bogatom svemiru koji je svet 
i podržava život. Svemir nas nosi u 
naručju. Okruženi smo univerzalnim 
poljem zdravlja koje podržava i održava 
život. Možemo izaći i povezati se s 
njim. Ono nas može hraniti, što uvijek 
doista i čini. Sastojimo se od njega, 
ono se sastoji od nas. Božanska tajna 
života nalazi se u nama i svugdje oko 
nas. 

Vi ste svoj liječnik 

Vi i samo vi ste onaj koji će vas 
izliječiti. Potpuno ste za to sposobni. 
Proces liječenja vlastite bolesti jest čin 
osobne ovlasti. To je osobno putovanje, 
prijelazni obred koji ste sami zamislili 
kao jedno od najjačih oruđa učenja s 
kojim ćete se ikad suočiti. Vaše iscje- 
ljujuće putovanje će, naravno, uključiti 
mišljenje i uporabu svih najboljih sred¬ 
stava koja vam moderna medicina može 


pružiti, jednako kao i najbolja sredstva 
koja vam pruža holističko liječenje. 

Iz dublje perspektive, bolest izaziva 
neispunjena čežnja. Što dublja bolest, 
to dublja čežnja. To je poruka da ste 
na neki način, negdje, zaboravili tko 
ste i koja je vaša svrha. Zaboravili ste 
i odvojili ste se od svrhe svoje stva¬ 
ralačke energije koja dolazi iz vaše 
srži. Vaša bolest je simptom: bolest 
predstavlja vašu neostvarenu čežnju. 
Prema tome, iznad svega iskoristite 
svoju bolest kako biste se oslobodili i 
radili ono što ste uvijek željeli raditi, 
bili ono što ste uvijek željeli biti, 
pokazali i izrazili ono što već jeste u 
svojoj najdubljoj, najširoj i najvišoj 
stvarnosti. 

Ako ste otkrili da ste doista bolesni, 
pripremite se za promjenu, očekujte 
vašu najdublju čežnju da iziđe na 
površinu i da se pretvori u užitak. 
Pripremite se na konačni prestanak 
bijega, te zaokret i suočavanje se s 
tigrom u vama, bez obzira što to za 
vas značilo u najosobnijem smislu. 
Mislim da je najbolje započeti s 
otkrivanjem smisla vaše bolesti postav¬ 
ljanjem pitanja samome sebi: 

“Za čim ja to čeznem, a nisam 
još uspjela realizirati u svojemu životu?” 

Želim reći da ćete na kraju pronaći 
izravnu vezu između te neostvarene 
čežnje i svoje bolesti. 

Svoje zdravlje možete povratiti 
upravo unutar te osnovne slike zdravlja 
i liječenja. Ovdje ne govorim samo o 
zdravlju vašega fizičkoga tijela jer je 
to zapravo sekundarno, nego o zdravlju 
duha, zdravlju duše. Unutar tog okvira 
ili metafore stvarnosti mogu se rješavati 
svi životni i zdravstveni problemi. Jer 
život u fizičkom treba živjeti u ljubavi, 
trebamo razvijati naše više sposobnosti 
i postati jedno s Božanskim. Nije važno 
kakve su sada okolnosti u vašem životu; 
život je takav. Nije važno kolika je 

bol, problem ili bolest; on je učitelj. 
On je učitelj ljubavi, učitelj koji vas 
podsjeća da ste Božanski. On pred¬ 
stavlja proces rađanja vaše svjetlosti. 

Aura 


Fizičke tijelo 


Slika 2-1 Četiri dimenzije ljudskoga 
bića, s lijeva na desno: fizičko tijelo; 
aura; hara; središnja zvijezda 


Razumijevanje prirode vaših stvara¬ 
lačkih energija, što čine i kako funkcio¬ 
niraju, pomaže njihovom oslobađanju u 
svrhu zdravlja, iscjeljivanja ili stvaranja 
nečega novoga u vašem životu. Također 
je važno shvatiti odnos između vaših 
stvaralačkih energija i prirodne plime i 
oseke univerzalnog stvaralačkoga procesa 
u vama. 

Životna energetska polja su preijnosnik 
stvaralačkoga procesa. Upravo se kroz 


životna energetska polja stvaraju vaše životne 
situacije, događaji i iskustva, jednako kao 
materijalni svijet. 

Stvaralačke snage imaju nekoliko 
dimenzija. Naš je jezik previše ograničen 
da bi na odgovarajući način opisao razlike 
u tim dimenzijama koje se osobno 
doživljavaju kad prolazite kroz stvaralački 
proces. Budući da mi manjkaju bolji izrazi, 
ja se na neznanstveni način koristim izrazima 
energija i dimenzija dok to obrazlažem. 

Kad više ljudi bude svjesno tih stvaralačkih 
iskustava, sigurna sam da ćemo dodati 
riječi koje su nam potrebne kako bismo 
o njima bolje razgovarali. 

Iz mojega kuta, postoje najmanje 
četiri dimenzije u svakom ljudskom biću. 


Svaka od tih razina može se promatrati 
visokoosjetilnom percepcijom i na njima 
izvježbani iscjelitelj može izravno raditi 
u svrhu iscjeljivanja. Slika 2-1 prikazuje 
te četiri dimenzije našega ljudskog bića: 
fizičku razinu, razinu aure, razinu hare 
i razinu središnje zvijezde. 

Prva dimenzija je poznati fizički 
svijet. Naš fizički svijet ostaje netaknut 
zbog pozadinskih svjetova energije i 
svijesti. Izravno ispod fizičkoga svijeta 

nalazi se dimenzija univerzalnog ili 
životnog energetskog polja u kojem 
postoji aura ili ljudsko energetsko polje. 
Ta razina je energetski okvir ili mrežasta 
struktura na kojoj počiva fizički svijet. 
Sve što se stvori u fizičkom svijetu 
prvo mora postojati ili biti stvoreno u 
svijetu životne energije. Svaki oblik 
koji postoji, najprije mora biti formiran 
na strukturnim razinama energetskih 
polja. 

Ta dimenzija također nosi energije 
naše ličnosti. Svaki naš osjećaj postoji 
na razini životnih energetskih polja. 
Fizičko tijelo izražava fluidne razine 
polja takvih stvari kao što je smješak 
ljubavi, ili namrštenost neslaganja, način 
na koji hodamo, sjedimo i stojimo. 

Ispod ljudskog energetskog polja 
leži razina hare u kojoj držimo naše 
namjere. One imaju ogromnu važnost 
za stvaralački proces. 

Kad imamo nesvjesne, pomiješane 
ili suprotne namjere, borimo se protiv 
sebe i razbijamo stvaralački proces. 
Kad naučimo uskladiti naše namjere 
ne samo u sebi nego i s najbližom 
skupinom ljudi s kojima radimo, zatim 
uskladiti namjere naše bliske skupine 
sa širom skupinom koja joj služi itd., 
otvorili smo ogromne stvaralačke 
mogućnosti. 

Ispod razine hare je dimenzija 
središnje srži našeg bića, ili ono što 
ja nazivam razinom središnje zvijezde. 
To je razina našeg unutarnjeg izvora, 
ili ograničenog božanstva u nama. Iz 
tog unutarnjeg izvora izranja cjelokupna 
kreativnost. 

Potpuni prirodni stvaralački proces 
zahtijeva izranjanje energija i svijesti 
iz središnje zvijezde prema gore kroz 
sve ove četiri dimenzije. Trajna pro¬ 
mjena u bilo kojoj dimenziji zahtijeva 
promjenu u njezinim temeljima koji 
leže u dimenziji ispod nje. Stoga, iz 
perspektive liječenja, ako želimo pro¬ 


mijeniti naša tijela ili neki organ iz 
bolesnog u zdravo stanje, moramo raditi 
s energijama koje su u pozadini i koje 
su temelji naših tijela. Moramo raditi 
sa sve četiri dimenzije. 

Da bismo to činili, najprije ćemo 
istraživati svaku od četiri dimenzije. 
Počinjemo s razinom aure, ljudskim 
energetskim poljem. 

To životno energetsko polje bilo je 
istraživano, ispitivano i rabljeno u 
različite svrhe kroz cjelokupnu povijest. 
Istraživanje je započelo davno prije 
nego što smo naučili znanstvenu meto¬ 
du, a nastavlja se do danas. 

Slika 2-2 daje povijesne navode 
univerzalnog energetskog polja koji idu 
sve do 5 000 godina prije Krista. Slika 
2-3 navodi promatrače ljudskog ener¬ 
getskog polja dvadesetog stoljeća, imena 
koja su rabili za ljudsko energetsko 
polje, osobine koje su mu pripisivali i 
način kojim su se koristili. 

Današnji znanstvenici mjerljiva ener¬ 
getska polja povezana s biološkim 
sustavima nazivaju “bioenergetskim pol¬ 
jima”. 

S druge strane, iscjelitelji rabe 
termine aura i ljudsko energetsko polje 
kako bi opisali ta životna energetska 
polja. 

To je važno razlikovati jer su bio- 
energetska polja mjerena u laborato¬ 
rijima, dok su aura ili ljudska energetska 
polja spoznati kroz osobna ili klinička 
opažanja ljudi koji su rabili visoko- 
osjetilnu percepciju. U prvom slučaju, 
dobivena obavijest je ograničena priro¬ 
dom instrumenata, dok je u drugom 
ograničena jasnoćom i dosljednošću 
VOP promatrača. 

S moje točke gledišta, mjerenja 
bioenergetskih polja u visokoj su kore¬ 
laciji s VOP opažanjima. Postoji nekoliko 
pokusa koji to jasno pokazuju. I o 
njima će ovdje biti riječi, no najprije 
znanstveni pogled. 

SLIKA 2-2 POVIJESNI NAVODI UNIVERZALNOG ENERGETSKOG POLJA 


Vrijeme 

Mjesto/osoba 

Naziv energije 

Svojstva koja joj se pripisuju 

5 000 pr.Kr. 

Indija 

prana 

temeljni izvor cjelokupnoga života 

3 000 pr.Kr. 

Kina 

chi 

prisutna u svim stvarima 



yin i yang 

sastavljena od dvije suprotne sile; 
njihova ravnoteža = zdravlje 

500 pr.Kr. 

Grčka 

energija 

vitalna 
može liječiti 

viđena kao svjetlosno tijelo koje 

16. St. 

Europa: 

Paracelsus 

iliaster 

vitalna snaga i vitalna materija; 
iscjeljivanje; duhovni rad 

17. st. 

Gottfried W 
von Leibnitz 

monade 

središta snage koja sadrže 
svoj vlastiti izvor kretanja 

18. st. 

Franz Anton 

Mesmer 

magnetski fluid 

može ispunjavati žive i nežive stvari; 
hipnoza; utjecaj na daljinu 

19. st. 

Wilhelm von 
Reichenbach 

odička snaga 

usporedba s elektromagnetskim 
poljem 


SLIKA 2-3 PROMATRAČI LJUDSKOG ENERGETSKOG POLJA DVADESETOGA STOLJEĆA 
Datum Osoba Promatrano Ustanovljena svojstva 

1911 Walter Kilner aura, ljudska Korišteni ekrani i filteri u boji da 

atmosfera bi se vidjela tri sloja aure; povezana 

konfiguracija aure s bolešću 

1940. George emanacije Razvijeni radionički instrumenti za 

DeLaWarr otkrivanje zračenja iz živih tkiva; korišteni 

za dijagnozu i iscjeljivanje na daljinu 

1930-30. Wilhelm Reich orgon Razvijen način psihoterapije korištenjem 

orgonske energije u ljudskome tijelu; 
proučavana energija u prirodi i izgrađeni 
instrumenti za otkrivanje i akumulaciju orgona 

1930-60 Harold Burr i polje života PŽ usmjerava organizaciju nekog organizma; 

F.S.C. Northrup (PŽ) razvijena ideja o cirkadianim ritmovima 

1950 L.J. Ravitz misaono polje MP interferira s PŽ i stvara psihosomatske 

(MP) simptome 

1970-89. Rober Becker telektromagnet- Mjereni kontrolni sustavi izravne struje 

sko polje na ljudskome tijelu; rezultati u korelaciji sa 

zdravljem i bolesti; razvijene metode 
električnom strujom za pojačanje rasta kosti 

1970-80. John Pierrakos, LJEP Klinička opažanja energetskoga polja 

Richard Dobrin u korelaciji s emocionalnim odgovorom; 

i Barbara Brennan mjerenja u zatamnjenoj sobi: visoke-niske 

_razine u korelaciji s prisustvom osobe_ 

Datum Osoba 


Promatrano Ustanovljena svojstva 


1970. 

David Frost, 
Barbara Brennan 
i Karen Gestla 

LJEP 

1970-90. 

Hiroši Motojama chi 

1970-90. 

Viktor Injušin 

bioplazma 

1970-90. 

Valerie Hunts 

biopolje 

1960-90. 

Andrija Puharić 

polje životne 
snage 

1980-90. 

Robert Beck 

Schumannovi 

valovi 

1980-90. 

John 

Zimmerman 

moždani valovi 


Skretanje laserske zrake ljudskim 
energetskim poljem 

Električna mjerenja akupunkturnih meridijana; 
korištena za liječenje i dijagnozu bolesti 
LJEP ima bioplazmu sastavljenu od slobodnih 

iona; peto stanje tvari; ravnoteža pozitivnih 
i negativnih iona = zdravlje 
Elektronička mjerenja frekvencije i smještaja 

biopolja na ljudima; rezultati u skladu s 
čitačima aure 

Mjerena promjenjiva magnetska životna 

polja (8Hz) iz ruku iscjelitelja; utvrđeno da 
su više ili niže frekvencije štetne za život 

Magnetske pulsacije iscjelitelja u korelaciji 
s pulsacijama Zemljinog magnetskog polja, 
Schumannovim valovima 

Pokazao da u alfa stanju iscjeliteljev mozak 
ulazi u desnodijevu sinkronizaciju, kao i 
kod pacijenata krunskog pražnjenja. 


Fizički svijet i njegovo 
bioenergetsko polje 

Energetska polja povezana s ljud¬ 
skim tijelom mjerena su aparatima kao 
što je elektroencefalograf (EEG), elektro- 
kardiograf (EKG) ili SQUID, visoko- 
osjetljivi magnetometar. Mnoga ispiti¬ 
vanja su pokazala da će disfunkcija ili 
abnormalnost u bioenergetskom polju 
dati prostor razvoju infekcije. Na 
primjer, dr. Harold Burr s Yalea utvrdio 
je da, mjereći energetsko polje (koje 
je on nazivao životnim poljem) sjemena, 
može odrediti koliko će snažna biti 
biljka. Našao je da slabost u životnom 
polju živoga stvora prethodi bolesti. 

Drugi istraživači, poput Roberta 
Beckera, kirurga ortopeda iz New Yorka, 
mjerili su oblike izravnih strujnih tokova 
koji teku preko tijela i kroz tijelo. 


Bioenergetsko polje je izravno povezano 
s funkcioniranjem fizičkoga tijela. Dr 
Becker je pokazao da se oblik i snaga 
složenog električnog polja tijela mije¬ 
njaju s fiziološkim i psihološkim promje¬ 
nama. 

Dr. Hiroši Motojama iz Tokija, 
osnivač Međunarodnog udruženja za 
religiju i parapsihologiju (International 
Association for Religion and Parapsy- 
chology), električki je mjerio stanje 
akupunkturnih meridijana. Rezultate rabi 
u dijagnostici akupunkturnog tretmana. 
Dr. Viktor Injušin s Kazahstanskog sve¬ 
učilišta jedan je od mnogih znanstvenika 
koji su tamo godinama mjerili ener¬ 
getsko polje aparatima osjetljivima na 
svjetlo. On može pokazati stanje aku¬ 
punkturnih točaka fotografijom. Ta se 
fotografija koristi slabom strujom vrlo 
visoke frekvencije i visoke voltaže koja 
se šalje kroz subjekt. Visoka frekvencija 

ne oštećuje subjekt, jer je struja slaba 
te visoke frekvencije samo putuju preko 
njegove kože. 

Izvedeno je nekoliko pokusa da bi 
se pokazalo podudaranje između mje¬ 
renog “biopolja” i promatranog “ljud¬ 
skog energetskog polja”. Koliko ja 
znam, najbolji su oni koje je učinila 
dr. Valerie Hunt na UCLA-i i dr. Andrija 
Puharić u svom privatnom laboratoriju. 
Rezultati pokusa dr. Hunt pokazuju 
izravnu korelaciju između frekvencije i 
oblika valova promjenjivih električnih 
struja mjerenih na površini tijela i 
pojedinačnih boja opaženih od strane 
čitača “aure”. Dr. Hunt ih je mjerio 
s dvanaest različitih čitača “aure” koji 
su koristili VOP I u svakom slučaju, 
za svaku pročitanu boju pronašla je 
određeni oblik vala i frekvenciju. Dr. 
Puharić je bio u stanju dosljedno mjeriti 
magnetnu pulsaciju od 8Hz (osam cikla 
u sekundi) koja dolazi iz ruku iscjeli¬ 
telja. Utvrdio je da iscjelitelji koji stva¬ 
raju jači signal imaju bolji učinak 
liječenja. 

Dr. Robert Beck, atomski fizičar, 
putovao je svijetom mjereći moždane 
valove iscjelitelja. Našao je da iscjelitelji 
pokazuju isti obrazac moždanih valova 
od 7,8-8 Hz za vrijeme iscjeljivanja, 
bez obzira na njihove običaje ili na 
to, koliko su njihovi običaji u suprot¬ 
nosti jedni s drugima. Beck je ispitivao 
karizmatične iscjelitelje kršćanskom 
vjerom, havajske kahune, praktičare vike, 
santerije, radiestezije i radionike, kao 
i vidovnjake, ekstrasenzorne čitače i 
medije. Kod svih je dobio isto. 

Zatim se zapitao u čijem to ritmu 
plešu. I zašto. Odgovor je našao u 
kolebanjima Zemljinoga magnetskoga 
polja. Ono varira između 7,8 i 8 Hz. 
Ta se kolebanja nazivaju Schumannovim 
valovima. U daljnjim istraživanjima je 
našao da u trenucima iscjeljivanja, 
iscjeliteljevi moždani valovi postaju i 


u frekvenciji i u fazi sinkronizirani sa 
Schumannovim valovima. To znači da 
moždani valovi iscjelitelja ne pulsiraju 
samo istom frekvencijom nego i u 
isto vrijeme kao Zemljini Schumannovi 
valovi. Moglo bi se pretpostaviti da 
iscjelitelji mogu uzimati energiju iz 
Zemljinog magnetskog polja za liječenje 
pacijenata. Taj se proces naziva spaja¬ 
njem polja. 

Dr John Zimmerman, osnivač i 
predsjednik Instituta za bioelektro- 
magnete (Bio-Electro-Magnetics Insti¬ 
tute), Reno, Nevada, široko je proučavao 
mnoge pisane radove o spajanju polja 
i uspoređivao ih s iskustvima iscjelitelja. 
Jasno je da je ono što iscjelitelji nazivaju 
uzemljavanjem čin spajanja sa Zemljskim 
magnetskim poljem, i u frekvenciji i u 
fazi. Našao je da nakon spajanja iscje¬ 
litelja sa Schumannovim valovima, desna 
i lijeva hemisfera njihovog mozga 
uravnotežuju se jedna s drugom i 
pokazuju alfa ritam od 7,8-8 Hz. Kad 
se povežu s pacijentom nakon nekog 
vremena iscjeljivanja položenim rukama, 
i moždani pacijentovi valovi prijeđu u 
alfa ritam i sinkronizirani su u fazi s 
iscjeliteljem, a jednako su tako desno- 
lijevo uravnoteženi. Iscjelitelj je u stvari 
povezao pacijenta s pulsacijama Zemlji- 
noga magnetskoga polja i tako stupio 
u ogroman energetski izvor liječenja. 


Ljudsko energetsko polje: 
prijenosnik vaše energije 

Koristeći se visokoosjetilnom per¬ 
cepcijom, kao iscjeliteljica godinama 
sam promatrala energetsko polje oko 
ljudi. Nakon mnogih ispitivanja ener¬ 
getskih polja mnogih biljaka, životinja 
i ljudi, zaključila sam da ljudsko 
energetsko polje predstavlja strukturu 
energetske matrice na temelju koje 

rastu stanice. Time mislim da ener¬ 
getsko polje postoji prije fizičkoga tijela. 

Fenomen koji potkrjepljuje tu ideju 
jest efekt fantomskog uda. Događa se 
da ljudi i dalje osjećaju ud koji su im 
amputirali. To se obično objašnjava 
podraživanjem završetaka odrezanih 
živaca. Međutim, fantomski ud se VOP- 
om i dalje vidi u aurinom polju paci¬ 
jenta. Budući da aurinom polje nosi 
osjete, VOP promatraču to je razumljivo. 

U jednom slučaju, moj prijatelj, 
dr. John Pierrakos, osnivač i upravitelj 
Instituta za Ćore energetiku iz New 
Yorka i autor knjige Ćore energetika 
(Ćore Energetics), radio je s pacijen¬ 
ticom koja je patila od efekta fantom¬ 
skog uda. Žena je stalno imala osjećaj 
da je njezina izgubljena noga zavezana 
ispod nje i da sjeda na nju svaki put 
kad sjedne. Dr. Pierrakos je mogao 
vidjeti da je aurino polje uda savijeno 
u istom položaju koji je ona osjećala. 
Radio je na njezinom polju da bi 
ojačao energetsku nogu kako bi stajala 
u normalnom položaju za hodanje. 
To je uklonilo simptome. Kasnije je 
nazvao kirurga koji je odstranio nogu. 
Pokazalo se da je kirurg zavezao nogu 
u tom položaju prilikom operacije. Ja 
vjerujem da je pacijentica osjećala svoje 
energetsko polje. 

To znači da je temeljna energetska 
struktura za tu nogu još postojala. 
Prema tome, polje postoji prije fizičkoga 
tijela. To se bitno razlikuje od mišljenja 
mnogih znanstvenih istraživača. Oni 
smatraju da polje proizlazi iz tijela, a 
ne da polje stvara tijelo. Ako je doista 
dokazano da polje postoji prije fizičke 
manifestacije, to znači da bismo jednoga 
dana mogli regenerirati udove poput 
salamandera. 

Fotografija krunskoga pražnjenja 
pruža daljnji dokaz koji potvrđuje moju 
hipotezu da je primarno polje, a ne 
fizičko ustrojstvo. Naziva se fantomski 


efekt lista. Ako odrežete dio lista 
neposredno prije nego što ste ga slikali 
na ovaj način, na fotografiji će se 
pojaviti čitav list (uključujući dio koji 
nedostaje) u sjajnoj igri boja i svjetla. 
Budući da se pojavljuje slika cijelog 
lista, zaključujemo da slika dijela lista 
koji nedostaje potječe od energetskog 
polja koje ostaje cijelo iako fizički aspekt 
nije prisutan. Stoga energetsko polje 
nije moglo proizići iz fizičkog, nego 
fizičko proizlazi iz energetskog. 

Ovaj zaključak čini energetsko polje 
mnogo važnijim za zdravlje i proces 
rasta nego što se ranije pretpostavljalo. 
Budući da fizičko tijelo proizlazi iz 
energetskog polja, neravnoteža ili 
iskrivljenost toga polja naposlijetku će 
prouzročiti bolest fizičkoga tijela kojim 
upravlja. Stoga će liječenje iskrivljenja 
u polju dovesti do izlječenja fizičkoga 
tijela. Iscjeljivati znači učiti kako liječiti 
polje restrukturiranjem, balansiranjem 
i punjenjem. 

Štoviše, kao što sam pokazala u 
knjizi Iscjeliteljske ruke, energetska 
događanja u aurinom polju su primarna 
i uvijek prethode fizičkom događaju. 
Ona ga precipitiraju. To znači da će se 
svaka bolest pokazati u polju prije 
nego što se pojavi u fizičkome tijelu 
te se stoga može iscjeljivati u polju 
prije njezine precipitacije u fizičko tijelo. 

Polje aure je za kvantni skok dublje 
u našoj ličnosti nego što je naše fizičko 
tijelo. Na toj razini našega bića zbivaju 
se naši psihološki procesi. Aura je 
prijenosnik svih psihosomatskih reakcija. 
S iscjeliteljskoga motrišta, sve bolesti 
su psihosomatske. 

Za održavanje zdravlja neophodno 
je uravnoteženo djelovanje našega auri- 
noga polja. 

No, polje aure nije izvor događanja. 
Ono je prijenosnik kojim stvaralačka 
svijest iz srži dospijeva do fizičkog 
ustrojstva. 

Cjelokupno iscjeljivanje koje pro¬ 
vodim i poučavam temelji se na pozna¬ 
vanju strukture i funkcije ljudskog ener¬ 
getskog polja te konfiguracija koje leže 
ispod njega u dubljim dimenzijama. U 
knjizi Iscjeliteljske ruke, u potpunosti 
sam opisala ljudsko energetsko polje: 
njegovu anatomiju i fiziologiju i njegovo 
mjesto u bolesti i iscjeljivačkom procesu. 
Također sam iznijela metode iscjeljivanja 
koje se na njemu zasnivaju. Ovdje ću 
ponovno sažeto opisati ljudsko ener¬ 
getsko polje i proširiti ga na područja 
koja su u onoj knjizi ukratko spome¬ 
nuta. 

Sedam razina ljudskog 
energetskog polja 

Ljudsko energetsko polje sastoji 
se od sedam razina (vidi sliku 2-4). 
Mnogi ljudi imaju pogrješnu predodžbu 
da ono izgleda poput slojeva luka. Ali 
nije tako. Svaki sloj prodire kroz tijelo 
i izlazi kroz kožu. Svaka je sljedeća 
razina “više frekvencije” ili pak “više 
oktave”. Svaka se širi iz kože desetak 
centimetara dalje od one koja se nalazi 
unutar nje i niže je frekvencije. Neparne 
razine su strukturna polja mirnih, 
treperavih svjetlosnih zraka. Prva, treća, 
peta i sedma razina imaju specifičan 
oblik. Parne razine - druga, četvrta i 
šesta - ispunjene su bezobličnom sup¬ 
stancijom/energijom. Druga razina je 
poput plinovite tvari, četvrta poput 
fluida, a šesta izgleda kao difuzno 
svjetlo oko plamena svijeće. To je ne- 
strukturirana razina energetskog polja 
koja se dovodi u vezu s plazmom ili 
takozvanom bioplazmom. Upamtite, mi 
ovdje ne rabimo znanstvene termine 
jer istraživanja nisu još dokazala o 
čemu se radi. No u nedostatku boljeg 
izraza, rabit ćemo riječ bioplazma. 
Bioplazma se u sve tri nestrukturirane 
razine sastoji od različitih boja, prividne 


gustoće i intenziteta. Bioplazma teče 
dužinom linija strukturiranih razina. U 
izravnoj je vezi s našim emocijama. 

Spoj mreže mirnoga svjetla i bio- 
plazme koja kroz njega teče održava 
fizičko tijelo na okupu u njegovom 
obliku, hrani ga životnom energijom i 
predstavlja komunikacijski i integracijski 
sustav koji čini da tijelo funkcionira 
kao jedinstveni organizam. Sve razine 
ljudskoga energetskoga polja djeluju 
holografski i utječu jedna na drugu. 

Te razine ili energetska tijela, kako 
ih mnogi ljudi zovu, ne smiju se 
smatrati manje stvarnima nego što je 
naše fizičko tijelo. Ako su sva vaša 
energetska tijela snažna, napunjena i 
zdrava, imat ćete ispunjen život u svim 
područjima ljudskog iskustva. Ako je 
vaše energetsko polje slabo na nekoj 
razini, imat ćete teškoće s iskustvima 
koja su u svezi s tom razinom i vaše 
će životno iskustvo biti ograničeno. 
Što ste više razina ili tijela razvili, to 
će vaše životno iskustvo biti punije i 
šire. 

Mi težimo pretpostavci da je cjelo¬ 
kupno životno iskustvo jednako fizičkoj 
dimenziji. Nije. Život postoji na mnogim 
vibracijskim razinama. Svaka razina je 
različita, već prema obliku energije- 
svijesti na toj razini. To nam pruža 
široki spektar životnog iskustva iz kojeg 
možemo učiti. Sedam razina aurinog 
polja odgovara sedmerim različitim 
razinama životnog iskustva. Svaka razina 
se razlikuje u vibracijskom frekven¬ 
cijskom opsegu, intenzitetu i sastavu 
bioplazme. Stoga svaka odgovara na 
podražaje u skladu sa svojim ustroj¬ 
stvom. 

Sjećam se koliko je uzbudljivo bilo, 
u primijenjenoj matematici, izvoditi 
jednadžbe kretanja tekućine pod razli¬ 
čitim okolnostima. Iznenadilo me što 
iste jednadžbe vrijede za zrak u tekućini 
koja se kreće kao i za vodu. Razlika 

je bila u tome što su određeni faktori 
bili važniji od drugih kako se mijenjao 
medij. Isto je vrijedilo za jednadžbe 
koje su opisivale kretanje zraka na 
Zemljinoj površini i kretanje zraka na 
većim visinama. Na kretanje zraka uz 
tlo više utječe trenje stabala i grmlja 
nego na zračne mase iznad njih. Udalja¬ 
vanjem od tla, potrebno je smanjivati 
faktor trenja u jednadžbi koja opisuje 
kretanje zraka. Rezultati pokazuju 
promjenu smjera zračnog toka. Ta se 
promjena naziva deformacijom vjetra. 
Sigurna sam da ste primijetili kako se 
oblaci na jednoj razini obično kreću 
u različitom smjeru od oblaka na višoj 
razini. Mikrometeorologija opisuje 
kretanje zraka na malim udaljenostima 
pod lokalnim uvjetima koji se veoma 
razlikuju od makro kretanja zraka preko 
oceana gdje su u igri Koriolisove sile 
kao posljedica Zemljina kretanja. Pa 
ipak, za sve vrijede iste jednadžbe. 
Na različite dijelove jednadžbe djeluju 
različiti uvjeti. 

Iste ideje i opće principe primijenila 
sam pri pokušaju osmišljavanja inter¬ 
akcija aurinog polja. Energija-svijest 
aurinoga polja teče različito i na nju 
utječu različiti faktori na različitim 
razinama polja. To jest, sastav energije- 
svijesti svake razine polja jedinstven 
je, različit od svih ostalih razina. Svaki 
različito odgovara na različite faktore. 
Kako to izgleda možemo predočiti još 
na jedan način i reći da bioplazma 
svake razine polja vjerojatno ima svoj 
frekvencijski opseg, intenzitet punjenja 
i sastav. Tako na najprirodniji način u 
skladu s tim odgovara na podražaje. 

Druga vrsta ispitivanja koja se rabe 
u astrološkim promatranjima kao i 
promatranjima Zemlje, utjecala su na 
moj način gledala aurinog polja. Uobiča¬ 
jena je znanstvena praksa konstruiranje 
instrumenata koji filtriraju nepotrebne 
valne duljine, te se promatranja pro¬ 


vode samo kroz uski spektar valnih 
duljina. Promatranje Sunca na takav 
način daje slike Sunčeve atmosfere na 
različitim visinama. Tako dobivamo slike 
Sunčevih pjega ili plamenova koji se 
veoma razlikuju od energije u dubini 
Sunca ili u njegovom vanjskom sloju, 
koroni. Isti principi mogu biti veoma 
korisni u promatranju polja aure. Mije¬ 
njajući VOP prema različitim vibracijskim 
razinama aure, jasnije se razaznaju 
različite razine aurinoga polja. Kada se 
te razine mogu jasno odrediti, lako se 
na njima radi izravno. 

Opis konfiguracije razina aurinog 
polja koji slijedi, te životnoga iskustva 
koje je u svezi sa svakom od njih, 
proizlazi iz mojega promatranja, pro¬ 
učavanja i dvadesetogodišnjeg iscjelitelj- 
skog iskustva, te trinaestogodišnjeg 
edukativnog iskustva. Slika 2-4 prikazuje 
sedam razina aurinog ili ljudskog 
energetskog polja. 

Prva razina ljudskoga energetskoga 
polja 

Na toj razini osjećate sve tjelesne 
dojmove, bolne i ugodne. Postoji izravna 
podudarnost između energetskoga 
protoka, pulsacije polja i konfiguracije 
na prvoj razini vašega polja s onim 
što osjećate u svojem fizičkom tijelu. 
Svaka bol u vašem tijelu u izravnoj je 
vezi s disfunkcijom unutar prve razine 
aurinoga polja. 

Liječnik Robert Becker provodio je 
pokuse koji su pokazali da lokalni 
anestetik, recimo, dat da bi umrtvio 
vaš prst jer trebate dobiti šavove, 
zaustavlja struju subatomskih čestica 
koje teku duž osjetilnoga živca prsta. 
Kada se energetski protok ponovno 
uspostavi, ponovno ste u stanju osjećati. 
Ja sam promatrala isti fenomen u polju 
aure. Umrtvljenost odgovara prestanku 
protoka energije dužinom linija prve 

razine polja. Kada iscjelitelj počne raditi 
kako bi na tom mjestu pokrenuo protok 
energije, osjet se vraća. 

Kod mirnih, osjećajnih ljudi prva 
razina je pretežno fina, tanka i svijetlo 
vodenoplave boje. Kod robustnih, 
snažnih ljudi ona je debela, gruba i 
tamnije plavosiva. Što ste više povezani 
sa svojim tijelom, brinete se za njega 
i vježbate, to će snažnija i razvijenija 
biti prva razina polja. Atletičari i plesači 
imaju vrlo razvijen prvi sloj. On ima 
više svjetlosnih linija, deblje su, elastič¬ 
nije, napunjenije i sjajno plave. 

Ako je vaša prva razina snažna, 
imat ćete vrlo snažno, zdravo fizičko 
tijelo i uživat ćete u svim ugodnim 
fizičkim osjećajima koji idu uz to. Tu 
spadaju zadovoljstvo osjećanja svoga 
tijela, osjećaj vitalnosti, tjelesne aktiv¬ 
nosti, tjelesnoga kontakta, seks i spava¬ 
nje. Uključuje zadovoljstvo kušanja, 
mirisanja, slušanja i gledanja. To znači 
da ćete najvjerojatnije nastaviti s 
uporabom svih funkcija vaše prve razine 
održavajući je napunjenom i zdravom. 
Uporabom će se ponovno puniti. 

S druge strane, ako ne vodite raču¬ 
na o svojemu tijelu, i vaša će prva 
razina postati slabom, linije polomljene, 
zapletene ili nedovoljno pune. U dijelo¬ 
vima tijela koje ste najviše zapustili 
postaju tanjima i rjeđima. 

Ako je vaša prva razina slaba, 
osjećat ćete svoje tijelo jednako slabim 
i nećete voljeti povezivanje sa svim 
osjećajnim zadovoljstvima vezanim uz 
njega. Bit ćete skloni održavati ga 
slabim zbog neuporabe. Najvjerojatnije 
ćete biti povezani s nekim energetskim 
linijama, ali ne sa svima. U stvari, 
neke uopće nećete doživljavati kao 
zadovoljstvo. Umjesto toga, doživljavat 
ćete ih kao nešto što morate podnositi. 
Naprimjer, mrzit ćete tjelesnu aktivnost 
bilo koje vrste. Voljet ćete jesti, ali 
nećete voljeti da vas dodiruju. Voljet 


ćete slušati glazbu, ali nećete voljeti 
jesti kako biste vašem tijelu osigurali 
pogon. 

Druga razina ljudskoga 
energetskoga polja 

Druga je razina povezana s vašim 
emocijama prema samome sebi. Svako 
pokretanje energije u tom području 
odnosi se na osjećaj koji prema sebi 
gajite. Sjajne boje oblačaste energije 
označavaju pozitivne osjećaje o sebi. 
Tamnije, prljavije sjene povezane su s 
negativnim osjećajima. Na toj razini 
nalazimo sve boje. Oblaci energije teku 
duž strukturnih linija prve razine polja. 

Ako osjećajima prema sebi, pozitiv¬ 
nim ili negativnim, dopustite protok, 
aura će ostati u ravnoteži, a negativni 
osjećaji i negativne energije povezane 
s vašim osjećajima oslobodit će se i 
transformirati. Ako kočite emocije prema 
sebi, na drugoj razini zaustavljate protok 
energije koji se odnosi na te emocije. 
A vaša druga razina postaje ustajalom 
i na kraju stvara nedovoljno napunjene, 
tamne, prljave oblake različitih boja 
vezane uz neproživljene osjećaje prema 
samome sebi. 

Dr. Wilhelm Reich nazivao je bio- 
energiju orgonskom energijom. Nedo¬ 
voljno napunjenu energiju koja se nalazi 
na nestrukturiranim razinama nazivao 
je DOR ili “mrtvom orgonskom ener¬ 
gijom” (dead orgone energy). 

Tamni, ustajali oblaci djeluju poput 
zastoja u drugim dijelovima vašega tijela. 
Začepljuju sustav i ometaju zdravo 
funkcioniranje. 

Taj će zastoj na kraju izazvati tako¬ 
đer zastoj na susjednoj prvoj i trećoj 
razini. Mnogi od nas ne dopuštaju 
protok svim osjećajima prema sebi. 
Radi toga mnogi od nas imaju ustajalu 
energiju na drugoj razini koja u različitoj 
mjeri utječe na naše zdravlje. 

Ako je drugi sloj snažan i napunjen, 
vi uživate u svojoj emocionalnoj vezi 
sa samim sobom. To znači da prema 
sebi gajite mnoge osjećaje koji nisu 
loši. To znači da se sviđate samome 
sebi i da volite samoga sebe. Volite 
biti sa sobom i tu se ugodno osjećate. 
Ako su napunjene i vaša prva i vaša 
druga razina, voljet ćete sebe i osjećat 
ćete se dobro u svojoj koži dok budete 
uživali u svim fizičkim zadovoljstvima 
koja vam pruža vaše tijelo. 

Ako je vaša druga razina slaba i 
nedovoljno napunjena, ili nećete imati 
mnogo osjećaja prema sebi ili ih nećete 
biti svjesni. Ako je vaša druga razina 
napunjena, ali tamna i ustajala, nećete 
voljeti sebe, a možda ćete se i mrziti. 
Negativne osjećaje prema sebi zatom- 
ljujete, pa je moguće da ste deprimirani 
zato što se ne sviđate samome sebi. 

Treća razina ljudskoga 
energetskoga polja 

Treća razina povezana je s našim 
mentalnim ili racionalnim svijetom. 
Strukturne linije na toj razini veoma 
su nježne, poput najfinijega tankoga 
vela. Svijetle limunskožute energetske 
linije ove razine pulsiraju veoma brzo. 
(Njihov sjaj, punoća i energija teku 
uzduž mirnih svjetlosnih linija koje 
odgovaraju našim mentalnim procesima 
i našem stanju uma.) Kada je ova 
razina uravnotežena i zdrava, racionalni 
i intuitivni um skladno rade kao jedan 
i naše je iskustvo jasnoća, uravnote¬ 
ženost i osjećaj prikladnosti. Kada su 
prve tri razine našega polja usklađene, 
prihvaćamo sebe, osjećamo se sigurno 
i udobno i imamo osjećaj osobne snage. 

Ako je vaša treća razina jaka i 
napunjena, imat ćete snažan, jasan um 
koji vam dobro služi. Imat ćete zdravi, 
aktivni mentalni život i zanimat će vas 
učenje. 


Ako je vaša treća razina slaba i 
nedovoljno napunjena nedostajat će 
vam okretnost ili jasnoća uma. Vjero¬ 
jatno nećete biti osobito zainteresirani 
za teoretske rasprave ili druge intelek¬ 
tualne aktivnosti. 

Kada su nam misli negativne, 
pulsacije u polju su sporije, linije po¬ 
staju tamne i iskrivljene. Te “negativne 
misaone forme” jesu oblici koji odgo¬ 
varaju našim uobičajenim negativnim 
misaonim procesima. Teško ih je 
promijeniti, jer osobama koje ih rabe 
izgledaju logičnima. 

Ako su vaša prva i druga razina 
slabe, a treća je jaka i energizirana, 
težit ćete tome da budete osoba koja 
će živjeti više umom nego svojim 
osjećajima ili tijelom. Kod donošenja 
neke odluke, više će vas interesirati 
rješenje problema razmišljanjem nego 
uzimanjem u obzir vaših osjećaja. To 
će samo po sebi ograničiti vaše životno 
iskustvo. 

Negativni misaoni oblici aktiviraju 
se također ustajalim emocijama iz su¬ 
sjedne druge i četvrte razine. Drugim 
riječima, kada pokušavamo ne osjećati 
negativne emocije prema sebi (druga 
razina) i/ili prema nekoj drugoj osobi 
(četvrta razina), zaustavljamo energetski 
protok na drugoj i četvrtoj razini. 
Energetski protok na trećoj razini tada 
postaje izobličen tim obostranim “sti¬ 
skom”. 

To možemo shvatiti na još jedan 
način; tako da se sjetimo da je prirodno 
stanje energije neprestano kretanje. 
Kada je kretanje energije zaustavljeno 
na drugoj i četvrtoj razini kako bi bile 
zaustavljene negativne emocije, nešto 
od te sile prenosi se na treću razinu. 
Ona izaziva mentalnu aktivnost. Ta je 
aktivnost izobličena, jer se ne kreće 
prirodno i stiješnjena je energijama 
koje se nalaze točno ispod i iznad 
nje. 

Mislim da naša kultura podržava 
običaj održavanja negativnih misaonih 
oblika. U našem društvu prihvatljivije 
je gajiti negativne misli prema ljudima 
i klevetati ih iza njihovih leđa, nego u 
lice im pokazati te negativne emocije. 
Nemamo odgovarajući model po kojem 
bismo to činili. Bilo bi mnogo pri¬ 
mjerenije pogledati u sebe i pronaći 
negativne emocije koje gajimo prema 
sebi. Obično imamo negativan osjećaj 
prema nekom drugom, jer djelovanje 
te osobe izaziva neku vrstu negativnih 
osjećaja prema samome sebi. 

Četvrta razina ljudskoga 
energetskoga polja 

Četvrta razina polja nosi čitav naš 
svijet različitih odnosa. S te razine 
odnosimo se prema drugim ljudima, 
životinjama, biljkama, intimnim objek¬ 
tima, Zemlji, Suncu, zvijezdama i sve¬ 
miru u cjelini. To je razina veze “Ja- 
Ti”. Ovdje su svi naši međusobni 
osjećaji. Energija četvrte razine izgleda 
gušća od one s druge razine, iako je 
to razina više vibracije. Za razliku od 
energije druge razine koja je poput 
obojenih oblaka, energija četvrte razine 
više je nalik obojenoj tekućini. I ona 
također sadrži sve boje. 

Ako četvrta razina sadrži nedovoljno 
punu energiju, ili kako je iscjelitelji 
zovu, energiju niskih vibracija, ona će 
se doživljavati kao tamna, gusta, teška 
tekućina. Ja to nazivam aurinom sluzi. 
Ona se ponaša baš kao i sluz koju 
stvarate u tijelu kada ste prehlađeni. 
Aurina sluz ima vrlo snažan negativni 
učinak na tijelo, izazivajući bol, nela¬ 
godu, osjećaj težine, iscrpljenost i na 
koncu bolest. 

Energija četvrte razine može se 
protegnuti kroz prostor do druge 
osobe. Kada god dvoje ljudi komu¬ 
nicira, otvoreno ili prikriveno, velika 


struja bioplazme koja djeluje tekuće, 
izlazi iz svakoga od njih i dodiruje 
polje drugoga. Priroda interakcije 
odgovara prirodi energije-svijesti tih 
energetskih struja. Na primjer, ako je 
u interakciji mnogo ljubavi, teći će 
mnogo lijepe ružičaste energije u blagim 
valovima. Ako postoji zavist, bit će 
tamna, sivozelena, sluzava i ljepljiva. 
Ako se radi o strasti, ružičasta će boja 
u sebi imati mnogo narančaste sa 
stimulativnim efektom. Valovi s višim 
vrhovima će biti brži. Ako postoji bijes, 
energija će biti hrapava, oštra, zašiljena, 
prodiruća, napadačka i tamnocrvena. 

Četvrta razina u nekom odnosu sadrži 
svu ljubav i radost kao i borbu i bol. Što 
smo više s nekim u vezi, to dublje 
energetskih veza s tom osobom stvaramo. 

Ako je vaša četvrta razina snažna, 
zdrava i napunjena, težit ćete mnogim 
snažnim, dobrim vezama s drugima. 
Vaši prijatelji i obitelj činit će velik i 
važan dio vašega života. Možda volite 
biti okruženi mnogim ljudima pa će 
možda vaše zanimanje pripadati javnim 
službama. Ljubav i vaše srce na prvom 
su mjestu u vašem životu. 

Ako je vaša četvrta razina slaba i 
nedovoljno napunjena, odnosi s drugim 
ljudskim bićima mogu vam biti manje 
važni. Možete biti usamljenik. Možete 
ne imati mnogo intimnih veza s ljudima. 
Ako ih imate, možete s njima imati 
problema i misliti da su veze veća 
smetnja nego korist. Možete imati 
osjećaj da drugi vladaju vama, jer će 
mnogi ljudi imati snažniju četvrtu razinu 
od vas pa je vaše polje doslovno 
nadvladano energijom njihove četvrte 
razine. 

Rođeni smo s nitima u polju aure 
veoma sličnim pupčanoj vrpci koji nas 
povezuju s našim roditeljima. Oni se 
razvijaju zajedno s aurom kroz faze 
dječjega razvoja (vidi Iscjeliteljske ruke, 
osmo poglavlje). Te niti predstavljaju 

naše odnose sa svakim od roditelja. 
Svaki je model našega budućega stva¬ 
ranja veza s muškarcima ili ženama u 
životu. Svaka nova veza razvija nove 
niti. (Za podrobniji opis vidi četrnaesto 
poglavlje, “Tri tipa interakcija aurinih 
polja u vezama”.) 

Prve tri razine aure predstavljaju 
fizičko, emocionalno i mentalno iskustvo 
u našem svijetu fizičkoga tijela. Četvrta 
razina međusobnih odnosa predstavlja 
most između fizičkog i duhovnog svijeta. 
Više tri razine predstavljaju fizičko, 
emocionalno i mentalno iskustvo našeg 
duhovnog svijeta. One su kalup trima 
nižim razinama. To jest, sedma razina 
je kalup trećoj razini, šesta je kalup 
drugoj, a peta razina je kalup prvoj 
razini. Svaka viša razina je model 
odgovarajućoj nižoj razini. 

Peta razina ljudskog energetskog 
polja 

Peta razina je razina Božanske volje. 
Ispočetka, dok učite promatrati petu 
razinu, to je malo zbunjujuće jer na 
petoj razini sve izgleda obrnuto, poput 
otiska. Ono što obično vidimo kao 
prazan prostor ovdje je kobaltnoplavo 
svjetlo, a ono što doživljavamo kao 
čvrste objekte, sastavljeno je od praznih 
ili čistih energetskih linija. To je kalup 
za prvu razinu polja. Na petoj razini 
postoje prazni žljebovi ili brazde u 
koje uliježe svaka plava linija svjetla 
prve razine. Peta razina održava prvu 
razinu na mjestu. To je kao da u 
prostoru postoji bezobličan nediferen¬ 
cirani život, a da bi poprimio određeni 
oblik, najprije je prijeko potrebno 
prostor isprazniti i za nj napraviti 
mjesta. Peta razina ne sadrži samo 
oblik vašega tijela nego i oblik 
cjelokupnog ostalog života. Ona sadrži 
odvijajući evolucijski obrazac života koji 
se manifestira u formi. Božanska volja 


jest Božanska namjera manifestirana 
obrascem i oblikom. 

Najteže je objasniti osobno iskustvo 
te razine, jer našem rječniku manjkaju 
riječi kojima bismo ga opisali. Božanska 
volja je u vama i svugdje oko vas. Vi 
imate slobodnu volju da se s njom 
uskladite ili ne uskladite. Božanska 
volja je kalup ili model velikog evolu¬ 
cijskog plana čovječanstva i svemira. 
Taj je kalup živ, pulsira i neprestano 
se odvija. Ima snažan, gotovo neumoljiv 
osjećaj volje i svrhe. Da bismo ga 
osjetili, trebamo iskusiti savršeni red. 
To je svijet točnosti i razina preciznih 
tonova.To je razina simbola. 

Ako ste usklađeni s Božanskom 
voljom, vaša peta razina će biti snažna, 
puna energije. Njezin oblik slagat će 
se s univerzalnim obrascem Božanske 
volje, a taj se obrazac također može 
VOP-om vidjeti na toj razini. Osjećat 
ćete veliku snagu i povezanost sa svime 
oko sebe, jer ćete se nalaziti na svojemu 
mjestu sa svojom svrhom i biti uskla¬ 
đeni sa svim mjestima i svrhama. Ako 
svoju viziju otvorite toj razini, vidjet 
ćete da ste u stvari i vi tvorac toga 
živoga pulsirajućega kalupa koji odre¬ 
đuje poredak svijeta. Vaše mjesto u 
univerzalnoj shemi stvari određujete i 
stvarate vi sami na vašoj dubljoj razini, 
na razini hare. O tome ćemo podrobnije 
govoriti kasnije u ovom poglavlju. 

Ako je vaša peta razina snažna, vi 
ste jedna od onih osoba koje razumiju 
i održavaju red u svojem životu. 
“Mjesto za sve i sve na svome mjestu”. 
Kuća vam je uredna, točni ste, a svoj 
posao dobro obavljate bez obzira koliko 
bio složen. Vaša volja vrlo dobro 
funkcionira. Usklađena je s Božanskom 
voljom, a da možda uopće nikada 
niste čuli za takvo što. Vi znate da je 
red univerzalni princip. Povezani ste s 
višom svrhom ili obrascem u vašem 
životu. 

Ako, s druge strane, niste usklađeni 
s Božanskom voljom, obrazac aurinoga 
polja na vašoj petoj razini bit će 
izobličen. Neće se uklapati u veliki 
univerzalni obrazac i vi se nećete 
osjećati povezani sa stvarima oko sebe. 
Nećete znati ni svoje mjesto u univer¬ 
zalnoj shemi, niti svoju svrhu. U stvari, 
ideja da takvo što postoji vama neće 
ništa značiti. Izgledat će vam kao da 
netko na silu određuje mjesto za vas. 

Naravno, iz toga kuta vaše mjesto 
neće biti ono što vam se sviđa ili 
gdje biste se udobno osjećali. Vjerojatno 
vas plaše jasna volja i preciznost. Vi 
ćete vjerojatno ili poricati važnost 
jasnoće, reda i mjesta, ili ćete se 
protiv toga buniti. Ako sumnjate u 
svoju vrijednost, petu razinu možete 
doživljavati kao bezličnu i bezosjećajnu 
jer je na toj razini važnija vaša svrha, 
a ne vaši osjećaji. Ako o sebi gajite 
negativne osjećaje, kada svoju svijest 
dovedete do te razine, možete sebe 
doživljavati kao samo još jedan zubac 
u velikom kotaču života. Sve ovo gore 
je ljudsko iskustvo koje proizlazi iz 
neusklađene i izobličene pete razine. 
Ako vaša peta razina nije snažna, u 
vašem životu neće biti reda. Niste 
zainteresirani da sve bude uredno i 
čisto. U stvari, to bi bilo prilično teško 
izvesti. Red se može činiti groznom 
preprekom vašoj slobodi. Možete čak 
osuđivati one koji održavaju red i 
govoriti da on blokira kreativnost. 
Nemate mnogo veze s Božanskom 
voljom ili višom svrhom vašega života. 
Možete imati poteškoća u shvaćanju 
složenih sustava ili sveobuhvatnih mo¬ 
dela stvari. 

Ako su vaša druga i četvrta razina 
slabe, a prva, treća i peta jake, veoma 
lako svoju stvaralačku slobodu možete 
nadvladati diktatorskim oblikom reda. 
Vrijeme je da više vremena posvetite 
jačanju svojeg emocionalnoga života. 


Međutim, ako se uspijete osloboditi 
svojih negativnih osjećaja i prevladati 
otpor prema tako savršenom svijetu 
uzevši u obzir mogućnost da ste i vi 
njegov tvorac, učinili ste prvi korak u 
pronalaženju svoje svrhe i mjesta i sve 
se može promijeniti. Počet ćete se 
osjećati vrlo sigurnima, jer ste dio 
velikoga Božanskog plana. Možete osje¬ 
titi da ste iskra svjetla u tom velikom, 
živom i pulsirajućem svjetlosnom spletu. 
Vi zapravo svojim svjetlom stvarate taj 
splet kao i svatko drugi. Ako otvorite 
svoj VOP na toj razini, možete osjetiti 
i vidjeti plan. Doživjet ćete sebe i 
svijet kao čistu svjetlost, gotovo poput 
praznog prostora na kobaltnoplavoj 
pozadini. 

Kontemplacija o toj razini i medi¬ 
tacija na veliki evolucijski plan mnogo 
pomaže usklađivanju vašega života s 
njegovom svrhom i olakšava vaš razvoj. 
To znači predati se onome što jeste, a 
ne onome što izgleda ispravno prema 
društvenim normama. Stoga, ustvari, 
vi niste zubac u kotaču nego izvor 
kreativnosti jedinstven u svemiru. 

Šesta razina ljudskoga 
energetskoga polja 

Šesta razina polja izgleda poput 
prekrasnih svjetlosnih zraka koje zrače 
u svim smjerovima, šireći se sedamdeset 
pet centimetara od tijela. Sadrži sve 
dugine boje opalescentnih tonova. Nije 
strukturirana i vrlo je visoke frekvencije. 

Kada je šesta razina zdrava, sjajna 
je i napunjena. Energija sijeva iz tijela 
u prelijepim ravnim punim svjetlosnim 
zrakam. Sto je ta razina sjajnija i bolje 
napunjena, to smo je više svjesni u 
smislu ljudskoga iskustva. To je razina 
osjećaja unutar našega duhovnog svijeta; 
to je razina naše Božanske ljubavi. 
Biti na toj razini svijesti ima snažan 
umirujući učinak na tijelo u smislu 

iscjeljivanja. Ona sadrži ekstazu unutar 
naše duhovnosti. Doživljava se kao 
duhovna ljubav, radost, oduševljenje i 
blaženstvo. Do te razine iskustva stižemo 
stišavajući buku uma i slušajući. Do 
nje dolazimo meditacijom, vjerskom 
ili uopće lijepom glazbom, pjevajući 
ili sanjareći. Tu su snažni osjećaji širenja 
gdje se bratski spajamo sa svim bićima 
duhovnih svjetova različitih nebesa kao 
i sa čitavim čovječanstvom, biljkama i 
životinjama na Zemlji. Tu je svatko od 
nas poput odsjaja svjetlosti oko svijeće. 
Mi smo zrake sedefaste opalescentne 
svjetlosti koje se šire iz središnjega 
svjetla. 

Ako je vaša šesta razina slaba bez 
mnogo energije, nećete imati mnogo 
duhovnog ili nadahnutog iskustva. Ne¬ 
ćete možda čak niti znati o čemu 
ljudi govore kada o tome razgovaraju. 
Kada šesta razina nije dovoljno napu¬ 
njena i zdrava, vrlo teško možemo 
doživjeti bilo što na toj razini. Možemo 
imati nejasne osjećaje da je ili Bog 
nemoćan, ili da Božja/nebeska duhov¬ 
nost jednostavno ne postoji. Tada oni 
koji je doživljavaju mogu izgledati poput 
sanjara živeći u svijetu mašte koji su 
sami stvorili. 

Ako ta razina nije zdrava, tamna 
je, tanka i nedovoljno napunjena, a 
njezine svjetlosne zrake su mlitave. To 
je obično posljedica odsustva duhovne 
hrane koje se može dogoditi iz više 
razloga, kao na primjer: odrastanja u 
okruženju koje ne uključuje duhovnost 
tako da duhovna hrana jednostavno 
ne postoji; doživljavanja traume u vezi 
s vjerom što ima za posljedicu odba¬ 
civanje te vjere i općenito duhovnosti; 
doživljavanja traume druge osobne 
prirode zbog koje osoba odbacuje Boga 
i vjeru. U prvom slučaju, šesta razina 
je jednostavno nedovoljno napunjena, 
a osoba ne zna da joj n duhovna 
hrana. U ostalim slučajevima, ne samo 


da je šesta razina nedovoljno napunje¬ 
na, nego je i odvojena od drugih 
razina polja. Može se vidjeti rascjep 
među razinama, a normalni komunika¬ 
cijski kanali između razina su pritom 
zatvoreni. 

Ako je šesta razina mnogo snažnija 
od drugih razina, moguće je da se 
koristite duhovnim iskustvom kako biste 
izbjegli život u fizičkom. Razvijate 
djetinjasti pogled na život i očekujete 
da se život za vas skrbi kao da živite 
samo u duhovnome svijetu. Koristite 
se tim iskustvima kako biste izgledali 
posebnim i dokazali kako ste zbog tih 
iskustava bolji od drugih. To je samo 
obrana od straha koji osjećate od života 
u fizičkom. Ona ne traje dugo i uskoro 
ćete doživjeti grubo buđenje koje će 
vas dovesti do razočaranja. Razočaranje 
je dobra stvar; ono predstavlja razbijanje 
iluzija. U ovom slučaju, vratit će vas u 
život, ovaj put fizički. Naučit ćete da 
fizički svijet postoji unutar duhovnog, 
a ne izvan njega. 

Ključ za doživljavanje duhovnoga 
svijeta jest punjenje šeste razine polja. 
To se može činiti veoma jednostavnom 
meditacijom, na primjer sjedeći mirno 
pet do deset minuta dva puta na dan 
i usredotočujući se na neku stvar poput 
ruže, plamena svijeće ili lijepog zalaska 
sunca. Drugi način jest ponavljanje 
mantre, te jednog ili više zvukova koji 
nemaju određeno značenje. 

Sedma razina ljudskoga 
energetskoga polja 

Kada je sedma razina ljudskoga 
energetskoga polja zdrava, sastavljena 
je od prelijepih, krajnje jakih zlatnih 
linija energije koje trepere veoma 
visokom frekvencijom. Isprepletene su 
tako da tvore sve fizičke komponente 
našega fizičkoga tijela. Protežu se 
devedeset do sto i pet centimetara 

izvan tijela. Na toj udaljenosti sedma 
razina oblikuje zlatno jaje koje okružuje 
i štiti sve unutar njega. Vanjski rub 
toga jajeta deblji je i jači, poput ljuske 
jajeta. Regulira pravilan protok energije 
iz cjelokupne aure u prostor izvan. 
Sprječava istjecanje energije iz polja 
kao i ulazak nezdravih energija izvana. 
Sedma razina održava cjelokupno polje 
na okupu. Uvijek sam doista zapanjena 
ogromnom snagom koja postoji na 
toj razini. 

Zlatne svetlosne zrake sedme razine 
također postoje u svemu i oko svega. 
One povezuju sve, bile to stanice 
organa, tijelo, grupa ljudi ili čitav svijet. 

Sedma razina je razina Božanskog 
uma. Kada je zdrava i mi našu svjesnost 
dovedemo na tu razinu, u sebi doživ¬ 
ljavamo Božanski um i ulazimo u svijet 
polja univerzalnoga Božanskog uma. 
Ovdje razumijemo i znamo da smo 
dio velikog obrasca života. Doživljavanje 
istine o univerzumu daje nam osjećaj 
sigurnosti. Tu spoznajemo savršenost 
u našoj nesavršenosti. 

Na toj razini, VOP-om možemo 
vidjeti zlatni isprepleteni sustav istine 
utkan u univerzum. Na toj razini ćemo, 
koristeći se VOP-om, jednoga dana 
naučiti komunikaciju uma s umom. U 
ne tako dalekoj budućnosti, VOP će 
biti sasvim normalna stvar. Sada samo 
ponekad dopiremo do univerzalne 
tražeći obavijesti koje su izvan onoga 
što možemo dobiti takozvanim normal¬ 
nim osjetilima. 

Ako je sedma razina snažna, napu¬ 
njena i zdrava, dvije će vaše glavne 
sposobnosti biti da imate stvaralačke 
ideje i da jasno razumijete široke cjelo¬ 
vite zamisli postojanja, svijeta i njegove 
prirode. Dobivat ćete nove ideje i znat 
ćete kako se uklapaju u veliki univer¬ 
zalni obrazac ideja. Znat ćete kako se 
vi uklapate u taj obrazac. Imat ćete 
jasno i snažno razumijevanje Boga. 


Tada možete postati teolog, znanstvenik 
ili pronalazač. Vaša sposobnost jasnog, 
integriranog razumijevanja može vas 
dovesti do predavača širokih, složenih 
tema. 

Ako sedma razina nije snažno razvi¬ 
jena, nećete imati mnogo novih stvara¬ 
lačkih ideja. Nećete imati ni dobar 
osjećaj šireg obrasca života. Nećete znati 
kako se u njega uklapate, budući da 
nećete znati da takav obrazac postoji. 
Može vam se činiti da ništa nije pove¬ 
zano i da je svemir po prirodi besciljan 
i kaotičan. 

Ako sedma razina polja nije zdrava, 
zlatne linije će biti mutne i slabe. 
Neće održavati oblik te će neka mjesta 
biti tanja od drugih. Na nekim mjestima 
može biti čak i pocijepana omoguća¬ 
vajući energiji da istječe iz sustava. 
Ako sedma razina nije zdrava, nemamo 
iskustvo Božanskog uma ili povezanosti 
s istinom sadržanom u polju univerzalne 
svijesti. Nećemo razumijeti zamisao sa¬ 
vršenosti unutar naših nesavršenosti. 
Vrlo ćemo teško tolerirati naše nesa¬ 
vršenosti. U stvari, možemo ih poricati 
težeći savršenosti koju je u ljudskom 
obliku nemoguće postići. Nećemo imati 
pristup polju univerzalne Božanske 
svijesti. Činit će se da naši umovi rade 
odvojeno i imaju vrlo malo veze sa 
stvaranjem. 

Ako je vaša sedma razina jača od 
ostaloga dijela, možete imati problema 
s praktičnim ostvarenjem vaših stvara¬ 
lačkih ideja. 

Najbolji način jačanja sedme razine 
polja jest neprestano traženje više istine 
u vašem životu i život u skladu s 
njom. Najbolja meditacija koju ja znam 
za jačanje sedme razine polja jest 
uporaba mantre koja ponavlja: “Budi 
miran i znaj da sam ja Bog”. Ova 
mantra dovodi energiju na sedmu razinu 
te osobu koja meditira dovodi do 
spoznaje da jest Božanski um i Bog. 

Potrebno je dobro funkcioniranje 
svih vaših tijela da bi se vaše stvaralačke 
ideje manifestirale na fizičkome planu. 
Tu spada i vaše zdravlje. Ako želite 
dobro fizičko zdravlje i ispunjen život, 
neophodno je čistiti, puniti i balansirati 
sva vaša tijela te tako i sva područja 
ljudskoga iskustva. Zato svaki proces 
iscjeljivanja mora uključivati usmjerenu 
pažnju i punjenje svih sedam razina 
vašega polja. 


Čakre 


Čakre su konfiguracije u strukturi 
energetskoga polja na kojima rade 
iscjelitelji. Cakra je sanskrtska riječ za 
kotač. Prema mojoj visokoosjetilnoj 
percepciji, čakre su mnogo sličnije 
vrtlozima ili lijevcima energije. Postoje 
na svakoj od sedam razina polja, a 
čakre od druge do šeste pojavljuju se 
i na prednjoj i na stražnjoj strani 
tijela. Označavamo ih brojem i slovom. 
A označava prednju čakru, a B stražnju. 
(Vidi^ sliku 2-5.) 

Čakre rade kao organi za unos 
energije iz univerzalnog ili životnog 
energetskog polja koje također možemo 
zvati univerzalnim poljem zdravlja svuda 
oko nas. Energija koja se unosi i 
metabolizira kroz čakre šalje se u 
dijelove tijela najbliže glavnim živčanim 
spletovima pokraj svake čakre. Ta 
energija veoma je važna za zdravo 
funkcioniranje aurinoga polja i fizičkoga 
tijela. U istočnjačkoj tradiciji naziva se 
prana ili chi. Ako čakra prestane 
pravilno funkcionirati unos energije će 
biti poremećen. To znači da tjelesni 
organi koje ta čakra poslužuje neće 
biti dobro opskrbljeni. Ako se disfunk- 
cija čakre nastavi, bit će poremećen 
rad organa i drugih dijelova tijela u 
tom području. Ono će slabiti kao i 


njegova imunološka obrana te će se 
konačno u tom dijelu tijela pojaviti 
bolest. 

Postoji sedam glavnih čakra. Svaki 
lijevak ima širi otvor izvan tijela, 
promjera oko 15 cm na udaljenosti 
od 2,5 cm od tijela. Uži vrh nalazi se 
unutar tijela u blizini kralješnice. Oko¬ 
mita struja snage proteže se središnjom 
linijom tijela. To je široki energetski 
kanal u koji sve čakre oslobađaju energi¬ 
ju koju crpe iz univerzalnoga životnoga 
polja ili polja zdravlja oko nas. Energija 
svih čakra miješa se prema gore i 
dolje uzduž vertikalne struje snage. 
Sve su boje utkane zajedno poput 
užeta od prekrasnog pulsirajućeg svjetla 
svih boja. U većine ljudi vertikalna 
struja snage je široka oko 2,5 cm. 
Međutim, kod iscjelitelja koji su se 
podigli u više promijenjeno stanje 
svijesti radi iscjeljivanja može doseći 
širinu i do 15 cm. 

Sedam glavnih čakra smještene su 
u blizini glavnih živčanih spletova u 
tijelu. Prva čakra smještena je između 
nogu. Njezin uži kraj sjeda ravno na 
sakralno-kokcigealni zglob. Povezana je 
s kinestetičkim (osjećaj položaja tijela), 
proprioceptivnim (osjećaj pokreta tijela) 
i taktilnim (dodirnim) osjetima. U svezi 
je s našom voljom za životom i 
opskrbljuje tijelo fizičkom vitalnošću. 
Energijom opskrbljuje kralješnicu, 
nadbubrežne žlijezde i bubrege. 

Druga čakra je smještena nešto 
iznad stidne kosti na prednjoj i stražnjoj 
strani tijela. Njezin vrh smješten je 
točno u središte sakralne kosti i kroz 
njega doživljavamo emocije. Povezana 
je s našom senzualnosti i sa seksualno¬ 
sti. Naše seksualne organe i imunološki 
sustav opskrbljuje velikom količinom 
energije. 

Treća čakra smještena je u području 
solarnoga pleksusa s prednje i stražnje 
strane tijela. Njezin fini vrh sjeda izme- 

đu dvanaestog grudnog (Thl2) i prvog 
lumbalnog kralješka (LI). Energijom 
opskrbljuje organe u tom području 
tijela - želudac, jetru, žučnu vrećicu, 
gušteraču, slezenu i živčani sustav. 
Povezana je s intuicijom. U odnosu je 
s našim položajem u svemiru, s nači¬ 
nom na koji stvaramo veze s drugim 
ljudima i na koji vodimo računa o 
sebi. 

Četvrta čakra, u području srca, 
povezana je s ljubavlju i voljom. Kroz 
nju osjećamo ljubav. Prednji aspekt je 
u svezi s ljubavlju, stražnji s voljom. 
Ta čakra dobro funkcionira ako živimo 
u ravnoteži ljubavi i volje. Njezin uži 
kraj smješten je u petom grudnom 
kralješku (Th5). Dovodi energiju kardio¬ 
vaskularnom sustavu, timusu, vagusu i 
gornjem dijelu leđa. 

Peta čakra se nalazi s prednje i 
stražnje strane vrata. Povezana je s 
osjetima sluha, okusa i mirisa. Uži 
kraj je smješten u trećem vratnom 
kralješku (C3). Energijom opskrbljuje 
štitnjaču, bronhije, pluća i hranidbeni 
kanal. U svezi je s davanjem i prima¬ 
njem i govorenjem naše istine. 

Šesta čakra se nalazi na čelu i 
stražnjoj stani glave. Uski kraj je smje¬ 
šten u središtu glave. Energijom snabdi¬ 
jeva hipofizu, donji dio mozga, lijevo 
oko, uši, nos i živčani sustav. Povezana 
je s osjetom vida. Prednji dio čakre je 
u svezi s razumijevanjem pojmova. 
Stražnji dio se odnosi na postupni 
proces ostvarivanja ideja. 

Sedma čakra se nalazi na vrhu 
glave. Uski kraj sjedi u sredini vrha 
glave. Dovodi energiju gornjem dijelu 
mozga i desnom oku. U vezi je s 
iskustvom izravnoga znanja. Odnosi se 
na integraciju osobnosti i duhovnosti. 

Općenito, prednji aspekti čakra 
određuju naše emocionalno funkcio¬ 
niranje, stražnji voljno funkcioniranje, 
a čakre na glavi - razumsko funkcio¬ 


niranje. Za održanje zdravlja neophodno 
je uravnoteženo funkcioniranje razuma, 
volje i emocija. Budući da količina 
energije koja protječe kroz određenu 
čakru označava koliko se ta čakra rabi, 
istodobno također označava i koliko 
se rabi razumski, voljni ili emocionalni 
aspekt povezan s tom istom čakrom. 
Da bismo stvorili ravnotežu razuma, 
volje i emocija u našem životu, moramo 
balansirati, izjednačavati i sinkronizirati 
naše čakre. 

U ovoj ćemo knjizi opisati kako 
iscjelitelji rade s ljudskim energetskim 
poljem tijekom isjeliteljskih seansa te 
kako vi možete raditi sa svojim vlastitim 
poljem u svrhu samoliječenja. Kasnije 
ćemo povezati iscjeliteljski proces sa 
svakom od sedam razina osobnoga 
životnog iskustva koje nalazimo u svakoj 
razini polja. 

Samoiscjeljivanje se može ostvariti 
ispunjavanjem osobnih potreba koje 
su u svezi sa svakim tipom životnog 
iskustva na svakoj razini. (Podrobnije 
obavijesti o auri i njezinim čakrama, 
molim potražite u knjizi Iscjeliteljske 
ruke, drugi i treći dio.) 

Razina hare: razina vaše namjere; 
vaše svrhe 

Razina hare je za kvantni skok 
dublje u vašoj prirodi i za dimenziju 
dublje u auri. Razina hare je temelj 
na kojem počiva aura. Ja to nazivam 
razinom hare budući da je to razina 
na kojoj se hara nalazi. 

Hara je prema japanskoj definiciji 
središte snage u donjem dijelu trbuha. 
Dok je aura u svezi s vašom osobnosti, 
razina hare odnosi se na vaše namjere. 
Povezana je s vašim životnim zadatkom 
odnosno s vašom dubljom duhovnom 
svrhom. To je razina vaše više inkar- 
nacijske svrhe i vaše svrhe u bilo 
kojem trenutku. 

Harina razina je mnogo jedno¬ 
stavnija od polja aure koje ima vrlo 
složenu strukturu (vidi sliku 2-1). Sastoji 
se od triju točaka uzduž crte koja se 
nalazi u središnjoj liniji tijela i donekle 
sliči laserskoj zraci. Široka je oko osam 
milimetara i proteže se iz točke uda¬ 
ljene oko metar iznad glave, ravno 
prema dolje i duboko u samo središte 
Zemlje. 

Prva točka iznad glave izgleda poput 
preokrenutog lijevka. Njezin širi kraj 
okrenut prema dolje ima samo oko 
osam milimetara. Predstavlja naše prvo¬ 
bitno odvajanje od Božanskoga, kada 
smo se prvi put odvojili od Boga 
kako bismo se inkarnirali. Također nosi 
funkciju razuma. Nosi razlog naše 
inkarnacije. 

Kroz to se mjesto povezujemo s 
našom višom duhovnom stvarnosti. Ja 
to mjesto nazivam točkom individuali¬ 
zacije ili ID točkom. 

Ako slijedimo lasersku zraku prema 
dolje do gornjega dijela prsa, nalazimo 
drugu točku. To je prelijepa difuzna 
svjetlost. Odgovara našim emocijama. 
Tu nosimo našu duhovnu čežnju, svetu 
čežnju koja nas vodi kroz život. Donosi 
strast za ostvarenjem velikih stvari u 
našem životu. 

Ta je čežnja specifična za naš životni 
zadatak. Mi čeznemo za njegovim 
ispunjenjem. To je ono što želimo 
učiniti više od svega na svijetu. To je 
ono zbog čega smo tu. To je čežnja 
koju svatko od nas nosi u sebi i koja 
nam daje osjećaj svrhe vlastitoga 
postojanja. Ja tu točku nazivam sjedi¬ 
štem duhovne čežnje ili sjedištem duše 
ili SS (soul seat). 

Sljedeća točka na crti jest tan tien, 
kako je nazivaju Kinezi. To je središte 
iz kojega u svom izvođenju kreću svi 
poznavatelji borilačkih vještina. Iz toga 
središta oni crpe snagu za razbijanje 
betona. On je poput kugle snage ili 


središta postojanja, promjera od oko 
tri i pol centimetra. Smješten je oko 
šest i pol centimetara ispod pupka. 
Oko sebe ima čvrstu opnu te malo 
sliči gumenoj lopti. Može biti zlatne 
boje. To je središte volje. Tu se nalazi 
vaša želja da živite u fizičkome tijelu. 
Sadrži poruku koja fizičko tijelo održava 
fizički pojavnim. 

Svojom ste voljom i tom jednom 
porukom izvukli fizičko tijelo iz tijela 
vaše majke Zemlje. Iz toga središta 
iscjelitelji također mogu crpiti veliku 
količinu snage za obnavljanje tijela 
uzemljavanjem harine linije duboko u 
rastaljeno srce Zemlje. Kada se njihova 
linija hare protegne dolje u Zemlju, 
mogu skupiti mnogo snage. 

U iscjeljivanju, tan tien postaje vrlo 
sjajnocrvenom i jako vrućom. To je 
ono što se podrazumijeva pod sintag¬ 
mom - biti uzemljen na harinoj razini. 
Kada se to dogodi i tan tien postane 
crvenom, iscjelitelji osjećaju veliku 
toplinu u cijelome tijelu. 

Kad vaša jasna namjera postoji na 
harinoj razini, vaše akcije na aurinoj i 
fizičkoj razini donose zadovoljstvo. U 
cijeloj ovoj knjizi raspravljat ćemo o 
disfunkciji na razini hare (to jest, o 
vašoj namjeri i vašem životnom zadatku) 
u odnosu na zdravlje. 

Na primjer, bolest mogu izazvati 
nejasne, pomiješane ili suprotne na¬ 
mjere te nepovezanost sa životnim 
zadatkom. Mnogi ljudi, pogotovo u 
modernim industrijaliziranim dijelovima 
svijeta, hodaju uokolo s velikom duhov¬ 
nom boli, jer ne znaju za svoju životnu 
svrhu. 

Ne razumiju zbog čega pate. Ne 
znaju da postoji lijek za takvu vrstu 
duhovne boli. 

Nepovezanost s dubljom životnom 
svrhom vidi se na harinoj razini. Na 
toj razini se, prema tome, ona može i 
liječiti. 

Razina središnje zvijezde: razina 
vaše Božanske biti - izvor vaše 
stvaralačke energije 

Razina središnje zvijezde jest kvantni 
skok dublje od harine razine u ono 
tko ste, i u svezi je s našom Božanskom 
biti. Uporabom VOP-a, na razini sre¬ 
dišnje zvijezde svatko izgleda poput 
prelijepe zvijezde. Svaka zvijezda je 
drukčija. Svaka zvijezda predstavlja 
unutarnji izvor života. Na tom unutar¬ 
njem mjestu, mi smo središte svemira. 
Ovdje je smještena Božanska osobnost 
svakoga od nas. Smještena je tri i pol 
centimetara iznad pupka na središnjoj 
liniji tijela. (Vidi sliku 2-1.) Kada se 
otvorimo viđenju na razini središnje 
zvijezde i gledamo skupinu ljudi, svatko 
izgleda poput predivne zvijezde koja 
zrači u beskraj, ali prožima sve ostale 
zvijezde. 

Naša srž jest najčišća priroda našega 
bića i potpuno je jedinstvena za svakog 
pojedinca. Postoji u svakome od nas 
još od prije postanka vremena. Doista, 
ona postoji izvan ograničenja vremena, 
prostora i vjerovanja. Ona je osobni 
aspekt Božanskog. Iz tog mjesta u 
svakome od nas, živimo i posjedujemo 
svoje biće. Lako je prepoznajemo kao 
ono što smo od rođenja uvijek znali 
da jesmo. U tom mjestu, mi smo 
mudri, puni ljubavi i hrabrosti. 

Ta unutarnja bit se s vremenom 
nije promijenila. Negativna iskustva je 
nisu doista uprljala. Da, naše reakcije 
na negativna iskustva možda su je 
mogle prekriti ili sakriti, no nikada je 
nisu stvarno promijenile. Ona je naša 
najosnovnija priroda. Ona je duboka 
dobrota u svakome od nas. Ona je 
ono što mi doista jesmo. Iz tog mjesta 
u nama proizlaze sve naše stvaralačke 
energije. Ona je vječno vrelo u svakome 
od nas iz kojega dolaze sve naše 
kreacije. 


Stvaralački proces i vaše zdravlje 

Cilj ove knjige jest ponajprije da 
vam pomogne shvatiti stvaralački proces 
koji proizlazi iz vaše srži, njegovo 
značenje, posebno s obzirom na zdravlje 
i iscjeljivanje. Taj proces čiji su korijeni 
u našoj srži uvijek započinje dvama 
sastojcima. Prvi je pozitivna namjera 
ili Božanska namjera; drugi je pozitivno 
zadovoljstvo. 

Sve što ste ikada učinili u životu 
nije počelo samo dobrim namjerama, 
nego uvijek i zadovoljstvom. 

Svaki stvaralački čim koji ste podu¬ 
zeli započeo je u svijesti vaše srži i 
probijao se kroz dublje razine vašega 
bića dok nije dosegao vaš fizički svijet. 
Sva djela vašega života idu istim putem. 
Svaki stvaralački čin uzima isti pravac 
svojega putovanja u fizičko: najprije 
se pojavljuje kao svijest u srži, zatim 
kao namjera na harinoj razini, potom 
kao naše životne energije na razini 
aure koje kasnije izviru u fizički univer¬ 
zum. 

Kada te energije teku izravno iz 
srži kroz harinu razinu našega životnoga 
zadatka, kroz aurinu razinu naše ličnosti, 
te kroz naša fizička tijela, stvaramo 
zdravlje i radost u našim životima. 
Ova knjiga temelji se na tim stvaralačkim 
procesima. “Rađanjem svjetla” iz naše 
srži mi stvaramo naše životno iskustvo 
na svim razinama našega bića. 

Kada blokiramo stvaralačke energije 
koje proizlaze iz naše središnje zvijezde, 
na kraju stvaramo bol u našim životima. 
Posao koji leži pred nama jest da 
razotkrijemo našu srž tako da se svje¬ 
tlost i stvaranje mogu rađati u sreći, 
zadovoljstvu i dobrobiti. Na takav način 
možemo stvoriti svijet sklada, mira i 
zajedništva. 

Da bismo počeli razumijevati i 
živjeti holografsko iskustvo, moramo 
baciti pogled na današnje shvaćanje 
koje nije holističko. 


Metafizika u pozadini naših 
znanstvenih modela 

Poput tradicionalnih sustava vjerova¬ 
nja “primitivnih” kultura, naša kultura 
zapadnoga znanstvenoga svijeta također 
je oblikovana svojim ugrađenim pretpo¬ 
stavkama. Mnoge od tih pretpostavaka 
do nedavno nisu istraživane i o njima 
se nije govorilo. Ono što se smatra 
našom osnovnom stvarnosti ovisi o 
metafizičkim postavkama koje su u 
pozadini i na kojima počiva naša 
znanost. Dr. Willis Harman u svojoj 
knjizi Promjena globalnog uma (Glo¬ 
bal Mind Change), bilježi tri temelja 
metafizike - M-l, M-2 i M-3, koji se 
pojavljuju u povijesti ljudske evolucije. 
On ih definira na sljedeći način: 

M-l. Materijalistički monizam 
(materija stvara um) 

U prvome od njih, temeljna tvar 
u svemir jest materija-energija. O stvar¬ 
nosti učimo proučavanjem mjerljivoga 
svijeta. Ma što svijest bila, proizašla je 
iz materije (to jest, iz mozga) kada je 
evolucijski proces dovoljno napredovao. 
Sve što možemo saznati o svijesti mora 
na kraju biti usklađeno sa znanjem 
koje dobijemo proučavanjem fizičkoga 
mozga, jer svijest izvan živog fizičkog 
organizma ne samo da nije poznata, 
ona je nepojmljiva. 

M-2. Dualizam (materija i um) 

Druga metafizička postavka jest 
dualistička. Postoje dvije temeljno 


različite vrste osnovne tvari u svemiru: 
materija-energija i um-duh. Materija- 
energija se proučava sadašnjim znan¬ 
stvenim pomagalima; um-duh se mora 
istraživati na drugačiji, prigodniji način 
(kao što je unutarnje subjektivno istra¬ 
živanje). Tako se, u biti, razvijaju dvije 
komplementarne vrste znanja koje se 
u nekim područjima preklapaju (kao 
što je polje okultnih psihičkih feno¬ 
mena). 

M-3- Transcendentalni monizam 
(um stvara materiju) 

Treća metafizička postavka nalazi 
da je svijest osnovna tvar u svemiru. 
Um ili svijest je ono primarno, a 
materija-energija u izvjesnom smislu 
proizlazi iz uma. Fizički svijet je višoj 
svijesti poput slike u snu osobnoj 
svijesti. Stvarnost iza pojavnog svijeta 
ne doseže se fizičkim osjetilima, nego 
dubokom intuicijom. Svijest nije konačni 
proizvod evolucije tvari; svijest je 
postojala prva! 

Većina naše kulturne uvjetovanosti 
i naslijeđa temelji se na metafizičkom 
modelu M-l (um iz materije), koji 
podržava mehanističku znanost. Naša 
je budućnost već začeta u modelu M- 
3 (materija iz uma), koji vodi u 
holografsku znanost. 


Stari znanstveni mehanistički 
model zdravstva 

Da bismo prešli na holografski mo¬ 
del zdravstvene zaštite, najprije moramo 
istražiti naše stare ideje o zdravlju, li¬ 
ječenju i medicini i utvrditi na koji su 
nas način ograničavale. Te stare ideje 
proizlaze iz starih mehanističkih modela 
na kojima se temelji sva naša kultura. 
Taj stari model, koji se zapravo temelji 


56 



na metafizičkoj postavci M-l (um iz 
materije) sadrži neizrečeni niz racio¬ 
nalnih predpostavaka ovog znanstvenog 
doba. Dr. Harman navodi te pretpo¬ 
stavke: 

1. Jedini pojmljivi način postizanja 
znanja jest putem naših fizičkih 
osjetila i možda putem neke vrste 
transmisije obavijesti kroz gene. 
Ili (možemo učiti) kroz empirijsku 
znanost... istražujući mjerljivi svijet 
instrumentima koji proširuju naša 
fizička osjetila. 

2. Sva kvalitativna svojstva... konačno 
se uvijek svode na kvantitativna 
(na primjer, boja se svodi na valnu 
duljinu). 

3. Postoji jasna razlika između objek¬ 
tivnog svijeta koji svatko može 
vidjeti i subjektivnog iskustva koje 
pojedinac doživljava sam... Znan¬ 
stvena spoznaja bavi se prvim; 
drugo može biti važno za pojedinca 
no njegovo istraživanje ne vodi 
do spoznaja koje se mogu općenito 
dokazati. 

4. Pojam slobodne volje nastoji obja¬ 
sniti ponašanje koje znanstvena 
analiza otkriva kao posljedicu 
kombinacije sila koje na pojedinca 
djeluju izvana te pritisaka i nape¬ 
tosti unutar organizma. 

5. Ono što poznajemo kao svijest ili 
svjesnost o mislima i osjećajima 
je sekundarni fenomen koji pro¬ 
izlazi iz fizikalnih i biokemijskih 
procesa u mozgu. 

6. Ono što poznajemo kao pamćenje 
isključivo su pohranjeni podaci u 
središnjem živčanom sustavu. 

7. Budući da je priroda vremena ona¬ 
kva kakva jest, očigledno ne postoji 
način na koji možemo dobiti spo¬ 
znaje o budućnosti, osim možda 
racionalnim predviđanjem iz pozna¬ 
tih uzroka i ponavljanja u prošlosti. 


8. S obzirom na to da je mentalna 
aktivnost jednostavno dinamičke 
promjene stanja fizičkog organizma 
(mozga), potpuno je nemoguće da 
ta mentalna aktivnost izaziva bilo 
kakav učinak na fizički svijet izvan 
organizma. 

9. Evolucija svemira i čovjeka događala 
se iz fizikalnih uzroka... Nema do¬ 
kaza bilo kakve zamisli univerzalnog 
cilja te evolucije, ili razvitka svijesti 
ili težnje pojedinca. 

10. Svijest pojedinca ne preživljava smrt 
organizma; ili pak ako postoji bilo 
kakav značajan smisao zbog kojega 
pojedinčana svijest ostaje postojati 
nakon smrti fizičkoga tijela, mi ga 
ne možemo u ovome životu niti 
razumijeti niti na bilo koji način 
do njega doprijeti. 

To su pretpostavke na kojima se 
temelji naše industrijalizirano društvo 
i naš zdravstveni sustav. U nekim slu¬ 
čajevima zdravstvene zaštite one dobro 
funkcioniraju. U nekima ne. U nekim 
područjima našega života kao što je 
sposobnost pribavljanja proizvoda opće 
potrošnje, za neke od nas funkcioniraju. 
Za neke od nas koji žive zarobljeni 
siromaštvom ne funkcioniraju. Da bismo 
pronašli učinkovitija rješenja društvenih 
problema i bolesti koje su “zarazile” 
dvadeseto stoljeće, moramo dublje 
sagledati naše pretpostavke o stvarnosti. 

U našoj kulturi filozofija se temelji 
na starom mehanističkom fizikalnom 
modelu, koji se opet temelji na meta¬ 
fizičkoj postavci M-l (um iz materije) 
i koji tvrdi da je svijet sastavljen od 
osnovnih građevnih blokova materije 
poput elektrona i protona. Te sićušne 
“stvari” ili dijelovi tvore sve što postoji. 
Stoga, ako svijet podijelimo na te “stva¬ 
ri” i proučimo ih, shvatit ćemo svijet. 
Učili su nas da vjerujemo i živimo 
racionalnim umom. I cjelokupan naš 

socijalni sustav, i škole i medicinski 
sustav, naglašavaju važnost rješavanja 
problema racionalno, razumijevajući 
način na koji stvari funkcioniraju i 
potom pronalazeći uzrok problema. 
Da bismo to mogli, sve dijelimo na 
odvojene dijelove koje zatim prouča¬ 
vamo. 

Nažalost, posljednjih otprilike četr¬ 
deset i pet godina, sve se više pažnje 
poklanja racionalnom dijeljenju našega 
svijeta u odvojene dijelove i prou¬ 
čavanju tih dijelova kao da su jedni 
od drugih izolirani. Pa ipak, istraživanja 
pokazuju da izolacija jednostavno ne 
prolazi. Više od dvadeset godina ekspe¬ 
rimentiranja u fizici i biologiji pokazalo 
je da je sve povezano. Nije moguće 
odvojiti osobu koja je izvodila pokus 
od samoga pokusa. Nije moguće ni 
izdvojiti pojedinca iz cjeline. U svako¬ 
dnevnom životu ipak nastavljamo misliti 
da se stvari mogu razbiti i razdvojiti 
kako bismo ih razumjeli. 

Zašto stari način ne funkcionira? 

Kada razmišljamo na mehanistički 
način izjavljujemo ovakve stvari: 

“Kada će oni poduzeti nešto u 
svezi s tim?” 

“ Oni uništavaju planet”. 

“Bilo bi nam bolje da radnici 
nisu toliko pohlepni”. 

Te nas izjave odvajaju od drugih 
zamišljajući “njih” na koje možemo 
prebaciti odgovornost za problem ili 
situaciju, umjesto da učinimo što 
možemo kako bismo situaciju promi¬ 
jenili. Na kraju, mi također sudjelujemo 
u stvaranju svake situacije u kojoj 
smo se našli. 

Na isti smo način postupili s vla¬ 
stitim zdravljem i bolesti. Odvajamo 
organe jedan od drugoga kao da ne 
rade zajedno u istome tijelu. Odvajamo 
bolesti od nas samih. Odvajamo dijelove 


našega tijela od naših osjećaja prema 
njima, kao da to nema nikakvoga 
učinka. Sve razdvajamo izjavama poput: 

“Dobio sam od tebe prehladu”. 

“Imam lošu kralješnicu”. 

“ Moj želudac me opet muči”. 

“Mrzim svoje bokove - prejaki su 
za mene”. 

Čak se pokušavamo riješiti simptoma 
umjesto da se usredotočimo na uzrok 
problema. To uistinu može biti vrlo 
opasnim. Izjavljujemo slične stvari: 

“Doktore, želim se jednom zauvijek 
riješiti problema s koljenom”. 

“Boli me glava. Trebam aspirin da 
prestane.” 

“Riješit ću se svoje žučne vrećice 
pa će me prestati gnjaviti”. 

Često na bolest gledamo kao na 
nešto izazvano invazijom nekih vanjskih 
stvari, poput mikroorganizama ili tumora 
koji treba odstraniti. Glavni način na 
koji se rješavamo bolesti jest uzimanje 
lijekova ili operacija. Propisivanje pra¬ 
vilnog liječenja kako bismo se oslobodili 
boli ili uništili napadače temelji se 
prvenstveno na istraživanjima i razmi¬ 
šljanju u skladu s pretpostavkom da 
se svijet sastoji od odvojenih dijelova. 
Takvi se stavovi ne bave uzrocima 
bolesti. Čuda moderne medicine su 
zapanjujuća, pa ipak se čini da smo 
sve nesposobniji sami održavati svoje 
zdravlje. Kad nam liječnici konačno 
riješe jednu stvar, nešto drugo krene 
naopako. Ponekad popratne pojave 
liječenja vode u novu bolest. Mi ih 
ipak često smatramo odvojenim zbiva¬ 
njem. Svijet smo podijelili u toliko 
mnogo dijelova da smo zbunjeni i 
smatramo da su liječnici odgovorni za 
naše zdravlje. 

Mnogo je boli proizašlo iz načina 
mišljenja koje čovjeka vidi kao skup 
odvojenih dijelova, a ne kao cjelovito, 
integrirano biće. Takvo separatističko 
razmišljanje dovodi također do prebaci- 

vanja odgovornosti za zdravlje s poje¬ 
dinca na liječnika. Mislimo da liječnik 
može popraviti dijelove tijela kao što 
automehaničar popravlja dijelove auto¬ 
mobila. Bila sam svjedokom mnogim 
takvim bolima. Takvo razdvajanje stvara 
zbunjenost. Mnogi pacijenti koji su 
prošli kroz moju ordinaciju već su 
imali dugi popis stručnjaka koji su ih 
pokušali liječiti, uključujući liječnike, 
psihoterapeute svih vrsta, iscjelitelje, 
medije, akupunkturiste, nutricioniste i 
travare. Ti su tretmani dali male rezul¬ 
tate, ponajprije zbog proturječnih i 
zbunjujućih analiza njihovoga stanja. 
Pacijenti jednostavno ne znaju što činiti 
i kome vjerovati, jer razdvajanje vodi 
u proturječje. 

Uvjetovani našom kulturom, tražimo 
dijagnozu fizičkog oboljenja. To je isto 
kao da tražimo temeljne građevne 
blokove tvari koji zapravo ne postoje. 
Ne samo da ih tražimo - zahtijevamo 
ih! I dobivamo ih. Konkretno predo¬ 
čavanje “činjenica” dijagnozom fizičke 
bolesti ograničava našu sposobnost 
jasnog promatranja šire slike, jer je 
izvlačimo iz konteksta međuodnosa 
našega cjelovitoga bića, gdje uzrok bo¬ 
lesti uključuje mnoge razine funkcio¬ 
niranja i iskustva. Dijagnozu smatramo 
cjelovitim odgovorom i koristimo se 
njome (puni nade) kako bismo se 
osjećali sigurnima. Rezultat jest veliki 
pritisak koji činimo na liječnike da 
putem dijagnoze i liječenja vode računa 
o našem zdravlju. Vjerujemo da bolest 
možemo kontrolirati iz tog izdvojenog 
položaja ako je imenujemo i upoznamo. 
Ili još bolje, liječnici je mogu kontro¬ 
lirati. 

1 stvarno, ta metoda vrlo dobro 
funkcionira kod mnogih oboljenja. 
Rješava se fizičkih simptoma zvanih 
bolest, ali se ne bavi unutarnjim uzro¬ 
kom koji je povezan s dubljom stvar¬ 
nosti u nama. Dugoročno, praksa dija¬ 


gnosticiranja i liječenja fizičkih simptoma 
vjerojatno nas odvaja još jedan korak 
dalje od samih sebe i naše dublje 
istine. Ja to smatram zlouporabom di¬ 
jagnoze. Nije problem u sustavu dijag¬ 
nosticiranja. Problem je što završavamo 
dijagnozom i posljedičnim liječenjem. 
Ne rabimo je kao što bismo mogli - 
kao još jednu obavijest u velikoj slagalici 
koja vodi do razumijevanja samoga 
sebe i našega rasta. Pristup bolesti sa 
stajališta odvojenih simptoma daje pre¬ 
veliko značenje sustavu dijagnosticiranja 
i čini ga krutim. To dovodi do još 
jedne, ozbiljnije zlouporabe sustava 
dij agnosticiranj a. 

Mehanistički model stvara 
dijagnoze opterećene smrću 

Bol je još veća, a pacijenti još 
više zbunjeni kada dobiju dijagnozu i 
upute o liječenju koje uključuju pri¬ 
jetnje poput ove: “Ako ne slijedite 
naš program liječenja, bit će vam gore, 
a možda ćete i umrijeti”. Naravno, 
liječnici trebaju davati obavijesti o 
pacijentovoj prognozi ukoliko se ne 
bude liječio, ali ne bi trebali implicirati 
da je njihov način liječenja nužno 
jedini način. Možda postoje načini 
liječenja koje oni ne poznaju. Drugim 
riječima, ograničenja standardnih medi¬ 
cinskih tehnika liječenja treba priznati, 
a vrata drugim mogućnostima trebaju 
uvijek biti otvorena, bez obzira znaju 
li liječnici ili ne znaju koji su to drugi 
načini liječenja. Umjesto da pacijenta 
proglasi “neizlječivim”, liječnik treba 
jasno dati na znanje da zapadnjačka 
medicina taj problem ne može učinko¬ 
vito riješiti. 

Jedna od najgorih stvari kroz koju 
novodijagnosticirani bolesnici od raka 
prolaze, jest da dobivaju letalnu dija¬ 
gnozu. Da, postoji statistika o odre¬ 
đenom razvoju određenih bolesti koja 

pokazuje mogući tijek date bolesti, 
no to se ni na koji način ne mora 
odnositi na pojedinačnog pacijenta. 
Nažalost, kod pacijenta koji pobjegne 
statistici govori se o pogrješnoj dija¬ 
gnozi, “spontanoj remisiji”, “pristoj¬ 
noj bolesti” ili čak, o “čudu”. To 
diskreditira metodu koja je uspješno 
pomogla pacijentovom oporavku. 

Kad zapadnjačka medicina rabi 
dijagnoze s neizlječivim ili letalnim 
predznakom za bolesti koje ne može 
izliječiti, stvara dodatni problem paci¬ 
jentima. Uči ih da se ne mogu opo¬ 
raviti. To pacijentima usađuje patološko 
vjerovanje prema kojemu onda djeluju, 
pogoršavajući tako svoju bolest. To 
jest, ne samo da imaju bolest protiv 
koje se trebaju boriti, nego moraju 
nadvladati i dio sebe koji vjeruje da 
ne može ozdraviti. Dijagnoza bolesti 
u umu pacijenta inducira patološki 
stav u skladu s vjerovanjem medicine 
da mu neće moći pomoći, jer unutar 
tog sustava ne postoji lijek. Na neki 
način, zapadnjačka medicina uvijeno 
kaže: “Vjerujte kao što mi vjerujemo, 
prihvatite našu metaforu stvarnosti da 
je ova bolest (koju smo dijagnosticirali) 
prava i jedina stvarnost (kako je mi 
vidimo) i da je neizlječiva”. 

Ta nas prikrivena izjava vodi natrag 
do prvobitnog problema: uloge koju 
naši modeli stvarnosti igraju u našim 
životima i naše pretpostavke da su 
oni jedina stvarnost. Ne razmišljamo 
o njihovim dubokim učincima. 


Problem modela ili metafore 
stvarnosti 


Kao što gospođa s torbom, Lily 
Tomlin, iz broadwayskog hita Potraga 
za inteligentnim životom u svemiru 
(The search for Intelligent life in the 


universe) kaže: stvarnost je kolektivna 
slutnja. 

Zapravo mislimo reći da je svaki 
model stvarnosti koji prihvatimo stvar¬ 
nost. Nevolja nastaje kada se ono što 
postoji ne uklapa u model. Okrivljujemo 
sebe ili stvari proglašavamo nemogućima 
zato što se ne uklapaju u model. Obično 
ne vidimo ili ne govorimo o tome da 
je model ograničen. 

Svi modeli su ograničavajući. To 
trebamo zapamtiti. U tom slučaju je 
vjerojatno u redu prihvatiti određenu 
metaforu stvarnosti na nepristran način 
- na primjer, u slučaju mehanističkog 
modela, materija je osnovna stvarnost. 
No kada se dogodi neizlječiva bolest, 
ta metafora stvarnosti više ne radi za 
nas. Tada je vrijeme da se pronađe 
funkcionalnija metafora unutar koje je 
liječenje moguće. Vrijeme je da pacijent 
pronađe neki drugi sustav liječenja 
umjesto da prolazi kroz bolne, invazivne 
tretmane koji ne liječe. Ne samo da 
ne liječe, nego jako otežavaju liječenje 
drugačijim sustavima kao što je ajur- 
vedska medicina, homeopatija, aku¬ 
punktura, makrobiotika i si. 

Dijagnoza neizlječive bolesti jest 
iskaz o medicinskom sustavu, a ne o 
pacijentu. Ako predstavlja očitovanje 
pacijentovoga stanja, stavlja ga u izrazito 
nepovoljan položaj glede njegovog 
procesa liječenja. U pacijentu ostavlja 
malo ili nimalo mjesta za razvoj stvara¬ 
lačkog procesa iscjeljivanja. Ne ostavlja 
nimalo prostora alternativnim sustavima 
liječenja. Mnogo je bolje kada liječnik 
kaže: “Učinio sam za vas sve što sam 
mogao. U ovome trenutku ne znam 
što bih vam još mogao ponuditi. Ako 
želite, ostat ću uz vas i nastojat ću da 
vam bude ugodno koliko god je to 
moguće. Možda netko drugi zna neki 
drugi način”. 

Jedino su za to liječnici odgovorni. 
Ne mogu preuzimati odgovornost za 


60 



živote drugih ljudi ili za njihovo zdravlje. 
Liječnici se ne mogu igrati Boga. To 
bi za njih trebalo biti olakšanje. Da, 
oni imaju Božju svjetlost u svakoj stanici 
svoga bića, no ima je i svaki pacijent. 
Liječnici imaju više pristupa moći 
liječenja od bilo kojega pacijenta u 
bilo koje vrijeme. No pacijenti su 
potpuno sposobni naučiti kako doseći 
tu moć, što bi također za liječnike 
trebalo biti olakšanje. Odgovornosti koje 
smo postavili našim liječnicima i koje 
su oni prihvatili na svoja leđa, jedno¬ 
stavno nisu ni pravedne niti realne. 
Temelje se na mehanističkom modelu. 
Ako nam liječnik mora dati tabletu ili 
izvesti kirurški zahvat da bi uklonio 
nešto što je odvojeno od nas i što 
nam smeta, tada on ili ona postaju 
odgovornima. Kao da mi nemamo ništa 
s tim. 

Približavanje holografskom modelu 

Mi kao pacijenti ponovno moramo 
preuzeti odgovornost za naše izlječenje. 
Od naših liječnika moramo tražiti da 
nam u tome pomognu. Moramo 
uspostaviti prijateljske radne odnose 
između pacijenta, iscjelitelja i liječnika 
kako bismo najbolje iskoristili samo- 
iscjeljivanje, iscjelitelje i veliku pomoć 
u liječenju koju pružaju liječnici. 

Jedan od načina kojim bismo mogli 
početi stvarati prijateljske radne veze 
između pacijenta, iscjelitelja i liječnika 
jest svjesno pomicanje ka novoj 
metafizičkoj postavci M-3 (materija 
nastaje iz uma) opisanoj na početku 
ovoga poglavlja. Trebamo shvatiti da 
je um, a ne materija temeljna stvarnost. 
A to veoma mijenja stvari. Vodi nas ka 
holizmu. 

Rad predstavljen u ovoj knjizi 
temelji se na metafizičkoj postavci M- 
3. Materija proizlazi iz uma; stoga je 
um ili svijest osnovna stvarnost. Pa 


ipak su um i svijest još uvijek ogra¬ 
ničeni pojmovi u našoj kulturi. Veliko 
širenje ljudskog iskustva ide daleko 
iza uma. Stoga više volim rabiti izraz 
apsolutni duh da bih ukazala na 
temeljnu prirodu ljudskoga postojanja. 
Apsolutni duh je suptilniji i manje 
ograničen od onoga što nazivamo 
sviješću. Apsolutni duh stoji u pozadini 
svijesti. Svijest je suptilnija i manje 
ograničena od onoga što nazivamo 
umom. Svijest stoji u pozadini uma. 
Prema tome, iz apsolutnog duha pro¬ 
izlazi svijest iz koje proizlazi um iz 
kojeg proizlazi materija. 

Apsolutni duh se nalazi na razini 
središnje zvijezde svakoga živoga stvora. 
Nalazi se u svemu. 'Nalazi se svugdje. 
Sve je na kraju prožeto apsolutnim 
duhom, sviješću i umom. Metafizička 
postavka M-3 stoga nas na najprirodniji 
način vodi u holizam i uzajamnu 
povezanost svih stvari, općenito iskustvo 
iscjeliteljskog stanja. Prihvaćanjem meta¬ 
fizičke postavke M-3 krećemo ravno u 
novu holografsku znanost čija buduć¬ 
nost obećava, jer daje nove odgovore 
na stara pitanja o nama i našim 
iscjeliteljskim i stvaralačkim procesima. 

Okrenimo sa ka holizmu. Što je 
to? Po čemu se razlikuje od onoga na 
čemu danas temeljimo naše predodžbe 
o stvarnosti? Kako bi izgledalo živjeti 
po holografskom modelu stvarnosti? 
Kako bi izgledalo da razmišljamo i 
živimo holografski? Na koji bi se način 
naši životi promijenili? 

Mnogi od nas su doživjeli iskustva 
cjelovitosti ili u meditaciji ili u stvarima 
tako jednostavnim kao što je sanjarenje 
uz zalazak sunca. Ta su iskustva veoma 
snažna. Često zaželimo znati kako bismo 
ih mogli češće ponavljati. 

Izgleda da postoji veliki jaz između 
spontanog iskustva cjelovitosti i pri¬ 
mjene holizma u svakodnevnome životu. 
Upravo ćemo taj jaz nastojati korak 

po korak premostiti u ovoj knjizi. Na 
jednome kraju toga mosta nalaze se 
fizički svijet i naša fizička tijela. Na 
drugome kraju je naše prošireno holi- 
stičko iskustvo gdje je svatko od nas, 
sve što postoji. Stoga se postavlja pi¬ 
tanje: kako se uopće počinje razmišljati 
holistički? 

Iskustvo univerzalnoga holograma 

Da bih ispitala kako bi bilo živjeti 
u holografskom modelu na osobnoj 
eksperimentalnoj razini, postavila sam 
sljedeće pitanje nekolicini mojih stu¬ 
denata treće godine iscjeljivanja: “ Za¬ 
mislite da ste hologram. Na koji način 
vas to oslobađa ograničenja?” Evo 
njihovih odgovora... 

MARJORIE V: U hologramu, mi 
smo i promatrač i kreator. Nismo samo 
dio obrasca, mi jesmo obrazac. Holo¬ 
gram se proteže izvan linearnoga vre¬ 
mena i trodimenzionalnoga prostora. 
On je uzajamna povezanost svega što 
jest. On je neograničenost sama po 
sebi. To je potpuno predavanje svim 
iskustvima - istinski osjećaj jedinstva 
sa svima, sa svakom stvari, sa svakim 
univerzumom. To je istovremena sada¬ 
šnjost, prošlost i budućnost. 

IRA G.: Zamisliti sebe kao holo¬ 
gram oslobađa me ograničenja, jer mi 
dopušta ideju da se čitav svemir može 
doživjeti ili razumjeti samo jednom 
stanicom moga tijela ili samo jednim 
iskustvom u mojem životu. Svaki dio 
ili komponenta postaje vratima u 
sveopće razumijevanje. 

SYLV1A M.: Ako sam hologram, 
nemam ograničenja. Mogu prolaziti 
vremenom i prostorom do vječnosti i 
ponovno natrag. Ja sam drveće, živo¬ 
tinje, beskućnici, a oni su ja. Možda 


otuda potječe stara izreka: “Svi za 
jednoga, jedan za sve”. 

CAROL H.: Zamisliti sebe kao ho¬ 
logram oslobađa me ograničenja tako 
što prepoznajem uzajamnu povezanost 
s cjelinom kreacije i sebe kao odraz 
Božanskoga duha. Uviđam također da 
sve svoje misli, riječi i djela doživljavam 
kroz cjelinu - što je neodoljiva misao! 
Također, cjelokupnu kreaciju doživljavam 
kao “prijemnik”. 

BETTE B.: Da sam hologram, recimo 
alkoholizma, ne bih bila samo alkoho¬ 
ličareva žena, nego i muž, kćer, sin i 
sam alkoholičar. Mogla bih osjećati kako 
alkohol ulazi u tijelo i u isto vrijeme 
vidjeti i znati kako se svi ostali uključeni 
osjećaju, misle i spoznaju mentalno, 
emocionalno, tjelesno i duhovno. Ne 
bih se opredjeljivala ni za jednu stranu, 
jer bih bila sve to istovremeno i znala 
bih da je sve to dio Boga i univerzuma. 

PAM C.: Vjerujem da sam holo¬ 
gram, no teško je objasniti što to 
znači. Oslobađa me ograničenja jer znači 
da: 

1. Nisam odvojena, nego sam stalno 
u svezi sa cjelinom. U stvari, ja 
jesam cjelina. 

2. U svakom trenutku mogu poprimiti 
oblik koji trebam. U stvari, postojim 
u svim oblicima cijelo vrijeme. 

3. Uvijek sam usklađena sa svim 
ostalim što postoji. 

4. Nisam ograničena na svoje tijelo. 
Imam pristup svim obavijestima u 
univerzumu, prošlosti, sadašnjosti 
i budućnosti, te drugim dimen¬ 
zijama. Mogu biti bilo gdje, u bilo 
koje vrijeme. U stvari, mogu biti 
na nekoliko mjesta u isto vrijeme. 
Ukratko, to me čini veoma velikom 
i jako povezanom. Ja sam cjelina 
jednako kao i dijelovi. 

ROSEANNE F.: Ako sam ja holo- 
gram, tada nisam dio cjeline, ja jesam 
cjelina. To me oslobađa na svaki način, 
jer ne samo da sam povezana sa svim 
stvarima, ja jesam sve stvari i stoga 
nisam ograničena u svom potencijalu 
da razumijem, znam, vidim, naučim i 
učinim (i još mnogo više, sigurna sam). 

Za razliku od “mene kao cjeline” 
holograma, ja sam također unutar i 
izvan svega drugoga, tako da postoji 
ravnoteža moga neograničenoga ja sa 
svim ostalim stvarima i bićima. 

JOHN M.: To je znanstvena metafora 
Kristove izjave :”Ja i Otac smo jedno”. 
Ona mi kazuje da nisam “autsajder”, 
da sam, premda izgubljeni sin, u sebi 
nosio obilje univerzuma - ili točnije, 
da je to obilje teklo kroz mene. Ta 
me misao podsjeća na osjećaj mira 
koji je postojao u pozadini mojih 
najstrašnijih i najneizvjesnijih trenutaka. 
To je kao da mi neizmjernost cjeline, 
dok je zamišljam, vraća pogled u obliku 
nečega što izgleda poput ljudskoga 
lica. Misao o sebi kao hologramu daje 
mi hrabrost i nadu. 

MARGE M.: Na taj način sebe mogu 
vidjeti kao sve što postoji. Trebam 
naučiti pristupiti tim aspektima sebe 
kojima želim pristupiti. U obliku holo¬ 
grama, sve je moguće, sva su znanja 
dostupna i radi se o tome da si 
dopustimo da se to dogodi. 

I.AURIE K.: Daje mi krila kojima 
mogu ići bilo gdje i bilo kad. Spozna¬ 
jom tko sam doista, pruža mi stvara¬ 
lačku odgovornost mijenjajući time čitav 
svijet. Omogućuje mi neograničeni 
pristup mojemu znanju, mojemu razu¬ 
mijevanju. Oslobađa me okova dualis¬ 
tičkog nesklada i tjera me u svijet 
svjedosti, jedinstva, spoznaje. Neodvojivo 
sam povezana sa svime. 


SUE B.: Mislim da je to teško, jer 
mi moj um govori: “Nisam hologram”. 
Lakše mi je zamisliti sebe kao dio 
isprepletenog tkanja. Kada to učinim, 
ne postoji “ja” i “ne ja”, nego “ja 
jesam”. U tom smislu ne postoji vri¬ 
jeme i prostor jer “ja jesam” svugdje 
odjednom. 

JASON S.: Zamisliti sebe kao holo¬ 
gram oslobađa me ograničenja do 
stupnja koji si dopuštam. Na neki način 
to postaje malo zastrašujućim. Na 
primjer, kada to zamislim, osjećam se 
nekako otkinutim od svoje ličnosti i 
životnoga puta i sve to vidim više kao 
niz obrazaca u interakciji. To daje široku 
perspektivu mojemu pogledu na samoga 
sebe. S druge strane - na mikroplanu 
- mogu vidjeti svaki aspekt mojega 
svakodnevnoga života kao puni izraz 
onoga što jesam. Mogu vidjeti kako 
“jasoniram” kroz svoj život, sa svojim 
talentima, s perspektivom, bez perspek¬ 
tive, s problemima, sa snagom, i sve 
je to u svakom aspektu potpuno obli¬ 
kovano. Kao osoba koja se može jako 
otkvačiti, ne volim osobito taj osjećaj 
kada postane prejakim. No volim osjećaj 
sveobuhvatnosti koji me obuzme kada 
na taj način promatram svoj život. 

Kao iscjeliteljica, dok promatram 
pacijente na taj način, osjećam moguć¬ 
nost potpune veze s njihovom prošlosti, 
sadašnjosti i vjerojatnom budućnosti. 
Tako trenutak iscjeljivanja prekoračuje 
trenutak sadašnjosti. 

Holografsko iskustvo zahtijeva pro¬ 
širenu svjesnost. Zahtijeva veliku osjet¬ 
ljivost za zbivanja, kako u sebi tako i 
između drugih osoba. Ona se postupno 
može razviti, kao što ćemo vidjeti u 
nastavku ove knjige. 

Holografsko iskustvo jest iskustvo 
iscjeljivanja. Kada se vrijeme i trodimen¬ 
zionalni prostor pak premoste na gore 

opisani način, iscjeljivanje se događa 
samo po sebi. To je prava priroda 
svemira. 

Sigurna sam da su vam iskustva 
poput ovih poznata. Ono što još nismo 
učinili, jesto to da nismo naučili rabiti 
ih kada su nam potrebna, i to kako 
ih integrirati u normalan život. Za nas 
je pravi izazov kako ih na praktičan 
način uključiti u svakodnevnicu. U tu 
svrhu moramo bolje razumjeti holizam. 
Pogledajmo stoga pobliže holografiju. 

Porijeklo holizma i holografije 

Alfred North Whitehead, poznati 
matematičar i filozof je 1929. godine 
opisao prirodu kao dugačke rastuće 
nizove međusobno povezanih zbivanja. 
“ Ta zbivanja”, rekao je, “ne završavaju 
osjetilnim opažanjem. Dualizmi poput 
um/materija su pogrješni. Stvarnost je 
sveobuhvatna i isprepletena”. White- 
head je time mislio da je sve uzajamno 
povezano uključujući i naša osjetila. 
Koristimo se njima da bismo dobili 
obavijesti o bilo kojoj situaciji. Naša 
osjetila utječu na situaciju koju proma¬ 
tramo. 

Situacija utječe na osjetila kojima 
je promatramo. Iste godine, Karl Lashley 
je objavio rezultate svojih istraživanja 
ljudskoga mozga koja su pokazala da 
se specifično pamćenje ne nalazi ni 
na kojem mjestu u mozgu. Našao je 
da se razaranjem dijela mozga ne 
uništava pamćenje koje je tamo pohra¬ 
njeno. 

Nije se moglo nalaziti u određenim 
moždanim stanicama nego izgleda da 
je raspoređeno u cijelome mozgu, vje¬ 
rojatno u obliku svojevrsnoga energet¬ 
skoga polja. 

Dennis Gabor je 1947. godine izveo 
jednadžbe koje su opisale moguću 
trodimenzionalnu fotografiju koju je 
nazvao holografijom. Prvi hologram su 


s pomoću lasera konstruirali Emmette 
Leith i Juriš Upatinicks 1965. godine. 
Godine 1969. dr. Karl Pribram, slavni 
istraživač fiziologije mozga sa Stan- 
fordskog sveučilišta, objavio je da ho¬ 
logram vrlo dobro funkcionira kao 
posebno snažan model moždanih pro¬ 
cesa. 

Dr. David Bohm, poznati fizičar 
koji je radio s Einsteinom, objavljuje 
1971. godine da je svemir vjerojatno 
holografski organiziran. Kada je Pribram 
čuo za Bohmov rad, bio je oduševljen. 
To je potkrjepljivalo njegovu ideju da 
ljudski mozak funkcionira poput holo- 
grama, skupljajući i čitajući obavijesti 
iz holografskog svemira. 

Što je hologram? 

Što dakle ti ljudi i njihov rad žele 
reći? Da bismo shvatili njihove ideje, 
idemo istražiti kako hologram funkcio¬ 
nira. Vi ste bez sumnje vidjeli holo¬ 
gram. On u prostor projicira trodimen¬ 
zionalnu sliku naizgled niotkud. Ako 
kružite oko te slike, vidite njezine 
različite strane. 

Proces stvaranja hologramske trodi¬ 
menzionalne slike odvija se u dvije 
faze. Slika 3-1 prikazuje prvi korak. 
Laserska zraka cijepa se napola poma¬ 
galom koje se zove cjepač zrake. Jedna 
polovica se usmjerava kroz leću na 
neki objekt npr. na jabuku, a zatim se 
zrcalom reflektira na fotografsku ploču. 
Druga polovica se jednostavno reflektira 
zrcalom i usmjerava kroz leću na istu 
fotografsku ploču. Između dvije polovice 
laserske zrake stvara se određeni fazni 
odnos. 

Fotografiranje je provedeno. Rezultat 
je slika određenog obrasca interferencije 
koji dvije zrake stvaraju kada se ponov¬ 
no spoje na fotografskoj ploči. Obrazac 
interferencije izgleda poput nerazlučivih 
zamršenih linija. 

Slika 3-1 Stvaranje holograma jabuke 


Holografski model i sedam 
pretpostavaka o prirodi 
stvarnosti 

Budući da ulazimo u holografsku 
eru, pripremamo se za mnoge promje¬ 
ne. Ta era počiva na temeljima sedam 
osnovnih pretpostavaka o prirodi same 
stvarnosti koje proizlaze izravno iz 
holografskoga rada i na kojima se 
temelji holografski model. 

Slika 3-2 Projiciranje holograma jabuke 


Drugi korak (slika 3-2) sastoji se 
samo u pomicanju jabuke, cjepača 
zrake, drugog zrcala i druge leće. Ako 
sad uzmete laser i usmjerite ga kroz 
leću na fotografsku ploču, ugledat ćete 
trodimenzionalnu sliku jabuke kako 
lebdi u prostoru! Još je začuđujuće 
da ćete, ako jednostavno fotografsku 
ploču prerežete napola ništa drugo 
ne mijenjajući, opet dobiti sliku jabuke 
u prostoru, samo malo mutniju. Ako 
odrežete još jedan dio ploče, opet 
ćete dobiti sliku cijele jabuke u pro¬ 
storu. To se nastavlja sa sve manjim i 
manjim dijelovima fotografske ploče. I 
dalje dobivate cijelu jabuku, samo što 
svaki put postaje malo mutnijom. 


Prva pretpostavka: Svijest je 
osnovna stvarnost 

Da bismo stigli do pretpostavke 
da je svijest osnovna stvarnost, slijedimo 
analizu dr. Pribrama. On kaže da je 
osnovna stvarnost energetski otisak koji 
mozak hvata našim osjetilima. Mozak 
tada otisak pretvara u oblik i boju 
jabuke. 

Time misli reći da je prava stvarnost 
poput energije u laserskim zrakama 
koje nose obavijest. Ono što vidimo 
kao stvarnost više je poput projicirane 
trodimenzionalne slike jabuke u holo- 
gramu. Pravu stvarnost treba tražiti u 
energiji koju hvataju naša osjetila, a 
ne u objektima koje definiramo kao 
stvarnost. 

Pribram navodi da naš mozak radi 
poput holograma koji projicira pravu 
stvarnost energetskih zraka u prividnu 
jabuku. Naš mozak, služeći se s pet 
osjetila, trenutačno hvata energetsko 
polje svega čemu obratimo pozornost 
i to energetsko polje prenosi u objekt. 
To znači da objekt koji promatramo 
predstavlja sekundarnu stvarnost. On je 
samo otisak dublje stvarnosti (ener¬ 
getske zrake) iz kojeg proizlazi pro¬ 
jekcija objekta. 

Pribram kaže da sva naša osjetila 
rade zajedno stvarajući privid svijeta 
oko nas, kao što stereo zvučnici stvaraju 

utisak da zvuk dolazi iz sredine sobe, 
a slušalice da dolazi iz sredine glave. 
Zasad je stvoren samo hologram koji 
se koristi osjetom vida - svjetlost iz 
laserske zrake. 

Vjerojatno će jednoga dana također 
biti konstruiran i hologram koji se 
koristi kinestetičkim osjetom, te osjetom 
sluha, njuha i okusa. 

Očigledno, istraživanja dr. Pribrama 
u svezi su s našim modelom ljudskoga 
energetskoga polja. 

Na razini aure, osnovna stvarnost 
je energija. Međutim, ako idemo dublje, 
nalazimo našu namjeru koja proizlazi 
iz svijesti, a na kojoj se temelji naš 
energetski protok. A još dublje, nala¬ 
zimo apsolutni duh i razinu središnje 
zvijezde, temelje naše stvarnosti. Sigli 
smo do metafizičke postavke M-3. 

Implikacije prve pretpostavke na 
naše zdravlje i zdravstveni 
sustav 

1. Vjerojatno je najdalekosežnija po¬ 
sljedica po naše zdravlje činjenica 
da su naša svijest koja se izražava 
kao namjera i energija u našem 
aurinom polju koja iz nje proizlazi, 
temeljni čimbenici našega zdravlja 
i bolesti. To znači da su naše na¬ 
mjere, svjesne i nesvjesne, te način 
na koji se odražavaju u našem 
razmišljanju, osjećajima i djelima 
primarni čimbenici našega zdrav¬ 
stvenoga stanja. Svaki tjelesni prob¬ 
lem samo je fizička manifestacija 
one prave bolesti koju treba pro¬ 
naći unutar svijesti. Svijest nam 


temelje se na sekundarnim, a ne 
primarnim uzrocima. 


Druga pretpostavka: Sve je 
povezano sa svim ostalim 

Ta povezanost ne ovisi o prostornoj 
blizini ili vremenu. Neki događaj na 
nekom mjestu trenutačno, bez vremen¬ 
skog kašnjenja u komunikaciji (to jest, 
brže od brzine svjetlosti i iza Einsteinove 
teorije relativnosti) utječe na sve ostalo. 

Budući da nema zakašnjenja, ono 
što nazivamo uzrokom i posljedicom 
zbiva se u isto vrijeme. Stoga naša ideja 
uzroka i posljedice, toliko korisna u 
našem materijalnom svijetu, neprimjenji¬ 
va je i ne vrijedi u primarnoj stvarnosti. 

Implikacije druge pretpostavke na 
naše zdravlje i zdravstveni 
sustav: 

1. Prema holografskom gledanju, nije 
moguće odvajati ljude, događaje, 
stvari, “ne-stvari” ili nas same. 
Širenje događaja ne odvija se samo 
kroz njihova specifična područja 
utjecaja nego duboko dotiče i druga 
prividno neovisna ili nepovezana 
područja. Naše svakodnevno isku¬ 
stvo, naša znanost, naša psihologija 
i naša politika, sve ukazuje na to 
da ništa ne postoji odvojeno. Neki 
događaj, politički, psihološki, atom¬ 
ski ili subatomski nikada se ne 
može uzeti kao izolirano događanje 
koje utječe samo na neposrednu 
okolinu. Znanost i politika jasno 
pokazuju da sve što se dogodi 
sada ima trenutačni učinak svugdje. 
To pokazuje razvitak nuklearnoga 
oružja, ali i borba za okoliš. 

Sve što činimo, kažemo, mislimo i 
vjerujemo o zdravlju i bolesti 
trenutačno djeluje na svakoga. 
Liječeći sebe, liječimo druge. Poma¬ 
žući drugima da ozdrave, liječimo 
sebe. 


pak utemeljuje materijalizirano sta- 2. 
nje bolesti. 

2. Svaka znanost ili zdravstveni sustav 

koji se temelje na fizičkome svijetu, 3. 

Treća pretpostavka: Svaki dio 
sadrži cjelinu 

Ako se koristimo modelom holo- 
grama, naš pogled na prirodu stvarnosti 
postaje vrlo različitim od načina na 
koji ju je naša zapadna kultura u 
prošlosti opisala. 

Budući da se trodimenzionalna slika 
jabuke stvara bez obzira na to koliko 
je mali dio fotografske ploče ostao, 
hologram jasno pokazuje da svaki 
komad (fotografske ploče) sadrži cjelinu 
(jabuke). 

Implikacije treće pretpostavke na 
naše zdravlje i zdravstveni 
sustav: 

1. Svaki dio nas sadrži naš cjelokupni 
obrazac. To se u fizičkom svijetu 
izražava našim genima. Svaka stanica 
sadrži cjelokupni genetički ustroj. 
Jednom ćemo se možda moći 
klonirati iz samo jedne jedine sta¬ 
nice! 

2. Na energetskoj razini, energetski 
obrazac u aurinome polju svake 
stanice sadrži cjelokupni zdravstveni 
obrazac. U taj zdravstveni obrazac 
možemo ući i povratiti naše zdra¬ 
vlje. Treba nam samo jedna zdrava 
stanica! 

3. Mi smo sve što postoji. Ili rečeno 
na drugi način: sve što postoji, 
nalazi se u svakome od nas. 
Istražujući svoj unutarnji krajolik, 
također istražujemo svemir. 

4. Liječeći sebe, pomažemo izlječenju 
Zemlje i svemira. (Za više obavijesti 
i dublje razumijevanje toga procesa 
vidi “Što osobno mogu učiniti za 
svjetski mir”, u trinaestom po¬ 
glavlju, kanalizirano od mojega 
vodiča Heyoana.) 


Četvrta pretpostavka: I vrijeme je 
holografsko 

Svaka pojavnost postoji svugdje 
stalno i uvijek (to jest, u svakom 
trenutku i u svem vremenu). Svaki 
trenutak je cjelovit, kompletan i živ i 
postoji u spoznajnom odnosu sa svim 
drugim trenucima. Svaki trenutak je 
samospoznajan i inteligentan i ima 
pristup svim trenucima. 

Implikacije četvrte pretpostavke 
na naše zdravlje i zdravstveni 
sustav. 

1. Sada također znamo da neki do¬ 
gađaj iz prošlosti možemo pronaći 
široko utkan u tapiseriji sadašnjeg 
ustrojstva svijeta. Ono što činimo 
utječe na mnogo ljudi, vjerojatno 
mnogo više nego što danas pret¬ 
postavljamo. Naša djela ne pogađaju 
samo one oko nas nego i one 
udaljene, jer njihovi učinci nisu 
ograničeni prostorno i vremenski. 
Oni su holografski - to jest, učinci 
ne ovise o vremenu i prostoru. 
Oni djeluju izvan takvih ograničenja, 
jer u primarnoj stvarnosti, vrijeme 
i prostor ne postoje. 

2. Na osobnoj razini, svatko od nas 
u trenutku sadašnjosti ima pristup 
svim drugim trenucima. Ili, nala¬ 
zimo se svugdje stalno i uvijek. 

3. Svatko od nas je povezan s “Ja” 
koje je bilo veoma zdravo prije 
bolesti i nakon ozdravljenja. To 
iskustvo zdravlja nam je dostupno 
i možemo ga radi liječenja dovesti 
u sadašnjost. 

4. I obratno, možemo nastaviti biti 
povezani s lekcijama koje smo 
naučili iz neke bolesti kako bismo 
zadržali mudrost stečenu tim isku¬ 
stvom. 

5. Ulaskom u potpunu cjelovitost 
možemo se trenutačno izliječiti. 

Peta pretpostavka: Individualizacija 
i energija jesu temelji univerzuma 

Svaka pojavnost je individualna te 
nije jednaka bilo kojoj drugoj pojav¬ 
nosti. 

Postoji pokus koji dokazuje da je 
svjetlost čestica, ali također i energetski 
val. 

Drugi pokus pokazuje, međutim, 
da se čestice ne ponašaju poput stvari. 
One su zapravo više poput “pojedi¬ 
načnih događanja interakcija”, koja 
su također u osnovi energija. I stoga: 
svaka pojavnost u svemiru jest ili ener¬ 
getski val ili pak pojedinačna čestica 
energije. 

Implikacije pete pretpostavke na 
naše zdravlje i zdravstveni 
sustav: 

1. Svatko od nas se sastoji od ener¬ 
gije. Zamijenivši naše misli i pretpo¬ 
stavke da smo čvrsta tvar idejom 
da smo svjetlost, možemo se mno¬ 
go lakše promijeniti. A to mogu i 
naša tijela koja su stvorena od 
svjetlosti. 

Naša se tijela stalno mijenjaju. 
Svake sekunde imamo drukčije 
tijelo. 

2. Nitko od nas nije jednak nijednom 
drugom biću. Ono što nam se 
događa i što doživljavamo jedin¬ 
stveno je. 

Ne može se predvidjeti pretpostav¬ 
kom utemeljenom na statistikama 
iz prošlosti bez da se uzme u 
obzir čimbenik kreativnosti, kao 
što stoji u sedmoj pretpostavci. 


Šesta pretpostavka: Cjelina je veća 
od zbroja dijelova 

Ako obrne mo proces i po vežemo 
djelove fotografske ploče, jedan po 
jedan, dobivamo sve jasniju, određeniju 
sliku cijele jabuke. Neke od glavnih 
točaka koje proizlaze iz šeste pretpo¬ 
stavke jesu: 

1. Svaka pojavnost postoji unutar 
sustava većeg od nje same, a on 
opet postoji unutar sustava većeg 
od sebe, i tako dalje. 

2. Svaka pojavnost i sustav posjeduju 
znanje o svim drugim sustavima. 

3. Povezivanjem i integriranjem manjih 
djelova u cjelinu, dobivamo bolju, 
jasniju spoznaju cjeline. 

Implikacije šeste pretpostavke na 
naše zdravlje i zdravstveni 
sustav: 

1. Holistički rečeno, kada povežemo 
svoje “dijelove” ili “svoja ja”, 
povezujemo se i dobivamo jasniju 
sliku o svojemu višemu, cjelovitome 
ja. 

2. Bilo koja skupina ljudi zajedno 
čini veću cjelinu koja ima više 
snage, ljubavi i kreativnosti nego 
svatko od tih ljudi pojedinčno, ili 
od zbroja njihovih pojedinačnih 
nastojanja. 

3. Svaki pojedinac u skupini može 
se koristiti snagom skupine. Svaka 
skupina unutar šire skupine ima 
pristup snazi i energiji šire skupine, 
i tako dalje. To može služiti 
liječenju, ali i drugim stvaralačkim 
nastojanjima. 

4. Svatko od nas, osobno i u skupini, 
ima pristup cjelokupnom znanju i 
snazi liječenja koji postoje, koji su 
uvijek postojali i postojat će u 
univerzumu. 

Sedma pretpostavka: Svijest kreira 
stvarnost i vlastito iskustvo 
stvarnosti 

Sedma pretpostavka temelji se na 
modelu holografskoga mozga Karla 
Pribrama. Pribram navodi da mozak 
prerađuje podatke dosljedno svojim 
navikama. To znači da će vaša iskustva 
biti u skladu s vašim očekivanjima 
koja se temelje na vašim vjerovanjima 
i vašem naslijeđu. 

Budući da svijest kreira stvarnost, 
također kreira i svoje iskustvo stvarnosti, 
jer je ono dio stvarnosti. 

Implikacije sedme pretpostavke 
na naše zdravlje i zdravstveni 
sustav: 

Iscjelitelji kažu: “Mi ne samo da 
stvaramo vlastitu stvarnost i vlastitu 
bolest; također stvaramo vlastito iskustvo 
te stvarnosti, uključujući iskustvo svojega 
zdravlja ili bolesti.” 

To je vrlo proturječna izjava. Treba 
je tumačiti veoma pozorno jer je plodno 
tlo za nesporazume i zlouporabu. Biti 
odgovoran za datu situaciju vrlo je 
različito od biti kriv za nju. Ovo drugo 
podrazumijeva da smo se razboljeli 
zato što smo loši. S druge strane, ako 
prihvatimo ideju da stvaramo vlastito 
iskustvo stvarnosti, to nas stavlja u 
moćnu poziciju da možemo utvrditi 
kako smo je stvorili onakvom kakva 
jest, da promijenimo način i ponovno 
je stvorimo, mnogo prihvatljiviju. Tu 
postoje dvije velike zamke. 

Prvo, iz koje razine našega bića 
izranja ta kreacija? Iz Božanskog apso¬ 
lutnog duha, iz razine namjere svijesti 
ili osobne razine uma i osjećaja? 

Drugo, tko je to “mi” koji kreira? 
S holografskoga stajališta, svi smo 
međusobno povezani, svi smo povezani 


s višom stvaralačkom snagom svemira 
i svi utječemo jedni na druge stalno, 
svugdje. 

Ljudi koji sebe neprestano u životu 
dovode u stresne situacije očigledno 
u velikoj mjeri doprinose stvaranju 
srčanog oboljenja na osobnoj razini 
tog energetskoga polja koje odgovara 
mislima i osjećajima. U igri je u velikoj 
mjeri slobodna volja i mnogo stvaralačke 
energije dolazi od strane pojedinca. 
Međutim, ti su ljudi također proizvod 
svoje kulture koja stvara mnogo ljudi 
sa srčanim oboljenjima zbog stresa, 
prehrane i emocionalnih nedostataka 
te kulture. 

S druge strane, dijete rođeno s 
AIDS-om zasigurno nije napravilo istu 
vrstu pojedinačnog ljudskog izbora na 
razini ličnosti koji su učinili gore 
spomenuti pacijenti. Stvaranje AIDS-a 
u novorođenom djetetu može se pro¬ 
matrati jedino s holografskog stajališta 
da je taj pojedinac proizašao iz kolek¬ 
tivne cjeline društva u kojem je rođen. 
“Mi” koje kreira u tom slučaju, svi 
smo mi. Kolektivno smo stvorili situaciju 
koja je dovela do stanja AIDS-a, a koje 
se zatim odrazilo u nekim pojedincima 
u fizičkom obliku. Stanje AIDS-a se na 
neki način odražava na svima nama. 
Može se izraziti u obliku našeg negiranja 
njegovog prisustva u našem društvu, 
ili u obliku našeg odnosa prema njemu, 
u našem strahu od njega, u našim 
negativnim reakcijama želje za udalja¬ 
vanjem od njega ili čak negiranjem 
mogućnosti da dobijemo AIDS. Stanje 
AIDS-a se u nama može izraziti kroz 
naš odnos prema onima koji ga imaju 
u fizičkom obliku. Glavni izraz stanja 
zvanog AIDS u kojem se svi nalazimo, 
jest njegov izazov da izaberemo ljubav 
ili strah. U svakom trenutku suočavanja 
sa svojim stanjem zvanim AIDS koje 
smo svi stvorili, suočeni smo s izazovom 
odabira ljubavi ili straha. 

Dakako, u tu metaforu se može 
uključiti dublji svijet apsolutnog duha 
i namjere i uzeti u obzir da je prije 
rođenja netko možda izabrao kao dar 
čovječanstvu da bude rođen s AIDS- 
om. Taj nas dar izaziva na odabir 
ljubavi, a ne straha. U ovo doba itekako 
moramo mnogo učiti o ljubavi. 

Što se mene tiče, svi bi ovi navodi 
mogli biti točni i korisni u iscjeljivanju 
ako se ispravno primijene. U svrhu 
cjelovitog liječenja potrebno je na svim 
razinama istražiti kreiranje nečije 
stvarnosti. 

Sažetak holističkog pristupa 
zdravlju 

Osnovna stvarnost svemira jest 
apsolutni duh. On uključuje naš osobni 
pojedinačni apsolutni duh te apsolutni 
duh svih ostalih povezanih stvari koji 
se naziva univerzalnim apsolutnim 
duhom. Sve proizlazi iz tog apsolutnog 
duha: naša svijest, um, osjećaji i 
materija, uključujući naše fizičko tijelo. 
Naše zdravlje je rezultat dovođenja 
našeg istinskoga jedinstvenog apsolut¬ 
nog duha kroz našu svijest, um, 
osjećaje i fizičko tijelo. Tim procesom 
sami stvaramo naše zdravlje ili bolest. 
Oni su mi sami. 

Bolest je rezultat izobličenja naše 
svijesti (naše namjere) koje blokira 
izranjanje našega apsolutnoga duha kroz 
sve razine, do fizičke. Bolest pokazuje 
koliko smo sami sebe željeli odvojiti 
od svojega dubljega bića, svojega 
apsolutnog duha. 

Ono što stvaramo holografski pro¬ 
izlazi i iz naše osobnosti i iz našega 
kolektivnoga bića na razini skupine 
kojoj pripadamo, od najintimnijega do 
sveopćega omjera. To jest, naše kreacije 
nisu samo naše djelo nego su pod 
snažnim utjecajem i izrastaju (holo¬ 
grafski) iz ljudi s kojima smo najuže 


povezani. Na naše kreacije manje djeluju 
ljudi s kojima smo manje povezani. 

Uzrok svakomu oboljenju toliko je 
mnogostruko složen da bi bilo nemo¬ 
guće raditi takav popis. Postoje slučajevi 
gdje je skupni izvor doista vrlo jak. 
Danas je mnogo takvih slučajeva kao 
što su draga slatka novorođenčad 
rođena s AIDS-om koji proizlazi iz šire 
ljudske zajednice. To pokazuje da je 
vrijeme promjena. To je manifestacija 
svijesti ljudskoga roda o povezanosti 
svih stvari. AIDS je bolest koja će 
razbiti nacionalne granice i pokazati 
ljudima da je odgovor u ljubavi. 

U tom procesu zdravlja i bolesti 
ne možemo dijeliti svoje unutarnje biće 
niti se odvajati jedni od drugih. Svi 
smo povezani. 

Sve što mislimo, osjećamo i činimo 
u svezi sa zdravljem i bolesti pogađa 
sve ostale. Liječenjem sebe, liječimo 
druge. Izražavajući svoj apsolutni duh, 
svoju jedinstvenost, donosimo zdravlje 
svakome omogućujući drugima da izraze 
svoj apsolutni duh. 

Svaki dio nas sadrži cjeloviti obrazac; 
svaka stanica našega tijela sadrži obrazac 
cijeloga tijela, a također nosimo i 
obrazac ljudskoga roda. Da bismo se 
liječili, možemo ući u taj veliki zdrav¬ 
stveni obrazac snage i svjetlosti. Taj je 
obrazac stvaran i živ. 

Mi smo taj obrazac. On je u našem 
polju aure. Mi smo energija i možemo 
se vrlo brzo mijenjati. Živimo u žela- 
tinoznom tijelu koje se neprestano 
mijenja i koje je sposobno za velike 
promjene. 

Vrijeme je holografsko. Možemo se 
kretati kroz vremenske okvire da bismo 
se liječili i da bismo dobili obavijesti 
o prošlosti ili mogućoj budućnosti. 
Možemo ući u cjelokupnu stoljetnu 
mudrost iscjeljivanja. Mi smo ta mu¬ 
drost; ona je u nama jednako kao i 
oko nas. 

Idemo sada ponovno formulirati 
one M-l izjave o našem zdravlju (kako 
je to već pojašnjeno) na holografski 
način. 

Umjesto da kažemo: “Dobio sam 
od tebe prehladu”, trebali bismo reći: 
“Moja prehlada je znak da se moram 
uravnotežiti. Oslabio sam svoj imuno¬ 
loški sustav tako da virusi mogu proći. 
Vjerojatno nisam obraćao pozornost 
mojim potrebama. Trebao sam više 
voditi računa o sebi. Što mi je potrebno 
da bih ponovno uspostavio ravnotežu? 
Tako smo povezani da smo oboje 
stvorili prehladu. I ti vjerojatno moraš 
voditi više računa o sebi!” 

Umjesto da kažemo: “Imam loša 
leđa”, mogli bismo reći: “Bol u leđima 
mi govori da se ponovno povlačim u 
sebe. Vrijeme je da raščistim svoje 
namjere i da ih se pridržavam. Iz 
čistih namjera proizaći će novi odnos 
s mojim leđima koji će uključiti i 
brigu o njima kao o 'dobrim’ leđima. 
Što više budem ustrajao u svojoj istini, 
to će više i drugi činiti isto.” 

Umjesto da kažemo: “Ponovno me 
muči želudac”, mogli bismo reći: 
“Opet sam bio strog prema sebi i 
svu sam napetost skupio u želucu. 
Vrijeme je da se uistinu opustim i 
posvetim sebi pozornost s nježnosti i 
s ljubavlju.” 

Umjesto da kažemo: “Mrzim svoje 
bokove, prejaki su”, mogli bismo reći: 
“Svoju mržnju stalno slažem u svoje 
bokove koji postaju sve većima kako 
bi ona u njih mogla stati”. 

Taj nas novi način odnosa prema 
bolesti ne sprječava da dopustimo da 
je liječe stručnjaci. Ali svakako oslikava 
način na koji smo se dosad prema 
njoj odnosili i način na koji se to 
treba promijeniti kako bismo održavali 
zdravo stanje. Također otvara nove 
mogućnosti postizanja takvoga stanja. 
Kada jednom napustimo stare navike 


koje podržavaju bolest i promijenimo 
stav, mi najprije automatski drukčije 
razmišljamo o problemu. Nismo više 
izdvojena žrtva nego smo s tim itekako 
povezani. Tako ćemo u svojoj novoj 
slobodi stvoriti nove pristupe sebi koje 
ranije nismo imali. Time ćemo i dru¬ 
gima pomoći da otvore nove pristupe 
do samih sebe i do drugih. 


Izazov holističke vizije 


Izazov s kojim smo mi kao pacijenti 
i iscjelitelji suočeni jest prihvaćanje 
mogućnosti datih holografskim mode¬ 
lom, njihovo razumijevanje i učenje 
njihove primjene. Naša primarna istinska 
stvarnost jest stvarnost svijesti i energije. 
Svaka znanost koja se usredotočuje 
na sekundarnu ili materijalnu stvarnost 
fizičkoga svijeta temelji se na prividu 
te je stoga prividna. Ako je to tako, a 
postoje dokazi koji potkrjepljuju tu 
teoriju, tada se naš svijet doista vrlo 
razlikuje od onoga kakvim ga smatramo 
prema našim trodimenzionalnim defini¬ 
cijama. Trebat ćemo se na to privići 
jer smo navikli na definicije kojima 
opisujemo naš svijet. 

Najprije, trebamo se osobno pro¬ 
mijeniti kako bismo prihvatili holografski 
pogled. On je izazov našem osjećaju 
identiteta i u velikoj mjeri traži samo- 
odgovornost. To zahtijeva preuzimanje 
velikoga dijela odgovornosti za ono 
što činimo, kako sebi tako i drugima. 
Na području zdravlja, čini nas vrlo 
odgovornima za brigu o svojemu 
zdravlju. Istovremeno, daje nam neogra¬ 
ničena sredstva kojima to možemo 
činiti. Na ovom stupnju našega razvoja 
nije nam moguće zamisliti ogromnu 
potencijalnu moć, znanje i energiju 
koji su nam dostupni unutar te pri¬ 
marne stvarnosti. 

Stara dijagnoza ponovno viđena 
holografskim modelom 

Odgovor na ono što medicinska 
znanost naziva “spontanom remisijom” 
ili “čudom” leži u holografskom mo¬ 
delu. Prema njemu, bolest je jednaka 
slici jabuke koja lebdi u prostoru i 
koja nije stvarno prisutna. Ona je izraz 
nečega drugoga. Ona je izraz neuravno¬ 
teženih energija koje su skrivene i 
koje su je stvorile. Ono što tradici¬ 
onalna medicina naziva bolešću izraz 
je stvarne neravnoteže u dubini ljudske 
psihe. Ili da kažemo sa stajališta iscje¬ 
litelja: bolest je fizička manifestacija 
dubljega poremećaja. 

Prema holografskom modelu, sve 
je povezano. Na primjer, mi nedostatan 
rad gušterače povezujemo s našom 
nesposobnosti da apsorbiramo slatko 
u drugim područjima našega života. 
Gušterača nije samo u svezi s našom 
probavom slatkiša koje pojedemo nego 
i s našom sposobnosti da održavamo 
slatkoću u našem životu, u našim odno¬ 
sima i unutar naše ličnosti. To ispočetka 
može izgledati pretjerano. No kada se 
promatra rad ljudskoga energetskoga 
polja, postaje vrlo očiglednim. Kod 
osobe sa zdravom gušteračom možemo 
promatrati izravne energetske sveze 
između energetskoga polja gušterače i 
sposobnosti te osobe da se poveže s 
energetskim poljem koje odgovara 
univerzalnoj slatkoći. 

Kada razmišljamo holografski, naši 
simptomi su naši prijatelji. Prava fun¬ 
kcionalna uloga simptoma jest da nas 
obavijeste da nešto u nama nije u 
ravnoteži. 

Simptom je poput kraja niti koja 
viri ispod bakinog naslonjača. Kada 
slijedimo tu nit, dođemo do cijelog 
klupka koje je mačkica tamo ostavila 
nakon igre. Unutar klupka nalazi se 
uzrok bolesti. 


Posebno kod “neizlječivih” bolesti 
pacijenti trebaju biti upućeni na usmje¬ 
ravanje ka dubljoj unutarnjoj stvarnosti 
i svojim drugim stvaralačkim iscjelju- 
jućim energijama, a ne na dijagnozu. 
S holografskoga stajališta, prirodna 
predodređenost svake osobe jest da 
bude zdrava ili da se vrati zdravlju na 
najprirodniji način. Ja taj prorodni pro¬ 
ces nazivam sustavom balansiranja. 
Svatko ima sustav balansiranja. Većina 
sustava za balansiranje veoma je jaka, 
ali ih se može zanemariti i na njih se 
može utjecati. Svaka osoba je odgovorna 
slušati i odgovarati svojemu sustavu 
balansiranja. 

Poštujte 
svoj sustav 
balansiranj a 



Unutar vas postoji čudesni sustav 
kontrole i uspostavljanja ravnoteže koji 
je ustrojen da vas, vaše aurino polje 
i fizičko tijelo održava u savršenom 
funkcionalnom redu. Ja taj sustav zovem 
sustavom balansiranja. On održava vaš 
osobni obrazac cjelovitosti. Kada god 
se u vašim energetskim tijelima ili u 
vašem fizičkom tijelu dogodi neka 
neravnoteža, on automatski nastoji 
povratiti ravnotežu. Veći dio toga sustava 
radi iza vaše svjesne razine. Mudrost 
sadržana u tom području vašegabića 
vjerojatno je mnogo veća nego što vi 
to možete pojmiti. Mi tek učimo kako 
je možemo svjesno upotrijebiti. 

U prošlosti nismo mnogo razmišljali 
o sustavu balansiranja, jer se izravno 
suprotstavlja pojmu entropije koji 
proizlazi iz metafizičke postavke M-l. 
Drugi zakon termodinamike pokazuje 
da se sustavi stalno ruše i propadaju 
te da iz sustava ne možete dobiti više 
energije nego što ste u njega unijeli. 
Ako komad željeza ostavite vani na 
kiši, zahrđat će. Drvo trune, lišće gnjili, 
a mi starimo i umiremo. Energija se 
stalno gubi iz sustava. Ne možete 
sastaviti perpetuum mobile. U sustavu 
M-l očekujemo propadanje svega. 

No ako taj zakon primijenimo na 
čitav svijet, on bi značio obrat u 
evoluciji, a to, kao što možemo vidjeti 
jednostavnim osvrtanjem oko sebe, nije 
slučaj. Biološki oblici stalno evoluiraju 
u još razvijenije, inteligentnije i specija¬ 
liziran^ e sustave. 

Rupert Sheldrake, doktor biokemije 
i autor knjiga Nova znanost života (A 
new Science of life), Prisustvo prošlosti 
(The presence of the past) i Ponovno 
rađanje prirode (The rebirth of na¬ 
ture) proučavao je biološke sustave i 
razvio koncept morfogeničkih polja i 
teoriju morfičke rezonance. Njegov rad 
pokazuje da se biološki oblici stalno 
razvijaju uz pomoć inteligentnoga jedin¬ 


stvenoga životnoga polja, morfogeničkog 
polja. To životno polje automatski 
održava zdravlje ili teži njegovom 
povratku. Ono ne samo da je živo i 
da se neprestano razvija, nego je u 
morfičkoj rezonanci sa svim drugim 
životnim poljima. To jest, ono je u 
kontaktu i komunicira sa svim drugim 
životnim oblicima. Ono što se događa 
s jednim bićem, morfičkom rezonancom 
se prenosi svim drugim bićima. Ono 
što jedno biće nauči, na kraju će biti 
preneseno svim drugim bićima. 

Vaš sustav balansiranja jest morfoge- 
ničko polje koje se temelji na sveopćem 
životnom principu reda koji proizlazi 
iz metafizičke postavke M-3 i holo- 
grafskog modela. Evolucija stalno stvara 
složenije i razvijenije oblike života više 
inteligencije i sposobnosti. Sa svakim 
kompliciranijim sustavom to kontinui¬ 
rano građenje zahtijeva više reda i 
ravnoteže. U svakom živom organizmu 
postoji predodređenost za ravnotežu i 
red. Govoreći o energetskim poljima, 
to znači predodređenost za ravnotežu 
i sklad u vašem polju. Osim toga, to 
znači da vaše polje prirodno teži sinkro- 
ničnosti sa svim životnim energetskim 
poljima. Vaša osnovna odroda jest biti 
u skladu sa svekolikim životom. 

Na fizičkoj razini, vaš sustav balan¬ 
siranja radi automatski. Ako vaš želudac 
treba više kiseline, ne govori vam o 
tome - jednostavno je više proizvede. 
Ako trebate više kisika, vaše tijelo 
jednostavno diše brže i dublje. 

Ako, s druge strane, tijelo treba 
nešto što si samo ne može pružiti, 
sustav za balansiranje radi kroz vaše 
osjete kako bi vam dalo do znanja da 
se za to trebate pobrinuti. Na prvoj 
razini polja doživljavate sve tjelesne 
osjećaje. Ako ste žedni, to ćete znati 
preko prve razine polja. Budući da 
sve u energetskom polju možemo 
promatrati sa stajališta frekvencija, kada 


74 



ste žedni, prva razina vašega aurinoga 
polja imat će nisku frekvenciju vode. 
Drugim riječima, nedostatak frekvencije 
vode na prvoj razini polja stvara osjećaj 
žeđi. 

Kada prva razina polja postane 
energetski nižom - recimo zbog velike 
aktivnosti - njezine normalne pulsacije 
se usporavaju, a njezine linije postanu 
mutne. Tu promjenu u vašem polju 
doživljavate kao osjećaj umora. Na taj 
način, prva razina vašega polja stalno 
vam govori kako da se brinete za 
svoje tijelo. Govori vam kada trebate 
tjelesne aktivnosti, sna, hrane, te hlad¬ 
niju ili topliju odjeću, kada trebate 
promijeniti položaj, očistiti nos, otići 
u nužnik, i tako dalje. Osjećati se 
dobro, zdravo i energizirano odgovara 
napunjenoj, uravnoteženoj i skladnoj 
prvoj razini aurinoga polja. 

Kada sam zajedno s mojim pacijen¬ 
tima počela istraživati te procese, 
postalo je jasno da poruke koje su im 
govorile što trebaju činiti dolaze iz 
svih aspekata njihovih života. Vaš sustav 
balansiranja pomaže vam da o sebi 
vodite računa na svim razinama. Kada 
radite, osjećate ili mislite o stvarima 
koje za vas nisu zdrave, vaš sustav 
balansiranja poslat će vam poruke kako 
bi vas uvjerio da vaše ponašanje učinite 
zdravijim za vas u svim aspektima vašega 
života, uključujući vaše osobne veze, 
vaše zvanje, vaš okoliš i vašu duhovnost. 
Te poruke dolaze iz drugih razina 
vašega polja aure i pojavit će se 
ponovno u obliku jednostavnih osjećaja 
■nelagode. Vrsta nelagode odgovarat će 
vrsti životnog iskustva povezanog s 
pojedinom razinom polja aure, kao 
što je rečeno u drugom poglavlju. 
Psihička nelagoda ili bol pojavit će se 
zbog neravnoteže na razinama pove¬ 
zanima s vašim psihičkim funkcijama, 
na drugoj i trećoj razini. Bol ili 
nelagoda zbog neke veze nastat će iz 


neravnoteže na četvrtoj razini, dok će 
duhovna nelagoda ili bol proizaći iz 
neravnoteže na petoj, šestoj i sedmoj 
razini. 

Držite na oku te različite oblike 
poruka vašega sustava za balansiranje. 
Budite stalno uključeni i obratite 
pozornost na to kako se osjećate u 
vašim različitim životnim situacijama. 
Kakva je vaša psihička ravnoteža? Kako 
se osjećate među ljudima s kojima se 
družite? Osjećate li se duhovno poveza¬ 
nima i ispunjenima? 

Situacije u kojima se ne osjećate 
dobro, ma kakve one bile, možete 
promijeniti. Nezdrave su. U nekim po¬ 
dručjima možda trebate više poticaja. 
U drugima možda želite provoditi manje 
vremena. Možda ćete odlučiti izaći iz 
neke situacije, ostaviti je, promijeniti 
život. Kada jednom naučite faze kroz 
koje ćete morati proći da biste 
promijenili svoje zdravlje i život (vidi 
sedmo poglavlje), te shvatite svoje 
prave, prirodne ljudske potrebe, to će 
vam u trenutku ispunjenja donijeti 
zdravlje (vidi osmo poglavlje), a ostatak 
ove knjige dat će vam određene i 
podrobne obavijesti kojima se možete 
koristiti da biste svoj život uravnotežili. 
To će u njega unijeti radost i zdravlje. 


Kako u svakodnevnom životu 
dolazi do neravnoteže koja 
izaziva bolest 

Možete, međutim, uvjeriti sebe da 
je lakše prilagoditi se nezdravoj situaciji 
nego mijenjati je. Mnogi ljudi ustraju 
u odricanju od mnogih područja svojih 
života jer promijeniti ih izgleda ili 
preteškim ili nemogućim. Nekima cijena 
izgleda previsokom da bi se upuštali 
u promjene. Čini se lakšim uvjeriti 
sebe da prihvatimo od života manje 

od onoga što želimo i trebamo, nego 
platiti cijenu koja se čini previsokom 
za upuštanje u promjene. Takva vrsta 
odricanja može trajati godinama dok 
životne okolnosti ne nametnu pro¬ 
mjenu, obično u obliku osobne krize. 
Nažalost, upravo takve stvari izazivaju 
najviše fizičkih poteškoća. 

Kako i kada odgovarate na nerav¬ 
notežu te time i na znakove nelagode 
svog sustava za balansiranje na razinama 
vaše aure, u velikoj mjeri ima veze sa 
zdravljem vašega tijela. Što ste više u 
stanju odgovoriti tim zahtjevima, u 
boljem ćete stanju održavati vaše tijelo, 
a vaš će imunološki sustav biti dovoljno 
jak da se odupre bilo kojoj bolesti. 

Da biste održavali svoje zdravlje, 
prijeko je potrebno biti usklađen sa 
svojim sustavom balansiranja. Utvrdite 
li da ste lošega zdravlja, pred vama je 
posao svjesnog usklađivanja s vašim 
sustavom za balansiranje, vraćanja 
njegovoj mudrosti i slijeđenja njegovoga 
vodstva. Većina ljudi zanemaruje veliku 
većinu tih poruka kada im ne odgovara 
da ih uzmu u obzir. Pogledajmo jedno¬ 
stavan primjer onoga što se događa 
kada se poruka zanemaruje. 

Ako svojemu tijelu ne pružite san 
kad mu je potreban, doći će u stanje 
preopterećenosti. Nadbubrežne žlijezde 
će vam pružiti dodatnu energiju kako 
biste nastavili svoje aktivnosti. Ako vam 
to prijeđe u naviku, pojačani rad nad¬ 
bubrežnih žlijezda počet ćete doživljavati 
normalnim. To znači da više nećete 
biti u stanju prepoznati poruku “umo¬ 
ran sam i trebam odmora” koja stiže 
iz vašega tjelesnoga sustava za balan¬ 
siranje. Nastavite li raditi pod optere¬ 
ćenjem, vaše će se nadbubrežne žlijezde 
iscrpsti te možete “izgorjeti”. Izgaranje 
predstavlja, što znaju mnogi terapeuti, 
gubitak većega dijela vaše energije. A 
to ne možete lako povratiti. Cak i 
kada dođe do jakoga prodora energije, 


to neće dugo trajati i morat ćete se 
odmarati. Ponekad je potrebno i tri 
mjeseca da biste se vratili normalnom 
radnom rasporedu. Ne samo da ste 
iscrpili vaše normalne energetske izvore 
iz tjelesnih metaboličkih procesa, nego 
ste iscrpili i pričuve koje se izvlače iz 
nadbubrežnih žlijezda. 

Utvrdite koliko odmora treba va¬ 
šemu tijelu i kada mu je potreban. 
Zapamtite, postoje općenite preporuke 
za noćno spavanje, no svi smo različiti. 
Kada vaše tijelo voli spavati? Jeste li 
ranoranilac ili noćna ptica? Treba li 
vam sedam, osam ili devet sati dobroga 
sna? Sastavite sami svoju satnicu. 

Priuštite si odmor u doba dana 
kada ste obično umorni. Utvrdila sam 
da je osim potpunog noćnog odmora 
koji vam je potreban, od velike pomoći 
brzi pet do desetminutni odmor čim 
se umorite. To je imperativ za svakoga 
s problemima kralješnice. Većina se 
ozljeda događa kad je osoba umorna 
ili gladna. Pronađite kreativne nove 
načine kratkotrajnih odmora bez obzira 
gdje se nalazili. Na primjer, možete 
napraviti jednostavnu malu meditaciju 
ako ostanete pet minuta sjediti sami u 
svom uredu ili čak u nužniku. Radite 
je mirno sjedeći, ravnih leđa i zatvorenih 
očiju, duboko dišući dok vam je um 
usredotočen na svjetlost u središtu vaše 
glave. Učinit će čuda, a nikome nećete 
nedostajati. Ako vaš ured ima vrata, 
zatvorite ih na par minuta, donesite 
mali prostirač ili čak ručnik za plažu 
na kojem ćete raditi. U vrijeme stanke, 
zatvorite vrata, ručnik stavite na pod, 
legnite na nj sa savijenim koljenima i 
nogama na sjedalu vaše stolice. Stolica 
treba biti dovoljno visoka da vas koljena 
malo zatežu sa stražnje strane što će 
sasvim malo podići vaša leđa. Možete 
se odmoriti i na druge načine tako da 
se nekoliko puta protegnete ili da odete 
u kratku šetnju. Otkrit ćete da vam 

dan prolazi mnogo lakše. Ako samo¬ 
stalno radite tada imate veću kontrolu 
nad svojim radnim rasporedom nego 
da radite od devet do pet. No i ljudi 
s punim stalnim rasporedom mogu 
izvježbati odmaranje za vrijeme stanke. 
Ako ste zdravstveni radnik ili savjetnik, 
ne zakazujte sastanke jedan za drugim 
u dužem vremenskom razdoblju. Na 
primjer, ja odmah nakon ručka volim 
odrijemati pola do tričetvrt sata, u 
dane kad imam dugotrajna predavanja 
i vježbe. To me u potpunosti osvježi i 
vraćam se poslu kao da je započeo 
novi dan. Većina ljudi nije svjesna da 
si mogu zacrtati tako nešto. To je 
slično meditacijama ili treniranju; kada 
konačno to odlučite, nije teško pronaći 
vremena. 

Vaš sustav za balansiranje radi i 
kod jela. Kad vam je potrebna hrana, 
postanete gladni. Unutar sustava postoji 
tek. On radi slično termostatu na vašoj 
peći koji je pali i gasi u skladu s 
temperaturom na koju je podešen. 
Ako ste s vašim tekom uspjeli ostati u 
svezi na čist način, bit ćete gladni 
samo kada vaše tijelo treba hranu. I 
zaželjet ćete vrstu hrane koja će vam 
pružiti upravo ono što je vašem tijelu 
potrebno u vrijeme kada ste ogladnjeli. 
Znat ćete također koliko je vašem tijelu 
potrebno. Prestat ćete jesti kada vašem 
tijelu bude dovoljno, a nećete “počistiti 
tanjur” kao da je hrana važnija od 
onoga čemu služi. 

Evo kako vaš tek radi sa stajališta 
aurinoga polja. Ogladnjeli ste, jer su 
vam u polju niske neke frekvencije 
koje se mogu naći u određenoj hrani 
koju ste navikli jesti (pod pretpostavkom 
da se uravnoteženo hranite). Nedostatak 
takvih frekvencija uključuje glad za 
određenom hranom koja sadrži te 
frekvencije. Kad su frekvencije nado¬ 
knađene, niste više gladni hrane koja 
ih sadrži, jer je sada polje potpuno 


napunjeno. Možete, međutim i dalje 
biti gladni frekvencija koje niste na¬ 
doknadili. Važno je stoga pronaći vrstu 
hrane koja će zadovoljiti vaše frekven¬ 
cijske potrebe. 

Zašto ignoriramo naše sustave 
balansiranja 

Kad god nešto zahtijeva posebnu 
pozornost, a vi se oglušujete na poruku 
nelagode iz vašega sustava za balan¬ 
siranje, on će vam poslati glasniju 
poruku u obliku boli. Ako se i ta 
poruka ne bude smatrala važnom, postat 
će još glasnijom. Kako? Bol će postati 
jačom. To će se nastaviti dok nešto 
ne poduzmete. 

Zapitajte se, gdje postoji nelagoda 
ili bol u mome tijelu? Koliko dugo 
znam za to? Sto sam poduzeo u svezi 
s tim? Ako si postavite ta pitanja, 
gotovo ćete odmah postati svjesni 
nelagode u vama koju ste naučili 
zanemarivati, možda godinama. Svi to 
činimo. Što duže zanemarujemo poruke 
i simptome, poruka će postati glasnijom. 
Simptomi će postati jačima. Tim 
jednostavnim odbijanjem da odgovo¬ 
rimo na poruke i da se brinemo o 
sebi, stvaramo čak i bolest. 

Pa zašto onda ostajemo pri tome? 
Jedan je glavni razlog, a to je naš 
strah. Iza poricanja stoji strah. Bojimo 
se onoga s čime bismo se morali 
suočiti kad bi prestalismo nijekati. Ja 
taj strah nazivam unutarnjim tigrom. 

Svatko ima strahove. Koji su vaši? 
Vaš strah usporava i blokira odgovore 
na poruke iz vašega sustava za balan¬ 
siranje. Kada mu ne odgovarate, stvarate 
još više boli u vašem životu. Vaš strah 
i njegovo nijekanje, blokiranjem vaše 
prirodne sposobnosti uspostave ravno¬ 
teže, dovest će vas bliže stvaranju 
upravo onoga čega se u životu bojite. 
To vrijedi za svakoga, za sve bolesti, 

pa čak i za ljude koji sebe ne smatraju 
bolesnima. (Liječnici navode da postoje 
mnoge bolesti među normalnim ljudima 
koji se smatraju zdravima.) 

Ako prihvatite da vaše poricanje i 
vaš strah blokiraju vaše prirodne 
procese iscjeljivanja i rasta, bit će lakše 
zapamtiti da su vaši simptomi vaši 
prijatelji. Oni vas obavještavaju o vašem 
zdravstvenom stanju. Koliko ste spo¬ 
sobni na njih odgovoriti? Kolika je 
vaša odgovornost? 

Poricanje vas može skupo stajati. 
Na primjer, osoba je došla k meni s 
velikom količinom odbijanja. Imala je 
previše kilograma i nosila je debeli 
make up, naočale za sunce i vlasulju. 
Nisam znala kako je zaista izgledala. 
Rekla mi je da je upravo prekinula 
jednu vezu, izgubila kuću, te da nema 
niti prijatelja niti novaca. Imala je 
veliki kancerozni tumor koji je rastao 
u području čeljusti i grla. Bio je 
dijagnosticiran prije dvije godine i 
određena je terapija. Odlučila je “izli¬ 
ječiti” ga sama, jer je “izliječila” 
svoju mačku. Kada je došla k meni, 
pokazalo se uz pomoć moje visoko- 
osjetilne percepcije da tumor pritiska 
leđnu moždinu u području vrata. U 
rukama je imala trnce zbog pritiska 
na živce. Očigledno je trebala više 
nego što sam joj ja mogla pružiti. 
Vjerojatnost da će se tumor povući 
na vrijeme kako bi se zausfavilo 
oštećivanje kralješnice, bila je izuzetno 
mala. 

K meni je došla prekasno. Trebala 
je liječničku njegu poput operacije i 
kemoterapije, hitno. Uvjerila sam je 
da ode drugom liječniku, jednome 
koji radi s iscjeliteljima, ali se nije 
pojavila u zakazano vrijeme. Niti se 
vratila radi daljnjeg iscjeljivanja. Nikada 
je više nisam vidjela. Većina ljudi ne 
ostaje dugo u ovakvoj vrsti poricanja. 
Njezin je strah bio veoma jak. 


Negiranje može odgađati rješenje 
problema toliko dugo da, kada do 
njega dođe, ono postaje vrlo drastičnim. 
Moja prijateljica je doživjela iznenadnu 
promjenu proizašlu iz snažnog poricanja 
na četvrtoj razini polja aure. Negirala 
je stanje svojega braka. Muž joj je na 
dan njezinog rođendana rekao da dođe 
kući na ručak, jer za nju ima izne¬ 
nađenje. Kada je stigla, rekao je da ju 
napušta zbog druge žene. Zapravo, jutro 
je proveo iznoseći polovicu namještaja 
iz kuće. Otišao je i to je bilo to. Ona 
nije imala pojma da u njezinom braku 
postoji problem. Trebalo je proživjeti 
vrlo bolnu krizu. Očigledno, šok je 
prilično promijenio njezin život. 

Zbog čega je poricala postojanje 
problema? Bojala se da neće biti u 
stanju riješiti problem komunikacije u 
svojemu braku, ukoliko ga bude pri¬ 
znala. Bojala se da će izgubiti muža. I 
jest. Bilo je teško. Možda je to mogla 
srediti s bivšim mužem ili promijeniti 
stvari na manje šokantan način da 
njezino nijekanje nije bilo toliko snažno 
i da je bila u stanju suočiti se sa 
svojim unutarnjim tigrom. Sada je 
ponovno udata, u mnogo komunika- 
tivnijem odnosu. Prilično je zadovoljna 
krajnjim rezultatom. 

Vjerujte u sebe - vjerojatno ste u 
pravu 

Važno je vjerovati svom sustavu za 
balansiranje no istovremeno biti otvoren 
za savjete liječnika i prijatelja u koje 
imate povjerenja. Ako dobijete suprotne 
poruke, slijedite odgovor koji će riješiti 
sukob.Ako vam liječnik kaže da je sve 
u redu, a vaš se sustav za balansiranje 
ne slaže, tražite drugo mišljenje od 
drugoga liječnika. Vjerujte i slijedite 
poruke koje dolaze od vašeg sustava 
za balansiranje. Bit ćete zahvalni što 
ste tako učinili. Na primjer, mojoj je 

prijateljici liječnik rekao da tumor koji 
joj raste u ustima nije maligni. Čak je 
napravio biopsiju. Međutim, ona je 
nastavila sanjati crne komadiće konca 
koje treba izvaditi iz njezinih usta. 
Sanjala je čak da su joj iz usta odstranili 
rak. Nije znala što da učini s dvije 
različite poruke koje je dobivala. Kona¬ 
čno je otišla napraviti još jednu biopsiju 
koja je pokazala zloćudnost. Srećom, 
vratila se prije nego što je rak meta- 
stazirao. Nažalost, bilo je to nakon 
osam mjeseci i bilo je potrebno zra¬ 
čenje. Od njezine terapije prošlo je 
nekoliko godina, a ona je dobro. 

U svojoj petnaestogodišnjoj iscjeli- 
teljiskoj praksi, utvrdila sam da ljudi 
znaju uzrok svoje bolesti kada dođu k 
meni. Govore o njemu već u prvim 
trenucima uvodnog razgovora. Često 
znaju što fizički nije u redu. Ne moraju 
znati tehničko naziv svojega problema, 
no znaju da nešto ne valja. Obično 
znaju o kojim se organima radi. Otkrila 
sam da sustav za balansiranje vrlo često 
daje obavijest o bolesti prije nego što 
se dovoljno razvije da bi se pojavila u 
mnogim testovima koje naš medicinski 
sustav rabi za dijagnosticiranje. To znači 
da pacijent zna za nju mnogo prije 
nego što se može dokazati našim 
medicinskim sustavom. Evo nekoliko 
dobrih primjera kad su ljudi vjerovali 
sebi premda nisu odmah mogli dobiti 
odgovor. 

David je šest godina pokušavao 
od mnogih različitih liječnika i drugih 
profesionalaca dobiti pomoć za svoje 
simptome iscrpljenosti i loše probave. 
Svi testovi uključujući analizu krvi, 
mokraće i kose pokazivali su da je 
zdrav. Liječnici su mu rekli da je sve 
to u njegovoj glavi te da bi trebao 
prestati razmišljati o tome i nastaviti 
živjeti. Očigledno, njegov je problem 
bio, kako se to kaže, subklinički, što 
znači da testovi nisu dovoljno osjetljivi 


da bi ga pokazali. Simptomi iscrpljenosti 
i loše probave trajali su i dalje. Na 
kraju je došao do mene. Bio je siguran 
da ima infekciju u jetri i mislio je da 
je to hepatitis. Ispitujući njegovo ener¬ 
getsko polje, mogla sam vidjeti da 
ima višestruke infekcije u cijelom abdo¬ 
menu. Bila sam također u mogućnosti 
parapsihološki utvrditi vrstu lijeka koji 
će pomoći njegovom stanju. David je 
dobio recept od liječnika koji se složio 
s mojim nalazom. Kombinirajući lijek 
i iscjeljivanje, Davidovo zdravlje se 
obnovilo. 

Žena koju ću zvati Ellen došla je 
k meni nakon što je šest mjeseci 
obilazila mnoge liječnike. I njoj je 
njezin sustav za balansiranje davao 
obavijest koja je bila subklinička. Ništa 
nisu uspijevali pronaći i rekli su joj 
da je hipohondrična. Ta dijagnoza, 
dakako, nije uklonila njezine simptome. 
Iz dana u dan sve je više slabila. Kada 
je došla na iscjeljivanje, “psihički” 
sam vidjela da je truje dim koji dolazi 
kroz daske na podu u njezinom stanu, 
te da je osim toga alergična na prašinu 
iz starih tapeta koje su tu stajale 
godinama. “Pročitala” sam također 
da sa svojom djecom treba otići psiho- 
imunologu na testiranje. Rekla sam 
joj da se treba riješiti tapeta i ispitati 
peć. 

Pokazalo se da je tek kupila kuću 
i uselila šest mjeseci ranije. Tada se 
sjetila da je razmišljala o tome kako 
njezina bolest ima neke veze s kućom, 
ali nije znala kakve. Nakon iscjeljivanja 
dala je provjeriti peć. Ona je doista 
ispuštala plin na nekoliko mjesta. Peć 
je promijenila, stare je tapete izbacila 
i odmah se počela bolje osjećati. Sada 
je sasvim dobro. Nakon ispitivanja djece, 
psihoimunolog je rekao da bi oboje 
njezine djece imalo oštećenje mozga, 
a ona bi se jako razboljela da se 
istjecanje nastavilo još samo dva tjedna. 

Holografska funkcija vašega 
sustava za balansiranje 

Nastavivši istraživati po procesu 
sustava za balansiranje zajedno s mojim 
pacijentima, postalo je jasno da poruke 
koje su dolazile iz svih aspekata 
njihovih života imaju sličnosti. Te su 
poruke djelovale holografski. Njihov 
osnovni sadržaj bio je isti. Ako je 
neka osoba imala problema s gušte¬ 
račom koja igra važnu ulogu u probavi 
šećera, najvjerojatnije je imala poteškoća 
sa slatkoćom u ostalim područjima 
svojega života. I u tim područjima su 
se javljali znakovi poremećaja. Na 
primjer, ljudi koji imaju problema s 
probavom šećera također će imati 
poteškoća u doživljavanju ugode u 
drugim područjima života, kao što je 
odnos s bračnim drugom ili obitelji, 
u poslu ili dokolici. Evo još jednog 
primjera holografskog funkcioniranja 
svemira. 

Pogledajmo taj fenomen sa stajališta 
aurinoga polja. Slatkoća na prvoj razini 
polja doživljava se kao fizički okus. 
Na drugoj, doživljava se slatkoćom 
dobrog odnosa sa samim sobom. Na 
trećoj razini to je slatka misao; na 
četvrtoj, slatkoća koja dolazi s intim¬ 
nosti; na petoj, slatkoća jasne Božanske 
volje; na šestoj, slatkoća duhovne 
ekstaze; na sedmoj, slatkoća univer¬ 
zalnog uma. A izvan svega toga je 
svemirska energija slatkoće utkana u 
tkivo univerzuma. 

Na drugi način, koncept poteškoća 
koje se holografski šire u vašem životu, 
može se razmatrati kao odnos skupina 
frekvencija u polju aure. Budući da 
se razine LJEP-a mogu vidjeti kao 
skupine frekvencija, svako osobno 
iskustvo u odnosu je s tim energetskim 
skupinama frekvencija. Osobno iskustvo 
slatkoće može se vidjeti kao različita 
frekvencija ili grupa frekvencija na 


svakoj razini polja. Te frekvencije slat¬ 
koće različitih razina polja odnose se 
jedna prema drugoj poput harmonija 
ili alikvotnih tonova u glazbi. 

Ako neko aurino polje na nekoj 
razini ima poteškoća s metaboliziranjem 
određene frekvencije, imat će vjerojatno 
također poteškoća s metaboliziranjem 
pridruženih harmonija i na drugim 
razinama. Zdravlje zahtijeva da osoba 
bude u stanju prihvatiti i asimilirati 
(to jest, metabolizirati) slatkoću na svim 
razinama aurinoga polja. 

Sada stoga ponovno postavimo 
osnovna pitanja s holografskoga staja¬ 
lišta. Gdje postoji nelagoda/bol u vašem 
životu? Koliko dugo za nju znate? Što 
ste u svezi s tim poduzeli? Što ste je 
duže zanemarili ili poricali, to je situacija 
vjerojatno ozbiljnija. 

Kada pronađete nelagodu, ispitajte 
sva druga područja vašega života i 
utvrdite kako se i ovdje nalaze iste 
niti nelagode, utkane u čitavo vaše 
postojanje. Vidite, to je pravi problem 
- onaj koji je upleten u čitav vaš 
život. Ranjava vas u svim područjima 
vašega života, ne samo tamo gdje se 
najjače očitovao. 

Ako imate probleme s leđima, iz 
kojeg aspekta života ste se povukli? Ja 
odmah potražim nešto što je pacijent 
uvijek želio učiniti, a nikada nije 
pomislio da doista može. Upravo ovaj 
problem je u svezi s dubljom duhovnom 
čežnjom koju svatko od nas nosi u 
sebi. Ta čežnja usmjerava naš život s 
duhovne razine. Obično je na rubu 
svjesnosti. Ponekad osoba godinama 
ne razmišlja o tome. Drugi put se boji 
uopće pokušati, ili to izbjegava. Obično 
se javi unutarnji glas koji kaže: “Što 
misliš tko si?” ili “Nisi dovoljno 

dobar” ili “Nema dovoljno . da 

to učiniš 11 . 

Jedan pacijent koji je radio u velikoj 
tvrtki za proizvodnju elektoničke opreme 

bio je prikovan za krevet osamdeset 
posto svoga vremena kad je došao k 
meni. VOP-om sam jasno mogla vidjeti 
da ima mnogo dobrih nadahnutih 
zamisli koje nije ponudio svojoj tvrtki. 
Leđa su mu u izvjesnoj mjeri bila 
bolje nakon seansa iscjeljivanja, no 
nije uistinu ozdravio sve dok nije neko 
vrijeme posvetio svojim posebnim 
projektima. Tvrtka se sad njima koristi 
i on se osjeća mnogo bolje. Uspijeva 
dio svojega vremena posvetiti istra¬ 
živanju i dizajnu. To je bilo nešto za 
čim je oduvijek čeznuo. 

Ako su vam noge slabe, zašto se 
ne borite za sebe u svim drugim 
područjima svojega života? Često se 
ljudi sa slabim nogama ne brane. Ili, 
u drugom slučaju, ne zarađuju vlastiti 
novac. Ponekad jednostavno izražavaju 
potrebu da o njima netko skrbi, a to 
je jedini način kojim to mogu tražiti, 
Kad se osnovna potreba ili želja ispune, 
izlječenje se ubrzava. 0 jednoj ženi 
koja je bila vezana za krevet deset 
godina nakon jedne operacije skrbila 
je cijela obitelj. Napokon joj je pre¬ 
kipjelo i dobila je odličnu ideju da 
iznajmi šetača pasa za šetnju s njom. 
To je upalilo i sada je mnogo slobod¬ 
nija. 

Ako imate muke s probavom, koje 
još stvari u vašem životu što vam 
dolaze kao druga vrsta hrane niste u 
stanju probaviti? Jedna pacijentica, 
srednjovječna žena s probavnim proble¬ 
mima, također je imala poteškoće s 
primanjem pozornosti koju su joj 
posvećivali njezini prijatelji. Bojala se 
da će sve što dobije biti štetno. Imala 
je vrlo loše prehrambene navike i 
jednostavno nije vodila računa o tome 
da ima tri obroka dnevno. Za vrijeme 
iscjeliteljskoga postupka pronašla je 
dobru dijetu koja je krijepila njezino 
tijelo. Porastom snage, postala je 
također sposobnom dopustiti drugima 


da joj daju, na način koji nikada ranije 
nije mogla. Njezini su je prijatelji 
ohrabrivali da sebi daruje stvari koje 
si ranije nikad ne bi kupila. Muž ju je 
poveo na odmor, što nikad ranije nije 
učinila. Dobila je novu kuću i uredila 
je, prvi put u životu. 

Ako imate problema sa štitnjačom, 
kako raspoređujete energiju u svojemu 
životu? (Štitna žlijezda regulira meta¬ 
bolizam energije u vašem tijelu.) Joan, 
veoma zaposlena poslovna žena, 
neprestano je radila, godinama, dok 
nije opteretila štitnjaču. Nije bila u 
stanju odrediti gdje će u svom životu 
trošiti energiju, bacajući je svu u posao. 
Kada je pročitala knjigu Louise Hay 
You can heal your life (nap. prev. 
kod nas objavljenu pod naslovom Kako 
isdjditi duh i tijdo), vidjela je da 
izjava vezana uz štitnjaču glasi: "Kada 
će doći red na mene?” Joan je rekla 
da se stvarno našla u tome. Uvijek ju 
je čekao sljedeći posao i nikad nije 
imala vremena za sebe. Napokon je 
dala otkaz i sada živi mnogo manje 
zahtjevnim životom. 

Jetra je povezana s tim kako živite 
svoj život. Znam čovjeka koji ima lijenu 
jetru, a ostatak života mu je također 
usporen. On nikad nije uistinu izašao 
i učinio ono što je želio. Mnogo je 
vremena proveo pušeći "travu" sa 
željom da postane pjevačem. 

Ako promatramo iz kuta da ti ljudi 
jednostavno nisu znali kako metabo- 
lizirati potrebne energije izravno iz 
svojih polja, njihova iskustva imaju 
smisla. Takav rad s ljudima pomaže 
im da pronađu i prestanu s lažima 
koje žive u svojim životima te dobrim 
dijelom unaprjeđuje liječenje. 

Dakako, ne kaže se nekome jedno¬ 
stavno "Oh, slabe su vam noge. Ne 
zalažete se za sebe". To nije izjava 
ljubavi. Umjesto toga, važno je dovesti 
osobu do samospoznaje. Iscjelitelji ne 

ispunjavaju samo frekvencije koje ne¬ 
dostaju u polju nego i uče pacijente 
kako da ih metaboliziraju za svoje 
potrebe. Pacijenti moraju naučiti da 
iznevjeruju sami sebe ako si ne pružaju 
ono za čim čeznu u životu. Iscjelitelj 
im pokazuje da njihov određeni psihički 
problem predstavlja više od samo slabih 
nogu ili lijene jetre. Radi se o nezado¬ 
voljstvu duše koje doista žele izliječiti. 

Holografski model dobro funkcio¬ 
nira u takvom poučavanju. Bolest je 
stvarno veoma jednostavna stvar. A 
isto tako i spoznaja njezinog uzroka. 
No većina ljudi nije naučena prepo¬ 
znavati tu vrstu “znanja”. Iscjelitelji 
jesu. Stoga bih rekla da je glavni 
posao svakog iscjelitelja ponovno 
poučiti pacijenta da bude blizak sa 
svojim sustavom za balansiranje, s tim 
dubljim mjestom unutar nas koje se 
sjeća tko smo, što trebamo i kako se 
sami liječimo. 

TEHNIKE 

ISCJELJIVANJA 

“ Pravi čin otkrivanja ne sastoji se u 
pronalaženju novih zemalja nego u 
gledanju novim očima”. 

Marcel Proust 

MOJ STAV 







Moje iscjeliteljsko iskustvo obuhvaća 
nekih petnaestak godina. Iscjeljivanje 
poučavam još trinaest godina. Jednu 
stvar pouzdano znam, a to je da iscje¬ 
ljivanju i poučavanju treba pristupiti s 
ljubavlju, poniznosti, hrabrosti i snagom 
da bi bili učinkoviti. Iscjeljivati i po¬ 
učavati treba u jasnom svjetlu dublje 
duhovne istine. Kad god pacijent dođe 
k meni s potrebom iscjeljivanja, svjesna 
sam da je najdublja potreba koju ima 
svaka osoba pronaći put kući, do 
pravoga sebe, do Božanskog u sebi. 
Nije važno na što se žali. Dublja unu¬ 
tarnja potreba jest uvijek ista. Otva¬ 
rajući put k samome sebi, pacijenti se 
sami liječe. 

Svi iscjelitelji i učitelji moraju znati 
što rade. Potrebno je mnogo vlastitog 
razvoja i vlastite preobrazbe i mnogo 
vježbanja vještine iscjeljivanja da bi se 
postalo uspješnim iscjeliteljem. Poniz¬ 
nost i beskrajna iskrenost prema sebi 
od najvećeg su značaja. Teži dio u 
vježbanju iscjeljivanja nije teh nik a nego 
osobni rast kroz koji se mora proći 
da bi se bilo spremnim za učenje 
tehnika. Tada tehnike naučimo veoma 
prirodno. Na primjer, viđala sam počet¬ 
nike koji su pokušavali naučiti napredne 
tehnike prije nego što su bili duhovno 
spremni ući u dublje duhovno iskustvo 
povezano s tim tehnikama. Rezultat 
toga jest mnogo mašte i ponekad 
privremeno oštećenje energetskih polja 
svojih kolega studenata. 

U drugim slučajevima, viđala sam 
ljude koji su prolazili vikend-seminare, 
dobivali titule ili se sami prozivali 
iscjeliteljima i počinjali iscjeljivati. Često 
takvi ljudi daju neistinite iscjeliteljske 
prognoze temeljene na mašti. Neki 
čak najavljuju fantastična izlječenja 
veoma bolesnim pacijentima koji na 
kraju ponovno završavaju u bolnici. 

Bit iscjeljivanja nisu tehnike nego 
bivanje u stanju iz kojega one proizlaze. 


Na primjer, kada sam tek počinjala 
iscjeljivati, postizala sam manje u pola 
sata iscjeljivanja nego što postižem sada 
u par minuta jer sada mogu ući u 
mnogo dublje i moćnije duhovno stanje 
koje prenosi tisuće puta manje invan- 
zivnu iscjeliteljsku energiju koja je 
krajnje precizna u onom što pacijentu 
treba. 

Iscjelitelji ne čine čuda. Iscjelitelji 
mogu ono što može ljudsko tijelo. 
Ono može mnogo, no postoje i stvari 
koje ne može. Koliko ja znam, niti 
jedno ljudsko biće nije još regeneriralo 
ud - zasad. No voljna sam se okladiti 
da je svaka bolest koja je proglašena 
“terminalnom”, izliječena ili “spontano 
nestala” barem kod jedne osobe. 
“ Terminalno” jest sadašnje stanje ljud¬ 
skoga bića. Svi ćemo “umrijeti”. To 
jest, umrijet će naše fizičko tijelo. No 
to ne znači da ćemo umrijeti u smislu 
“prestati postojati”, ili čak izgubiti 
svijest na dulje vrijeme, što se toga 
tiče. Najteži dio fizičke smrti bi mogao 
biti strah od odlaska u nepoznato, od 
napuštanja onih koje volimo i u nekim 
slučajevima tjelesna bol povezana sa 
smrti. 

Ove stvari govorim iz životnog 
iskustva stečenog, kako ja to zovem, 
visokoosjetilnom percepcijom. Mnogi 
to nazivaju parapsihološkom sposob¬ 
nosti. Meni se više sviđa izraz visoko- 
osjetilna percepcija koji podrazumijeva 
razvitak osjeta izvan uobičajenog opsega 
kojima ser koristi većina ljudi. To uopće 
nije nešto posebno. Dobrom podukom 
i vježbanjem možemo proširiti svih pet 
osjetila izvan normalnih granica. Kao i 
kod drugih vještina, neki su ljudi 
talentiraniji od drugih. Kada vid, sluh, 
njuh, okus i dodir razvijete izvan 
normalnog opsega, otvara se čitav novi 
svijet. Treba dosta vremena da se na 
to naviknete, no ako si date mnogo 
vremena možete taj novi svijet ugraditi 

u svoj život. Dakako, život će vam se 
promijeniti, no to se ionako stalno 
događa. 

Kada se otvori visokoosjetilna per¬ 
cepcija, osoba može vidjeti energetska 
polja koja sve okružuju i prožimaju, 
uključujući i ljudsko tijelo. Ta energetska 
polja su tijesno povezana sa svim 
životnim funkcijama i stalno se mijenjaju 
u skladu sa životnom funkcijom, uklju¬ 
čujući tjelesnu, mentalnu i duhovnu. 
Ljudsko energetsko polje ili aura sastoji 
se od sedam energetskih razina, kao 
što smo vidjeli. Svaka razina ima ener¬ 
getske obrasce koji se neprestano 
mijenjaju i pulsiraju životnom snagom. 
Svaka razina se sastoji od vibracija ili 
pulsacija viših od razine koju okružuje 
i prožima. Obrasci se mijenjaju sa 
zdravljem, s bolesti i u procesu umi¬ 
ranja. 

Kada učimo o ljudskom energet¬ 
skom polju i promatramo ga neko 
vrijeme, rodi se nova ideja. Ljudsko 
energetsko polje nije samo energetsko 
polje. Ono je osoba. Ustvari, više je 
osoba nego što je to fizičko tijelo. 
Razine ljudskog energetskog polja su 
doista energetska tijela. One su vi. Vi 
ste energija. Vi niste u vašem fizičkom 
tijelu - vaše fizičko tijelo je u vama. 
Iz toga kuta se prema tome, kada 
umrete, događa nešto sasvim drugo. 

Ja mogu “vidjeti” osobu nakon 
što je napustila svoje fizičko tijelo u 
trenutku smrti. Ljudi koji su upravo 
umrli još uvijek imaju neka od ener¬ 
getskih tijela. Ona se sastoje od četiriju 
viših razina njihovih energetskih tijela, 
bez fizičkog tijela unutar njih. Niže tri 
razine koje održavaju fizičko tijelo na 
mjestu, razgrađuju se u procesu umi¬ 
ranja. Za mene je smrt prijelaz. Ona 
je velika promjena. To je ponovno 
rađanje u drugu vrstu stvarnosti. Osim 
ako nisu bolovali od dugotrajne bolesti, 
ljudi obično izgledaju prilično zdravo 


ubrzo nakon smrti. U bolnici se obično 
odmaraju “s druge strane” zastora 
koji odvaja ono što normalno nazivamo 
životom i smrti. Za mene je taj zastor 
iluzija; on samo odvaja naše fizičko ja 
od višeg duhovnog ja koje ne umire 
u trenutku fizičke smrti. U tom svjetlu, 
možemo ga promatrati kao zastor koji 
razdvaja ono što mislimo da jesmo od 
onoga što doista jesmo. 

Te stvari mogu zvučati pretjeranima, 
no ako želim ustrajati u svojoj stvar¬ 
nosti, moram ih izreći. One su za 
mene stvarne. Ako za vas nisu stvarne, 
ne pokušavajte moje iskustvo ugurati 
u vašu stvarnost. Svoju stvarnost morate 
graditi na temelju vlastitog iskustva. U 
tom građenju, uzmite u obzir da je 
život veća tajna nego što znate, i ma 
što smrt bila za vas, postoji mogućnost 
da bude uistinu divno iznenađenje. 

Drugi aspekt visokoosj etilne percep¬ 
cije opaža duhovne vodiče ili anđele 
čuvare. Ta se razina stvarnosti otvara 
kada osoba otvori visokoosj etilnu per¬ 
cepciju za četvrtu razinu ljudskog ener¬ 
getskog polja, i više. U početku sam 
mislila da jednostavno imam priviđenja 
ili da nešto izmišljam. Ja bih iscjeljivala, 
a jedan bi anđeo ušao u sobu. Znala 
sam da su to anđeli, jer su imali 
krila. One koji nisu imali krila zvala 
sam vodičima. 

Uskoro su počeli provlačiti svoje 
ruke kroz moje dok sam radila s lju¬ 
dima. Mogla sam vidjeti i osjetiti njihove 
ruke kako rade. Zatim su mi počeli 
govoriti gdje da polažem ruke i što 
da radim tijekom iscjeljivanja. 

Još uvijek sam se držala ideje da 
je to bila samo vizija. Naravno, ljudi 
su se osjećali bolje kad sam činila to 
što su mi rekli. Velika promjena je 
nastala kada sam odlučila postavljati 
pitanja vodičima. Odgovarali su mi stvari 
koje nisam znala ili nisam mogla znati. 
Naša interakcija postala je odnos. Mogla 

sam ih vidjeti, osjetiti, čuti, omirisati, 
dodirivati i družiti se s njima. Za 
mene su postali jednako stvarnima 
kao bilo tko u fizičkome tijelu. Na 
ovo se i dalje treba navikavati. To ne 
može svatko, barem ne zasad. 

Ako anđeli čuvari i duhovni vodiči 
nisu dio vašega života, uzmite u obzir 
mogućnost da bi mogli biti. Mogli 
biste biti ugodno iznenađeni time kako 
su vaše životne borbe postale lakšima 
dopustivši sebi mogućnost da možete 
dobiti pomoć ako je samo zatražite i 
naučivši prepoznavati tu pomoć kada 
dođe. Možete to činiti čak i ako ih 
niste u stanju vidjeti, čuti, razgovarati 
s njima ili ih osjećati. To je način 
kojim ćete otvoriti vrata k njihovoj 
percepciji. To je ono što sam ja učinila 
i uspjelo je. 

Nakon nekog vremena sprijateljila 
sam se s jednim vodičem koji je sa 
mnom mnogo godina. Zove se Heyoan. 
Kaže da nema spol, ali ja volim reći 
on. Mnoge sam godine provela iscjelju- 
jući s Heyoanom i s vodičima svakoga 
pacijenta koji ulaze u sobu zajedno s 
pacijentom. Sada Heyoan i ja držimo 
predavanja o iscjeljivanju. Malo preda¬ 
jem ja, a zatim ulazim u izmijenjeno 
stanje svijesti i “kanaliziram” Heyoana. 
To znači da Heyoan drži predavanje 
kroz mene. To podigne predavanje na 
mnogo višu razinu duhovnog razumije¬ 
vanja nego kad im ja govorim bez 
“kanaliziranja”. Na svakom predavanju 
pojavljuje se nova obavijest koja se 
temelji na onome što se ranije doga¬ 
đalo. Heyoan je priložio nekoliko medi¬ 
tacija za iscjeljivanje koje ćete pronaći 
u ovoj knjizi. 

S druge strane, ako anđeli čuvari 
ili vodiči nisu za vas stvarnost i nisu 
za vas prihvatljivi, možda fenomen 
vodstva možete zvati “dobivanjem oba¬ 
vijesti od drugoga ja”, “čitanjem 
misli” ili jednostavno “parapsihološkim 


čitanjem”. Meni nije važna metafora 
stvarnosti kojom se koristite u opisivanju 
tog fenomena, nego korisnost obavijesti 
koja se dobije u izmijenjenom stanju 
svijesti. Sigurna sam da ćemo boljim 
razumijevanjem toga fenomena pronaći 
bolje metafore kojima ćemo ih opisati. 

Što je iscjeljivanje iz holističke 
perspektive po kojoj se svi sastojimo 
od energetskih polja u kojima žive 
naša fizička tijela? To je rastapanje 
vela između naše ličnosti i naše unu¬ 
tarnje Božanske srži. To je rastapanje 
vela između onoga što mislimo da 
jesmo i onoga što doista jesmo. To je 
rastapanje vela između života i smrti. 
Ako pacijent dođe i upita me: “Hoću 
li umrijeti?” ili “Znači li iscjeljivanje 
da ću se fizički osjećati bolje?” odgo¬ 
varam u kontekstu Božanske srži unutar 
pacijenta i duhovne stvarnosti koju sam 
gore opisala. Osobi bude bolje bez 
obzira na to je li ili nije umrla, a smrt 
je u gornjem kontekstu nešto sasvim 
drugo. 

Ako pacijent pita: “Hoću li ikada 
biti ponovno isti?”, odgovor je: “Ne”, 
no dat je u kontekstu života kao ne¬ 
prestane osobne promjene. 

Ako pitanje glasi: “Hoće li mi biti 
bolje?” odgovor je, u gornjem kontek¬ 
stu, uvijek: “Da”. Jer život se uvijek 
kreće prema sjedinjenju s Božanskom 
cjelinom. 

Odgovor na pitanje: “Hoću li opet 
hodati?” jest obično: “Ne znam, ali 
moguće je. Ništa nije nemoguće.” 

PITANJE: Što da radim s tom stra¬ 
šnom boli? 

BARBARA: Iscjeljivanje obično sma¬ 
njuje bol, no nemojte se osjećati loše 
ako uzmete tablete protiv boli; one su 
također dar Božji. Opuštanje i vježbe 
vizualizacije pomažu smanjenju boli. 
Odbacivanje i optuživanje samoga sebe 
pojačava bol. Budite blagi prema sebi. 
Ovo je životna lekcija. Niste kažnjavani. 

Provedite nekoliko minuta na dan radeći 
vježbe disanja, boje i voljenja samoga 
sebe, date u četvrtom dijelu. 

PITANJE: Bojim se. Pomozite mi. 
Recite mi što da činim. 

HAYOAN, moj vodič, kaže: 

nun 

Neka strah bude vaš saveznik. On 
vas ima čemu naučiti. Strah je 
iskustvo odvojenosti od onoga što 
doista jeste; on je suprotnost ljubavi. 
Strah može biti saveznik ako mu 
to dopustite i ako jednostavno ka¬ 
žete, bojim se. Radeći to stalno, 
počet ćete shvaćati da vi ne pred¬ 
stavljate strah sam po sebi, nego 
da je strah osjećaj. “Bojim se” 
postaje “osjećam strah”. On je 
reakcija zadržavanja osjećaja, jer 
vjerujete da dolaze prebrzo. Ti se 
osjećaji temelje na previše pret- 
postavaka što bi se moglo dogoditi. 
Većina strahova se ne odnosi na 
ono što se događa sad nego na ono 
što bi se moglo dogoditi. Ako ste u 
stanju ostati u ovom trenutku, strah 
vas neće pronaći. Strah je projekcija 
nečega što se dogodilo u prošlosti, 
u budućnosti, kroz veliko povećalo. 
Stoga, kad se bojite, niste u stvar¬ 
nosti. Umjesto da poričete osjećaj 
straha, jednostavno recite što tog 
trenutka osjećate. Sam taj čin vratit 
će vas u ovaj trenutak i stoga izvan 
domašaja straha. 

nun 

PITANJE: Na koji način će se moj 
život promijeniti? 

BARBARA: Budući da ste bolesni, 
niste više sposobni funkcionirati u ono¬ 
me za što ste mislili da je vaš životni 
zadatak. Potrebno je promijeniti vaše 
samoodređenje. Neophodno je usredo¬ 
točiti se na unutarnje vrijednosti umje¬ 
sto na vanjske ciljeve. Oni će se kasnije 


ponovno pojaviti. Sada je vrijeme za 
liječenje nutrine. Smisao vašega života 
poprimit će za vas mnogo dublje 
osobno značenje. Steći ćete uvid u 
vrijednost života samoga po sebi kakav 
ranije nikada niste imali. Steći ćete 
ljubav. U bolesti je to uvijek lekcija. 
Utjecat će na vaš život više nego što 
sada možete zamisliti. Vrijeme je da 
se počnete predavati procesu izlječenja 
i da dopustite sebi da budete vođeni 
svojom višom mudrosti koja je povezana 
s Božanskim. 

Pacijent često ide iscjelitelju ponaj¬ 
prije nadajući se da će se osloboditi 
boli ili nekog simptoma ili da će se 
izliječiti od određene bolesti, možda 
odstraniti tumor. No uvijek dobije 
mnogo više od toga. Cilj iscjelitelja 
nije samo ukloniti bol u nozi ili tu¬ 
mor nego također raditi s pacijentom 
kako bi pronašao i izliječio osnovni 
uzrok početnoga simptoma ili bolesti. 
To se pronalazi na dubljoj razini 
pacijentovog unutarnjeg bića. 

Kao profesionalna iscjeliteljica bila 
sam nazočna iscjeljenjima svih mogućih 
vrsta. U početku su me neke stvari 
čudile. Kasnije sam shvatila da su 
dijelom prirodnog procesa liječenja. 
Otvaranjem koridora do svojega dublje¬ 
ga ja, mijenja se pacijentovo životno 
iskustvo. A s njim i ostatak njegovoga 
ili njezinoga života. 

Svi smo čuli za ljude koji su nakon 
neke bolesti promijenili zvanje. Oni 
to nisu učinili zato jer je to bolest 
zahtijevala - na primjer zato što više 
nisu mogli voziti kamion - nego zato 
što su pronašli drugi smisao. Poželjeli 
su promjenu. “Jednostavno” izlječenje 
neke bolesti može izazvati dramatičnu 
promjenu. Promijene se osobne veze. 
Neka izlječenja dovedu do braka; druga 
dovedu pak do raspada braka koji za 
partnere nije plodonosan. U drugim 
slučajevima, bolest će predstavljati 

završetak cijelog jednog životnog raz¬ 
doblja. Pacijent će promijeniti apsolutno 
sve - zvanje, kuću, geografski položaj, 
prijatelje, bračnog partnera. 

Neka iscjeljenja su značila dugo¬ 
trajni raskid među članovima obitelji. 
Iskustvom iscjeljenja ljudi stječu mnogo 
veće poštovanje i povjerenje prema 
svojoj unutarnjoj spoznaji. Mnogi to 
opisuju kao ponovno rođenje. 

Ako pomišljate na to da odete 
iscjelitelju, važno je znati da iscjelitelji 
rade u kontekstu veoma različitom od 
liječnikovog. Oni se mogu složiti ako 
su komunikacijski putevi otvoreni i 
ako je stvoreno povjerenje. Budući 
da vjerujem kako će u budućnosti 
mnogi liječnici i iscjelitelji raditi zajedno 
za dobrobit sviju, toj sam viziji posvetila 
poglavlje nakon ovoga. 

Mnogi pacijenti dolaze iscjelitelju 
očekujući isti postupak kao kod lije¬ 
čnika. Većina nas vidi bolest u skladu 
s medicinskim sustavom uspostavljenim 
u našoj zemlji. 

Ljudi su već toliko naučili ići 
liječniku kako bi se oslobodili određene 
tegobe očekujući liječenje sa svrhom 
ublažavanja boli, ali i izlječenja odre¬ 
đene bolesti. 

Prva stvar koju iscjelitelj treba učiniti 
kada mu dođe takav pacijent jest da 
ga pouči što mu može ponuditi, a što 
ne. Da bismo to pojasnili, počnimo s 
osnovnom strukturom jedne posjete 
liječniku, u usporedbi s onim što se 
zbiva kad odete iscjelitelju. 

1. Liječnik pregledava pacijenta u sobi 
za preglede. 

2. Određuje testove koje treba učiniti 
i koji će pomoći otkrivanju bolesti. 

3. Nakon pregleda, liječnik i pacijent 
se sastaju u drugoj sobi gdje 
liječnik sjedi za stolom, kako bi 
izrekao svoje mišljenje. Čini sve 
što može za svoje pacijente dok 
ne dobije ostale nalaze. 

4. Pacijent dogovara novi sastanak 
nakon što stignu svi nalazi. 

5. Na tom sastanku, liječnik opet 
obavlja pregled, iznosi rezultate 
testova i postavlja dijagnozu. Odre¬ 
đuje način liječenja koji se temelji 
na dijagnozi ili traži dodatne 
testove ako na temelju prvih ne 
može ništa zaključiti. 


6. Terapija je obično neki lijek ili 
operacija kako bi se pacijenta 
oslobodilo problema. 

Kada pacijenti dođu iscjelitelju, 
često očekuju istih šest koraka. Žele 
pregled parapsihološkim načinima. 
Zahtijevaju od iscjelitelja da ukloni 
(očigledno na čudesan način) njihov 
problem, kao što tablete i operacija 
uklanjaju neke fizičke probleme. Mnogi 
nakon iscjeliteljske seanse očekuju 
ponovni susret gdje će im iscjelitelj 
reći dijagnozu i prognozu o vremen 
potrebnom “da se to odstrani”. 

Većina se iscjelitelja u svom radu 
ne koristi tom strukturom u šest koraka. 
Obično se vrlo malo govori, neme 
testova, nema dijagnoza, nema propi¬ 
sanih lijekova, a često ni objašnjenja 
što će se zbivati prije, za vrijeme ili 
nakon iscjeljivanja. 

Koraci u iscjeliteljskoj seansi vrlo 
su jednostavni. 

1. Iscjelitelji obično počinju kratkim 
razgovorom o razlogu dolaska. Neki 
jednostavno zamole pacijenta da 
uđe, izuje cipele i legne na stol ili 
sjedne na stolicu. 

2. Iscjelitelj radi na pacijentu, dodi¬ 
rujući ili ne dodirujući ga, već 
prema svojoj iscjeliteljskoj tehnici. 
Može dati neka objašnjenja. Za 
vrijeme iscjeljivanja može se razgo¬ 
varati. 

3. Iscjelitelj završava, napušta sobu i 
govori pacijentu da se par minuta 
odmori prije ustajanja. 

4. Nakon toga nema mnogo razgovora 
te iscjelitelj ponovno naručuje paci¬ 
jenta u određeno vrijeme. 

Mnogi pacijenti su razočarani svojim 
prvim iscjeliteljskim iskustvom, jer ne 
razumiju što se dogodilo. Osjećaju se 
opuštenije i vjerojatno bolje i žele 

znati zašto. Mogu čak doći s čitavim 
nizom pitanja koja se temelje na sustavu 
bolesti (i metafizičkoj postavci M-l) 
prihvaćenom u ovoj zemlji. 

Mogu postavljati ovakva pitanja: 

“ Koja je to bolest?” 

“ Imam li tumor? Koju vrstu tumora?” 

“Možete li ga odstraniti?” 

“ Koliko će iscjeliteljskih seansa biti 
potrebno?” 

“ Koliko će to stajati?” 

“Jesu li moji jajovodi začepljeni i 
zato ne mogu ostati u drugome stanju? 

Molim vas otvorite ih. Liječnici 
kažu da ne mogu.” 

Nakon iscjeljivanja, ljudi obično 
kažu: 

“ Pa, ne osjećam se mnogo druk¬ 
čije, samo opuštenije.” 

“Što ste učinili?” 

“Recite mi točno što ste učinili.” 

“ Koliko će dugo to trajati?” 

“Je li prošlo? Hoće li se vratiti?” 

“Da dođem ponovno? Koliko još 
puta?” 

To su sve važna i vrijedna pitanja 
na koja treba odgovoriti, no ona 
proizlaze iz današnjega medicinskog 
sustava ove zemlje. Da bi na njih 
suvislo pacijentu odgovorio, iscjelitelj 
ga mora uvesti u drugačije shvaćanje 
zdravlja i bolesti. 

Bez obzira jesu li iscjelitelji svjesni 
znanstvenog holografskog konteksta i 
metafizičke postavke M-3 koji su objaš¬ 
njeni u trećem poglavlju, njihovo je 
glavno usmjerenje holističko - pomoći 
pacijentima da ostvare zdravlje u svim 
područjima života. Oni to čine čisteći 
i uravnotežujući pacijentovu energiju, 
usklađujući se s njegovom namjerom 
da ozdravi, te pomažući mu da se 
poveže s dubljom biti svojega bića, a 
stvaralačkom snagom i središtem svjes¬ 
nosti. Usmjeravaju iscjeliteljsku energiju 
u pacijentov energetski sustav. Mnogi 
iscjelitelji rade potpuno intuitivno, pu¬ 


štajući ruke da rade slobodno. Oni ne 
daju objašnjenja pacijentovog stanja 
ili zbivanja tijekom iscjeljivanja. Zato 
se to naziva iscjeljivanje vjerom. 

Drugi pokušavaju pružiti objašnjenja 
koja za pacijenta nemaju baš nikakvoga 
smisla. Neki iscjelitelji imaju razrađene 
čitave sustave znanja. Oni mogu biti 
poznati drugim iscjeliteljima kao što 
je sustav akupunkture, dok su druge 
razvili osobno te su znani samo njima. 
Opisuju što se zbiva u pacijentu i na 
koji način iscjeljivanje djeluje. To pak 
pacijent teško može razumjeti ako nije 
upoznat s određenim sustavom kojim 
se iscjelitelj koristi. 

Da bih uputila pacijenta, najprije 
pronalazim temelj razumijevanja unutar 
kojega razgovaram. Tada najbolje što 
mogu objasnim iscjeliteljski proces koji 
će biti pokrenut liječenjem. Kažem da 
će se iscjeljivanje nastaviti odvijati u 
njima i da će se to snažno odraziti na 
njihove živote. 

Sjećam se jedne seanse kad je 
jedna nova pacijentica, po imenu Liz, 
koja je imala čir i željela izbjeći ope¬ 
raciju, ušla u moj ured i rekla: “Sad 
mi recite što točno radite.” Malo sam 
zastala kod toga pitanja pomislivši: 
“Zanima me je li isto pitanje postavila 
svojemu kirurgu i koji odgovor je 
dobila.” 

Naravno, potrajalo bi godinama dok 
bih joj objasnila što točno radim. 
Pacijente poput Liz trebalo bi sasvim 
ispočetka poučiti o holografskom shva¬ 
ćanju stvarnosti, o uzrocima bolesti iz 
toga kuta, o ljudskom energetskom 
sustavu, o terapeutskim i iscjeliteljskim 
tehnikama. 

Stoga sam se zapitala: “Koje je 
dublje značenje njezinog pitanja? Što 
Liz doista želi znati?” 

Liz je očigledno pokušavala preuzeti 
odgovornost za svoje zdravlje i svoje 
liječenje. Ona je zapravo željela znati 

što može očekivati prigodom iscje¬ 
ljivanja. Željela je znati što joj ja mogu 
dati. Njezino pitanje je značilo: “Koji 
je vjerojatni rezultat iscjeljivanja?” Nije 
imala pojma o tome koliko učinci 
mogu biti široki. Nije znala koliko sve 
to ovisi o njoj i njezinom prihvaćanju 
osobnih promjena u njezinome životu. 
Nije znala da postoji ljudsko energetsko 
polje koje utječe na fizičko tijelo. I 
nadasve, nije znala da se sama može 
izliječiti svojom namjerom da ozdravi 
(razina hare) i stvaralačkom snagom u 
sebi (razina središnje zvijezde). Za mene 
je bio izazov u samo nekoliko minuta 
pokriti ogromno polje znanja. Tražila 
sam jednostavnu analogiju kojom bih 
započela i sjetila se kako radi radio. 
Naravno, imat ću više vremena za 
podrobnija objašnjenja tijekom iscjeli- 
teljskih seansa koje će slijediti. 

Stoga sam rekla: “Jeste li čuli za 
ljudsko energetsko polje ili auru?” 

“Ne”, odgovorila je Liz. 

“ E, pa postoji energetsko polje koje 
okružuje i prožima tijelo. Usko je po¬ 
vezano s vašim zdravljem. Kad se razbo- 
lite, to je zato jer je poremećeno 
normalno funkcioniranje toga polja. 
Ono što ja činim jest ponovno usklađi¬ 
vanje toga polja, njegovo punjenje i 
popravak. To pomalo sliči akupunkturi. 
Jeste li za to čuli?” 

Liz je rekla: “Da, čula sam o to¬ 
me, ali ne znam mnogo.” 

“No, akupunktura je stari oblik 
liječenja koji dolazi s Istoka i koji 
djeluje uravnotežujući vaše energetsko 
polje koje opskrbljuje bioenergijom 
različite sustave vašega tijela. Ta je 
energija vrlo moćna. Mi zapravo više 
energije dovodimo u naša tijela kroz 
to polje nego hraneći se. Jeste li pri¬ 
mijetili da tijekom sunčanih dana imate 
više energije nego tijekom oblačnih? 
To je stoga što sunce puni zrak ener¬ 
gijom. Mi je onda unosimo u sebe 


našim energetskim sustavom. U našoj 
kulturi ne mislimo o njoj previše, jer 
smo ponajprije usredotočeni na naše 
fizičko tijelo. No u Kini, Japanu i Indiji 
poznato je da je krajnje važna za 
zdravlje. Njihovi sustavi se temelje na 
znanju o tim životnim energetskim 
poljima.” 

Liz je odgovorila: “Odakle dolazi 
ta energija?” 

“Njezin izvor je u vama i svugdje 
oko vas”, odgovorila sam. “Ona je 
poput radijskih valova koji su stalno u 
zraku. Samo trebate znati kako ih 
uhvatiti da biste od njih imali koristi. 
Upalite radio i potražite stanicu koju 
želite. Vaš energetski sustav je kao 
radio. Ja sam ovdje da bih ga popravila 
i pomogla vam da naučite kako ga 
bolje podesiti. Pomoći ću vam otvoriti 
i uravnotežiti vaše čakre.” 

“Moje što? Moje čakre?”upitala je 
Liz. 

“Čakre u vašoj auri vaši su energet¬ 
ski prijamnici”, objasnila sam joj ja. 
“Izgledaju poput energetskih vrtloga 
koji svojim okretanjem uvlače energiju 
u sebe kao bilo koji vir. Nakon što je 
energija usisana u vaše tijelo, putuje 
dužinom energetskih linija u polju do 
vaših organa. Uvijek kada postoji ošte¬ 
ćenje u polju, vaši organi ne dobivaju 
potrebnu energiju te postaju slabima 
omogućavajući tako na kraju nastanak 
infekcije ili nekog drugog fizičkog 
problema.” 

“ To zvuči dosta jednostavnim”, 
složila se Liz. “Znači, vi ustvari želite 
reći da sam ja mogla dobiti taj čir 
zato što su moje energetske linije 
slabe?” 

“ To je, naravno, sve mnogo slo¬ 
ženije, no osnovna ideja je ta. Način 
na koji reagirate na stresne situacije 
može se vidjeti u vašem polju. Vi 
obično svoje polje iskrivljujete tako da 
zdravu energiju izbacujete iz područja 

želuca i dovodite neprikladnu, pa prema 
tome i nezdravu energiju u želudac. 
Kada budemo ponovno uravnotežili vaše 
polje, vidjet ćete kakav je osjećaj 
pravilne zdrave energije u tom po¬ 
dručju. Ovo što vi sada doživljavate 
normalnim, nije zdravo”. 

“ Kako to mislite?” 

“Sada samo obratite pozornost na 
vaš želudac”, rekla sam. 

“Osjećam ga kao i obično.” 

“Nakon iscjeljivanja osjećat ćete 
ga na drugi način”, rekla sam. “Tada 
ćete shvatiti što mislim. To je nešto 
što morate iskusiti. To je jedva zamje¬ 
tljiva razlika no vrlo utjecajna i vodi 
do zdravlja. S vremenom ćete naučiti 
kako održavati pravilnu ravnotežu ener¬ 
gija u vašem sustavu te ćete biti u 
stanju održavati višu razinu zdravlja. 
Prema tome, kad ja ponovno budem 
uravnotežila vaše polje, energija će 
pravilno teći u vaše tjelesne sustave i 
vi ćete ponovno steći vaše zdravlje. 
Moći ćete ući u energetska polja koja 
su svugdje oko vas. 

Ja ta energetska polja nazivam 
poljima zdravlja. Ona su ovdje za 
svakoga. Nisu nam dostupna samo radi 
našega fizičkoga zdravlja nego također 
i radi emocionalnoga, mentalnoga i 
duhovnoga zdravlja. Dakle, sad kada 
budem radila na vašim poljima, radit 
ćemo također i na emocionalnom, 
mentalnom i duhovnom aspektu posto¬ 
janja vašega čira. Kao što vidite, ne 
radi se samo o fizičkoj strani. I ne 
samo to; sve ono što se izliječi u 
vašoj ličnosti, izliječit će i sve aspekte 
vašega života koji su s tim povezani.” 

“Kako to mislite?” upitala je Liz. 
“Na kakvu povezanost mislite?” 

“S iscjeliteljskoga motrišta”, nasta¬ 
vila sam, “sve je povezano sa svim 
ostalim. To je holistički pristup. To 
znači da vaš čir, koji je rezultat 
pojačanog lučenja kiseline u želucu 


prouzročenog vašom reakcijom na stres, 
ne utječe samo na vašu probavu i 
prehranu nego je za mene znak da vi 
najvjerojatnije stresno doživljavate svaki 
aspekt vašega života koji se odnosi na 
’probavu’ osobnih odnosa. Drugim 
riječima, čak i kada vam netko nešto 
pruži, mora vam biti teško to uzeti i 
dobro se pritom osjećati.” 

“Zvuči poznato, no ne vidim u 
kakvoj je to vezi s čirom”, odgovorila 
je. 

“Da, no idemo početi od sadašnje 
situacije i pustiti da se odvijaju vaša 
iskustva. O vezama ćemo voditi računa 
kada se pojave. Objasnit ću ih tada.” 

“ Koliko će dugo trebati da ozdra¬ 
vim?” upitala je. 

“ Koliko seansa je potrebno ovisi 
o tome kako dobro vaš sustav odgovara 
na iscjeljivanje, koliku promjenu mo¬ 
žete) podnijeti i koliko dugo ste u 
stanju tu promjenu zadržati. Znate, 
promjena nije uvijek baš lagana, jer 
utječe na sva područja vašega života, 
kao što sam rekla. Potrebno je vrijeme 
da bi se promjene integrirale. Vidite, 
želimo se obračunati s dubljim uzrokom 
čira, a ne samo s čirom. Želimo da 
budete u stanju prihvatiti ono što 
dobivate i uživati u tomu. Želimo otkriti 
zašto mislite da to nije u redu.” 

“Ja mislim da je lijepo primati”, 
rekla je. “No, istina je - uvijek imam 
osjećaj da sam dužna osobi koja mi 
nešto pruži. Ne volim dugovati ljudima. 
Uh, nisam znala da se to odnosi na 
toliko toga. Djeluje li to doista?” 

“U nekim bolestima je rad na 
ljudskom energetskom polju zapravo 
korisniji od naše uobičajene medicine”, 
rekla sam. “K meni obično dolaze 
ljudi s bolestima kod kojih naš medi¬ 
cinski sustav nema baš uspjeha. Ljudi 
s rakom, kolitisom, imunološkim pore¬ 
mećajima, virozama, migrenama i tako 
dalje.” 

“E, pa drago mi je da sam ovdje. 
Zvuči zanimljivo. Idemo dalje.” 

Liz je doista željela znati što je to 
proces iscjeljivanja te smo jasno mogle 
komunicirati. To joj je pomoglo kad 
je kroz taj proces prolazila. U sljedećih 
nekoliko tjedana, njezin je čir nestao 
i ona je ozdravila. I ne samo to, 
promijenila je zvanje i započela novu 
vezu. 


Iscjeliteljske vještine 


Liz sam nježno dovela do holistič¬ 
kog shvaćanja opisujući ga jednostavnim 
pojmovima. Kao iscjeliteljica, bolesti 
pristupam sa širega stajališta. Slažem 
se s liječnicima da bolest mogu 
prouzročiti mikroorganizmi i da će je 
lijekovi vjerojatno ukloniti. No iz mojega 
kuta, mikroorganizam nije uzrok. 
Iscjelitelji znaju da slabost ili nerav¬ 
noteža u fizičko-energetskom sustavu 
omogućuje navalu mikroorganizama 
koja će se razviti u bolest. Napad 
mikroorganizama također je simptom. 
S uzrokom se moramo nositi s holis¬ 
tičkog ili holografskog stajališta da 
bismo ponovno mogli uspostaviti istin¬ 
sko zdravlje. Iscjelitelj se više brine o 
ravnoteži energija, o namjeri i svijesti 
koje podržavaju zdravlje ili koje postaju 
neuravnotežene, te na kraju dovode 
do bolesti. 

Iscjelitelji moraju biti sposobni raditi 
sa svim ovim aspektima pacijentovog 
ustrojstva. Usredotočuju se na liječenje 
fizičkoga tijela no također teže iscje¬ 
ljivanju pacijentovih emocionalnih, 
mentalnih i duhovnih aspekata. 

Sredstva i usavršavanje iscjelitelja 
vrlo se razlikuju od onih u liječnika. 
Bez obzira što su najvještiji iscjelitelji 
vjerojatno sposobni dobiti obavijesti o 
bolesti, a možda čak navesti i ime 


bolesti i način liječenja koji bi se slagali 
s liječničkom dijagnozom, to nije njihova 
prvotna briga. Iscjelitelji se prema tim 
obavijestima odnose kao prema dijelu 
opisa ’Pribramove jabuke’, a ne kao 
prema primarnoj stvarnosti i ne smatraju 
ih primarno značajnima. Ustvari, njima 
nije dopušteno davati takve dijagnoze. 
To je pravo pričuvano za one hrabre i 
posvećene duše koje su diplomirale 
medicinske fakultete i položile državni 
ispit. 

Liz od mene nije tražila dijagnozu 
nego ju je sama izrekla kad je ušla. 
Ispunila je moj upitnik o pacijentovoj 
povijesti bolesti. Provjerila sam obavijesti 
koje mi je dala. VOP-om sam mogla 
vidjeti da dio zida želuca nedostaje i 
da su preostala tkiva u tom području 
upaljena. Bila su crvena. Iz tih VOP 
informacija i ja bih bila zaključila da 
ima čir. No ja kao iscjeliteljica ipak ne 
dijagnosticiram ništa drugačije od vas 
koji jednostavno gledate i vidite da se 
netko upravo porezao ili da je slomio 
ruku. 

Kako iscjelitelji rade na ljudskom 
energetskom polju 

Za svaku razinu ljudskog energet¬ 
skog polja postoje posebne iscjeliteljske 
tehnike. Ja se obično usredotočim na 
niže razine pacijentovoga polja, počevši 
s prvom razinom. Rad uključuje 
osjećanje, čišćenje, balansiranje, popra¬ 
vak i punjenje polja. Najčešće svaki 
sloj treba zasebno tretirati kako bismo 
bili sigurni da su izliječene sve razine. 
Cjelokupno iscjeljivanje mora uključiti 
sve razine polja ili sva energetska tijela 
pored fizičkog. Stoga prolazim razinama 
pacijentovog energetskog polja koje 
odgovaraju ne samo njegovoj fizičkoj, 
emocionalnoj i mentalnoj prirodi, nego 
također i njegovoj duhovnoj prirodi i 
njegovim temeljnim vjerovanjima u 

stvarnost. Sve treba uravnotežiti. U tu 
svrhu iscjelitelj zadire u univerzalno 
polje zdravlja sadržano u holografskom 
univerzumu. Ako nije sve obuhvaćeno, 
pacijent vrlo lako može ponovno stvoriti 
istu ili neku drugu bolest. 

Iscjelitelji su obično rođeni s darom 
za učenje opažanja i rad s energetskim 
poljem. Taj se dar ne razlikuje od 
glazbenog, matematičkog ili poslovnoga 
dara neke druge osobe. Većina iscjeli¬ 
telja je učila, poput drugih stručnjaka, 
kako da razvije te urođene talente do 
vještine iscjeljivanja. Vježbanjem se 
razvija visokoosjetilna percepcija kojom 
se osjećaju razine ljudskog energetskog 
polja, a zatim i razina hare i središnje 
zvijezde unutar aure. Ono vjerojatno 
uključuje i vježbanje kanaliziranja. 

Marljivim izvođenjem mnogih vježa- 
ba koje su osmišljene da povećaju 
osjetljivost njihovih čula, iscjelitelji se 
uče koristiti tim čulima izvan normalnog 
opsega ljudske percepcije. Mnogi iscjeli¬ 
telji mogu osjetiti, čuti ili vidjeti 
energetsko polje, ali i opažati i druge 
obavijesti o njemu. Osim što će naučiti 
osjećati polje, iscjelitelj također mnogo 
mora naučiti o radu s poljem i iscje¬ 
ljivanju kroz njegove razine, o ljudskoj 
anatomiji, fiziologiji, bolestima i iscjeli¬ 
telj skoj etici. 

Visokoosjetilnom percepcijom is¬ 
cjelitelji razlikuju razine ljudskog ener¬ 
getskog polja. Budući da svaki sloj 
tog energetskog polja prožima i tijelo, 
oni ga također osjećaju unutar ljudskoga 
tijela. Dobro izvježbani iscjelitelji također 
razvijaju sposobnost osjećanja ener¬ 
getskog polja cijelog tijela, samo jedne 
stanice, a ponekad čak i manje čestice. 
Korištenjem VOP-a, imaju pristup 
mnogim obavijestima kojima se mogu 
koristiti u procesu iscjeljivanja. 

No iznad svega, najjače iscjelitelj evo 
oruđe jest ljubav. Sva se iscjeljenja 
provode u kontekstu ljubavi. Vjerujem 


da je ljubav vezivno tkivo univerzuma. 
Drži ga na okupu. Ljubav može izliječiti 
sve. Iscjelitelji ne samo da rade iz 
okruženja ljubavi, oni uče pacijente 
da vole sami sebe. Kako budemo 
napredovali kroz ovu knjigu, bit će 
nam sve jasnije koliko je ljubav važna. 
Voljeti sebe jest trajan posao. Većina 
nas bi imala mnogo o tome naučiti. 

Lizino liječenje je polako napre¬ 
dovalo kroz razine aure. Njezina treća 
čakra smještena u području želuca, 
bila je pocijepana. Popravila sam je i 
njezin je čir počeo zarastati. Na 
emocionalnoj razini, ta čakra se odnosi 
na veze s drugim ljudima i sposobnost 
primanja njihove pažnje na zdrav način. 
Njezine veze su postale bliskije i 
ispunjenije kada smo radile na tome 
da nauči održavati zdravu ravnotežu 
energija u tom području svojega tijela. 
Na dubljoj psihološkoj razini, ta je 
čakra povezana s vašom ulogom u 
svemiru, s vašim mjestom na Zemlji i 
u ovome životu. Kada su se te razine 
njezinoga polja stabilizirale na zdrav 
način, također je stekla više samo¬ 
pouzdanja. 


Mehanizam iscjeliteljske 
seanse 

S fizičke točke gledišta, mehanizam 
iscjelitelj ske seanse prilično je jedno¬ 
stavan. On se dakako razlikuje kod 
različitih iscjelitelja. Postupak koji ovdje 
opisujem slijede diplomanti Iscjeliteljske 
škole Barbare Brennan. 

Ako ste se odlučili za iscjeljivanje 
kod jednog od mojih diplomanata, 
najprije će vas zamoliti da ispunite 
prijamni list u kojem se obično navede 
povijest bolesti i vaše sadašnje tegobe. 
Iscjelitelj će s vama popričati kako 
biste se ugodno osjećali i kako bi 

pronašao zajedničku osnovu komuni¬ 
kacije unutar koje će se odvijati raz¬ 
govor. Glavno pitanje će biti: “Zašto 
ste ovdje? Što biste željeli postići?” 

Iz vašeg odgovora iscjelitelj će ne 
samo shvatiti što želite nego će i 
početi utvrđivati vašu razinu iscjelji- 
vačkog iskustva. 

Dok vas sluša i pronalazi zajedničku 
osnovu razumijevanja, on također koristi 
VOP skenirajući vaše energetsko polje 
kako bi pronašao neuravnoteženosti, 
razderotine, mjesta stagnacije i ispraž- 
njenja. Dok govorite, promatra vaš 
stalno promjenjivi energetski protok. 
Te promjene uspoređuje s vašim psiho¬ 
loškim stanjem dok opisujete svoje 
probleme. Normalnim vidom čita vaše 
fizičko tijelo ne bi li iz njegove strukture 
i njegovog govora otkrio psihološko 
okruženje vašega djetinjstva. VOP-om 
također skenira fizičku razinu provje¬ 
ravajući unutarnje strukturalno ustroj¬ 
stvo i funkcioniranje organa. Obično 
mu treba deset-petnaest minuta da 
takvim skeniranjem u vašem tijelu i 
energetskom sustavu pronađe glavna 
problematična područja. Ponekad će 
te obavijesti podijeliti s vama ako je 
u njih siguran i ako to neće utjecati 
na proces iscjeljivanja. Drugim riječima, 
govorit će na način koji vas neće 
uplašiti, zaustaviti vaš protok energije 
ili smanjiti vašu sposobnost njezinog 
unošenja. Sve se te obavijesti integriraju 
u holografski model, budući da sve 
razine funkcioniranja utječu jedna na 
drugu. 

Nakon stečenog uvida, iscjelitelj 
će vas zamoliti da izujete cipele i 
čarape i legnete na stol za tretmane. 
Nije potrebno ništa više svlačiti. Pone¬ 
kad neki dragulji ili kristali mogu 
interferirati s vašim poljem, te će vas 
iscjelitelj zamoliti da i njih skinete. 
Iscjelitelj tada jednostavno polaže ruke 
na vaša stopala i šalje energiju kroz 


vaše tijelo. Polako se pomiče uzduž 
tijela stavljajući ruke na ključne pozicije 
koristeći se različitim tehnikama iscje¬ 
ljivanja, ovisno o tome što je VOP 
otkrio o vašem stanju. Naravno, iscjelitelj 
stalno s pomoću VOP-a promatra učinke 
koje stvara na vašim energetskim polji¬ 
ma. (On također pozorno promatra i 
regulira svoje vlastito polje - što je 
vrlo važan dio u učenju iscjeljivanja). 
Nastavlja sa skeniranjem kako bi vidio 
koliko dobro podnosite iscjeljivanje te 
kako bi dobio podrobne obavijesti o 
promjenama koje se zbivaju u vašem 
polju tijekom liječenja. Uporabom VOP- 
a može provjeriti jesu li postignute 
sve potrebne promjene i nije li nešto 
propušteno. 

Liječenje napreduje i postaje sve 
jačim. Sve više energije ulazi u vaš 
sustav i vjerojatno zapadate u stanje 
vrlo duboke relaksacije koje mnogo 
pomaže procesu iscjeljivanja. U to 
vrijeme vaš mozak postaje sinkroniziran 
s iscjeliteljevim mozgom. Oba emitiraju 
snažne alfa valove (8 Hz), što odgovara 
stanju iscjeljivanja. 

Ostale obavijesti koje se mogu dobiti 
VOP-om jesu dijeta, vitamini, minerali, 
ljekovito bilje ili čak lijekovi koje će 
kasnije propisati liječnik ako je to 
potrebno. VOP također otkriva psiho¬ 
loške probleme koji su sudjelovali u 
nastanku određene bolesti. Otkriva trau¬ 
me iz djetinjstva, vaše predodžbe o 
stvarnosti i konačno vaš sustav vjerovanja 
kao temljni uzrok koji vašu bolest 
održava nedirnutom. Iscjelitelj kroz vaše 
energetsko polje radi izravno sa svim 
tim. 

Tijekom iscjeljivanja, iscjelitelj će 
također koristiti VOP kako bi primio 
vodstvo od duhovnih učitelja, vodiča 
ili anđela čuvara. To vodstvo dolazi u 
mnogo različitih oblika. Vodiči mogu 
reći iscjelitelju što će raditi sljedeće; 
mogi mu reći gdje da traži vaše fizičke 

smetnje ili mogu čak i imenovati bolest 
od koje bolujete. Oni obično ukažu 
iscjelitelju na uzrok problema i s 
fizičkog i s psihološkog stajališta. Mogu 
vam se izravno obratiti kroz iscjelitelj ev 
kanal. Kada se to dogodi, razgovor 
koji slijedi obično je vrlo blag, osoban 
i vodi vas ka dubljem razumijevanju 
onoga što se s vama zbiva, te zašto se 
to zbiva iz perspektive uzroka i dubljih 
duhovnih i životnih lekcija. Ti su 
razgovori uvijek puni potpore i iskreni 
i ukoliko je kanal čist, ne daju lažna 
obećanja. Vodiči rade i izravno na vašem 
izlječenju kroz iscjeliteljeve ruke. Ostale 
upute primljene VOP-m kojima ćete 
se dalje koristiti ili se zapisuju ili 
snimaju. 

Obično je potrebno nekoliko seansa 
da biste doprli do uzroka u sustavu 
vjerovanja. Za vrijeme iscjeliteljeva na¬ 
predovanja kroz sve slojeve polja, do 
zaključivanja seanse, bit ćete vjerojatno 
u stanju duboke relaksacije i mira. 

Mnogi iscjelitelji će vam savjetovati 
da još desetak minuta do pola sata 
ostanete na stolu kako bi se polja 
stabilizirala. To vam omogućuje da u 
potpunosti iskoristite iscjeljivanje i inte¬ 
grirate ga u svoj energetski sustav. 

U tom dijelu iscjelitelj minimalno 
odgovara na pitanja, jer da biste po¬ 
stavili racionalno pitanje, vi morate 
izaći iz iscjeljujućeg alfa stanja moždanih 
valova u stanje “racionalnih” ili beta 
brzih moždanih valova, što će zaustaviti 
iscjeliteljski proces. 

Dok sam se bavila iscjeljivanjem, 
uvijek sam prije početka iscjeljivanja 
upozoravala svoje pacijente na to veoma 
važno vrijeme šutnje nakon tretmana i 
poticala ih da pitanja postavljaju na 
početku seanse, prije nego što se 
uspostavi alfa veza. 

Iscjelitelj će vas kasnije naručiti za 
sljedeći put, te će tada odgovoriti na 
ostatak pitanja. 


Uobičajena pitanja i odgovori 


Može li se pacijent opirati 
izlječenju? Kako? 

Ljudi se često opiru iscjeljivanju 
pokušavajući kontrolirati situaciju pre¬ 
tjerano aktivnim umom. To je lako 
učiniti. Potrebno je samo jako potaknuti 
mozak ne želeći se opustiti i omogućiti 
iscjeljivanje. Ako pacijenti naprežu 
mozak kako bi ostali racionalni, neće 
ući u alfa stanje od 8 Hz, u stanje 
iscjeljivanja. Umjesto toga, ostat će u 
normalnim obrascima budnoga stanja, 
u beta valovima. (Oni to, dakako, mogu 
činiti bilo kada, bez obzira na prisutnost 
iscjelitelja.) Ako ostanu u tom stanju, 
ono će utjecati na normalne procese 
iscjeljivanja u njihovom tijelu. Kad se 
racionalan um pacijenata ukloni s puta 
i njihovi mozgovi uđu u alfa stanje, 
sposobni su predati se svojim prirodnim 
iscjeljujućim procesima koje iscjelitelji 
samo potiču. 

Koliko su iscjeliteljske seanse 
česte? 

Iscjeljivanje se obično zakazuje 
jednom tjedno s trajanjem od jednog 
do jednog i pol sata, kroz nekoliko 
tjedana. Ponekad, posebno kod pro¬ 
blema s leđima, radila sam jedino ako 
je osoba mogla dolaziti dva puta tjedno. 
To je zbog toga što na leđima leži 
toliki teret svakodnevnih normalnih 
aktivnosti da se pacijenti neizbježno 
umaraju i imaju sniženu razinu šećera 
u krvi prije kraja tjedna. Utvrdila sam 
da je način prehrane veoma važan 
kod problema leđa. Ljudi ponovno 
opterećuju leđa samo kada su gladni 
zbog pretjeranog rada te im je snižena 
razina šećera u krvi. Učila sam ih da 

sa sobom nose vrećice lješnjaka i su¬ 
hoga voća kako bi jeli češće i kako bi 
jeli cjelovit obrok. Nevjerojatno je koliko 
naše bogato društvo stvara pothranjenih 
ljudi u stresu! 

Za pacijente koji su oboljeli od 
raka i koji su na kemoterapiji ili zra¬ 
čenju, seanse se trebaju odvijati najma¬ 
nje jednom tjedno i uvijek odmah 
neposredno nakon tretmana, makar to 
bilo i svaki dan. Kemoterapija i radio- 
terapija ostavljaju tragove u fizičkome 
tijelu jednako kao i u energetskom 
polju. Ostaci kemotrapije sastoje se od 
nje same, ali i od tkiva koja ubija. 
Tijelo se mora riješiti i jednog i drugog. 
Kemoterapija u aurinom polju izaziva 
niskofrekventnu, sluzavu, tamnu, gustu 
bioplazmu koja ne podržava život. 
Usporava aurino polje i interferira s 
njegovim funkcioniranjem, stvarajući 
pacijentima jaku nelagodu. Zračenje 
također ostavlja traga u fizičkome tijelu, 
jer ne samo da ubija stanice nego i 
mijenja normalne biološke procese u 
stanicama koje se nalaze u okruženju 
ubijenih. To stvara mnogo otpadnih 
proizvoda kojih se treba riješiti. Zračenje 
pali aurino polje kao kada najlon 
čarapu bacite u plamen. Ta oštećenja 
treba popraviti. Ona također izaziva 
pucanje aurinoga polja poput stakla 
stvarajući tako mnogo krhotina u polju 
koje treba očistiti. Sto ranije iscjelitelj 
iščisti ostatke kemoterapije i radio- 
terapije iz polja, to će njihove popratne 
pojave biti manje. 

Koliko to traje? 

Koliko će serije iscjeljivanja trajati 
ovisi o ozbiljnosti problema, o tome 
koliko dugo problem postoji, te o 
dugoročnim učincima liječenja. Obično 
pacijenti snažno osjećaju učinke iscje¬ 
ljivanja oko tri dana. Zatim energetski 
sustav počinje ponovno do određenog 


stupnja poprimati svoja uobičajena 
iskrivljenja. Koliko i kako dugo se može 
pacijentov energetski sustav zadržati u 
čistom, uravnoteženom stanju potpuno 
je osobno i ovisi o tolikim čimbenicima 
da bi ih bilo nemoguće sve ovdje 
nabrojiti. Naravno, čimbenici su i ozbilj¬ 
nost problema, pacijentove životne okol¬ 
nosti, njegova skrb o samome sebi te 
njegova sposobnost da provodi aktiv¬ 
nosti ili dijetu koji se traže, iscje¬ 
liteljeva vještina. 

Svakom sljedećom seansom pacijen¬ 
tov energetski sustav sve više poprima 
svoju izvornu zdravu konfiguraciju. Stare 
navike iskrivljavanja postupno se razgra¬ 
đuju. Koliko brzo se mogu dogoditi 
trajne promjene potpuno je osobno. 
Dovoljno je reći da će neki pacijenti 
biti gotovi tijekom jednog iscjeljivanja, 
a drugi nakon nekoliko mjeseci. Razvo¬ 
jem iscjeljujućeg procesa, iscjelitelju 
postaje sve lakše ocijeniti koliko će to 
trajati, jer promatra stupanj promjena 
i koliko vremena se one zadržavaju 
nakon svakog iscjeljivanja. Ponekad će 
napredniji iscjelitelj putem vodstva dati 
približno trajanje liječenja već tijekom 
početne seanse. 

Iscjeljivanje se može nastaviti možda 
i tjednima, mjesecima i godinama. Ko¬ 
liko će trajati, to u mnogim slučajevima 
ovisi o tome koliki stupanj zdravlja 
pacijent prihvaća. 


Viši cilj duhovnog iscjelitelja 


Mnogi pacijenti žele nastaviti proces 
iscjeljivanja dugo nakon što su nestale 
tegobe zbog kojih su došli, jer im ono 
što su prije početka iscjeljivanja smatrali 
“zdravljem” jednostavno nije više pri¬ 
hvatljivo. To se događa zato što iscjelji¬ 
vanje ne samo da uči pacijente, nego 
im pomaže u ostvarenju mnogo dublje 


100 




veze sa svojim unutarnjim čežnjama. 
U tom slučaju, proces iscjeljivanja se 
pretvara u osobni razvoj i oslobađanje 
kreativnosti. Postaje duhovno iskustvo. 

S holografske točke gledišta, to 
znači da će iscjelitelj raditi na pove¬ 
zivanju pojedinca unutar sustava, to 
jest, unutar većeg sustava, Sveopće 
Biti. Na toj razini, neprihvatljivo stanje 
zdravlja smatra se jasnom nepovezanosti 
ili neravnotežom s cjelinom, odnosno, 
Božanskim. 

Postavlja se pitanje: “Koji je odnos 
pacijenta prema Bogu-Božici, svemiru 
ili Sveopćoj Biti?” “Kako su ga njegova 
vjerovanja dovela do iskustva odvajanja 
od svoje osnovne veze sa Sveopćom 
Biti?” “Kako je zaboravio tko je i 
kako ga je njegov način života koji 
proizlazi iz tog zaborava doveo do 
neravnoteže i osjetljivosti prema infek¬ 
ciji?” 

Iscjelitelji rade izravno s pacijen¬ 
tovim energetskim poljem kako bi ga 
uravnotežili s najvišom duhovnom 
stvarnošću do koje je sposoban dopri¬ 
jeti. 

Najviši iscjeliteljev cilj jest pomoći 
svojim pacijentima da se povežu s 
najvišom mogućom duhovnom stvar¬ 
nosti. Oni to čine na vrlo praktičan 
način, kročeći na svaku stubu, od 
temeljnog fizičkog ustrojstva, preko 
razine ličnosti ljudskog energetskog 
polja, preko harine razine namjere do 
Božanskog unutar svakoga ljudskoga 
bića - do naše srži. 

Iscjelitelj najprije traži pravu prirodu 
obrazaca pacijentovog energetskog polja 
koji odražavaju različite aspekte njego¬ 
vog ili njezinog bića. Budući da djeluju 
holografski utječući jedni na druge i 
na fizičko tijelo, iscjeliteljevo istraživanje 
pokriva sve fizičke i energetske obrasce 
koji odgovaraju emocionalnom, mental¬ 
nom i duhovnom zdravlju pacijenta. 
On pomaže pacijentu u radu na svojoj 


namjeri glede zdravlja i svojega život¬ 
noga cilja. Glavni posao s kojim se 
iscjelitelj suočava jest da pacijentu 
pomogne u traženju uzroka svoje bo¬ 
lesti. Kako pacijenti izazivaju svoje 
bolesti? 

Sva su ta područja istraživanja i 
iscjeljivanja potrebna da bi se povratilo 
cjelokupno zdravlje i spriječilo ponovno 
pojavljivanje bolesti ili mogućnost druge 
bolesti. U istraživanju tih područja 
iscjelitelj i pacijent rade zajedno. Konač¬ 
no, nađu se licem u lice s osnovnim 
uzrokom pacijentove bolesti. 

Iscjelitelji se pitaju: “Kakva su 
pacijentova vjerovanja o Božanskom 
koja podržavaju njegovu bolest?” “Na 
koji način se Bog doživljava kao nega¬ 
tivni autoritet koji kažnjava umjesto 
da voli?” “Kako je dakle ta osoba na 
sebe preuzela kažnjavanje za koje 
vjeruje da mu je Bog namijenio?” 
“Na koji način pacijent odmjerava tu 
svoju kaznu vjerujući da mu to Bog 
čini?” 

Ovdje ne govorimo samo o onome 
što pacijenti stvaraju radi samokaž- 
njavanja, nego i o tome kako se 
suočavaju s većim ciklusima događaja 
za koje se na prvi pogled ne čini da 
su povezani s njihovom osobnom 
kreacijom. 

Ti veći ciklusi su dugoročni učinci 
pokrenuti u prošlim vremenima ili 
“karmički ciklusi”, jednako kao i 
događaji koji su rezultat kolektivnog 
stvaralaštva ljudskoga roda. Svaki poje¬ 
dinac ima mogućnost izbora da susret 
s iskustvima za koja očekuje kaznu jer 
predstavljaju neki strašan čin iz pro¬ 
šlosti, bude u obliku poduke koju je 
izabralo više ja, a u svrhu učenja i 
razvitka duše. 

Iscjelitelji pomažu svojim pacijen¬ 
tima da otvore prolaze k dubljim kreativ¬ 
nim energijama svoje srži, odakle će 
oblikovati svoja iskustva stvarnosti. 

Etička ograničenja u 
iscjeljivačkom radu 

Ostaje nam još jedno vrlo praktično 
pitanje - etička ograničenja. Ono ima 
vrlo širok krug aspekata, a odgovori 
ovise o iscjelitelju. Evo nekih. 

Neizvježbani ljudi koji sebe 
nazivaju iscjeliteljima 

Prvo, veoma je važno da iscjelitelji 
budu svjesni razine svojih mogućnosti 
i da tu budu pošteni. Jedna od najgorih 
stvari koju sam vidjela događa se često. 
Teško bolesni ljudi odu k iscjelitelju 
ili u skupinu za iscjeljivanje i tamo 
im kažu da su izliječeni. Iscjelitelji 
preuranjeno dolaze do toga zaključka, 
jer su osjetili mnogo energije i doživjeli 
duhovni uzlet te su pretpostavili da 
je pacijent izliječen. Povremeno, takvi 
ljudi čak dobivaju vodstvo koje će to 
potvrditi ili čak savjetovati da pacijent 
prekine liječenje o kojem iscjelitelj 
ništa ne zna. Potpuno su uvjereni da 
je to ispravno i da je njihovo vodstvo 
pravo. 

Ti iscjelitelji ne žive u stvarnosti. 
Nisu u svezi sa svojim pacijentima i 
njihovim stanjem. “Otkvače se” u 
svojim energetskim visinama i izgube 
vezu s pacijentom koji je u tijeku 
procesa. To je veoma ozbiljno. To je 
bijeg u poricanje, jer se takvi iscjelitelji 
ne mogu nositi sa životnom zbiljom, 
s boli i sa smrti. To je zloporaba 
duhovnosti i iscjeljivanja sa svrhom 
poricanja vlastitoga straha. 

Nema ničeg lošeg u skupinama za 
iscjeljivanje koje pružaju ljubav, nadu 
i potporu ljudima koji su izolirani u 
svom strahu od bolesti. No važno je 
biti realan u provjeri količine ljubavi, 
nade i potpore koji su takvoj osobi 
potrebni. To nije nešto za jednokratnu 


uporabu. Radi se o dugotrajnom pro¬ 
cesu. Skupine za potporu i radionice 
dr. Bernie Siegel i Louise Hay primjer 
su snažnih pozitivnih učinaka takvih 
nastojanja. 

Naplatiti ili ne naplatiti 

Utvrdila sam da širom svijeta ljudi 
smatraju kako iscjelitelji ne bi trebali 
uzimati novac. Tu predrasudu možemo 
naći u Velikoj Britaniji, Rusiji, Europi i 
jugoistočnoj Aziji jednako kao i u 
Sjedinjenim Državama. Vjerujem da po¬ 
stoje dva načina koja možemo slijediti. 
Oni ovise o iscjeliteljevoj obuci i struč¬ 
nosti. 

Ako su iscjelitelji obučeni u vjerskoj 
tradiciji kao što je Kršćanski karizmatički 
pokret, iscjeljivanja se obavljaju u okviru 
crkve i prihvaćaju se novčani prilozi. 
Iz moje perspektive, to mi se čini 
prikladnim. 

Ako su, međutim, iscjelitelji prošli 
stroga dugotrajna učenja koja traju 
godinama, mišljenja sam da imaju pravo 
na naplatu. Takva vrsta učenja uključuje 
anatomiju, fiziologiju, psihologiju, etiku 
i stručno iskustvo, jednako kao i razvitak 
VOP-a i iscjeljivačkih tehnika. 

Ovakvom vrstom naobrazbe iscje¬ 
ljivanje će dobiti zasluženu profesio¬ 
nalnu ulogu u našem zdravstvenom 
sustavu. Takvi iscjelitelji imaju pravo 
naplaćivati normalne cijene struke baš 
kao i psihoterapeuti, maseri, medicinske 
sestre u kućnoj njezi, fizioterapeuti i 
liječnici. Cijene bi se trebale kretati u 
okvirima cjenika bilo kojeg drugog 
terapeuta. Besplatan rad takvih osoba 
jednostavno je predrasuda. Kada ne bi 
naplaćivali, iscjelitelji bi po cijeli dan 
morali raditi za novčanu potporu i 
onda iscjeljivanju dati ono što je od 
njih ostalo. To bi jednostavno svelo 
na minimum iscjeljivanja koja su toliko 
potrebna. 

Bez dijagnoze, molim 

Iscjelitelji ne bi trebali davati dija¬ 
gnoze i ne mogu propisivati lijekove. 
Za to nisu obučeni. S druge strane, 
mogu primiti vodstvo o korisnosti nekog 
lijeka. Pacijent tu obavijest može 
provjeriti kod liječnika. (Vidi šesto 
poglavlje o suradnji iscjelitelja i liječ¬ 
nika.) 

Trebaju li iscjelitelji reći sve što 
znaju? 

To je pitanje koje me doista mučilo 
u početku moje prakse. Isprva sam 
osobama jednostavno davala sve obavi¬ 
jesti koje sam dobivala mojim kanalom. 
Mislila sam da ih ne trebam diskri¬ 
minirati. Ako sam ih ja dobila i oni su 
ih dobili. No trenutačno bih upala u 
nezgode. Izluđivala sam ljude. Oni nisu 
uistinu željeli znati, premda su govorili 
da žele. Zapravo nisu bili spremni za 
odgovor. 

Sjećam se, 1978. godine bila sam 
na konferenciji iscjelitelja u Washing- 
tonu. Jedna osoba iz publike znala je 
da se mogu koristiti VOP-om i da bih 
mogla vidjeti njegove vratne kralješke. 
Slijedio me cijeli vikend beskonačno 
me moleći da mu kažem kako izgleda 
njegov vrat. Na kraju sam sjela na 
stube širokoga hodnika u hotelu i 
nacrtala nepravilni spoj u njegovom 
vratu. Postao je vrlo tihim i otišao s 
crtežom. 

Srela sam ga nakon dvije godine 
na drugoj konferenciji te mi je rekao 
da je nakon tog događaja bio danima 
vrlo uznemiren. Nikada još nije bio 
vidio sliku nepravilno smještenih kostiju 
u vratu i nije razumio značenje te 
nepravilnosti. Ja se nisam bila potrudila 
da mu kažem na koji način će se 
pobrinuti za taj problem te da to nije 
ništa ozbiljno. 


U drugom slučaju, jedna od mojih 
najboljih prijateljica, Cindy M. iz 
Washingtona, D.C., studirala je u New 
Yorku nekoliko tjedana te je odlučila 
doći na iscjeljivanje. Žalila se na slabu 
bol u prsima. Tijekom iscjeljivanja 
pogledala sam u njezin prsni koš i 
ugledala crn metalnosiv oblik poput 
trodimenzionalnog trokuta. Čim sam 
to ugledala, moj se vodič Heyoan 
nagnuo preko moga desnoga ramena 
i rekao: “Ima rak i umrijet će.” 

Posvađala sam se s Heyoanom. Bila 
sam bijesna što može znati za neiz¬ 
bježnu smrt, i još gore, što mi je to 
rekao. Nepotrebno je reći da sam o 
tome šutjela. Odmah nakon seanse 
otišla sam na rođendansku zabavu no 
bila sam toliko uznemirena da sam 
morala otići ranije. Nisam znala što 
mi je činiti. Je li moguće da vodiči 
govore o nečijoj smrti? Hoću li ja 
sudjelovati u njezinom stvaranju ukoliko 
o tome budem razmišljala tijekom 
iscjeljivanja? Što da joj kažem? Kasnije 
sam provjerila kod naprednijih iscjeli¬ 
telja koje sam znala, je li tako nešto 
moguće. Rekli su da jest. 

Učinila sam jedino što sam mogla. 
Rekla sam Cindy da prekine školovanje, 
da bude sa svojim mužem i da ide 
pregledati prsni koš. Došla je još dvaput 
na iscjeljivanje prije nego što je 
napustila New York. Svaki put sam 
vidjela isti tamni oblik u njezinim 
plućima, a Heyoan bi se nagnuo preko 
moga desnoga ramena i rekao: “Ima 
rak i umrijet će.” 

I dalje sam je molila da ode kući. 
Nisam joj pobliže govorila o mojemu 
vodiču. Konačno je tako i učinila. Nalazi 
su bili uredni. Zaključila sam da je 
moj vodič bio u krivu. No njoj je 
bivalo sve gore. Nakon četiri mjeseca 
i tri CT-a, liječnici u bolnici George 
Washington pronašli su mrlju - iste 
veličine, oblika i lokalizacije. Rekli su 

da je krvni ugrušak. Ponovno sam 
zahvaljivala Bogu što je moj vodič 
pogriješio. Nije reagirala na terapiju i 
stanje joj se pogoršalo. Otvorili su je 
i pronašli mezoteliom - rak pluća 
koji nisu mogli liječiti. Umrla je nakon 
osam mjeseci. 

Tri dana prije nego što je umrla, 
kad sam bila u Washingtonu pomažući 
joj da se oprosti od svojih prijatelja, 
pozvala me u sobu nakon što je bila 
u nužniku. Rekla je: “Upravo sam 
ispišala tvoju poluistinu. Sto je istina?” 

Objasnila sam zašto joj nisam rekla 
što sam vidjela kada je prvi put došla 
k meni na iscjeljivanje. 

Odgovorila je: “Hvala ti što mi 
nisi rekla ranije. Nisam bila spremna. 
Sad je u redu.” 

Naučila sam da ja kao iscjeliteljica, 
poput bilo kojega stručnjaka, imam 
pristup “povlaštenim obavijestima”. 
S njima treba postupati stručno, po 
etičkome načelu koje uključuje pravu 
osobu u pravo vrijeme. Sada “povla¬ 
štene obavijesti” koje dobijem od 
vodiča dajem samo kada mi on kaže 
da to učinim i to onome koga on 
odredi. 

Kad iscjelitelji trebaju odustati 

Svi se iscjelitelji nađu u okolnostima 
kad bi trebali odustati od nekoga 
slučaja. Važno je da to shvate i iscjelitelj 
i pacijent. To znači da će svaki iscjelitelj 
kojem odete možda morati odustati. 
Jedan od pokazatelja dobrih iscjelitelja 
jest njihova uvjerenost da su vas spo¬ 
sobni izliječiti prije nego što će vas 
uzeti za pacijenta. Oni o tome s vama 
ne moraju otvoreno razgovarati ako 
ne postoji problem. No obično pri 
kraju prve seanse, oni će znati za njega 
i reći će vam. Dva su glavna razloga 
zbog kojih će iscjelitelj odustati, a to 
su prethodna veza s pacijentom ili 


njegovim bračnim drugom, te nemo¬ 
gućnost rješavanja određenoga slučaja. 

U prvom slučaju, mnogi ljudi misle 
da mogu ići iscjelitelju koji je ujedno 
i prijatelj. To je divno ako oboje znaju 
da će to zauvijek promijeniti njihov 
odnos. I jedan i drugi moraju odlučiti 
što je važnije - iscjeliteljski odnos ili 
osobni odnos. Budući da je iscjeljivanje 
tako dubok proces, ako to dvoje pokuša 
zadržati osobni prijateljski odnos kakav 
je bio, vrlo će brzo doći do točke 
gdje je iscjeljivanje ugroženo ili je 
dublji proces iscjeljivanja kompromitiran. 
U slučajevima gdje muž i žena žele ići 
istom iscjelitelju, i opet vrijedi: ako 
proces iscjeljivanja traje duže vrijeme 
mogu nastati problemi u njihovoj vezi 
zbog dubine osobne promjene koja se 
tijekom procesa zbiva. Iz tog razloga 
preporučujem da iscjelitelji slijede isti 
princip kao psihoterapeuti koji ne uzi¬ 
maju bračne partnere na pojedinačne 
konzultacije. 

Iscjelitelji moraju znati jesu li ospo¬ 
sobljeni baviti se određenim slučajem. 
To može također biti povezano s 
pacijentovim očekivanjima. Ako očekuje 
čuda, treba mu objasniti da je takva 
vjerojatnost veoma mala. Samo jedan 
posto slučajeva se iscijeli trenutačno. 
Neki iscjelitelji možda nisu u stanju 
rješavati neke bolesti ili određene slu¬ 
čajeve. Na neke bolesti koje utječu na 
njihov energetski sustav mogu reagi¬ 
rati tako da im pozli ili osjećaju bolove. 
Možda nisu u stanju baviti se nekim 
tko je u “terminalnoj” fazi te proći 
zajedno s njim kroz proces umiranja. 
Možda nisu u stanju surađivati s liječni¬ 
cima. Možda znaju nekoga tko to može 
bolje. 

Ako imaju predrasude prema nekoj 
vrsti liječenja u tijeku kojega je pacijent, 
trebaju tome pristupiti pošteno i odba¬ 
citi predrasude. Ako nisu u stanju, 
trebali bi pacijenta preporučiti drugdje. 

Prije nekoliko godina morala sam 
odustati od slučaja mladića koji je bio 
paraliziran od struka naniže. Vidjela 
sam problem u energetskome polju, 
ali na njega nisam imala apsolutno 
nikakvoga utjecaja niti nakon sat i pol 
rada. Nisam mu naplatila i poslala 
sam ga kući. Rekla sam mu da ću ga 
nazvati ako pronađem način da mu 
pomognem ili ako pronađem nekoga 
tko će to moći. Nakon nekoliko godina 
pronašla sam osobu kojoj sam ga 
poslala. 


Kako dobiti jasnu obavijest o 
očekivanim rezultatima 

Najbolji način za dobivanje jasnih 
odgovora jest postavljanje jasnih pitanja. 
Pitajte iscjelitelja sve što želite znati - 
njegov je posao pronaći način da 
odgovori u okvirima iscjeljivanja. To 
možda neće biti odgovor koji želite, 
no trebali biste za njega biti sposobni. 
Pitajte ih i za rezultat njihovih tretmana, 
ako želite znati. Moraju pošteno odgo¬ 
voriti. Koliko je pacijenata iscjelitelj 
liječio od ove bolesti? S kojim rezul¬ 
tatom? Iscjeliteljima mora biti jasno 
što nude. Tako ćete vi, pacijenti, biti 
načistu s tim koje rezultate možete 
očekivati i prema tome - što plaćate. 
Dakako, vaše liječenje ovisi o mnogim 
drugim stvarima, no imate pravo znati 
o iscjeliteljevu iskustvu i rezultatima, 
te o njegovom učenju i sposobnostima. 

Ako želite raditi i s iscjeliteljem i 
s liječnikom, važno je s obojicom 
porazgovarati kako biste vidjeli jesu li 
otvoreni za zajednički rad. Neka i jedan 
i drugi znaju kako i s kim radite. Ako 
nisu ranije radili zajedno, razgovarajte 
s njima i utvrdite hoće li surađivati. 
Objasnite im da će pomoći jedan dru¬ 
gome pomažući vama da povratite svoje 
zdravlje. Liječnik ili iscjelitelj su možda 
prezauzeti da bi se mnogo uzajamno 
konzultirali. U većini slučajeva, mnogo 
vremena za konzultacije i nije potrebno. 
Ako jedan od njih ne bude blagonaklon 
prema drugome, preporučujem da 
pronađete drugu osobu s kojom ćete 
raditi. 

Može se dogoditi da tijekom vaših 
tretmana bude i potpuno suprotnih 
pogleda na stvar. Tada je prijeko 
poptrebno da njih dvojica porazgo¬ 
varaju. U takvim slučajevima su dobra 
volja i razumijevanje od najvećeg zna¬ 
čaja. O tome ovisi vaše zdravlje. 

Prema mojemu iskustvu, dva potpu¬ 
no oprečna stajališta ili sukobi između 
liječnika i iscjelitelja događaju se vrlo 
rijetko ako su obojica realni i širo- 
koumni. Mnogi ljudi, međutim, još 
uvijek imaju negativnu sliku o tome 
da su iscjelitelj i liječnik suprotstavljeni 
jedan drugome. Ako ljudi budu naučili 
kako ta dva sustava učiniti komple¬ 
mentarnima, ta se negativna slika, na 
sreću svih, može promijeniti. 

Postoji pet glavnih načina na koje 
tim iscjelitelj-liječnik može dobro funkci¬ 
onirati kako bi se pribavile šire, dublje 
i korisnije obavijesti o pacijentovu sta¬ 
nju i što s njim treba činiti. Pet glavnih 
ciljeva jesu: 

1. Steći jasnu spoznaju o procesu 
bolesti koji se odvija u pacijentu. 
U iscjeliteljskom nazivlju to se 
naziva opisom bolesti; u liječni- 
kome pak dijagnozom. Svaki nastaje 


u različitom kontekstu. Iscjelitelj 
rabi visokoosjetilnu percepciju kako 
bi opisao energetsko polje i funkcije 
ili disfunkcije fizičkoga tijela. Liječnik 
uobičajeno medicinski postupa kako 
bi dobio medicinsku dijagnozu. 

2. Povratiti pacijentovo zdravlje na 
što je više razina moguće. Iscjelitelj 
radi izravnim polaganjem ruku kako 
bi uravnotežio i popravio energetska 
tijela i fizičko tijelo. Liječnik ponaj¬ 
prije radi kako bi popravio zdravlje 
fizičkoga tijela. 

3. Dobiti širu, cjelovitiju, obavijesniju 
i znakovitiju povijest bolesti. Tim 
iscjelitelj-liječnik to čini kombini¬ 
rajući podatke iz povijesti životnog 
iskustva koje iscjelitelj dobiva upora¬ 
bom VOP-a i uobičajene anamneze 
koju uzima liječnik. 

4. Raditi s pacijentom na pronala¬ 
ženju dubljeg značenja i uzroka 
bolesti. Mnogi pak liječnici pomažu 
pacijentima u bavljenju mentalnim 
i emocionalnim uzrocima bolesti 
jednako kao i fizičkim, slušajući ih 
i dajući im savjete. Iscjelitelji poma¬ 
žu pacijentu da se nosi sa svojom 
bolesti na svim razinama svojega 
bića - na nižim trima razinama 
aure koje se odnose na fizičko, 
emocionalno i mentalno doživlja¬ 
vanje; na trima višim duhovnim 
razinama aure; na harinoj razini 
namjere i na razini središnje zvije¬ 
zde kreativnog izvora. 

3. Stvoriti učinkovitije načine liječe¬ 
nja, skratiti njegovo trajanje, 
umanjiti nelagodu i smanjiti 
popratne pojave jakih lijekova. 
Koristeći se VOP-om, iscjelitelj će 
dobiti obavijesti o prehrani, ljeko¬ 
vitom bilju, homeopatskim priprav- 
cima i drugim tvarima ili tehnikama 
kojima se pacijent može koristiti. 
Kada se VOP-om dobiju određeni 
medicinski postupci ili lijekovi, 

može se tražiti liječnikovo mišljenje. 
Kroz godine svoga rada, redovito 
sam koristeći se VOP-om dobivala 
za svoje pacijente preporuke o 
određenim lijekovima ili o promjeni 
doza. Njihovi bi se liječnici kasnije 
složili s uputom i kada bi se recept 
promijenio, pacijent bi se oporavio. 

U početku rada tima iscjelitelj - 
liječnik, mnoge iscjeliteljeve obavijesti 
nemaju mnogo smisla za liječnika jer 
one nisu u njegovom stručnom 
djelokrugu. S vremenom, zajedničkim 
radom izgradit će se mostovi suradnje 
i mnogo bolje razumijevanje tijela i 
energetskih tijela i iz toga će proizići 
iscjeliteljski proces. Svih ovih pet 
područja znatno olakšava liječenje, a 
također će pomoći liječniku da stekne 
bolji uvid u ono što se u pacijentu 
zbiva. Podrobnije ćemo istražiti svaki 
tip obavijesti koju iscjelitelj može dobiti. 


Prvi cilj: 

Postići jasnije razumijevanje 
procesa bolesti 

Radeći s liječnicima ili drugim 
profesionalnim terapeutima, iscjelitelji 
će opisivati proces bolesti koji se odvija 
u pacijentovom fizičkom tijelu i u 
energetskim tijelima. Taj će opis dati 
stručnom timu radi pojašnjavanja tog 
procesa. Pritom će se koristiti VOP-om 
kako bi analizirao pacijentovo stanje. 
Počet će s ispitivanjem ljudskog ener¬ 
getskog polja ovim redoslijedom: 

- pacijentov cjelokupni energetski 
obrazac s njegovim uravnoteženostima 
i neuravnoteženostima 

- podrobniji obrazac svake razine 
aurinoga polja 

Iscjelitelj se tada usredotočuje na 
fizičku razinu kako bi opisao nezdrave 


ili neuravnotežene fiziološke procese 
koji se zbivaju u pacijentovu tijelu. 
Oni su, naravno, rezultat energetske 
neravnoteže koju je prije opisao. Za 
ispitivanje rada organa i tkiva na fizičkoj 
razini, koristi se VOP-om. To čini u 
nekoliko etapa provjeravajući: 

— opće stanje ljudskog energetskog 
polja 

— opće funkcioniranje svakog organa 

— opće funkcioniranje organskih su¬ 
stava 

— interakcije među organskim susta¬ 
vima 

— detaljniji rad svakog organa 

— stanje tkiva u organu. 

Taj opis bolesti će se, na mnogo 
načina, slagati s liječničkom dijagnozom. 
VOP se može koristiti za sve osjete. 
Govorit ću o trima koje iscjelitelji najviše 
upotrebljavaju: vizualnom, auditivnom 
i kinestetičkom. No jezik će biti različit 
ovisno o osjetu kojim se pristupa oba¬ 
vijestima. Jezik najvjerojatnije neće biti 
tehnički medicinski jezik. 

Iscjeliteljev opis bolesti uporabom 
vizualnoga VOP-a 

Kad iscjelitelj rabi vizualni tip VOP- 
a, tjelesni organi imaju određene boje 
koje odgovaraju zdravlju, te druge boje 
koje odgovaraju bolesti i disfunkciji. 
Iscjelitelj jednostavno gleda jesu li 
organi u tijelu slabi ili jaki, rade li 
slabije ili pojačano. Kada tim općim 
tipom skeniranja otkrije organe koji 
zahtijevaju posebnu pažnju, može se 
usredotočiti na podrobnije ispitivanje 
svakoga od njih. 

Dat ću vam neke primjere kako 
radi vizualni osjet. Kad promatra jetru, 
iscjelitelj se najprije može usredotočiti 
na čitavu jetru da odredi njezinu 
relativnu veličinu i utvrdi je li ili nije 
povećana. Može također promatrati 
izgleda li pregustom za normalno 

funkcioniranje. Može promijeniti pove¬ 
ćanje - kao što činite kada skenirate 
novinski stupac, fokusirajući se na 
jednu rečenicu - kako bi otkrio ne 
rade li određeni dijelovi jetre preslabo 
dok drugi dijelovi rade prejako, 
jednostavno promatrajući jetru dok radi. 
Ako u jetri postoje područja gdje se 
skuplja otpadni materijal, boja njegove 
aure govori o tome je li prekiseo ili 
prelužnat. Iscjelitelj može vidjeti i jesu 
li te otpadne tvari previše viskozne da 
bi se odstranjivale iz jetre. On to čini 
jednostavnim promatranjem gustoće 
tekućine i njezinog prolaska kroz jetru. 

Na primjer, često sam viđala 
nakupinu ustajale zelene ili žute te¬ 
kućine u dijelovima jetre. To znači da 
se u jetri skupljaju toksini i da ima 
previše žuči. Žuta boja ponekad ostaje 
nakon nekih lijekova koje je osoba 
nedavno uzimala i koji su se teško u 
jetri prerađivali. Aurično opažanje 
hepatitisa uvijek je u obliku vrpce ili 
sloja narančaste boje. Ako netko uzima 
lijekove za jetru, oni se u njoj prikazuju 
kao područje guste smeđkaste sluzi. 
Kemoterapija za rak dojke i druge 
vrste karcinoma uvijek se javlja u 
zelenosmeđem obliku. Ako je data 
intravenski kroz ruku, aura ruke također 
postaje smeđezelena. Viđala sam konfi¬ 
guracije koje su u aurinom polju 
ostajale po deset i dvadeset godina 
ukoliko nisu bile iscjeljivane. 

Iscjelitelj može vidjeti učinke odre¬ 
đene hrane ili lijekova na jetru. Mnogo 
puta pijenje vina zajedno s jedenjem 
sira kao što je brie, izaziva zastoj u 
jetri. To izgleda poput ustajale sluzi. 
Smanjuje prirodni zdravi ritam jetre i 
stoga smanjuje njezinu sposobnost 
funkcioniranja. 

Da bi dobio više obavijesti, iscjelitelj 
može povećati rezoluciju i usredotočiti 
se na staničnu razinu te promatrati u 
kakvom su stanju stanice. Često su 


proširene ili izdužene. Ili, njihova opna 
ne radi kemijski uravnoteženo tako da 
kroz nju prolaze neke tekućine koje 
inače ne bi trebale prolaziti kroz tu 
opnu. Na primjer, dugotrajno pušenje 
uništava stanični zid čineći ga mlohavim 
tako da se stanica proširi i ošteti. 
Otrovne tvari iz dima stvaraju također 
kiseli sloj na vanjskoj strani opne koja 
onda mijenja svoju propusnost. Visokom 
ili mikroskopskom rezolucijom, iscjelitelj 
može promatrati i mikroorganizme u 
tijelu i opisati njihov izgled. Sve 
obavijesti vizualnog tipa dobivene VOP- 
om bit će slikovno opisane uporabom 
vizualnih izraza. Sve će one biti izrečene 
iscjeliteljskim rječnikom jednostavnim 
opisnim izrazima, kao gore, a ne 
tehničkim izrazima na koje su pacijent 
ili liječnik možda navikli. 

Iscjeliteljev opis bolesti uporabom 
auditivnoga VOP-a 

Iscjelitelj se također može koristiti 
auditivnim tipom VOP-a. Postoje dva 
glavna tipa auditivnih obavijesti - 
zvukovi (ili tonovi) i riječi. Tijelo, organi 
i tkiva stvaraju zvukove koji se mogu 
čuti VOP-om, ali ne i “normalnim” 
slušanjem. Oni daju obavijesti o zdrav¬ 
stvenom stanju tijela i organa. Zdravo 
tijelo stvara prekrasnu “simfoniju” 
zvukova koji zajedno teku. Svaki put 
kad neki organ ne funkcionira ispravno, 
daje neskladan zvuk. Razvivši svoj rječnik 
zvukova, iscjelitelj će moći opisati 
zdravlje i bolest u fizičkom tijelu i u 
energetskim tijelima zvukovnim izrazima. 

Na primjer, koristeći se auditivnim 
VOP-om, iscjelitelj vrlo dobro može 
čuti visoki, piskutavi zvuk koji dolazi 
iz gušterače nekoga tko ima šećernu 
bolest. Vidjet će također (koristeći se 
vizuelnim VOP-om) tamni vrtlog energije 
iznad gušterače koji proizvodi taj 
piskutavi zvuk. Te će mu dvije obavijesti 

odmah ukazati na to da osoba ima 
dijabetes. (Iscjelitelj će se pak, pri 
iscjeljivanju također koristiti zvukovima 
ili tonovima, kao što ćemo vidjeti 
kasnije.) 

Drugi oblik auditivnog VOP-a jest 
primanje riječi. Ako je iscjelitelj vješt, 
bit će sposoban izravno doći do imena 
nekog organizma, bolesti, pa čak i 
lijeka koji treba uzimati, uključujući 
količinu i vrijeme. Većina medicinskih 
izraza prilično je duga i složena što ih 
čini teškima za primanje putem VOP- 
a. Meni je to uspjelo samo nekoliko 
puta. Većina slušnih obavijesti koje ja 
dobijem dolazi ili u obliku kratkih 
uputa ili u obliku dužih rasprava o 
dubljem smislu postojanja, odnosno 
funkcioniranja svijeta. Nekoliko primjera 
auditivnih uputa pojavit će se kasnije 
u tekstu. Meditacije za iscjeljivanje date 
u četvrtome dijelu ove knjige dobar 
su primjer kanaliziranih predavanja koja 
su vrlo korisna u iscjeliteljskom procesu. 

Iscjeliteljev opis bolesti uporabom 
kinestetičkog VOP-a 

Svaki organ ima puls. Neki pulsiraju 
brže od drugih. Koristeći se kineste- 
tičkim tipom VOP-a (osjećaj dodira), 
iscjelitelj može osjetiti puls svakoga 
organa. Najprije će općenito osjetiti 
sustav cijeloga tijela i utvrditi opću 
neravnotežu među organima. Zatim će 
osjećati između organskih sustava, a 
potom unutar organskih sustava. Na 
primjer, koristeći se kinestetičkim tipom 
VOP-a, iscjelitelj će provjeriti puls jetre 
kako bi utvrdio je li viši ili niži od 
normalnoga. Zatim će osjećati šire 
područje tijela da vidi je li puls jetre 
usklađen s pulsevima drugih organa u 
tijelu. Ako jetra nije normalna, iscjenitelj 
će utvrditi da njezino nenormalno 
funkcioniranje utječe na susjedne 
organe i druga područja u tijelu. 


Tipično pitanje koje proizlazi iz 
iscjeliteljeva opisa bolesti jest, kako 
slabiji rad jetre (nenormalno nizak puls 
koji označava hipofunkciju) utječe na 
gušteraču? Moj je odgovor, na temelju 
obavijesti skupljenih kinestetičkim osje¬ 
tom, da jetra koja radi slabije opterećuje 
gušteraču i primorava je na pojačani 
rad što uzrokuje rast njegovog pulsa 
to jest, hiperfunkciju. S vremenom će 
gušterača oslabiti zbog pretjeranoga 
rada, te će i njezin puls pasti ispod 
normale prouzročivši hipofunkciju. 

Vrlo su zanimljive obavijesti dobi¬ 
vene kinestetičkim putem kod neplod¬ 
nih žena koje pokušavaju zatrudnjeti. 
U zdravome tijelu, jajnici sinkronizirano 
međusobno, te s timusom u blizini 
srca i s hipofizom koja se nalazi u 
glavi. U mnogim slučajevima neplod¬ 
nosti, njihov puls nije uravnotežen s 
pulsom drugoga i s pulsom drugih 
organa. Da bi mogli proizvesti zrelo 
jajašce i osloboditi ga točno u pravo 
vrijeme, jajnici moraju biti usklađeni 
međusobno, te s timusom i hipofizom. 
Kad ne pulsiraju usklađeno, jajašce će 
se osloboditi u pogrješnom trenutku 
menstrualnoga ciklusa. Može biti nezrelo 
ili prezrelo, ili se uopće neće osloboditi. 
Za ponovnu uspostavu ravnoteže, 
iscjelitelj šalje energiju kako bi obnovio 
sinkronizirani puls između sve ove tri 
endokrine žlijezde. To ostvaruje tehnika 
polaganja ruku. Na taj način sam 
pomogla mnogim nekad neplodnim 
ženama. Sada su majke. (Naravno, u 
nekim slučajevima mogu biti uključeni 
i drugi organi, tako da će ih iscjelitelj 
osjetiti i također uravnotežiti.) 

Jedan dobar primjer dogodio se 
prije nekoliko godina dok sam se još 
bavila iscjeljivanjem u New York Cityju. 
Pacijentica Barbara željela je zatrudnjeti. 
Imala je četrdeset i dvije godine. 

Barbara je preživjela kliničku smrt 
zbog krvarenja koje je nastupilo kada 

je rodila kćer prije petnaest godina. 
Rekla mi je da se sjeća kako je 
napustila tijelo i posjetila pokojnog 
oca koji joj je rekao da se vrati na 
Zemlju. Rekao joj je da sa sobom 
može ponijeti svu ljubav i mir koje je 
s njim tamo osjetila. Zatim je osjetila 
da je ponovno povučena u tijelo. Iznad 
nje je stajao liječnik koji je rekao: 
“Otišla je”. Sljedeće čega je bila 
svjesna bila je medicinska sestra koja 
se nagnula nad njom, masirajući joj 
prsni koš i vičući: “Diši, kvragu, diši!” 

Nakon dugog oporavka, sama 
podižući svoju kćer i konačno se po¬ 
novno udavši, Barbara je poželjela još 
jedno dijete. No bila ja zabrinuta. 
Nikada se nije utvrdio uzrok krvarenja 
te bi se moglo ponoviti. Osim toga, 
imala je rak grlića maternice četiri 
godine prije udaje. Njezini liječnici su 
se bojali da, zbog operacije, grlić neće 
biti dovoljno jak da bi devet mjeseci 
držao plod. 

Pokušavala je ostati u drugom sta¬ 
nju tri godine prije nego što je došla 
k meni. Kratki pregled njezinog ener¬ 
getskog polja pokazao je široki razdor 
u drugoj čakri. Jajnici nisu ispravno 
radili i nisu bili usklađeni s timusom 
i hipofizom. Imala je neredovitu ovu- 
laciju, a kad bi je i imala, u ciklusu 
je bilo prekasno za jajašce. Također 
sam vidjela oslabljeni grlić te još jedno 
mjesto u maternici gdje je bila stara 
ozljeda. Tu je bio uzrok krvarenja. 

Prvo sam očistila ranu i popravila 
prvi sloj njezinoga polja kako bi mogla 
zarasti. Zatim sam ponovno izgradila 
energetsko polje grlića kako bi ojačao. 
Učinila sam ga posebno jakim kako bi 
mogao izdržati fetus. Potom sam po¬ 
pravila sva oštećenja druge čakre i 
stabilizirala je. Nakon toga sam uskladila 
jajnike međusobno, zatim s timusom 
i zatim s hipofizom. Kad je svaki sustav 
u tijelu počeo funkcionirati, Barbarina 


se energija povećala. Za to je bila 
dovoljna jedna seansa u veljači 1984. 

Barbaru sam nazvala u rujnu 1990. 
da vidim kako ona pamti taj događaj. 
Rekla mi je: “Pronašli ste crnu ener¬ 
getsku rupu u području krvarenja, te 
energetsku disfunkciju u području grlića. 
Utvrdili ste oba uzroka liječničke zabri¬ 
nutosti. Onda sam u ožujku zatrudnjela. 
Bilo je to čudo. 

Još je jedna zanimljiva slučajnost: 
to da sam vas došla posjetiti u devetom 
mjesecu trudnoće i da je Annie bila 
okrenuta na zadak. Preokrenuli ste je... 
I još je zanimljivo da ste me pripremali 
za carski rez. Sjećam se da sam mogla 
osjetiti vašu dvojbu. Pokušala sam vas 
ohrabriti govoreći: ’Sve je u redu, sve 
je u redu, možete mi sve reći’. I 
doista sam imala carski rez. Nakon 
dvadeset i četiri sata trudova moj se 
grlić jednostavno nije htio otvoriti i 
Anni je bila ugrožena.” 

Kad je Barbara došla na drugo 
iscjeljivanje tijekom njezinoga devetoga 
mjeseca trudnoće, dobila sam vodstvo 
da će imati carski rez. Nisam joj to 
htjela reći tako da zvuči kao da je to 
neizbježno. Željela sam ostaviti dovoljno 
prostora mogućnosti prirodnog poro¬ 
đaja, no uspjela sam je upozoriti da 
bi bilo dobro prihvatiti ga ako do toga 
dođe, te da je najvažnije dobiti dijete, 
a ne učiniti to savršeno. Koliko se 
sjećam, kad sam na njoj radila, mogle 
smo birati između čvrstog grlića i djeteta 
rođenog carskim rezom i ne toliko 
čvrstog grlića i mogućnosti gubitka 
djeteta. 

Kasnije je Barbara rekla: “To me 
ionako nikada nije brinulo. Nikada 
nisam imala primisli o tome kako treba 
donijeti dijete. Mislim da mnoge produ¬ 
hovljene žene Novoga doba imaju odboj¬ 
nost prema medicinskim postupcima. 
Nisu u stanju sasvim se nositi s dvoj- 
nošću između toga i duhovne odgo- 

vornosti za vlastito zdravlje. Ja nikada 
s tim nisam imala problema. To je 
njihova dvojnost, a ne stvarna dvojnost. 

Mislim da općenito mnogo ljudi 
ima predrasude o tim stvarima. Kao 
da moramo birati između preuzimanja 
vlastite odgovornosti za svoje duhovno 
i fizičko blagostanje i medicinskog 
tehničkog znanja i stručnosti. U stvari, 
kad god tako biramo, ograničavamo 
stvarnost, jer u biti nema potrebe birati. 
Jedino kada radimo zajedno, ona je 
potpuna. Mi zapravo svi pokušavamo 
tu dvojnost iscijeliti na Zemlji.” 

Istodobna uporaba vizualnoga, 
auditivnoga i kinestetičkoga VOP-a 
u opisivanju bolesti 

Idemo se sada istodobnom upo¬ 
rabom vizuelnoga, auditivnoga i kine¬ 
stetičkoga VOP-a, “fokusirati” (vizualni 
izraz), “uključiti” (auditivni izraz) i 
“povezati” (kinestetički izraz) s gušte¬ 
račom da bismo “vidjeli” (vizualni 
izraz), koju obavijest možemo “dobiti” 
(kinestetički izraz). Kod ljudi s proble¬ 
mom probave slatkiša i šećera, gušterača 
će “izgledati” slabom. Umjesto da 
bude sjajne, jasne ružičastosmeđe boje, 
bit će vrlo blijedo ružičastosmeđa. Zbog 
nesposobnosti da ispravno radi, može 
biti povećana. Koristeći se vizualnim 
VOP-om iscjelitelj to može “vidjeti”. 

Povećanjem vizualne rezolucije može 
također vidjeti nakupine žućkasto- 
jantamih stanica ovdje-ondje u gušterači. 
Knjiga iz anatomije nam kaže da su 
to Langerhansove stanice. 

U nekim slučajevima može biti više 
tih nakupina stanica, ili svaki otočić 
može imati više stanica i biti veći od 
normalnog, ili se pak svaki otočić može 
sastojati od povećanih žućkastojantarno 
obojenih stanica. Povećani broj Langer- 
hansovih otočića odražava napor tijela 


da luči više nego što je u stanju. 
Auditivni VOP ili knjiga iz fiziologije 
kažu da je ta izlučevina hormon inzulin. 
Koristeći se kinestetičkim osjetom, iscje¬ 
litelj će utvrditi da je organski puls 
gušterače također niži od onoga koji 
iscjelitelj osjeća kao zdrav. 

Gušterača radi slabije od normal¬ 
nog. Na taj nam način vizualni, auditivni 
i kinestetički VOP zajedno kažu da je 
takvom pacijentu potrebno iscjeljivanje 
kako bi ponovno uspostavio normalnu 
funkciju gušterače. 

Kad oslabljena gušterača počne 
pulsirati sporije od svojega normalnoga 
zdravoga ritma, obično utječe na pulsi- 
ranje lijevoga bubrega koji je smješten 
neposredno iza nje. Uskoro taj bubreg 
pulsira u ritmu koji je u skladu sa 
sporijim pulsacijama gušterače. To 
izaziva propuštanje šećera u mokraću. 
Bubreg izgleda tamnijim nego inače. 
Prema iscjeliteljevu opažanju, smanjeno 
je funkcioniranje i gušterače i bubrega. 
Čak i vezivno tkivo oko organa, zvano 
fascija, postaje kruto, počinje se stezati 
i srašćivati organe jedan uz drugi. 

Fascija je fizički medij koji prenosi 
većinu energetskoga protoka prvoga 
sloja aurinoga polja. Kad otvrdne, 
znatno se smanjuje njezina sposobnost 
prenošenja energije. To pak smanjuje 
količinu energetskoga protoka koji 
organ umotan u fasciju može primati 
iz energetskoga polja oko nas. 

Vjerujem da ta smanjena provodlji- 
vost kroz fasciju ima veze sa starenjem. 
Kad se provede omekšavanje stvrdnutih 
tkiva, mnogo više energije teče do 
organa ili mišića koji su okruženi 
fascijom. Oni se bude i ponovno po¬ 
staju živima i zdravima. 

Ta vrsta rada u kombinaciji s 
iscjeljivanjem učinkovita je čak i kod 
vrlo starih ozljeda. Oživljava tkiva koja 
su godinama bila neupotrebljiva. Potre¬ 
bno je mnogo vremena i pažnje da bi 

se popravila stara oštećenja, no mnogim 
ljudima se isplate. 

Ljudi koji rade tjelesne ili ener¬ 
getske vježbe za omekšavanje fascije, 
dulje ostaju mladima. Mnogi od njih 
izgledaju i deset godina mlađima od 
svoje stvarne dobi. 

Iscjelitelji se koriste istim, VOP 
tehnikama za opisivanje problema na 
razini hare ili središnje zvijezde. Te 
obavijesti će uključiti opis svakog izo¬ 
bličenja ili disfunkcije na tim razinama. 
(O razinama hare i središnje zvijezde, 
te o pet ciljeva iscjeljivanja govorit 
ćemo u poglavljima 16 i 17.) 


Drugi cilj: 

Iscjeljivanje izravnim 
polaganjem ruku 

Kao što smo ranije opisali, iscjelitelj 
je provodnik iscjeljujućih energija iz 
univerzalnog polja zdravlja ili univer¬ 
zalnog energetskog polja oko nas. 
Ljudsko energetsko polje ne treba 
smatrati manje stvarnim od fizičkoga 
tijela. Tijela imaju nekoliko razina. 
Iscjelitelj će raditi na svima. 

Prva, treća, peta i sedma razina 
aurinoga polja građene su tako da 
sadrže sve organe fizičkoga tijela koje 
znamo i čakre, koje su ulazni organi 
i metaboliziraju energiju iz univer¬ 
zalnoga energetskoga polja za područje 
tijela u kojem se nalaze. 

Te strukturirane razine izgledaju 
kao da su sastavljene od nepomičnih 
zraka svjetlosti. Parni slojevi nemaju 
strukturu. Izgledaju poput gruda ili 
oblaka tekućine koja se kreće. Ona 
teče dužinom zraka nepomičnog svjetla 
strukturiranih slojeva. 

Iscjeliteljev posao na strukturiranim 
razinama sastoji se u popravku, re¬ 
strukturiranju i ponovnom punjenju 


energetskih tijela. Iscjeliteljev posao na 
nestrukturiranim razinama polja sastoji 
se u čišćenju ustajalih područja, u 
punjenju oslabljenih područja, te u 
balansiranju prenapunjenih područja s 
ostatkom polja. 

Sve to ima veliki utjecaj na funkci¬ 
oniranje fizičkoga tijela. Čak i kada je 
fizički organ odstranjen, njegovo ponov¬ 
no stvaranje na strukturiranim razinama 
polja i njegovo punjenje u fluidnim 
slojevima polja ima vrlo snažno iscjelju- 
juće djelovanje na tijelo. U slučajevima 
gdje je odstranjena štitna žlijezda, 
redovito sam viđala da njezino restruktu¬ 
riranje na razini aure smanjuje količinu 
lijekova koje pacijent treba uzimati. 
Iscjeljivanje polaganjem ruku obično 
skraćuje vrijeme liječenja za trećinu ili 
polovinu normalnog vremena, smanjuje 
količinu potrebnih lijekova i znatno 
smanjuje popratne pojave invazivnih 
metoda. 

Moja prijateljica koja je bila vrlo 
alergična na lijekove, imala je operaciju 
dvostruke katarakte. Uzela je lijekove 
samo za vrijeme operacije. Nakon toga 
nije uzimala tablete protiv bolova, 
samoiscjeljivala se nekoliko puta dnevno 
svakoga dana i ozdravila dvostruko brže 
nego što je “normalno” kod odstranji¬ 
vanja jedne očne leće. Jednostavan prob¬ 
lem poput iščašenja zgloba, što obično 
znači dva tjedna na štakama, može se 
izliječiti za pola do tri četvrt sata, ako 
se odmah na njemu radi. 

Ako nije moguće odmah iscjeljivati 
metodom polaganja ruku, druge metode 
razvijene u osteopatskoj medicini, struk¬ 
turalnoj integraciji (rolfingu), radu na 
dubokim tkivima ili radu na mišićnim 
fascijama i same će smanjiti vrijeme 
liječenja na nekoliko dana. Svaki put 
kad se dogodi ovakva ozljeda, tijelo se 
povlači i savija u suprotnom smjeru. 
Fascija i mišići ponekad ostaju u savi¬ 
jenom položaju. Te metode su vrlo 

korisne kod liječenja ozljeda ligamenata, 
kod iščašenja, uganuća, prignječenja, 
lomova i oštećenja leđne moždine. 
Postavljanjem tijela u određene isteg¬ 
nute položaje i praćenjem tjelesnih 
pulsacija jednostavno se mogu ispraviti 
iskrivljenja koja su posljedica takve 
ozljede. 

Nedavno je vrlo težak stol pao na 
potkoljenicu i stopalo studentice iscje¬ 
ljivanja. Smjesta smo je podigli i radili 
na njoj oko četrdeset i pet minuta. 
Bojala se da joj je noga slomljena. 
Nakon pozornog ispitivanja vizualnim 
VOP-om, znali smo da nije. Bila je 
jako izgrebena i prignječena. 

Upotrijebili smo tehniku polaganja 
ruku kako bismo obnovili energetsko 
polje, te istodobno tehniku strukturnog 
ispravljanja. Nakon četrdeset i pet 
minuta nije bilo oteklina, bilo je veoma 
malo modrica i nekoliko ogrebotina. 
Odmarala se nekoliko sati s ledom na 
tom mjestu i sljedećega dana normalno 
je hodala. Izgledalo ja kao da se udarila 
prije nekoliko tjedana. 

Viđala sam i dobroćudne “opera- 
bilne” tumore koji su se smanjili nakon 
nekoliko iscjeljivanja polaganjem ruku na 
“tumore koje ne treba operirati”. 

Viđala sam srčane bolesnike koji su 
izbjegli operaciju srca, bolesne od raka 
koji su smanjili potrebnu kemoterapiju, 
rane stadije šećerne bolesti koja se 
popravila, spriječene operacije crijeva. U 
nekoliko slučajeva nestao je rak. Vidjela 
sam mnoge živote koji su se potpuno 
promijenili na način za kojim su ljudi 
čeznuli. 

Iscjelitelj također polaganjem ruku 
radi i na razini hare i na razini središnje 
zvijezde. Kad odredi stanje na razinama 
hare i središnje zvijezde, može raditi 
izravno na njima. To je posao za 
napredne iscjelitelje. Zahtijeva mnogo 
učenja i vježbe. (O tome će biti govora 
u poglavljima 16 i 17.) 


Treći cilj: 

Dobivanje cjelovitije, šire 
povijesti bolesti 

Treće područje rada tima iscjelitelj- 
liječnik jest dobivanje povijesti bolesti. 
Liječnik to čini putem zapisa o paci¬ 
jentovom osobnom zdravlju i zdravlju 
njegove obitelji. Iscjelitelj dobiva obavi¬ 
jesti o prošlosti fizičkim prisustvom u 
prošlim događajima koji su i fizički i 
psihološki povezani s bolesti. Iscjelitelj 
ima sposobnost vraćanja u vremenu i 
promatranja dijelova događaja koji su 
se odvijali u nekom organu, dijelu 
tijela ili cijelom tjelesnom sustavu na 
razinama fizičkog ili energetskog tijela. 
Iscjelitelj to čini najprije kinestetičkim 
povezivanjem s dijelom tijela, a zatim 
uključujući pamćenje. 

To je uglavnom isti proces kao 
kada aktivirate vlastito pamćenje. Vi to 
automatski činite samo za sebe. To je 
poput kretanja vremenom unatrag da 
bi doživjeli događaj u prošlosti. Poku¬ 
šajte i kod druge osobe tako što ćete 
se s njom povezati, a zatim aktivirati 
sjećanje. Bit ćete iznenađeni. Možete 
doći i do njezine prošlosti. Vi ste 
samo odgojeni tako da vjerujete da je 
jedina prošlost koje se možete sjetiti 
vaša vlastita. 

Na fizičkoj razini, iscjelitelj će upo¬ 
trijebiti VOP da bi vidio, obrnutim 
redoslijedom, traume koje su se dogo¬ 
dile određenom dijelu tijela. Prema 
mojemu iskustvu, većina ozbiljnih obo¬ 
ljenja nije nova. Oblik bolesti izgrađivao 
se kroz dulje vremensko razdoblje i 
kroz različite simptome koji su se spojili 
u sadašnje stanje. Ovo stanje u kojem 
ste sada, predstavlja zbroj vaših životnih 
iskustava. 

Opći primjer predstavlja problem 
kukova kod starijih osoba. Većina tih 
problema započinje struktural nim nepra- 

vilnostima kralješnice ili koljena u 
ranijoj dobi. Nedostaci u prehrani mogu 
također pridonijeti degenerativnim 
procesima dok starija osoba ne padne 
i ne slomi kuk. 

Mnogi ljudi primjećuju da se isti 
dio tijela opetovano ozljeđuje. Kad se 
jednom na teniskom terenu izvine i 
iščaši gležanj, on će se tako oslabljen 
najvjerojatnije opet iščašiti. Ta slaba 
veza u gležnju zrači kroz cjelokupni 
strukturni sustav čitavoga tijela, te utječe 
na sve njegove dijelove. Pad s tricikla 
u ranom djetinjstvu i udarac u koljeno 
može voditi ka kasnijoj ozljedi koljena 
na biciklu, što dalje vodi ozljedi koljena 
tijekom trčanja i tako dalje. Svaka 
ozljeda povećava strukturnu slabu pove¬ 
zanost što vodi u nove ozljede. 

Obično s vremenom u tijelu bukne 
ozbiljan problem i to u onom dijelu 
koji je mnogo puta ozljeđivan. Bolesni 
organ jest znak da je problem zakopan 
negdje duboko u tijelu. Učinci stare 
traume iz djetinjstva su se pojačavali, 
nosili dalje i održavali ponavljanjem 
loših životnih navika na fizičkoj, 
emocionalnoj, mentalnoj i duhovnoj 
razini. Ljudi iz svojih negativnih sustava 
vjerovanja ponovno stvaraju i uvijek 
iznova ponavljaju probleme u svojim 
životima. Ti su negativni sustavi vjero¬ 
vanja obično nesvjesni. Uporabom VOP- 
a, ponovno stvorena negativna iskustva 
mogu se po redu čitati. 

Jedna pacijentica imenom Tanya 
kojoj se oko vrata bila omotala pup¬ 
kovina te je rođena forcepsom, čitavoga 
života je na različite načine ponavljala 
ozljede vrata i glave. U ranom djetinj¬ 
stvu pala je s balvana u parku i doče¬ 
kala se na glavu. Zatim je više puta 
padala sa stabla. Kasnije ju je brat 
slučajno udario po glavi palicom za 
bejzbol. Stajala je iza njega kad se 
nagnuo da udari loptu. Svaki put kada 
bi dobila udarac u glavu, i njezinom 


vratu je bivalo gore. I otac ju je tukao 
kad god je majka izjavljivala da je bila 
“zločesta”. Nije znala da će se to 
dogoditi, jer je kazna dolazila nakon 
nekoliko sati, kada se otac vraćao kući 
s posla. Ponekad ju je tukao štapom 
držeći je naopako za jednu nogu. Zatim, 
tu su bili i udarci po glavi koje je 
dobivala od muža koji ju je zlostavljao. 
To je tako išlo gotovo deset godina. 
Za to vrijeme bila je izudarana u 
motelskoj sobi kad je neki čovjek 
pokušao s nje strgnuti kupaći kostim. 
Dvije godine nakon toga imala je 
frakturu lubanje u automobilskoj nesreći. 
Ponavljane ozljede vrata i glave dovodile 
su do sve jače strukturne nepovezanosti 
što je oslabilo ne samo izravno pogo¬ 
đena područja nego i cjelokupni 
strukturni sustav. Čitava lijeva strana 
tijela bila je oslabljena. Rekla je da je 
to zato što je udata za dešnjaka - 
tada je pogođena lijeva strana. Nakon 
polaganja ruku i istezanja uspjela je 
izliječiti većinu svojih ozljeda. 

Budući da organi rade zajedno, 
kronična disfunkcija bilo kojega od 
njih, s vremenom će utjecati na sve 
ostale. Ispočetka ostali organi mogu 
pojačano raditi kako bi nadoknadili 
smanjeno funkcioniranje tog organa. 
No kasnije mogu raditi slabije, jer nisu 
u stanju podnijeti dodatno opterećenje. 
Za iscjelitelja koji funkcioniranje tijela 
promatra s holografskoga stajališta, sve 
što se zbiva u bilo kojemu dijelu tijela 
uvijek je povezano s ostatkom tijela. 

Imala sam zanimljiv slučaj nedo¬ 
statne prehrane u mladosti čovjeka 
kojem su se odlomili komadići potko¬ 
ljenice. Kad sam se vraćala u vremenu, 
vidjela sam da je uzrok povezan s 
činjenicom da je pio puno mlijeka u 
doba naglog razvoja u pubertetu. 
Mlijeko za njegovo tijelo nije bilo 
najbolji izvor kalcija. Kad je izgrađivao 
koštane stanice, one su postajale previše 

krhkima te se mišići nisu mogli pravilno 
vezati za kost. I tako mu je u četrde¬ 
setoj pukla cjevanica dok je trčao. 


Četvrti cilj: 

Pomaganje pacijentu u 
pronalaženju dubljega 
značenja i uzroka bolesti 

Putem VOP-a, iscjelitelj pomaže pa¬ 
cijentu doći do općih podataka o 
njegovoj prošlosti na psihološkoj razini. 
Tu su uključene obavijesti o mogućim 
traumama iz djetinjstva, o odnosu s 
roditeljima i okolinom, o pacijentovom 
mentalnom stavu prema životu i o 
njegovom sustavu vjerovanja. 

Iscjelitelj će se također koristiti 
VOP-om kako bi “čitao” određene 
obavijesti o psihološkoj prošlosti koja 
je u svezi sa sadašnjim poteškoćama. 
To čini tako da se poveže s oboljelim 
dijelom tijela i vraća se u vremenu 
dok je uključen na psihološku razinu, 
te promatra prošla iskustva osobe 
izravno povezana s fizičkim problemom. 
To također otkriva mnogo o pacijentovoj 
ličnosti, o psihološkim traumama iz 
djetinjstva te o reakcijama na njih 
koje su stvorile izvjesne nezdrave ži¬ 
votne obrasce i dovele do djelomičnog 
stvaranja fizičkog problema. 

Te obavijesti, ako s njima brižljivo 
postupamo, mnogo mogu pomoći u 
pacijentovom osobnom procesu iscje¬ 
ljivanja. Pomažu mu da odustane od 
uobičajenih nezdravih postupaka koji 
izazivaju neravnotežu u njegovom ener¬ 
getskom sustavu te konačno dovedu 
do bolesti u fizičkome tijelu. 

Dakako, ideja da netko u svojemu 
životu može stvarati nesreće koje su 
rezultat njegovoga vjerovanja i ranijih 
trauma, zanimljiva je i kontroverzna. 
Neke su nesreće jasni rezultat namjere. 


Sigurna sam da ste svi vidjeli djecu 
koja su se ozlijedila odmah nakon što 
su se suočila s nečim što nisu smjela 
učiniti. 

Tanyin slučaj dobar je primjer. Dok 
je radila na svojemu izlječenju putem 
iscjeljivanja polaganjem ruku i radom 
na dubokim tkivima, uspjela je otkriti 
kako je sama stvarala svoje ozljede, 
čak i automobilsku nesreću u kojoj 
nije vozila. Povezivala se sa svojom 
namjerom da nastavi biti “žrtvom” 
drugih ljudi, što je na neki način, iz 
dječjega kuta, značilo da je “dobra”. 
To je ono što podrazumijevam pod 
negativnim sustavom vjerovanja. Da bi 
ostala “dobrom” prema nesvjesnom 
dječjem rezoniranju, morala je stalno 
biti “žrtvom”. Otac ju je kažnjavao 
batinama jer je bila “zločesta”. Prema 
njenom dječjem rezoniranju, kazna ju 
je ponovno činila “dobrom”. Prisjećala 
se također, da se, dok ju je tukao, 
osjećala s njim povezanom. Osim što 
je bila prestrašena, osjećala je njegovu 
bol i osjećala je da udaravši nju, on 
ustvari oslobađa dio svoje boli. To je 
osnova mučeništva. U slučaju automo¬ 
bilske nesreće, vozio je njezin muž 
koji ju je zlostavljao. Možete se zapitati, 
kako je i za to mogla “kriviti” sebe. 
Nije to činila, ali se noć prije toga 
povezala s namjerom da sebe povrijedi. 
Bio je to način da odagna veliku bol 
u svom životu. Rekla je, da je noć 
prije nesreće bila krajnje uznemirena. 
Muž joj je predbacivao bivšeg mladića 
te nije znala što joj je činiti. Sjeća se 
tek da je stalno pogledavala u široki 
ostakljeni prozor u svojemu domu, 
razmišljajući kako bi bilo dobro zatrčati 
se kroz sobu i udariti glavom u njega. 
Rekla je da se osjećala potpuno ludom. 

Konačno je uspjela otići iz braka i 
stvoriti si novi život. Nakon cjelokupnog 
rada na sebi, već je nakon otprilike 
godinu dana od razvoda započela vrlo 

zdravu novu vezu sa sadašnjim mužem 
koji je to već sedam godina. 

Tijekom čitanja i protoka obavijesti 
o prošlosti, iscjelitelj također izravno 
radi kako bi očistio izobličenja ener¬ 
getskog polja koja su u svezi s tim 
događajima i traumama. Radi se na 
objema razinama istodobno. Obavijest 
se osvješćuje, a izobličenja u polju 
nastala tim događajima čiste se. To 
ima pozitivan učinak na pacijentovo 
liječenje. 

Iscjelitelj se tada može uključiti 
na više pacijentove razine koje otkrivaju 
misaone obrasce ili uobičajene misaone 
oblike koji povremeno preuzimaju i 
usmjeravaju pacijentovu psihu. On će 
na kraju uspjeti pomoći pacijentu da 
pronađe svoje negativne, nezdrave 
sustave vjerovanja koji su osnovni uzrok 
uvriježenih nezdravih životnih obrazaca 
koji stvaraju bolest. 

Kad se Tanya povezala sa svojim 
nesvjesnim naporima da ostane žrtvom 
i prema tome “dobra”, počela je 
mijenjati stav. Dosegla je harinu razinu 
namjere. Bila je namjeravala ostati 
žrtvom tako da bi mogla istodobno 
ostati “dobrom”, ali i da ne bi morala 
izaći u svijet i preuzeti odgovornost 
za sebe. 

Uskladila se s pozitivnom namjerom 
da se promijeni. Bilo je prijeko potreb¬ 
no da se poveže sa svojim dubljim 
dijelom koji već zna da je ona dobra, 
sa svojom srži. 

Iz šire perspektive, uzrok bolesti 
jest zaboravljanje tko ste uistinu (gublje¬ 
nje veze sa srži), a iscjeljivanje jest 
vraćanje sjećanja na pravoga sebe 
(povezivanje sa srži). I tako se Tanya 
počela prisjećati tko je. Povezala se sa 
svojom unutarnjom temeljnom dobro¬ 
tom gradeći komunikacijske prolaze 
do svoje središnje zvijezde. Nije više 
žrtvovanjem trebala dokazivati svoju 
dobrotu. 


Peti cilj: 

Stvaranje učinkovitijih načina 
liječenja 

Peti glavni cilj tima iscjelitelj-liječnik 
jest pronalaženje novih kombiniranih 
vrsta liječenja. Rezultati prvih četiriju 
ciljeva - novi opis bolesti, obavijesti o 
tjelesnom funkcioniranju, promjene u 
gledanju na uzrok i dublje značenje 
bolesti, te jak pozitivni iscjeliteljski 
učinak polaganja ruku - donose velike 
promjene u načinima liječenja te nove 
smjernice u održavanju našega zdravlja. 

Neke od glavnih promjena u načinu 
liječenja su: 

1. Cjelokupni pristup zdravlju i liječe¬ 
nju mijenja se u novi obrazac koji 
uključuje sve aspekte ljudskoga 
životnog iskustva. Prema holističkom 
pogledu, gdje sve utječe na sve 
ostalo, niti jedno područje pacijen¬ 
tovog života ne može se odvojiti 
od zdravstvenih problema. On se 
smatra uključenim u stvaranju 
problema. 

2. Razumijevanjem kako naše životne 
navike i naš psihološki okoliš utječu 
na naše zdravlje, mijenjamo stav 
prema načinu održavanja zdravlja. 
Da bismo to postigli, našu pažnju 
usmjeravamo ka tim područjima. 
Razvijamo zdrave psihološke navike 
i učimo automatski prerađivati stare 
emocionalne blokade i sustave vjero¬ 
vanja koji izazivaju naše psihološke 
poteškoće. 

3. Smanjuje se potreba za lijekovima 
i operacijama. Imala sam niz paci¬ 
jenata kojima kirurški zahvat više 
nije bio potreban. Kada su učinili 
pretrage prije zakazanog termina, 
liječnici su odustali od operacije. 
Pomogla sam ljudima da smanje 
svoje tumore i štitne žlijezde, da 

uklone nenormalne stanice iz mater¬ 
nice i tako izbjegnu konizaciju pa 
čak i vađenje maternice, da izbjeg¬ 
nu odstranjivanje dijela debeloga 
crijeva ili operaciju srca. 

Liječnici su smanjili količinu mnogih 
propisanih lijekova, jer su se njihovi 
pacijenti prije oporavili. U pacije¬ 
nata s kroničnim bolovima poput 
glavobolje, bolova u leđima ili jajni¬ 
cima, uvelike se smanjila uporaba 
tableta protiv bolova. 

4. Radeći zajedno, iscjelitelj i liječnik 
mogu davati za svakoga pacijenta 
specifične upute o vrsti pripravka 
ili tableta koje treba trošiti, te o 
vremenu početka i završetka uzima¬ 
nja određenog lijeka. Iscjelitelji 
također mogu dobiti uputu o tome 
koliko i kada smanjiti lijekove tije¬ 
kom procesa liječenja. S iscjelite- 
ljevoga stajališta, niti jedna ljekovita 
biljka, otopina ili lijek nisu sami 
po sebi loši ili nepoželjni. 

Tu je važno da pacijent ima slo¬ 
bodu biranja najkorisnije i za njega 
najprikladnije metode. Kao što moj 
vodič Heyoan kaže: “Određena tvar, 
u određenoj količini, u određeno 
vrijeme djeluje nam na liječenje 
kao prava alkemički preobražavajuća 
tvar”. 

Iscjelitelj može čitati učinke koje 
bilo koja ljekovita biljka, homeo- 
patski pripravak ili lijek imaju na 
tijelo pacijenta. Kod pacijenta koji 
uzima homeopatske pripravke iscje¬ 
litelj može promatrati učinke na 
energetsko polje, jer lijekovi imaju 
i trenutačno i dugoročno djelovanje 
na polje. Ako je homeopatski pri¬ 
pravak pogrješno određen, neće 
biti učinka. Ako nije dovoljno jak, 
neće prodrijeti u polje niti imati 
jako djelovanje. Jači lijek će dje¬ 
lovati. Doprijet će do viših razina 
polja, no ne mora odmah djelovati 


na niže razine. Ta obavijest može 
mnogo pomoći homeopatu ne 
samo u odabiru ispravnoga lijeka, 
nego i u odluci u kojim energet¬ 
skim tijelima pacijenta želi najjači 
učinak. 

Utvrdila sam da će iscjeljivanje 
smanjiti potrebne lijekove, čak i 
kada je odstranjena neka žlijezda. 
To sam doživjela više puta kod 
različitih ljudi i kod različitih vrsta 
lijekova. To je automatski rezultat 
procesa iscjeljivanja polaganjem 
ruku. 

Količina lijekova koje pacijent treba 
tijekom liječenja smanjuje se po¬ 
stupno. Dakako, vodstvo kaže da 
na početku pacijent nastavi s lijeko¬ 
vima koje uzima. Nakon nekog 
vremena iscjeljivanja, možda nakon 
nekoliko tjedana, vodstvo će su¬ 
gerirati smanjivanje lijekova na 
četvrtinu. Nakon sljedećih nekoliko 
tjedana ili mjeseci, bit će potrebno 
još jedno smanjivanje. 

Dat ću jedan primjer. Radila sam 
s mladom ženom koja je skoro 
od rođenja imala brojne tjelesne 
poremećaje - mnoge bolesti, mno¬ 
ge operacije. Imala je oko dvadeset 
i pet godina. Polako ali sigurno je 
napredovala i vraćala zdravlje i 
energiju. Nakon otprilike šest mje¬ 
seci liječenja dosegla je plato 
zdravlja. Iscjeljivanje dalje nije imalo 
većeg učinka. Koristeći se auditiv¬ 
nim VOP-om zapitala sam vodstvo 
zašto je prestala napredovati. Čula 
sam sljedeće riječi: “Reci joj da 
za trećinu smanji lijekove za štit¬ 
njaču”. U to vrijeme uopće nisam 
znala da ih uzima. Bilo mi je 
prilično neugodno kada sam je o 
tome ispitivala. Potvrdila mi je da 
uzima upravo te lijekove. U sljede¬ 
ćih nekoliko tjedana, s dopuštenjem 
svojega liječnika smanjila je njihovu 


119 


količinu u skladu s kanaliziranim 
vodstvom, te je nastavila ozdrav- 
ljivati. 

Nakon pet mjeseci bilo je potrebno 
još jedno smanjivanje. Kratko 
vrijeme nakon toga, prestala je 
dolaziti na tretmane zadovoljna 
svojim zdravljem i odlučila se 
upisati na fakultet. 

5. Iscjelitelji mogu pomoći u odabiru 
načina liječenja. Na primjer, prije 
nego li je Jennifer došla u moj 
ured, dobila sam obavijesti da bi 
trebala odabrati vrstu kemoterapije 
koja bi trajala tri mjeseca i uklju¬ 
čivala dvije vrste lijekova, umjesto 
one koja traje dva mjeseca i 
uključuje tri vrste lijekova. Jenni¬ 
fer prije nikada nisam srela i nisam 
znala zašto dolazi k meni na 
iscjeljivanje. 

Kada mi je iznijela svoje sadašnje 
tegobe, izjavila je da joj je prije 
tjedan dana njezin onkolog dao 
mogućnost biranja između dviju 
vrsti kemoterapije za liječenje 
njezinoga raka. Jedna se sastojala 
u uzimanju triju lijekova u trajanju 
od dva mjeseca, dok se druga 
sastojala u uzimanju dvaju lijekova 
u trajanju od tri mjeseca. Morala 
je doći da joj pomognem u odluci. 
Nepotrebno je reći da sam već 
imala odgovor. 

6. Rad s iscjeliteljem pomaže smanji¬ 
vanju popratnih pojava agresivnih 
metoda liječenja, ne samo zato 
što je potrebno kraće liječenje, 
nego i zato što polaganje ruku 
smanjuje broj negativnih popratnih 
pojava za vrijeme liječenja. Također 
smanjuje ili uklanja dugotrajna 
oštećenja tijela koja nastaju tretma¬ 
nima kemoterapijom ili zračenjem. 
Kemoterapija zagađuje jetru i slabi 
normalni tjelesni imunološki sustav. 
Polaganje ruku jača rad jetre. 


Zračenje razbija prvi sloj energet¬ 
skoga polja u komadiće poput 
slomljenoga stakla; polaganje ruku 
ga popravlja. 

Cesto, nakon deset-dvadeset godina, 
zračeni dijelovi tijela počet će 
pobolijevati. Jedna pacijentica se 
gotovo uopće nije mogla služiti 
rukama, jer su joj živci degenerirali. 
Ona je deset godina ranije zbog 
Hodgkinove bolesti bila zračena u 
području brahijalnoga pleksusa 
(mjesto gdje iz kralješnice izlaze 
živci koji poslužuju ruku). 

Utvrdili smo, tretirajući polaganjem 
ruku jednu drugu pacijenticu čim 
je to bilo moguće nakon zračenja, 
da svaki put uspijevamo odstraniti 
otkrhnute dijelove aurinoga polja 
i ponovno ga izgraditi. Imala je 
vrlo malo negativnih posljedica. 
Druga je pacijentica operirala kra¬ 
lješnicu deset godina prije nego 
je došla k meni. Kad je započela 
iscjeljivanje mogla je jedino do 
nužnika i natrag. 

Ugledala sam crvenu boju koja je 
još uvijek bila zarobljena u kralješ¬ 
nici. Očigledno je bila uporabljena 
za snimanje kralješnice nekom 
medicinskom metodom. 

Nakon iscjeliteljskih tretmana kojima 
smo je odstranili, pacijentica je 
postala mnogo jačom i počela je 
opet hodati. 

Iscjeljivanje nakon operacija učin¬ 
kovito odstranjuje bol i popravlja 
ono što bi se moglo pretvoriti u 
dugotrajne popratne pojave. Pacijen¬ 
tica Elisabeth je godinu dana nakon 
carskog reza još uvijek imala bolove 
u desnom jajniku i abdomenu. 
Vidjela sam da su energetske linije 
prvog sloja polja zapletene te blo¬ 
kiraju normalan energetski protok 
u taj dio tijela. Jednim tretmanom 
sam uspjela razmrsiti, uskladiti i 

rekonstruirati energetske linije u 
prvom sloju. Bol je odmah prestala 
i nije se ponovila tijekom dvije 
godine. Da su izobličenja u 
njezinom polju potrajala, vjerojatno 
bi kasnije imala upale u tom 
području, jer bi ga nedostatak 
energetskog protoka oslabio. 

U slučaju Richarda W (vidi zapis 
iscjeliteljske seanse u dodatku A), 
okomiti ožiljak na prsnom košu 
nakon operacije srca smetao je 
energetskom protoku koji je po¬ 
služivao srce i prsni koš. Njegov 
popravak je osigurao dulje zdravlje 
u tom području. 

7. Podaci o dugoročnim negativnim 
učincima agresivnih metoda liječe¬ 
nja koje se danas rabe izmijenit 
će način njihove uporabe. 

Kada budemo shvatili dugoročne 
negativne učinke koje mnoga agre¬ 
sivna liječenja imaju na naša ener¬ 
getska polja i fizičko tijelo, neće 
se tako spremno rabiti kao danas. 
Ranije sam navela primjer kako je 
crvena kontrastna boja ostala u 
kralješnici deset godina nakon po¬ 
stupka. 

Viđala sam u jetri lijekove godinama 
nakon što su bili uzimani za lije¬ 
čenje hepatitisa. Mnogi se lijekovi 
daju u prevelikim dozama za ljude 
koji su osjetljiviji od ostalih. Kada 
budemo mogli dobiti točniju oba¬ 
vijest o tome kojoj dozi se neka 
osoba može prilagoditi, moći ćemo 
bolje procjenjivati doze koje će 
toj osobi odgovarati. 

U nekim slučajevima potrebna 
količina lijekova drastično se može 
smanjiti iscjeliteljskim metodama. 
Na primjer, radila sam s jednim 
drugim iscjeliteljem pomažući mla¬ 
doj ženi koja je imala presađenu 
jetru. Njezino energetsko polje smo 
pripremili prije operacije. Nakon 


operacije, povezali smo energetska 
tijela s novom jetrom rekonstru¬ 
irajući sve energetske linije koje 
su bile odsječene kako bi se odstra¬ 
nila stara jetra. Nova jetra je ustvari 
bila veća od njene. 

Pokušali smo upozoriti bolničko 
osoblje da će joj biti potrebno 
manje lijekova koji sprječavaju 
odbacivanje jetre. Nažalost, nitko 
nas nije slušao. Reducirali su ih 
kada su nastupile popratne pojave. 
Ona je sada dobro. 

8. S pomoću VOP-a su otkriveni pot¬ 
puno novi postupci liječenja koji 
se ranije nikada nisu rabili. Njih 
će, dakako, trebati istražiti i testirati. 
Neki su izvan mogućnosti današnje 
tehnologije. 

Na primjer, jednom sam dobila 
uputu da jednom djetetu oboljelom 
od leukemije treba dripom izravno 
u slezenu ubrizgati određenu sup- 
stancu; takav postupak nije postojao. 
Dobila sam obavijest koja opisuje 
stroj za filtriranje krvi pacijenata 
oboljelih od AIDS-a. Nažalost, dok 
ovo pišem, ti strojevi još ne 
postoje. 

Jednoga će dana biti izgrađeni 
aparati koji će u tijelo emitirati 
određene frekvencije za razgradnju 
ožiljaka. 

Druge frekvencije iz istoga aparata 
izvlačit će stanice raka bez utjecaja 
na normalne stanice zbog razlike 
u strukturi zida normalne i kance- 
rozne stanice. 

Budući da se konfiguracija bolesti 
uvijek pojavljuje u aurinom polju 
prije negoli u fizičkom tijelu, razvit 
ćemo vrste liječenja i instrumente 
koji će bolest liječiti u tijelima 
energetskog polja dok se još nije 
spustila u fizičko tijelo. 

To će spriječiti mnoga fizička 
oboljenja. 

9. Postat ćemo također mnogo svje¬ 
sniji fizičkog okoliša u kojem živimo 
i njegovog utjecaja na naša ener¬ 
getska polja i naše zdravlje. Jedno 
od najzanimljivijih područja s koji¬ 
ma sam se susrela VOP-om čitajući 
funkcioniranje fizičkih sustava jest 
potreba mozga za visokoosjetljivom 
kemijskom ravnotežom. 

Zbog zagađenja kojima smo svi 
izloženi, mnoge od tih osjetljivih 
kemijskih ravnoteža u mozgu 
veoma su ugrožene. Mnoge male 
skupine različitih vrsta stanica koje 
su, sigurna sam, dobro poznate 
fiziologiji mozga, proizvode različite 
tvari koje reguliraju ne samo jedna 
drugu i različita područja mozga, 
nego i funkcioniranje čitavoga tijela. 
Zagađivanje okoline - dodaci hrani 
i krajnje niskofrekventno zračenje 
električnih polja visokoga napona 
te zagađeni zrak - razbijaju tu 
kemijsku ravnotežu. Polagana aku¬ 
mulacija unutarnjeg zagađenja kroz 
duže vremensko razdoblje još je 
pojačava i uzrokom je lošeg tjeles¬ 
nog zdravlje. 

I takva vrsta obavijest može se 
dobiti VOP-om i nadam se, jednoga 
dana bit će u laboratorijima testi¬ 
rane i dokazane. 

Životna energija u hrani također 
je zbog zagađenja smanjena. Zbog 
kemijskoga trovanja tla biljke ne 
proizvode dovoljno visok pulsacijski 
rang da bi ljudsko tijelo održavale 
zdravim. 

Omjeri pulsa unesene hrane mo¬ 
raju biti unutar granica životnih 
pulsacija organa ili će njihove 
pulsacije povlačiti naniže te će se 
postupno organi razboljeti. Mnogi 
Amerikanci uzimaju vitamine i mi¬ 
nerale zbog toga što naša hrana 
nije bogata životnom snagom. Naša 
fizička tijela mogu, hraneći se 


zdravom nezagađenom hranom, 
održavati pulsacije koje su sinkro¬ 
nizirane s pulsacijama same Zemlje. 
To je jedan od razloga zbog čega 
je organska hrana tako značajna. 
Zapamtite, Zemlja kao cjelina ima 
svoje vlastite životne pulsacije. Jedna 
od njih je pulsiranje Zemljinoga 
magnetskoga polja. Ono pulsira 
osam puta u sekundi (osam Hertza 
ili 8 Hz). Budući da smo se fizički 
razvili unutar tih magnetskih pul¬ 
sacija, one su za nas veoma dobre. 
Prije nego što je zagađeno, naše 
je tlo prenosilo zdrave Zemljine 
pulsacije. 

Prirodna hrana koju smo jeli bila 
je zdrava, jer je bila usklađena sa 
Zemaljskim pulsacijama. Kada sad 
jedemo mrkvu izraslu na zatro¬ 
vanom i zagađenom tlu, ona u 
tijelo ne ulazi s istom vibracijskom 
energijom kao zdrava mrkva izrasla 
u zdravom tlu usklađenom sa Zem¬ 
ljom. Cesto je takva mrkva otrov 
za nas te je bolje da je uopće ne 
jedemo. 

Velika je potreba za proizvodnjom 
zdrave hrane. Pravi je pothvat 
osigurati našem tijelu potrebnu 
hranu koja podržava životnu snagu 
te ponovno uspostaviti ravnotežu 
između nas i životne snage Zemlje 
koja je naša tijela stvorila. 

Budući da iscjelitelji i liječnici više 
surađuju, izgradit ćemo mostove 
komunikacije. Naučit ćemo kako 
obavijesti dobivene VOP-om kombi¬ 
nirati s onima koje dobije liječnik 
učeći godinama, te s onima dobive¬ 
nim fizičkim testiranjem s pomoću 
razvijene tehnologije. 

Sigurna sam da će iscjelitelj i 
liječnik biti odličan tim. Postupno 
će i liječnici razviti svoj VOP A 
iscjelitelji će istodobno pomagati 
u laboratorijima koji će razvijati 

instrumente za kvantitativno odre¬ 
đivanje i potvrđivanje njihovih 
obavijesti. Jednoga ćemo dana imati 
osjetljive instrumente s kojima će 
se na nacionalnoj razini skenirati 
ljudski energetski sustavi kako bi 
se spriječilo da se neravnoteže u 
polju spuste u fizičko tijelo i kasnije 
pojave u obliku bolesti. 

TREĆI DIO 


OSOBNO 

ISCJELITELJSKO 

ISKUSTVO 


“ Rađanje i umiranje lišća dijelom su 
onog širega ciklusa koji plovi među 
zvijezdama ” 

Rabindranath Tagore 

VRIJEME JE DA 
POČNETE 
SKRBITI O SEBI 

Kad sam redovito počela raditi s 
pacijentima, postalo mi je jasnim da bi 
se svi oni trebali bolje odnositi prema 
sebi. To znači da je svatko od njih 
trebao preuzeti veću odgovornost u svim 
područjima skrbi o sebi koja im je 
potrebna. Trebali su preispitati prioritete 
u svojim životima kako bi sebe i svoje 
zdravlje stavili na prvo mjesto. To je 
zahtijevalo mnogo napora, jer im je 
nešto drugo obično bilo važnije. 

Na primjer, u pacijentica oboljelih 
od raka prioriteti su bili usmjereni ka 
potrebama drugih ljudi, poput muža 
ili djece. Mnoge su bile podvrgnute 
pritiscima od strane svojih obitelji da 
se vrate u kuću i što prije preuzmu 
skrb o svima. To što se obično radilo 
o neizravnim ili zakulisnim pritiscima, 
samo im je otežavalo njihovo izravno 
uočavanje i rješavanje. Članovi obitelji 
bi govorili: “Samo želimo da se naš 
život vrati u normalu”. 

Ljudi sa srčanim problemima svoje 
su prioritete usmjerili ka poslu. Neki 
od njih su morali naučiti vjerovati 
drugima i prenijeti ovlasti. Njihov 
proces iscjeljivanja uključivao je pitanje 
samima sebi, zbog čega imaju potrebu 
za tolikom kontrolom. Obično bi utvrdili 
da se bez kontrole ne osjećaju sigur¬ 
nima. Živjeli su voljom, a ne srcem. 

Da biste svoje zdravlje održavali 
urednim, o sebi morate skrbiti holografški 
- to jest, o svim područjima i razinama 
vašega života. Proces iscjeljivanja zahtijeva 
veliku promjenu. Odlazak iscjelitelju da 
biste tamo dobili nešto određeno kako 
biste se “vratili u normalu” ne funkcionira. 
Umjesto toga, očekujte da ste zakoračili 
na novo područje, k novim načinima 
brige o sebi, ka novim prioritetima, novim 
odnosima s vašim intimnim partnerima, 
djecom i prijateljima. Oni to neće primiti 
tako jednostavno kako biste željeli; 
vjerojatno će biti nekih oštrih scena, bit 
će razlika u mišljenjima. No na duge 


staze, sve će ispasti dobro za svakoga. 
Vaše je da se držite svoje istine. 

Mogli biste reći: “To zvuči smiješno. 
Kako to mogu raditi ako sam bolestan? 
Trebam se odmarati.” 

Moj je odgovor da se radi o 
vremenu koje ste si odredili da biste 
to učinili. U stvari, imate sve potrebno 
da to učinite. Kada prođemo prvim 
razinama skrbi o sebi i stvarima na 
koje treba obratiti pozornost, bit ćete 
u stanju učiniti to sami ili ćete se 
obratiti nekome da vam u tome pomo¬ 
gne. Točan plan ovisit će dakako o 
tome koliko ste onesposobljeni svojom 
bolesti u njezinim pojedinim fazama. 
Zapamtite samo, ovo je vaša prigoda 
za veliku promjenu. To je vrijeme 
preusmjeravanja, sagledavanja vašega 
života i njegovog dubljeg značenja. Sad 
imate vrijeme samo za sebe kako biste 
to učinili. 

Kako ćete ga iskoristiti, sasvim je 
osobno. Možda ćete tjednima imati po¬ 
trebu za snom kako biste olakšali dublje 
povezivanje sa samim sobom. Spavanje 
vam daje vrijeme koje možda ne biste 
mogli dobiti na drugi način. Možda ćete 
to vrijeme provesti s nekim tko će vam 
pomagati. Možda si nikada ranije niste 
pružili takvu prigodu. No svakako ćete 
dio vremena provesti prekrajajući vaš 
sustav vrijednosti. Promjene u njemu 
proširit će se holografški kroz vaš život 
izazivajući promjene i u budućnosti. 

Kada započnete vaše promjene, 
pogodno je imati putokaz o tome koja 
osobna iskustva možete očekivati. Da 
bih vam pomogla prepoznati vaš put, 
razmotrit ću tijek iscjeliteljskog procesa 
sa stajališta dvaju različitih okvira. Prvi 
je okvir sedam faza kojima prolazite 
tijekom vašega procesa iscjeljivanja. 
Drugi na proces iscjeljivanja gleda sa 
stajališta sedam razina iscjeljivanja. Svaka 
razina je u svezi s razinom aurinog 
polja ljudskoga iskustva. 

Promatrajući ljude tijekom iscjeli- 
teljskoga procesa, primijetila sam da 
taj proces nikad nije ravna, ujednačena 
uzlazna linija prema zdravlju. Najčešće 
ljudi osjećaju trenutačno poboljšanje, 
no kasnije se čini da se vraćaju na 
staro. U tom trenutku preispituju tret¬ 
man. Često im se čini da im je gore 
nego prije dolaska. Njihova energetska 
polja jasno pokazuju da im je ustvari 
bolje. Neravnoteže u poljima su manje; 
njihovi organi bolje rade. Unatoč bolje 
izbalansiranim poljima, oni akutnije 
doživljavaju neravnotežu koja je posto¬ 
jala ranije. Ponekad čak trpe jače 
bolove. Događa se zapravo to da su 
postali manje tolerantnima prema nerav¬ 
notežama koje su im nekada izgledale 
“normalnima”. Ukratko, postali su 
zdravijima. 

Primijetila sam također da ljudi 
tijekom svojega iscjeljivačkoga procesa 
prolaze kroz različite faze. One su dio 
normalnoga ljudskoga procesa preo¬ 
brazbe. Iscjeljivanje zahtijeva promjenu 
uma, emocija i duha, jednako kao i 
fizičku promjenu. Svaka osoba treba 
ponovno procijeniti svoj odnos prema 
stvarima uključenim u proces iscjelji¬ 
vanja i postaviti ih u novi kontekst. 

Kao prvo, moraju priznati da postoji 
problem i dopustiti sebi da ga dožive. 
Trebaju prestati nijekati situaciju. Primi¬ 
jetila sam da svaki put kad osoba 
doživljava “pogoršanje”, prestaje pori¬ 
cati i postaje svjesna drugačijeg aspekta 
problema. 

Pacijenti često misle da su ljuti 
zato što im je gore. Ustvari, ljuti su 
zato što moraju rješavati više stvari. 

Većina tada traži način koji će im 
olakšati stvar; žele lako rješenje. Mnogi 
kažu otprilike: “Dovoljno sam na tome 
radio” ili “Oh, ne opet to”. Konačno, 
ako osoba odluči ići dublje, postoji 
spremnost za novi krug izražen izjavom 
poput: “No dobro, idemo dalje.” 


Iscjeljivanje jest, poput psihoterapije, 
ciklički proces koji osobu vodi spiralom 
učenja. Svaki ciklus traži utoliko veće 
prihvaćanje samoga sebe i veće pro¬ 
mjene koliko osoba dublje zalazi u 
istinsku, čistu prirodu svojega pravoga 
bića. Koliko daleko i duboko će svatko 
od nas ići u potpunosti je naš slobodan 
izbor. Na koji način krećemo na spiralni 
put i kojim se smjernicama koristimo 
također je stvar slobodnog izbora. 
Upravo tako, jer svačiji je put različit. 

Svaka bolest traži u pacijentu 
promjenu koja će olakšati liječenje, a 
svaka promjena zahtijeva odustajanje, 
predaju ili smrt nekoga njegovoga dijela 
- bila to navika, posao, životni stil, 
sustav vjerovanja ili fizički organ. Tako 
ćete vi kao pacijent/samoiscjelitelj doži¬ 
vjeti pet faza smrti i umiranja koje dr. 
Elisabeth Kiibler-Ross opisuje u svojoj 
knjizi O smrti i umiranju (On Death 
and Dying). To su poricanje, bijes, 
nagodba, depresija i prihvaćanje. Proći 
ćete kroz još dvije faze: ponovno ro¬ 
đenje i stvaranje novoga života. Oni 
su prirodni dio procesa iscjeljivanja. 
Krajnje je važno da iscjelitelj prihvati 
svaku fazu u kojoj se pacijent nalazi, 
a ne da ga pokušava iz nje iščupati. 
Jasno, iscjelitelj će ga možda trebati 
izvesti iz te faze zbog opasnosti po 
njegovo fizičko zdravlje, no to mora 
biti nježno vodstvo. 

Kako bih bolje opisala osobno 
iskustvo prolaska kroz sedam faza lije¬ 
čenja, izabrala sam dva slučaja gdje je 
osim iscjeljivanja polaganjem ruku bio 
potreban i kirurški zahvat. Oni pružaju 
širi pogled na sve aspekte iscjeljivanja. 
Dakako, onaj tko rabi samo polaganje 
ruku i “prirodno” liječenje također 
će proći kroz iste faze. 

Bette B., prva pacijentica, visoka 
je oko 165 cm, ima tamnu kovrčavu 
kosu prošaranu sivim i divna je osoba. 

Radi kao medicinska sestra i posvećena 
je studentica iscjeljivanja. Ima šezdeset 
sedam godina, udata je i majka dvoje 
djece. Živi u području Washingtona 
D.C. s mužem Jackom, umirovljenim 
inžinjerom osiguranja. 

Bette je 1954. imala bolove, slabost 
i bockanje u lijevoj nozi što je završilo 
paralizom od struka naniže. Morala je 
odstraniti dva lumbalna diska. Nakon 
osam mjeseci vlastitoga rada na izlje¬ 
čenju koji je obuhvaćao terapiju vodom, 
fizikalnu terapiju i mnogo molitava, 
ponovno je prohodala - a to je bilo 
nešto što kirurzi nisu očekivali. 

Ponovno je morala na operaciju 
1976., kada je izvadila još jedan disk 
zajedno s ožiljkom i krhotinama kosti. 
Na oporavak je otišla u kliniku za 
rehabilitaciju. Novi simptomi boli, sla¬ 
bosti i bockanja u lijevoj ruci te boli 
u vratu pojavili su se 1986. Godine 
1987. opet je operirana; ovaj put na 
vratu. 

S Bette sam razgovarala nekoliko 
mjeseci nakon operacije. 

Karen A., druga pacijentica, visoka 
je, lijepa brineta četrdesetih godina, 
udata, s dvoje pastoraka. Nema svoje 
djece. Ona i muž su psihoterapeuti. 
Dok ovo pišem, žive u Coloradu. 

Karen se razboljela dok su živjeli 
u području Washingtona D.C. Njezini 
fizički problemi počeli su vrlo rano u 
njezinom životu, oko puberteta. Godi¬ 
nama je imala kroničnu bol u donjem 
dijelu zdjelice. Kasnije su dijagnosti¬ 
cirani fibroidi maternice i endometrioza 
desnog jajnika. Dobila je infekciju, bol 
se povećala i odlučila se na histerek- 
tomiju. Iskustvo liječenja dovelo ju je 
do vrlo duboke samospoznajne spirale 
unutarnjeg rasta. 

Proći ćemo sve faze, jednu po 
jednu, kako bismo utvrdili i istražili 
temeljne sastavne dijelove svake. 


Prva faza iscjeljivanja: 
poticanje 

U svakome povremeno postoji po¬ 
treba za poricanjem. Svi mi pokušavamo 
biti ili se pravimo da jesmo izuzeti od 
težih iskustava u životu. Koristimo se 
poricanjem kako bismo održali to pre¬ 
tvaranje jer nas je strah. Mislimo da 
se s nečim ne možemo nositi ili jedno¬ 
stavno to ne želimo. 

Ako se razbolite, vjerojatno ćete 
se koristiti poricanjem ili u najmanju 
ruku djelomičnim poricanjem, ne samo 
u prvoj fazi vaše bolesti i suočavanju 
koje slijedi, nego i kasnije s vremena 
na vrijeme. Poricanje je privremena 
obrana koja vam daje vremena da se 
pripremite za prihvaćanje onoga što 
slijedi u kasnijoj fazi. Posebno ako 
vam je potreban oštriji tretman, bit 
ćete vjerojatno sposobni govoriti o va¬ 
šem problemu samo određeno vrijeme. 
Zatim će vam trebati promjena teme 
u neke ugodnije stvari ili čak maštanja. 
To je u redu; to je savršeno prirodno. 
Bojite se da postoji nešto s čime se 
još niste spremni suočiti; vremenom 
ćete biti. Dajte sebi sve potrebno vri¬ 
jeme. 

Moći ćete bez nelagode i izravno 
razgovarati o svojem stanju s nekim 
članovima vaše obitelji, prijateljima i 
osobama koje vas liječe. No s nekim 
drugim ljudima, to uopće nećete moći. 
I znate li što? Ne morate. Radi se u 
velikoj mjeri o vašem povjerenju u 
određene ljude. Veoma je važno da to 
u sebi poštujete. Također se u velikoj 
mjeri radi i o stavu tih ljudi prema 
bolesti, vlastitome tijelu i vašem obo¬ 
ljenju. Možda reagirate na ono što se 
u njima zbiva. (Uvijek je potrebno da 
ljudi koji se profesionalno bave liječe¬ 
njem preispitaju svoje vlastite reakcije 
na bolest dok rade s pacijentima. One 

će se uvijek odraziti na pacijentovo 
ponašanje i mnogo mogu pridonijeti 
njegovoj općoj dobrobiti, ali mogu i 
štetiti.) 

Zapamtite, poricanje je potpuno 
normalan oblik ponašanja. Ne osuđujte 
se ako ga otkrijete u sebi. Svi to 
činimo, ne samo u bolesti nego i u 
većini područja našega života. Ono 
nam omogućuje da ne vidimo ili ne 
doživimo ono za što se ne osjećamo 
spremnima. To je obrambeni sustav 
protiv ludila. Ako vaš sustav osjeća da 
se s tim može nositi, nije potrebno 
poricati. Čim za to postanete spremni, 
prestat ćete poricati. 

Dugotrajno poricanje može vas 
skupo stajati. No, s tim treba postupati 
lijepo i sa suosjećanjem. Da biste to 
prebrodili bit će vam potrebno mnogo 
ljubavi i prema samome sebi i od 
drugih. Nužno se dakle okružiti ljudima 
koje volite i kojima vjerujete. Otvorite 
se njihovoj ljubavi i družite se s njima 
kad god možete. 

Bette se koristila poricanjem, zane¬ 
marujući poruke koje su dolazile iz 
njezinoga tijela i njezinoga sustava za 
balansiranje: 

“Sjećam se da me je boljelo rame 
i ruka do lakta, ali sam mislila: ’Ma, 
malo si ostarila i možda imaš artritis. 
Zanemari to; proći će.’ Kad sam slikala 
imala sam poteškoće kod služenja 
lijevom rukom. Poteškoće bi se pojavile 
i nestale. To je tako išlo oko četiri 
godine. Posljednjih godinu i pol prije 
nego što sam otišla liječniku i imala 
operaciju, potpuno sam izgubila snagu 
u ruci. Prvi put u životu morala sam 
moliti muža da mi otvori posude. No 
to sam poricala govoreći si: “Imaš 
malo artritisa u ruci i to je sve. Ne 
brini zbog toga.” 

Zanemarivala sam slabost u ruci 
zato što se i ona pojavljivala i nestajala. 
Stvarno bih se bila uspaničila kad bih 


izgubila snagu dok sam iz prodavaonice 
kući nosila stvari. No ne bih sebi dugo 
dopustila paničarenje. Pakete bih iz 
lijeve ruke premjestila u desnu i tako 
ih učinila mnogo lakšima. 

Doista vjerujem da je to poricanje 
djelomično bilo gotovo prijeko potrebno 
kako bi bolest mogla doći do točke 
kada je postala “operabilnom”. Tako 
mi se bar danas čini. Mislim da se u 
ono vrijeme još nije mogla operirati. 
Nije još bila dovoljno uznapredovala. 
Da sam to prije znala, bila bih prestrav¬ 
ljena. 

Bilo je lakše poricati nego otrčati 
liječniku, jer se ja kao medicinska sestra 
držim izreke da trebam znati što sa 
mnom nije u redu prije nego što 
odem liječniku, a ne da idem u ne¬ 
znanju i kažem: ’Vi ste liječnik, što ne 
valja?’ Mislila sam da odgovor trebam 
znati prije. 

Nas medicinske sestre uvijek su 
učili da mnoge stvari umišljamo. Mislim 
da sam se bojala da će mi liječnik 
reći, zato što sam medicinska sestra, a 
on je “bog”, da je sve to u mojoj 
glavi i da je sa mnom sve u redu. To 
je bilo teško prevladati. 

Dok to govorim, sad počinjem 
shvaćati koliko je tada bilo važno za 
mene da sam to radila na svoj način 
umjesto da sam potražila pomoć od 
liječnika. Mislim da je svrha cijelog 
tog iskustva bila da me učini bespo¬ 
moćnom kako bih mogla surađivati s 
drugim ljudima.” 

Upitala sam Bette što je mislila 
pod 'bespomoćnom’. Objasnila mi je 
da to znači kako je morala naučiti 
predati se i osjećati se sigurnom. To 
će postati jasnije kad s njom budemo 
prolazili kroz faze. 

Karenino poricanje također je po¬ 
primilo oblik zanemarivanja poruka nje¬ 
zinog sustava za balansiranje koje su 
dolazile u obliku boli. Kako se pro- 

fesionalno bavila psihoterapijom, mnogo 
je vremena provela “radeći” na nje¬ 
zinim psihološkim uzrocima. 

Nažalost, na kraju je postalo jasno 
da je i to bilo oblik poricanja. Morala 
se pobrinuti za svoj problem na fizičkoj 
razini. 

Ona kaže: 

“Mislim da sam bila u stanju 
poricanja sve dok nisam odlučila za 
operaciju. Bila sam mnogo više uzne¬ 
mirena nego što sam si htjela priznati 
i stalno sam si govorila da će sve biti 
u redu kada prođem još samo ovo; 
mogu ja to izliječiti. Poricanje je popri¬ 
milo oblik pokušaja da stvar riješim 
psihoterapijom.” 

U pozadini svačijeg poricanja nalazi 
se strah. Strah od stvari s kojima će 
se morati suočiti i kroz koje će zbog 
bolesti morati proći. 

Karen se bojala da neće moći 
ozdraviti. Bojala se bolnice i tjelesne 
nemoći za vrijeme i iza operacije. Bojala 
se također da bi mogla umrijeti za 
vrijeme operacije premda uopće nije 
bilo sumnje u uspješan rezultat. Dugo 
je izbjegavala liječenje upravo zbog 
tih strahova. 

Strahovi koje je Bette proživljavala 
bili su slični: 

“Bojala sam se operacije i ovisnosti 
o drugima, jer nisam prirodno ozdrav¬ 
ljala nego mi je bila potrebna operacija. 
Drugo, bojala sam se da ću izgubiti 
kreativnost ruku te da neću moći slikati. 
Slikanje je za mene postalo umirujuće, 
prekrasno iskustvo te me je pomisao 
da bih to mogla izgubiti užasavala više 
od pomisli da ne bih mogla hodati.” 

Često se bojimo bez razloga, no ti 
se strahovi doživljavaju kao veoma 
stvarni i snažni. Budući da ih, kao i 
mnogi iscjelitelji, nazivamo iracionalnima 
ili strahovima iz “prošlih života”, 
moramo ih priznati i njima se poza¬ 
baviti. 


Bette se prisjeća: 

“Bojala sam se da će mi odrezati 
glavu ako nešto s mojim vratom ne 
bude u redu. To me jako, jako užasa¬ 
valo. Dolazilo je naizgled niotkud i 
bilo je veoma, veoma zastrašujuće. 

Mislim da su postojala dva ciklusa 
svih tih faza poricanja-bijesa-nagodbe- 
prihvaćanja. Jedan je bio prije dijagnoze, 
a drugi nakon što mi je liječnik rekao 
da odem neurokirurgu. Ustvari, kad 
mi je prvi puta rekao da me šalje 
neurokirurgu, rekla sam: ’Ne, samo to 
ne!’ 

Sjećam se da mi je muž rekao: 
'Zašto se toliko bojiš operacije?’ I sjećam 
se da sam odgovorila: ’Ne znam zašto.’ 
Imala sam već dvije operacije na kra¬ 
lješnici, no ovo kao da je bio bitni 
dio mojega života. 

Bilo je doista zastrašujuće, jer sam 
istinski u sebi vjerovala da će moj 
život završiti. 

Odgađala sam je i odgađala sam 
je i odgađala sam je. Jednostavno sam 
bila prestrašena. Sjećam se jutra svojega 
prvoga pregleda. Ponovno je bio 
prisutan strah od rezanja glave. 

Tog jutra prije odlaska neurokirurgu, 
ustala sam i gorko sam plakala Jacku: 
’Ne želim ići. Zaboravimo sve ovo. To 
je više nego što mogu podnijeti. Zašto 
se to događa meni?’ Bila sam pre¬ 
strašena i plakala sam punih dvadeset 
i pet minuta prije negoli sam ipak 
otišla.” 

U vrijeme svojega procesa iscjelji¬ 
vanja, Bette je svoje strahove uspjela 
podijeliti sa suprugom i prijateljima. 
Bilo je važno da ih doživljava u 
nazočnosti druge osobe bez obzira bili 
oni realnima ili ne. 

Upravo je to povjeravanje omo¬ 
gućavalo njihovu preobrazbu. Kada se 
to dogodilo, njezin se strah pretvorio 
u srdžbu i ona je ušla u drugu fazu 
liječenja. 

Druga faza iscjeljivanja: bijes 


Ako ste u procesu iscjeljivanja, doći 
će vrijeme kada više nećete moći 
održavati prvu fazu poricanja. Tada 
ćete vjerojatno doživjeti srdžbu, gnjev, 
zavist i zlovolju. Možda ćete reći: 
“Zašto baš ja? Zašto ne Joe Blow koji 
je alkoholičar i tuče ženu?” Budući 
da se takva vrsta bijesa širi u svim 
pravcima, vjerojatno ćete ga gotovo 
nasumce projicirati na vašu okolinu. 
Prijatelji, obitelj, iscjelitelji, liječnici - 
nitko neće valjati i svi će raditi pogrje- 
šne stvari. 

Kada vaša obitelj bude pogođena 
tim gnjevom, možda će odgovoriti 
žalošću, suzama, osjećajem krivnje ili 
stida i možda će ubuduće izbjegavati 
kontakt s vama. To može pojačati vašu 
nelagodu i bijes. Imajte strpljenja; to 
je samo faza. 

Vaš je gnjev lako razumjeti budući 
da morate poremetiti vaše životne 
aktivnosti nekim nezavršenim stvarima. 
Ili niste u stanju raditi neke stvari 
koje drugi ljudi mogu raditi, ili pak 
morate svoj teško stečeni novac upo¬ 
trijebiti za liječenje umjesto za odmor 
odnosno putovanje koje ste iščekivali. 

Svatko tko je u procesu iscjeljivanja 
izrazit će neku vrstu bijesa. Bit će 
različit kod svake osobe. Kod nekoga 
će se dogoditi velika eksplozija kao 
kod Bette, naročito ako si ranije nisu 
dopuštali ljutnju. Kada je Bette došla 
do druge faze, njezin je gnjev eksplo¬ 
dirao te je otišla ravno do vrha: 

“Sjećam se, bila sam vrlo ljuta. 
Bila sam ljuta na Boga, jer sam mislila: 
’Bog mi je dao paralizu nogu i sve 
to, i noge mi još nisu sasvim normalne.’ 
I mislila sam: ’Ne možeš mi oduzeti 
ruke jednako kao noge, jer su moje 
ruke povezane s mojom duhovnosti i 
kreativnosti.’ 


Bijes je, s druge strane, za Karen 
bio samo još jedan osjećaj. 

“Bijes je bio samo jedan od brojnih 
osjećaja koji su kroz mene prolazili. 
Bila sam manje ili više ljuta prema 
tome koliko sam se nelagodno osjećala, 
no nisam imala osjećaj da prolazim 
kroz neku veliku fazu. Mislim da sam 
u različito vrijeme imala različite osjećaje, 
poput ljutnje prema ljudima koji su 
me trebali liječiti a nisu, ili prema 
različitim liječnicima koje sam posje¬ 
ćivala. Kolebala sam se između trenu¬ 
tačnog osjećaja ljutnje i pokušaja da 
se nagodim s Bogom.” 

Tako se Karen kretala natrag-naprijed 
između druge faze bijesa i treće faze 
nagodbe. 

Budite spremni na otkriće da ste 
zainteresiraniji za nagodbu nego što 
ste mislili! Svatko to čini. 


Treća faza iscjeljivanja: 
nagodba 

Budući da vam bijes nije dao ono 
što ste željeli, vi ćete se vjerojatno, i 
to prilično nesvjesno, pokušati nagoditi 
bivajući dobrima i čineći nešto lijepo 
kako biste dobili to što želite. Većina 
nagodaba sklapa se s Bogom i obično 
drži u tajnosti ili se spominje između 
redova, posvećujući život Njemu ili 
nekom posebnom cilju. U pozadini 
toga obično postoji neka tiha krivnja. 
Možete se osjećati krivima što niste 
češće polazili vaše vjerske sastanke. 
Možete si predbacivati da niste jeli 
“pravu” hranu, radili “prave” vježbe, 
živjeli na “pravi” način. Veoma je 
važno pronaći i osloboditi se te krivice, 
jer ona vodi samo u još više nagodaba 
i naposljetku u depresiju. Pronađite sve 
te vaše “trebao sam” i zamislite da 
se rastapaju u bijelome svjetlu. Ili ih 

predajte vašem anđelu čuvaru ili Bogu. 
Kada završite svoje putovanje kroz 
sedam faza, vjerojatno ćete otkriti što 
u svojem životu želite promijeniti, no 
to neće kao do sada proizlaziti iz 
straha. 

Bette se pokušavala nagoditi oko 
načina na koji će se izvući iz svoje 
bolesti nastojeći dobiti nekoga drugoga, 
bilo koga osim kirurga, tko bi to riješio: 

“ Pokušala sam svojega muža uplesti 
u rješavanje moje bolesti. Kao da sam 
željela da mi odobrava govoreći: ’Bit 
će bolje.’ Ne mislim da sam svjesno 
pregovarala, ali znam da sam si govorila: 
’Ako budeš više meditirala, ako se 
budeš više kupala i masirala i ako 
budeš i dalje koristila bijelu svjetlost, 
sve će proći i nećeš morati na ope¬ 
raciju’. Željela sam se više posvetiti 
meditacijama i nadala sam se da će 
me to na neki način otkvačiti. 

Kretala sam se također naprijed- 
natrag između prihvaćanja činjenice da 
ću morati na operaciju i nade da će 
netko nekakvom čarolijom okružiti moju 
kralješnicu zlatnom svetlosti, i sve će 
se srediti. Željela sam iscjeljivanje ali 
nikada nisam uspjela zakazati termin. 
Sjećam se da je Ann (kolegica studen¬ 
tica iscjeljivanja koja je Bette ponudila 
tretman) htjela doći k meni, no ja 
sam pronašla milion različitih razloga 
zbog kojih nije mogla u moju kuću. 
Nisam joj vjerovala, nisam vjerovala 
nikome, jednostavno zato što nisam 
imala povjerenja u sebe.” 

Karen je pregovarala izravno s 
Bogom: 

“Moje je pregovaranje poprimilo 
oblik mojega unutarnjeg djeteta koje 
je reklo: 'Gledaj, Bože. Učini da 
ozdravim i ja ću napraviti bilo što ako 
mi dopustiš da sve prođe. Ili, ako sve 
to preživim (u što uopće nije bilo 
nikakve sumnje), obvezujem se da ću 
svoj život posvetiti iscjeljivanju ovoga 


planeta na bilo koji način se to od 
mene bude tražilo.’ Što sam više 
pregovarala, to sam iza toga bivala 
depresivnijom.” 


Četvrta faza iscjeljivanja: 
depresija 

Depresija je osjećaj koji se javlja 
kad je naša energija veoma niska, a 
mi smo izgubili nadu da ćemo dobiti 
ono što želimo na način na koji želimo. 
Pokušavamo se praviti da nam nije 
stalo, no u stvari jest. Tužni smo, a 
tugu ne želimo pokazati. Ulazimo u 
stanje potištenosti i obično ne želimo 
kontaktirati s drugima. Depresija znači 
potiskivanje naših osjećaja. 

Sa stajališta ljudskoga energetskoga 
polja, depresija znači prigušivanje 
energetskoga protoka kroz naše životno 
polje. Jedan dio toga protoka energije 
odgovara osjećajima. Stoga, kada 
mislimo na depresiju, obično mislimo 
na potiskivanje osjećaja. 

Postoje tri uzroka depresije. Jedan 
je poricanje nagodbom što je već 
spomenut. To je pokušaj liječenja 
izbjegavanjem i odvajanjem sebe od 
pravoga stanja stvari umjesto istinskoga 
traženja rješenja. 

Drugi uzrok jest potiskivanje osje¬ 
ćaja gubitka. Svaka bolest zahtijeva 
odricanje od nekoga načina života, dijela 
fizičkoga tijela ili nečega poput loše 
navike. Potiskujete li svoj osjećaj 
gubitka, postat ćete depresivnima. Ako 
si dopustite da se očituje i žalite za 
tim što ste izgubili, depresije će nestati. 
Bit ćete u stanju žalosti, što je potpuno 
različito stanje. Žaljenje predstavlja 
otvoreni protok, osjećaj gubitka, a ne 
njegovo potiskivanje. Bez obzira na to 
što ste izgubili, to trebate prežaliti. 
Kroz stanje žalosti možete proći u 

različito vrijeme vašega procesa iscje¬ 
ljivanja. Samo ostanite sa svojim osje¬ 
ćajima uvijek kada se pojave. To će 
vas dovesti do faze prihvaćanja. 

Treći uzrok depresije su grubi 
invazivni tretmani poput kemoterapije, 
anestezije i operacija koji remete vašu 
tjelesnu kemijsku ravnotežu i čine vas 
depresivnima. 

Kada tijelo uspostavi svoju fizičku 
ravnotežu, depresija prolazi. Sa stajališta 
ljudskoga energetskoga polja, grubi 
tretmani i lijekovi zaustavljaju, uspo¬ 
ravaju ili zagušuju normalni energetski 
protok kroz vaše energetsko polje. 
Stoga postajete depresivnima. Kada lije¬ 
kovi nestanu, energetski protok se pak 
ponovno uspostavlja i depresija nestaje. 
Iscjeljivanje polaganjem ruku čisti polje 
otprilike dvostruko brže od normalnog 
te pacijenti prije izlaze iz postoperativne 
depresije. 

Kod Bette se depresija očitovala u 
obliku samoodbacivanja. Uvukla se u 
sebe i mnogo je plakala. 

“Osjećala sam se lošom osobom. 
Da sam se više trudila ozdraviti, da 
sam ispunjavala svoje zadatke, da sam 
više štovala Boga, tada bih bila u 
stanju izliječiti se. Izgledalo je kao da 
sam se potpuno morala predati i 
izliječiti svoju bespomoćnost kako bih 
nekome drugome mogla dopustiti da 
učini ostalo. Što nije bilo sa mnom u 
redu? Nikada ne bih mogla biti iscjeli¬ 
teljica. To me veoma, veoma plašilo 
jer sam u sebi istinski vjerovala da 
sam trebala to biti, i još uvijek vjerujem. 
No proći kroz sve to liječenje tada je 
bilo veoma zastrašujuće. Činilo mi se 
da više nisam ni dobra supruga. 

Stvarno je vrlo ružno kad se pojave 
sve te stvari i vi se na neki način 
vratite starom prijatelju Bogu kojega 
odavno znate, a čini vam se da ste 
zbog nečega kažnjeni, jer niste dovoljno 
dobri. 


Morala sam se odreći mnogih stvari. 
Jednostavno nisam mogla raditi u kući 
koliko sam željela. Nisam bila u stanju 
usredotočiti se na zadatke vezane uz 
predavanja o iscjeljivanju. Planirali smo 
otputovati, no ja to naprosto nisam 
mogla, jer sam trpjela bolove. Trebala 
sam se primoravati na sve što sam 
činila. Trebala sam se primoravati da 
ustanem ujutro iz kreveta. U krevetu 
mi nije bilo ugodno, no bilo mi je još 
neugodnije kad bih ustala. Stvarno 
nisam znala što bih učinila. Nisam 
imala povjerenja u sebe. Nisam imala 
povjerenja ni u koga. U jednom 
razdoblju sam odlazila na fizikalnu 
terapiju da vidim hoće li pomoći, no 
ustvari je bilo još gore. I tako sam 
morala prežaliti činjenicu da nema 
pomoći prije nego što dođe pravo 
vrijeme za operaciju. Dio mene se 
nadao da će fizikalna terapija pomoći, 
a dio kao da je znao da neće. 

Ima još jedna stvar, Barbara. Morala 
sam prežaliti gubitak sposobnosti slikanja 
kroz to vrijeme. To mi je stvarno, 
stvarno bilo teško, jer je ono za mene 
uvijek bilo način liječenja. Slikanje je 
bilo način kojim sam prolazila kroz 
probleme, a ipak se osjećala kreativnom, 
ipak se osjećala produhovljenom. Nisam 
to mogla raditi jer nisam vidjela i to 
je bio veliki gubitak, još jedan gubitak. 
Bila sam jako depresivna nakon opera¬ 
cije. Nisam se uopće bila u stanju 
samoiscjeljivati, jedino sam se primorala 
slušati par kaseta.” 

Karenina depresija također je bila 
puna samooptuživanja i samoodbaci¬ 
vanja: 

“Naprosto sam bila zapala u samo- 
odbacivanje. Osjećala sam da sam zaka¬ 
zala u iscjeljivanju same sebe. Nisam 
znala predajem li se ako odem k liječ¬ 
niku. Sve mi se to bilo pobrkalo. 

Konačno sam se jednog jutra pro¬ 
budila s jakom boli u desnoj strani 

trbuha i osjećajem da to više ne mogu 
izdržati. Ne znam je li bila psihička ili 
fizička niti kojem bih liječniku išla. 
Nije mi se išlo mojem ginekologu, 
bilo mi je svega dosta i tako sam 
nazvala vas. I kada mi se kroz vas 
obratio Heyoan, podsjetio me na moje 
samooptuživanje. Nisam ni znala da 
sam se optuživala. To je za mene bila 
prekretnica. Poslije toga sam ponovno 
mnogo razmišljala o operaciji. Počela 
sam je promatrati u svjetlu odbacivanja 
samooptužaba i suočavanja sa svojim 
potrebama. Dobila sam školski zadatak. 
Nakon razgovora s vama nešto je 
nestalo te sam nazvala i veoma brzo 
zakazala pregled kod liječnika. Jedno¬ 
stavno sam odlučila otići na operaciju 
i od tada se sve pokrenulo.” 

Čim je Karen prestala odbacivati 
samu sebe i odlučila otići na operaciju, 
njezina se depresija izgubila i ušla je 
u fazu prihvaćanja. 


Peta faza iscjeljivanja: 
prihvaćanje 

Kada ste potrošili dovoljno vremena, 
energije i pažnje prolaskom kroz četiri 
prethodne faze, ulazite u fazu gdje 
niste niti depresivni niti ljuti na svoje 
stanje. Uspjeli ste izraziti svoje ranije 
osjećaje, svoju zavist prema zdravima 
i svoju ljutnju na one koji se ne 
moraju suočavati s bolesti. Prežalili ste 
gubitak koji vaša bolest zahtijeva. Možda 
ste željeli biti sami ili komunicirati 
tiho, bez riječi, jer se pripremate za 
promjenu. To je vrijeme stvarnoga, 
boljeg upoznavanja samoga sebe, vrije¬ 
me poniranja u sebe i ponovnog susreta 
sa sobom. Preispitujete vrijednosti po 
kojima ste živjeli i koje su sudjelovale 
u stvaranju vaše bolesti. Počinjete osje¬ 
ćati svoje istinske potrebe i težnje za 


njihovim zadovoljavanjem na način ko¬ 
jim to ranije niste činili. Okrećete se 
novim prijateljima i možda se udaljavate 
od nekih starih koji neće biti dijelom 
sljedeće faze vašega života. U svojemu 
životu pravite prijeko potrebne pro¬ 
mjene kako biste si olakšali proces 
liječenja. Stvari se ubrzavaju. Osjećate 
veliko olakšanje premda morate učiniti 
još mnogo toga da biste ozdravili. 

Kad je Karen došla do prihvaćanja, 
stvari su se potpuno promijenile. Sve 
se počelo događati u kontekstu otkri¬ 
vanja njezinih potreba. Iz toga je 
proizašao način kojim je, usredotočujući 
se na svoje potrebe, bolje kontrolirala 
svoj život. Naučila je tražiti ono što 
joj je potrebno: 

“Oslobodilo me iznošenje istine; 
istine o mojim potrebama. Samo o 
potrebama, bez prosudbe. Čim sam o 
njim počela više govoriti, počele su se 
ostvarivati. Ma zamislite!” 

Kod Bette je bilo suprotno. Umjesto 
veće kontrole, njezino je prihvaćanje 
značilo duboko predavanje, nešto čega 
se ranije jako bojala. Napretkom 
njezinog procesa liječenja, bespomoć¬ 
nost koja je za Bette u starom kontekstu 
bila simbolom slabosti, postala je u 
novom simbolom snage. Predaja zahti¬ 
jeva mnogo vjere i snage. Ono što je 
smatrala padom u bespomoćnost i bije¬ 
du bilo je ustvari predaja ljubavi i 
višoj moći u njoj i oko nje same. Kod 
nje je prihvaćanje došlo u etapama. 
Prva je bila prije operacije. 

Prisjeća se: 

“Doista sam duboko u sebi osjećala 
da je važno otići na operaciju; morala 
sam proći kroz to iskustvo, najprije, 
kako bih naučila surađivati s drugim 
medicinskim radnicima, ustvari, sura¬ 
đivati sa svim drugim ljudima. Trebala 
sam ne biti toliko neovisnom. Trebala 
sam promijeniti taj stav da sve radim 
sama. 

Prihvaćanje nije došlo odjednom. 
Dolazilo je u malim, laganim obrocima. 
Dolazilo bi u razmišljanjima poput: 
’Da, Bette, moraš ići na operaciju. 
Prijeko je potrebna i moraš to učiniti.’ 
Kolebala sam se u gotovo svim fazama. 
Ponovno bih prolazila kroz negiranje. 
Bila sam ljuta. Nitko u bolnici osim 
jedne sestre nije mi se sviđao. Svi su 
izgledali prezaposlenima. Međutim, 
zahvalna sam Bogu na mojim prijate¬ 
ljima koji su mi pružali podršku.” 

Velikim dijelom Bettina predaja bilo 
je i njezino traženje potpore od svojih 
prijatelja, te činjenica da ju je sebi 
dopustila primiti. 


Šesta faza iscjeljivanja: 
preporod - vrijeme rađanja 
nove svjetlosti 

Prihvaćanje i liječenje vode u pre¬ 
porod, vrijeme susretanja sa samim 
sobom na novi način. Bit ćete odušev¬ 
ljeni osobom koju tamo budete našli. 
U ovoj fazi treba vam mnogo vremena 
u miru i samoći kako biste upoznali 
samoga sebe. Omogućite si to vrijeme. 
Možete čak otići na terapiju šutnjom 
ili otići nekoliko dana u ribolov. Možda 
će vam biti potrebno nekoliko tjedana 
ili čak mjeseci koje ćete posvetiti sebi. 

Tijekom oporavka otkrivate da u 
vama postoje neotkriveni dijelovi koji 
su dugo bili zakopani. To su možda 
novi dijelovi koji se nikada nisu 
pokazali. U vama će se roditi mnogo 
svjetlosti. Gledajte je; promatrajte lje¬ 
potu; mirišite miomiris; kušajte i uži¬ 
vajte u novome ja. Otkrit ćete nove 
unutarnje sposobnosti koje ranije niste 
bili sposobni pokazati. Možda ste uvijek 
osjećali njihovu prisutnost no sada 
počinju izlaziti na površinu. To za vas 
može biti istinski preporod. 


Sve u vašemu životu, uključujući i 
sadašnjost i prošlost doživljavate u 
novom kontekstu. To je vrijeme ponov¬ 
nog pisanja vaše povijesti. Ono se zbiva 
kada shvatite da ustvari možete promi¬ 
jeniti vaš odnos prema prošlim doga¬ 
đajima i izliječiti ih. To se događa 
samo od sebe jer ste promijenili stav 
u životu. Promijenili ste kontekst unutar 
kojega doživljavate svoj život. To je 
ono što se podrazumijeva pod istinskim 
liječenjem. 

Za Bette je preporađanje počelo 
poniznošću: 

“Kad sam postala dovoljno skruše¬ 
nom i zatražila pomoć, kao da sam se 
sve manje opirala prihvaćanju potrebe 
da radim sa svojim mužem i sa svojim 
prijateljima te ovisnosti o njima. I 
prihvaćanju činjenice da ne mogu sve 
sama učiniti. Dobro sam se osjećala 
okružena ljubavlju i pažnjom koju su 
mi pružali. Osjećala sam se toplo i 
udobno i veoma smireno. 

Svoje ozdravljenje pripisujem opera¬ 
ciji, svojoj sposobnosti da se izliječim 
te mojim prijateljima iz duhovne zajed¬ 
nice koji su mi također pomogli. 

Više se toliko ne bojim bespomoć¬ 
nosti. Prije sam bila poput broda bez 
kormilara. Stoga sam morala biti jakom. 
Imala sam osjećaj da trebam biti 
izdvojenom. Nisam vjerovala mojemu 
višemu biću ili višoj moći kako bih si 
pružila ono što mi je bilo potrebno. 
Činila sam to svojom voljom. Lijepo je 
sada znati da mogu vjerovati drugim 
ljudima i da ne moram biti izdvojenom. 
Vjerujući i sebi i drugima osjećam se 
sigurnijom. 

Ispalo je da je ono što sam smatrala 
bespomoćnošću bila ustvari moja 
potreba za predajom višim silama i u 
meni i izvan mene. Znam da postoji 
univerzalna sila koja je tu da mi pruži 
sve što trebam. Ja sam dio nje, a ona 
je dio mene.” 

I Karen je tijekom faze preporađanja 
svoja iskustva postavila u novi kontekst. 
U prethodnoj fazi nagodbe bila je voljna 
“dati život” za sve što se od nje 
“traži” kako bi izliječila planet. No, 
kada je nastupio preporod, utvrdila je 
da “traženje” i “polaganje života” 
proizlazi iz područja straha unutar nje. 
To je bilo kao da je rekla: “Bože, 
spasi mi život, a ja ću ga se tada 
odreći kako bih spasila planet.” 

Tijekom preporoda otkrila je dubo¬ 
ku obvezu da najprije izliječi sebe, a 
onda planet. To tako ide. Liječenje 
počinje kod kuće i tada se holografski 
širi na ostatak života na planetu. Liječeći 
sebe, liječimo planet. Ta je obveza 
proizašla iz njezine ljubavi. Karen je 
imala osjećaj da joj se cjelokupno 
iskustvo liječenja dogodilo kako bi se 
usredotočila na ono što je sljedeće 
željela i trebala raditi u životu. 

Rezultat operacije bilo je moje 
dublje posvećivanje u tome smislu. Iz 
toga sam izašla sa željom da moj život 
bude na usluzi, no nisam to osjećala 
kao negativni oblik pogađanja. Najviše 
me privlači pomoći iscjeliteljima u 
pronalaženju vlastitog načina liječenja. 
To kao da je veoma važna faza 
promatranja onoga što ja jesam i 
preuzimanja dublje razine odgovornosti 
za sebe. 


Sedma faza iscjeljivanja: 
stvaranje novoga života 

Kad ponovno vratite zdravlje, to 
će utjecati na sva područja vašega 
života. Otvaraju se mnoga područja 
promjena ili mogućnosti za kojima ste 
čeznuli, a koja su bila blokirana ili su 
se činila nedostupnima. Mnogo ste 
pošteniji prema samome sebi te 
pronalazite nova područja samoprihva- 


ćanja koja ranije niste u sebi mogli 
podržavati. Pronalazite više unutarnje 
poniznosti, vjere, istine i ljubavi prema 
sebi. Unutarnje promjene same od sebe 
dovode do vanjskih promjena. One 
proizlaze iz vaše stvaralačke snage i 
holografski se šire čitavim vašim živo¬ 
tom. Privlačite nove prijatelje. Ili mije¬ 
njate zanimanje ili mijenjate svoj pristup 
poslu. Možete se čak i preseliti. Sve 
su te promjene veoma uobičajene na¬ 
kon završetka iscjeljivanja. 

Bettin život se izrazito promijenio. 
U vrijeme pisanja ove knjige prošlo je 
dvije godine od njezine operacije. U 
prvoj godini, većinu je vremena provela 
liječeći se i usmjeravajući se ka novim 
stavovima prema životu. Mnogi njezini 
strahovi su nestali. Tijekom procesa 
iscjeljivanja bila se vezala uz iracionalni 
strah od otkidanja glave zbog prošloga 
života u Francuskoj kada je bila 
giljotinirana. To se naravno ne može 
dokazati, no otvaranje prema njemu i 
osjećajima vezanima uz taj događaj 
raspršilo je veliki dio njezinoga straha. 
Tijekom godine unutarnjeg prilago- 
đavanja, Bettin se osobni život počeo 
ispunjavati. Odnos s mužem postao je 
prisnijim. Postala je seksualno aktiv¬ 
nijom. Kaže da je njezin seksualni 
život u zreloj dobi šezdesetsedmo- 
godišnjakinje bolji nego ikad! Njezin 
muž je oduševljen. 

Tisuću devetsto devedesete godine, 
otprilike dvije godine nakon operacije, 
Bette se počela baviti iscjeljivanjem. 
Najprije je imala nekoliko pacijenata, 
a zatim je broj polagano rastao. Nakon 
operacije sam je nazvala radi nastavka 
razgovora od prije. Pitala sam je o 
životnim promjenama koje su započele 
operacijom, te kako ide njezin posao. 

Rekla mi je: 

“Morala sam kroz sve to proći 
kako bih nadvladala taj strašan strah 
od smrti. Bio je povezan sa životom u 

kojem su mi giljotinom odrubili glavu. 
Sada sam živjela taj stah. Povratila 
sam snagu te mogu mnogo više pod¬ 
nijeti. Kada sam bila spremna pomagati 
drugim ljudima, jednostavno su počeli 
dolaziti po pomoć. Sada izlaze iz zidova. 
Čim pomognem jednoj osobi, pojave 
se dva njena prijatelja. 

Moj umjetnički rad smjestio se 
otraga - nemam za nj vremena. Ali je 
i promijenio karakter. Slike su mi 
produhovljenije. Sve je u novoj dimen¬ 
ziji. Kao da su čisteći moj vrat očistili 
još jedan sloj - kako si ga ono nazvala? 
- pokrova oko moje biti. Sada sam u 
potpuno drugoj dimenziji. Moj se život 
izmijenio, sve počinje dolaziti na svoje 
mjesto. Mislim da je najvažnija stvar 
to što počinjem shvaćati zašto sam 
ovdje - zato da liječim sebe i druge, 
da drugim ljudima pomognem u opo¬ 
ravku. Nekada sam osjećala mnoga 
ograničenja, no sada su nestala. Nema 
granica. Mislim da je na meni pomoći 
drugim ljudima da shvate kako su 
bezgranični.” 

I Karen je promijenila život, ali 
na drugi način. Ona i njezin muž 
odlučili su zatvoriti svoju psihotera- 
peutsku praksu u Washingtonu D.C. i 
odseliti u brda Colorada. Dugo su se 
opraštali od svojih dugogodišnjih pri¬ 
jatelja, prodali su kuću i otišli. Zimske 
mjesece proveli su u Coloradu medi¬ 
tirajući, čitajući i jednostavno bivajući 
na način koji nikada nisu uspjeli u 
svojemu vrlo burnom životu na Istoku. 
Nakon godine dana takvoga unutarnjega 
sanjarenja, Karen ponovno otvara pra¬ 
ksu u Coloradu. 

Ako istražimo iskustva Bette i Karen 
u prolasku kroz sedam faza iscjeljivanja, 
nalazimo dvije osnovne stvari koje su 
ključ za odvijanje toga procesa. Na 
putu osobnog iscjeljivanja, ta su dva 
čimbenika prijeko potrebna kako bismo 
iz osobnog procesa iscjeljivanja izvukli 
najveću korist. 

Prvi čimbenik je preoblikovanje 
osobnog iscjeliteljskog procesa u osob¬ 
nu životnu lekciju. 

Često je naš doživljaj bolesti obojen 
idejom iz ranog djetinjstva da biti 
“bolestan” znači da s nama nešto 
“nije u redu”. Potrebno je odvojiti 
stare negativne ideje o bolesti s kojima 
smo odrasli i unutarnje iskustvo koje 
živimo tijekom bolesti. Iz bolesti ćemo 
mnogo naučiti budemo li je promatrali 
prvenstveno kao proces učenja. Budući 
da će nas bolest izazivati da upadnemo 
u stare predodžbe prošlosti, važno je 
podsjećati se na novi okvir u kojem 
nastojimo živjeti. 

U procesu liječenja “prisjećamo” 
se sebe, odnosno vraćamo se prvobitnoj 
vezi sa dubljim ja. Prisjećati se znači 
ponovno sastavljati dijelove sebe. To 
umnogome sliči spajanju manjih dije¬ 
lova holografske ploče kako bi nastala 
jasnija, oštrija slika. 

Prolazeći svakom razinom iscjelitelj- 
skoga procesa, bit ćemo u iskušenju 
vratiti se natrag na “stari” način, 
starim prosudbama, starim uskim pogle¬ 
dima. Iscjeljivanje će velikim dijelom 
biti ustrajanje na odabranom novom 
putu, bez obzira koliko će glasno stari 
glasovi u nama upozoravati na opasnost. 

Drugi čimbenik je beskrajna iskre¬ 
nost prema samome sebi 5 posebnim 
osvrtom na osobne potrebe. Značajno 
je priznati da imate potrebe, da je 
uredu imati ih i biti ih svjestan. To 
podrazumijeva pronalaženje tih istinskih 
potreba. Mnogi od nas nisu svjesni 
mnogih svojih potreba. Bitno je pronaći 


ih na svim razinama i s njima se 
suočiti. Da bismo svoje prave potrebe 
razotkrili potrebno je strpljenje i samo- 
istraživanje. 

Otkrivanje naših potreba na svakoj 
razini našega bića veoma je važno u 
procesu iscjeljivanja, jer su naše neotkri¬ 
vene potrebe izravno povezane s tim 
kako smo se uopće razboljeti. 

Sjećate li se da smo u prvom po¬ 
glavlju govorili o osnovnom uzroku 
bolesti kao posljedici zaborava tko smo 
zapravo i ponašanja u skladu s tim 
zaboravljanjem? Ne poznavati svoje prave 
potrebe izravna je posljedica života koji 
nije u skladu s našom pravom priro¬ 
dom. 

Proces ozdravljenja dijelom pred¬ 
stavlja preusmjeravanje nekih naših 
koraka ka potrebama koje nismo ispu¬ 
nili, ka priznanju tih potreba bez obzira 
koliko to bilo bolno, te pronalaženju 
načina da se te potrebe sada zadovolje. 
Gdje god i kada god je zaustavljeno 
iskazivanje našega kreativnoga procesa, 
tu se nalaze neotkrivene potrebe i 
bol. 

Razotkrivanje tih unutarnjih psihičkih 
prostora dovodi u njih životnu energiju. 
Iscjeljivanje znači ispunjavanje temeljne 
pozitivne kreativne namjere koja proizla¬ 
zi iz srži našega bića. To rastače pokrov 
oko naše srži te živimo u istini našega 
pravoga bića. Otkrivanje trenutačnih po¬ 
treba holografski nas vodi k iscjeljivanju 
svih prošlih neotkrivenih potreba. Vodi 
nas k našoj temeljnoj potrebi - kreativ¬ 
nom izražavanju naše srži. 

Pogledajmo taj proces sa stajališta 
veoma praktičnog, radnog pogleda na 
stvar, kroz razine ljudskoga energetskoga 
polja i potrebe koje odgovaraju svakoj 
razini. Radeći s ljudima, pronašla sam 
da je svaka pacijentova potreba bila 
povezana s određenom razinom ljud¬ 
skoga energetskoga polja. Kao što sam 
navela u drugom poglavlju, ljudsko 

energetsko polje izravno je povezano 
i odražava ljudsku fizičku, emocionalnu, 
mentalnu i duhovnu razinu postojanja. 
Svaka razina polja povezana je s ljud¬ 
skom razinom životnog iskustva. (Vidi 
sliku 8-1 za sažetak potreba na svakoj 
razini.) 

Zapamtite, prva razina polja pove¬ 
zana je s funkcioniranjem našega 
fizičkoga tijela i fizičkim osjetima. Naša 
potreba na prvoj razini jest uživati u 
zdravom tijelu i u svim onim divnim 
fizičkim osjetima koji idu uz to. Druga 
razina je u svezi s našim osobnim 
emocionalnim odnosom sa samim 
sobom. Naša potreba na drugoj razini 
polja jest voljeti se i prihvaćati se 
onakvima kakvi jesmo. Treća je razina 
povezana s našom mentalnom aktivnosti 
i osjećajem jasnoće. Naša potreba na 
toj razini jest imati hitar, jasan i 
dobrofunkcionirajući um. Četvrta je 
povezana s našim međuljudskim emo¬ 
cionalnim životom, s odnosima “ja¬ 
ti”. Naša potreba na četvrtoj razini 
polja jest voljeti i biti voljen u mnogim 
vrstama odnosa, poput prijateljskih, 
obiteljskih, kolegijalnih i ljubavnih. 

Četvrta razina, povezana s ljudskim 
srcem i ljubavlju smatra se mostom 
između fizičkoga svijeta izraženog prvim 
trima razinama ljudskoga funkcioniranja, 
te duhovnoga svijeta izraženog u trima 
razinama duhovnoga funkcioniranja. 

Peta razina polja povezana je sa 
snagom riječi u kreativnome procesu. 
Ona je kalup svim oblicima na fizičkoj 
razini. To je razina gdje izgovoriti riječ 
vodi k stvaranju oblika u fizičkome 
svijetu. Ako govorite istinu, stvarate 
istinu i jasnoću u svojemu životu. Ako 
ne govorite iskreno, stvarate izobličenja 
u svojemu životu. Prema tome, naša 
potreba na petoj razini polja jest 
govoriti i biti u svojoj istini. 

Šesta razina povezana je s duhov¬ 
nim osjećajima kao što je osjećaj ekstaze 


SLIKA 8-1 VAŠE POTREBE NA SVAKOJ 
RAZINI AURINOGA POLJA 


Prva Jednostavna tjelesna udob¬ 

nost, zadovoljstvo i zdravlje. 

Trebamo mnogo ugodnih 
tjelesnih osjeta. 

Druga Samoprihvaćanje i ljubav 

prema samome sebi. 

Trebamo se prema sebi od¬ 
nositi s ljubavlju i na pozi¬ 
tivan način. 

Treća Razumijevanje situacije na 

jasan, linearan, razumski 
način. 

Trebamo razumsku jasnoću 
koja funkcionira u skladu s 
našim intuitivnim umom. 

Četvrta Primanje i davanje ljubavi 

prijateljima i obitelji. 

Trebamo davati i primati 
ljubav kroz različite odnose, 
s našim bračnim drugom, 
obitelji, djecom, prijateljima 
i kolegama. 

Peta Usklađivanje s Božanskom 

voljom u nama, obvezivanje 
na izražavanje i slijeđenje 
istine. 

Trebamo našu vlastitu istinu. 

Šesta Božanska ljubav i duhovna 

ekstaza. 

Trebamo vlastito iskustvo du¬ 
hovnosti i bezuvjetne ljubavi. 

Sedma Povezanost s Božanskim 
umom i razumijevanje viših 
univerzalnih obrazaca. 

Trebamo iskusiti vedrinu i 
savršenost u našoj nesavrše¬ 
nosti. 


koji možete doživjeti u vjerskom obredu 
ili kada slušate nadahnjujuću glazbu, 
ili možda kada gledate zalazak sunca 
za planinu, meditirate ili gledate u oči 

voljenoj osobi. Naša potreba na šestoj 
razini jest duhovno zadovoljenje koje 
donosi duhovno iskustvo. 

Sedma razina polja povezana je s 
Božanskim umom. Kada svoju svjesnost 
dovedete na tu razinu, a ona je čista, 
snažna i zdrava, vidite Božansku savrše¬ 
nost u svemu što postoji. Shvaćate 
sve dijelove u slagalici vašega života. 
Stječete iskustvo vedrine. 

Na ovoj razini nalaze se vaša 
vjerovanja od kojih su neka u skladu 
s Božanskim zakonom, dok su neka 
izobličena. Negativna vjerovanja koja 
nosite izvor su svih vaših problema. 
Iz tih negativnih vjerovanja ili “predo- 
džaba” stvarate bolest bez obzira na 
kojoj razini vašega života će se pojaviti 
- tjelesnoj, emocionalnoj, mentalnoj 
ili duhovnoj. 

Naša potreba na sedmoj razini polja 
jest spoznati vedrinu. Vedrina proizlazi 
iz razumijevanja savršenoga modela 
života na Zemlji. Ono proizlazi iz 
pozitivnih vjerovanja koja se temelje 
na istini. 

Koristeći se Kareninim procesom 
kao primjerom koji ćemo slijediti, otkrit 
ćemo da ispunjavanjem dvaju prijeko 
potrebnih temeljnih čimbenika - 
iskrenim otkrivanjem svojih potreba i 
imajući na umu da je to iskustvo još 
jedna životna lekcija ili čak životna 
pustolovina - naš iscjeliteljski doživljaj 
postaje i proces osobne preobrazbe i 
kasnije, proces osobne transcendencije. 
U procesu transformacije koristimo se 
introspekcijom kako bismo otkrili na 
koji način nesvjesno funkcioniramo. 

Ponekad je teško biti krajnje iskren 
prema sebi. Sagledati svoje nedostatke 
i utvrditi što se iza njih skriva te 
odlučiti se na promjenu, prilično je 
težak posao. No on donosi lijepe na¬ 
grade. Kada razotkrijemo negativnost 
u sebi, također razotkrivamo i temeljnu 
pozitivnu kreativnu snagu izobličenu 


u negativnom aspektu koji sada želimo 
promijeniti. Stoga nam proces preo¬ 
brazbe donosi na dar naše izvorno, 
istinsko, čisto biće ispunjeno ljubavlju. 

Kada smo u izvjesnoj mjeri prošli 
kroz proces preobrazbe, oslobođena 
temeljna kreativna energija sama po 
sebi podiže se u transcendentalno isku¬ 
stvo. Tada se u iscjeljivanju koristimo 
i procesom transformacije i procesom 
transcedencije. Ne samo da liječimo 
naša tijela i mijenjamo svoje živote, 
mi prelazimo u više osobno duhovno 
iskustvo. Zašavši iza svjetovnog, učimo 
ugrađivati više duhovne vrijednosti u 
praktične aspekte naših života. “Produ- 
hovljujemo” stvari. Unosimo svoj duh 
u fizički aspekt života. 

Ovako izgleda iscjeljujući proces 
preobrazbe u osobnom i praktičnom 
smislu s obzirom na aurino polje. 
Izliječiti se na prvim četirima razinama 
vašega bića znači promijeniti svako¬ 
dnevni život u svakome od tih područja. 
To zahtijeva prolazak kroz proces osobne 
preobrazbe kako biste promijenili način 
na koji skrbite o sebi - prva razina 
polja aure; kako volite sami sebe - 
druga razina vašega aurinoga polja; 
kako u vašu životnu situaciju unosite 
jasnoću ne biste li je bolje razumjeli - 
treća razina vašeg aurinog polja; te 
kako se odnosite prema drugima - 
četvrta razina polja aure. 

Vaše liječenje na višim trima razi¬ 
nama zahtijeva osobni proces transcen¬ 
dencije. Morate prijeći ili doseći te 
više vrijednosti i uvesti ih u svoj život 
činom hrabrosti i vjere. I u Bettinom 
i u Kareninom životu to je bilo pre¬ 
davanje istini i odluka da se u njoj 
živi što im je pomoglo da prestanu 
poricati. Svaka od njih napustila je 
stav: “Mora biti po mome; sama ću 
to napraviti.” Svaka je pokušavala 
spriječiti ili izbjeći određeno životno 
iskustvo koje joj je bilo potrebno. Svaka 

se trebala suočiti s nečim u sebi što 
je zbog straha dugo izbjegavala. 
Pozivanje njihove više unutarnje moći 
dalo je impuls odustajanju od pokušaja 
vlastite kontrole nad situacijom i povje¬ 
renju u dublje cikluse životnih promjena 
kroz koje svatko prolazi. Čim su se 
predale, nestalo je njihove odvojenosti 
od višega unutarnjega “ja jesam” koje 
je povezano sa samim izvorom života. 
I započelo je iscjeljivanje. 

Kada dospijete do više tri razine 
aurinoga polja, vaš proces preobrazbe 
automatski prelazi u proces transcen- 
dencije. To jest, bavit ćete se razinama 
vašega bića koje se odnose na vašu 
duhovnu prirodu, a ne vašom materi¬ 
jalnom prirodom svakodnevnice. U 
procesu transcendencije počet ćete 
raspoznavati dijelove sebe na koje ranije 
niste obraćali mnogo pozornosti ili 
koje niste smatrali naročito važnima. 
U tim područjima vašega bića otkrit 
ćete jedan čitav novi svijet. Otkrit ćete 
da ste mnogo veći nego što ste mislili. 
Počet ćete doživljavati univerzalni ho- 
logram. To je automatski proces i odvija 
se u svakom pojedincu. On je u svakoj 
osobi drugačiji. Uživajte u svojemu. 

Drugo praćenje iscjeliteljskoga pro¬ 
cesa usredotočit će se na vaš proces 
iscjeljivanja u odnosu na svaku od 
vaših potreba koje odgovaraju određe¬ 
noj razini vašega aurinoga polja. Krećući 
se svakom razinom ljudskog iskustva 
povezanog sa svakom razinom aure, 
objasnit ćemo koje su potrebe zajedni¬ 
čke svima nama na tim razinama našega 
bića. 


Preobrazba vašega zdravlja i 
vašega života 

Ključni čimbenik u procesu preo¬ 
brazbe jest postavljanje veoma jasne i 


čvrste pozitivne namjere. To je prvi 
korak preuzimanja odgovornosti za 
vlastito izlječenje. Svjesno se uskladite 
s vašom dobrom voljom ili Božanskom 
voljom u vama kako biste pronašli i 
govorili vašu istinu te kako biste ju 
slijedili. Osigurajte si vrijeme samoće 
i meditirajte o tome. Meditirajte na 
posebnom mjestu i odredite početak 
promjene u vašem životu. Meditirajte 
kako biste u sebi pronašli Božansku 
volju koja govori kroz vaše srce. Predajte 
se vašem procesu iscjeljivanja. Na taj 
način usklađujete niže razine vašega 
polja koje se odnose na vaš tjelesni 
život s višim duhovnim razinama vašega 
polja, te ćete slijediti trag vaše više 
moći. Aktivirate princip “kako gore, 
tako dolje”. Kada ste to učinili možete 
početi raditi na nižim razinama aure. 

Krajnje je važno da prigodom 
utvrđivanja vaših potreba ne okrenete 
leđa medicini samo zato što se liječite 
polaganjem ruku. Umjesto toga, prona¬ 
đite najbolji način na koji ćete je 
iskoristiti. Okanite se osuđivanja bilo 
kojega tipa liječenja. Iskustvo Karen i 
Bette oslikava važnost toga. Obje su 
trebale operaciju. Vaša osuda ima snažni 
negativni učinak u smislu zaustavljanja 
vašeg iscjeljivanja. Carlos Castaneda 
citira Don Juana koji kaže da “put 
treba birati srcem”. Iz primjera Bette 
i Karen postaje jasno da čin samo- 
optuživanja uklanja srce. Na svakom 
putu može biti srca. Krenuli ste srcem 
na put koji ste odabrali, no čim 
počnete osuđivati vaš izbor, uklonili 
ste srce. Otkrivanje svih vaših potreba 
i ljubav prema sebi uklanja samo- 
optuživanje i vašem putu daje srce. 
Da, vi ste ljudsko biće i imate mnogo¬ 
struke razine potreba. Ako ih ispunja¬ 
vate, vjerojatno si nećete dopustiti 
potonuće u negativna očekivanja o 
nekom iskustvu (kao što je susret sa 
svekrvom ili određena vrsta liječenja - 

operacija naprimjer). Niti ćete zbog 
svojih negativnih očekivanja reagirati 
na neko iskustvo stvaranjem još jedne 
traume. Tako doista liječite svoje nega¬ 
tivne predodžbe i svoj negativni sustav 
vjerovanja koji su prvenstveni uzrok 
problema. 

Kada je odlučila ispunjavati svoje 
potrebe, Karen je otkrila nešto divno: 

“ Počela sam uviđati da imam po¬ 
trebe na svakoj razini. I kada sam se 
odlučila za operaciju, postalo mi je 
sasvim jasno da se moram sa svima 
njima pozabaviti. Odluka je pojasnila 
sve moje potrebe, od fizičke razine 
nagore. Trebala sam obaviti određene 
stvari da bih otišla na operaciju i iz 
nje izvukla maksimum.” 

Smatram da se ljudi, kad bi znali 
da mogu otkriti svoje potrebe otišavši 
na operaciju, ne bi toliko borili protiv 
nje. Posebice duhovni ljudi koji poznaju 
iscjeljivanje. 

Cesto vlada mišljenje da je “šteta 
što moraš ići na operaciju”. No ne 
treba biti tako. Što su ljudi više u 
mogućnosti razumjeti svoje potrebe, 
više im mogu udovoljiti. 

Potrebe su mnogo kreativnije i ra- 
zličitije no što sam mislila. Kreativno 
je rješavati ih, no ako vjerujete da ih 
možete riješiti, možete ih imati bezbroj 
i zabavljati se rješavajući ih. Nisu 
problematične. 

Vaše potrebe na prvoj razini 
aurinoga polja 

Potrebe na prvoj razini jesu jedno¬ 
stavne tjelesne potrebe. Važno je srediti 
svoje okruženje i odrediti prikladno 
vrijeme i mjesto za svaku aktivnost 
tako da se stalno podsjećate na svoj 
unutarnji osobni proces preobrazbe. 
To usmjerava pozornost k osobnom 
iskustvu iscjeljivanja koje je važnije 
od vanjskih starih definicija bolesti. 


Ako morate napraviti neke testove 
ili otići na razgovor s liječnikom, učinite 
to na najbolji mogući način. Predstavite 
se kao osoba koja je usklađena sa 
svojim unutarnjim izvorom života, koja 
ga podržava i održava. Ako ne morate 
biti prazna želuca, jedite kako vam ne 
bi pala razina šećera u krvi. Nosite 
odjeću u skladu s vašom ličnosti. Ako 
je moguće, odaberite doba dana koje 
vam najviše odgovara. Zamolite prija¬ 
teljicu da vas prati radi potpore ukoliko 
trebate dobiti rezultate koji mogu biti 
ozbiljni. Odaberite najboljega liječnika, 
laboratorij, najbolju bolnicu. Imate velik 
izbor. Iskoristite ga. To je važno. 

Primarna potreba na prvoj razini 
aurinoga polja jest osjećati se udobno. 
Okružite se stvarima koje će vam pomo¬ 
ći sagledavati stvarnost s tog novog 
holografskog stajališta čak i onda kada 
oko vas nema drugih ljudi ili kada 
biste mogli zaboraviti. Ako ste u bolnici 
ponesite knjige koje volite i koje vas 
podsjećaju na višu stvarnost. Ako ste 
prestrašeni, otvorite jednu i jednostavno 
pročitajte nešto o strahu. Knjiga Pat 
Rodegast Emmanuel’s book (kod nas 
objavljena pod naslovom Emmanuel - 
duhovne poruke, nap. prev.) može 
dobro poslužiti. Ako volite kristale ili 
glazbu, imajte ih pri ruci pa ako 
zaboravite na svoju stvarnost, imat ćete 
nešto što će vas podsjećati na to tko 
ste i što se stvarno događa. Održavat 
će vašu pozornost usredotočenu na 
dublji smisao. Ako znate koje vas kasete 
uvode u izmijenjena stanja svijesti, 
slušajte ih. Konačno imate vremena 
izležavati se i slušati. Mogu vas odvesti 
na neka prelijepa mjesta. Ako su vam 
u bolnici dali neke lijekove koji 
mijenjaju svijest poput tableta za 
smirenje, iskoristite to i besplatno se 
odvezite u duboku relaksaciju. 

Kada su je prijatelji podsjetili da 
može birati, Karen je odlučila da želi 

privatnu sobu i dobila ju je. To je za 
nju bilo veoma značajno. Sa sobom je 
donijela kristale i glazbene kasete. 
Budući da nije bila na posebnoj medi¬ 
cinskoj dijeti, njezin je suprug donosio 
hranu. To joj je odgovaralo: 

“Svatko zna da je bolnička hrana 
grozna. Mislim da bih se doista razbo¬ 
ljela da sam je jela. Ron mi je stalno 
nosio hranu iz prodavaonice zdrave 
hrane. Ne znam što bih učinila da 
sam morala jesti bolničku hranu. Tako 
sam zadovoljila još jednu važnu tjelesnu 
potrebu, jer sam za nju znala i jer 
sam to zahtijevala.” 

Ako nakon izlaska iz bolnice i 
završetka liječenja odlazite na iscjelji¬ 
vanje ili psihoterapiju, možda ćete 
osloboditi agresivnije dijelove vašega 
liječenja. To je dobar način čišćenja 
vašega polja od bilo kakvog zaostalog 
otpada nakon lijekova ili fizičke traume. 
Ono usporava vaš proces liječenja. 
Mnogi ljudi će proći kroz proces 
oslobađanja traume nakon mnogo 
godina. Kad god to iskrsne, dobro je. 
Bitno je pustiti da se to dogodi kada 
ste spremni. 

Karen je to učinila odmah i prilično 
neočekivano: 

“Nakon dolaska iz bolnice, konačno 
sam se skinula s Demerola (jake tablete 
protiv bolova koje stvaraju ovisnost, 
nap. prev.). Smanjivala sam broj tableta 
dok ih nisam ukinula. Sljedećega dana 
sam se osjećala užasno. Ron mi je 
pomagao disati (ovdje se misli na 
terapijsku metodu disanjem, nap. prev.) 
te sam ušla u nekakvo stanje svijesti 
u kojem sam se oslobodila od operacije. 
Kada sam počela disati i plakati pojavio 
se užasan osjećaj da nešto ne želim 
vidjeti i tada sam shvatila da se 
oslobađam od operacije. Osjećala sam 
se grozno i fizički i emocionalno. Moje 
tijelo ju je oslobađalo. To me 
iznenadilo. Izgleda da je bilo važno, 


jer sam se počela oporavljati znatno 
brže što ne bi bilo moguće da je bol 
od operacije još bila u meni, u mojim 
stanicama.” 

Upamtite, ukoliko vam se to dogodi, 
najbolje je da netko bude uz vas radi 
potpore. To je dobro; bit će sve kako 
treba. Jednostavno se opustite i prođite 
kroz to. Činit će vam mnogo dobra. 

Evo nekoliko dobrih pitanja koja 
možete sebi postaviti: 

Kakvo okruženje najviše odgovara 
mojem procesu liječenja? 

Je li atmosfera u mojoj sobi za 
mene dobra? 

Ima li mnogo sunca i cvijeća? 

Svira li moja omiljena glazba? 

Imam li slike koje će me podsjetiti 
na stvari kojih se želim prisjećati? 

Koje bi me druge stvari podsjećale 
na pozitivne aspekte mojega života? 
(Možda bi pomogao neki nakit, kristali 
ili neke druge drage stvari.) 

Imam li podsjetnike koji će svim 
mojim čulima pomoći zapamtiti tko 
sam? 

V 

Sto mogu vidjeti i dodirivati? 

Koji mi mirisi pomažu da se bolje 
osjećam? 

Koje stvari iz moje dijete mogu 
kušati, a koje će mi pomoći da u to 
vrijeme osjećam zadovoljstvo? 

Vaše potrebe na drugoj razini 
vašega aurinoga polja 

Potrebe na drugoj razini jesu 
samoprihvaćanje i ljubav prema sebi. 
Veliki problem na toj razini jest neza¬ 
dovoljstvo sobom, samoodbacivanje, a 
u veoma mnogo slučajeva čak i mržnja 
prema samome sebi. To su loše navike 
kojima ćete se morati izravno suprot¬ 
staviti. Koje su vaše potrebe s obzirom 

na prihvaćanje i voljenje samoga sebe? 
Napravite popis načina kojima se 
svakodnevno odbacujete. Počnite ih 
uklanjati jedan po jedan. Učinite svje¬ 
stan napor kako biste samoodbacivanje 
zamijenili pozitivnim osjećajem. Napišite 
neke afirmacije navodeći pozitivne 
osjećaje prema sebi i ponavljajte ih 
nekoliko puta dnevno. Možete ih čak 
postaviti na neka mjesta gdje ćete ih 
moći čitati, poput hladnjaka, uzglavlja 
kreveta ili zrcala u kupaonici. 

Evo nekih dobrih afirmacija: 

Volim sebe. 

Volim sebe i svoje nesavršenosti. 

Ja sam snažna kreativna osoba 
ispunjena ljubavlju. 

Volim svoga supruga, dijete, obitelj, 
životinje. 

Prihvaćam život koji sam za sebe 
stvorila i mogu izmijeniti dijelove koji 
mi se ne sviđaju. 

Mogu i dalje voljeti one s kojima 
se nikako ne slažem, a da ne izdam 
sebe primoravajući se na slaganje ili 
praveći se da se slažem. 

Ja sam predivno blistavo biće 
svjetla. 

Prepuna sam ljubavi. 

Sjećam se tko sam. 

Ovi mali podsjetnici na to tko ste, 
pomažu izgraditi veoma pozitivan stav 
prema sebi. 

Karen je radila na čišćenju svojih 
negativnih stavova i mnogo su joj 
pomogli: 

“Mislim da mi je operacija pomo¬ 
gla zavoljeti svoje tijelo. Prisilila me je 
da se utjelovim na drukčiji način i to 
mi je pomoglo. Morala sam se voljeti 
i prihvatiti na nov način. Trebala sam 
samoj sebi nešto značiti. Mislim da je 
vjerojatno jedna od najvećih boli kroz 
koju moraju proći ljudi podvrgnuti 


operaciji, odvajanje od vlastitih tijela 
dok im sve one stvari rade po tijelu. 
Oni jednostavno pokušavaju ne biti 
svjesni, ignoriraju ga i čekaju da se 
tijelo oporavi, umjesto da su s njim 
na način kojim mogu biti: voleći svoje 
tijelo, prihvaćajući ga, razgovarajući s 
njim o stvarima koje će se dogoditi...” 

Nekoliko dobrih pitanja koja 
možete sebi postaviti: 

Koje dijelove mojega tijela ne volim? 
Zašto? 

Na koji način ih odbacujem? 

Mrzim . jer je . 

Na koji način me ti djelovi tijela 
podsjećaju na moje samoodbacivanje? 

Mrzim . moj jer me podsjeća 

na . 

Na koji način odbacijem samu sebe? 

Vaše potrebe na trećoj razini 
vašega aurinog polja 

Vaše potrebe na trećoj razini odnose 
se na vaš um i potrebu razumijevanja 
situacije na jasan, linearan, racionalan 
način. To znači prikupljanje svih infor¬ 
macija o bilo kojoj bolesti u vašem 
tijelu, bez ograničavanja samo na jedno 
mišljenje. 

Prva stvar koju trebate učiniti da 
biste to postigli jest pronaći i očistiti 
svoje negativne prosudbe o sebi i o 
svojoj bolesti. One blokiraju prona¬ 
laženje rješenja za vašu bolest. 

Mi imamo mnogo negativnih pro- 
sudaba o sebi. One se razlikuju od 
samoodbacivanja, jer predstavljaju men¬ 
talne zaključke koji se temelje na nega¬ 
tivnim osjećajima prema sebi. Negativne 
prosudbe održavaju negativnu povratnu 
spregu koja ponovno stvara još više 
negativnih osjećaja prema sebi, koji 
onda dokazuju ispravnost negativne 

prosudbe. Mnogi od nas čine to sebi 
više nego što mislimo. Osluhnite pone¬ 
kad - iznenadit ćete se opsegom tih 
unutarnjih roditeljskih glasova koje 
nosimo u sebi. Kada se negativne 
prosudbe pojave, možete izabrati jedan 
od dvaju glavnih načina kojima ćete 
se njima pozabaviti. 

Prvi jest da ih glasno izgovorite 
sebi ili prijateljici. Utvrdit ćete da je 
ono što ste u sebi o sebi govorili 
pretjerano, i u vrsti i u vremenu. Bez 
obzira na to o kojem je problemu 
riječ, gori ste od drugih, zauvijek. 

Na primjer: 

Zaslužujete biti bolesni jer ste 

Bolesni ste zbog toga jer uvijek 


Sad kada ste bolesni svatko zna 
da ste . 

Idiote, svaki put kada pokušaš nešto 
učiniti, zbuniš se. 

Nikada nećeš biti dobar ., 

zaboravi to. 

Znao sam da nećeš uspjeti. Odu- 
stani i ukloni se drugima s puta. 

Ti si nevolja u . svakoga, 

pa zato umukni. 

Kada te stvari izgovorite glasno, 
pogotovo vašoj prijateljici, vidjet ćete 
koliko su smiješne. Ona zna istinu o 
vama te vam može pomoći da se 
dovedete u red. Iznenađujuće je koliko 
glupo zvuče neke od tih prosudaba 
izrečene glasno, tako da ih čujemo. 

Drugi način na koji se protiv njih 
možete boriti jest jednostavno pustiti 
svoje negativne stavove i brzo, što je 
brže moguće, prijeći na pozitivne bez 
prosudaba. Na primjer, ako si kažete: 
“Bože, kako sam glupa”, možete to 
zamijeniti pozitivnom izjavom poput: 
“ Pametna sam” ili pak “Razumijem 
.“. Možda ćete se uhvatiti kako 


sebi govorite: “Neće mi biti bolje”. 
Možete to zamijeniti sa: “Svakim 
danom osjećam se sve bolje”, ili “Moje 
je tijelo sposobno izliječiti se”. 

Izaberite metodu koja vam više 
odgovara ovisno o situaciji u kojoj se 
nalazite u trenutku javljanja vaših 
negativnih prosudaba. 

Njihovim čišćenjem otkrit ćete kako 
se trebate odnositi prema sebi, jer 
ćete moći postavljati druga pitanja. 
Samooptužbe sprječavaju postavljanje 
pitanja, jer ste odgovore ispunili 
pogrješnim obavijestima. Kada raščistite 
pogrješne obavijesti, dobijete prostora 
za prave odgovore. To vas dovodi do ' 
sljedećega koraka - traženja pravoga 
načina liječenja. 

Ispitajte koje su vam sve vrste 
liječenja na raspolaganju. Ako sami ne 
možete doći do obavijesti, neka to 
učini netko drugi. Ako morate ići na 
operaciju ili proći neki određeni 
postupak liječenja, pročitajte sve o 
tome. Utvrdite što se time postiže i 
koje su uzgredne pojave.” 

Karen je ispitala kako će točno 
izgledati njezina operacija. To joj je 
vrlo, vrlo pomoglo. 

“Znala sam dovoljno da bih mogla 
postavljati mnogo pitanja, a prijatelji 
su me poučili što pitati. Kirurg je bila 
žena i odgovorila je na sva moja pitanja. 
Rekla mi je što će se sve dogoditi. 
Rekla je da će me pregledati, obrijati, 
dati mi lijekove i u kolicima me odvesti 
hodnikom. Rekla mi je čak kako izgleda 
uvođenje u anesteziju i buđenje iz 
nje. 

To mi je mnogo značilo, jer sam 
imala loše mišljenje o bolnicama gdje 
vas tretiraju poput komada mesa, te o 
onome što mi se može dogoditi. Veoma 
lako mi se moglo dogoditi da upadnem 
u predodžbu kako sam kažnjena, jer 
sam odbacila svoju ženstvenost te stoga 
moram izvaditi maternicu. No to se 

nije dogodilo zato što sam zadovoljavala 
svaku svoju potrebu. Umjesto toga, 
operacija je stvarno bila simbolom - 
bez obzira na to što sam gubila 
maternicu - ponovnog vraćanja dijela 
sebe, vraćanja svoje ženstvenosti. 

Naravno, prilično sam tugovala zbog 
gubitka maternice. No to nije bilo 
tako strašno, nije me pritiskalo.” 

Nekoliko dobrih pitanja koja 
možete sebi postaviti: 

Koje su moje negativne ideje o 
tome što bi se moglo dogoditi? 

Kako da otkrijem što će se, korak 
po korak, događati? 

Mogu li ja tu išta promijeniti? 

Koje alternativne vrste liječenja su 
mi na raspolaganju? 

Čega ću se morati odreći, što ću 
morati prežaliti? 

Koje je moguće dublje značenje 
svega toga? 

Vaše potrebe na četvrtoj razini 
aurinoga polja 

Potreba na četvrtoj razini jest 
potreba za izmjenom ljubavi s vašim 
prijateljima i vašom obitelji. Četvrta 
razina aurinoga polja često se naziva 
“mostom” između duhovnoga i 
materijalnoga svijeta. Potrebna vam je 
potpora vaših prijatelja. Nazovite ih. 
Recite im što trebate. Potaknite neki 
sustav potpore tako da će o vama 
dobro skrbiti. Ili se u tom smislu 
udružite s prijateljicom. Ako niste kod 
kuće a dostupan vam je telefon, redo¬ 
vito nazivajte bliske prijatelje ili neka 
oni zovu vas. 

Naravno, ako ste zbog svoga stanja 
oslabili, željet ćete se ograditi od takvih 
poziva. Željet ćete ograničiti vrijeme 
posjeta. Izaberite ljude koji će podržati 


vaš proces liječenja. Nemojte se bojati 
ograničavanja. Bitno je u nekom trenut¬ 
ku reći ne ljudima koji ne unaprjeđuju 
vaš proces liječenja. 

Možda će vaši prijatelji ili članovi 
vaše obitelji biti nezadovoljni situacijom 
ili se neće slagati s načinom na koji 
se vi prema njoj odnosite. Trebate 
raditi afirmacije da možete voljeti sebe 
i svoju obitelj, a da niste iznevjerili 
samoga sebe. Niste odgovorni za njihovu 
uzrujanost. Niste odgovorni za njihovu 
bol. Njihov strah glede vaše situacije 
ili vaše bolesti najvjerojatnije nije uteme¬ 
ljen na stvarnosti. Njihovi strahovi su 
obično nesvjesni i spominju se u razgo¬ 
voru neizravno, između redaka. Gledajte 
kako se osjećate nakon što vas je 
netko posjetio ili nazvao. Ako se osjećate 
bolje, održavajte vezu. Ako se osjećate 
lošije, postavite granice do prikladnijeg 
vremena kada ćete se njima baviti. 
Jednostavno, recite ne. (Vidi 13- poglav¬ 
lje za upute o raskidanju negativnih 
dogovora s prijateljima.) 

Prijatelji mogu donositi stvari. Ako 
ste u bolnici i imate poteškoća s 
hranom, oni vam mogu donositi zdravu 
hranu. Mogu vam također donositi one 
stvari - knjige, drage predmete, odjeću 
- koje su vam potrebne da bi vas 
podsjećale tko ste. Potreban vam je 
dodir prijatelja. Zamolite ih ako okli¬ 
jevaju. 

Prijatelji su mnogo pomogli Karen. 
Ona kaže: 

“Uistinu se osjećam sretnom što 
je svatko koga sam poznavala i tko mi 
je došao u posjetu, na neki način 
iscjelitelj na nekoj razini. Tako su doista 
znali što će mi pružiti. Prijatelji bi 
sjeli i meditirali sa mnom prvoga dana. 
Došle su Pam i Sheila i meditirale. 
Ron je uvijek bio tamo, na svakoj 
razini. Pam mi je donijela homeopatske 
pripravke. Znate, i u nastavku tjedna 
svatko tko je došao bio je uistinu 

intuitivan i nitko nije došao i gledao 
me kao osobu koju treba žaliti. Svatko 
je na neki način osjetio u kojoj sam 
fazi i omogućio da taj trenutak postane 
trenutkom iscjeljivanja, tijekom čitavoga 
tjedna.” 

Nekoliko dobrih pitanja koja 
možete sebi postaviti: 

S kim se osjećam ugodno? 

Od koga želim pomoć? Na koji 
način? 

S kim se ne osjećam ugodno? 

Kako ću im reći ne? 


Uporaba transcendenčije pri 
iscjeljivanju triju viših razina 
aurinoga polja 


Vaše potrebe na petoj razini 
aurinoga polja 

Primarna potreba na petoj razini 
jest usklađivanje s Božanskom voljom 
u vama i obvezivanje na govorenje i 
slijeđenje vaše istine. Peta razina auri¬ 
noga polja jest kalup prema kojemu 
nastaju svi fizički oblici. Ona je poput 
negativa fotografije. Na toj razini vrlo 
je velika snaga riječi. Moć riječi nosi 
stvaralačku snagu. 

Peta razina polja odnosi se na 
ustrajanje u svojoj spoznaji. To je razina 
volje. Ona podrazumijeva usklađivanje 
s Božanskom voljom u sebi te njezino 
slijeđenje. Peta čakra je povezana s 
govorenjem svoje istine, s davanjem i 
primanjem. Tu se potreba odnosi na 
izricanje svoje istine i vođenje života 
u skladu s njom. Ona se također 
odnosi na zvuk i uporaba zvuka u 
stvaranju oblika. 


Karen je pričala o svojemu iskustvu 
pete razine: 

“Istine koje sam stalno govorila 
prije odlaska u bolnicu odnosile su se 
na sve moje potrebe. Počela sam ih 
izražavati više nego ikada u životu. To 
me primoravalo na predaju. 

Reći ću vam prvo što mi padne 
na pamet. Imam osjećaj da postoji 
veza između blokade u mojoj drugoj 
čakri i maternice i mojega glasa. Sada 
se pojavljuje pjevanje kao razina 
izražavanja moje najdublje biti. Imam 
osjećaj da dolazi izravno odavde dolje 
(donji dio zdjelice). Prije to nisam 
bila u stanju raditi. Trebala sam se 
potpuno izliječiti prije nego što sam 
bila spremna pjevati. 

Počnite govoriti i glasno izražavati 
svoje potrebe i svoju istinu. To je 
vrijeme pristupa najdubljoj istini u 
vama. Možda se neće slagati sa svime 
što govore ljudi oko vas. Izrecite svoju 
stvarnost na pozitivan, ljubavlju ispunjen 
način i nastavite prema tome živjeti 
čak i onda kada se rođaci ili stari 
prijatelji ne budu složili. 

Bit će trenutaka, osobito ako ste 
u bolnici, kada neće biti nikoga osim 
osoblja koje ne treba ništa znati o 
vrsti stvarnosti u kojoj živite. Koristite 
se svojim podsjetnicima koji su uz vas 
kako biste održali svoju istinu u pozi¬ 
tivnom svjetlu. 

Ne dajte drugima prostora da 
izgovaraju svoja negativna mišljenja o 
vašoj stvarnosti. Ako inzistiraju, recite 
im da ćete ih saslušati kasnije, kada 
se oporavite, ali ne sada. Ne dopustite 
im da vas iskoriste za oslobađanje 
svojih napetosti ili krivice. Niste odgo¬ 
vorni za njihovu nelagodu. To će vam 
također pomoći da ne upadnete u 
negativne strahove glede svoje bolesti. 

A ako se prepustite strahu ili su¬ 
mnji, upotrijebite jedan od ovih četiriju 
načina kako biste se toga oslobodili. 

1. Povjerite ih prikladnim osobama s 
ciljem preobrazbe. 

2. Zamijenite ih pozitivnim izrekama 
s ciljem transcendencije. 

3. Pronađite napete dijelove vašega 
tijela gdje se nalazi strah i ispunite 
ih ružičastim svjetlom bezuvjetne 
ljubavi. 

4. Molite se za pomoć i predaju. 
Opustite se, predajte se Bogu. 
Pomoć uvijek stiže za petnaest mi¬ 
nuta do nekih pola sata. Strah će 
se promijeniti u neki drugi osjećaj. 
Ne moraju se promijeniti vanjske 
okolnosti, promijenit će se stanje 
vaše svijesti. 

Sve ovo odnosi se na izricanje 
vaše istine. Ako osjećate strah, vaša je 
istina u tome trenutku da se bojite. 
Ako gajite sumnje, to je istina o onome 
što osjećate u tom trenutku. 

To je sasvim jednostavno. Osjećaji 
su samo osjećaji. 

Proći će. 

Govoreći u tim trenucima svoju 
istinu ljudima koji su se u stanju 
postaviti prema njoj, ispunit ćete još 
jednu potrebu na četvrtoj razini. Bes¬ 
krajno je važno izražavati svoje osjećaje 
govoreći ih osobama koje ih mogu 
razumjeti. 

Ne izražavajte svoje sumnje u ne¬ 
prikladnoj situaciji - to jest, ljudima 
koji su jednako sumnjičavi i odgovara 
im podržavanje vaših sumnja. Ako to 
učinite, postoji velika šansa da će ih 
oni produbiti, govoreći vam kako su, 
u biti, vaše sumnje opravdane, da je 
njihov način bolji te je bolje da učinite 
kako vam oni kažu. 

Pronađite uši koje znaju slušati i 
oči koje znaju gledati i dobit ćete 
potporu kakva vam je toliko potrebna. 

Od najveće je važnosti govoriti 
svoju istinu. 


Nekoliko dobrih pitanja koja 
možete sebi postaviti: 

Što trebam reći? 

Što trebam reći bliskim prijateljima 
koji se sa mnom ne slažu? 

O čemu sam šutjela tolike godine? 

Zašto nisam izražavala svoja vjero¬ 
vanja? 

Vaše potrebe na šestoj razini polja 
aure 

Šesta razina jest razina Božanske 
ljubavi ili duhovne ekstaze. Govoreći 
istinu o svojim potrebama kad god se 
pojave i ispunjavajući ih, vi automatsk 
idete na šestu razinu. Ona se više 
odnosi na osjećaje nego na razumi¬ 
jevanje. Povremeno ćete jednostavno 
biti u stanjima ekstaze. Ona dolaze i 
odlaze. Svakodnevno se mijenjaju, jer 
se vi stalno mijenjate. Do tih predivnih 
stanja možete se podići glazbom. No 
možete to i slikama koje vas podsjećaju 
na svetost života u vama. Nema pravih 
riječi kojima bi se moglo opisati iskustvo 
duhovne ekstaze. Svatko ima svoj vlastiti 
opis, a svaki je prilično daleko od 
samog iskustva. Rabe se izrazi poput: 
“živjeti u svjetlosti”, “lebdjeti u Bož¬ 
jem naručju”, “biti s Bogom” ili “biti 
ljubav”. 

Kako vi opisujete to iskustvo? 

S ove razine svojega bića doživlja¬ 
vamo bezuvjetnu ljubav. Karen mi je 
povjerila svoje dublje osjećaje šeste 
razine: 

“Za mene je to značilo otići naj¬ 
dublje što mogu do moje Božanske 
prirode i dopustiti da me ona kroz 
ovo vodi. Dugo sam osjećala smisao 
mojega životnoga zadatka. On se sastoji 
u tome da jednostavno duboko volim, 
prihvaćam i živim svoju ženstvenost te 
da muški princip uskladim s tim. Ranije 

muški princip u meni nije bio u 
ravnoteži i prilično je bio uzeo maha. 

U posljednja dva tjedna smo se 
oprostili od više od osamdeset ljudi 
koje doista volimo i od kojih se 
moramo odvojiti, jer se selimo u Colo- 
rado. To smo učinili s ljubavlju. Čak i 
pored svih reakcija tih ljudi, od kojih 
su neke bile veoma teške, bila sam u 
stanju ostati otvorena srca i dosljedna. 
Znate, to kao da su bili osjećaji na 
višoj razini.” 

Evo nekoliko dobrih pitanja koja 
si možete postaviti: 

Kakva je priroda mojih duhovnih 
potreba? 

Dajem li si dovoljno vremena za 
iskazivanje svojih duhovnih osjećaja? 

Kakva je priroda mojih duhovnih 
osjećaja? 

Kada i na koji način osjećam 
bezuvjetnu ljubav? 

U kojim područjima mojega života 
trebam bezuvjetnu ljubav? 

Koliko sam vremena dnevno sprem¬ 
na ispunjavati bezuvjetnom ljubavlju 
ta područja svoga života meditirajući 
ili vizualizirajući? 

Kakva me glazba povezuje s mojom 
duhovnosti? 

Vaše potrebe na sedmoj razini 
aurinoga polja 

Sedma razina je razina Božanske 
svijesti gdje počinjete razumijevati viši 
univerzalni obrazac. Božanska svijest 
otkriva vam razlog postojanja - ulogu 
duše u životu, veliki plan koji se odvija 
u vama i svugdje oko vas. Na toj 
razini nalazi se duboki osjećaj prema 
svrsi duše, razlog zbog kojega ste ovdje, 
razlog iskustva kroz koje prolazite, 
osjećaj vjere. Ovdje se nalazi nešto 


poput znatiželje prema svemu što se 
zbiva, a ne strah. Kada uđete u te 
razine duhovne svjesnosti, čitavo iskus¬ 
tvo se podiže do više ili transcendentne 
stvarnosti. Spoznajete da je u Božjem 
svijetu sve ispravno. U spokoju nema 
krivice; sve se odvija na najprikladniji 
način, upravo onako kako treba. 

Trebamo spoznati i shvatiti Božanski 
plan svih stvari: savršeni obrazac sadržan 
u zlatnoj svjetlosti svega što postoji, 
te znati da je sve savršeno u svojim 
nesavršenostima. Na toj razini doživ¬ 
ljavamo spokojnu vedrinu. 

Tijekom procesa iscjeljivanja može¬ 
mo doći do sedmoga sloja i osloboditi 
se. Karen to ovako objašnjava: 

“U sebi mogu doseći mnogo toga, 
čak i kada zaboravim. Posjedujem 
duboki osjećaj značenja svojega bivanja 
ovdje s razlogom, te svrhe svoje duše. 
Iz svega što se događa treba učiti. Za 
mene je bitna spoznaja da postoji 
nada. Nada daje stalni osjećaj zanimanja 
za ono što će se dogoditi, a ne strah. 

Sada osjećam neku vedrinu u 
svemu ovome oko odlaženja i ostavljanja 
svojih klijenata i ljudi. Mogu ostati na 
mnogo višoj razini promatranja svega 
ovoga. Ako radim s klijentima, a 
odlazim, vidim da postoji nešto što 
zajedno moramo napraviti u vremenu 
koje nam je ostalo. I bez obzira na to 
što to bi to trebalo biti, radilo se o 
klijentima ili bilo kome, jednostavno 
se odvija uzbudljiva simfonija. Dok 
ona postoji, svaki korak koji napravim 
bit će skladan. 

Ne izluđujem se zbog stvari kojih 
bih se trebala bojati niti se izluđujem 
zbog prošlosti. 

Evo nekoliko dobrih pitanja koja 
možete sebi postaviti: 

Koji se viši obrazac proteže mojim 
životom? 

Kakva je priroda dublje nade koja 
me vodi? 

Kakva je moja životna simfonija? 

Četvrti dio pomoći će vam stvoriti 
vrlo praktičan plan iscjeljivanja na svakoj 
razini vašega polja kako bi uključio 
sve vaše osobne potrebe. 

“Dok postoji obveza, uvijek postoje i 
oklijevanje i izgledi za povlačenjem i 
neuspjehom. Glede inicijalnog (i stvara¬ 
lačkog) čina postoji jedna elementarna 
istina čije nepoznavanje ubija bezbrojne 
ideje i odlične planove: da se u trenutku 
konačnoga predavanja uključuje i Pro¬ 
vidnost. Niže se čitav niz stvari koje 
potpomažu odigravanju onoga što se 
inače nikad ne bi dogodilo. Iz odluke 
proizlazi cijela rijeka događaja, noseći 
sa sobom čitav niz nepredvidivih slu¬ 
čajnosti i susreta te materijalnu potporu 
za koje nitko ne bi mogao sanjati da 
će se složiti na takav način. Naučio 
sam duboko poštovati jedan Goetheov 
kuplet: ’Sve što možete učiniti, ili sanjate 
da možete, započnite. Smionost u sebi 
nosi duh, moć i čaroliju. ' 

W H. Murray, škotska ekspedicija na Himalaju 

Nastavivši s praksom i podučava¬ 
njem, te stekavši više iskustva s ljudima, 
postalo mi je jasno da svaka osoba 
treba posebni, osobni plan iscjeljivanja 
koji će se temeljiti na njezinoj potrebi 
za poboljšanjem cjelokupne kvalitete 
života, a ne na općenitom postupku 
iscjeljivanja radi liječenja bolesti. 

Liječenje fizičkoga tijela ili psiho¬ 
loške bolesti, naravno, jest veoma 
važno, no bitno je to novo, šire pro¬ 
matranje stvari. Plan iscjeljivanja je 
usredotočen na iscjeljivanje osobe, a 
ne na liječenje bolesti. Što je plan 
iscjeljivanja više postavljen na taj način, 
to liječenje postaje dubljim i temelji¬ 
tijim. Izgleda da za zdravlje nema 
ograničenja. Kada osoba započne opse¬ 
žan plan iscjeljivanja, ono postaje 
doživotni proces rasta i učenja. Postaje 
velika pustolovina koja osobu vodi k 
uvijek dubljim i punijim životnim isku¬ 
stvima. 

Dok stvaramo iscjeliteljski plan, 
moramo imati na umu da duhovne 
istine oblikuju pozadinu i svrhu našega 
života u našim fizičkim tijelima jednako 
kao i na svim našim razinama aure. 
Ako na nekoj razini našega polja postoji 
poremećaj, nema sumnje da na toj 
razini ne zadovoljavamo svoju duhovnu 
svrhu. Ne dobivamo ono što nam je 
potrebno u stvaranju našega života. 

Stoga, kada se upuštamo u iscje¬ 
ljivanje bilo koje razine aurinoga polja, 
moramo se zapitati služi li ta razina 
svojoj svrsi. Počinjemo oblikovati pitanja 
poput ovih: Služe li naša fizička tijela 
svojoj svrsi pomažući svojim djelo¬ 
vanjem raspoznavanju naše Božanske 
osobnosti? Pruža li nam druga razina 
iskustvo pojedinačnih osjećaja i ljubavi 
prema sebi? Daje li nam treća razina 
našega aurinoga polja sposobnost foku- 
siranja naše svijesti, sposobnost diferen¬ 
ciranja i integriranja naše percepcije 
tako da kao pojedinac imamo jasan 


osjećaj prikladnosti? Stvaramo li, kroz 
našu četvrtu razinu, odnose “ja-ti” 
ispunjene ljubavlju koji zadovoljavaju 
naše potrebe? Doživljavamo li poveza¬ 
nost sa svim bićima? 

Stvarajući plan iscjeljivanja naših 
svakodnevnih života, moramo započeti 
s našim najtemeljnijim potrebama: 
onima koje integriraju fizičke i duhovne 
aspekte našega bića. 

U ovome dijelu pokazat ću vam 
kako napraviti iscjeliteljski plan za svaku 
od četiriju nižih razina vašega aurinoga 
polja, od kojih svaka predstavlja različiti 
oblik vašega ljudskoga života i vaših 
ljudskih potreba. Prva razina vašega 
iscjeliteljskoga plana bit će posvećena 
osobnoj njezi vašega fizičkog tijela i 
njegovog kalupa, prve razine aurinoga 
polja. 

Jedna od najvećih promjena koje 
ćete osjetiti tijekom vašega procesa 
iscjeljivanja bit će osjetljivost prema 
životnim energetskim poljima oko vas 
koja kroz vas protječu. Promatrat ćemo 
vašu okolinu u smislu energije koju 
vam pruža. Deveto poglavlje započet 
ćemo fokusiranjem na neizmjernost tog 
okoliša, a zatim ćemo se usredotočiti 
na nižu ljestvicu mnogih životnih 
energetskih polja u koja ste neprekidno 
uronjeni. 

Različita mjesta na Zemlji imaju 
različite kombinacije energija. Cjelokup¬ 
no energetsko polje svakog pojedinog 
mjesta veoma je složeno. Sastoji se 
od energija lokalnih geoloških konfigu¬ 
racija, uključujući energije kombinacija 
svih organskih i anorganskih tvari koje 
tvore sastav zemlje, poput mineralnih 
depozita; od energija sve flore i faune 
koja sada tamo postoji ili je ikada 
postojala; od energija različitih ljudskih 
društava i njihovih aktivnosti na tom 
području od pamtivjeka; te od energija 
ljudi i njihovih aktivnosti koji sada 
tamo postoje. 

K tome, svako mjesto na Zemlji 
pod utjecajem je energija iz Sunčevog 
sustava, kao i međuzvjezdanih i među- 
galaktičkih energija. 

Te energije na različite načine prodi¬ 
ru, prolaze ili se skupljaju na različitim 
mjestima Zemlje. Zemljino magnetsko 
polje djelomično igra ulogu u toj 
konfiguraciji, jer usmjerava određene 
zrake svemirskih energija u određena 
područja na Zemlji. 

Heyoan kaže da ćemo u budućnosti 
imati zemljovide tih energetskih polja 
i da će ljudi prema njima birati mjesta 
svojih domova i gradova, slično geo- 
mantima u Kini. Svojim veoma složenim 
sustavom proricanja, oni biraju mjesto 
gradnje te položaj i usmjerenje kuća 
na tome mjestu. Oni također biraju 
položaj značajnih svetih gradova, poput 
Zabranjenoga grada. Geomanti dizaj¬ 
niraju i eksterijer i interijer zgrada 
kao i namještaj kako bi kontrolirali 
energetski protok kroz kuću. Većina 
njihovoga znanja potječe od tradicio¬ 
nalnih vjerovanja isto kao i znanje o 
energetskom protoku, tako da za zapad¬ 
noga čovjeka to nema mnogo smisla 
bez temeljitoga proučavanja. 

Heyoan kaže da ćemo u budućnosti 
birati čak i mjesto rađanja novih naroda 
prema zemljovidu energetskih polja 


Zemlje ili drugih planeta. On tvrdi da 
postoje mjesta koja su mnogo zdravija 
za stanovanje pojedinaca od nekih 
drugih. Naravno, za to postoje opće 
upute koje ćemo dati u nastavku ovoga 
poglavlja, no on nas upozorava da se 
to razlikuje od osobe do osobe. 

Na primjer, neki se ljudi jedno¬ 
stavno prirodno bolje osjećaju u blizini 
oceana ili većih vodenih masa, dok se 
drugi bolje osjećaju u planinama ili 
pustinji. Te skolonosti su izravno pove¬ 
zane s kombinacijom energija koje čine 
naše ljudsko energetsko polje. Svatko 
od nas je različit, jer su različite energije 
koje čine nečije aurino polje; osim 
toga, svakoga od nas na drugačiji način 
prožima dublja bit središnje zvijezde. 
Ljudi obično znaju gdje geografski 
pripadaju i to izražavaju izjavama poput: 
“Ja sam planinski čovjek” ili “Ja jedno¬ 
stavno moram živjeti kraj veće vodene 
mase”. 

Neki biraju područje u kojem će 
živjeti prema klimi ili vremenu. 

Vremenske prilike 

Naša sklonost prema određenom 
tipu vremenskih prilika u izravnoj je 
svezi s tipom enegija koje sačinjavaju 
naše aurino polje. Ona varira u odnosu 
na ono što je sukladno energijama u 
našem aurinom polju ili u odnosu na 
to kakav želimo svoj energetski protok. 
Neki od nas vole promjenu godišnjih 
doba. Neki više vole stalnu toplinu i 
vedrinu pustinje bez kiše. Neki više 
vole vlažno vrijeme. 

Električne oluje, ozon prije kiše i 
kiša pune i pomažu čišćenju aurinoga 
polja. Povećana količina negativnih iona 
u zraku pobuđuju i pune aurino polje 
izazivajući brže protjecanje energije kroz 
njega. Nekima od nas to godi; neki se 
boje pojačanoga protoka kroz svoje 
polje. 

Sunce puni atmosferu pranom ili 
orgonskom energijom. Da biste ju mogli 
vidjeti, izbacite oči iz fokusa i meko 
gledajte u nebo. Pojavit će se sićušne 
točkice krećući se krivudavim putanja¬ 
ma. Ako promatrate cjelokupno polje 
točkica, vidjet ćete da sve pulsira 
zajedno. Točkice mogu biti sjajne ili 
prigušene. Kada je sunčano, one su 
sjajne i živahno se kreću. Od tog 
visokoenergiziranog orgona osjećate se 
veoma dobro. On puni vaše polje i 
daje vam mnogo energije. Kada je 
oblačno, malene točkice nisu sjajne 
niti se kreću brzo. Ponekad, nakon 
dugih oblačnih razdoblja izgledaju kao 
da je jedan dio njih veoma taman ili 
cm. Što je vrijeme duže oblačno, to 
je orgon tamniji i sporiji, to manje 
puni vaše polje, a vi postajete sve 
mrzovoljnijima. 

U sunčanim planinskim područjima, 
orgon je veoma svijetao, sjajan i visoko 
nabijen. Osobno sam najjače nabijeni 
orgon vidjela u zimskim mjesecima u 
švicarskim Alpama. Tamo ima mnogo 
snijega, mnogo sunca i svježega zraka. 
Ne samo da je visoko nabijen, nego 
je i najgušći kojega sam ikada vidjela, 
s više točkica u prostornome metru. 
Nije čudo da ljudi tamo idu na odmor 
i pomlađivanje. 

Problem depresija izazvanih osku¬ 
dicom svjetla u zimskim područjima 
viših geografskih širina djelomično je 
posljedica stalnoga smanjenja punjenja 
atmosfere orgonom. Stoga mnogi ljudi 
iz sjevernih dijelova Sjedinjenih Država 
idu na skijanje na sunčane planine ili 
provode zimske praznike na moru kako 
bi se ponovno napunili. Ponekad je 
za to potrebno i po tjedan dana. 

Bitno je, naravno, da se ne izlažete 
suncu predugo. Uvijek se zaštitite. 
Počnite s veoma visokim faktorom i 
polagano ga snizujte nakon privikavanja. 
Kada ste obnovili svoja punjenja, treba 


vam samo dvadesetak minuta sunca 
dnevno da biste to dobro održavali. 
Koliko netko može dulje ostati na 
suncu bez negativnih učinaka u obliku 
iscrpljenosti, sunčanice, opekotina ili 
oboljenja kože ovisi o osobnoj osjet¬ 
ljivosti. Prevelika količina sunca dovoljno 
jakog da izazove opekotine našeg 
fizičkog tijela prži također i prvu razinu 
aurinoga polja. Sunčeve zrake prodiru 
kroz to energetsko polje i izazivaju 
njegovo lomljenje i kidanje na manje 
komadiće poput zdrobljenoga stakla. 
Nije čudno što ponovljene prekomjerne 
doze sunčanoga zračenja izazivaju rak. 
Zaštitna sredstva uklanjaju štetne zrake. 
Ona ne sprječavaju punjenje vašeg 
aurinoga polja od suncem. 

More također puni energiju u zraku. 
Vlažni slani zrak puni aurino polje i 
čisti ga od vibracijskih frekvencija koje 
su preniske da bi podržavale život. 
Šetnja plažom uz ocean izaziva širenje 
aurinoga polja. Ponekad polje udvostuči 
veličinu i pruža se iznad vode. Na 
južnim plažama kroz cijelu godinu, a 
na sjevernim plažama ljeti, plivači i 
ljudi koji se sunčaju trostruko se pune. 
Sunce izravno puni aurino polje, slani 
zrak ga puni i čisti, a dvadesetminutno 
plivanje u slanoj vodi duboko čisti 
staru ustajalu sluz koja se možda naku¬ 
pila tijekom tamnih zimskih mjeseci. 
Nekoliko dana takvih aktivnosti odlično 
je za zdravlje vašeg aurinoga polja. 

Priroda: more, šume, rijeke, 
jezera, pustinje, planine i život u 
divljini 

Nemoguće nam je uopće zamisliti 
kako mora da je bilo našim američkim 
urođenicima prije nego što su Europ¬ 
ljani narušili prirodnu ravnotežu ove 
zemlje. Ljudi su živjeli kao integrirani 
članovi prirode, a te povlastice smo 
se odrekli. Sve smo više i više gubili 

vezu sa Zemljom i to se svugdje na 
planetu očituje u obliku bolesti i 
prirodnih katastrofa. 

Kada priroda nije narušena, ona 
je u ravnoteži sa širokom skalom svih 
zemljih energija. Energije prirode pune 
aurino polje i dovode ga u ravnotežu 
sa svojom okolinom. U neporeme- 
ćenom, prirodnom okolišu pronalazimo 
svoju prirodnu usklađenost s energi¬ 
jama planeta. Kada smo u ravnoteži 
sa svojom okolinom koja je, opet, u 
ravnoteži s čitavom Zemljom, mi smo 
prirodni dio svega. Ono što jedemo 
iz naše okoline bit će hranjivo, jer su 
naša energetska polja izbalansirana i 
usklađena za asimilaciju. Boravak od 
nekoliko sati svakoga tjedna u nenaru- 
šenom okolišu ponovno uspostavlja 
ravnotežu između vašeg aurinoga polja 
i Zemljinih energija. To je prijeko 
potrebno za potpuno zdravlje. Mirna 
jezera imaju jak umirujući učinak na 
nas opuštanjem napetosti ili pretjerano 
neujednačenih pulsacija u našem polju 
izazvanih stresom suvremenoga života. 
Pulsacije aure uz brze rijeke pojačavaju 
aurino polje izazivajući njegovo brže 
pusiranje na skladan, zdrav način. U 
blizini podnožja vodopada energija aure 
ogromna je. Slomljene grane obuhvaće¬ 
ne tom energijom preživljavaju mnogo 
duže nego što bi to inače bio slučaj. 

Stabla u borovoj šumi pulsiraju u 
ritmu veoma sličnom ljudskom energet¬ 
skom polju. Sjedenjem u takvoj šumi 
ili jednostavno naslanjanjem na deblo 
bora u vašem dvorištu napunit ćete 
svoje polje kad osjetite potrebu. Činite 
to koliko god dugo želite. Možda ćete 
se čak povezati sa svijesti toga stabla 
dok ste uz njega. 

Planine nam pomažu da osjetimo 
snagu mineralnoga carstva zemlje, da 
se povežemo s tom snagom kako bismo 
se mogli protegnuti u zračne visine 
svoje svijesti. Čisti zrak sjajne pustinje 


poziva nas da širimo svoje polje nada¬ 
leko i osjetimo se širima, a neki čak i 
moćnijima nego ranije. 

Provodeći vrijeme s divljim životi¬ 
njama u prirodi upijamo njihove 
energije koje nas same po sebi vode 
k unutarnjem (ne mentalnom) razumije¬ 
vanju svoje sposobnosti da se uskladimo 
s prirodnim svijetom oko nas. Sposob¬ 
nost usklađivanja s energijom prirode 
te stoga i s planetarnom energijom 
omogućava nam pristup ogromnoj mu¬ 
drosti i uči nas da vjerujemo svojoj 
temeljnoj ljudskoj prirodi. 

Energija prirode daje nam šire razu¬ 
mijevanje svih oblika života. Svaka vrsta 
nosi veliku mudrost, različitu od mu¬ 
drosti svih drugih vrsta. Mnogo možemo 
naučiti od životinja, ne samo iz njiho¬ 
voga ponašanja nego i iz integriteta 
kojim žive. Iscjelitelji se obično služe 
pomoćnim sredstvima za iscjeljivanje 
koja oblikuju od tijela životinja pro¬ 
nađenih u šumi ili stradalih na cesti. 
Svako takvo tijelo smatra se darom 
“ Velikoga Duha”. Prema njemu se 
postupa s počasti i sa štovanjem. Ti se 
objekti izrađuju obredno kako bi zadržali 
mudrost vrste kojoj tijelo pripada. Rabe 
se u procesu iscjeljivanja za izravno 
holografsko povezivanje s mudrosti vrste. 

Naši cvjetni vrtovi i dvorišta pove¬ 
zuju nas sa zemljom na način koji 
možda nadoknađuje izgubljeno naslijeđe 
divljine. Oni su međuprostor između 
ljudi i prirode, spoj ljudske volje i 
volje prirode. Sve vrste čudesnoga bilja 
ispunjavaju naša osjetila divotom koju 
priroda unosi u naša dvorišta, staklenike 
ili dnevnu sobu. Biljke namiču raznolike 
frekvencije energija energetskom polju 
oko nas koje hrani naše polje. Kućno 
bilje posebno održava energiju u kući 
napunjenom, čistom i zdravom. Sto 
nam je bolja povezanost s tim biljem, 
veća je izmjena energije koja hrani i 
nas i biljke. 

Organski vrtovi povezuju nas s 
energijama Zemlje i daju hranu koja 
je energetski uravnotežena s našim 
potrebama. Što više radimo na zemlji, 
to smo više povezani i punjeni Zemlji- 
nim energijama. I naravno, imamo 
dodatnu korist od organske hrane koju 
proizvodimo. 

Gustoća populacije 

U kasnim sedamdesetim i početkom 
osamdesetih, u razdoblju od oko šest 
godina imala sam čast jedanput godišnje 
putovati u Nizozemsku radi pomoći u 
vođenju skupina intenzivne preobrazbe. 
Tijekom privatnih seansa koje sam u 
to vrijeme davala, zamijetila sam veoma 
čudnu stvar. Klijenti (obično Nizozemci 
ili iz neke druge europske zemlje) 
svoje su stolce privlačili bliže mojoj 
kada bismo sjeli raditi jedni sučelice 
drugima. 

Bez razmišljanja o tome, ja bih 
opet malo odmaknula stolicu. Za vri¬ 
jeme seanse klijenti bi se opet približili, 
a ja bih se potom odmaknula. Obično 
bi na kraju seanse moja stolica bila 
stisnuta uza zid. Zbog toga sam se 
osjećala veoma neugodno. To mi se u 
Americi nikada nije događalo. 

Zbunjena cijelom stvari, počela sam 
unaprijed namještati sobu kako bih si 
dala više prostora. No na kraju svake 
seanse neizbježno sam bila stisnuta uz 
zid. U tim okolnostima bilo mi je 
veoma teško misliti i odvojiti se od 
klijenta. Počela sam pomišljati da sa 
mnom uistinu nešto nije u redu. Možda 
sam jednostavno bila manje od tih 
ljudi prijateljski raspoložena. Pokušala 
sam se prinuditi na privikavanje novim 
granicama, no nisam mogla. Počela 
sam hodati po sobi ne bih li dobila 
više prostora. To je išlo minutu-dvije, 
a tada bi me klijent slijedio kako bi 
bio bliže. 


Konačno sam shvatila da je prob¬ 
lem u tome što se moja aura proteže 
30 do 60 centimetara dalje od njihovih. 
Oni su se trudili uspostaviti “nor¬ 
malni” kontakt sa mnom kao s drugim 
Europljanima. Kad sam počela proma¬ 
trati interakcije aura, shvatila sam da 
su ti ljudi (posebno Nizozemci koji su 
stisnuti uz more) prilagodili dimenzije 
svojih aura zajedničkom životu na 
manjem prostoru od onoga na koji 
sam ja navikla. 

Nekoliko godina kasnije, primijetila 
sam veliku razliku između aura Ameri¬ 
kanaca s Istočne obale i onih sa 

Zapadne. Općenito, ljudi iz područja 
New Yorka imaju polja koja se ne 
protežu tako daleko kao u ljudi iz 

južne Kalifornije. Pretpostavljam da će 
osoba koja živi na širem području s 
manje ljudi imati aurino polje koje se 
iz tijela širi dalje od nekoga tko živi 
na užim prostorima s više ljudi. 
Općenito, aure ljudi iz napučenih 
gradova manje su nego u ljudi sa 

sela. Aure ljudi iz gusto naseljenih 
zemalja manje su od aura ljudi iz 

zemalja s raštrkanom populacijom. 

K tome, postoji razlika u granicama 
koje ljudi međusobno stvaraju svojim 
aurinim poljima. Ljudi iz New Yorka 
koji polaze moja predavanja nastoje 
imati čvrste granice koje će ih odvajati 
jedne od drugih. Njihove aure se 
gotovo odbijaju jedna od druge na 
sedmoj razini poput dvije gumene lopte 
koje se odbijaju. U južnoj Kaliforniji, 
vidjela sam da ljudi koji polaze moja 
predavanja vole dopustiti svojim poljima 
aure da se prošire jedno kroz drugo 
bez interferiranja. Oni su dopuštali da 
njihova četvrta razina prodire kroz 
sedmu u istom prostoru, a da se nisu 
doista dodirivale. Tako će ljudi iz 
Kalifornije, iako imaju šira aurina polja, 
željeti stajati bliže jedni drugima radi 
komunikacije nego što će to biti 

ugodno Njujorčanima. Ovi će takvu 
komunikaciju doživljavati nekako pro¬ 
zračnom i ne u potpunosti ostvarenom. 
Osoba iz Kalifornije će istodobno osobu 
s Istočne obale doživjeti grubom i 
krutom. 

Naravno, postoje i drugi značajni 
čimbenici u tim razlikama. Glavni je 
taj da volimo komunicirati s ljudima 
miješajući one razine naših polja koje 
su nam najugodnije. Svatko od nas 
razvije neke razine aurinoga polja više 
od drugih, ovisno o obiteljskom i 
socijalnom naslijeđu. Različita društva 
drže do određenih vrijednosti. One 
usmjeravaju razvoj različitih aspekata 
ljudskog iskustva. Na primjer, ako se 
istina smatra visokom vrijednosti, tad 
će se trećoj razini polja obraćati mnogo 
pozornosti. Ako se drži da ljubav 
predstavlja najvišu vrijednost, tada će 
najvjerojatnije četvrta razina polja u 
tom društvu biti razvijenija. 

Naravno, razvoj ovisi o tome kako 
svako društvo izražava svoje vrijednosti. 
Ako se duhovne vrijednosti Božanske 
ljubavi ili Božanske volje smatraju 
najvišima, što i jesu u nekim religioznim 
društvima, tada će polja aure ljudi iz 
te zajednice odražavati tu vrijednost 
svojom višom razvijenosti. Šesta ili peta 
razina polja bit će najrazvijenijom. 
Pripadnici tog društva će prigodom 
komunikacije težiti miješanju svojih 
aurinih polja na tim razinama. 

Europljani nastoje biti jako sofisti¬ 
cirani, s visoko razvijenom prvom i 
trećom razinom i vole se vezati na 
trećoj razini. Njujorčani vole drugu, 
treću i četvrtu razinu, no ne vole ih 
miješati i više im odgovara da svoja 
polja spajaju na način koji stvara 
napetost. Napetost služi naglašavanju 
razlika među ljudima. Stanovnici 
Kalifornije vole drugu i četvrtu razinu 
i vole miješati difuzne energije bez 
mnogo angažiranja ili vezanja. Možda 


oni traže jednakost bez napetosti. Svi 
ovi zaključci temelje se na promatra¬ 
njima ljudi koji su polazili moja 
predavanja. Možda oni predstavljaju 
samo određeni dio spomenutih popu¬ 
lacija. 

Gradovi 

Veliki gradovi su mjesta visoke 
energije različitih energetskih tipova. 
Heyoan kaže da veliki gradovi i civili¬ 
zacije nastaju na mjestima na Zemlji 
gdje se akumulira velika količina životnih 
energija koje dolaze iz vanjskih prostora. 
Te su energije izvor znanja. On kaže 
da mi nesvjesno gravitiramo tim podru¬ 
čjima. Tu je svatko od nas nadahnut 
stvarati što rezultira rastom civilizacije 
koja materijalizira znanje iz akumuliranih 
energija toga mjesta. Mjesta gdje se 
rađala matematika i jezik nekad su 
počivala u tim vrtlozima energije. Ljudi 
koji su gravitirali tim mjestima postajali 
su kanali kojima su ti oblici znanja 
dovedeni u svijet. 

Heyoan dalje govori: 

“ Prema tome, kako vidite, ti 
ogromni centri učenja koji danas 
postoje na Zemlji predstavljaju mjesta 
takvih energetskih vrtloga znanja. 
Jedan od razloga zašto se centri 
civilizacije sele licem Zemlje jest 
taj što crpe određeno znanje (sadrža¬ 
no u energetskim poljima) koje je 
dominantno u datom povijesnom 
razdoblju. To je jedan od manje 
poznatih i važnijih čimbenika u 
napretku civilizacije. Svijet se okreće 
istaknutoj civilizaciji i stoga nije u 
svezi s mjestom koje će biti izvorom 
rasta sljedeće civilizacije.” 

Budući da gradovi donose kreativ¬ 
nost, pronalaske i znanje, stvaraju i 
mnogo otpadnog materijala kako na 

fizičkoj razini tako i na razini aure. U 
gradovima se učimo zajedničkom životu 
u visokoj energiji. Ta visoka energija 
nastoji osloboditi negativne energetske 
blokade koje treba očistiti. Nažalost, 
jedan od glavnih rezultata toga procesa 
jest taj da veliki gradovi ne akumuliraju 
samo ogromne količine energije višega 
znanja, nego također skupljaju i 
ogromne količine negativnih ili DOR 
energija. 

DOR je naziv koji je skovao Wilhelm 
Reich, a označava mrtvu orgonsku 
energiju (dead orgone energy). DOR 
energija vibrira prilično ispod frekvencije 
potrebne životu te može biti štetna za 
zdravlje i dobrobit. Gusto akumulirana, 
može biti opasnom te čak ugrožavati 
život. Ona izaziva pojavu bolesti u 
najslabijim djelovima tijela i energet¬ 
skoga polja. 

U mnogim velikim gradovima DOR 
energije prodiru svugdje pa prodiru i 
duboko u zemlju. Pogađaju svakoga 
tko živi na takvome mjestu, te mnogi 
moraju redovito odlaziti kako bi održali 
zdravlje. Na primjer, ja sam iscjeljivala 
i podučavala u New York Cityju oko 
petnaest godina. 

Da bih doprla do dobrih Zemljinih 
energija koje sam rabila u iscjeljivanju, 
bilo je potrebno proći kroz oko trideset 
i pet metara akumuliranih negativnih 
energija koje su izgledale poput tamnog 
smeđecrnoga mulja. On prekriva čitave 
kamenite i zemljane temelje New Yorka. 
Postoje, naravno, i mjesta gdje nije 
tako taman i debeo. No općenito, leži 
pod svim aktivnostima ovoga velikoga 
grada. 

Ispod tamnoga mulja nalaze se 
normalne, čiste Zemljine energije koje 
još nisu pogođene zagađenim ener¬ 
gijama. Izgleda da se masa i dubina 
DOR-a povećava iz godine u godinu. 
Film Istjerivači duhova II nije bio 
daleko od toga! 


Primijetila sam također da se zaga¬ 
đenje zraka u New Yorku uvelike 
povećava svake godine. Svake sljedeće 
godine mogla sam vidjeti porast 
negativnih učinaka na svojim pacijentima 
koji tamo žive. Svake se godine 
imunološki sustav ljudi sve više slamao 
zbog ogromnog zagađenja okoliša. 
Ponajprije sam to vidjela na mozgu. 
Prema mojim promatranjima aure, 
mnoge različite moždane stanice koje 
posjedujemo stvaraju veoma malene 
količine različitih tvari koje su prijeko 
potrebne za zdravo funkcioniranje tijela 
i mozga. Izgleda da se one ponašaju 
kao okidači koji kontroliraju rad 
organskih sustava u tijelu. Radeći godi¬ 
nama u New York Cityju primijetila 
sam stalno povećanje neravnoteže u 
lučenju tih tvari. Izgleda da veoma 
mala promjena u količini ili vremenu 
proizvodnje tih tvari stvara veoma ve lik e 
poremećaje u normalnom funkcio¬ 
niranju tjelesnih procesa. Premda sam 
mogla uspostaviti ravnotežu poreme¬ 
ćenih životnih energija u mozgu, paci¬ 
jent bi se vratio u zagađeno životno 
energetsko polje svojega okoliša koje 
bi ponovno ometalo zdrave moždane 
funkcije. Nitko baš ne mari za to što 
se događa. 

Tada sam počela primjećivati opće¬ 
nito stanje starijih stanovnika New York 
Cityja. Godine izlaganja zagađenju oko¬ 
liša uzelo je na njima svoj danak. Bili 
su mnogo manje energizirani, a njihova 
polja u mnogo većoj neravnoteži nego 
u starijih ljudi koji žive u seoskim 
područjima. 

Utvrdila sam da što su dulje ti 
ljudi bili izloženi DOR-u, to su postajali 
manje osjetljivima. To je kao kad stavite 
žabu u vodu i polako je zagrijavate. 
Ona ne primjećuje da voda postaje 
vruća i na kraju ugiba. S druge strane, 
da je ubacite u vruću vodu, iskočila 
bi. 

Izbor mjesta gdje ćemo 
živjeti 

Svi znamo gdje bismo željeli živjeti 
“kada bi samo mogli”. Mnogi ljudi 
bi voljeli da mogu živjeti tamo gdje 
su odrasli, jer se s nježnošću sjećaju 
krajolika svoje mladosti. Oni čeznu za 
osjećajima, prizorima, zvukovima, struk¬ 
turom i mirisima flore i faune toga 
područja, jer su u djetinjstvu bili osjet¬ 
ljiviji na svoje prirodno okruženje. Ta 
sjećanja obično ponovno stvaraju vezu 
um-tijelo kakvu smo imali u djetinjstvu, 
a izgubili procesom sazrijevanja. Ta 
povezanost ponovno uspostavlja zdravo, 
uravnoteženo stanje relaksacije aurinoga 
polja što pridonosi iscjeljivanju. 

S druge strane, drugi ljudi, koji 
su možda imali teže, poremećeno 
djetinjstvo, više se vole preseliti u 
potpuno različitu klimu i krajolik. Oni 
nalaze da su novi horizonti mnogo 
bolji za liječenje od starih. 

Naše sklonosti prema mjestu za 
život izravno su povezane s našom 
konfiguracijom životnog energetskog 
polja koju zovemo “normalnom”. 
Dobro se osjećamo u određenom spoju 
različitih tipova energije iz okoliša - 
mora, šuma, planina. U skladu s tim 
biramo mjesto gdje ćemo živjeti. Ta¬ 
kođer smo navikli na opseg energija i 
snage koji kroz nas prolaze. Ono što 
je za neku osobu normalno, za drugu 
može biti vrlo niska ili vrlo visoka 
energija. Navikli smo na određeni stu¬ 
panj “otvorenosti” sa specifičnim 
načinom na koji držimo svoje granice. 

Mi također biramo mjesto za život 
koje će nam pomoći da se osjećamo 
normalnima. “Normalan”, sjetit ćete 
se, zapravo predstavlja određenu uobi¬ 
čajenu neravnotežu koju nosimo u 
svom polju. Mi težimo oklišu koji će 
podržavati taj status quo. Obično ne 


volimo previše promjena u našem živo¬ 
tu. Ne volimo nikoga ili ništa što remeti 
naše normalne energetske razine. Veći¬ 
nom u skladu s tim biramo svoj životni 
okoliš. Dobro je za naš holistički način 
života ako taj izbor činimo svjesno. 
Ako doista trebamo preseliti u novu 
sredinu da bismo promijenili naš život 
onako kako to želimo, ali oklijevamo, 
možda tada ne bi bilo loše razmisliti o 
selidbi u potpuno novi dio zemlje. To 
je u svakome slučaju bilo dobro za 
Karen, ženu koja je nakon operacije, 
sjećate se, preselila na drugi kraj države. 

Staro umijeće Feng shui 

Feng shui (izgovara se fang švej) 
jest stara kineska vještina osmišljavanja 
i stvaranja skladnoga okoliša. Temelji 
se na vjerovanju da sve što radimo, 
gradimo ili kreiramo stvara energetske 
obrasce i utječe na njih. Ona uči da 
su naše sudbine i naši životi isprepleteni 
s djelovanjima univerzalnoga energet¬ 
skoga polja i ljudskoga energetskoga 
polja. Feng shui koristi smještaj zgrada 
i objekata kao sredstvo usmjeravanja i 
usklađivanja energija našeg okoliša s 
osobnim energijama. 

Na primjer, veoma je važno gdje 
su smještena i u što gledaju vaša vrata. 
Ako su okrenuta zidu, on će blokirati 
prirodni protok Zemljinih energija u 
vaš dom. Stalno zaobilaženje zida kako 
biste ušli u kuću oduzimat će vam 
više energije i ometat će vaš prirodni 
tijek. Stalno suočavanje sa zidom dok 
se približavate kući blokira prirodni 
protok energije kojim se povezujete s 
kućom dok joj prilazite. To će utjecati 
na vaš odnos s kućom i može učiniti 
da se osjećate slabim, zakinutim i bloki¬ 
ranim u životu zato što se morate 
boriti da biste došli do svojeg mjesta 
opuštanja. To dalje može izazvati još 
više borbi u vašem životu. 

Prema feng shuiu važno je znati 
energetske utjecaje krajolika, smještaj 
i tok vode s obzirom na kuću, zvijezde, 
boje, vrijeme, životinje, oblike i slično. 
Feng shui se koristi mnogim različitim 
stvarima kako bismo uspostavili kontro¬ 
lirani energetski protok na mjestu gdje 
provodimo svoje vrijeme. Na primjer, 
koristi se zrcalima za reflektiranje 
energije - zrcalo postavljeno na zid 
nasuprot ulaznim vratima odbija sve 
nadolazeće negativne energije. Koristi 
se zvukom u svrhu promjene energije 
ili usmjeravanja pozitivne energije u 
vaš dom radi zdravlja, dobrobiti i 
napretka. 

Feng shui vam može pomoći da 
izaberete mjesto za gradnju kuće ili 
ureda. Kaže vam gdje ćete je smjestiti 
u odnosu na krajolik, ceste i susjedstvo. 
Kaže vam gdje ćete postaviti svoj 
prilazni put. 

U bibliografiji je navedeno nekoliko 
knjiga o feng shuiu. Mnoga od poseb¬ 
nih pravila i principa koje poučavaju 
neće imati smisla za Zapadnjaka. To 
je djelomice tako zbog kulturnih razlika 
u pogledu na svijet, a djelomice zato 
što je to veoma stara tradicija. 

U njezinom predanju praznovjerje 
se moglo potpuno pomiješati s onim 
što je uistinu djelotvorno. No ako vas 
zanimaju pojedinosti o utjecaju okoline 
vašega doma ili ureda na vas, uzmite 
knjigu o feng shuiu i saznajte. 

Predlažem vam da se poslužite svim 
obavijestima iz ovoga poglavlja kako 
biste razmotrili mjesto gdje živite. U 
ovoj zemlji postoji velik izbor svih 
mogućih mjesta za život te možete 
preseliti u mjesto po svojemu izboru i 
tamo naći posao ako želite. 

Ako doista želite živjeti u gradu 
postavši dijelom visoke energije koja 
vam je tamo dostupna, pazite da 
redovito odlazite u prirodu. Osim toga 
redovito čistite svoje energetsko polje 


tehnikama opisanim u dijelu o njezi 
energetskoga polja navedenim u 10. 
poglavlju. 

Nekoliko dobrih pitanja koja 
možete sebi postaviti o mjestu 
gdje živite: 

Koju ste vrstu krajolika izabrali? 

Ako ne živite u krajoliku koji želite, 
što možete učiniti da tamo povremeno 
provedete vrijeme? 

Koji dijelovi zemlje vam pružaju 
tip granica koje najviše volite, s gusto¬ 
ćom naseljenosti koju volite? 

Gdje živi vrsta ljudi s kojima volite 

biti? 

Jeste li ikada poželjeli negdje pre¬ 
seliti, a nikada to niste učinili? 

Što mislite koje bi nezadovoljene 
potrebe ispunilo to preseljenje? 

Možete li tu potrebu zadovoljiti 
ovdje gdje sada živite? 

Predstavlja li vaša potreba uistinu 
nešto drugo? 

Predstavlja li ostanak tu gdje ste 
sada izbjegavanje nečega s čim se bojite 
suočiti? 

Ako da, pronađite što je to, tako 
da svjesno možete izabrati ostanak ili 
preseljenje ako želite. 


Energije prostora i objekata 
koji okružuju i hrane vaše 
polje 


Životni prostori 

Energija prostora u kojemu živite 
ima velik utjecaj na vaše aurino polje. 
Svi prostori imaju energiju. Ona ovisi 
o njegovom obliku, boji, materijalima 
od kojih je sazdan i energiji njegovih 


167 




kreatora. Prostor akumulira energiju 
ljudi koji ga koriste, energiju onoga 
što tu rade i energiju onoga čime to 
rade. Sve se te energije ugrađuju u 
prostor, bile one zdrave ili nezdrave. 
Sto više u nekom prostoru istu energiju 
rabe isti ljudi s određenim ciljem, to 
se taj prostor više puni energijom s 
toga cilja. 

Sigurna sam da ste primijetili 
energetske razlike između autobusne 
ili željezničke stanice i katedrale ili 
hrama. Na primjer, ako ste bili u New 
York Cityju, usporedite energiju na 
mjestima kao što je terminal Port Au- 
thority i Grand Central Station s ener¬ 
gijom katedrala St. Patrick i St. John 
the Divine te Emmanuelovim hramom. 
Energije na stanicama su grube, kao¬ 
tične, nazubljene i obično pune tamnih 
zagađenih oblaka. Nije ugodno tamo 
dulje boraviti. Može izgledati i opasno, 
ne samo zbog kriminala nego i zbog 
ogromne količine akumuliranih nega¬ 
tivnih energija koje možete pobrati u 
svoje aurino polje. S druge strane, 
energije katedrala i hramova su čiste i 
viših vibracija. Viša duhovna energija 
u tim prostorima pozitivno utječe na 
svakoga tko uđe. 

Energije akumulirane tijekom vjer¬ 
skih službi također sadrže i energije 
vjerovanja ljudi koji se ondje mole. 
Ljudi koji slijede istu vjeru osjećat će 
potporu u takvim prostorima, jer se 
nalaze u energetskom polju vjerovanja 
sličnih svojima. No te iste energije 
mogu smetati ili gušiti nekoga tko ne 
drži do iste vjere. 

Prostori namijenjeni tihim medita¬ 
cijama ili jednostavno spajanju s Bogom 
poput kvekerskih kuća za sastanke, 
imaju divnu jasnu, čistu energiju vrlo 
visoke vibracije. Najčišće meditativno 
mjesto koje sam vidjela jest svetište 
duhovne zajednice u Škotskoj zvane 
Findhorn. Findhorn je poznat kao 


zajednički prostor čovjeka i prirode. 
Nekoliko puta dnevno zajednica ovdje 
dolazi na tihu meditaciju. Godinama 
se tu ugrađivala predivna jasna i čista 
energija, usklađena s energijama priro¬ 
de. 

Temperatura i vlažnost u prostoru 
također utječu na vašu energiju. Sustavi 
za grijanje zraka snizuju vlažnost u 
prostoru do razine pustinjskoga zraka. 
Teško je održavati vlažnost na zdrav 
način. Takav suh zrak čini aurino polje 
ponešto krhkim i osjetljivim na napad. 
Grijanje vrućom vodom je najbolje, 
jer ne isušuje toliko zrak. Plinske peći 
ponekad propuštaju i prouzroče veliku 
štetu prije nego što se to otkrije. Ako 
imate plinsku peć ili štednjak redovito 
ih pregledavajte ili ugradite detektor 
plina. 

Aluminij ima vibracijski opseg znatno 
ispod onog koji je nuždan da bi 
podržavao ljudski život. Ja ga ne bih 
imala u svojoj kuhinji ili kući. Aluminij¬ 
ski podupirači na kućama ili prikolicama 
snizuju opseg vibracija životnih energija 
u njima. Oni crpe energiju ljudi koji 
su unutra. Drvo je veoma sukladno s 
vibracijama životnih energija i zdravo 
za život u njemu. Beton je neutralan 
za aurino polje. Neke velike zgrade 
imaju čelične strukture koje utječu na 
normalno širenje aurinoga polja. Ako 
su sobe u takvom stanu velike s visokim 
stropovima, čelik vjerojatno neće na 
to utjecati. Široki prozori donose mnogo 
svjetla koje puni zrak što pogoduje 
boljem zdravlju. 

Stvari s kojima živite 

Stvari također nose energiju. One 
sadrže energiju materijala od kojih su 
izrađene, energiju koju je u njih unio 
njihov tvorac (svjesno ili nesvjesno) te 
energiju koju je u njih unio njihov 
vlasnik. Ako su predmeti stari, nose 

energiju svih mjesta na kojima su 
držani. Stvari koje stavite u sobu donose 
sve te energije i dodaju ih energetskoj 
simfoniji sobe. 

Kristali smješteni na posebna mjesta 
u kući radi održavanja kućne energije 
veoma su korisni i odlično rade svoj 
posao. Moj prijatelj ima nekoliko velikih 
kristala u svakoj sobi ceremonijalno 
postavljenih u tu svrhu. Svaki put je 
prigodom moje posjete energija u toj 
kući bila divna. 

Iscjelitelji postavljaju prirodne kri¬ 
stale u svoje sobe za iscjeljivanje da 
bi sobi dodali dodatne iscjeljujuće 
energije, da bi svoje sobe održavali 
čistima od DOR-a, da bi bili spojeni 
sa zemljom i da bi povećali ljepotu 
sobe. Oni ih svakodnevno peru izlažući 
ih izravnoj sunčevoj svjetlosti i namačući 
ih u kupki od četiri žlice soli na 
četvrt vode, dvadesetak minuta. 

Različite vrste kristala imaju različite 
vibracije, a pojedinačno različito vibriraju 
premda su sastavljeni od istih minerala. 
Važno je ispitati svaki kristal da bismo 
bili sigurni kako će služiti namjeni 
radi koje je postavljen. Jednostavan 
test jest postaviti ga na mjesto gdje 
bismo ga željeli držati i ostaviti ga 
tamo nekoliko dana. Ako vam se i 
dalje bude sviđala njegova energija, 
tada ga ostavite tako dugo dok vam 
se to sviđa. Ako vam se ne sviđa, 
pomaknite ga na drugo mjesto i ponov¬ 
no ga ostavite nekoliko dana. Ako ni 
to nije pravo, ponovite postupak. Možda 
će sve završiti tako što ćete ga izbaciti. 
Važno je ono što vam odgovara. Vi s 
tim živite. 

Umjetničko djelo ima poseban uči¬ 
nak na aurino polje. On kod pojedinaca 
dosta varira no možemo izvesti neke 
općenitosti. Neka djela poput Van 
Goghove Zvjezdane noći otvaraju polje 
dubokoj osobnoj kontemplaciji o puto¬ 
vanju života, njegovoj agoniji i ekstazi. 


Prekrasni impresionistički prizori kao 
Monetovi Vodeni ljiljani pune šestu 
razinu našeg energetskog polja i stvaraju 
osjećaj duhovnog mira. Rembrandt 
izaziva čežnju za svjetlom i pojačava 
svjetlost središnje zvijezde u nama. 
Savršenstvo nekog umjetničkog djela 
nadahnjuje nas da damo sve od sebe 
dovodeći naše polje u stanje veće 
koherentnosti. Odgovarajući okvir vibrira 
istom frekvencijom kao slika. Slika sama 
po sebi ima određeni vizualni integritet. 
Okvir koji joj ne pristaje maskira 
vizualni potencijal umjetnikove namjere. 
Odgovarajući okvir jednak je intenzitetu 
neuramljene slike te tako idealno 
doprinosi njezinoj biti. Thomas Cole, 
slavni američki slikar izjavio je: “Okvir 
je duša slike”. Objesite svoje umjet¬ 
ničko djelo kako biste stvorili odgova¬ 
rajući ugođaj u prostoru gdje ćete ga 
promatrati. 

Zvuk u vašoj okolini 

Zvuk su stoljećima rabili u liječenju 
iscjelitelji i liječnici svih tradicija i 
kultura. Staro tradicionalno pjevanje, 
ponovno popularno u ovoj zemlji od 
šezdesetih, mijenja aurino polje tako 
da ulazimo u izmijenjena stanja svijesti. 
Mnogi suvremeni iscjelitelji koriste se 
intoniranjem u svrhu promjene aurinoga 
polja svojih klijenata i poboljšanja 
njihovoga zdravlja. 

Vidjela sam da zvuk ima veoma 
jako i izravno djelovanje na aurino 
polje. Tijekom svojega petnaestgodiš- 
njega iscjeliteljskoga iskustva u New 
York Cityju, rabila sam ga u mnoge 
različite svrhe. Koristeći se glasom, 
intonirala sam izravno u fizička tijela i 
aurina polja svojih pacijenata. Te sam 
zvukove snimala svakom pacijentu kako 
bi mogli jedanput ili dvaput dnevno 
slušati iscjeljujuće tonove specifične 
za njihovo tijelo i polje. Oni bi to 

činili jednostavno ležeći udobno na 
krevetu ili meditirajući na tu kasetu. 
Kako bi se stanje pacijenta popravljalo, 
obnavljala bih vrpcu novim setom zvu¬ 
kova. Na taj način su se mogli brže 
oporavljati iscjeljujući se kod kuće. 
Koristila sam se različitim tonovima i 
njihovim kombinacijama u različite svrhe 
kao što je: oslobađanje energetskih 
blokada, punjenje područja tijela, čiš¬ 
ćenje određenih energetskih linija auri- 
noga polja, zatim poticanje rasta tkiva, 
zaustavljanje krvarenja, pokretanje te¬ 
kućina, tjeranje nametnika iz tijela, 
razaranje njihovih jajašaca rezonantnim 
frekvencijama, razaranje mikroorganiza¬ 
ma njihovim rezonantnim frekvencijama, 
te pokretanje i punjenje čakra. 

Intoniranjem odgovarajućeg zvuka 
u deformiranu čakru, ona poprima 
oblik koji mora imati. Koristeći se 
VOP-om, to sam redovito činila pacijen¬ 
tima u svojoj praksi. Učinak je veoma 
snažan. Budući da je moj uvid precizan, 
mogu pronaći odgovarajući ton jedno¬ 
stavnim promatranjem reakcija čakre 
na različite tonove koje proizvedeni. 
Kada pogodim pravi ton, čakra se 
naprosto podigne i ispravno zarotira. 
Pošto je poprimila ispravni oblik i 
putanju na prvoj razini polja, potrebno 
je samo nekoliko sekund da dobije 
gravu boju na drugoj razini polja. 
Čudo kako to brzo djeluje. Kada na¬ 
stavim s intoniranjem nekoliko minuta, 
čakra se stabilizira. 

Tonovi kojima se koristim kombi¬ 
nacija su mnogih frekvencija i alikvotnih 
tonova. Nismo analizirali frekvencije 
tih tonova kako bismo ustanovili koje 
su frekvencije uključene, jer bi to 
zahtijevalo sofisticiranu opremu koju 
u ovom trenutku nemamo. Često sam 
te tonove snimala kod različitih ljudi. 
Obično su isti. Note koje sam na taj 
način utvrdila za svaku čakru navedene 
su na slici 9-1. 


SLIKA 9-1. TONOVI ČAKRA 


Čakra 

Boja 

(2. razina) 

Oznaka 

7 

bijela 

G 

6 

indigo 

D 

5 

plava 

A 

4 

zelena 

G 

3 

žuta 

F 

2 

narančasta 

D 

1 

crvena 

G* 


G* - ispod srednjeg “C”) 


Još jedna zanimljiva stvar u svezi s 
tim tipom intoniranja jest trenutačni 
učinak koji ono ima na pacijentovu 
sposobnost da predoči odgovarajuću 
boju u svom umu. Većina ljudi je pri¬ 
lično brzo spremna to učiniti. No ako 
pacijentova čakra ne funkcionira dobro, 
neće moći unijeti boju povezanu s 
njom, te je pacijent neće biti u stanju 
predočiti u mislima. Na primjer, ako 
treća čakra ne radi, a sve ostale rade, 
pacijent će sebi moći predočiti sve 
boje povezane sa svim čakrama osim 
žute koja je u svezi s trećom čakrom. 
Intoniranje u treću čakru ponovno će 
je dovesti u red. Čim se čakra “uspravi 
i ispravno zarotira” i poprimi pravu 
boju i pacijent će moći predočiti tu 
boju. 

Zvuk ne utječe samo na prvu razinu 
aurinoga polja koja oblikuje čakru, nego 
i na drugu razinu polja gdje su čakre 
u duginim bojama - crvena, narančasta, 
žuta, zelena, plava, indigo i bijela. 
Tehnikama intoniranja ja sam utjecala 
na sve razine polja. Broj razina na 
koje se istovremeno može utjecati ovisi 
o broju alikvotnih tonova koje je 
iscjelitelj sposoban istovremeno proiz¬ 
vesti. Ja sam kod sebe primijetila da 
čim pokušam proizvesti alikvotne tonove 
kojima ću utjecati na više razine polja 
zbog određene čakre, počinjem gubiti 

niže frekvencije i slabije djelujem na 
niže razine polja. Da bih riješila taj 
problem, jednostavno radim dvaput. 
Nakon prolaska kroz čakre, više razine 
polja svake čakre radim višim intoni¬ 
ranjem. 

U Iscjeliteljskoj školi Barbare Bren- 
nan mogu se dobiti dvije vrste kaseta 
za intoniranje čakra. Na jednoj su tonovi 
proizvedeni glasom kako je opisano, a 
na drugoj su tonovi za čakre stvoreni 
mehanički. 

Jedno polje istraživanja u usponu 
pokazuje da je zvuk izravno povezan 
sa stvaranjem oblika u prirodi.To se 
polje naziva simatika. U svojoj knjizi 
Cymatics , dr. Hans Jening iz Basela u 
Švicarskoj, pokusima je pokazao da je 
zvuk u izravnoj vezi s oblikom. Kada 
je na metalnu površinu stavio zrnca 
pijeska i izložio ih stalnoj zvučnoj fre¬ 
kvenciji, fina zrnca pijeska ili praška 
poprimila su specifične oblike. Kada 
bi promijenio zvuk, dobio bi drugačiji 
uzorak. Ponavljanjem prvoga zvuka po¬ 
novno je dobio početni uzorak. Dok 
je trajao isti zvuk, održavao bi se isti 
oblik; čim bi zvuk prestao, oblik se 
gubio, a zrnca su se polako razmjestila 
u skladu s gravitacijskom silom. 

Dr. Guy Manners, doktor osteopatije 
koji ima svoju kliniku u Bretfortonu, 
Worcestershire u Engleskoj, nastavio 
je taj rad s Jeningsom pokušavajući 
zvukom stvoriti trodimenzionalne oblike. 
U tu svrhu počeli su rabiti više od 
jedne frekvencije istodobno. Dvije, tri 
i četiri frekvencije u kombinaciji nisu 
stvorile trodimenzionalnu sliku. No čim 
su pokušali s pet zvučnih frekvencija 
simultano, na metalnoj površini su se 
stvorili mali trodimenzionalni oblici. 

Dr. Manners je dvadeset godina 
proučavao taj fenomen i pronašao 
tonske kombinacije koje odgovaraju 
svakome organu. Tada je konstruirao 
stroj nazvan simatičkim instrumentom 


kako bi proizvodio te zvukove i koristio 
se njima u kliničkoj praksi. U tom 
smislu su u uporabi u cijelome svijetu. 
Posjetila sam dr. Mannersa na klinici 
Bretforton Hali i promatrala te uređaje 
u radu. Bez sumnje su imali snažan 
učinak u smislu restrukturiranja auri- 
noga polja na ispravan, zdrav način. 
To je pak skraćivalo vrijeme liječenja. 

Do sada ste već shvatili da svi 
zvukovi oko nas izravno utječu na na¬ 
še aurino polje, bez obzira na to radi 
li se o glazbi, prometnoj buci, tvorničkoj 
buci ili neometenim zvukovima prirode. 
Tek počinjemo shvaćati široki raspon 
učinaka zvukova na naše zdravlje i 
dobrobit. 

Bez obzira na to što to još u 
potpunosti ne razumijemo, važno je 
priznati taj veoma snažan utjecaj te u 
skladu s tim regulirati svoj zvučni okoliš. 

Živite li u velikom gradu poduzmite 
sve dostupne mjere opreza kako biste 
kontrolirali zvučna zagađenja koja vam 
dolaze. Možda uspijevate spavati u grad¬ 
skoj buci, no ona ipak utječe na vaše 
polje. Predlažem vam da, ako ste u 
mogućnosti, postavite trostruke pro¬ 
zore i debele zastore koji prigušuju 
zvukove. Pokušajte kontrolirati i buku 
u svom uredu koliko god možete. 
Ako imate privatni ured izolirajte ga 
tako da ne ulazi buka iz drugih dijelova 
ureda ili izvana. Ako radite u velikoj 
bučnoj prostoriji izolirajte svoje nepo¬ 
sredno okruženje kako biste tu prigušili 
zvukove. I ako je moguće, zaštitite si 
uši. 

Glazba ima veoma značajnu ulogu 
u zdravlju i liječenju. Mnogi iscjelitelji 
se koriste glazbom kako bi smirili aurino 
polje ili ga doveli do viših vibracijskih 
razina u svrhu uvođenja pacijenta u 
stanje iscjeljivanja. Širok izbor glazbe 
pruža širok izbor učinaka. Neka glazba 
je veoma umirujuća, neka puni polje. 
Neka izravno pojačava izmijenjena stanja 

svijesti, druga budi racionalni um. Sada 
postoji mnogo New age glazbe koja 
tijekom slušanja puni i otvara čakre 
jednu za drugom. Neka glazba je 
prekrasna za meditacije. Na vježbama 
Iscjeliteljskoj školi Barbare Brennan 
stalno se koristimo glazbom da bismo 
studente uveli u različita stanja svijesti 
za iscjeljivanje. Na primjer, bubnjevi 
su veoma dobri za uzemljavanje i 
povezivanje sa Zemljinim energijama 
te za otvaranje prve i druge čakre. 
Popularna rock glazba otvara našu 
seksualnost te potiče tijelo i aurino 
polje na kretanje u živom bržem ritmu 
koji pojačava energetski protok kroz 
polje. Ljubavne pjesme otvaraju četvrtu 
čakru i povezuju nas jedne s drugima. 
Mnoge vrste meditativne glazbe stvorene 
sintesajzerima odlično podižu našu 
duhovnost. Svako glazbalo nas može 
provesti kroz sve razine ljudskog 
iskustva ako je glazbenik s time upo¬ 
znat. U školi Brennan mi se redovito 
služimo glazbom s harfe da bismo 
doživjeli bit naše srži. 

Redovito slušanje glazbe pomaže 
nam u održavanju zdravlja. Vrsta koju 
odaberemo u izravnoj je svezi s vrstama 
energija koje čine vaše energetsko polje 
te s vrstom osobnog učenja u nekom 
određenom trenutku. Slobodno odabe¬ 
rite glazbu koju volite i slušajte je na 
način koji želite. Otvara vam se čitav 
svijet ugode. Nemojte se toga odricati. 
Ako otkrijete da imate neke stare 
predrasude o izvjesnoj vrsti glazbe, 
možda biste je ponekad trebali iskušati 
i vidjeti što čini vašem polju. Možda 
nešto izbjegavate. Ili ste možda završili 
s nekom fazom osobnoga razvoja koju 
ta glazba predstavlja. 

Ako vaš bračni drug voli glazbu 
koju vi mrzite, ograničite slušanje 
muzike na jednu određenu sobu kako 
biste imali izbor slušati ili ne. Možda 
ćete trebati dva mjesta za slušanje 


tako da oboje može slušati što želite. 
Možda jedno od vas voli tišinu. Utvrdite 
u koje dijelu dana je želite i dogovorite 
se oko kućnoga reda kako bi svatko 
mogao zadovoljiti svoje potrebe. Ako 
je potrebno, postavite vrata između 
još nekih prostorija u vašoj kući. Ili 
zamolite bračnog druga da se služi 
slušalicama. 

Ako imate tinejdžere koji glasno 
slušaju glazbu, pokušajte je ograničiti 
na njihovu zvučno izoliranu sobu ili i 
njih zamolite da se koriste slušalicama. 
Bolje je sebe zaštititi od takve glazbe/ 
buke nego pokušavati promijeniti njih. 
Oni trebaju glazbu u svom prelasku u 
odraslo doba. 

Tijekom procesa ljudskog razvitka, 
ulaskom u pubertet, energije koje ranije 
nismo doživjeli, bar ne u ovome životu, 
počinju se očitovati u našem aurinom 
polju. Kroz cijelo polje počinju teći 
nove intelektualne i duhovne energije 
viših frekvencija. Nove energije su i u 
srčanoj i u seksualnoj čakri. Njihovo 
integriranje u naše polje predstavlja 
pravu borbu. Ne samo da se sve više 
odvajamo od roditelja, nego se učimo 
povezivanju s drugima na način koji 
ranije nismo znali. Prilično smo osjetljivi 
na takav razvitak aure pa smo jednoga 
dana djeca koja žele roditeljsku skrb, 
a drugoga ih već odbacujemo i zaljublju¬ 
jemo se u nekoga koga jedva pozna¬ 
jemo. U tinejdžersko doba rock glazba 
nam pomaže u tom prijelazu. Pomaže 
nam da se odvojimo od roditelja gradeći 
među nama zvučni zid. Pobuđuje ener¬ 
gije u aurinom polju koje se razvijaju 
tijekom pubeteta. Puni našu volju za 
životom u prvoj čakri, te našu seksual¬ 
nost u drugoj čakri. Smanjuje ovisnost 
o roditeljima i povezuje nas s prijate¬ 
ljima (treća čakra). I naravno, romantična 
glazba otvara četvrtu čakru. Ljubavlju 
nas povezuje s drugima koji prolaze 
isto iskustvo. Oslobađa nas roditeljske 

dominacije i našu ovisnost preusmjerava 
prema skupini sebi sličnih. Da bismo 
zadovoljili mnoge potrebe koje ćemo 
imati kao odrasli trebamo njegovati 
osnovnu vještinu povezivanja i suradnje 
s prijateljima. 

Ako se nije uspostavila prije puber¬ 
teta, ovo je posljednji poticaj da to 
učinimo prije odrasle dobi. Bez obzira 
na to koliko mi kao roditelji sada ne 
podnosili tu buku, ona je u jednom 
trenutku bila simbolom i našeg izlaska 
u vanjski svijet. 

Energizirajte svoj prostor bojom 

Sve što smo upravo rekli o zvuku, 
možemo reći i o boji. Oboje nastaje 
vibracijskim valom te tako oboje ima 
strukturu vala i vibracijsku frekvenciju. 
Zvuk i obojena svjetlost veoma se 
razlikuju. Zvuk je longitudinalni val 
koji putuje materijalnom tvari kao što 
su zrak ili zid kuće. Longitudinalni 
znači da slijedi putanju svojega valnoga 
kretanja. Zvukovi koje čujemo ne 
postoje u svemiru ili vakuumu. Oni 
za svoj prijenos trebaju tu materijalnu 
tvar. Obojena svjetlost, s druge strane, 
jest elektromagnetski val koji vibrira 
okomito na svoju putanju. Ona može 
putovati svemirom ili vakuumom. Oboje 
predstavljaju krajnju pojavnost viših 
frekvencija prisutnih izvan fizičkoga 
svijeta. Oboje su manifestacija Božan¬ 
skoga. 

Boja je bitna za zdravlje. Potrebne 
su nam sve boje našega aurinoga polja. 
Ako smo čisti, privlače nas boje koje 
su nam potrebne. Slika 9-2 navodi 
različite boje i općenite učinke koje 
imaju na vas. Na primjer, crvena boja 
pobuđuje naše emocije dok ih plava 
hladi i smiruje. Tom se kartom možete 
koristiti pri odabiru boja kod uređenja 
kuće, ureda ili sobe za iscjeljivanje. 
Kada točno odredite svrhu svakoga 


prostora u kojemu živite, možete 
odabrati boju koja će podržavati tu 
svrhu. 

Budući da je svako oboljenje pove¬ 
zano s disfunkcijom određene čakre, 
a svaku poremećenu čakru treba nahra¬ 
niti bojom koja joj nedostaje, boje 
mogu služiti za liječenje različitih bolesti. 
Na primjer, osoba koja ima hipofunkciju 
štitne žlijezde treba plavu boju. Ako 
je štitna žlijezda preaktivna, ima previše 
plave boje i vjerojatno treba zelenu 
koja općenito uravnotežuje polje. Paci¬ 
jenti s multiplom sklerozom trebaju 
crvenu i narančastu, jer su najviše 
pogođene prva i druga čakra. Svi 
oboljeli od raka trebaju zlatnu, jer svi 
imaju pocijepanu auru na sedmoj razini 
koja je zlatna. Pacijenti oboljeli od 
raka također trebaju boju čakre područja 
u tijelu koje je zahvaćeno rakom. Na 
primjer, pacijenti oboljeli od karcinoma 
jetre ili gušterače trebaju žutu boju ili 
boju breskve što su boje treće čakre 
na drugoj i četvrtoj razini polja. 

Čula sam da sobe obojene plavom 
bojom smiruju hiperaktivnu djecu. Neke 
umobolnice boje u plavo svoje zidove 
kako bi smirivale svoje pacijente. Pret¬ 
postavljam da će jednoga dana bolnice 
biti obojene u boju koja će pacijentovu 
svijest održavati u stanju iscjeljivanja. 
Boja zelene trave ili ružičasta pomoći 
će svakom pacijentu u punjenju i balan¬ 
siranju srčane čakre na drugoj i četvrtoj 
razini aurinoga polja. Srčana čakra je 
središte svakoga liječenja, jer sve 
iscjeliteljske energije moraju proći kroz 
središte srčane čakre na svom putu u 
tijelo primatelja. Mogli bismo također 
napraviti široke plohe obojenoga stakla 
osvijetljenog halogenim svjetlom punog 
spektra koje bi se mogle premještati 
iz sobe u sobu prema potrebama 
liječenja. Svaka ploha bi mogla biti u 
boji pojedine čakre tako da bi aurino 
polje moglo jednostavno upiti boju. 

SLIKA 9-2 OPĆENITI UČINCI BOJA 


Crvena 

Jača vezu sa zemljom i daje 
snagu temeljnim životnim 
težnjama kao što je volja 
za životom u fizičkom svi¬ 
jetu. Ona puni, štiti, zašti¬ 
ćuje. Dobra je za sve organe 
u području prve čakre. 

Kestenjasta 

Spaja strast i volju. 

Ružičasta 

Izaziva snažnu aktivnu ljubav 
prema drugima, Veoma iscje- 
ljujuća za srce i puča. Poma¬ 
že vam voljeti. 

Ciklama 

Donosi nježnu ljubav prema 
drugima. 

Breskva 

Daje blag, popustljiv, lagan 
širok duh. 

Narančasta 

Puni vašu seksualnu energiju 
i pojačava imunološki sustav. 
Dobra za sve organe u po¬ 
dručju druge čakre. Pojačava 
ambiciju. 

Žuta 

Daje bolju mentalnu jas¬ 
noću, osjećaj prikladnosti. 
Dobra za sve organe u 
području treće čakre. Čisti 
um. 

Zelena 

Donosi ravnotežu i osjećaj 
ispunjenosti: Ja sam u redu, 
ti si u redu i svijet je u 
redu. Dobra za sve organe 
povezane s četvrtom čakrom, 
kao što su srce i pluća. 

Plava 

Donosi mir, istinu, i tihi 
red. Pomaže govorenju 
istine, povećava osjetljivost, 
jača unutarnjeg učitelja. Do¬ 
bra za sve organe u po¬ 
dručju pete čakre, kao što 
je štitna žlijezda. Rabi se 
za cijeljenje rana u duhovnoj 
kirurgiji. 

Tamnoplava 

Donosi snažan osjećaj svrhe. 

Indigo 

Otvara duhovnu percepciju, 
donosi osjećaj ekstaze. Pove¬ 
zuje s dubljom tajnom du¬ 
hovnoga života. Dobra za 



sve organe u blizini šeste 
čakre. 

Purpurna 

Pomaže integraciji i kretanju 
ka duhovnosti, donosi osjećaj 
kraljevskog dostojanstva. Poja¬ 
čava osjećaj za vodstvo i 
poštovanje. 

Lavanda 

Donosi vedar stav prema 
životu. Čisti mikroorganizme, 
donosi osjećaj lakoće. 

Bijela 

Povezuje vas s vašom čisto¬ 
ćom i širi vaše polje. Širi 
duhovnost i povezuje s dru¬ 
gima na duhovnoj razini; 
potiče vanjski tijek energije. 
Ublažava bol. Dobra za mo¬ 
zak. 

Zlatna 

Potiče viši um, shvaćanje sa¬ 
vršenih obrazaca, donosi 
osjećaj velike moći. Povezuje 
s Bogom i duhovnom sna¬ 
gom u vama. Jača svaki dio 
tijela. 

Srebrna 

Veoma dobro čišćenje mikro¬ 
organizama, rabljena odmah 
nakon lavande i čišćenja ot¬ 
pada. Pomaže bržem kreta¬ 
nju i boljoj komunikaciji. 
Koristi se za zatvaranje rana 
u duhovnoj kirurgiji. 

Platinasta 

Čisti mikroorganizme još jače 
od srebrne svjetlosti. 

Smeđa 

Pojačava snažnu vezu sa ze¬ 
mljom. 

Crna 

Pomaže povlačenju u sebe i 
centriranju. Donosi potpuni 
mir. Ako se dobro rabi, 
pomoći će ulasku u duboke 
unutarnje kreativne snage. 
Dovodi nas u prazninu, do 
izvora nepojavnog svijeta koji 
čeka rođenje u pojavno. 
Uvodi vas u Sklad. Dobra 
za razumijevanje smrti. Dobra 
za liječenje kostiju. 

Mogli bi se svirati tonovi čakra kako 
bi svaka čakra koja dobro ne radi 
mogla poprimiti svoj zdravi oblik 
podižući se i rotirajući tako da može 
primiti boju. 

Naravno, postoje izuzeci u popisu 
boja datih na slici 9-2. Mogli biste isto 
tako svaku boju povezati s nekim 
bolnim osobnim iskustvom. U tom bi 
slučaju boja bila u svezi s iskustvom i 
imala bi na vas drugačiji utjecaj. Mi 
neke boje volimo, a druge mrzimo. 
Naš odnos prema boji također je izraz 
onoga što se događa u našem ener¬ 
getskom polju. Ako su naša prva i 
druga čakra, crvena i narančasta ne¬ 
dovoljno napunjene što znači da smo 
prigušili našu energiju volje za fizičkim 
životom i našu seksualnost, možda 
ćemo željeti zadržati takvo stanje. U 
tom slučaju trebat će nam crvene boje 
u našem polju radi emocionalnog i 
fizičkog zdravlja. No u isto vrijeme, 
možda ćemo izbjegavati te boje zbog 
toga što ih doživljavamo osobno. 
Nećemo htjeti nositi crveno ili naran¬ 
často jer bi to pojačavalo te energije. 
A kad bi se one jače očitovale u 
našem polju, pojavili bi se i svi emo¬ 
cionalni problemi vezani uz te oblike 
našega života. 

Život s pravim mirisima 

Rijetko kada stvari opažamo na 
neutralan način. Različiti prizori i 
zvukovi čine nas sretnima, tužnima ili 
ljutima. Izvjesni mirisi mogu neke 
pojedince učiniti pozitivno ekstatičnima. 
I ovdje postoji uzajamna veza između 
tih emocionalnih aspekata percepcije 
s jedne strane, i misli i sjećanja s 
druge. Prikladne arome mogu prizvati 
slike obroka i vina koje smo konzumirali 
u prošlosti, a miris različitih mirisnih 
štapića može nas vratiti snažnom 
duhovnom iskustvu koje smo jednom 


doživjeli tijekom duhovnog obreda kada 
su bili rabljeni. Miomiris parfema može 
pobuditi ugodne uspomene na nekoga 
koga smo voljeli, a tko je mirisao na 
taj parfem. Prirodni mirisi tijela mogu 
izazvati erotska sjećanja na vođenje 
ljubavi. Kad uđemo u ta pozitivna 
emocionalna stanja, naše aurino polje 
poprima konfiguraciju tih pozitivnih 
stanja i započinje iscjeljivanje. Tolika 
je moć aromaterapije. 

Osjet mirisa jedan je od prvih koji 
se razvio evolucijom. Registrira se 
olfaktornim sustavom koji se proteže 
do središnjeg dijela mozga u blizini 
limbičkog sustava. Stoga je olfaktorni 
sustav uvijek bio povezan s limbičkim 
sustavom. Limbički sustav je u izravnoj 
vezi s našim emotivno upravljanim 
odgovorima koje možemo nazvati 
životinjskim nagonima. Te prisilne 
aktivnosti - hranjenje, obrana i seksu¬ 
alno ponašanje - zauzimaju središnje 
mjesto u zaštiti pojedinca i čitave 
ljudske vrste te cjelokupnog životinjskog 
carstva. 

Na primjer, psima miris straha po¬ 
maže u preživljavanju. Poznajete li vi 
miris straha? Neki ljudi poznaju. Kada 
pas namiriše strah, odgovara na nako- 
liko različitih načina ovisno o tome 
tko se boji. Ako je to njegov čopor, 
postat će uznemiren i oprezan tražeći 
izvor opasnosti. Ako se radi o nepri¬ 
jatelju na kojeg se usredotočio, iskoristit 
će njegov strah i vjerojatno napasti. 
Reagirate li vi na miris straha? Kako? 

Arome koje nas okružuju u velikoj 
mjeri igraju ulogu u različitostima naših 
života. Kladim se da znate omiljeni 
miris osobe koju volite. Kladim se da 
on trenutačno utječe na vaše raspo¬ 
loženje. Uporaba mirisa stara je koliko 
i mi. U svetištima se mirisi pale kako 
bi pripadnici te zajednice lakše ušli u 
posvećeno stanje svijesti. Muškarci i 
žene upotrebljavaju miomirisne parfeme 

za privlačenje i poticanje osobe kojoj 
se žele približiti. Cvijeće svojim mirisom 
privlači ptice i pčele. Ako želite stvoriti 
određeni ambijent u kući koristite se 
i mirisima uz osvjetljenje i druge efekte. 
Koje mirise volite? Koja vam različita 
raspoloženja izazivaju? Rabite li različite 
mirise za različite stvari? Ako ne, 
pokušajte - iznenadit će vas moć osjeta 
za miris. 

Budući da arome izravno i vrlo 
brzo izazivaju psihološke odgovore, 
pravilno rabljene mogu pomoći u 
stvaranju veoma brzog odgovora u 
smislu iscjeljivanja. Aromaterapija se 
stoljećima rabi u liječenju. Razvili su 
je stari Egipćani, a široko upotrebljavali 
u Indiji i Kini. Liječnici američkih 
domorodaca rabili su je od najstarijih 
davnina. Sad u Americi postaje sve 
popularnijom. Možete kupiti aromatična 
ulja ili aromatične biljne ekstrakte za 
sve svrhe kojih se uopće možete sjetiti. 
Postoje aromatični pripravci koji će 
vas umiriti ili raveseliti, koji će opustiti 
mišiće ili energizirati, koji će potaknuti 
ili primiriti. Postoje aromatični pripravci 
koji će vas odvesti u različita stanja 
bivanja. Različite aromatične tvari 
energiziraju i uravnotežuju svaku čakru. 
I ako su ispravno izvedene, sve one 
djeluju. 

Stoljećima je poznato da ulje na 
koži olakšava ulazak iscjeljujućih 
energija. No prema mojemu VOP-u, 
događa se više od toga - više i od 
odgovora spomenutoga limbičkoga 
sustava. Meni se čini da su neki od 
aromatičnih pripravaka uporabljenih u 
iscjeljivanju ustvari aurini ekstrakti koji 
idu izravno u aurino polje dajući mu 
energiju koja mu je potrebna, slično 
homeopatskim lijekovima. Mišići se 
opuštaju od samog dodira “umirujućeg 
sredstva”. To sigurno nije dovoljno 
vremena da bi se ulje apsorbiralo u 
kožu ili mišić. Ja mogu vidjeti obojene 


energije aromatičnih pripravaka kako 
ulaze u polje. U stvari, prolaz za 
energetski protok počinje se otvarati u 
trenutku kada netko posegne za boči¬ 
com koja sadrži ekstrakt. 

Stoga predlažem da sami ispitate 
to područje: ne samo radi iscjeljivanja, 
nego i radi stvaranja odgovarajuće 
atmosfere u svojemu domu, uredu ili 
u sobi za iscjeljivanje. Pazite da rabite 
prirodne mirise koji su dobiveni od 
prirodnih tvari. Ne uporabite sintetičke 
pripravke - oni ne djeluju. 

Stvaranje prostora punog energije 

Postoji nekoliko stvari koje možete 
učiniti kako biste energiju vašeg životnog 
prostora održavali čistom. Neka dobiva 
mnogo sunca. Ono će puniti životnu 
energiju u sobi i sprječavati skupljanje 
mrtve orgonske energije. Ako se energija 
niskih vibracija ipak počne akumulirati 
u prostoru, možete je odstraniti 
dimljenjem paleći kadulju. Ili zapalite 
mješavinu šalice čistog alkohola i 
četvrtine šalice gorke soli. Preporučam 
da u sobi držite mnogo bilja tako da 
dolazi do stalne razmjene svježe energije 
između ljudi i biljaka. Prozore otvarajte 
kada je to god moguće radi svježega 
zraka. 

Čistoća i red u prostoru održavat 
će i energiju čistom. Za održavanje 
dobre pozitivne energije u prostoru 
veoma je važan red. Neka svaka stvar 
ima svoje mjesto tako da red bude 
lako održavati. Nered psihički zamara 
vaš sustav i crpi vašu energiju. Nered 
je odraz unutarnjega kaosa. On vam 
govori o vašim unutarnjim nedovršenim 
poslovima. Ako volite skupljati stvari 
kojima se nećete služiti ili koje vam 
se zapravo previše ne sviđaju, istražite 
zašto, jer to zasigurno utječe na mnoga 
druga područja vašega života. Red je 
Božanski princip. Red postoji da bi 

nam osiguravao prostor u kojem ispu¬ 
njavamo svoj životni zadatak. On stvara 
sigurno mjesto gdje se može pokazati 
naša kreativna snaga. 

Jedna pacijentica koja je k meni 
došla zbog bolova u kuku nije bila u 
stanju očistiti svoj stan od starih stvari, 
od kojih je neke ostavila njezina 
pokojna majka. Iscjeljivala sam je koliko 
god sam mogla, no stalno sam dobivala 
poruku da treba očistiti stan kako bi 
izliječila svoj kuk. Bol u kuku je bila 
povezana s njezinom nemogućnošću 
da zaboravi probleme koje je imala sa 
svojom majkom. Zbog njih je osjećala 
nerealnu krivicu. Kada se konačno 
riješila krivice i očistila stan, kuk se 
počeo oporavljati. Bilo je to nevjero¬ 
jatno promatrati. Svaki put kad je 
izbacila još jednu kutiju, kuk se opo¬ 
ravljao. 

Mnogi građevni materijali upotre- 
bljeni u zgradama za nas su otrovni. 
Fluorescentno svjetlo udara u aurino 
polje od čega ono postaje nekoherent- 
nim. Proizvodi mrtvu orgonsku energiju 
od koje se možete razboljeti. Jedno¬ 
stavno ga ugasite, stavite komadić ljep¬ 
ljive vrpce preko prekidača i postavite 
neku žareću podnu ili stolnu svjetiljku. 
Zrak stalno zagađujemo i našim plin¬ 
skim pećima. Uvijek kad ljudi raskužuju 
stan, udišu nešto otrova. Čak i kemi¬ 
kalije koje se koriste u dezinfekciji 
javnih prostora poput autobusnih toa¬ 
leta, nezdrave su za udisanje. Pa i 
onda kad u zraku lako otkrivamo otrove, 
očekujemo da naša tijela neće na njih 
reagirati dok ih udišemo. Zanemarujemo 
ih kao da je to nečiji tuđi problem. 

U svim našim velikim gradovima 
sada nije zagađen samo zrak nego i 
elektromagnetska energija prožima 
prostore u kojima živimo. Nju veoma 
teško možemo otkriti prirodnim putem. 
U knjizi Tjelesna struja (The Body 
Electric), dr. Robert Becker opisuje 


svoja istraživanja o utjecaju takvog 
zračenja na tijelo. Prikazao je studije 
koje pokazuju da postoji veća inciden- 
cija autoimunih bolesti poput leukemije 
i drugih oblika raka u ljudi čiji su 
domovi u blizini vodova visokog napona. 

Dolazimo do činjenice da trebamo 
mnogo raditi kako bismo zaustavili 
pustošenje i zagađivanje naših života. 
Najbolje mjesto za početak jest kod 
kuće. Reciklirajte sve što možete. To 
stvarno nije tako teško. Svake godine 
je sve organiziranije. Ustvari, već postoji 
veliko tržište za novu industriju recikli¬ 
ranja. 

Evo nekih stvari koje možete učiniti 
protiv zagađivanja u svom osobnom 
prostoru: 

- Živite daleko od žica visokoga na¬ 
pona. 

- U svoj dom ugradite dobar sustav 
ovlaživanja, nešto što će vodu ispara¬ 
vati u zrak. Ne rabite ultrazvučne 
ovlaživače koji u zrak izbacuju fine 
čestice koje prenose bolest. 

- Nabavite generator negativnih iona. 

- Filtrirajte zrak kućnim filterom zraka. 

- Filtrirajte vodu trostrukim filterom 
za vodu. Činite to u čitavoj kući. 
Mogu se nabaviti u većini opskrbnih 
centara. 

- Da biste spriječili zimski nedostatak 
svjetla, postavite dodatne svjetiljke 
punog spektra poput halogenih. Ili 
postavite posebnu svjetlosnu kutiju 
od 2500 luksa. Rabite je sat vremena 
dnevno. 

- Odstranite ili ugasite fluorescentnu 
svjetlost. 

- Ako rabite plin, nabavite detektor 
plina. 

Kreiranje prostora za liječenje 

Veoma je važno voditi računa o 
vašim potrebama glede okruženja u 
kojem ćete se nalaziti tijekom bolesti. 

Zapamtite, nalazit ćete se u sobi za 
ozdravljivanje, a ne za bolovanje. Sto 
se više budete okružili stvarima koje 
će vas podsjećati na to tko ste u 
stvari, to će ugodnije biti vaše vrijeme 
bolesti. Neka soba u kojoj se nalazite 
bude puna života, zadovoljstva i radosti. 
Zadovoljite svaki detalj vaših fizičkih 
potreba, ne samo u smislu fizičkog 
smještaja, nego i u smislu svjetla u 
sobi, glazbe, hrane i dragih predmeta 
oko vas. Evo popisa stvari koje trebate 
imati u svojoj sobi za liječenje: 

- nešto što će odražavati sve aspekte 
vašega bića 

- mnogo svjetlosti ako to ne smeta 
vašim očima 

- slike od obojenog stakla obješene 
u prozorima 

- kristale obješene u prozorima kroz 
koje će sunce stvarati dugine boje 

- vaše omiljene fotografije ili slike na 
zidovima 

- biljke i cvijeće 

- odjeća u vašim omiljenim bojama 

- vaše omiljene stvari 

- vaša omiljena glazba 

- stvari koje volite jesti, a dopuštene 
su u vašoj dijeti 

- meke stvari koje ćete dodirivati ili 
držati ako se osjetite usamljenima 

- mirisi koji vam se sviđaju 

- fotografije vaših prijatelja 

- svježi zrak. 

Neka energija u vašem životnom 
prostoru odražava vašu ličnost. Sklop 
energija u prostoru u kojem živite 
veoma je važan za vaše zdravlje i 
dobrobit. Kada birate namještaj i životni 
prostor, sjetite se da svi oni pridonose 
energetskom obličju. Veličina oblika 
je važna za vaše aurino polje. Ja ne 
volim niske stropove jer osjećam da 
moje aurino polje prolazi kroz njih. 
To mi stvara osjećaj stješnjenosti. Iz 
istog razloga volim i prostrane pro¬ 
storije. Da biste odgovorili na pitanja 


koja slijede o vašem životnom prostoru, 
iskoristite sve obavijesti koje ste dobili 
u prethodnim poglavljima. 

Evo nekoliko dobrih pitanja koja 
možete sebi postaviti o vašem 
životnom prostoru: 

Je li vam udoban i prijatan? 

Jeste li zadovoljni količinom svjetla? 

Odgovaraju li vam boje? 

Trebate li biljke? 

Izražava li vaš prostor sve vaše 
aspekte? Što još morate dodati kako 
bi svi bili uključeni? 

Kako vaš prostor odražava vaše 
zdravlje? 

Kako odražava vašu bolest? 

Što vaši ormari govore o vašoj psihi? 
Govore li jasno tko ste ili predstavljaju 
onaj dio vas kojem je potrebna pažnja, 
skrb i ljubav? 

Je li uređen onako kako vam se 
sviđa ili vam godinama smeta nešto 
što niste popravili i promijenili? 

Imate li stvari koje vam ne trebaju 
ili ih ne želite, a niste ih se riješili? 

Kako to utječe na druge aspekte 
vašega života? 

Čega se još ne želite osloboditi? 

Kakav se strah krije iza toga? 

Kako vaš životni prostor utječe na 
vaše odnose? 

Izražava li energija vašeg prostora 
vašu ličnost? 

Isto se odnosi na vaš radni prostor, 
bez obzira imate li ili ne vlastiti ured. 

Evo nekoliko dobrih pitanja koja 
možete sebi postaviti o svojem 
radnom prostoru: 

Kakva je energija vašeg radnog pro¬ 
stora? 

Kako doživljavate stol/pomagala/ 
opremu i kako izgledaju? 

Kako se osjećate u radnom prostoru 
i kako izgleda? 

Je li uredan? 

Na koji način odražava vašu ličnost? 

Služi li vam dobro? 

Što još trebate kako bi vam bilo 
lakše raditi? 

Izražava li energija vašeg radnog 
prostora vašu ličnost? 

Iz duhovne perspektive, naša tijela 
su vozila kojima ćemo izvesti zadatak. 
Kad se psihološki naviknemo promatrati 
naša tijela kao vozila kojima ćemo 
ostvariti neki zadatak u fizičkoj stvar¬ 
nosti, briga o njima na nov način 
postaje veoma važnom. Ne samo da 
želimo da budu zdrava nego ih želimo 
i održavati veoma čistima i otvorenima 
tako da možemo živjeti u najvećoj 
mogućoj ravnoteži s prirodom i s 
najvećom mogućom visokoosjetilnom 
percepcijom. Ono što smo nekada zvali 
zdravim neće više izgledati tako zdravo. 
Na primjer, jedenje teškog mesa, šećera 
i stimulansa poput kave otupljuje naše 
osjete. Ono što odijevamo potiče ili 
usporava protok energije kroz naše 
tijelo. Higijena postaje veoma važna 
kako bi naša energetska tijela ostala 
nezagađena. Vodeći računa o tim i 
drugim područjima unaprjeđujemo ne 
samo naše zdravlje nego također i 
osjetljivost prema našem energetskom 
polju te svim energetskim poljima oko 
nas. 


Osobna higijena fizičkoga 
tijela 

Zapamtite, vaša koža je najveći 
organ za izlučivanje u tijelu i stoga je 
važno održavati je u punoj radnoj 
formi. Koristite se prirodnim i neotrov- 
nim sapunima ili sredstvima za čišćenje 
kože s pH faktorom usklađenim s 
vašom kožom. Ona ima prirodno kiselu 
površinu što pomaže u sprječavanju 
infekcije. Ako rabite sapune koji su 
previše alkalni, odstranit ćete zaštitni 
sloj i izložit ćete se napadu. Mi 
prirodno gubimo gornji sloj kože kada 
odumru stare stanice i zamijene ih 
nove. Četka za tuširanje dobro odstra¬ 
njuje te stare stanice. Ako pak rabite 


hidratantne kreme ili losione, pazite 
da budu prirodni s prilagođenim pH. 
Isto vrijedi za vašu šminku. Ne rabite 
šampone koji na kosi ostavljaju teške 
naslage. Neka i oni budu neotrovni i 
prirodni. 

Četkajte zube dva puta dnevno, a 
čistite ih svilom jedanput dnevno. 
Koristite se prirodnim pastama za zube 
ili kombinacijom jednog dijela soli i 
osam djelova sode bikarbone. 

Mijenjajte četkicu za zube svaka 
dva tjedna ili sterilizirajte ovu koju 
imate. Na tržištu postoje i pomagala 
za čišćenje zubiju koja odstranjuju 
plakove. Vidite što će vam preporučiti 
vaš zubar i nabavite jedno. Meni veoma 
dobro služe. 

Ako ste previše bolesni da biste 
sve to činili ili ako ranije niste rabili 
prirodne proizvode, neka vam netko 
pomogne. 


Njegovanje vašega 
energetskoga polja 

Vaše energetsko polje treba njegu 
baš kao i fizičko tijelo. Kao što znate, 
u aurinom polju se skuplja tamna 
ustajala energija kad ono ne funkcionira 
pravilno. To se događa kad se držite 
negativnih osjećaja, kad ste pod jakim 
stresom, kad ste iscrpljeni ili premoreni 
i ponekad kada ste bili izloženi teškim 
negativnim energijama drugih. Tamne 
oblačaste mase akumuliraju se na drugoj 
razini polja, a teška ljepljiva sluz skuplja 
se na četvrtoj razini. Znat ćete kada 
ste skupili tamne oblake ili tešku sluz 
u svojemu polju, jer se to može osjetiti 
na različite načine. Možete imati bolove 
u području gdje su akumulirani, poput 
glavobolje ili bolova u mišićima. Možete 
se osjećati tromima, umornima, uznemi¬ 
renima ili bolesnima. Može vam se 

čak činiti da ste teži nego inače ili da 
ste zatrovani ili zagađeni. Možete se 
osjećati kao da ste se prehladili ili 
dobili gripu. Sve vam to daje znak da 
što prije očistite svoje polje kako se 
ne biste razboljeli. Evo nekoliko načina 
kojima možete iz vašega polja očistiti 
tamne oblake ili sluz. 

Kupke 

Jedan od najboljih načina koji ja 
znam za čišćenje polja jest kupka sa 
soli i sodom bikarbonom. Možete staviti 
i po pola kilograma od svakoga u 
kadu vode. To je jaka otopina koja 
oduzima energiju. No ako ste pokupili 
mnogo negativne energije ili zbog 
bolesti skupili mnogo energije nižih 
vibracija, dobro je da bude tako jaka. 
Neka voda ne bude prevruća. Sa soli 
i sa sodom bikarbonom nećete moći 
izdržati jednako toplu vodu kao obično. 
Ako imate problema s niskim tlakom, 
budite veoma pažljivi, jer su se ljudi 
znali onesvijestiti u takvoj kupki, a to 
vam nije potrebno. Ako postanete 
ošamućeni, izađite iz kade i pokušajte 
s hladnijom vodom. Namačite se 
dvadeset minuta. Zatim ležite na sunce 
deset ili dvadeset minuta kako biste 
ponovno napunili svoje polje. Zaštitite 
se od sunca. Bit ćete iznenađeni koliko 
ćete se čišćim i lakšim osjećati nakon 
takve kupke. 

Danas se mogu kupiti i druge 
kupke za čišćenje polja. Potražite ih u 
vašoj obližnjoj prodavaonici zdrave 
hrane i eksperimentirajte. Postoje kupke 
koje će vas osvježiti, koje će vam 
pomoći da zaspite ili koje će odstraniti 
mlječnu kiselinu iz upaljenih mišića 
nakon napora. 

Uvijek je ugodno kupati se uz 
glazbu i svjetlost svijeća. U tom slučaju 
možete ući u duboko stanje iscjeljivanja 
i tijekom kupanja vizualizirati. 


Dimljenje 

Svoje polje možete čistiti i dimlje- 
njem. Uporabite štapiće kadulje ili 
cedrovine ili njihovu kombinaciju iz 
vašoj obližnjoj prodavaonici zdrave 
hrane. Jednostavno pustite da dim iz 
štapića prolazi kroz vaše aurino polje. 
Iz njega će izvući DOR. Radite to vani 
ili kod otvorenih vrata ili prozora. Neki 
mirisni štapići također čiste polje. 
Eksperimentirajte s vašim omiljenim 
mirisima. 

Kristali 

Uzmite u ruku čisti kvarcov kristal, 
pronađite energiju niske vibracije u 
svojemu polju i usmjerite je ka kristalu. 
Činite to s namjerom. To će funkcio¬ 
nirati samo ako ste u stanju um 
održavati slobodnim od bilo čega dru¬ 
goga dok to radite. U trenutku kada 
vaš um ili namjera odu negdje dru¬ 
gamo, čišćenje prestaje, a negativna 
energija se vraća u vaše polje. Ako ste 
uspješni meditator i možete pronaći 
energiju niske vibracije u svojemu polju, 
trebali biste to moći. Nakon završetka 
očistite kristal. 

Kristali se čiste na nekoliko načina. 
Najlakši je jednostavno ih staviti na 
sunce jedan dan. Ako živite pokraj 
oceana možete ih zakopati u pijesak 
ispod slane vode jedno popodne ili 
jedan dan. Pazite, na ovaj način ih 
možete izgubiti. Možete ih preko noći 
namakati u otopini četvrtine čajne žličice 
morske soli u oko pola litre izvorske 
vode. Utvrdila sam da su sve gornje 
metode veoma dobre. Čula sam da ih 
neki ljudi jednostavno ostavljaju u suhoj 
morskoj soli jedan dan. Jednom sam 
promatrala Marcela Vogela kako ih čisti 
mlazom energije iz svojega trećeg oka 
i zamahom jako energizirane ruke. No 
to, dakako, zahtijeva praksu. 

Četka za auru 

Drugi dobar način njege vašeg 
aurinoga polja jest četkom za auru. 
To je poput češljanja kose, no ovaj 
put ćete češljati auru. Radite to s 
partnerom. Jedna osoba stoji raširenih 
nogu za širinu ramena, ruku uz tijelo 
i zatvorenih očiju. Druga započinje s 
prednje strane tijela. Široko raširenim 
prstima dosegnite iznad partnerove 
glave koliko god možete. Zamislite da 
su vam prsti petnaest centimetara duži 
nego što jesu. Počnite sada te produ¬ 
ljene prste obje ruke koristiti kao četku. 
Vršite dugačke neprekinute poteze od 
iznad glave dužinom cijeloga tijela sve 
do poda. Kada dođete do dna polja 
pokret završite zvonoliko. Uočite da 
vaši zamišljeni produljeni prsti ustvari 
prolaze kroz vaše fizičko tijelo. Učinite 
jedan dugačak zamah niz tijelo bez 
zaustavljanja. Zamah ne prekidajte. 
Ukoliko to učinite, ponovno započnite 
od vrha glave kako se energija ne bi 
penjala nazad. Sada se pomaknite za 
korak oko tijela i sve ponovite tako 
da sljedeći zamah bude uz onaj pret¬ 
hodni. Nastavite tako oko tijela pokri¬ 
vajući čitavo tijelo dok ne dođete do 
mjesta gdje ste započeli. Pazite da ne 
ostane nepokrivenih područja. Sada 
je red na vama za češljanje četkom za 
auru. Ono ima divan umirujući i 
prizemljujući učinak. Uživajte. 


Odjeća i nakit 


Jeste li ikada pogledali u vaš ormar, 
a tamo nije bilo ničega što biste obukli 
premda je bio pun odjeće? Možda ste 
trebali boju koje tamo nije bilo. Vaše 
energetsko polje odgovara na boje 
koje nosite. Obično želite nositi boju 
koja vam nedostaje ili s kojom ste 


toga dana usklađeni. Na primjer, ako 
vam je potrebno više fizičke energije 
možda ćete toga dana trebati crveno. 
Bijes, međutim, čini energetsko polje 
tamnocrvenim. Ako ste ljuti, a na poslu 
ne želite biti ljuti, bolje da za posao 
ne odjenete crvenu boju. Ona bi mogla 
gomilati vaš bijes. S druge strane, crveno 
će štititi vaše polje odbijajući negativnu 
energiju. Ono će vam također pomoći 
da tu negativnu energiju ne apsorbirate. 
Sve boje koje nosite vi i drugi oko 
vas, utječu na vaše raspoloženje. Opće¬ 
nito, sve boje navedene na slici 9-2 
(vidi str. 174) jednako djeluju i na 
odjeći. 

Ako ste bolesni, a vaše pidžame 
ne pružaju velik izbor boja, možda 
ćete poželjeti da netko izvadi iz ormara 
vašu omiljenu odjeću tako da je možete 
vidjeti i upijati njezine boje. Možete 
pokušati nabaviti pidžame u različitim 
bojama. Ili pak prema tablici izaberite 
boju koja vam je potrebna i pošaljite 
prijateljicu da kupi metar platna te 
boje. Prekrijte njime postelju. Obojene 
žaruljice ili široki zeleni snop reflektora 
bit će od velike pomoći. I cvijeće 
svojom bojom doprinosi vedrini vašeg 
okoliša. 

Moja prijateljica iscjeliteljica pričala 
mi je da se stanje njezine pacijentice 
oboljele od multiple skleroze poboljšalo 
kada je počela nositi crvene sokne 
kako bi energizirala svoje noge. Pacijen¬ 
tica je bila sigurna da su crvene sokne 
na to utjecale. 

Nosite prirodna vlakna. Ona imaju 
snažan pozitivan učinak na energetsko 
polje pojačavajući ga i podržavajući 
ga. Najbolji su pamuk, svila i vuna. I 
miješani proizvodi su također u redu. 
Vodite računa da imaju više prirodnih 
nego sintetičkih vlakana. Proizvode 
izrađene od nusproizvoda nafte najbolje 
je izbjegavati naročito ako mislite da 
biste na njih mogli biti alergični. To 

su akril, poliester i najlon. Ti sintetički 
proizvodi utječu na prirodni energetski 
grotok ljudskog energetskog polja. 
Čarape od najlona snažno utječu na 
energetski protok kroz noge u oba 
smjera i po mojemu mišljenju, povezane 
su s mnogim modernim ženskim boles¬ 
tima. Savjetujem da ih nosite samo kada 
doista morate. Ako ste u mogućnosti, 
pronađite negdje svilene čarape. 

Ako nosite nakit ili kristale, pro¬ 
vjerite da su u zdravom vibracijskom 
opsegu vašega polja. To ćete ispitati 
držeći ih čvrsto u šaci i osjećajući 
učinak koji proizvode na vašu ruku. 
Je li njihova energija teška ili lagana? 
Oštra ili blaga? Probija li vaše polje ili 
nježno miluje njegov vanjski dio? 
Uzbuđuje li vas ili smiruje? Puni li vas 
energijama koje trebate ili iz vas izvlači 
energiju zato što su njegove vibracije 
za vas prespore. Pronađite na kojim 
djelovima tijela je energija ugodna kada 
ih tamo položite. Je li vam ugodno s 
njima? Možda trebate određenu boju 
u vašem aurinom polju. Zapitajte se 
zašto nosite taj kristal. Djeluje li on? 
Zapitajte svoje vodstvo što s njim 
trebate činiti. Ponovite postupak sa svim 
vašim kristalima i nakitom. 

Može nam postati loše noseći stvari 
koje su pripadale drugim ljudima čije 
energije nisu sukladne našima. Da biste 
to izbjegli, ako ste dobili ili naslijedili 
stari komad nakita, namačite ga tjedan 
dana u slanoj vodi. Uzmite četiri žlice 
morske soli na litru izvorske vode. 
Ako je moguće, sve to stavite na sunce. 


Životna energija u hrani koju 
jedete 

Sva hrana koju jedete sadrži životnu 
energiju. Različita hrana ima različite 
kombinacije energija. To znači da, kada 


jedete hranu, upijate njezinu energiju. 
Ako je ona potrebna vašem aurinom 
polju, služit će vašem tijelu i zdravlju. 
Ako energija iz hrane koju jedete nije 
potrebna vašem tijelu, tada će utjecati 
na vaše zdravlje. 

Potrebna su još mnoga istraživanja 
da bi se razjasnilo kako životna energija 
iz naše hrane utječe na nas. Dva najveća 
istraživača za koje znam da su ispitivali 
životnu energiju hrane jesu slavni 
Michio Kushi koji je razvio makrobiotiku 
i dr. Hazel Parcelles, naturopatski liječ¬ 
nik iz Albuquerquea, New Mexico, koji 
je proučavao životnu energiju u organ¬ 
ski uzgajanoj hrani u usporedbi sa 
životnom energijom hrane uzgajane 
pesticidima. 

Makrobiotika dijeli hranu ponajprije 
energetski u dvije osnovne grupe: na 
onu koja sadrži yin ili žensku energiju 
i onu koja sadrži yang ili mušku ener¬ 
giju. Sva hrana se može odrediti skalom 
koja pokazuje stupanj yina ili yanga, a 
u sredini ima oznaku neutralna. 

Prema makrobiotici, potrebna nam 
je određena kombinacija tipova hrane 
utemeljena na energiji koju nose. Ona 
varira u odnosu na našu ličnost, godiš¬ 
nje doba i još na mjesto gdje živimo. 
Makrobiotika je sada veoma popularna. 
Srela sam mnoge ljude koji su se 
oporavili na taj način. Nekima nije 
činila tako dobro, jer joj se njihova 
tijela nisu mogla prilagoditi. To je ili 
bila drastična promjena u odnosu na 
način kako su se hranili čitavoga života, 
ili to jednostavno nije bilo ono što su 
njihova tijela u tom trenutku doista 
trebala. 

Dr. Hazel Parcelles je dugovječna 
iscjeliteljica kojoj su u vrijeme pisanja 
ovih redaka čak 103 godine i koja još 
uvijek vrijedno radi. Bila je pionir na 
polju mjerenja životnih energija u hrani 
radi utvrđivanja energetskog opsega 
koji “podupire ili potiče životnost”. 

(Energetski opseg označava frekvenciju 
pulsacija). Izumila je metodu mjerenja 
opsega životne energije u hrani putem 
viska. Ako je u nekoj hrani ona ispod 
opsega koji podržava ili potiče životnost, 
preporučuje da se ne jede. Ukoliko 
je pojedemo, oduzima energiju iz 
sustava. 

Prema dr. Parcelles, dvije glavne 
stvari umanjuju opseg životne energije 
u hrani. Prva je zagađenje takvim 
stvarima kao što su pesticidi i kisele 
kiše. Da bi hrana bila zdrava treba 
zadržati pulsiranje aure u ritmu koji 
je najmanje jednako visok ritmu pulsi- 
ranja ljudskog energetskog polja. Svježa, 
prirodno uzgojena hrana uvijek ima 
višu energiju od one hrane koja je 
zagađena pesticidima. Organska hrana 
sadrži vibracijske obrasce životne 
energije koje trebamo da bismo bili 
zdravi. Organska hrana je zdrava ne 
samo zbog toga što sadrži normalne 
energetske obrasce nekog proizvoda 
nego i zato jer ima dovoljno visok 
intenzitet vibracijskog opsega za održa¬ 
vanje života. Ona također sadrži pri¬ 
rodnije hranjive sastojke poput vitamina 
i minerala. 

Doktori Patrick i Gael Crystal Fla- 
nagan iz Flagstaffa, Arizona, mnogo 
godina su pod snažnim mikroskopom 
promatrali učinak prehrambenih proiz¬ 
voda na krv. Utvrdili su da sirovo 
voće i povrće kao i njihovi sokovi 
brzo utječu na krv u pozitivnom smislu. 
Sirovo voće i povrće pružaju minerale 
u tragovima i žive enzime koji su 
snažni katalizatori krvi. Tekućine u 
stanicama organskog voća i povrća 
imaju visoki zeta potencijal ili negativni 
električni naboj. Zeta potencijal je sila 
koja održava na rastojanju milijarde 
cirkulirajućih stanica zaduženih za 
prehranu ljudskog organizma. Njome 
se naše krvne stanice održavaju u 
cirkulaciji. Ako je zeta potencijal nizak, 


otrovi se ne mogu suspendirati kako 
bi bili uklonjeni, hranjive tvari se ne 
mogu suspendirati za prijenos do stanica 
i cijeli sustav postaje zagušenim. 

Flanagani su otkrili da otrovi i 
zagađivači uništavaju zeta potencijal u 
hrani koju jedemo i stoga je čine 
teško iskoristivom za hranidbene potrebe 
tijela. Zasićene masnoće i masnoće 
životinjskog porijekla iz mlijeka i 
mliječnih proizvoda, čipsa, prerađene 
hrane i mesa izazivaju zgušnjavanje 
krvi. To utječe na pokretnost krvi i 
njezinu sposobnost prenosa hranjivih 
tvari do stanica. Također blokira i 
izlučivanje toksina. 

Neki pozitivno nabijeni ioni poput 
aluminijevih iona krajnje su desruktivni 
za ravnotežu biološkog koloidnog su¬ 
stava. Radi toga ne bismo trebali za 
kuhanje rabiti aluminijske lonce i tave. 
Trebali bismo pozorno izbjegavati pro¬ 
izvode koji sadrže aluminijum kao što 
su sredstva protiv kiseline u želucu 
(antacidi), prašak za pecivo i dezo- 
doransi. 

Pesticidi ne samo da vibracijski op¬ 
seg nekog proizvoda smanjuju ispod 
granice koja podržava životnost, nego 
i izobličuju oblik energetskog polja 
tog proizvoda mijenjajući na taj način 
njegovu prirodu. Sto je više pesticida 
u hrani, to je izobličenije i slabije 
njezino energetsko polje. Dr. Paracelles 
može otkloniti negativne energetske 
učinke otrova zaostalih u cjelovitoj hrani 
poput povrća, voća i jaja. Ta formula 
može izgledati apsurdna jer je jako 
jednostavna, no ona uspostavlja izvorni 
oblik i intenzitet životnoga energetskoga 
polja nekoga proizvoda. Ona je djelo¬ 
tvorna kod povrća, voća, cjelovitog zmja 
i čitavih sirovih jaja. Ne djeluje kod 
hrane koja više nema svoje intaktno 
energetsko polje - kao meso, perad, 
prerađena hrana, mljeveno zrno ili 
mliječni proizvodi. 

Jednostavno napunite sudoper hlad¬ 
nom vodom. Dodajte šalicu Cloroxa 
(sredstvo za izbjeljivanje na bazi klora, 
op. prev). Mora biti čisti Clorox bez 
ikakvih dodataka (ne nekakav poboljšan 
posebnim mirisima i si.). Ostavite sve 
povrće i jaja koje ste donijeli iz pro¬ 
davaonice neka se namaču u sudoperu 
dvadesetak minuta. Nakon toga isperite 
sve u hladnoj vodi i gotovi ste. Spremite 
kao obično u hladnjak. 

Dr Parcelles navodi da je drugi 
glavni način kojim hrana gubi svoju 
energiju kvarenje. Sva se hrana kvari, 
gubi svoj frekvencijski opseg i vibrira 
frekvencijom nižom od životne. Kada 
pojedete takvu hranu, ona će jedno¬ 
stavno sniziti opseg vibracija vašega 
polja. Ono će morati nadoknaditi sni¬ 
ženu frekvenciju dovodeći energiju iz 
drugog izvora kao što je probavni sustav, 
ili će to smatrati gubitkom energije. 
Bolje da je ne jedete. Neka vaša hrana 
bude svježa. Prekuhavanje hrane također 
znatno umanjuje njezinu životnu ener¬ 
giju. Stoga je bolje da jedete na pari 
lagano kuhano, nego u potpunosti 
skuhano povrće. 

I druge stvari utječu na energiju 
hrane. Na primjer, kada su životinje 
klane u strahu, njihova aura ima 
energetsku konfiguraciju straha. Auru 
straha koja je sivkasto bijela s oštrim 
šiljcima u sebe unose osobe koje ih 
jedu. Oni potom iz svojega polja moraju 
čistiti energiju straha. Iz mojega kuta 
gledanja, to je jedan od razloga zbog 
kojeg rabiji provode obred prije klanja 
stoke za košer meso. 

Da bi energija u mesu ostala čista 
i sinkronizirana sa Zemljinim ener¬ 
gijama, američki domoroci su uzimali 
samo meso koje su morali pojesti. 
Činili su to sa štovanjem i zahvalnosti. 
U obredima su tražili dopuštenje da 
se hrane životinjama koje će loviti i 
ubiti. Tako su na četvrtoj razini hologra- 


fski održavali vezu sa životinjama koje 
su smatrali ravnopravnim stanovnicima 
Zemlje. Obred sadrži saznanje da će 
jednoga dana i osoba biti konzumirana 
kako bi nahranila druge oblike života, 
te će tako održavati veliki životni ciklus 
gdje se jede život da bi se preživjelo. 
Na taj su način ostajali unutar božan¬ 
skog obrasca Božje volje. 

Sintetički vitamini i minerali nemaju 
normalno energetsko polje prirodnih 
minerala i vitamina koje treba vašem 
energetskom polju. Stoga njihovo uzima¬ 
nje ne mora nužno zadovoljiti potrebe 
vašeg energetskog polja. 

Proizvodnja lijekova ne uzima u 
obzir energetsko polje. Mnogi od njih 
izazivaju u polju snažne negativne učin¬ 
ke poput smanjivanja ili promjene nor¬ 
malne vibracijske razine potrebne za 
održavanje zdravlja. Homeopatski pri¬ 
pravci supak, s druge strane, energetski 
lijekovi i djeluju izravno preko polja 
na fizičko tijelo. Sto su snažniji, to 
dopiru do više razine aure. 


Vaše prehrambene navike i 
aura 

Jedite kad ste gladni. Kad ener¬ 
getsko polje ne dobiva sve vrste energije 
koje su mu potrebne ili kada nema 
hrane, postaje veoma ispražnjeno. Sto 
duže gladuje, to je iscrpljenije. Praznit 
će se u područjima gdje nedostaju 
određene energije i gdje već jest slabo. 
Jedna od najtežih stvari kod liječenja 
problema s leđima jest spriječiti ponov¬ 
na ozljeđivanja. Ona se uvijek događaju 
kad je pacijent gladan. Zamolila sam 
takve pacijente da na posao nose male 
vrećice svježih oraha i grožđica. Svaki 
put kad bi zakasnili na užinu, mogli 
su posegnuti za njima kako bi održali 
razinu šećera u krvi. Tada se oni nisu 

ozljeđivali. Razina šećera u krvi očigle¬ 
dno je utjecala na mišićnu snagu, ali 
i fizičku svjesnost o tome što je u 
redu, a što nije u redu raditi. 

Pretjerano jedenje, s druge strane, 
može izazvati smanjivanje vibracija u 
polju i depresiju. Aura u tom slučaju 
izgleda tamnom i sluzavom. Puna je 
otrova. 

Ako ne pijete kad je potrebno, 
vaše energetsko polje se počinje sku¬ 
pljati. Nakon dugog žeđanja počinje 
bivati krhkim. Ako se žeđ nastavi i 
nastupi dehidracija, vaše aurino polje 
će se počet cijepati. 

Obratite pozornost na vašu hranu 
dok je jedete; neka izgleda privlačno. 
Odvojite dovoljno vremena za jelo. 
Dobro žvačite. Krajnje je važno da ne 
upadate u stresne situacije dok jedete. 
Stres trenutačno utječe na treću čakru 
zatvarajući je ili stežući je. Treća čakra 
dovodi životne energije u vaše probavne 
organe. Zapamtite, hrana će prehra¬ 
njivati vaše stanice i postati vi kad 
jednom uđe u vaše tijelo. 

Prije nego što počnete jesti učinite 
malu meditaciju rukama položenim 
iznad hrane kako biste joj dali energiju 
i sinkronizirali se s njom. Vizualizirajte 
kako vas hrani. Zahvalite joj na tome. 
Zatim, dok jedete pratite hranu cijelim 
putem kroz probavni sustav sve do 
stanica. To će vam pomoći da je više 
cijenite. 

Opće preporuke za zdravu 
prehranu 

Svakom je potreban način prehrane 
koji mu odgovara. On će se mijenjati 
sezonski ili tijekom vremena. Ako imate 
probavnih problema poput nadimanja, 
molim vas provjerite jeste li na nešto 
alergični i funkcioniraju li svi vaši organi 
za probavu potpuno ispravno. Iscrplje¬ 
nost, vrtoglavica, nesposobnost jasnog 


razmišljanja, pa čak i problemi s kra¬ 
lješnicom mogu biti u vezi s alergijama 
na hranu. Nadimanje nakon obroka 
veoma je rašireno među sredovječnim 
ljudima u ovoj zemlji i povezano je s 
nemogućnosti tijela da probavi ugljiko- 
hidrate i polisaharide. Mnoga oboljenja 
poput Chronove bolesti, ulceroznog 
kolitisa, divertikulitisa, celiake, cistične 
fibroze i kroničnog proljeva liječe se 
ili olakšavaju dijetama siromašnim 
ugljikohidratima ili dijetama bez određe¬ 
nih ugljikohidrata. 

Ako ste dobroga zdravlja, vaš način 
prehrane vam vjerojatno odgovara. Ja 
nerado preporučujem bilo koji određeni 
način prehrane, jer su potrebe svakog 
pojedinca osobne. Međutim, evo ipak 
nekih općenitih preporuka za zdravu 
prehranu. 

Jedite samo organsku hranu 

Njezino energetsko polje je jače i 
ima vibracijski omjer dovoljno visok 
da bi podržavao i jačao život. Ako je 
ne možete nabaviti koristite se metodom 
čišćenja dr. Paracelles kako biste obnovili 
njezin izvorni energetski obrazac. Birajte 
neprerađenu hranu. Ako kupujete zapa¬ 
kiranu hranu pročitajte etiketu kako 
biste proverili što joj je možda dodano 
preradom. Pijte samo svježu izvorsku 
vodu pakiranu u staklene boce ili 
nabavite dobar sustav za filtriranje vode. 

Sto jesti 

Vaša bi se hrana trebala sastojati 
uglavnom od cjelovitih žitarica, salate 
i svježeg organskog sezonskog povrća. 
To znači više korjenastog povrća u 
zimi kako biste se uskladili sa zimskim 
Zemljinim energijama. Možete također 
jesti svježu ribu, organsko nemasno 
meso poput purećih ili pilećih prsa i 
još neke vrste mesa kao što je janjetina, 

već prema potrebama vašega tijela. Za 
salate rabite hladno prešana nezasićena 
ulja. Neka istraživanja su pokazala da 
neka ulja poput ulja bakalarove jetre 
ili lanenih sjemenki smanjuju kolesterol 
u krvi. Također su bogata vitaminom 
A. Možda ćete ih uključiti u svoju 
prehranu. 

Hranu kuhajte na pari kad god je 
to moguće. Ili je jedite sirovu. 

Umjesto kruha i tjestenine rabite 
cjelovite žitarice. One zadržavaju životnu 
energiju mnogo dulje od brašna. Dobro 
je miješati žitarice, kukuruz i grahorice 
kako biste dobili sve proteine. Suhe 
grahorice treba dobro i dugo kuhati 
da bi postale lakše za probavu. Mnogi 
ljudi teško probavljaju soju. Ako vas 
grahorice napuhavaju, to znači da hranu 
niste u potpunosti probavili. Izbacite 
ih iz prehrane dok ne ojačate. Pokušajte 
s tofuom. On je već djelomično probav- 
ljen. 

Kupujte samo svježe orašarke i drži¬ 
te ih u hladnjaku. Kad užegnu veoma 
su teško probavljive i bolje je ne jesti 
ih. Zapamtite, orašarke su bogate uljima 
i zato pazite odgovaraju li vam. Ne 
jedite ih previše. 

Što ne jesti 

Izbacite svu hranu koja sadrži 
konzervanse ili druge kemijske dodatke, 
jer njihov vibracijski opseg ne podržava 
život. Ne jedite mnogo hrane koja 
sadrži masnoće, kolesterol, šećer, sol, 
mliječne proizvode; kisele hrane poput 
rajčice (kuhane); te hrane koja sadrži 
stimulanse kao što su kava i čokolada. 
Mliječni proizvodi i ponekad pšenica 
stvaraju sluz u sustavu. Predlažem da 
unos mliječnih proizvoda ograničite na 
veoma malo ili nimalo. Danas na tržištu 
postoji mnogo nemasnih mliječnih pro¬ 
izvoda sa smanjenom količinom laktoze. 
Možda biste kušali njih. Mnogi ljudi 


negativno reagiraju na patlidžan ili zele¬ 
ni papar. 

Ne jedite ribu koja živi na dnu 
poput lista niti onu koja je zagađena. 
Svake godine različita riba u različitim 
morima biva zagađena na različite 
načine. Da biste znali koja je dovoljno 
čista za konzumiranje, raspitajte se kod 
ljudi iz obližnje prodavaonice zdrave 
hrane ili provjerite kod FDA. 

Čitajte naljepnice 

Kod svake zapakirane hrane utvrdite 
što kupujete. To posebno vrijedi za 
stvari iz prodavaonica zdrave hrane za 
koje kažu da su proteinske grickalice. 
Većina od njih to ustvari nisu. Na taj 
način New Age (Novo doba) poriče 
unos slatkiša. Većina tih stvari su 
zapravo bezvrijedna hrana New Agea. 

Pazite na unos kalorija 

Nabavite jednu od mnogih knjižica 
na tržištu koje prikazuju količinu kalorija 
i kolesterola te različite masnoće u 
različitim namirnicama. Neka vam bude 
vodič u odabiru hrane koju ćete jesti. 
Postoji također nekoliko dobrih knjiga 
koje prikazuju uravnoteženu prehranu 
u odnosu na bjelančevine, voće, povrće, 
ugljikohidrate i masti. Daju čak i plan 
obroka, te recepte. Čitajte naljepnice 
na hrani koju kupujete kako biste 
utvrdili grame bjelančevina, ugljikohi- 
drata, masnoća i kolesterola. Ako vam 
naljepnica ne kazuje ono što želite 
znati, nemojte kupiti taj proizvod. 
Mnoge naljepnice ne daju sve podatke 
samo radi prodaje. 

Kombiniranje hrane 

Vašem tijelu je lakše probavljati 
određene kombinacije hrane. Teško 
probavljiva hrana će stajati u sustavu i 

ubacivati toksine u vaše tijelo. Sluz u 
probavnom traktu sastoji se od duga¬ 
čkih niti neprobavljenih bjelančevina. 
Ako slijedite jednostavne upute za 
miješanje hrane u skladu s probavnim 
procesima, vaše tijelo će je lakše 
probaviti. Žitarice i povrće su dobra 
kombinacija. Općenito možemo reći 
da škrobaste stvari i povrće dobro idu 
zajedno. Jednako tako i bjelančevine i 
povrće, kao meso i povrće ili orašarke 
i povrće. Ulje i lisnato zelenje ili ulje 
i kiselo odnosno slabo kiselo voće 
dobro se zajedno probavljaju. No, ne 
i ulje i slatko voće poput banana ili 
datula. Zapamtite, ulje usporava pro¬ 
bavu. Teško se zajedno probavljaju 
bjelančevine i škrob (meso i ktumpir), 
ulje i škrob ili voće i škrob. Jedite 
dinju samu i pričekajte dva sata prije 
nego što pojedete bilo što drugo. 
Bilo koje voće je odličan obrok. Treba 
ga jesti samo, kao i voćne sokove. 
Ako sokove pijete ujutro, učinite to 
čim ustanete. Pričekajte pola sata do 
sat, a tek tada doručkujte. 

Pijenje vode koja život znači 

Voda je veoma važna za naše 
zdravlje. Ona prenosi sve hranjive tvari 
do stanica, uključujući i kisik. Bez 
vode ne možemo čak ni disati. Ljudski 
mozak sadrži preko 90% vode, a tijelo 
najmanje 70%. Čak i kosti imaju 60% 
vode. Budući da se naša tijela sastoje 
većinom od vode, vrsta vode koju 
pijemo ima duboki utjecaj na našu 
dobrobit. Postoji nekoliko mjesta na 
Zemlji koja imaju “posebnu vodu” i 
gdje ljudi žive sto i više godina. Fla- 
nagani su utvrdili da je ta posebna 
voda puna prirodnih koloidnih mineral¬ 
nih klastera koji su raspršeni električnim 
punjenjem ili zeta potencijalom. To 
mijenja površinsku napetost vode i 
čini je učinkovitijim otapalom i vlažilom. 


Upravo njezina otapajuća priroda omo¬ 
gućava ispunjavanje njezine funkcije u 
živom sustavu. Neki minerali u toj 
posebnoj vodi ustvari mijenjaju njezinu 
strukturu tako da ona jako sliči vodi 
koju nalazimo u stanicama živog voća 
i povrća. 

Aluminijeve soli koriste se za oba- 
ranje ili koaguliranje organskih koloida 
u mnogim gradskim vodoopskrbnim 
centrima. Ponekad se u vodi iz slavine 
u gradovima mogu naći slobodni 
aluminijevi ioni. Oni neutraliziraju zeta 
potencijal vode i čine je veoma nezdra¬ 
vom za piće, jer snižava sposobnost 
naše krvi da prenosi hranjive tvari do 
stanica, a otrovne tvari od stanica. Stoga 
je važno piti svježu izvorsku vodu ili 
destiliranu vodu. 

Vitamini i minerali 

Uzimajte samo prirodne vitamine i 
minerale. Oni imaju prirodnu Zemljinu 
energiju. Mnogi ljudi loše reagiraju na 
neke vitamine, jer su osjetljivi na punila 
s kojima su proizvedeni. Ako je vaša 
prehrana ispravna, oni vam neće trebati. 
Budite svjesni stresnih promjena u 
vašem tijelu dok se držite svog normal¬ 
nog rasporeda. Bit će vremena kada 
će vam biti potrebni, ali i vremena 
kada neće. Ako jedete hranu koja je 
uzgojena na slabom tlu, možete imati 
potrebu za vitaminima koji će nadokna¬ 
diti manjak iz hrane. Ako radite u 
zdravstvu i imate mnogo osobnih 
kontakata s bolesnim ljudima trebate 
u svoju prehranu unijeti i vitamine i 
minerale. Nabavite kvalitetne multimi- 
neralne/vitaminske prirodne proizvode 
i uzimajte dodatne količine kalcija, kalija, 
magnezija i vitamina C. Trošite tekući 
kalcij tako da se probavi u želucu, a 
ne u crijevima. Nikada ne uzimajte 
vitamin C bez vitamina A i E. I ponovno, 
količina ovisi o potebama vašega tijela. 

Alge koje se danas mogu kupiti veoma 
su dobar izvor minerala i vitamina. 

Flanagani su otkrili da sva prirodna 
sirova vegetarijanska hrana sadrži više 
nego dvostruko magnezija od kalcija. 
K tome sadrži najmanje pet puta više 
kalija nego natrija. Ravnoteža natrija i 
kalija kontrolira pokretnost krvi putem 
ravnoteže električnog naboja dok 
ravnoteža magnezija i kalcija utječe na 
lučenje hormona koji kontroliraju ulazak 
i izlazak tih iona iz kosti i mekih 
tkiva. Flanagani navode da višak magne¬ 
zija izvlači kalcij iz mekih tkiva i 
usmjerava ga u kosti gdje i pripada. 
Kad je kalcija u previše, oslobađaju se 
hormoni koji izvlače kalcij iz kostiju i 
deponiraju ga u meka tkiva gdje višak 
kalcijevih iona razara stanice. Godinama 
sam to promatrala u tijelima svojih 
pacijenata. Toliko mi je bilo drago da 
je to znanstveno potvrđeno da sam to 
željela spomenuti. 

Hranjive sastojke je potrebno apsor¬ 
birati neko vrijeme ako želimo da budu 
učinkoviti. Stoga ne uzimajte sve svoje 
vitamine odjednom, nego ih rasporedite 
tako da njihova razina u krvi bude 
tijekom čitavoga dana odgovarajuća. 

Kreiranje posebne prehrane 

Ako ste ozbiljno bolesni, važan dio 
vašega plana liječenja mora uključivati 
i planiranje dijete. Kakva prehrana vam 
odgovara ovisi o vašem problemu i o 
tome koji način liječenja ste izabrali. 
Neki liječnici i iscjelitelji nisu u potpu¬ 
nosti obučeni za dijetalno liječenje. 
Ukoliko je to kod vas slučaj, pronađite 
streučnjaka za prehranu koji će surađi¬ 
vati s vašim liječničkim timom. Potrebno 
je da znaju nešto o energiji hrane te 
usklađivanju hrane jednako kao i o 
njezinoj fizičkoj hranjivosti. Otvoreno 
surađujte sa svojim liječnikom, iscjeli¬ 
teljem ili nekim drugim stručnjakom 


iz zdravstvene domene. Neki od njih 
će vaš način prehrane mijenjati iz tjedna 
u tjedan ili iz mjeseca u mjesec u 
skladu s vašim oporavkom. Hrana koju 
jedete mora ne samo biti prilagođena 
vašem stanju nego i lako probavljiva. 
Najvjerojatnije ćete trebati regulirati svoj 
unos bjelančevina, masnoća i ugljiko- 
hidrata kao i soli, šećera i stimulanata. 
Možda ćete sve morati kuhati kako 
biste olakšali probavu. Upamtite, bez 
obzira na to kakva dijeta bila, još 
uvijek možete pronaći načina da 
izaberete ono što volite jesti. 

Makrobiotika je danas dobro po¬ 
znata. Kao što sam ranije rekla, veoma 
je koristila nekim ljudima koji su je 
slijedili. Drugima nije pomogla. Neki 
od temeljnih principa usklađivanja hrane 
u makrobiotici veoma su važni. Viđala 
sam da makrobiotičke dijete veoma 
lijepo čiste energetsko polje. Ako ste 
bili podvrgnuti bilo kakvom zračenju, 
razmislite o makrobiotici. Prema Michio 
i Aveline Kushi, makrobiotika je veoma 
učinkovita u liječenju radijacijske bolesti. 
U svojoj knjizi Makrobiotička prehrana 
(Macrobiotic Diet), Michio Kushi kaže: 

“U vrijeme bacanja atomske bombe 
na Nagasaki 1945. dr. Tatsuichiro Akizuki 
bio je upravitelj Odjela za internu 
medicinu bolnice St. Francis. Većina 
pacijenata u bolnici smještenoj oko 
jednu milju od središta eksplozije, 
preživjela je početni učinak bombar¬ 
diranja, no uskoro su se pojavili znakovi 
radijacijske bolesti zbog oslobođene 
radioaktivnosti. Dr. Akizuki je svoje 
osoblje i pacijente hranio strogom ma- 
krobiotičkom dijetom koja je uključivala 
smeđu rižu, miso juhu i juhu od 
tamari soj ina umaka, vakame i drugo 
morsko povrće, Hokaido tikvu i morsku 
sol, a zabranjivala šećer i slatkiše. To 
je rezultiralo spašavanjem svih u bolnici 
dok su mnogi preživjeli u gradu 
podlegli radijacijskoj bolesti. 

Mnoge druge ljekovite dijete poput 
Pritikin dijete ili dijeta dr. Ann Wigmore 
pomogle su bolesnicima. Vidjela sam 
mnoge ljude kojima je pomogla 
visokoproteinska dijeta koju su smislili 
biokemičari. Fit for life (knjiga pod 
istim naslovom prevedena i kod nas, 
nap. prev.) dijeta koja uključuje mnogo 
voća ujutro pomogla je mnogim ljudima 
da izgube na težini, da se osjećaju 
lakšima i zdravijima i da budu mnogo 
energiziraniji. No drugima, koji imaju 
kandidu (gljivična infekcija), stanje se 
pogoršalo zbog visokog sadržaja 
fruktoze u prehrani. Budite otvoreni 
za istraživanja, no pazite kako dijeta 
na vas djeluje. 

Neki stručnjaci preporučuju poseb¬ 
na gladovanja, dijete za pročišćavanje 
ili posebna čišćenja poput ispiranja 
crijeva, klistir ili ispiranje jetre kako 
bi se pročistio sustav. To je učinkovito 
kada se provodi pozorno, uzimajući u 
obzir tijelo i njegovu podnošljivost. 
Ako želite gladovati raspitajte se kakav 
je post za vas najbolji. Ne činite to 
ako niste dobro proučili, jer biste si 
mogli naškoditi. 

Ispiranje crijeva i klistir brzo čiste 
tjelesne otrove no istovremeno ispiru 
prirodne probavne sokove koje ćete 
morati nadoknaditi. Ako to činite 
previše, možete oslabiti. Nemojte jedno¬ 
stavno napraviti nekoliko klistiranja na 
svoju ruku. Treba vam stručnjak koji 
će izraditi cjelovit program. Dobro je 
da onaj dio aparata za klistiranje koji 
uvodite u sebe ne bude ranije rabljen. 
Ukoliko jest, kupite taj dio samo za 
vašu uporabu. Viđala sam pacijente 
kojima su klistiranja jako pomogla, ali 
i one koji su oslabili jer su ih učinili 
previše. Ako ste alergični na kavu ne 
ispirite crijeva kavom. Umjesto toga 
upotrijebite čistu vodu. Kava bi mogla 
izazvati grčeve u vašem tijelu. Ako 
niste alergični na kavu možete se, s 


druge strane, osjećati veoma pročišćeno 
i dobro. 

Kada ste odredili što možete jesti, 
prigodom odabira hrane koja će ući u 
vašu dijetu možete se rukovoditi 
gornjom općenitom preporukom za 
zdravu prehranu. 


Energetske vježbe za sva vaša 
tijela 

Proučavanja pokazuju da, ukoliko 
vježbate, ne samo da sporije starite, 
nego taj proces možete i preokrenuti. 
Nikada nije prekasno za početak. 
Nedavno je u magazinu Time izašla 
slika osamdesetogodišnje bake koja je 
upisala karate i dobila crni pojas za 
otprilike dvije godine. 

Američko udruženje za srce pre- 
poruča najmanje dvadesetak minuta 
aerobičnog vježbanja, najmanje tri puta 
tjedno. Ako želite, to može biti i pet 
puta tjedno. Pod aerobičnim podra¬ 
zumijevaju bilo koju aktivnost koja će 
činiti da grupe velikih mišića kontinu¬ 
irano petnaest minuta ili dulje održavaju 
pojačanu srčanu akciju na razini 60 
do 65% maksimalnog srčanog ritma. 
Vaš maksimalni srčani ritam je apsolutna 
sposobnost rada vašega srca. Naravno, 
vi nećete vježbati tim ritmom, jer bi 
došlo do ozbiljnog naprezanja srca - 
možda i do smrti. Maksimalni srčani 
ritam možete odrediti tako da od 220 
odbijete broj svojih godina. U obzir 
dolazi aerobika ili ples, šetnja, vožnja 
bicikla, plivanje, veslanje, preskakanje 
užeta i skijanje. Aerobično vježbanje 
održava vaš krvožilni sustav snažnim i 
obično ne “bilda” mišiće i ne pomaže 
većem gubitku težine. Mršavjeti počinjete 
tek nakon dvadeset minuta. Stoga 
morate dulje vježbati. Da biste “nabil- 
dali” mišiće morate vježbati na drugi 

način. Kako, saznat ćete u vašem 
obližnjem klubu. 

Najbolji način skidanja kilograma 
jest vježbati i pravilno se hraniti, kako 
je opisano u dijelu o prehrani. Istra¬ 
živanja su pokazala da je mnogo bolje 
vježbati i jesti nego jako ograničiti 
unos hrane radi mršavljenja. 

Joga je veoma dobra za tijelo kao 
i za sve razine aurinoga polja ako se 
vježba s dobrim instruktorom. Snažno 
povezuje tijelo i um i u sustav dovodi 
veliku količinu energije koja glatko 
protječe. Neki položaji su osmišljeni 
tako da uravnotežuju i pune akupunk- 
turne meridijane. Treba ih upotpuniti 
aerobičnim vježbama radi srca. 

Redovito plivanje, ples i aerobične 
vježbe prilično dobro pune prvu razinu 
polja i čine da vodimo računa o svim 
dijelovima tijela. Strojevi za vježbanje 
poput Nautilusa povećat će snagu mišića 
prve razine polja i ponešto snagu 
organa, no ne tako dobro kao vježbe 
koje uključuju brzo kretanje. 

Tai chi i chi gong uravnotežuju, 
pune i jačaju prve tri razine aurinoga 
polja, energetske razine koje su pove¬ 
zane s materijalnim svijetom. Ako se 
izvode ispravno i u skladu s osobnim 
potrebama, mogu ojačati sve dijelove 
tijela i osigurati zdravlje. 

Tai chi i chi gong su izvanredni za 
povišenje energije, povezivanje tijela i 
uma i prizemljavanje. Mislim da su te 
nježne borilačke vještine najbolji načini 
vježbanja tijela i uma koji postoje, 
pod uvjetom da su instruktori dobro 
uvježbani. 

Tai chi i chi gong mogu ojačati 
više razina ovisno o tome koliko je 
dobra usredotočenost na međuprostor 
um-tijelo. Mogu ojačati i više razine 
ukoliko se izvode uz meditaciju. Sve 
te vježbe rade se uz posebne tehnike 
disanja koje pune i uravnotežuju aurino 
polje. 


Vježba: energetska izmjena 

Sljedeća vježba energetske izmjene 
odlično djeluje na četvrtu razinu polja. 
Radi se s partnerom. Pustite neku 
glazbu koja vam se sviđa i stanite 
licem u lice s partnerom. 

Počnite stavljajući svoje dlanove uz 
partnerove, ali bez dodirivanja. Sada 
se krećite u ritmu glazbe održavajući 
dlanove sinkronkroniziranima. Uočite 
kako to postaje laganim nakon malo 
vježbe. Kada je postalo lagano, zatvorite 
oči. Nastavite se kretati slijedeći glazbu. 
Iznenadili biste se koliko se jednostavno 
uskladiti s energijom druge osobe. Kada 
ste usklađeni, ponovno otvorite oči. 

Sada malo pozornost usmjerite na 
sebe. Kako ovo činite? Što radite sa 
svojim energetskim poljem da bi to 
bilo moguće? Potražite određene osje¬ 
ćaje u svom polju tako da znate 
ponovno ostvariti to stanje zajedništva. 
Uživajte u ovoj vježbi s nekim drugim 
partnerom. Koliko se razlikuje? Koliko 
je ista? Nastavite s tim koliko želite. 
Pokušajte istu vježbu bez glazbe. Kako 
vam se to sviđa? Kada se naviknete na 
stanje zajedništva, možete ga primijeniti 
i na druge situacije. Ako netko traži 
pomoć, iskušajte ga. Ako ste na pragu 
svađe s nekim, iskušajte ga. 

Disanje i vježbe 

Kontrolom disanja možemo regu¬ 
lirati i usmjeravati energetski protok 
kroz naše tijelo i aurino polje. Svaka 
dobra vježba uključuje prilagođeno 
disanje. 

Iscjelitelji dišu snažno i duboko 
kako bi povećali energiju i sposobnost 
iscjeljivanja. 

Mnogi ljudi naše kulture ne dišu 
duboko i pritom se koriste samo 
gornjim dijelom grudnoga koša. To 
čini energetsko polje slabijim nego 

što bi moglo biti. Duboko dijafragmalno 
disanje u djece se odvija automatski 
no kada blokiramo osjećaje počinjemo 
skraćivati dah. Zaustavljanje daha i 
prigušivanje disanja najbolji je način 
blokiranja osjećaja i anesteziranja. Pluća 
su povezana sa slobodom. Ako prigu¬ 
šujemo disanje ili dopustimo da nam 
se grudi uvuku, osjećamo tugu. Plitko 
disanje u našoj kulturi povezano je s 
našim osjećajem da smo uhvaćeni u 
svijetu koji ne možemo kontrolirati i 
u kojem se osjećamo veoma nesigur¬ 
nima i nezadovoljnima. 

Potpuno i duboko disanje dijafrag¬ 
mom daje snagu za ponovno stjecanje 
slobode i radi na oslobađanju duha 
straha u kojem svi živimo u ovo atom¬ 
sko doba. 

Evo jedne jednostavne vježbe disa¬ 
nja. Stanite savijenih koljena, nogu 
razdvojenih do širine ramena tako da 
su vam koljena iznad stopala, ili 
sjednite uspravno u stolici oslanjajući 
se samo u donjem dijelu leđa. Opustite 
se. Desnim kažiprstom začepite lijevu 
nosnicu. Duboko udahnite kroz desnu 
nosnicu. Zadržite dah, začepite desnu 
nosnicu desnim palcem. Sada izdahnite 
kroz lijevu nosnicu. Zatim udahnite 
kroz lijevu nosnicu. Zadržite dah. Zače¬ 
pite lijevu nosnicu desnim kažiprstom. 
Oslobodite desnu nosnicu i izdahnite. 
Ponavljajte takvo disanje povlačeći 
dijafragmu prema dolje tako da se 
donji abdomen izboči do prsa. Ispunite 
zrakom čitav grudni koš. Možete sada 
dodati ako hoćete i jednostavnu mantru 
uz svaki udah i izdah - sloboda, snaga, 
zdravlje. Kada se naviknete na osjećaj 
dubokog disanja, možete to bilo kada 
činiti kroz obje nosnice. Nadajmo se 
da će postati zdravom navikom. 

U borilačkim vještinama, smjer 
snage i moći uvijek je smjer energet¬ 
skog tijeka. Oštar izljev energije 
usmjeren prema protivniku uvijek je 


popraćen dugačkim forsiranim izdahom 
i glasnim krikom. 

Borilačke vještine, gdje dvoje ljudi 
utječu jedan drugome na energetsko 
polje, pune i jačaju četvrtu razinu 
aurinog polja, razinu uzajamnih odnosa. 
Međutim, najbolja fizička vježba za 
jačanje četvrte razine aurinog polja koje 
se mogu sjetiti jest ples. Ples uvijek 
podrazumijeva nekakav odnos - ako 
ne s drugom osobom, onda sa samom 
glazbom. 

Peta, šesta i sedma razina polja 
jesu energetska tijela povezana s duhov¬ 
nim svijetom. Te razine polja pune se, 
balansiraju i jačaju radeći posebne 
vježbe kao što su kundalini joga i 
krija joga koje kombiniraju joga položaje 
s “vatrenim disanjem”. Najbolje je to 
učiti kod dobrog učitelja. 

Vatreno disanje jest vrsta brzog 
isprekidanog disanja koje rabi ošit kao 
crpku. Veoma snažno i veoma brzo 
puni auru. Posljednji udah se uzima 
duboko, zadržava i zatim lagano pušta. 
Kad se radi u različitim joga položajima, 
ova vježba prvo puni polje, a zatim 
usmjerava energiju upravo tamo gdje 
je potrebna. 

Svi trebamo vježbanje, čak i kad 
smo bolesni. Jedna moja pacijentica 
koja je godinama bila vezana uz krevet 
zbog ozljede kralježnice mogla je hodati 
samo na kratkim udaljenostima uz tuđu 
pomoć. To joj je dosadilo te je unajmila 
osobu koja šeta pse za šetnju s njom. 
Ispočetka su to bile kratke udaljenosti. 
Sada hoda nekoliko puta oko bloka. 
To je toliko poboljšalo njezino zdrav¬ 
stveno stanje da joj više nisu potrebna 
invalidska kolica. 

Bez obzira na vaše stanje, vježbajte 
koliko možete. To je veoma važno. 
Ako ste previše bolesni da biste mnogo 
vježbali, vježbajte malo. 

Dr. O. Carl Simonton u svojoj knjizi 
Iscjeljujuće putovanje (The Healing 

Journey), preporuča niz vježaba pokreta 
u krevetu. I ja vam to toplo prepo¬ 
ručujem. Izaberite vježbu koja vam 
odgovara; ako je moguće pronađite 
nekoga tko poznaje vježbe i tko će 
složiti nekoliko vježbi upravo za vas i 
vaše stanje. Postoje oblici tai chija i 
chi gonga osmišljenih posebno za 
liječenje. Oni otvaraju svaki akupunk- 
turni meridijan. Ako ste u mogućnosti, 
neka vas posjećuje dobar tai chi učitelj 
i radi posebno s vama. Mala šetnja 
činit će vam mnogo dobroga. Ako je 
toplo, izađite na sunce i udišite svježi 
zrak. Kako se budete oporavljali, moći 
ćete hodati sve dalje. Na kraju ćete 
hodati dobrih pola sata do sat brzim 
korakom. 


Spavanje i odmor 

Kad ste umorni, vaše se aurino 
polje skuplja i mutno je. Boje su mu 
isprane. Njegove inače prekrasne, sjajne 
zrake šeste razine koje se šire u svim 
pravcima, omlitave i objese se. Sto ste 
dulje umorni, to vaše polje izgleda 
rastrojenijim. Što se prije krenete od¬ 
marati kad ste umorni, to prije aura 
poprima svoju normalnu punoću, 
svjetlost, sjaj i oblik. 

Nekim ljudima treba dobrih devet 
do deset sati odmora, nekima je 
potrebno osam sati, nekima manje. 
Općenito, što smo stariji trebamo manje 
odmora. Neki ljudi trebaju jednokratni 
odmor; drugi se odmaraju kraće u 
više navrata. Neki ljudi su noćne ptice, 
drugi su jutarnji tipovi. 

Kada i koliko ćete se odmarati, 
krajnje je osobno. Dobra ideja je 
osluškivati želje vašega tijela i pokušati 
slijediti ih. Tijekom petnaestak godina 
moje iscjeliteljske prakse, borila sam 
se s tim problemom. Utvrdila sam da 


postajem krajnje umorna između 13,30 
i 14,45 sati. Bilo mi je vrlo teško 
iscjeljivati u to vrijeme. Shvatila sam 
da to jednostavno tako ne ide - i 
promijenila sam raspored. Budući da 
sam jutarnji tip, počinjala sam ranije. 
Znala sam četiri iscjeljivanja između 
8,00 i 13,00 sati. Zatim sam jela između 
13,00 i 13,30, spavala od 13,30 do 
14,45, te iscjeljivala od 15,00 do 17,00 
ili 18,00 sati. U 13,30 trebalo mi je 
samo nekoliko minuta da zaspim. Svaki 
puta bih se vidjela kako ulazim u 
bijelu svjetlost. Budila bih se točno 
poput sata u 14,45 i bila spremna za 
novi dan! To je bilo kao da imam dva 
dana u jednom i doista mi je odgo¬ 
varalo. 

Nema pravila kako biste trebali 
spavati - osim da se odmarate kada 
ste umorni i u skladu s ritmom vašega 
tijela. Eksperimentirajte s onim što vam 
odgovara i pokušavajte to neko vrijeme. 
Bit ćete iznenađeni koliko ćete imati 
više energije. Nemojte se predugo kruto 
držati svojega rasporeda, jer će se on 
mijenjati. Jednostavno slijedite svoj 
protok koji će vašu auru održavati 
sjajnom i punom. 


Kako koristite vrijeme 

Kako provodite svoje vrijeme u 
danu i tjednu veoma ja značajno za 
vaše tjelesno, emocionalno, mentalno 
i duhovno blagostanje. Zapamtite, svaka 
razina vašeg aurinoga polja odgovara 
određenim aspektima vašega života. 
Jedini način kojim ćete održati svoje 
polje zdravim i punim jest dati sebi 
vremena i usredotočiti se na svaki 
aspekt. Vjerojatno nećete moći posvetiti 
isto vrijeme svim vašim životnim aspek¬ 
tima. No osigurajte si bar nekoliko 
sati tjedno za svakoga od njih. Ono 

što trebate uključiti u vaš vremenski 
proračun jest vrijeme za samoga sebe, 
za bračnog druga, za vašu obitelj i 
prijatelje, za vaš posao i društveni 
život te za opuštanje. Ako ste skloni 
trošiti više vremena na neke stvari, a 
na uštrb drugih, upišite si zaboravljene 
aktivnosti u vaš kalendar. Ako ste 
radoholik, planirajte si vrijeme za sebe 
i svog bračnog druga jednako revno 
kao i vrijeme za rad. Dajte sebi dovolj¬ 
no vremena za razvitak svakog aspekta 
vašega života kako biste razvili svaki 
aspekt svojega aurinoga polja. Idemo 
ih ponoviti. 

Da biste svoje fizičko tijelo i prvu 
razinu polja održavali u dobroj kon¬ 
diciji, provodite vrijeme u fizičkim 
aktivnostima i vježbanju i pravilno se 
hranite. Održavati drugu razinu zdravom 
znači voljeti samoga sebe. 

Provodite vrijeme pružajući si pozor¬ 
nost s ljubavlju i radeći ono što želite. 
Potrebno vam je vrijeme za sebe, naj¬ 
manje sat vremena na dan ili jedan 
dan u tjednu koje ćete posvetiti sebi 
i onome što želite raditi. To znači da 
toga dana skrbite o sebi, a ne o dru¬ 
gim ljudima. 

Igrajte omiljene igre, slušajte glazbu. 
Družite se s dragim ljudima ili budite 
sami, kako želite. Činite stvari za koje 
inače nemate vremena. 

Da biste treću razinu održavali zdra¬ 
vom provodite vrijeme još i koristeći 
se umom. Čitajte, rješavajte probleme, 
stvarajte nove ideje. Četvrta razina će 
ostati zdravom održavanjem dobrih 
intimnih odnosa i iskrenih prijateljstava. 
Više tri razine vašega polja održavat 
ćete zdravima slijedeći duhovno iskustvo 
koje vam odgovara, kao što su medi¬ 
tacije, molitve, rad na Božanskoj volji 
i duboka kontemplacija. 

Kad ste bolesni i dalje možete 
održavati aktivnosti u svih sedam 
aspekata života. Dakako, one se mogu 


razlikovati od onoga što smatrate nor¬ 
malnim. Ustvari, vjerojatno je da imate 
više vremena posvetiti se duhovnim 
aspektima svojega života. To znatno 
pomaže vašem ozdravljenju. Dok ste 
bolesni, najveće promjene u vašem 
proračunu vremena i aktivnosti dogodit 
će se s vašim poslom i vezama. Vrijeme 
koje ste provodili brinući se o poslu 
ili svojoj porodici sada trošite brinući 
se o sebi. To ispočetka može izgledati 
čudno ako niste navikli. Može biti 
posebno teško ako ste veliki dio života 
provodili radeći i ako je vaš posao bio 
jedan od glavnih načina da se osjećate 
dobro u svojoj koži. 

Možda ste se poslom koristili za 
definiranje vaše ličnosti. Odjednom, taj 
dio vašega života više ne postoji u 
aktivnom obliku. Ispočetka će to biti 
veoma zastrašujuće. Dajte vremena i 
prostora tim osjećajima. Razmišljajte o 
tome i porazgovarajte s vašim prijate¬ 
ljima. Recite im iskreno koliko ste 
prestrašeni i oni će vam moći pomoći. 
Upamtite, ma koliko vaš posao bio 
važan, nije važniji od vas. Naučivši 
odustati od te samodefinicije kroz 
vrijeme trajanja bolesti, pronaći ćete 
dublja područja u vama koja su bila 
potisnuta vašim aktivnim životom i s 
kojima se dugo vremena možda niste 
sreli. Prvo poslovno pravilo jest voditi 
računa o sebi. Iskušajte ga za trenutak 

- možda otkrijete da vam se sviđa! 
Vaše poslovne vještine bi i sada mogle 
biti korisne, jer možete uzeti ono što 
ste naučili na poslovnom planu vašega 
života i primjeniti na svoj novi projekt 

- svoje izlječenje. 

Na primjer, ako ste bili rukovoditelj, 
moći ćete iskoristiti svoje organizacijske 
sposobnosti za organiziranje svojega 
liječničkoga tima i plana liječenja. S 
druge strane, možda bi za vas bilo 
dobro da se jednostavno opustite i 
prepustite to nekom drugom. 

Utvrdit ćete da se za vrijeme bolesti 
vaši životni ritmovi mijenjaju. Dok ste 
zdravi, vaši će životni ritmovi teći na 
način koji smatrate normalnim za vas. 
Na primjer, vjerojatno se većinu dana 
budite u određeno vrijeme i postajete 
pospani u neko drugo vrijeme - recimo, 
sredinom dana. Možda rano liježete, a 
možda ste noćna ptica. Vjerojatno posta¬ 
jete gladni u određeno doba dana i 
jedete određenu količinu hrane koju 
smatrate prirodnom i zdravom. Vjeroja¬ 
tno radije vježbate u jedno doba dana 
nego u drugo. 

Ne uzbuđujte se ako se sve to 
promijeni. Ne pokušavajte se prisiljavati 
održavati stari ritam ili mu se vraćati. 
To nije zdravo. Prolazite kroz različite 
cikluse zdravog ritma. Mijenjat će vam 
se tek, mijenjat će se potreba za snom. 
Možda ćete ići spavati onako kako ste 
oduvijek željeli, ali niste mogli zbog 
posla. 

Možete imati više energije kada 
drugi ljudi drijemaju ili obrnuto. Zdravi 
ritam za vas je sada onaj koji izabere 
vaše tijelo. Sada je vrijeme da jedno¬ 
stavno slijedite nove iscjeljujuće ritmove 
vašega tijela. Vremenom će se uklopiti 
u ono što smatrate normalnim. Potrebno 
vam je samo malo prilagodbe. Vaši 
ritmovi se nikada ne moraju vratiti na 
ono što ste nazivali zdravim i normalnim 
prije nego što ste se razboljeli. To je 
u redu. Vjerojatno će vam se novi 
više sviđati. 

Evo nekoliko dobrih pitanja koja 
sebi možete postaviti o skrbi za 
svoje fizičko tijelo i aurino polje: 

Trebam li poboljšati neke svoje 
higijenske navike? 

Kakve mi fizičke vježbe sada najviše 
odgovaraju? 

Kakav mi način prehrane sada 
najviše odgovara? 


Koja mi odjeća i nakit sada najbolje 
pristaju? 

Koje boje trebam sada nositi s 
obzirom na moja raspoloženja i moje 
zdravstveno stanje? 

Hranim li se ispravno? 

Razmišljam li o životnoj energiji u 
hrani koju biram? 

Je li moj vremenski proračun za 
mene najbolji? 

Vi ste svoj prvi liječnik. Jedan od 
najsnažnijih načina samoizlječenja jest 
pozitivan emocionalni odnos sa samim 
sobom. Mnogi od nas trebaju mnogo 
raditi na tom polju. Mi jednostavno 
ne prihvaćamo sami sebe onakvima 
kakvi jesmo. Na primjer, osjećaj krivnje 
nije ništa drugo nego odbacivanje stanja 
u kojem se nalazimo u nekom trenutku, 
ukazujući na to da nismo voljni 
prihvatiti sebe onakvima kakvi smo 
sada. To jest, ako se osjećamo krivima 
radi nečega što jesmo ili nismo učinili, 
tada ili odgađamo postupiti na način 
koji će to srediti jer to još uvijek 
procesiramo, ili smo odabrali kazniti 
samoga sebe osjećajem krivnje jer naši 
postupci nisu odražavali našu čestitost. 
Lakše je osjećati se krivim zbog nečega 
nego učiniti ono što bismo morali da 
bismo sačuvali svoj integritet. Bojimo 
se onoga što bismo trebali učiniti. 
Lakše je osjećati krivicu nego suočiti 
se sa strahom. Krivica pokriva strah, 
ali vodi u odbacivanje samoga sebe. 
Izabiremo samoodbacivanje umjesto 
straha. 

Najrašireniji zdravstveni problem 
koji postoji jest mržnja prema samome 
sebi. Jasno mi je da to može zvučati 
pretjerano, posebno onome tko to 
nikada nije osjetio ili onome tko to 
poriče. No čim nekoga bolje upoznate, 
veoma duboko u njemu pronalazite 
jezgru mržnje prema samome sebi. 

No, da to ne bismo nazivali nekom 
mržnjom prema samome sebi, koristimo 
se izrazom slabo samopoštovanje . U 
svakoj osobi postoji stalna borba za 
samopoštovanje koje prekriva mržnju 
prema samome sebi. Ona rijetko kad 
prestaje. Svatko pokušava na neki način 
biti poseban kako bi dokazao svoju 
vrijednost. To ne mora biti svjesno, 
no odražava se u ponašanju i kod 
onih koji ne uspijevaju i kod onih 
koji previše uspijevaju. Postoje oni 


koji se jako trude i oni kojima uopće 
nije stalo. Nalazimo se u zatvorenom 
krugu. Pokušavamo ili bezobrazno ne 
pokušavamo dokazati da smo vrijedni 
standarda koje smo sebi postavili u 
djetinjstvu. No kada ostvarimo ciljeve 
postavljene tim standardima, jedno¬ 
stavno ih podcjenjujemo i slijedimo 
neke druge. 

Svoje samodokazivanje temeljimo 
na onome što očekujemo od sebe. Od 
sebe zahtijevamo nemoguće savršenstvo. 
Zatim se osuđujemo i odbacujemo kada 
to savršenstvo nismo postigli. Zahtije¬ 
vamo od sebe beskrajni niz sposobnosti. 
Kada koju dosegnemo, zanemarujemo 
je i obezvrijeđujemo. Smjesta se okre¬ 
ćemo sljedećoj prepreci koju ćemo 
svladati. Ne damo vremena uspjehu da 
se slegne niti si čestitamo na onome 
što smo postigli ili što smo postali 
svojim trudom i borbom. Ne dajemo 
si darove koje smo osvojili ili dali 
drugima. Pitajte samo iscjelitelje koliko 
su puta iscjeljivali sebe u usporedbi s 
brojem drugih ljudi koje su iscjeljivali. 
Pitajte glazbenike mogu li slušati i uživati 
u svojoj vlastitoj glazbi bez prosudbe. 

Nije čudno što postoje ljudi koji i 
ne pokušavaju postići nešto. Oni cijelu 
igru smatraju besmislenom pa odbijaju 
igrati. Nažalost, tako istodobno ubijaju 
svoju kreativnost, duh, životnu energiju, 
a ponekad i svoja tijela. 

Postoje dvije razine uzroka u svom 
tom nastojanju odnosno nenastojanju. 
Jedna je razina psihološkog uzroka. 
Druga je dublja, duhovnog uzroka. 


Uzrok mržnje prema samome 
sebi na psihološkoj razini 

Na psihološkoj razini, uzrok mržnje 
prema samome sebi leži u izdaji samoga 
sebe koja počinje u ranome djetinjstvu. 

Još dok smo bili mala djeca nismo 
bili zadovoljni sobom kada nismo mogli 
učiniti ono što smo mislili da smo u 
stanju učiniti, bilo to nešto što smo 
sami započeli ili nešto što se od nas 
tražilo od roditelja, učitelja ili nekog 
drugog autoriteta. Zapamtite, bili smo 
mala djeca. Nismo imali osjećaj za 
svoje mogućnosti. 

Znamo da smo kao djeca rođeni s 
bezuvjetnom ljubavlju za ljude oko 
nas. Željeli smo da svi oko nas budu 
sretni i ispunjeni ljubavlju. Od njih 
smo očekivali bezuvjetnu ljubav. Naža¬ 
lost, stvari rijetko ispadnu tako. Evo 
što se događa umjesto toga. 

Kada smo pak gledali druge ljude 
u našem životu - gotovo sve veće od 
nas - kako izražavaju svoje negativne 
osjećaje, to nas je plašilo. Mnogi odrasli 
su nas nadjačavali kada su bili ljuti ili 
kada smo mi izražavali svoja negativna 
raspoloženja. To se dešavalo čak i onda 
kada smo imali doista dobar razlog za 
negativne osjećaje koji su istinski izra¬ 
žavali naš odgovor na lošu situaciju. 
Mala djeca ta nadjačavanja doživljavaju 
kao prijetnju životu, pa smo potiskivali 
svoj opravdani odgovor na životnu 
situaciju. 

Osim što smo potiskivali opravdane 
negativne reakcije, nismo se znali nositi 
s činjenicom da članovi naše obitelji 
nisu uvijek ljubazni jedni prema drugi¬ 
ma te da izražavaju strah i mržnju. 
Stoga smo učinili - za dijete - logičnu 
stvar. Pokušali smo odagnati bol i sve 
učiniti boljim. Nijekali smo pritom 
vlastite osjećaje i tim procesom izdali 
sebe. 

Dakako, na taj način zadovoljiti 
svakoga, nemoguć je zadatak. No to 
nas nije zaustavilo. Sto smo se više 
trudili izgladiti stvari i zanijekati osjećaje 
u sebi i drugima, to smo manje bili 
vjerni sebi i svom prvobitnom impulsu 
bezuvjetne ljubavi. Sto više pokušavamo 


sve dovesti u red, to se više osjećamo 
bespomoćnima i to više - izdajući 
samoga sebe - postajemo varalicama. 
No ispod toga nalazi se pokušaj da 
dobijemo ljubav koju smo očekivali. 
Što više pokušavamo i ne uspijevamo 
dobiti ljubav, sve smo uvjereniji da 
nismo dostojni ljubavi i sve manje 
smo sposobni voljeti samoga sebe. (Vidi 
razvoj zamaskiranog sebe, opisan u 
prvom poglavlju.) 

Postoji još jedan dio toga začara¬ 
noga kruga koji još pogoršava stvari. 
Kada kao mala djeca uspijemo i bu¬ 
demo pohvaljeni ili nam pomognu da 
još bolje uspijemo, u sebi osjećamo 
da nešto nije u redu, jer ipak nismo 
dobili ljubav koju smo željeli. Umjesto 
nje dobili smo pohvalu. 

Pohvala i ljubav nisu isto. Stoga se 
još više trudimo. Svaki put kad se 
krećemo tim začaranim krugom da 
bismo uspjeli i bili pohvaljeni, ta nam 
epizoda još jače pokazuje da s nama 
nešto ne valja. 

I ne samo to; kad i uspijemo 
“biti dobri” i dobiti nagradu, čak i 
kada se radi o ljubavi i priznanju, 
ljubav je dobilo dijete varalica, a ne 
pravo dijete. Pravo je dijete iznutra 
prekriveno varalicom. Budući da je 
varalica dobio slatkiše, to je još više 
dokazalo da pravo dijete unutra nije 
dostojno ljubavi. 

Svaki put kad smo kao djeca 
uspijevali biti dobri, negdje u našoj 
psihi dobivali smo poruku da naše 
“pravo ja” nije moguće voljeti. Trebali 
smo ljubav, a nismo je mogli dobiti. 
Takvim procesom nikada ne naučimo 
voljeti sebe. 

Umjesto toga zaboravljamo tko smo. 
Nikada ne zadovoljimo istinsku potrebu 
da budemo priznati i voljeni kao 
“pravo dijete u sebi” - a ne kao 
djelo varalice. Taj se bolni ciklus 
nastavlja i u odraslo doba. 

Uzrok mržnje prema samome 
sebi na duhovnoj razini 

Drugi uzrok mržnje prema samome 
sebi jest ustvari jednak psihološkom, 
ali se nalazi u vašem duhovnom životu. 
Ako čitate ovu knjigu, vjerojatno ste 
svjesno na nekom duhovnom putu. 
Bivanje na takvom putu ponekad čak 
otežava prihvaćanje samoga sebe, jer 
se veliki dio vašega životnoga nastojanja 
može odnositi na objašnjavanje samoga 
sebe, na razumijevanje sebe i usavrša¬ 
vanje. Stoga ste vjerojatno svjesniji 
svojih nesavršenosti i načina na koje 
stvarate negativna iskustva u životu 
nego što ste to bili prije početka 
svojega aktivnoga duhovnoga rada. Zato 
ponavljam, teško je u sebi otkrivati 
nesavršenosti i takvim se prihvatiti. 

Postoji još jedan oblik duhovnoga 
rada koji otežava prihvaćanje nesavrše¬ 
nosti fizičkoga života. Kad radimo na 
duhovnom razvoju stalno se krećemo 
s jedne razine svijesti na drugu. Na 
višim razinama on je prepun svjetlosti 
i blaženstva. No kada se spustimo na 
fizičku razinu i pokušamo integrirati 
ono što smo iskusili, ponekad nam je 
još teže prihvatiti naše ljudske nesavrše¬ 
nosti. Najteže je živjeti u fizičkoj, 
konačnoj stvarnosti i istodobno znati 
da je naša viša stvarnost zapravo besko¬ 
načna. Najteže je osjećati strah, a na 
višoj razini znati da se nema potrebe 
bojati, biti zbunjen a znati, na višoj 
razini našega bića, da smo jasnoća i 
svjetlost. 

Duhovna učenja mogu nam sama 
po sebi također učiniti teškim prihva¬ 
ćanje i voljenje samoga sebe. Ona čak 
ponekad izgledaju paradoksalnima. 
Teško je kad nam kažu da se moramo 
osloboditi iz zatvora svojega ljudskoga 
ustrojstva, a istovremeno, da moramo 
vjerovati ljudskom stanju. Teško je kad 


nam kažu da je materijalni svijet izraz 
Božanskog, da ustvari jest Božanski, a 
u njemu vidjeti kaos, bijes i mržnju. 
Teško je kada nam kažu da moramo 
produhoviti materiju ako želimo postati 
duhovnijima, a da je jedini način za 
to prihvaćanje materijalnoga svijeta 
onakvim kakav jest. Najteže je prihvatiti 
temeljnu dvojnu prirodu našega fizič¬ 
koga svijeta, a ipak pokušati zakoračiti 
izvan te dvojnosti u stanje jedinstva s 
njim. 

To možemo voleći sebe i prihva¬ 
ćajući univerzum onakvim kakav jest, 
prihvaćajući naše živote takvima kakvi 
jesu, znajući da smo uvijek i zauvijek 
vođeni i zaštićeni i da uvijek postoji 
viši razlog svemu što se zbiva. A kada 
taj široki aspekt prihvaćanja bude 
ugrađen u vaš svjesni um, u vaš svjesni 
život, otkrit ćete da ste uistinu veoma 
brzo napredovali. 

S duhovnoga stajališta proces iscje¬ 
ljivanja može izgledati težim, jer ne 
izgleda racionalnim. Naši vodiči su nam 
rekli da smo duhovna bića svjetlosti, 
pa ipak se osjećamo uhvaćenima u 
tijelo koje može biti puno boli i bolesti. 
Rečeno nam je da s ljubavlju prihvatimo 
bol i bolest onakvom kakva jest, da s 
ljubavlju prihvatimo to da smo je sami 
stvorili i čak da s ljubavlju prihvatimo 
način kojim smo je stvorili. To znači 
da prestanemo negirati njezino posto¬ 
janje i činjenicu da postoji s razlogom; 
da volimo i prihvatimo sebe kao 
njezinog tvorca; te da prihvatimo sve 
misli i djela koja smo učinili stvarajući 
je. Ako to učinimo, to znači da smo 
prihvatili budući razvoj bolesti. 

Iako u prvi mah može izgledati 
tako, molim vas obratite pažnju: prihva¬ 
ćanje ne znači predavanje bolesti ili 
bolesnom procesu. To znači duboko 
povjerenje, ljubav i prihvaćanje naših 
života i nas samih , bez obzira na 
sve. 

To znači stvarno upoznati svoje 
duboko ja, udružiti se s njim, poisto¬ 
vjetiti se s njim i pronaći njegovu 
božanstvenost. Čineći tako, nalazimo da 
je zdravo tijelo izraz toga dubljega ja. 
Nalazimo da se bolest nalazi u onom 
dijelu tijela gdje nismo dopustiti svojem 
dubljem Božanskom ja da se izrazi. 
To je mjesto gdje smo pomiješali pravo 
ja s varalicom i dopustili mu da caruje. 
To je mjesto gdje smo dopustili začara¬ 
nom krugu mržnje prema samome sebi 
da se okreće. 


Razbijanje začaranoga kruga 
mržnje prema samome sebi 

Jedini način razbijanja začaranoga 
kruga koji održava mržnju prema 
samome sebi jest prepoznati varalicu 
u sebi i prestati preuređivati sebe kako 
biste ugodili drugima. Počnite se proma¬ 
trati da biste utvrdili koliko ste postali 
varalica, kako manipulirate, izdajete i 
odbacujete sebe u skladu s onim što 
mislite da drugi od vas očekuju-, i 
kako stoga gubite vezu sa samim 
sobom. Kladim se da je slično onome 
što ste radili od djetinjstva. 

Da biste pronašli svoj začarani 
krug mržnje prema samome sebi, 
zapitajte se: 

Kako poslujem i činim ono što 
mislim da nadređeni žele? 

Kako time odbacujem samoga sebe? 

Koju vrstu mržnje naspram samome 
sebi navaljujem na sebe radeći to? 

Odbacujem li sebe prije nego što 
bi to mogao netko drugi? 

U kojim situacijama se manje 
sviđam sebi i odbacujem se (na primjer, 
gubeći u natjecanju)? 

Što činim samome sebi kada gubim? 


Napravite popis. Na jedan kraj stra¬ 
nice ispišite stvari koje sebi zamjerate. 
Na drugi, napišite što u svezi s tim 
osjećate prema sebi. Takvom vrstom 
samoispitivanja možete osvijestiti svoja 
samooptuživanja i negativne osjećaje 
prema sebi. To je već veliki dio borbe. 
Kada ste ih pronašli, imate ključ za 
ulazak dublje u srce problema. Sljedeći 
korak je dopustiti sebi te osjećaje. 
Iskoristit ću aurino polje da bih opisala 
zašto i kako to funkcionira. 


Kako negativne emocije 
prema samome sebi utječu 
na drugu razinu polja 

Emocionalni odnos prema sebi nala¬ 
zimo na drugoj razini aurinog polja. 
Ona nosi naše pozitivne i negativne 
osjećaje prema sebi. Negativni osjećaji 
prema sebi izazivaju mnoge probleme. 
Energija i svijest udružene s negativnim 
osjećajima na drugoj razini po prirodi 
su suprotni životu. Da bi stvari bile 
gore, zadržavamo tu energiju-svijest na 
mjestu ne dopuštajući našim negativnim 
emocijama da teku. To snižava vibra- 
cijsku frekvenciju na razinu nižu od 
one koja podržava život i zdravlje, 
izazivajući zastoj na drugoj razini. Zastoj 
tada utječe na prvu razinu polja bloki¬ 
rajući protok životne energije u fizičko 
tijelo. 

Mi te emocije držimo u stanju 
mirovanja prebacujući nešto od njihove 
energije-svijesti na mentalnu razinu kako 
bi se rasplinula. Tu se negativna energi- 
ja-svijest izražava kao osuđivanje samoga 
sebe. Ono tada još više potiskuje osje¬ 
ćaje. 

Dopustite mi da to još jednom 
objasnim govoreći jednostavno o prije¬ 
nosu energije-svijesti. Mi negativnu 
energiju koja bi se normalno izrazila 

u obliku negativnih osjećaja prebacu¬ 
jemo na treću razinu polja gdje se 
pretvara u osuđivanje samoga sebe, a 
to opet još više potiskuje negativne 
emocije druge razine. Ta negativna 
povratna sprega sabija drugu razinu 
polja, snizujući njegovu frekvenciju 
ispod one koja je zdrava za život. To 
onda u osobi izaziva emocionalnu 
depresiju. 

Aurino polje takve osobe izgleda 
veoma usko na drugoj razini. Normalno 
sjajno obojeni energetski oblaci koji 
bi trebali teći dužinom linija određenih 
prvom razinom, tamni su i prljavi. 
Neki ljudi koji imaju sjajnu drugu 
razinu uopće ne moraju razumjeti tu 
situaciju i mogu se veoma neugodno 
osjećati u blizini nekoga sličnog. Drugi 
će biti potaknuti da mu pomognu 
izaći iz svoje situacije. 

Drugu razinu polja je relativno 
lagano očistiti. Tehnički, to je stvar 
prijenosa energije-svijesti natrag dolje 
na drugu razinu i njezinog pokretanja 
punjenjem. Pokrenuta energija donijet 
će emocionalno iskustvo koje će osobu 
odvesti dublje u sebe, do korijena 
problema i konačno do svoje biti i 
srži. Iscjelitelj to može učiniti radeći 
na čišćenju druge razine polja i 
ohrabrujući pacijenta na izražavanje 
osjećaja. 

Kada jednom spoznate taj proces, 
možete raditi i sami. Najprije postajete 
svjesni svojih samoosuđivanja i shvatite 
da ona pokrivaju bol. No razumijevanje 
nije dovoljno. Morate se spustiti i 
osjećati. Spustite svoju energiju-svijest 
natrag na drugu razinu kako biste 
osjećali. Osjećaji su prijeko potrebni, 
jer vraćaju energetski protok na drugu 
razinu polja koja je ustajala. Protok 
energije tada čisti zastoj i ponovno 
puni polje na zdrav način. 

Vježbajte promjenu optužaba koje 
dolaze s treće razine polja poput: 


“Nisam vrijedan zato što....” ili “Tre¬ 
bao sam učiniti....”, u osjećaje druge 
razine poput: “Boli me” ili čak “Mrzim 
sebe”. Neka osjećaji teku, ma kakvi 
bili. To stvarno funkcionira. Ustajali obla¬ 
ci na drugoj razini aurinog polja smjesta 
se počnu kretati i čistiti. Čišćenjem i 
kretanjem drugo polje se puni. Uskoro 
“Mrzim se” prelazi u “Boli me” koje 
se pretvara u “Volim se”, “Žao mi je 
što tako postupam sa sobom” i tako 
dalje. Izražavanje osjećaja vraća polje 
u prirodno stanje protoka, sjajnih boja 
energije-svijesti ljubavi prema samome 
sebi. 

Poslovni čovjek kojeg ću zvati Jef- 
frey nije mogao prekinuti svoj začarani 
krug perfekcionizma dok nije počeo 
izražavati svoje osjećaje boli. Jeffreya 
je njegova obitelj od rođenja gurala 
da postane poznat na svojemu polju i 
financijski uspješan. Kao odrasla osoba 
osjećao je da nikada ne može učiniti 
dovoljno. Bez obzira što postigao, 
jednostavno u sebi nije nalazio zado¬ 
voljstvo. Svaki uspjeh donosio mu je 
manje zadovoljstva. Iznutra se osjećao 
praznim. 

Njegovo aurino polje pokazivalo je 
znatnu krutost na trećoj razini, kao i 
zastoj na drugoj. Njegova je druga 
razina pritiskala drugu. Nije bio svjestan 
osjećaja i rijetko ih je pokazivao. Ta 
ga je praznina dovela na moj iscjeliteljski 
stol. Čim je potonuo u svoju prazninu, 
njegova se druga razina počela puniti 
i kretati. Iz sjajne jantar žute prešla je 
u sjajnocrvenu kad je prvi puta izrazio 
svoje samoosuđivanje, a potom i mržnju 
prema samome sebi. Čitajući i radeći 
na njegovom polju dok je izražavao 
samoga sebe, vodila sam ga kako bi 
ostao na tom putu. Uskoro se mržnja 
prema samome sebi istopila u boli. 

Tu je prvi put počeo osjećati bol 
unutarnjeg djeteta koje je bilo podvrg¬ 
nuto stresu pokušaja da bude savršeno. 

Povremeno bi se pritom okrenuo samo- 
osuđivanju kako bi zaustavio bol. Kada 
bi se to dogodilo, protok energije na 
drugoj razini aurinog polja prestao bi 
kako bi dao mjesta aktivnosti na trećoj 
razini, posebno na stražnjoj strani 
njegovoga tijela gdje aktivnost čakre 
predstavlja izraz volje - to jest, volje 
da se zaustavi bol. Opisala sam kako 
to izgleda i pomogla mu da usmjeri 
svijest i energetski tok ponovno ka 
prednjem dijelu tijela i drugoj razini 
polja. Kad je to učinio, automatski 
prirodni protok energije-svijesti s pred¬ 
nje strane tijela ponovno je oslobodio 
osjećaje. Naučivši preusmjeravati ener¬ 
getski protok kroz svoje tijelo, postalo 
je lakše vratiti se osjećajima. 

Kako se nastavljala ta plima i oseka 
iskazivanja osjećaja, sadašnji osjećaji 
samoodbacivanja ustupili su mjesto boli 
zbog samoodbacivanja u prošlosti. Jef- 
frey je utvrdio da to nosi od djetinjstva. 
Veoma se trudio činiti ono što su 
željeli njegovi roditelji i još to čini 
bez obzira na to želio on to doista ili 
ne. Sebe je osjećao varalicom čineći 
sve da pridobije ljubav roditelja. Dobio 
je poruku što treba raditi da bi bio 
“dobar” te je na ovaj ili onaj način 
činio to i danas u poslovnom svijetu. 

Tako je došao do izvora svojega 
začaranoga kruga. Pronašao ga je u 
svom dječjem zaključku da mora težiti 
savršenstvu kako bi pridobio ljubav 
svojih roditelja. Odjednom je čitav svoj 
život gledao na drugi način. Isprva je 
to bilo veoma obeshrabrujuće. Činilo 
se da je sve što je ikada učinio za 
svoj uspjeh bilo iz krivog razloga - 
kako bi kupio ljubav. 

I ponovno je pokušao pobjeći od 
osjećaja boli još više osuđujući samoga 
sebe. Budući da sam ga hrabrila da 
ostane sa svojom boli, ušao je duboko 
u stvarnost unutarnjeg djeteta. Potreba 
tog unutarnjeg djeteta za ljubavlju bila 


je doista veoma stvarna. Volio je to 
unutarnje dijete svim svojim srcem. 
Osjetio je i prepoznao bit tog djeteta 
i bit svoje srži. Napokon je stigao 
kući. 

Jeffreyev život se promijenio. Otada 
je mogao vidjeti sebe i svako drugo 
ljudsko biće u drugačijem svjetlu. 
Nikada više nije mogao izbjegavati svoje 
osjećaje kao ranije. Nikada više nije 
mogao podupirati svoja samooptuživanja 
kao ranije. Uhvatio bi sebe u težnji ka 
savršenosti, usporio bi i upitao svoje 
unutarnje dijete što želi. Propustio bi 
nekoliko velikih poslova i odabrao 
postojati umjesto pretjerivati. 

Energetski protok kroz Jeffreyevu 
drugu razinu nastavio se s vremenom 
izgrađivati. Stalnim radom, njegova je 
druga razina poprimila normalni izgled 
sjajnih boja koje teku. I njegova je 
treća razina postala sjajnijom, fleksibil¬ 
nijom, s bolje uravnoteženom prednjom 
i stražnjom stranom. Prva razina je 
ojačala i bila bolje napunjena. Stoga 
je svoje fizičko tijelo osjećao mlađim i 
energiziranijim. Te su se promjene 
podigle i na četvrtu razinu polja, te 
su njegovi odnosi s drugima poprimili 
dublje značenje. 

Upravo takvim procesom emocio¬ 
nalnog izražavanja učimo koliko smo, 
optužujući se, ustvari okrutno postupali 
prema našem unutarnjem djetetu. Nismo 
mu dopuštali da zadrži slobodu emocio¬ 
nalnog izražavanja prema sebi koja u 
nama treba živjeti na zdrav način. I 
budući da smo to činili sebi, činili 
smo to i drugima. Kad prestanemo to 
činiti sebi, prestanemo i drugima. Kad 
prihvatimo vlastita ograničenja, potrebe 
unutarnjega djeteta i njegove nesavrše¬ 
nosti, prihvatit ćemo to i kod drugih. 

Prihvaćanjem sebe onakvima kakvi 
jesmo i upoznavanjem unutarnjega 
djeteta, vidjet ćemo da dolazimo do 
zaključka kako unutarnje dijete treba 

odrasti. Postoje dijelovi djeteta koji 
moraju odrasti, no prije toga treba 
osloboditi duh unutarnjeg djeteta. 
Ustvari, on treba potpuno živjeti u 
nama. Naše unutarnje dijete ispunjava 
našu ličnost čuđenjem i životnom 
radosti. Daje nam jednostavno zado¬ 
voljstvo koje nikada ne ide uz aktivnosti 
odraslih. Unutarnje dijete drži ključeve 
našega “pravoga ja” jer ono je dio 
njega. Naše unutarnje dijete predstavlja 
vrata naše bitnosti. Ako više vremena 
budete provodili s vašim unutarnjim 
djetetom, otkrit ćete tko je vaše pravo 
ja. Ono se sastoji od mnogo dijelova 
svih životnih iskustava koja ste stekli. 


Upoznavanje s vašim 
unutarnjim djetetom 

Dobar način za upoznavanje s vašim 
unutarnjim djetetom jest igra. Ispada 
da je igra također odličan način za 
otkrivanje vaših potreba, posebno onih 
koje ste ostavili u djetinjstvu. Igra će 
ih odmah izvući na površinu. Kad se 
jednom aktiviraju, neke od njih će 
sazrijeti u vaše prave potrebe odrasle 
osobe. Igra je također odličan način 
da se otkrije kako su vaše potrebe u 
redu i da je ono što vi jeste vrijedno 
i jedinstveno. Igra je odličan način za 
izražavanje pozitivnih osjećaja prema 
sebi. Puni drugu razinu aurinog polja 
i čini je protočnom. 

Predlažem da svakoga dana prona¬ 
đete malo vremena, jedan sat možda, 
kako biste jednostavno radili ono što 
želite raditi, a ne biste radili ništa što 
ne želite raditi. Planirajte si to vrijeme 
kao da se radi o poslovnom sastanku. 
Ispunjavajte si želje bez obzira na to 
koliko malen bio dio vas koji to želi. 
Na primjer, nosite odjeću koju želite, 
bez obzira koliko to moglo izgledati 


čudno. Jedite što želite, idite gdje želite, 
slušajte glazbu koju želite. Ako vam se 
to ne sviđa, odmah prestanite, ali samo 
zato što se ne zabavljate, a ne zato što 
vam neki glas govori da ne postupate 
ispravno. Vidite koliko brzo možete 
promijeniti ono što radite, u skladu s 
onim što u tom trenutku želite. Opustite 
se i uživajte. Zapamtite, to ste činili u 
djetinjstvu. Bit ćete iznenađeni rezul¬ 
tatima. 

Kad se naviknete na vaše redovito 
vrijeme za igru primijetit ćete da postoji 
veza između potreba unutarnjega djeteta 
i odrasle osobe. Dječja igra uvijek je 
izražavala duboke teleološke težnje 
ljudskoga bića. Sazrijevanjem psihe, te 
se težnje izražavaju na način zrele 
odrasle osobe. Aktivnosti koje započinju 
dječjom stvarnošću mogu sazrijeti u 
aktivnosti odraslih. Ili pak mogu ostati 
iste. Dopustite im da budu onakve 
kakve jesu. Ne postavljajte zahtjeve svo¬ 
joj igri. 

Dok je moja kćer bila mala redovito 
smo se igrale. Najviše sam voljela stav¬ 
ljati navečer Ćeliju u krevet. Morala 
sam izigravati zločestog patka koristeći 
se lutkom koja se navlači na ruku. 
Pačić nikada nije želio da ona stvarno 
ode spavati te bi s njom skočio pod 
pokrivače, pritajio se par minuta, a 
zatim ih naglo odgrnuo! Ili bi je nepre¬ 
stano zapitkivao je li već zaspala. Divno 
smo se zabavljale! 

Također smo prilično redovito zajed¬ 
no slikale. Celia je uvijek crtala mjesec 
i zvijezde. Jednom se nisam mogla 
sjetiti što bih slikala, pa sam naslikala 
auru. Zatim još jednu. Uskoro sam ih 
imala cijelu gomilu. Godinama kasnije, 
profesionalni slikar ih je ponovno nači¬ 
nio za knjigu Iscjeliteljske ruke. (Radi 
se o slikama 11-1 i 11-2 u toj knjizi.) 

Igra pokreće i oslobađa dječju 
maštu. Mašta zrele psihe postaje stvara¬ 
lačka vizualizacija. 

Kad sam objavila knjigu Iscjeliteljske 
ruke, Dorian, jedan od mojih studenata 
iscjeljivanja iz Kolorada, darovao mi je 
prekrasnog bijelog medvjedića koji je 
postao poznat pod imenom Buddha 
Bear. Svi su se složili da će mi medvje¬ 
dić neizostavno biti potreban ako bu¬ 
dem odlazila u svijet držati predavanja. 
Imali su pravo. Otada je Buddha Bear 
bio velika pomoć mojem unutarnjem 
djetetu. Ispočetka sam čak s njim 
putovala. 

Prigodom nedavnoga kanaliziranja, 
Heyoan je napomenuo da, kada jednom 
damo prostora našem dječjem ja da 
se očituje, moramo mu također dati 
prostora da sazrije i bude integrirano 
u naše cjelovito biće. 


Vježbe razvijanja ljubavi 
prema samome sebi 

Dobro je također vježbati izravnu 
ljubav prema samome sebi. Evo neko¬ 
liko odličnih vježaba koje će nas naučiti 
kako voljeti samoga sebe. Ako imate 
poteškoća sa izazivanjem osjećaja ljubavi 
u prvoj vježbi, mogla bi druga pomoći. 
Isprobajte sve i izaberite onu koja 
vam se sviđa. 

Svaki dan provedite nešto svojega 
vremena aktivno se voljeći. Možete to 
činiti tako što ćete odvojiti petnaest 
minuta svakoga jutra i večeri. Druga 
mogućnost jest da za to odvojite jednu 
minutu svakoga sata! 

Te vježbe ne moraju biti tako 
laganima kako se čine. Čim se usredo¬ 
točimo na sebe, obično započinjemo 
analizirati, napadati, zahtijevati, osuđivati 
i na sebi iskaljivati sve moguće vrste 
ružnog unutarnjeg ponašanja. To nije 
ljubav prema samome sebi. Ako vidite 
da ste negativni, nježno prestanite to 
biti i vratite se pozitivnosti. Voljeti 


sebe nije sebično. Razmišljajte o sebi 
kao o šalici koja se može napuniti. 
Kada se šalica napuni, ljubav se izlije 
na ljude oko vas. 

Morate voljeti sebe da biste ljubav 
pružili drugima. Zapamtite da sve 
negativne stvari koje radite sebi, radite 
i drugima, možda nesvjesno, a sve 
dobre stvari koje radite sebi, također 
radite i drugima. 

Punjenje tijela i samoga sebe 
ljubavlju: 

Možda ćete ispočetka željeti započeti 
samo s jednim dijelom tijela, jer je 
tako lakše. Odaberite dio tijela kojem 
je potrebna pomoć ili koji vam se ne 
sviđa, koji ste odbacili ili kojega se 
stidite. Jednostavno se usredotočite na 
taj dio vašega tijela i u njega usmjerite 
ljubav. Ispunite ga energijom, ljubezno 
mu govorite. Ako vas neki dio tijela 
boli, pružite mu još više ljubavi. Umje¬ 
sto da od njega pokušate pobjeći (što 
svi radimo kad nas boli), uđite sa 
svojom svijesti u taj dio tijela. Zauzmite 
ga svjesnošću i ljubavlju. 

Sada učinite isto sa čitavom svojom 
osobom. Jednostavno se usredotočite 
na sebe i usmjerite ljubav preme sebi 
jednako kao prema svojima voljenima. 
Ako volite boje, najprije uzmite zelenu, 
zatim ružičastu, pa zlatnu i bijelu. Tim 
bojama ispunite cijelo tijelo. 

Poticanje osjećaja ljubavi nečim 
što će vam to olakšati: 

Usredotočite se na stvar ili osobu, 
kao što su ruža, životinja ili dijete, 
koju vam je najlakše voljeti. Dovedite 
se u stanje ljubavi prema njoj i pružite 
joj svoju ljubav. Na primjer, ako se 
radi o ruži, gledajte je i divite se 
njezinoj ljepoti. Osjećajte njezinu struk- 

turu. Uživajte u njezinom mirisu. Osje¬ 
ćajte svoju povezanost s njom. Osjećajte 
koliko je volite i uživate u njoj. 

Kada ste u sebi potaknuli snažne 
osjećaje ljubavi, prenesite ih na sebe. 
Učinite isto sa sobom kao što ste 
činili s ružom. Izravno promatrajte svoje 
tijelo. Nemojte se koristiti zrcalom. 
Poštujte svoje tijelo. Promatrajte najdraži 
dio tijela, zatim sve ostale dijelove. 
Dodirujte ih. Osjećajte njegovu struk¬ 
turu. Osjećajte da se nalazite u njemu. 
Nježno ga milujte. Mirišite različite 
dijelove tijela. Osjetite koliko vam je 
zadovoljstva donijelo vaše tijelo. Volite 
svoje tijelo. Ljubazno mu govorite. 
Svakodnevno to vježbajte dok ne 
postane lako. Bit će lako. 

Sljedeća vježba je nešto malo teža, 
ali veoma učinkovita. Radite je postup¬ 
no i postat ćete majstor umjetnosti 
voljenja samoga sebe. Počnite kratko i 
produžujte vrijeme do deset minuta. 

Voljeti osobu u zrcalu: 

Sjednite ispred zrcala, gledajte se 
u oči i volite se. Nemojte si kroz to 
vrijeme dopustiti da osuđujete ili vri¬ 
jeđate samoga sebe. Kao što vjerojatno 
znate, većina ljudi se pogleda u zrcalo 
i odmah vidi sve što misli da je 
pogrješno i osuđuje se. Ako se uhvatite 
u tome, odmah samooptuživanje pro¬ 
mijenite u misli o sebi pune ljubavi. 
I ponovno, govorite sebi lijepe stvari. 
Pogledajte si duboko u oči i u njima 
promatrajte duh, čežnju, ljubav i životnu 
borbu. Primijetite koliko su vaše oči 
lijepe. Uočite pozitivne aspekte vaše 
kose i crta lica. Gledajte kako odra¬ 
žavaju vaš duh. Potražite u njima dijete. 
Gledajte njegovu radost, čuđenje, ljubav 
Sada potražite sve druge aspekte te 
osobe. Gledajte što ta osoba voli raditi. 
Vidite kako je ta omiljena zabava 
sudjelovala u oblikovanju osobe koja 


ste danas. Pronađite znanje koje čuvate. 
Radi čega je ova osoba došla na Zemlju? 
Koja je duboka čežnja ove osobe u 
zrcalu? Kako ćete joj pomoći da ostvari 
svoju čežnju? Volite tu osobu i sve 
ono što jeste. 

Kada uspijete u ovoj vježbi, spremni 
ste prijeći na četvrtu. 

Voljeti osobu i tijelo u zrcalu: 

Stanite cijelom visinom goli ispred 
ogledala. Volite i prihvatite svaki dio 
sebe i svojega tijela. Usredotočite se 
na svaki dio tijela kao ranije. Stopite s 
njim svoju svijest. Ili zamislite sićušnoga 
sebe kako ulazi u taj dio tijela i 
jednostavno budite tamo. Milujte dio 
tijela na koji ste se usredotočili i koji 
promatrate. Volite ga. Volite osobu u 
tom dijelu tijela. Kada se pojave vaša 
negativna samooptuživanja izgovorite ih 
glasno i osjetite svoj emocionalni odgo¬ 
vor na njih. Upravo to sebi činite 
svaki put kad se na taj način osuđujete. 
Sada negativnu osudu zamijenite pozitiv¬ 
nom izjavom o tom području vašega 
tijela. Zatim ga ispunite jednostavnom 
toplom ljubavlju. Na taj način prijeđite 
cijelo tijelo. Najprije, dopustite da 
negativnosti budu glasno izgovorene 
tako da možete biti potpuno svjesni 
njih i osjećaja koje stvaraju. Tada ih 
zamijenite pozitivnim. 

Zapamtite, prvo se usredotočite na 
dio tijela, a potom na osobu u tom 
dijelu tijela. Dok to činite, pratite kako 
ste postupali sa svakim dijelom svojega 
tijela te sa sobom u udnosu na taj 
dio tijela. Jeste li bili ljubazni i puni 
razumijevanja? Ili ste svoje tijelo i sebe 
tretirali poput tiranina, zahtijevajući 
savršenstvo i provedbu, te zanemarujući 
poruke koje vam je slalo? Utvrdit ćete 
da postoje dijelovi tijela koje stalno 
odbacujete, vjerojatno mnogo puta 
dnevno. Izliječite taj negativni proces 

u sebi osvještćujući ga i dajući tim 
dijelovima tijela i sebi još više ljubavi. 
Sve negativne izjave o svojemu tijelu i 
sebi koje otkrijete zamijenite pozitiv¬ 
nima. 

Voljeti dijelove svojega tijela koji 
su bolesni ili deformirani: 

Nakon što ste prešli cijelo tijelo 
vratite se na dijelove koji su bolesni 
ili defektni. Pružite im više pažnje i 
ljubavi prihvativši ih upravo onakvima 
kakvi jesu, ispunjavajući ih bezuvjetnom 
ljubavlju i najčišćom biti vašega bića. 
Vratite taj dio tijela u svoje okrilje. 
Ključ za pružanje ljubavi dijelu tijela 
za koji možda smatrate da vas je izdao, 
leži u pronalaženju svrhe kojoj je taj 
dio služio. Jamčim vam da vas taj dio 
tijela uči lekciji ili je preuzeo neki 
oblik odgovornosti koji vi niste bili u 
stanju. Pomogao vam je da preživite. 
Pomogao vam je da podnesete neka 
životna iskustva koje bez njega ne 
biste mogli podnijeti. Na primjer, tumori 
ponekad nose energiju-svijest ispunja¬ 
vanja praznine ili rupe u životu osobe. 
Oni ispunjavaju ljude kada se osjećaju 
praznima. Slabe noge pomažu ljudima 
da sjede kada više nisu u stanju brinuti 
se za sebe. Loši kralješci leđa i vrata 
obuzdavaju bijes jer prigušuju količinu 
crvene energije koja u bijesu može 
šikknuti uz kralješnicu. Kada problemi 
takve vrste bace ljude u krevet na 
nekoliko tjedana to je zato što trebaju 
mir, tišinu i odmor. 

Kada ponovno prihvatite taj otuđeni 
dio i postanete jedno s njim možete 
također raditi pozitivnu vizualizaciju. 
Recite mu da će ozdraviti. Budite 
određeni. Ako imate tumor, a on je 
služio ispunjavanju vaše praznine, re¬ 
cite mu da vam više nije potreban za 
tu svrhu. Recite mu da se može rastočiti 
i integrirati s ostatkom vašega tijela. 


Recite tijelu oko njega da prihvati 
njegovu integraciju u cjelinu. Ako imate 
slomljenu kost koja otežano zacjeljuje, 
vizualizirajte kako se spaja i normalno 
zarasta što je za nju najprirodnija stvar. 
Ako imate kroničnih problema s 
kralješnicom, vizualizirajte mišiće kako 
se opuštaju i jačaju tako da mogu 
držati kosti na njihovom mjestu, te 
kako se čiste strahovi ili negativni 
osjećaji povezani s tim tjelesnim proble¬ 
mom. 

Osoba koju zovem Bob stalno je 
odbacivala svoj vrat. Imao je prilično 
dugačak vrat i podbradak. To je trajalo 
godinama. Imao je nekoliko ozljeda 
vrata, a razvila se i hipofunkcija štitne 
žlijezde. Vrat je često bio ukočen što 
je izazivalo jaku bol. a ponekad i 
mentalnu zbrku. Bob je počeo raditi 
sa zrcalom, a kasnije i sam u krevetu 
prije nego što bi navečer zaspao. 

Kada je započeo s iscjeljivanjem 
svojega vrata usredotočio se na ljubav 
prema svim njegovim dijelovima, 
uključujući i podbradak. Svaku večer 
je odlaskom u krevet stavljao prste na 
vrat tamo gdje je bio oslabljen ili gdje 
ga je boljelo i govorio mu s ljubavlju. 
Energiju iz svojih prstiju usmjeravao 
je u vrat. Kada je otvorio energetske 
blokade u vratu, tamo je otkrio mnoge 
glasove koji su se bojali i žalili. Na 
drugoj razini polja nalazile su se sve 
one stvari koje se nije usudio reći 
drugima. Umjesto toga, kada bi se 
aktivirale njegove blokade, stalno je te 
stvari koje nije govorio drugima, ponav¬ 
ljao sebi. Na taj način je pokušavao 
pronaći prihvatljiv način da kaže ono 
što je morao reći bez zazivanja straha 
koji se također nalazio na istom mjestu 
u vratu. No, to nije funkcioniralo. To 
je samo još pojačavalo blokade u njego¬ 
vom vratu. 

Iz perspektive aurinog polja, on je 
stalno uzimao energiju s četvrte razine, 

razine “ja-ti” interakcija, koja se nala¬ 
zila u stvarima koje je želio reći dru¬ 
gima, i usmjeravao je na drugu razinu 
govoreći ih sebi. Time je opterećivao 
drugu razinu. 

Tijekom procesa iscjeljivanja, Bob 
je morao vratiti energiju na četvrtu 
razinu i osloboditi je izvikivanjem onoga 
što sebi nije bio dopuštao izreći. Na 
taj način je oslobodio glasove koji su 
ostali u njegovom grlu. To je, naravno, 
u njega izazvalo i strah kojega se 
oslobodio proživjevši ga. Jedan dio straha 
potjecao je iz ranoga djetinjstva kada 
nije smio “odgovarati” roditeljima. 

Ispod svega toga nalazila se njegova 
nesposobnost da se izjašnjava o svojim 
potrebama. Grlena čakra je povezana 
s govorenjem istine. U Bobovom slu¬ 
čaju, radilo se o govorenju istine o 
njegovim potrebama. U djetinjstvu je 
shvatio da je jedini način kojim će 
zadovoljiti svoje potrebe uporno molja¬ 
kanje. Tada bi, nakon dugo vremena, 
neke i bile zadovoljene. Bob je shvatio 
da je njegova povećana štitnjača pove¬ 
zana s ispunjavanjem rupe od gladi u 
svojemu vratu, koja se ovdje nalazila 
zato što je toliko dugo morao čekati 
da bi bio nahranjen. Poslije nekoliko 
mjeseci svojega procesa iscjeljivanja, 
mogao je govoriti istinu o svojim 
potrebama, energetske blokade u vratu 
su se raščistile, a vrat je ojačao. 

A zatim je otkrio jedan zanimljivi 
aspekt o kojemu nikada nije razmišljao. 
U nekoliko prigoda našao se u odre¬ 
đenim situacijama kada je odjednom 
postao krajnje ljut na nekoga. Kada 
bi se njegov bijes počinjao uspinjati 
kralješnicom, on bi ga zaustavljao 
stežući mišiće vrata tako snažno da bi 
to iskrivljavalo njegov vrat. Tada je 
shvatio da su mu deformacije u vratu 
služile kontroliranju bijesa. Pomagale 
su mu da se suzdržava od vrijeđanja 
ljudi. Drugim riječima, on je izabrao 


povrijeđivati sebe umjesto osobu na 
koju je bio ljut. Kad je shvatio koju 
mu je uslugu činio bolesni vrat, počeo 
ga je više cijeniti. Razvio je također 
bolji način kontrole bijesa, primjećujući 
na koji način je stvarao ili upadao u 
situacije koje su ga izazvale zato što 
nije izražavao svoje potrebe i nije se 
brinuo o sebi. Da je u svakom slučaju 
ozbiljno uzimao svoje potrebe, ne bi 
se našao u situacijama koje su izazvale 
određeni bijes. On se uvijek pojavljivao 
u situacijama gdje drugi nisu poštivali 
njegove potrebe. Kada je sam počeo 
poštivati svoje vlastite potrebe, situacije 
jednostavno nije bilo, odnosno, nije 
bilo bijesa koji se mogao isprovocirati. 

Svaku večer, Bob je dodirivao svoje 
tijelo i govorio blokadama da se raščiste, 
štitnjači da se smanji na normalnu 
veličinu, a vratu da ojača. Mišići na 
vratu su ojačali. Uskoro je mogao raditi 
vježbe vrata koje nije bio u stanju 
godinama. Kralješci su prestali iskakati. 
Uzimao je Synthroid nekoliko mjeseci 
i funkcija štitnjače se normalizirala. 
Godinama nije ozlijedio vrat. 

Dok radite vježbe sa zrcalom, pojavit 
će se mnogi osjećaji. Dopustite im da 
teku; evo kako ćete im pomoći. 


Pustite osjećaje da teku 


Ako niste izvježbani, možda je jedna 
od najtežih stvari kod liječenja samoga 
sebe, dopustiti sebi proživljavanje vla¬ 
stitih osjećaja. Zapamtite, energija-svijest 
druge razine doživljava se u vidu 
osjećaja prema samome sebi. Ako želite 
da druga razina polja postane uravno¬ 
težena, čista, napunjena i zdrava, morate 
dopustiti osjećajima prema samome sebi 
da teku. Tijekom bolesti, vaši će se 
osjećaji mijenjati od tuge do sreće, do 
smirenosti, do bijesa, do straha, do 

dubokog užasa, do slabosti, do krivice, 
do gađenja, do zahtjevnosti, do samo- 
sažaljenja, do usamljenosti, do zavisti, 
do ljubavi, i tako dalje. Svi ti osjećaji 
odgovaraju energijama na drugoj razini 
polja i što ih više možete jednostavno 
pustiti da teku iz vas, to će se polje 
više čistiti. Dio iscjeliteljskoga procesa 
sastoji se u njihovom jednostavnom 
otpuštanju, jer su toliko dugo bili 
zablokirani. To je vrijedilo za Jeffreya i 
Boba, a vrijedit će i za vas. 

Radila sam s mnogim ljudima i 
nikada nisam našla nikoga na koga se 
ovo ne bi moglo primijeniti. Svi smo 
veoma žustri u izbjegavanju neugodnih 
emocija koje nosimo. Mnogi od nas 
naprosto nisu shvatili kako blokiranje 
osjećaja blokira našu stvaralačku snagu 
i djelotvorno povećava mogućnost odvi¬ 
janja onoga čega se bojimo. S druge 
strane, suočavanje s osjećajima i njihovo 
preživljavanje oslobađa nas u kreiranju 
stvari koje želimo u životu. 

Sad je prigoda da iziđu na vidjelo. 
Prihvatite ih onakvima kakvi jesu. To 
su samo osjećaji koji će izići i očistiti 
vas. Nemojte se bojati izražavanja nega¬ 
tivnih osjećaja. Ponekad bolesni ljudi 
koji su proučavali pozitivnu vizualizaciju 
dođu na ideju da ne bi trebali imati 
negativne osjećaje, jer će ti osjećaji ili 
misli postati negativna vizualizacija koja 
će pogoršati njihovo stanje. Oni pone¬ 
kad radi toga straha odlaze na nove 
razine poricanja svoje negativnosti. 
Zaključuju da je dopušten samo odre¬ 
đena količina negativnosti. Nakon što 
su je izrazili, negiraju ostatak. 

Ja nisam utvrdila da izražavanje 
negativnih misli ili osjećaja šteti ukoliko 
se slijede određeni parametri. Prvi jest 
da izražavanje negativnosti ne smije 
prijeći u naviku. Ukoliko postane 
navikom, nije više katarzično. Drugi je 
da to treba činiti svjesnom pozitivnom 
namjerom da se ozdravi. Ako svim 


negativnim mislima dopustite da se 
osvijeste, a negativnim osjećajima da 
teku usporedo s pozitivnom namjerom 
da ozdravite, nećete biti uhvaćeni u 
negativnosti koja će vam nauditi. Ovdje 
je najvažnija jasna namjera. Izrazite 
negativne osjećaje s namjerom da ih 
oslobodite, otpustite ih i nastavite dalje 
bez njih. To će vas izliječiti. Ako budete 
poricali svoje negativne osjećaje, oni 
će i dalje raditi u vama čineći vas 
bolesnima. Neće nestati ako ih zaše- 
ćerite. 

Najbolji način kojim ćete negativni 
rast zamijeniti pozitivnim jest kombi¬ 
nacija izražavanja negativnosti radi 
njezinog oslobađanja i pozitivne vizuali- 
zacije. 

Najprije iz polja očistite negativnost, 
a tada ispražnjeno mjesto popunite 
pozitivnim, sjajnim bojama vizualizacije. 

Ono što želimo obično je u suprot¬ 
nosti sa strahom koji izbjegavamo. 
Drugim riječima, postoji izravna obrnuta 
veza između onoga čega se bojimo i 
onoga što želimo stvoriti. Prekrasna 
pjesma koja slijedi jasno to kaže. Kana¬ 
lizirala ju je Eva Broch Pierrakos i 
nalazi se u knjizi Vodič za put (Path- 
work guide), 190. lekcija. 

Vrata 

Kroz vrata slabosti 
stižete do svoje snage. 

Kroz vrata boli 

stižete do zadovoljstva i radosti. 
Kroz vrata straha 
stižete do sigurnosti. 

Kroz vrata usamljenosti 
stižete do ispunjenja, 
ljubavi i drugarstva. 

Kroz vrata mržnje 
stižete do sposobnosti voljenja. 
Kroz vrata beznađa 
stižete do istinske i opravdane 
nade. 

Kroz vrata prihvaćanja neispu¬ 
njenog djetinjstva stižete do 
svojega ispunjenja sada. 


Meditacije koje liječe 

Evo nekoliko meditacija za nastavak 
vašega procesa iscjeljivanja koje služe 
iscjeljivanju druge razine aurinog polja. 
Jednostavne su i lake za izvođenje i 
veoma su učinkovite u čišćenju, balan¬ 
siranju i punjenju polja. 

Meditacija udisanjem boja 

Budući da druga razina sadrži sve 
boje, jednostavni način za njezino 
punjenje jest disanje boja. Možete se 
koristiti bilo kojom bojom. Predlažem 
da pokušate sa sljedećima: crvenom, 
narančastom, žutom, zelenom, plavom, 
indigo, purpurnom, bojom lavande i 
ružičastom. Možete dodati bijelu, sre¬ 
brnu, zlatnu i crnu. 

Nađite pritom i uzorak svake boje 
koju želite uporabiti - kao što je 
komad odjeće, papira, plastike ili stakla. 
Mogu vam poslužiti čak i dugine boje 
koje sunce stvara na staklu vašega 
prozora. 

Pažljivo slijedite upute. Nemojte 
samo misliti o boji, jer ćete stvoriti 
žutu. Razmišljanjem aktivirate treću 
razinu polja i u nju dovodite energiju. 
Kada razmišljate stvarate žutu boju. 
Da bi energija dolazila na drugu razinu 
polja, morate boju osjećati. Morate 
biti boja. 

Da biste postali boja morate ući u 
osjetilno stanje te boje. 

1. Držite boju u ruci, osjećajte je, 

promatrajte je. 

2. Udahnite boju. Ispunite cijelo tijelo 

tom bojom. 


3. Postanite boja. 

4. Sada boju izdahnite. 

5. Ponovno je udahnite. Ovaj put 
ispunite čitavo aurino polje tom 
bojom. Zamislite da ste vi boja. 

6. Osjećajte kako to izgleda biti boja. 

7. Sada boju izdahnite. 

8. Ponovite to nekoliko puta. 

9. Sada udahnite sljedeću boju. 
Ponovno ispunite svoje tijelo i polje 
bojom. 

10. Ponovite nekoliko puta svaku boju 
prije nego što prijeđete na sljedeću. 

Radeći to, primijetit ćete da različite 
boje različito utječu na vaše raspolo¬ 
ženje. Svaka boja je povezana s nekim 
načelom ili svojstvom. 

Ako tu osobinu trebate u životu, 
meditacija na tu boju i njezino dovo¬ 
đenje u vaše ustrojstvo razvit će u 
vašem životu tu osobinu. Slika 11-1 
daje popis boja, čakra i dijelova tijela 
koje podmiruju. 

Meditacija bojom za čakre 

U drugome poglavlju, dala sam 
općenit opis aurinog polja i njegovih 
čakra. Zapamtite, čakre služe metabo- 
liziranju energije u području tijela gdje 
su smještene. Ako ste izgubili energiju 
i oslabili u nekom dijelu tijela, dobro 
je nositi tu boju ili malo meditirati 
udisanjem boje. (Da biste odredili koju 
boju trebate, pogledajte sliku 9-2. Da 
biste meditirali bojom, koristite se 
slikom 2-5 kako biste locirali svaku 
čakru.) 

Počnite prvom čakrom. Usmjerite 
pozornost na područje tijela gdje je 
čakra smještena. Zamislite boju te čakre 
u tom dijelu tijela i s prednje i sa 
stražnje strane. Oblikujte boju u disk 
promjera 15 centimetara. Ako možete 
vizualizirati u tri dimenzije, pretvorite 
disk u lijevak protežući njegov vrh u 

SLIKA 11-1 Boje čakra na drugoj razini 
aurinog polja i pridružena područja tijela 

ČAKRA 1 

crvena 

donji dijelovi tijela, 
nadbubrežne žlijez¬ 
de, trtična kost 

ČAKRA 2 

narančasta donji dio zdjelice, 



seksualni organi, 
imunološki sustav 

ČAKRA 3 

žuta 

područje solarnoga 
pleksusa, želudac, 
slezena, jetra, 
gušterača, bubrezi 

ČAKRA 4 

zelena 

područje srca, 
kardiovaskularni 



sustav 

ČAKRA 5 

plava 

grlo, pluća, uši 

ČAKRA 6 

indigo 

oči, glava, donji dio 
mozga 

ČAKRA 7 

bijela 

gornji dio mozga, 
oči 

vaše tijelo dok 

uži dio ne dodirne 


kralješnicu. Okrečite disk ili lijevak na 
vašem tijelu u smjeru kazaljke na satu*. 
Dok udišete uvlačite boju diska ili 
lijevka u tijelo. 

Dok izdišete, boja nastavlja ulaziti 
u tijelo. 

Zamislite kako teče u određeni 
organ ovoga dijela tijela, prema prikazu 
na slici 11-1. Prijeđite na sljedeću čakru. 
Ponovite to nekoliko puta za svaku 
čakru. 

Prijeđite sve čakre počevši od prve 
i nastavivši redom prema gore. Zadržite 
se dulje u područjima tijela s kojima 
nešto nije u redu. 


*U smjeru kazaljke na satu ovdje znači da 
izvana gledate na sat koji se nalazi na mjestu 
svake čakre. To vrijedi i za prednje i za stražnje 
čakre. Drugi način za određivanje smjera kazaljke 
na satu jest da prvo savijete prste desne ruke. 
Zatim palac desne ruke uperite u čakru. Savinuti 
prsti pokazuju smjer okretanja čakre. Desnom se 
rukom koristite i za prednji i za stražnji dio tijela. 


Meditacija kojom ćete sami liječiti 
određenu bolest 

Dvije izvanredne knjige navode 
određene meditacije za pojedine bolesti. 
Prva je Liječenje vizualizacijom (Heal- 
ing Visualizations) dr. Geralda Epsteina. 
Osmišljena je tako da možete pronaći 
svoj određeni problem i slijediti vizua- 
lizaciju. On vam čak kaže koliko često 
to raditi. Druga knjiga koju preporu¬ 
čujem jest Kako iscijeliti duh i tijelo 
(pod tim je naslovom prevedena kod 
nas; u izvorniku You Can Heal Your 
Life, nap. prev.) Louise Hay. Za svaki 
vaš problem daje jednostavne mantre 
koje treba ponavljati. Te su mantre u 
svezi sa sustavom vjerovanja koji vjero¬ 
jatno posjedujete i koji je povezan s 
vašom bolesti. Na primjer, kod problema 
sa štitnom žlijezdom, negativna izjava 
jest: “Kad ću ja doći na red?” Pozitivna 
vizualizacija kojom ćemo promijeniti 
taj problem jest: “Posjedujem sve 
vrijeme na svijetu za sebe.” 


Uvod otkrivanju iscjelitelja u 
sebi 


Mašta ili mit veoma je snažno 
sredstvo iscjeljivanja koje nas iz svijeta 
uobičajene stvarnosti vodi u svijet 
simbola, što nam pomaže doživjeti šira 
prostanstva životnoga putovanja. Kada 
smo suočeni s ozbiljnom bolesti ili 
iznenadnom velikom promjenom u obi¬ 
telji, potrebna nam je takva pomoć. U 
takvim mitovima, možemo se udružiti 
sa snagom bogova, uzdići se iznad 
svjetovnog i izvršiti junačka djela. Slijedi 
jedna metaforička priča koja će vam 
dati ogromnu iscjeliteljsku snagu, a 
možda vam čak pomogne odgovoriti 
na pitanja na koja se ne može odgo¬ 
voriti u nazivlju uobičajene stvarnosti. 

Dok smo radili na ovom poglavlju, 
susreli smo se s unutarnjim djetetom 
s kojim se postupalo okrutno i koje 
je ranjeno. Igrali smo se s njim i dali 
mu mjesta da se izrazi u životu. Sada 
je vrijeme da ga liječimo. Ozljede i 
bolesti fizičkoga tijela jesu ozljede i 
bolesti toga djeteta. Kada budemo 
počeli zalaziti dublje u te rane, možda 
će biti prenaporno dok u sebi ne 
pronađemo iscjelitelja. On se u nama 
nalazi odmah do unutarnjega djeteta 
i potpuno je sposoban nositi se sa 
svime čemu smo se u životu suprot¬ 
stavili. Iscjelitelj u nama poznaje našu 
prošlost od samoga početka, zna naš 
inkarnacijski zadatak i bavi se našim 
problemima iz te široke, mudre per¬ 
spektive. Slijedi vizualizacija kojom ćete 
u sebi sresti iscjelitelja. To je mit ili 
plod mašte koji će poslužiti vašem 
vlastitom iscjeljivanju. 

OTKRIVANJE UNUTARNJEG 
ISCJELITELJA 

Kanalizirano od Heyoana 

Jednom davno, eonima prije 
nego što smo vrijeme poznavali kao 
danas, postojala je iskra svjetlosti 
u srcu Božanskog. Božanska iskra 
se rasprsnula u milijune zvijezda. 
Svaka je zvijezda imala ime ispisano 
Božjom riječi. 

Jedna od tih zvijezda ste vi. Kao 
zvijezda, rasli ste i razvijali se i 
pjevali nebom drugim zvjezdama. 

U vremenima prije vašega rođe¬ 
nja u ljudsko obličje poznavali ste 
svjetlost, ljubav i mudrost. Dok se 
niste rodili, niste još naravno imah 
tijelo, te je postojao veliki opseg 
slobode. Bili ste u potpunosti svjesni 
bitka svojega bića. Imali ste potpunu 
slobodu kretanja univerzumom po 
svojoj volji. Kretali ste se pravcima 


koje ste izabrali. Svojom ste namje¬ 
rom počeli kreirati stvari. Ako je 
postojala želja, sama po sebi se ostva¬ 
rivala. 

Stvorili ste kamen i zemlju, stablo 
i cvijet, zvijezdu i planet, čak i oblak 
i vjetar. Vaša se srž lako kretala, 
mijenjajući oblik iz jednog u drugi. 
Iskusili ste biti oblak, mjesec, sunce 
ili riba, ili mačka. Stalno ste se 
kretali tamo gdje vas je vodilo 
zadovoljstvo. Prelazeći iz jednoga 
oblika u drugi, stvarajući sve više 
oblika, polako ste se počeli poistovje¬ 
ćivati s oblikom i sjena je rođena. 
Postali ste toliko oduševljeni stvara¬ 
njem da je pamćenje izmaklo te ste 
zaboravili tko ste. Bili ste toliko 
zaokupljeni stvaranjem da niste niti 
primijetili kako ste počeli misliti da 
ste oblik. 

Sjena je postala tamnijom, a 
rodila se bol iz zaboravljanja da bit 
predstavlja istinsko ja. Stvoritelj je 
istinsko ja, ono koje se nalazi izvan 
oblika. Tako ste stvorili sjenu i bol. 
Zaboravili ste tko ste. Podijelili ste 
se u dva dijela: u dio koji je zabo¬ 
ravio i u cjelinu koja se sjeća. 

U svakom ljudskom biću, u 
svakoj stanici tijela postoji iskra Bo¬ 
žanskog. Ona je sva bit bića. U toj 
istinskoj bitnosti onoga što jeste, u 
vama postoji iscjelitelj koji posjeduje 
svu stvaralačku moć univerzuma. 
Iscjelitelj u vama nazvan je riječju 
Božjom. To je vaše istinsko ja. 

Obratite sada pozornost na vašu 
unutarnju bit, na vašu moć i svjetlost 
koji su potpuno jedinstveni. Vi ste 
nesumnjiva riječ Božja. Obratite 
pozornost na cjelokupnu bit vašega 
bića - to je iscjelitelj u vama. Čitav 
život znate za njega. Zlatne niti te 
snage upletene su u tapiseriju vašega 
života još prije rođenja. Kao malo 
dijete znali ste što to znači, a znate 

i sada. Osjetite tu bit, tu moć kako 
teče kroz vas. Oni predstavljaju vašu 
jedinstvenost. Oni su vaša ljepota. 
Oni su vaša ljubav. Oni su slatkoća 
kojom ste život doživljavali kao 
dijete. 

Vaša snaga leži u slatkoći vašega 
bića. Ona se nalazi u slatkim čežnja¬ 
ma koje ste štitili od drugih. Vi ste 
poput cvijeta koji se otvara na suncu. 
Osjećajte snagu i prirodu vaše bo- 
žanstvenosti, poput nijedne druge. 
Utemeljite sada to dobro u vašem 
tijelu. Taj dio vas još je slobodan. 
Taj dio vas još se može slobodno 
kretati kroz prostor, vrijeme i druge 
stvarnosti. Osjetite sada sebe u toj 
slobodi. 

Dok tako putujete kroz vrijeme 
i prostor do različitih vrsta stvarnosti, 
u daljini začujete vapaj. On postaje 
glasniji i vi kažete: “Oh, što bi to 
moglo biti?” U vapaju za pomoć 
čujete čežnju. Tada otkrijete odakle 
dolazi i na nebu ugledate prekrasan 
plavobijeli svjeducavi planet. Vapaji 
u nevolji privuku vas bliže tom 
dragom planetu. Kad ste se približili 
kažete: “Kako da pomognem? Kako 
da odgovorim tim vapajima, tom 
pozivu? Kako da ublažim bol na 
Zemlji? 

I tada dobijete odličnu ideju. 
Odlučite stvoriti fizički oblik uzevši 
ga sa Zemlje, a s njim i bol. Naumili 
ste iskoristiti fizički oblik kako biste 
iscijelili bol. 

Silazite u sićušno fizičko tijelo. 
Nakon devet mjeseci rođeni ste u 
ovome svijetu kao ljudsko biće. Sto 
duže ste vezani za to tijelo, to blje¬ 
đim postaje sjećanje na vašu izvornu 
bit. 

Kao dijete, a možda i prije toga, 
počinjete prihvaćati bol. Proživlja¬ 
vajući bol, potpuno ste zaboravili 
tko ste bili. Kada bi bol nestala, 


sjetili biste se. Kada bi se vratila, 
zaboravili biste. Bol koju ste izabrali 
iscijeliti rasla je u vašem tijelu. 

Pregledajte svoje djetinjstvo. 
Pronađite najdublju bol koju ste 
nosili sve ove godine. S njom ćete 
pronaći i svoju najdublju čežnju. 
Sto vi to želite biti? Što ste to 
željeli biti kao dijete, a za što ste 
sada i tada mislili da nikad neće 
biti moguće? Jeste li željeli putovati 
među zvijezdama? Jeste li željeli 
izliječiti svakoga na Zemlji? Jeste li 
željeli slikati ili skladati prekrasnu 
glazbu? Jeste li željeli svakome 
pružiti osjećaj sigurnosti? Što ste 
to željeli više od ičega? Kad biste 
mogli postati bilo tko ili dobiti bilo 
što na ovoj Zemlj, kad bi vaše 
maštanje moglo postati stvarnost, 
što bi to bilo? U kakvoj je vezi 
neispunjavanje toga s vašom najdub¬ 
ljom boli? 

Osvrnite sa na svoj život. Postoji 
jedna nit koja povezuje svaki tre¬ 
nutak toga života i nosi u sebi bol: 
ciklus koji se ponavlja u spirali 
života, gdje se ta najdublja bol iz 
djetinjstva uvijek iznova ponavlja u 
mnogim različitim iskustvima kroz 
koja ste prošli. Ako bacite pogled 
na sva ta iskustva, pronaći ćete zajed¬ 
ničku im nit. Kada ste je pronašli, 
dopustite si osjećaj boli. Dopustite 
svojemu tijelu da iskusi tu bol. Koje 
mjesto tijela je ona pogodila? Kad 
je osjećate, koji dio tijela vam je 
napet? 

Istražujte sada po tijelu, gdje je 
ta bol pogodila vaše psihičko, duhov¬ 
no, mentalno i tjelesno biće. Ta nit 
holografski prolazi svim djelovima 
vašega bića i prolazeći vašim tijelom 
pogađa određena mjesta što se na 
kraju doživljava kao tjelesna bol. 
Ako vidite aurino polje, potražite je 
i tamo. 

Kada ste je pronašli, na razini 
gdje se najdublje očitovala — možda 
kao strah, možda kao problem u 
odnosima, možda u obliku tjelesnoga 
poremećaja, možda na profesional¬ 
nom planu - postavite sebi pitanje: 
“ Kakve to ima veze s mojom naj¬ 
dubljom čežnjom? Na koji je način 
taj određeni problem povezan s 
mojom najdubljom čežnjom da 
budem to što želim biti, s onim 
što želim stvoriti od svojega života, 
s onim gdje želim živjeti?” 

Vaš prvi zadatak jest iscijeliti 
bol u tijelu. Jer upravo ćete preko 
te boli u tijelu i životu naučiti 
osobnu vještinu koja će vam pomoći 
da ispunite svoju želju, bez obzira 
na što se ona odnosila. 

Pronađite tu bol u vašem tijelu 
i na nju položite svoje ruke: na 
nju koju ste nosili cijeli život, na 
taj najtamniji sustav vjerovanja koji 
sadrži najdublji zaborav, na tu veliku, 
najdublju bol, bila ona u vašem 
srcu, trbuhu ili vratu. Položite sada 
svoju ruku i osjetite na tom mjestu 
svijest koja vjeruje u odvajanje. To 
je sjena. Ona vjeruje da je odvojena 
i izolirana od svega, izolirana i odvo¬ 
jena bez nade. Pronađite bol koja 
postoji od najranijih dana i neka 
se ta sjenka počne rastapati. 

Uđite u sjenu. Pratite se do tam¬ 
nice u sebi kojoj je potrebno iscjelji¬ 
vanje. Ne poričite iskustvo stvarne 
boli iz ljudske perspektive. To nije 
nova bol. Ona je tu koliko i vaše 
pamćenje. To nije bol koja lako 
nestaje, jer je duboko, duboko ukori¬ 
jenjena. Budite s njom neko vrijeme. 

Zatim, kada budete spremni, 
usmjerite pozornost na iscjelitelja 
u sebi. TU je vaša mudrost. Tb je 
vaša čežnja i vaša svjetlost kojom 
ste ovdje stigli da biste iscijelili 
bol u vašem tijelu. 


Vratite se k boli i osjećajte je. 
Zatim otiđite k čežnji i osjećajte 
nju. Vratite se ponovno k boli, pa 
ka čežnji. Nastavite tako ići od jedne 
do druge dok među njima ne 
pronađete vezu, dok ne budete u 
stanju odgovoriti na pitanje: “Što 
ta bol u mojem životu meni znači? 
Što mi pokušava reći? Koju poruku 
mi donosi?” 

Dok iz ljudske perspektive osje¬ 
ćate tu bol u svojim rukama, zapi¬ 
tajte bit iscjelitelja u vama što trebate 
činiti. Koji je najdublji uzrok te 
boli? Zamolite pomoć u njezinom 
iscjeljivanju. Zamolite iscjelitelja u 
sebi da vam pomogne izliječiti to 
što do sada niste u sebi bili u 
stanju liječiti. Istinski zamolite i bit 
će vam odgovoreno. Budite vrlo 
određeni u svojim pitanjima. Gdje 
leži uzrok? Koji je sustav vjerovanja? 
Što trebate svakoga dana raditi? 

Dopustite iscjelitelju u sebi da 
preko vaših ruku liječi vaše tijelo. 
Budite kanal liječenju samoga sebe. 
Neka kroz vas teče svjetlost. 

Kada ste dobili sve obavijest koje 
ste mogli dobiti, krenite do najviše 
duhovne stvarnosti koju znate; do 
svojega višega ja ili do svojih vodiča. 
U toj najvišoj duhovnoj stvarnosti 
pronađite sjećanje na pravoga sebe. 
Otkrit ćete da je bol u vama točno 
ona bol koja vas je privukla na 
Zemlju kako biste je liječili, davno 
prije nego što ste rođeni, dok ste 
još bili ono prekrasno duhovno biće. 
To je vaše istinsko ja. 

Dosegnite stoga taj dio sebe koji 
se inkarnirao zato da bi izliječio 
bol koju nosite u sebi i koju ste 
nosili od rođenja. Jer to je upravo 
bol koju ste došli liječiti, izabrali 
ste preuzeti je na sebe i čineći tako 
izabrali ste se inkamirati s najboljom 
kombinacijom energija i mudrosti i 

ljubavi koja će izliječiti tu određenu 
bol. 

Nju ste došli izliječiti i za to ste 
u potpunosti opremljeni. U potpu¬ 
nosti ste se opremili za njezino 
liječenje. A ono čudesno duhovno 
biće koje ste bili prije rođenja kad 
ste začuli vapaje i čežnje sa Zemlje 
i bili njima privučeni, iscjelitelj je 
u vama. Vi ste ta osoba koja zna 
bolje od ikoga izliječiti tu bol. To 
je iscjelitelj u vama. Budite taj 
iscjelitelj i izliječite bolnu nit koja 
se provlačila čitavim vašim životom. 
Dodirnite svoje tijelo na bolnim 
mjestima. 

Dok radite, neka vam se svijest 
kreće naprijed-natrag između iscje¬ 
litelja u vama i osobe koja je u 
boli. Krećući se tako, počet ćete 
shvaćati vezu između iscjelitelja i 
boli koju je došao izlječiti. Vi ste je 
povukli sa Zemlje da biste je 
preoblikovali. Dajte sebi mnogo 
vremena kako biste završili taj pro¬ 
ces. Vi integrirate unutarnju bol, 
čežnju koju nosite u srcu i iscjelitelja 
u vama koji vas može izliječiti. 

Neka iscjelitelj u vama izvuče 
bol i vrati vas cjelovitosti. Krećite 
se naprijed-natrag između čovjeka 
u dubokoj boli i iscjelitelja koji 
posjeduje univerzalnu moć. Dok se 
krećete naprijed-natrag približavajte 
ih sve više dok se ne spoje. Nastavite 
taj proces dok se u potpunosti ne 
stopite. Kada je stapanje završeno i 
stabilno, želim da ostanete u tišini 
barem sat vremena. Šutite, sjedite 
meditirajući ili jednostavno otiđite 
prošetati šumom. 

S vremenom će vam sve ovo 
postati lakšim. Nakon što ste vježbali 
voljeti samoga sebe i dopuštali 
protok osjećaja, promatrajte kako 
to mijenja vaš život. Provjerite na 


brzinu koliko sada vodite o sebi 
računa odgovorivši na donja pitanja. 
Tada sebi u tim područjima života 
počnite ugađati. Ako u ovome tre¬ 
nutku to niste fizički u stanju, neka 
vam netko pomogne stvoriti plan 
koji ćete započeti ostvarivati kad 
vam se vrati zdravlje. 

Da biste procijenili koliko se 
skrbite o sebi, zapitajte se: 

U kojim područjima sebi ugađate 
s ljubavlju, a koja ste preskočili? 

Kako i kada sebi u životu niste 
pružali ljubav koju ne samo da trebate 
nego i zaslužujete? 

Kako sebe zanemarujete u smislu 
vlastitoga zdravlja? 

Čega ste se odricali što ste mogli 
imati ili učiniti, ali ste stalno odgađali? 

Što uistinu u životu želite, a niste 
još bili u stanju stvoriti? 

Postoji li neka vještina koju ste 
oduvijek željeli naučiti? 

Na koji način to možete postići 
sada, ili ako ne sada - kada ozdravite? 

Energija povezana s našim mental¬ 
nim procesima nalazi se na trećoj 
razini aurinog polja. Zapamtite, u 
stvaralačkom procesu kojim stvaramo 
čitav život, stvaralačka energija iz srži 
kreće se na svom putu do fizičkog 
kroz haričnu razinu i zatim prema 
dolje kroz svaku razinu aurinog polja. 
Na svakoj razini slijeva se u aspekt 
ljudskoga života koji postoji na toj 
razini. Na trećoj razini aurinog polja, 
stvaralačka energija iz srži ulijeva se u 
individualni um. Individualnim umom 
postajemo svjesni sami sebe. 

Heyoan kaže da je glavni zadatak 
našega uma usredotočiti svijest. Usmje¬ 
renom svijesti putem naše percepcije 
razlučujemo i integriramo obavijesti 
koje nam dolaze. Stječemo jasnoću i 
razumijevanje sebe i svih situacija u 
kojima se nalazimo. Tada smo usklađeni 
sa sobom i situacijom. Razlučivanje, 
integracija, jasnoća i prikladnost bitni 
su za stvaralački proces. Kad nisu 
prisutni, naše kreacije ne ispadnu 
onako kako smo željeli ili su nepotpune 
i stoga neudobne, neugodne ili bolne. 

Na trećoj razini aurinog polja 
iscjeljivanje znači povećanje svijesti o 
tome na koji način stvaramo zadovolj¬ 
stvo i sreću ili bol i bolest u našim 
životima. Na toj razini trebamo racio¬ 
nalnu spoznaju sebe i svojega tijela. 
Kada smo načistu sa sobom, postavlja¬ 
mo sebi stvarna ograničenja i vidimo 
koje su naše prave mogućnosti. Budući 
da ne kreiramo razočaranje, od sebe 
doista očekujemo nerealosti iz mašte. 

Da bismo se realno doživljavali, 
treća razina aurinog polja mora biti 
zdrava. Kada je zdrava, ona je sjajna, 
limunski žuta, čista i dobro strukturi¬ 
rana. Savitljiva je i elastična. Kada je 
treća razina zdrava, razmišljanje postaje 
proces pun života. Obavijesti koje teku 
s razine polja ispod i iznad treće, 
integriraju se tako da ne vladaju našim 


misaonim procesom. Drugim riječima, 
uravnoteženo razmišljanje omogućuje 
ulazak fizičkih osjeta i naših osjećaja 
prema samima sebi s nižih razina polja. 
Omogućuje i protok energije međusob¬ 
nih odnosa s četvrte razine polja koja 
nam pomaže da razumijemo sami sebe 
i kroz veze s drugima, ljubavlju ispuni¬ 
mo naša razmišljanja. 

Kada energija s viših, duhovnih 
razina slobodno teče u treću razinu 
Božanskog uma, ljubavi i volje, u naše 
razmišljanje ulijeva stvaralačke principe, 
nadahnuće i model stalno prisutne 
svrhovitosti. Naše razmišljanje čini holis¬ 
tičkim. Tek tada možemo razumjeti i 
slijediti glasnike našega sustava za 
balansiranje kako bismo preokrenuli 
proces bilo koje bolesti i stvorili zado¬ 
voljstvo i sreću. 

Čišćenjem svojih strahova i samoop- 
tužaba bit ćete u stanju izabrati ljude 
koji će vas liječiti bez utjecaja sa strane. 

Bojite li se da biste mogli imati 
rak, možda nećete htjeti ići na pretrage. 
Ili, s druge strane, možda ćete s tim 
previše žuriti i nećete sebi dati dovoljno 
vremena za odabir tima koji će vas 
liječiti. Možda ćete otići na najpriklad¬ 
nije, najbrže mjesto, a ne na najbolje. 
Ako se optužujete zbog, recimo, deblji¬ 
ne, možda će vam biti previše neugodno 
da biste potražili pomoć ili ćete poricati 
da vam je pomoć potrebna. Pretjerano 
konzumiranje hrane ne znači da ste 
loši. Ono predstavlja emocionalnu obra¬ 
nu. Postoje i mnogi medicinski razlozi 
debljine, a ne samo pretjerano jedenje. 

No koliko smo doista racionalni? 
Jedan od naših najvećih problema jest 
sklonost racionaliziranju. Sami sebe 
uvjeravamo da postupamo racionalno. 
Ustvari, umom se koristimo da bismo 
izmišljali opravdanja za nezdravo pona¬ 
šanje koje nije u skladu s našim 
sustavom za balansiranje. S aurine točke 
gledišta, događa se to, da nam zbog 

nesvjesnih strahova, emocije i volja 
pretjerano utječu na um. 

Bilo kakva neravnoteža na trećoj 
razini ili prigodom njezine integracije 
svih obavijesti iz drugih razina našega 
bića, izaziva iracionalnost. 

Kada je treća razina polja kruta i 
nefleksibilna, mijenja se iz limunsko 
žute u boju jantara. Ne omogućava 
normalan protok obavijesti s drugih 
razina polja, te postaje izoliranom. 
Rezultat te pretjerane krutosti jest usko¬ 
grudno razmišljanje, razmišljanje koje 
je odvojeno od širih aspekata života. 
Ono stvara serijske protoke energije 
koji odgovaraju uskim definicijama 
života. Takav tip razmišljanja život doži¬ 
vljava ponajprije umom. On u svojoj 
pretjeranoj racionalnosti ustvari postaje 
veoma iracionalan. Takav um sve dijeli 
i previše komplicira, a sebe smatra 
stručnjakom. 

S druge strane, treća razina može 
postati veoma svijetložutom, preslabom, 
pretjerano elastičnom i pretjerano pod¬ 
ložnom utjecajima drugih razina, poseb¬ 
no emocija. Tad imamo poteškoća s 
razlikovanjem pretjeranih trenutačnih 
osjećaja od dugoročne stvarnosti. To 
rezultira nekom vrstom fantazije gdje 
osobe sebe i svoj život zamišljaju mnogo 
boljim ili lošijim nego što stvarno jest 
u ovome trenutku. Oni sadašnjost mije¬ 
šaju s mogućom budućnosti koju bi 
mogli stvoriti vizualizacijom, vlastitim 
razvojem i upornim radom kroz duže 
vremensko razdoblje. 

Naravno, postoji mnogo različitih 
konfiguracija različitih ljudi kod kojih 
je treća razina pod pretjeranim utje¬ 
cajem nekih drugih razina polja, a 
pod premalenim utjecajem nekih trećih. 
Važno je da otkrijemo kako i kada 
smo postali iracionalni. Važno je da 
otkrijemo zašto racionaliziramo, koje 
su naše racionalizacije, kakav je njihov 
učinak i što se iza njih krije. 


Mali pijani majmun i njegovi 
razlozi “zašto nisam” 

Prije nekoliko godina polazila sam 
kratak tečaj organizacijskog planiranja. 
Predavač nam je rekao da u polsovanju 
dobijete ili rezultat koji ste željeli ili 
“razloge zašto nisam”. Postoje doista 
samo dvije kategorije. Naši razlozi zbog 
kojih nismo nešto učinili samo su 
prikriveni oblik poricanja koji primjenju¬ 
jemo u svim područjima života. Oni 
nam pružaju opravdanja, alibije, raciona¬ 
lizacije, izgovore ili priče kojima ćemo 
objasniti zašto nismo dobili rezultat 
koji smo željeli. 

Ono što nam nikada ne pružaju 
jesu rezultati koje smo željeli. Naš um 
je veoma dobar u pružanju razloga za 
neuspjeh i nekako nas uspijeva uvjeriti 
da su ti razlozi gotovo jednako dobri 
kao i rezultat koji smo željeli! 

Razlozi neuspjeha služe nam da 
bismo održavali naša poricanja. S pomo¬ 
ću njih izbjegavamo nešto u sebi, nešto 
čega se bojimo. 

U suprotnom, za njima ne bi bilo 
potrebe. Jednostavno bismo rekli da 
nešto nismo namjeravali učiniti, bez 
obzira što to bilo. 

Istočnjački mistici nazivaju onaj dio 
nas iz kojeg dolaze razlozi zašto nisam, 
“malim pijanim majmunom”. Svi mi 
slušamo pijanog majmuna u našem 
umu kada nam je potreban razlog 
zašto nismo, posebno kada smo odlučili 
držati dijetu ili fizički vježbati ili započeti 
neku drugačiju aktivnost kao što je 
proučavanje nekog novog područja. Bez 
obzira na što smo se obvezali, dijete 
u nama i dalje “želi ono što želimo 
kada želimo”. Tada nesvjesno pozivamo 
malog pijanog majmuna kako bi nam 
pružio nekoliko dobrih racionalizacija 
kojima ćemo si pomoći da to uistinu 
i dobijemo. 

Pijani majmun će nam rado reći 
sve razloge zbog kojih pojesti komadić 
čokolade nije “doista” bitno. Mi i 
dalje tvrdimo da smo na dijeti. Ne 
priznajemo da u stvari i nismo baš na 
dijeti. Ili je pak zanemarujemo radi 
nekoliko zalogaja, pa joj se opet vra¬ 
ćamo. I zapravo, premda mislimo da 
postimo danima, radi se možda o 
nekoliko sati! Pušači redovito posegnu 
još za jednom cigaretom, a tvrde da 
su prestali pušiti. Čula sam čak da 
ljudi izjavljuju: “Prestao sam pušiti. 
Sada sam samo na jednoj kutiji dnev¬ 
no.” Pijani majmun služi poricanju. 
On će vam rado reći da preskočiti je¬ 
dan dan u vježbanju nije tako važno. 

Naravno, mnogi od nas preskaču 
i više dana ne vježbajući, čim poremete 
kontinuitet. Pijani majmun dobro pazi 
da se to ne spominje. I ustvari, ako i 
potpuno, mjesecima zaboravimo na to, 
on nas neće uznemiravati. Kada se 
ipak sjetimo ili nas netko podsjeti, 
krenut će u akciju i opskrbiti nas 
beskrajnim popisom razloga zašto ni¬ 
smo. Evo nekih popularnih razloga zašto 
nismo: 

“Nemam vremena.” 

“ Prezaposlena sam.” 

“Ne znam kako se to radi.” 

“Ako ti prestaneš i ja ću prestati.” 

“ Ti nisi prestala, pa neću niti ja.” 

“Nisam to učinila zbog njega/nje.” 

“ Preslaba sam.” 

“Nije mi stalo.” 

“Neće biti tako važno.” 

“ Preglup sam.” 

“Nisam dovoljno dobar. ” 

“Nisam znala.” 

“Stvarno nisam znala da postoji 
pravilo ili ograničenje brzine ili redar¬ 
stveni sat.” 

Obično izaberemo nekoliko omilje¬ 
nih razloga zašto nismo i rabimo ih u 
svemu. Oni holografski rade u svakom 
aspektu našega života. Kad uporabimo 


razlog zašto nismo u jednom području, 
on se automatski primjenjuje na sva 
druga područja našega života. To je 
uobičajeno. Na primjer, na području 
skrbi o sebi, možemo “ne imati vreme¬ 
na” za rekreaciju ili kuhanje, pa “jed¬ 
nostavno moramo” jesti nekvalitetnu 
hranu. Na drugim područjima možemo 
“ne imati vremena” odgovoriti na pi¬ 
smo, nazvati nekoga, uskladiti čekovnu 
knjižicu, završiti neki projekt na poslu 
i tako dalje. 

Naše negiranje u obliku razloga 
zašto nismo na području potrebe da 
skrbimo o našem zdravlju, također se 
pojavljuje u obliku brojnih izjava. Re¬ 
cimo, na primjer, da se već neko vrijeme 
ne osjećamo dobro, a ništa nismo s 
tim u vezi učinili. Naši razlozi zašto 
nismo mogu izgledati ovako: 

“Ionako je sa mnom sve u redu.” 

“Ako se ne budem obazirala, proći 
će. ” 

“ Liječnik će mi naškoditi. ” 

“Sama ću se izliječiti.” 

No potom nikada ne započinjemo 
raditi na svojemu ozdravljenju, jer 
nemamo vremena. 

Izbjegavanje ili poricanje drži nas 
podalje od straha. Sprječava suočavanje 
s našim unutarnjim tigrom. Nažalost, 
također sprječava povezivanje s našim 
sustavom za balansiranje i stoga će 
vjerojatno dovesti do bolesti. Da bismo 
se ponovno spojili sa sustavom za balan¬ 
siranje moramo se suočiti sa svojim 
strahom. Moramo se okrenuti i suočiti 
s našim unutarnjim tigrom. 

Vježba za pronalaženje straha koji 
nas sprječava da slijedimo svoj 
sustav za balansiranje 

Nakon što ste neko vrijeme učili 
prepoznavati tog malenog pijanog maj¬ 
muna u svojoj vlastitoj glavi, posvetite 

se razotkrivanju straha koji potpomaže 
vaše poricanje. To će vam pomoći 
razlikovati njega i poruke koje vam 
dolaze iz sustava za balansiranje. Zapam¬ 
tite, poricanje je prva faza liječenja. 
Potrebno je iskoračiti iz poricanja da 
bismo učinili drugi korak u procesu 
iscjeljivanja. Evo jednog dobrog načina 
da se to učini. 

U desetom poglavlju smo prešli 
područja svakodnevne skrbi za svoje 
tjelesno ja i dali popis pitanja koja 


sebi možete postaviti o skrbi za svoje 
fizičko tijelo i aurino polje. Ponovno 
prijeđite taj popis i nađite s kojim 
područjima imate najviše poteškoća. 
Sada napravite popis koji ima pet 
stupaca kao na slici 12-1. U prvi stupac 
smjestite poruku iz vašega sustava za 
balansiranje ili područja skrbi o sebi s 
kojima imate poteškoća. Zatim se 
zapitajte zbog čega niste u stanju skrbiti 
o sebi na takav način. Drugi stupac je 
predviđen za željeni rezultat koji biste 


SLIKA 12-1 KARTA ZA PRONALAŽENJE STRAHA KOJI LEŽI IZA RAZLOGA “ZAŠTO NISAM” 

Poruka sustava Željeni rezultat Razlozi Druga područja Izbjegnuti strah 

za balansiranje “zašto nisam” 


Primjeri za skrb o sebi: 


Roger: bol u 

prestanak boli; 

” Prezaposlen 

Nesposoban 

Strah od neuspje¬ 

križima 

odmor 

sam da tražim 
pomoć” 

završiti posao 
u svim podru¬ 
čjima 

ha i uspjeha; strah 
od kritike 

Emily: oteklina 

Bez otekline; 

” To se meni 

Ne osjeća se 

Strah od raka i 

i bol u prsima; 

bez boli 

ne bi dogodilo. 

zdravom; osjeća 

i njegovog 

treba ispitati Ne vjerujem 

liječnicima” 

Primjeri za druga područja života: 

se neiskrenom 
u svim 
područjima; 
ima nejasan 
osjećaj krivice 

liječenja; strah 
od smrti 

Pat: nema 

Zabava; 

” Prezaposlena 

Intimne veze 

Strah od 

vremena za 

dokolicu 

zadovoljstvo 

sam” 


odbacivanja 

George: bloki¬ 

Lijepe slike; 

”Nisam dovolj¬ 

Ništa nije uči¬ 

Strah od 

rana slikarska 

priznanje 

no dobar. Pre¬ 

njeno dovoljno 

suočavanja sa 

kreativnost 

za rad. 

više sam lijen” 

dobro i nije 
važno iako je 
dobro izvedeno. 

samim sobom; 
strah od kritike; 
strah od dubljeg 
ja koje bi moglo 
izaći na vidjelo 
kroz rad. 

postigli da ste skrbiti o sebi na način 
koji ste naveli. Da ste, naprimjer, redo¬ 
vito čistili zube svilenim koncem imali 
biste zdravije zube i desni. 

U treći stupac stavite razloge 
pijanog majmuna “zašto niste” za 
svaku navedenu poteškoću. Na primjer, 
možda navečer ne čistite zube koncem, 
jer ste preumorni. Ujutro vjerojatno 
nemate vremena. 

U četvrti stupac unosite holografsku 
istinu. Ako razmotrite druga područja 
vašega života uočit ćete da po navici 
primjenjujete svoje omiljene isprike 
na sve ostalo. Na taj način one postaju 
holografske. 

Ja razumijem da može biti da 
nemate vremena raditi određene stvari 
jer morate brinuti o djeci ili zato što 
radite. No radi se o vašem izboru da 
uravnotežite život u skladu s onim 
što želite. Očigledno, svi moramo birati 
kako bismo zadovoljili svoje potrebe. 
I kladim se da isto “nemam vremena” 
rabite i kod djece i na poslu kako 
biste izbjegli neke poslove. Možda je 
skrb o djeci vaše opravdanje što ne 
skrbite o sebi. Ili možda svoj posao 
rabite kao ispriku što si ne pružate 
zadovoljstva u svezi s drugim vašim 
potrebama. U tom slučaju, radi se samo 
o još jednom razlogu “zašto nisam” 
kojim izbjegavate nešto u sebi. 

Stoga, da biste popunili četrvrti 
stupac razmislite o vašem životu. U 
kojim se još drugim područjima 
koristite tim opravdanjem? Promatrajte 
se kako tijekom dana rabite razlog 
“zašto nisam” da biste izbjegli suoča¬ 
vanje ili neku aktivnost u različitim 
područjima života - na primjer, s vašim 
bračnim drugom i djecom. Za što još 
nemate vremena ili ste preumorni? Za 
igru s djecom? Vođenje ljubavi? Uočite 
da se istom isprikom koristite u 
mnogim područjima vašega života. U 
četvrtom stupcu navedite sva druga 


područja gdje rabite svoj omiljeni 
izgovor. 

Dok se promatrate kako upotreblja¬ 
vate svoje izgovore u drugim područjima 
života, zapitajte se: “Čega se ja to 
bojim?” Neka to pitanje uđe u vas i 
ostane nekoliko trenutaka s vašim osje¬ 
ćajima. 

Ostanite zaronjeni u vaše osjećaje 
dok ne osjetite strah. S čime se to 
bojite suočiti? Taj strah stavite u peti 
stupac. Ispitajte sva područja života na 
koja utječe. Strah s kojim se izbjegavate 
suočiti na neki način utječe na sva 
područja vašega života. Najjači učinak 
bit će u područjima koja nisu zadovo¬ 
ljena i s kojima imate problema. Istražite 
vezu između tih područja i vašega 
straha. Uronite u osjećaje s tim u svezi. 

Za ilustraciju, pogledajte primjere 
navedene na slici 12-1. 

Roger, građevinski radnik imao je 
kroničnu bol u leđima od stare ozljede 
kojoj nikada nije dao prigodu da 
ozdravi. Uvijek kad su ga leđa boljela, 
ignorirao ih je nadajući se da će bol 
prestati. Znao je da samo mora malo 
prileći i bol će nestati. Njegov razlog 
zašto nije, bila je jednostavno prezapo- 
slenost. Morao je raditi. Bio je jedini 
hranitelj i time se ponosio. 

I dalje je zanemarivao bolne poruke 
koje su dolazile iz njegovih leđa. Stanje 
se pogoršalo. Konačno je jednoga dana 
pokušao podići teški kovčeg. Sljedećega 
dana se nije mogao micati i morao je 
ostati u krevetu dva tjedna. Njegovo 
mu je tijelo priuštilo dva tjedna jedno¬ 
stavnog ležanja i razmišljanja o sebi. 
Tada se suočio s osjećajima za koje 
nije niti znao da postoje. Osjećao je 
ogroman strah da će ga njegova obitelj 
napustiti ukoliko se ne pridigne i ne 
ode raditi. Bojao se da će ga kritizirati 
zato što je lijen i leži u krevetu. Znao 
je da se radi o iracionalnom strahu, 
jer se doista nije mogao micati, no on 

se ipak javljao. Tada je shvatio da su 
njegovi roditelji stalno kritizirali starijega 
brata zbog lijenosti. Sjetio se i svoje 
dječje odluke da nikada neće biti kao 
brat. Bit će pravi muškarac! Stoga je, 
da bi se suočio sa svojim dječjim 
strahom i izliječio leđa, morao prestati 
biti macho muškarac. 

Dva tjedna u krevetu omogućila 
su mu da prizna kako nije više po¬ 
trebno da bude macho. Prvo je priznao 
da treba povesti računa o svojim leđima. 
Uzeo je vremena da se raspita kako 
će ih liječiti. Pronašao je neke osnovne 
vježbe rastezanja za njegu leđa i redo¬ 
vito ih izvodio. Otišao je iscjelitelju. 
Mjesecima je pazio što podiže. Nakon 
svake tjelesne aktivnosti legao bi desetak 
minuta i opustio leđa. Jeo je samo 
kad je bio gladan, jer je znao da 
sniženi šećer u krvi povećava opasnost 
od ponovnog ozljeđivanja 

Takvo je liječenje utjecalo na još 
jedno područje Rogerova života: na 
odnos s bratom. Sada je mogao prestati 
osuđivati njegovu navodnu lijenost te 
su mogli biti bolji prijatelji. 

Sljedeći slučaj odnosi se na ženu 
koju ću zvati Emily, fizioterapeuticu s 
mnogo privatnih klijenata. Emily je 
imala kvržice u prsima, no izbjegavala 
je otići na mamografiju, jer se rak 
“ne može meni dogoditi zato što sam 
na duhovnom putu.” Rekla je da nema 
povjerenja u liječnike. Naravno da se 
bojala da ima rak dojke. Rezultat 
izbjegavanja bio je stalni osjećaj straha 
i bolesti. Nosila je također nejasan 
osjećaj neiskrenosti i krivice budući 
da je zdravstveni radnik. Krivicu zbog 
neiskrenosti projicirala je na liječnike 
izjavom da nema povjerenja. 

Kada je napokon otišla, ispalo je 
da nema rak. Osjećaji straha, bolesti, 
neiskrenosti i krivice su iščezli. Zbog 
toga je imala mnogo više životne 
energije i gajila je mnogo bolje osjećaje 


prema sebi, posebno u poslu. Tada je 
mogla sagledati gdje je još u svome 
životu prema sebi bila neiskrena. Pre¬ 
stala je pretjerano raditi sa svojim 
pacijentima što joj je pružalo ispriku 
vjerovanju da, budući da pomaže lju¬ 
dima i na duhovnom je putu, ne 
može dobiti rak. Ustvari se radom 
koristila kao opravdanjem za nebrigu 
o sebi. Otkrila je da ciste u grudima 
predstavljaju simbol nezadovoljavanja 
svojeg unutarnjeg djeteta. Kada je sebi 
počela posvećivati pozornos, krenula 
je na nemasnu dijetu i ciste su se 
počele povlačiti. (Uočite da grudi hrane 
dijete. Kada je ona nahranila svoje 
unutarnje dijete, bolest u grudima je 
nestala.) 

Stoga su iz šire perspektive, kvržice 
u Emilynim grudima bile rezultat njezine 
nesposobnosti ili nedostatka volje da 
vodi brigu o sebi. To se odnosi i na 
njezin radoholizam koji je bio izgovor 
za nebrigu o sebi. Posljedični strah, 
osjećaj bolesti i krivice samo su bili 
dio cijene koju je platila na emocio¬ 
nalnoj razini. Drugi dio bio je bavljenje 
zvanjem koje joj nije odgovaralo. 
Budući da nije hranila svoje unutarnje 
dijete, nije se dublje poznavala. Kada 
je svojem unutarnjem djetetu posvetila 
više vremena, promijenila je struku. 
Ostala je u zdravstvu, no privatno je 
primala manje klijenata što joj je 
omogućavalo da se posveti podučavanju 
i tako pomogne većem broju ljudi. 

Vježbe za čišćenje negiranja koje 
se nalazi iza vaših razloga zašto 
nisam 

Da biste napravili istu vježbu za 
svako područje života s kojim imate 
poteškoća - glede zvanja, veza ili do¬ 
kolice, možete se ponovno koristiti 
slikom 12-1. Vrijedi isti princip. 

U prvom stupcu navedite područje 
poteškoće. U drugom opišite što biste 
željeli. Navedite vaše razloge zašto niste, 
a zatim pronađite druga područja na 
koja djeluju i strah koji izbjegavate. 
Nakon što ga pronađete, suočite se s 
njim, proživite ga i na taj način ga 
očistite, više vam negiranje neće biti 
potrebno. 

Žena po imenu Pat nije imala 
vremena za zabavu. Njezin razlog zašto 
nije, bila je prezaposlenost. Pogođena 
su i druga područja - ima veoma 
malo intimnih veza te je usamljena. 
Strahuje od isključivanja iz intimnosti. 
Dok je bila dijete branili su joj igranje 
s djecom iz susjedstva. Osjećala se 
izopćenom budući da se nikada s 
njima nije sprijateljila. I danas je slično. 
Kada shvati koji strah stoji u pozadini 
njezinoga poricanja, moći će se s njim 
suočiti, namjerno i redovito započinjući 
druženja. To će za nju ispočetka biti 
veoma zastrašujuće te će se vjerojatno 
u procesu učenja više puta osjećati 
odbačenom i izopćenom. No, vježba¬ 
njem se uči. Pred njom će se otvoriti 
čitavo novo područje života. Pronaći 
će ljude koji joj se sviđaju i interese 
koje voli dijeliti s drugima. Od drugih 
će mnogo toga naučiti. Druženja će 
joj početi pričinjavati veliko zadovoljstvo 
i za njih će pronaći mnogo vremena. 
Na kraju će vjerojatno ostvariti i intimnu 
vezu. 

U jednom drugom primjeru, Geor- 
ge želi slikati, ali se blokira u tom 
nastojanju opravdanjem da nije dovolj¬ 
no dobar ili da je jednostavno previše 
lijen. To pogađa i mnoga druga 
područja njegovoga života. On ne 
smatra da je išta drugo toliko važno 
kao slikanje. Stoga ništa drugo što 
postigne nije stvarno zadovoljavajuće, 
jer nema vrijednost, čak i kada je 
dobro izvedeno. George sebe smatra 
lijenim i u drugim područjima rada. 


Iza svega toga leži strah od neuspjeha 
i kritike i, što je još važnije, od svojega 
dubljeg ja koje će izroniti tijekom 
stavralčkog čina slikanja. 

Da bi se bilo uspješnim u takvom 
kreativnom poslu potreban je slobodan 
protok energije. Jedini način da se to 
postigne jest sve izbaciti uključujući 
negativnu podsvijest koja u aurinom 
polju stoji u obliku blokirane energije. 
Upravo zbog toga mnoge umjetnike ili 
pisce smatramo ekscentričnima ili 
njihovo ponašanje smatramo neprihvat¬ 
ljivim. Oni ne žive zamaskirani socijalno 
prihvatljivim ponašanjem. Nije moguće 
to raditi i biti kreativan. U filmu 
Amadeus skladatelj Salieri bio je prestra¬ 
šen Mozartovim nečuvenim ponašanjem 
koje nije mogao povezati s ljepotom 
njegove glazbe. Ono što Salieri nije 
mogao razumjeti bilo je, da je Mozart 
održavao protok svoje stvaralačke snage 
upravo svojim groznim ponašanjem. 
Na taj je način Mozart izražavao svoju 
negativnu stranu. 

Danas postoje bolji načini postizanja 
slobodnoga protoka energije ekspre¬ 
sivnim terapijama što mnogi umjetnici 
u prošlosti nisu činili. U terapiji, izra¬ 
žavanje negativne podsvjesti traje samo 
nekoliko minuta i ne mora biti usmje¬ 
reno prema van. Ljudi jednostavno viču 
u jastuk, udaraju jastuk šakama ili 
cijepaju drva vičući sve one grozne 
stvari koje bi željeli učiniti. 

Često puta neobuzdano izražavanje 
kreativnih ljudi društvo smatra neprihvat¬ 
ljivim ili opasnim ponašanjem. Najčešće 
takvo ponašanje uopće nikome ne šteti 
nego jednostavno krši društvena pravila 
koja kontroliraju i upravljaju ljudima. 
Kršenje pravila u ljudima izaziva strah, 
jer inicira proces preobrazbe i raspa¬ 
danja maske, što dovodi do razotkrivanja 
duboke unutarnje boli. Mnogi ne 
shvaćaju da liječenje razotkrivene boli 
vodi do njihovog vlastitog svjetla i 

snage. Da bi se liječila, bol najprije 
mora biti razotkrivena. Vrijedi isti 
princip kao kod rezanja čira da bi se 
očistila infekcija. Nažalost, većina ljudi 
to ne zna i stoga takvo ponašanje 
smatra opasnim. 

George je sada u tijeku procesa 
susretanja sa svojim poricanjem te 
izražavanja straha i bijesa koji stoje 
iza njega. Kada bude počeo izražavati 
strah i bol, bit će opet u stanju slikati. 
Kako se stvaralačka snaga u njemu 
bude otpuštala, ne samo da će se 
umjetnički razvijati, nego će svaka faza 
donositi sve više straha i boli. Čišćenjem 
straha i boli iz sustava, očistit će više 
stvaralačke snage i moći će više slikati. 

George će se možda čak bojati i 
uspjeha. Stoga će se, što više bude 
slikao, morati sve više čistiti kako bi 
održao protok stvaralačkih energija. 
Možda bi se čak mogao bojati snage i 
onoga što bi radio s njom kad bi 
postao vrlo uspješnim. Jačanje snage 
u svijetu znači pojačanu snagu koja 
teče energetskim poljem. Sto jača ener¬ 
gija/snaga protiče poljem, to se više u 
njemu oslobađa duboko i čvrsto usa¬ 
đene negativne energije. Jedini način 
koji će nam omogućiti da se dobro 
nosimo sa snagom jest stalno čišćenje 
negativne energije-svijesti koja se oslo¬ 
bađa iz sve dubljih razina polja (i 
podsvijesti) dok ona kroz njega poja¬ 
čano teče. 

Taj će se ciklus nastavljati tako 
dugo dok se George bude čistio. 
Njegova kreativnost nikada neće prestati. 
Naravno, taj će proces čišćenja negativ- 
nosti s godinama postati lakšim i bržim 
i poprimit će nove oblike, jer čim 
neka stvar postane uobičajena, nije 
više katarzična. Ako je dio bijesa 
usmjeren ka njegovoj majci, izražavanje 
bijesa će s vremenom postati uobiča¬ 
jenim. Kad bi se to dogodilo, veoma 
lako bi ga mogao upotrebljavati za 


obranu od onoga što stoji iza njega. 
Tada bi bilo vrijeme za promjenu 
izražaja i prijelaz u nova područja 
njegove psihe koja su možda još više 
zastrašujuća i nepoznata. 

Iscjelitelj koji bi radio s Georgeom 
na tom procesu pomogao bi mu očistiti 
polje iscjeliteljskim tehnikama koje nisu 
dostupne mnogim terapeutima. Iscjeli¬ 
telji uklanjaju blokade koje ne izlaze 
ekspresivnom terapijom, pune područja 
koja treba napuniti i obnavljaju izobli¬ 
čene dijelove polja. Oni također podu¬ 
čavaju kako otkriti izobličenja i blokade 
u polju izazvane poricanjem i obranom 
te vratiti polje normalnom čistom 
funkcioniranju. Tako će se njegov proces 
znatno ubrzati. 

Svaki put kada George bude pro¬ 
lazio kroz novi ciklus slikanja, on će 
oslobađati kreativnost u drugom po¬ 
dručju svojega života, kao što su posao 
i međuljudski odnosi. 

Otkrit će da je posao u galeriji 
zanimljiviji. Bit će iznenađen i sretan 
kad otkrije da se njegova sposobnost 
održavanja dubljih razina intimnosti 
također razvija. Znatan dio njegovih 
poricanja, te stari strah i bijes koji su 
stajali između njega i ostatka svijeta - 
nestali su. 

Ako nikada niste radili na osloba¬ 
đanju negativne energije, savjetujem 
vam da pokušate s iscjeliteljem ili 
tjelesnim psihoterapeutom. Veoma je 
učinkovito u toj fazi čišćenja. 

Kada jednom upoznate tehniku 
oslobađanja negativnih osjećaja odnosno 
negativne energije-svijesti zadržane u 
vašem polju, moći ćete je po potrebi 
raditi sami bez pomoći terapeuta. 
Provjerite jesu li prozori zatvoreni. To 
neće nikome nauditi, ali bi moglo 
podići tlak. 

Ako se pravilno postupa, oslobo¬ 
đena energija će se veoma brzo 
promijeniti u veliku količinu ljubavi. 

SLIKA 12-2 KARTA 2A OBJAŠNJAVANJE VAŠIH PROSUDABA I NJIHOVIH UČINAKA 


Samooptužbe Što biste 
učinili 


Dobri osjećaji Roditeljski 
glasovi 


Izbjegnuti Druga područja 
strah 


Primjeri: 


Roberta: 

Bila bih 

predebela 

slobodnija 

samu 

tijelu, 

otvorenija, 

manje 

defanzivna; 

osjećala se 

seksi. 

Terry: 

Udala se, 

nikada neću 

imala djecu, 

imati muš¬ 
karca/ženu 

dom. 


Osjećam se 

”Tko misliš 

lijepom, 

da jesi?” 

snažnijom, 

Drska si. 

ugodno sa 

Drugi će 

sobom; 

znati da 

želim seks. 

želiš seks” 

Osjećam se 

”On/ona će 

ispunjenom, 

me izdati 

sretnom, 

i uzeti sve.” 

snažnom. 



Strah od 

Potiskivanje 

pažnje, 

seksualnih 

energije, 

osjećaja i 

seksualnosti. 

kreativnosti 
svugdje u 
životu; neza- 
dovoljena u 
području seksa. 

Strah od 

Ne stvara bliske 

intimnosti, 

veze sa ženama/ 

dijeljenja, 

muškarcima u 

izdaje. 

drugim aspek¬ 
tima života. 


Vježbe za čišćenje vaših 
prosudaba i njihovih učinaka 


Idemo sada razjasniti područja u 
kojima ne volite sebe i gdje se optu¬ 
žujete. Ovaj put ćemo načiniti tablicu 
sa šest stupaca, kao na slici 12-2. 
Popišite sve svoje samooptužbe koje 
su se pojavile dok ste ispred ogledala 
radili vježbu za voljenje samoga sebe 
iz 11. poglavlja. Upišite ih u prvi 
stupac. U drugoj koloni navedite sve 
ono što biste radili ili što bi se dogodilo 
kada ta vaša samooptuživanja ne bi 
bila istinita. Sada zamislite sebe kako 
radite te stvari. To će biti dobar osjećaj. 
Upišite ga u treći stupac. 

Ostanite pri tome i dublje zaronite 
u svoje osjećaje. Dobar osjećaj će se 
smanjiti i na kraju ćete osjećati strah. 
Isprva vam to neće biti logično, no 


ustrajte u tome - onda hoće. U sebi 
ćete pronaći roditeljske glasove, glasove 
drugih autoriteta iz djetinjstva ili vaš 
vlastiti dječji glas kako vam daju 
negativna upozorenja. 

Ti glasovi odražavaju vaše negativne 
zaključke o stvarnosti, koji se nazivaju 
negativnim slikama ili negativnim 
vjerovanjima. Oni vas upozoravaju na 
strašne posljedice koje bi se mogle 
dogoditi ako nastavite osjećati zado¬ 
voljstvo ispunjavanja vaših težnja. 

Upamtite, ti glasovi dolaze od vašega 
zamaskiranoga ja, a njihova je osnovna 
svrha održavati vas dobrima i sigurnima 
- to jest, sigurnima u skladu s vašim 
dječjim tumačenjem onoga što su vam 
roditelji ili netko drugi rekli da će vas 
činiti sigurnima. To ne mora imati 
nikakve veze sa stvarnosti. 

Ako još ne osjećate strah, ostanite 
pri tome. Ti će vas glasovi naposlijetku 

prestrašiti, jer vas neprestano podsjećaju 
na to koliko je život opasna stvar. Oni 
vam govore što trebate raditi kako 
biste bili sigurni. “Kvaka-22” je u to¬ 
me da nikada ne možete učiniti sve 
ono što vam govore da učinite. Stoga 
niste sigurni! Kada pronađete strah, 
upišite ga u peti stupac. 

Kao što smo razmotrili u prvome 
poglavlju, vaši unutarnji roditeljski glaso¬ 
vi održavaju vas sigurnima na različite 
načine. Čine vas sigurnima od doživlja¬ 
vanja vaše ozljede. Nažalost, oni vas 
također čine sigurnima od vaše stvara¬ 
lačke energije! 

Ako slušate i slijedite vaše unutarnje 
negativne glasove, vaša će stvaralačka 
energija ostati zaključana u vašem maski¬ 
ranome ja. Ako ne budete slijedili ta 
upozorenja, oslobodit ćete energije u 
sebi kakve niste dugo osjetili, možda 
od djetinjstva. Možete postati poput 
umjetnika o kojima smo govorili. Možda 
ćete razotkriti svoju ranu pa ćete se 
morati baviti svojim dubljim bijesom i 
boli. No to će osloboditi vaš život! 

K tome, vaši postupci možda neće 
mariti za tuđe maske. Možda ćete ih 
prestrašiti i razljutiti. Ja ne zagovaram 
iskazivanje vaših negativnih osjećaja niti 
njihovo usmjeravanje na druge. Ali 
svakako podržavam proglašenje vaše 
nezavisnosti. Bit će u redu prestati 
obuzdavati svoje postupke radi mišljenja 
drugih ljudi. Možda ćete dati otkaz na 
poslu ako vam ne odgovara ili ćete 
čak izaći iz braka ukoliko vas ne 
zadovoljava. 

Slika 12-2 prikazuje i dva primjera 
negativnih učinaka samooptuživanja te 
nagrade ako od njih odustanemo. 
Robertino je samooptuživanje glasilo: 
“ Predebela sam”. Od toga se još lo¬ 
šije osjećala, pa je još više jela. Kada 
se pokušavala prinuditi na dijetu, poja¬ 
vio se drugi glas. Rekao je: “Ne možeš 
me natjerati”. Nešto se u njoj pobunilo. 


Kada je tijekom seanse radila na tome, 
otkrila je da su je u mladosti roditelji 
pokušavali natjerati na dijetu. Ispalo 
je da su je iz njezine perspektive, oni 
pokušavali natjerati da radi mnoge 
stvari. Jedenjem je objavljivala svoju 
slobodu. Problem je bio u tome što 
je odrastavši izgubila sposobnost razliko¬ 
vanja onoga što ona želi raditi od 
onoga što su željeli njezini roditelji. 

Nakon što je neko vrijeme upozna¬ 
vala svoje unutarnje dijete, Roberta je 
počela razlikovati stvari koje je činila 
zbog sebe od onoga što je činila iz 
pobune. Odlučila je da uistinu želi iz¬ 
gubiti na težini, jer je vjerovala da bi 
bila slobodnija u svojemu tijelu, da bi 
bila otvorenija i manje nesigurna. 

Počela je s dijetom. Kad je smrša¬ 
vila, počela se ponovno osjećati lijepom, 
snažnom, dobrom i seksi. 

Tada je nastupila kriza iscjeljivanja. 
Unutarnji glasovi roditelja, glasovi iz 
njezinoga zamaskiranog ja, dovikivali 
su joj nove optužbe: “Sto misliš, tko 
si?”. “Drska si”, te “Drugi će primi¬ 
jetiti da želiš seks”. Prestrašila se i, u 
svome strahu, ponovno počela jesti. 
Kada se ponovno udebljala, glasovi su 
utihnuli. Tijekom psihoterapijskih seansa 
radila je na problemu ponovnog deb- 
ljanja i spoznala svoj strah. Vratila se 
dijeti te se kroz svoje seanse nastavila 
suočavati sa strahom. Ispod toga straha 
postojali su dublji strahovi: strah od 
razvijanja pozornosti, strah od vlastite 
energije i onoga što bi s njom mogla 
učiniti i strah od seksualnosti. (Ti 
strahovi su navedeni u petom stupcu.) 
Dublji strahovi su utjecali na druga 
područja njezinoga života gdje je suspre- 
zala osjećaje, seksualnost i stvaralačku 
snagu. Kada se suočila sa strahovima, 
mogla je prihvatiti svoju osjetljivost 
pri susretanju s drugim ljudima, tako 
da se nije toliko bojala ostati u središtu 
pozornosti. Pronašla je više zadovoljstva 

u svojoj seksualnosti i poprilično je 
smršavjela. Najvjerojatnije je najdra¬ 
matičniji bio procvat njezine kreativ¬ 
nosti. Postala je plodnom slikaricom. 

Drugi primjer, Terry, zajednički je 
mnogim i muškarcima i ženama, te je 
napisan za oboje. Ti su ljudi samci 
dugo vremena ili su rastavljeni. Prva 
optužba odnosi se na to da nikada 
neće imati bračnog druga. Boje se da 
se nikada neće pojaviti prava osoba. 
To im se jednostavno nikada neće 
dogoditi i tu se ništa ne da učiniti. 
Čeznu za životom ispunjenim djecom 
i domom. Zamišljaju da bi im to dalo 
osjećaj ispunjenja, sreće i snage. Prava 
osoba se nikada ne pojavljuje bez 
obzira na to koliko ljudi pored njih 
prolazilo. Čim bi postali prisnijima, 
svi unutarnji roditeljski glasovi bi upo¬ 
zoravali na izdaju i gubitak. Tada bi ti 
muškarci i žene pronalazili neki nedo¬ 
statak osobi koju su upoznali i zaključili 
da ona jednostavno neće biti njihov 
bračni drug. 

Ako takve osobe odu na terapiju, 
otkrit će duboki strah od intimnosti. 
Njihova samooptužba da se nikada 
neće oženiti ustvari je poricanje dubo¬ 
koga straha od intimnosti. Dok se ne 
suoče s tim strahom, takve osobe se 
u svakodnevnom životu nikada s nekim 
dovoljno ne zbliže da bi ostvarili 
intimnost. 

Vježba za pronalaženje istine koja 
leži iza samooptuživanja 

Sada uviđate da svoja samooptu¬ 
živanja koristite za izbjegavanje straha. 
Prilično lukavo, zar ne? I još je lukavije 
nego što ste mislili! 

Vaše prosudbe su pravi razlozi zbog 
kojih nešto niste učinili. A sada, na 
slici 12-2 promijenite ime prvoga i 
četvrtoga stupca u “razlozi zašto ni¬ 
sam”, a druge u “željeni rezultati”. 


Sljedeći put kada budete optuživali 
samoga sebe, budite svjesni toga da 
su to samo razlozi zašto nisam, obučeni 
u ružnu odjeću. 

Ako se optužujute zbog toga što 
ste otišli liječniku ili iscjelitelju po 
pomoć, radi se vjerojatno o razlozima 
zašto ne otići i pobrinuti se za prob¬ 
lem. Uobičajeni razlozi “zašto nisam” 
u obliku samooptuživanja izgledaju ova¬ 
ko: 

“Samo sam hipohondričan”. 

“Nisam u stanju izdržati ni najma¬ 
nju bol”. 

“ Kukavica sam”. 

“Ne želim opet smetati liječniku 
sa svojim beznačajnim malim žalbama”. 

One pokrivaju strah od suočavanja 
s istinom o vašoj situaciji s kojom bi 
trebali nešto poduzeti. 

S pomoću ovih vježaba, moći ćete 
spriječiti negativne učinke vaših strahova 
na racionalne procese što će vam pružiti 
jasnoću. 

Kada izađete iz poricanja i odete 
liječniku ili pak iscjelitelju, te dobijete 
dijagnozu ili opis bolesti, morat ćete 
ponovno proći kroz taj proces. Upam¬ 
tite, taj će proces biti još težim kada 
vam netko bude rekao da nešto nije u 
redu, bez obzira na to kojim će se 
jezikom izraziti. Ako se tjelesno budete 
osjećali jako loše, budete zbunjeni ili 
ne budete imali mnogo energije, bit 
će i teže. Neka netko bude uz vas 
kako bi vam pomogao. 

Koristite se tablicama na slikama 
12-1 i 12-2 koje će vam pomoći odabrati 
stručni tim zdravstvenih radnika. S 
pomoću tablica ćete dobiti vrijedne 
praktične obavijesti. 

Kada dođete do potrebnih obavijesti, 
moći ćete odvojiti vaše razloge “zašto 
nisam”, znat ćete tada što treba učiniti 
i znat ćete ocijeniti kako ispravno 
djelovati da biste se oslobodili vaše 
bolesti. 

Stjecanje racionalnog 
razumijevanja vaše bolesti i 
načina liječenja 

U osmom poglavlju razmatrali smo 
važnost spoznaje o tome što se zbiva 
u vašem tijelu i aurinom polju, kao i 
znanja o različitim vrstama tretmana 
koji su vam na raspolaganju. Dobro je 
to saznati prije nego što se razbolite. 
No ako ste već bolesni dok ovo čitate, 
vrijeme je da upoznate mehanizam 
vaše bolesti i iscjeljujućeg procesa koji 
ste odabrali slijediti. Sve će vam to 
pomoći da se usredotočite i predate 
vašem iscjeljujućem procesu. 

Na primjer, ako ste ozlijedili leđa 
i znate da morate provesti dva tjedna 
u krevetu, tada ćete se moći predati 
takvom rasporedu. Bit ćete mnogo 
sposobniji upotrijebiti svoje vrijeme 
ponirući duboko u sebe kako biste se 
izliječili od dubljeg uzroka koji leži 
ispod bolnih leđa. U protivnom, nakon 
nekoliko dana, kad leđima bude bolje, 
mogli biste zaključiti da ste dobro i 
prekinuti odmaranje. To je dobar način 
da ih ponovno ozlijedite. 

Naravno, važno je znati da svačiji 
proces iscjeljivanja ide svojim tempom. 
Vaš liječnik ili iscjelitelj mogu vam 
dati samo općenite upute koje će vam 
pomoći da shvatite što je možda pred 
vama. Ono što prolazite, bit će vaše 
vlastito iskustvo sa svojim vlastitim tije¬ 
kom. Ni jedna obavijest koju dobijete 
o tome kako će izgledati i koliko će 
trajati vaš iscjeljujući proces, nije obe¬ 
ćanje da će tako i biti. To obično tako 
bude. Veoma je važno da se ne držite 
krutih očekivanja o tome kakvo će biti 
vaše iskustvo. Ako ne ispadne tako, 
mogli biste se uznemiriti. Umjesto toga, 
trebate dobiti dobar uvid u vaš vjerojatni 
proces iscjeljivanja tako da prema njemu 
možete uskladiti svoj život. 


Pronalaženje stručnih zdravstvenih 
radnika koji su vam na 
raspolaganju 

Upamtite, uvijek je bolje znati kako 
doći do informacije o bolesti i različitim 
vrstama liječenja prije nego što se 
razbolite. Ako ne želite na to trošiti 
vrijeme, barem se povežite s ljudima 
koje znate, a imaju pristup takvim 
obavijestima, za slučaj da ih jednoga 
dana budete trebali. Predlažem da 
uzmete obiteljskoga liječnika i kontro¬ 
lirate se jednom godišnje, pa ćete na 
taj način provjeriti i njega ili nju. 
Ispitajte koje bolnice pripadaju vašem 
području. Istražujte malo i druge oblike 
liječenja - akupunkturu, homeopatiju, 
rad na dubokim tkivima, tjelesnu psiho¬ 
terapiju i naturopatiju - i postoje li u 
vašoj zajednici. Istražite sve njihove 
mogućnosti. To malo sliči osiguranju 
ili učenju prve pomoći. Dodatak B 
navodi takve mogućnosti i kako ih 
pronaći na vašem području. Navodi 
također što oni mogu za vas učiniti. 

Ako se razbolite, osim što ćete 
otići svojemu liječniku, preporučujemm 
da potražite savjet o prehrani, da radite 
na tijelu kao što je iscjeljivanje polaga¬ 
njem ruku, te da odete psihoterapeutu 
kako biste se pozabavili psihološkom 
osnovom vaše bolesti. Dobro je da u 
vašem zdravstvenom timu budu barem 
četiri stručnjaka koji su voljni surađivati. 

Bolesti su opisane na različite 
načine, ovisno o struci. Da biste stekli 
šire razumijevanje procesa bolesti koji 
se u vama odvija, predlažem da o 
njemu pročitate sa stajališta barem 
četiriju glavnih disciplina. U bibliografiji 
ćete naći naslove iz područja različitih 
disciplina koje na različit način opisuju 
bolest. 

Sad kada znate koga ćete pitati, 
gdje ćete ga naći te kako bolest izgleda, 
sa svojim timom stručnjaka možete 

sastaviti mehanizam vašega plana lije¬ 
čenja. Slijedi idealan popis pet glavnih 
područja gdje biste trebali potražiti 
stručnu pomoć. Jasno mi je da možda 
nećete naći svih pet, no učinite koliko 
možete. 

Pet glavnih područja stručne 
pomoći u vašem planu liječenja: 

1. Zatražite dijagnozu od vašega 
liječnika (dr. medicine, dr. naturo- 
patije, dr. osteopatije, dr. homeo¬ 
patije) s prognozom i prijedlogom 
o liječenju. 

2. Zatražite opis bolesti tijela i aurinog 
polja od iscjelitelja, te prognozu i 
program tretmana. 

3. Zatražite analizu prehrane i dijetalni 
program. 

4. Zatražite dijagnozu vašega problema 
od nekog drugog stručnjaka - 
akupunkturista, na primjer. 

5. Posjetite psihoterapeuta kako biste 
se mogli nositi s emocionalnim 
problemima vezanim uz vašu bolest. 

Možda ćete morati razgovarati s 
mnogim kandidatima za vaš tim. To 
bi mogao biti problem, jer većina njih 
nema vremena koje bi posvetili takvim 
razgovorima. A vi ste možda prebolesni 
za takvo što. Vi ćete ili netko tko vam 
pomaže najvjerojatnije morati razgova¬ 
rati s njihovim osobljem. Nemojte se 
toga bojati. Zapamtite, vi njih unajmlju¬ 
jete radi usluge. To podrazumijeva 
najviše moguće obavijesti o uslugama 
koje pružaju. Ponavljam, bolje je da 
ih dobijete prije nego što ste se 
razboljeli. Ukoliko to ranije niste učinili, 
učinite sada najviše što možete. Ne 
bojte se zatražiti pomoć. Tu vaši pri¬ 
jatelji mogu biti veoma korisni. Možda 
imaju mnogo iskustva s liječnicima 
koja vam nikada ranije nisu spomenuli, 
stoga ih jednostavno pitajte. To ne 


mora uvijek funkcionirati, jer je svatko 
različit i vašim prijateljima se možda 
više sviđaju određeni načini liječenja 
od onih koje vi provodite. 

Dolje navodim nekoliko pitanja koja 
pacijenti obično ne postavljaju. No ako 
nekoga unajmimo da za nas nešto 
učini, bit ćemo slobodni postaviti ih. 
Budući da je iscjeljivanje relativno novo 
polje u ovoj zemlji, ljudi mi redovito 
postavljaju takva pitanja. Na taj način 
se uspostavlja jasnija komunikacija 
između klijenta i mene te se pojašnjava 
što ja za njih mogu učiniti. Srela sam 
nekoliko liječnika i drugih stručnjaka 
koji su voljni odgovoriti na takva pitanja. 
I ako pacijenti budu i dalje zapitkivali, 
više će ih iscjelitelja prihvatiti. Postavlja¬ 
njem takvih pitanja nikoga ne vrijeđate. 
Naprotiv, pokazujete zanimanje za naj¬ 
bolju moguću njegu. To treba poštivati. 

Nekoliko stvari koje je dobro 
znati o iskustvu vašeg 
zdravstvenog radnika na 
njegovom polju rada: 

Koje je škole završio? 

Koje vještine posjeduje? 

Što vam može ponuditi? 

Koji su najnoviji i najbolji načini 
liječenja vaše bolesti? 

Koliko dugo se bavi svojim poslom? 

Koliko je pacijenata s vašom bolešću 
liječio? 

Kakvi su bili rezultati? 

Kakav rezultat očekuje kod vas? 

Kakve vam obavijesti može dati? 

Danas je medicinska znanost toliko 
složena da biste vjerojatno željeli nekoga 
tko već neko vrijeme radi na polju 
medicine koje se bavi vašim problemom. 
Iskustvo i praćenje najnovijih zbivanja 
te novi načini liječenja doista su važni 
kod mnogih oboljenja. 

Zapamtite, navedena statistika obič¬ 
no se radi na državnoj razini i ne 
mora sasvim odgovarati ljudima ili 
bolnici u koju namjeravate otići. 
Precizna pitanja, poput onoga o broju 
pacijenata s vašom bolesti s kojima je 
vaš iscjelitelj radio, te o njegovim re¬ 
zultatima, daju vam pravu sliku o 
njegovom iskustvu na polju liječenja 
koje je za vas značajno. Neki zdravstveni 
radnici vjeruju u davanje minimalnih 
podataka. Neki ih drže za sebe dok 
pacijenti ne postanu za njih spremni, 
a neki sve kažu na prilično nezgrapan 
način. Promatrajte na koji način ljudi 
s kojima razgovarate pričaju s vama. 
Budite sigurni da vam se njihov stil 
sviđa prije nego što zađete dublje i 
čujete ozbiljan podatak na način koji 
neće odgovarati vašem emocionalnom 
ustroju. 

Svi stručni zdravstveni radnici imaju 
razvijen sustav unutar kojega rade. 
Saznajte nešto o tome postavljajući 
sljedeća pitanja: 

Neke stvari koje je dobro znati o 
sustavu kojim se koristi vaš 
stručni zdravstveni radnik: 

Koje još veze i pogodnosti ima na 
raspolaganju? 

Kojoj zajednici pripada? 

U koju bolnicu ćete otići ako bude 
potrebno? Na kakvu je glasu? 

Koje pogodnosti ta bolnica pruža? 

Je li to prava bolnica za vašu bolest? 
(Različite bolnice specijaliziraju se za 
različita oboljenja, posebno za ona 
rijetka ili teško izlječiva.) 

Koliko dugo liječe pacijente s vašom 
bolesti? Je li im ta bolest dobro poznata? 

Postoji li netko od osoblja tko 
razumije vaše stajalište i tko će podržati 
vaš način liječenja? 

Trebate li učiniti testove u poseb¬ 
nom laboratoriju? Gdje se nalazi? 


Postoje mnoge različite vrste kemo- 
terapije. Ona koja vama odgovara možda 
se ne poradi u lokalnoj bolnici. Bolje 
je da učinite napor putovanja radi 
primjerenijeg liječenja. Ako ste vi jedna 
od osoba koju čeka transplantacija srca, 
to je veoma važno. Od vremena prve 
uspješne transplantacije srca, mnoge 
su bolnice u svoj program dodale i 
taj postupak. Međutim, njihova uspješ¬ 
nost drastično varira. Nabavite si 
statističke podatke o vremenu preživ¬ 
ljavanja i broju pacijenata za određenu 
bolnicu, a ne državni prosjek. 

Razumijem da sve ovo može 
izgledati nemogućim kada ste bolesni, 
no dugoročno će biti od koristi. Neka 
vam netko pomogne. Ako vi niste u 
stanju objasniti, pokažite ovu knjigu. 

Kada vaš tim bude sastavljen i 
kada budete malo više razumjeli pogled 
na proces bolesti sa stajališta njihove 
specijalnosti, sljedeći korak bit će stva¬ 
ranje plana liječenja. Da biste odabrali 
neki tretman bit će vam potrebni ovi 
podaci: 

O nekom obliku liječenja možete 
pitati sljedeća pitanja: 

Koji je slijed toga tretmana? 

Kolika je njegova učinkovitost? 

Gdje se najbliže može učiniti? 

Koje su njegove nuspojave? 

Koliko će ih iscjeljivanje polaganjem 
ruku umanjiti? 

Koliko takav program stoji? 

Koliko od toga pokriva osiguranje? 
(Zapitajte vaše osiguravajuće društvo.) 

Sto sve trebate poduzeti da biste 
obavili taj tretman? 

Kako to izgleda? 

Koliko traje? 

Koliko dugo traje oporavak nakon 
tretmana? 

Koliko iscjeljivanje skraćuje to 
vrijeme? 

Koliko dugo i koju vrstu pomoći 
ćete trebati u kući? 

Koliko dugo ćete morati ostati u 
krevetu? 

Koliko će vam dijeta za čišćenje, 
ljekovito bilje, homeopatski preparati, 
vitamini i iscjeljivanje polaganjem ruku 
pomoći u čišćenju tijela od lijekova 
koje ste uzimali? 

Kada skupite sve te obavijesti, neće 
vam biti tako teško odabrati kombinirani 
plan liječenja. Zapamtite, uspjeh lije¬ 
čenja ovisi o tome koliko budete 
ustrajni i učinite svoj dio posla. 

Planiranje liječenja sa svojim 
timom zdravstvenih radnika 

Nakon odabira svojega tima, učinite 
najpodrobniji mogući plan s obzirom 
na vaše potrebe tijekom etapa iscjelitelj- 
skog procesa. On bi trebao uključivati 
način prehrane, dodatke hrani kao 
što su vitamini i minerali, fizičko 
vježbanje, meditacije, lijekove ili ljeko¬ 
vito bilje i posebne tretmane. Tretmani 
će biti u skladu s vašim osobnim 
procesom preobrazbe. Zapamtite, pro¬ 
lazit ćete kroz faze iscjeliteljskog procesa 
opisane u sedmom poglavlju. 

Ako ste pronašli liječnika i iscjeli¬ 
telja koji će zajedno raditi, ponovno 
pročitajte šesto poglavlje koje se odnosi 
na suradnju liječnika i iscjelitelja. Ohra¬ 
brite ih da pronađu zajednički jezik 
kojim bi razmatrali vaš slučaj, tako da 
zajednički mogu napraviti najučinkovitiji 
plan koji vam je dostupan. 


Vizualizacije za liječenje 
samoga sebe 

Veliki dio onoga što ćete činiti 
osim vaših tretmana, bit će iscjeljujuće 


vizualizacije poput onih opisanih u ovoj 
knjizi. One se odnose na svaku razinu 
vašega polja, kažu kako očistiti polje, 
kako raditi na određenim područjima 
tijela koja su bolesna, te kako otvoriti 
svoj stvaralački proces. Drugi izvori 
iscjeliteljskih vizualizacija navedeni su 
u bibliografiji. 

Proces vizualizacije koji zahtijeva 
stalno zamišljanje toga koliko želite da 
vaš život bude dobar i kako će to biti 
lijepo, neizbježno će izazvati negativne 
reakcije kao što je opisano na slikama 
12-1 i 12-2. Kada se ti glasovi pojave, 
važno je dopustiti im da govore. Ne 
potiskujte ih natrag u negiranje. Teško 
ste radili da biste im dali prostora. 
Neka govore, ali im nemojte dopustiti 
da pobijede. Kada ih budete čuli, 
prepoznat ćete njihov smisao što će 
im oduzeti moć. Naravno, u neke dane 
mogu biti jači nego u druge. Neka vas 
to ne plaši. Izgubit će na duge staze. 
Vaša namjera da ozdravite pomoći će 
vam da se priberete i idete dalje ka 
svojemu pravome ja koje će vas izliječiti. 
U te dane kada se čini da negativni 
glasovi pobjeđuju, jednostavno se 
predajte i ne činite ništa nego molite. 
Pustite to. Odmorite se. To će vas 
umiriti. Sljedećega dana bit će bolje. 

Kada jednom shvatite čemu služe 
negativni glasovi, zamijenite ih pozi¬ 
tivnim glasovima. Vraćajući se i ostajući 
pri slikama lijepoga života koji za sebe 
želite svaki put kada se pojave negativni 
glasovi i osjećaji, stvarate ono što želite. 
Ustrajući na tome, na kraju ćete počistiti 
negativne glasove i strahove koji iza 
njih leže i zamijeniti ih pozitivnim 
slikama i stravalačkom energijom. O 
vizualizaciji prvenstveno razmišljajte kao 
o načinu kojim ćete usmjeriti stvaralačku 
energiju osolobođenu procesom čišćenja 
vaših poricanja i negativnih osjećaja. 
Stvarate novo uobičajeno ponašanje, 
no ovoga puta ono je pozitivno. Postoji 

jedna zanimljivost o ljudskom umu, a 
to je da ono što mu se dovoljno 
dugo ponavlja, smatra istinitim. Na taj 
način ste najprije povjerovali uobiča¬ 
jenim negativnim glasovima. Sada ih 
samo trebate zamijeniti pozitivnim 
glasovima. To doista funkcionira! Tako 
proces vizualizacije predstavlja još jedan 
veoma pozitivan oblik suočavanja s 
vašim strahovima i proživljavanja vaših 
osjećaja. 

PETI DIO 


ISCJELJIVANJE I 

MEĐUSOBNI 

ODNOSI 



“Kada se osvrnem unatrag, obično više 
žalim zbog stvari koje nisam učinio 
nego zbog stvari koje nisam trebao 
učiniti. ” 


Malcolm Forbes 












Uvod 


ZNAČENJE 
MEĐUSOBNIH 
ODNOSA ZA 
VAŠE ZDRAVLJE 

U nastavku svoga rada na ljudskom 
energetskom polju, te podučavajući o 
njemu i o zdravlju, sve sam više po¬ 
stajala svjesnom koliko su naši među¬ 
sobni odnosi značajni za naše zdravlje. 
U stvari, oni u našem zdravlju igraju 
glavnu ulogu. Sve je relativno i pove¬ 
zano. Ništa nije odvojeno i ništa nije 
moguće učiniti izolirano. Čak ni naše 
misli nisu izolirane. Sve što osjećamo, 
mislimo i činimo u odnosu je jedno s 
drugim, s planetom i sa svemirom. 
Kao što je u znanosti dobro poznato, 
sve što se zbiva uvijek je u odnosu sa 
svim ostalim zbivanjima. Sva zbivanja 
su međusobno povezana. Mi smo našim 
međusobnim odnosima holografski 
povezani sa svim ostalim stvarima kao 
i sa svim ostalim događajima. Stoga je 
naše zdravlje i blagostanje uvijek u 
odnosu sa svim ostalim. 

Kada sam počela istraživati našu 
uzajamnu uvjetovanost i iscjeljivanje, 
našla sam da je svaka naša bolest 
uvijek povezana s našim međusobnim 
odnosima. Središnja tema mojega rada 
postala je iscjeljivanje samoga sebe u 
svjetlu međusobnih odnosa. Sljedeća 
tri poglavlja posvetila sam prikazivanju 
načina kako međusobni odnosi djeluju 
na zdravlje, te kako iscjeljivanje u 
kontekstu međusobnih odnosa i ljud¬ 
skog energetskog polja mijenja naše 
živote i naša fizička tijela na čudesan, 
ispunjavajući način. 

Kada razvijemo svijest o samome 
sebi, tu samospoznaju možemo početi 
primjenjivati na odnose koje stvaramo. 
Vidimo da iste razloge “zašto nisam”, 
koje primjenjujemo na sebi, također 
primjenjujemo i na naše odnose. Govo¬ 
rili smo o tome na koji ćemo način 
očistiti te “zašto nisam” razloge kako 
bismo u našem životu dobili željene 
rezultate. Sada možemo naučiti istu 
stvar raditi s našim odnosima. Jedno¬ 
stavno sredstvo kojim ćemo to postići 
jest uporaba pojma ugovora. 


Neizrečeni ugovori koje 
sklapamo u našim 
međusobnim odnosima 

Svi naši odnosi s drugim ljudima 
mogu se promatrati u terminima ugo¬ 
vora. Ugovori stvaraju granice kojima 
se određuju i održavaju obrasci prihvat¬ 
ljivog uzajamnog ponašanja. Ugovor u 
uzajamnom odnosu sklapa se neizre- 
čenim, obično podsvjesnim dogovorima 
među ljudima o tome na koji će se 
način jedni prema drugima odnositi 
uključujući i to što će ili neće govoriti 
i raditi. Ugovori se mogu sklapati iz¬ 
među dvoje ljudi, ili unutar, odnosno 
između skupina ljudi i tada se izraža¬ 
vaju normama društvenog ponašanja. 

Mi ćemo se ovdje uglavnom baviti 
ugovorima između dvoje ljudi. Među¬ 
tim, sve što budemo rekli također se 
može primijeniti i na ugovore između 
pojedinca i grupe, te između grupa 
bez obzira na njihovu veličinu. Također 
se može primijeniti na vaš osobni 
odnos ili odnos ljudskoga roda prema 
planetu, na što ću se malo osvrnuti 
pri kraju ovoga poglavlja. 

Zdravi, pozitivni odnosi su uzajam¬ 
no ovisni i imaju jasno postavljene 
ugovore o iskrenosti, potpori i ljubavi 


među prijateljima. Tu ima mnogo pro¬ 
stora za slobodu, kreativnost i samo- 
izražavanje, jednako kao i zdrave uzajam¬ 
ne skrbi. 

Pozitivni ugovori potpomažu rast 
svake uključene osobe. S druge strane, 
negativnim, nezdravim ugovorima stva¬ 
raju se uvjetovani odnosi koji ograni¬ 
čavaju, hvataju u zamku, kontroliraju i 
čak plaše ljude koji se u njima nađu. 
Oni blokiraju kreativnost, osobno izraža¬ 
vanje i slobodu i ometaju prirodni 
osobni rast pojedinca. 

Svi mi sklapamo i pozitivne i nega¬ 
tivne ugovore. Većinom su to nesvjesni 
ugovori i odvijaju se automatski. Podru¬ 
čja života koja teku glatko i ispunjavaju 
nas jesu ona gdje smo stvorili pozitivne 
ugovore s drugima oni se temelje na 
obostranim pozitivnim uvjerenjima. Na 
primjer, iskustvo rada s drugima na 
zajedničkom zadatku gdje posao ide 
lako, temelji se na pozitivnom ugovoru 
koji kaže da je jasno razmišljanje, volja 
za rad i suradnja među pojedincima 
najbolji način ispunjavanja zadatka. 

Taj se ugovor temelji na pozitivnom 
uvjerenju, te na vjerovanju da je svijet 
mjesto koje podržava takvu pozitivnu 
uzajamnost. 

Tamo gdje postoje problemi, s dru¬ 
gima pak stvaramo negativne ugovore. 
Budući da živimo s ograničenim pogle¬ 
dom na svijet, usvajamo određeno drža¬ 
nje, stajališta u životu te načine života 
koji će potvrditi naš ograničeni pogled. 
Na taj način oblikujemo negativne psiho¬ 
loške ugovore kako bismo se osigurali 
da će se drugi prema nama ponašati 
na određeni način koji će odražavati 
naš ograničeni pogled na stvarnost. 
Osnovni razlog takvih ugovora jest izbje¬ 
gavanje određenih osjećaja i iskustava 
koja ne želimo imati. Negativnim ugovo¬ 
rima zamrzavamo naše životne energije, 
a time također u nama zamrzavamo i 
mnoštvo stvaralačke energije. 

U pozadini našeg negativnog ugovo¬ 
ra ne nalazi se samo strah od životnoga 
iskustva, nego i naše negativno uvjere¬ 
nje o tome kakav je svijet. Obično je 
to vjerovanje nesvjesno i potječe od 
traume iz djetinjstva. Na primjer, djevoj¬ 
čica koju otac strogo kažnjava ili 
zlostavlja može odrasti vjerujući da su 
muškarci okrutni. Tome ju je naučilo 
najranije iskustvo muškarca u njezinome 
životu, njezinog oca. Moglo bi se do¬ 
goditi da će zbog svojih negativnih 
očekivanja kao odrasla izbjegavati muš¬ 
karce ili imati problema u odnosima s 
njima. Sklapat će negativne ugovore 
koji će muškarce držati na rastojanju 
ili će ulaziti u odnose s okrutnim 
muškarcima. To će potvrditi njezino 
vjerovanje da su muškarci okrutni. 

Jednom sklopljeni, ugovori ulaze 
u optjecaj i tu ostaju. Svako ispunja¬ 
vanje negativnog ugovora jača negativan 
stav o životu i stvarnosti koju podržava. 
Stalno kružeći novim negativnim isku¬ 
stvima, negativna uvjerenja postaju snaž¬ 
nijima i još nas više ograničavaju. 
Konfiguracija aure koja ih odražava 
svaki je put sve više izobličena. Drugim 
riječima, negativni ugovor jača negativni 
misaoni oblik ili uvjerenje. 

Energija-svijest povezana s negativ¬ 
nim vjerovanjem pojavljuje se u energet¬ 
skom polju kao zastoj i o obliku iskriv¬ 
ljenja na sedmoj razini. Ta se iskrivljenja 
polagano prenose dolje kroz druge 
razine aure. Na četvrtoj razini ili razini 
međusobnih odnosa, prikazuju se u 
obliku zastoja ili blokada u polju po¬ 
jedine osobe ili u obliku negativnih 
interakcija među ljudima. Dakle, izobli¬ 
čenja polja na sedmoj razini koja 
otkrivaju sustav negativnih uvjerenja, 
prenose se prema dolje do četvrte 
razine gdje se, interakcijom s drugima, 
izražavaju u vidu negativnih ugovora. Što 
više u međusobnim odnosima djeluje 
negativni ugovor, to je izobličenje jače 


na četvrtoj razini polja. Ono se nastavlja 
prenositi prema dolje kroz niže razine 
polja dok ne dosegne fizičko tijelo. 
Na kraju se tu izražava kao nelagoda 
ili bolest. 

Budući da i pozitivni i negativni 
ugovori djeluju holografski, obično skla¬ 
pamo istu vrstu ugovora s mnogim 
ljudima. Svaki proces liječenja zahtijeva 
otkrivanje i raskidanje svih tih negativnih 
ugovora. Kako se radom na samome 
sebi ili polaganjem ruku čiste ti nega¬ 
tivni oblici ili obrasci u aurinim poljima 
međusobnih odnosa, razbija se i psiho¬ 
loška perspektiva negativnog životnog 
stava, negativna vjerovanja, te učinci 
modela ponašanja koje oni odražavaju, 
te se zamjenjuju pozitivnima. 


Istraživanje negativnih 
ugovora 

Najprije ćemo istraživati na koji 
način nastaju negativni ugovori, proma¬ 
trati njihov oblik, te ćemo otkriti kako 
ih raskinuti. Zatim ćemo naučiti kako 
sklapati pozitivne ugovore s intimnim 
partnerima, prijateljima i zdravstvenim 
radnicima. 

Tipičan negativni ugovor začinje 
se u djetinjstvu između roditelja i 
djeteta, posebno ako je u obitelji loša 
situacija. Razmotrimo slučaj Garyja, 
dječaka čija majka mora raditi te je, 
kada se vrati kući, iscrpljena i zaokup¬ 
ljena pitanjem novca. Ona neće biti u 
stanju pružiti svome sinu ono što mu 
je potrebno. Gary će raditi sve moguće 
stvari kako bi privukao njezinu pozor¬ 
nost. Kada bude otkrio onu koja djeluje, 
koristit će se njome ponovno i vjero¬ 
jatno će time nastaviti dok bude 
funkcionirala. On je otkrio da će privući 
njenu pozornost ako joj bude pomagao 
ili skrbio za nju kada se ona osjeća 

SLIKA 13-1 GARYJEV NEGATIVNI UGOVOR 


Ime osobe 

: Maika 






Ako učinim/ 
ne učinim 

On/ona 

će/neće 

Nesvjesno 

uvjerenje 

Trenutačna Podržano 
cijena negativno 

uvjerenje 

Druga 

područja 

života 

Prava 

cijena 

Ako skrbim 

Ona će 

Moram 

Skrbim 

Međusobni Ljubav 

Umoran 

o mami... 

me voljeti. 

skrbiti o 

o mami 

odnosi 

uvijek 

sam od 



mami da 

ali ne 

troše 

plaćam 

tog tereta. 



bi me 

dobivam 

energiju 

na razne 

Bježim od 



voljela. 

njezinu 

i ne daju 

načine, 

veza. 




ljubav. 

mi to što 

tj. novcem 

Cijena je 





trebam. 

darovima, 

previsoka. 






svojim 







vremenom. 


loše. On tu pažnju 

nesvjesno 

zamje- 

skrb u tom 

negativnom ugovoru pred- 


njuje s ljubavlju. Na taj način dobiva 
poruku da mora skrbiti za svoju majku 
kako bi dobio ljubav. To je, naravno, 
obrnuto od onoga kako bi trebalo 
biti. Nesvjesno, Gary zaključuje da, 
ukoliko ne bude skrbio za mamu, 
neće dobiti njezinu ljubav. I tako nauči 
da ljubav ima cijenu. Kada ta dinamika 
biva ponovljena nekoliko puta, postaje 
uobičajenom i nastavlja se u odraslo 
doba gdje poprima oblik nezdrave, 
pretjerane skrbi. Kad god je u nekom 
odnosu s nekom ženom, to se uvijek 
završi pretjeranom, nezdravom pažnjom, 
bilo da se radi o njegovoj ženi, po¬ 
slovnoj partnerici ili službenici. Duboko 
u sebi on vjeruje da je to prijeko po¬ 
trebno kako bi dobio ljubav. Naravno, 
radi se o nesvjesnom razlogu. On 
jedino zna da svaki puta kada uđe u 
neki odnos, preuzima previše odgovor¬ 
nosti i biva potrošen do kraja. Tada 
počinje izbjegavati veze, jer misli da 
nisu vrijedne svega toga truda. To ga 
dovodi do začaranog kruga potrebe, 
očajanja, zlovolje, a potom povlačenja. 
Povremeno odabire čak i izolaciju. 

Prikaz na slici 13-1 pomoći će u 
objašnjavanju etapa negativnog ugovora 
koji Gary obično sklapa. Zapamtite da 


stavlja pretjeranu skrb. To je skrblje- 
nje zaodraslu osobu koje ona ne treba, 
kao da se radi o djetetu. Prvi stupac 
zove se “Ako učinim/ne učinim”. 
Odnosi se na ono što Gary nesvjesno 
misli da bi morao učiniti kako bi dobio 
što treba. U ovom slučaju, on vjeruje 
da mora skrbiti za majku ili bilo koju 
drugu ženi s kojom je u nekakvom 
odnosu. Ta je briga sveobuhvatna, kao 
da je njegova majka ili neka druga 
žena dijete. Preuzima odgovornost za 
njihov život kao da one to nisu u 
stanju. Stoga smo u prvi stupac stavili: 
Ako skrbim za mamu. 

Drugi stupac pod imenom “On/ 
ona će/neće”, predviđen je za rezultate 
koje Gary misli da će postići ako bude 
slijedio svoje podsvjesno vjerovanje. U 
ovom slučaju, on misli da će dobiti 
majčinu ljubav ili ljubav neke druge 
žene. Mi smo upisali: Voljet će me. 

Treći stupac nazvan “Podsvjesno 
uvjerenje”, odnosi se na Garyjevo pod¬ 
svjesno vjerovanje o onome što mora 
učiniti kako bi dobio što želi: Moram 
skrbiti za mamu kako bih je naveo 
da me voli. 

“ Trenutačna cijena” u četvrtom 
stupcu kratkoročna je cijena koju Gary 

plaća zato što je njegovo vjerovanje 
pogrešno. Ne samo da mora skrbiti za 
majku ili neku ženu u njegovom životu, 
nego od njih na taj način čak i ne 
dobiva ljubav. Skrbim za mamu, ali 
ne dobivam njezinu ljubav. 

Stupac pet, nazvan “Podržano nega¬ 
tivno uvjerenje”, predviđen je za šire 
negativno nesvjesno vjerovanje do¬ 
kazano iskustvom. Za Garyja ono glasi: 
Uzajamni odnosi troše energiju i ne 
pružaju mi ono što trebam. 

Šesti stupac, nazvan “Druga podru¬ 
čja života” odnosi se na holografske 
učinke šireg podsvjesnog negativnog 
vjerovanja na druge dijelove života: 
Ljubav uvijek na različite načine 
plaćam, tj. dajući novac, darove ili 
osobno vrijeme. 

Posljednji stupac, nazvan “Prava 
cijena”, prikazuje rezultate tog podsvje¬ 
snog vjerovanja na osobnoj, psihološkoj 
razini. Prikazuje dugoročne učinke na 
Garyjev život. Sva davanja ne mogu 
kupiti ljubav koju je prvenstveno želio 
dobiti. Može privući pozornost i dobiti 
pohvalu, ali nikada neće dobiti ljubav. 
To izaziva razočaranje, gubitak iluzija i 
mnogo ljutnje glede međusobnih odno¬ 
sa. On zaključuje: Umoran sam od 
tog tereta. Izbjegavam veze. Cijena je 
previsoka. 

U to vrijeme Gary je prilično ne¬ 
sretan. Njegovi se osjećaji vjerojatno 
kreću između preopterećenosti i zlovolje 
i bijega u izolaciju. Moguće je da go¬ 
dinama bude uhvaćen u začarani krug 
pretjeranoga skrbljenja i odvojenosti. 

Da bi izašao iz toga začaranog 
kruga, Gary se mora odvažiti na izazi¬ 
vanje svojega negativnog uvjerenja i 
suočavanje s rezultatima kojih se boji. 
Mora preokrenuti ponašanje koje je 
diktirano njegovim nesvjesnim vjero¬ 
vanjem. Ako dovoljno dugo bude 
nastavio brinuti, možda postane dovolj¬ 
no ljutit da prestane biti fini mladić 


te prestane pretjerano skrbiti za žene 
u njegovom životu - bila to majka, 
žena, poslovna partnerica, službenica, 
sestra ili prijateljica. Najvjerojatnije se 
ovdje radi o više od jedne žene. Ovaj 
tip međusobnih odnosa razvio je s 
većinom žena koje poznaje. Naprosto 
bi trebao s jednom započeti. No ako 
uspije, bit će u stanju transformirati 
svoje negativno uvjerenje i njegovo 
djelovanje u svim područjima života. 
Bit će iznenađen rezultatom. 

Iskoristimo sada sliku 13-2 kako 
bismo razbili Garyjev stari negativni 
ugovor i stvorili zdravi odnos s mamom 
i drugim ženama u njegovom životu. 
Prvi stupac, pod nazivom “Ako učinim/ 
ne učinim”, predviđen je za obrnuto 
djelovanje koje Gary neće poduzeti. U 
ovome slučaju ono glasi: Ako ne budem 
skrbio za mamu. 

Drugi stupac, nazvan “On/ona će/ 
neće”, odnosi se na rezultat kojega 
se boji ukoliko se djelovanje obrne. U 
tom slučaju, njegov strah kaže: Ona 
me neće voljeti. 

Garyjeva majka se ispočetka može 
žaliti. Može postati zahtjevnijom i tražiti 
stari status quo. Gary može strahovati 
da će ga napustiti ili razboljeti se. Na 
trenutak može o sebi misliti loše. To 
obično nije realno, jer njoj nije potreb¬ 
na pretjerana skrb koju je vodio. 
Naravno, kada je netko bolestan, granica 
između zdrave i nezdrave skrbi drukčija 
je i može biti teže pronaći je. (Time 
ćemo se baviti u sljedećem dijelu, 
“Stvaranje zdravih odnosa s va'šom 
obitelji i prijateljima”.) Dugoročno, sve 
će se srediti. Ispast će da ga majka 
ipak voli, premda ne skrbi za nju na 
stari nezdravi način. Treći stupac, “Pravi 
rezultat” koji se odnosi na razbijeni 
negativni ugovor, pokazuje kako su 
stvari ispale dobro! U tom slučaju: 
Mama me ipak voli. Ne moram 
kupovati njezinu ljubav! 

SLIKA 13-2 POZITIVNI REZULTATI UKIDANJA GARYJEVOG NEGATIVNOG UGOVORA 


Ime osobe: Maika 

Ako učinim/ 
ne učinim 

On/ona će/ 
neće 

Pravi 

rezultat 

uvjerenje 

Podržano 

pozitivno 

života 

Druga 

područja 

Pozitivni 

rezultat 

za mene 

Pozitivni 
rezultat 
za druge 

Ako se ne 

Ona me 

Mama me 

Vrijedan 

Nigdje 

Dajem i 

Majka stoji 

budem 

neće 

ipak voli. 

sam više 

ne moram 

primam 

na svojim 

skrbio o 

voljeti. 

Ne moram 

ljubavi; 

kupovati 

više ljubavi 

nogama. 

mami.... 


kupovati 

ljubav 

ljubav. 

i stvaram 

Ona radije 



njezinu 

nema 


plodne 

dobiva ljubav, 



ljubav! 

cijenu. 


veze. 

a ne uslugu. 


Ispočetka, Gary možda neće vjero¬ 
vati da je to istina i morat će to malo 
iskušavati. Kretat će se naprijed-natrag 
između nezdrave i zdrave pa/nje. Kada 
ih nauči razlikovati, otkrit će da mu 
se otvara novi svijet. Dok bude prolazio 
kroz proces slaganja svojega života, 
uvidjet će da ga majka još uvijek voli. 
Budući da ga voli unatoč tome što ne 
skrbi za nju na stari nezdravi način, 
njegovo životno iskustvo sada podržava 
novo pozitivno uvjerenje. Ono je nave¬ 
deno u četvrtom stupcu, pod imenom 
“ Podržano pozitivno uvjerenje”. On 
shvaća: Vrijedan sam ljubavi; ljubav 
nema cijenu. 

Gary shvaća da nikoga uistinu ne 
možete natjerati da vas voli, bez obzira 
na to što činite. Ljubav prirodno teče 
iz ljudi koji su sposobni voljeti. To je 
dar života. Sada započinje oslobađanje. 
Ono se širi u sva druga područja 
života. On je i tu vrijedan ljubavi, a 
ljubav se ne može kupiti niti je to 
potrebno. To je prikazano u petom 
stupcu “Druga područja života”. Gary 
procjenjuje: Ja više nigdje ne moram 
kupovati ljubav. 

Gary je u svojemu životu prestao 
kupovati ljubav, jer zna da je zaslužuje. 
Više se neće morati izolirati. Sada može 


slobodno stvarati veze, jer one za njega 
neće više biti teret. Sada će kroz među¬ 
ljudske odnose biti sposoban ostvariti 
svoje potrebe. Umjesto da se vrti u 
krugu pretjerane skrbi, nezadovoljstva 
i izolacije od majke, on sada slobodno 
daje ljubav. Između njega i žena u 
njegovom životu, postoji prekrasan 
protok ljubavi. 

Stupac šest, “Pozitivni rezultati za 
mene” prikazuje pozitivne rezultate 
za Garyja, sada oslobođenog svojega 
tereta: Dajem i primam više ljubavi i 
sklapam plodne veze. 

To ima trenutačne odlične pozitivne 
učinke za sve žene u Garyjevu životu. 
On više za njih ne skrbi na nezdrav 
način. To mu daje slobodu da ih voli. 
A njima daje poticaj da se svojim 
snagama skrbe o sebi. One sada dobi¬ 
vaju ljubav, a ne skrb kao nadomjestak 
za nju. Žene u njegovom životu imaju 
sada također prigodu raskinuti svoju 
stranu ugovora i ostati u vezi ili pre¬ 
kinuti vezu. Sedmi stupac navodi “Pozi¬ 
tivne rezultate za druge”. 

U ovom slučaju, majka će najvjero¬ 
jatnije u sebi pronaći pravu ljubav: 
Mama stoji na svojim nogama. Dobiva 
ljubav, a ne uslugu. Jednako vrijedi 
za sve žene u njegovom životu. 

SLIKA 13-3 TABLICA ZA POJAŠNJAVANJE VAŠEG NEGATIVNOG UGOVORA 


Ime osobe: 


Ako učinim/ 
ne učinim 

On/ona 

će/neće 

Podsvjesno 

vjerovanje 

Trenutačna 

cijena 

uvjerenje 

Podržano 

negativno 

života 

Druga 

područja 

Prava 

cijena 









Uh, koji posao! Dobro bi došao 
svakome! Naravno, to se odnosi i na 
djevojčicu čiji je otac istovremeno i 
onaj koji se brine i onaj koji priskrb¬ 
ljuje. 


Stvaranje zdravih odnosa s 
obitelji i prijateljima 

U mnogim vašim vezama trebat 
ćete promijeniti svoje ponašanje. Stoga 
ćete tijekom svojeg iscjeliteljskog 
procesa mijenjati prijateljstva, neka 
možda više od drugih. Ako naučite 
kako razlikovati te ugovore, bit će lakše 
njihovo raskidanje i sklapanje novih. 
Što ste svjesniji toga procesa, to je 
manje vjerojatno da ćete ponovno 
sklapati negativne ugovore. 

Jeste li primijetili da morate igrati 
određenu ulogu ili se ponašati na 
određeni način ako želite biti s odre¬ 
đenim ljudima? 

To je prvi znak negativnog ugovora. 
S druge strane, postoje ljudi s kojima 
možete biti potpuno svoji. Ništa im 
ne morate skrivati niti ih ni u što ne 
morate uvjeravati. Pa ipak znate da će 
vam iskreno sve reći o nekoj situaciji, 


čak i kada vam se to neće svidjeti. To 
je znak pozitivnoga ugovora. 

Vježba za pronalaženje vašeg 
negativnog ugovora 

Da biste provjerili vaše međusobne 
odnose, napravite sebi tablicu prema 
slici 13-3, poput one kojom smo se 
koristili na slici 13-1. Ta vam tablica 
može pokazati vaš negativni ugovor. 
Možete se njome koristiti za proma¬ 
tranje bilo kojeg vašeg odnosa, bilo 
da se radi o dugotrajnom odnosu ili 
nekom novom. Predlažem da započnete 
s posebno teškim odnosom, s kojim 
imate problema. Odaberite odnos u 
kojem se osjećate nelagodno i pronađite 
svoje postupke koji vam se ne sviđaju. 
Možda toga i niste svjesni u prisustvu 
te osobe, no kad on/ona ode, ostane 
vam neki nelagodan ili loš osjećaj. 
Možda ne znate što ne valja, ali znate 
da nešto ne valja. Prisjetite se kako 
ste se ponašali s tom osobom, za 
razliku od onoga kakvi ste u prisustvu 
ljudi s kojima vam je ugodno. Što 
radite drugačije? Radite ono za što 
nesvjesno vjerujete da morate raditi 
kako biste od te osobe dobili što 
trebate. Upišite svoj licemjerni čin u 

prvi stupac pod imenom “Ako učinim/ 
ne učinim”. 

Da biste otkrili zašto se tako pona¬ 
šate, morate pronaći osjećaj koji iza 
toga stoji. Obično je to strah. Od 
čega strahujete da će osoba učiniti ili 
neće učiniti ukoliko se ne budete 
ponašali u skladu s vašim negativnim 
vjerovanjem? Da biste pronašli taj strah, 
zamislite sebe u tipičnoj situaciji s 
osobom s kojom imate problema. Sada 
zamislite da djelujete suprotno od 
onoga kako mislite da je potrebno. 
Promatrajte u mašti što je druga osoba 
učinila odgovarajući na vaš postupak. 
U drugom stupcu, “On/ona će/neće”, 
navedite sve što mislite da će učiniti. 

Sada vam je jasno da se bojite 
kako će druga osoba učiniti sve što 
ste naveli u drugom stupcu ukoliko 
prestanete s licemjernim ponašanjem. 
Stoga takvi vaši postupci služe kontroli 
ponašanja druge osobe. Oni pokazuju 
ono što vi vjerujete da morate raditi 
kako biste osobu naveli da čini što 
želite. Treći stupac sadrži vaše “Pod¬ 
svjesno vjerovanje”. On odražava trenu¬ 
tačni rezultat koji će se dogoditi ako 
oboje ostanete pri svom negativnom 
ugovoru. Upišite u njega: Ako učinim ,/ 
ne učinim (vas prijetvorni postupak), 
on/ona će/neće (njegovo/njezino zami¬ 
šljeno ponašanje prema vama). 

Na primjer, pretpostavimo da se 
radi o nekome kome se bojite proturje¬ 
čiti ili suprotstaviti. Mogli biste upisati: 
Ako se ne budem suprotstavljao (ime), 
on/ona će me podržati. Ili: Ako se 
budem suprotstavljao (ime), onlona 
me neće podržati. Ili će raditi protiv 
mene, možda javno. 

U drugom primjeru, vi ste bolesni 
i sram vas je ili se bojite zatražiti od 
vašeg partnera da se pobrine za neke 
vaše potrebe. Osoba koja je vodila 
brigu bili ste vi, a sada se situacija 
promijenila. Vaš partner želi da požurite 


i vratite se u normalu. No, vaše su 
potrebe veoma stvarne: Ako ne tražim 
(ono što trebate), on/ona će se prema 
meni odnositi lijepo. Ili: Ako zatražim 
(ono što trebate), on/ona će se naljutiti. 

U sljedeći stupac dolazi cijena koju 
plaćate za taj rezultat. Koji učinak na 
vas ima vaše licemjerno djelovanje, zato 
što se ne ponašate prirodno? Kako se 
niste izrazili? Na koji način niste bili 
ono što jeste? Sve što otkrijete navedite 
u četvrtoj koloni, “Trenutačna cijena”. 

U prvom slučaju imamo: Ako se 
ne budem suprotstavljao (ime osobe), 
neću govoriti istinu niti se ponašati 
prema svojem uvjerenju. Neću izraža¬ 
vati ono što jesam. Neću u sebi stvarati 
snagu koja proizlazi iz življenja svoje 
istine. Ako se ne budem suprotstavljao 
(ime osobe), niti ona se meni neće 
suprotstaviti te sebi neću pružiti prigo¬ 
du da otkrijem što u sebi trebam 
promijeniti. U drugom primjeru imamo: 
Ako ne budem tražio ono što trebam 
dok sam bolestan, mogao bih postati 
još bolesnijmi. 

Zbog tih propusta u vašem životu, 
počinjete sebe vidjeti i osjećati na 
pogrješan način. Počinjete vjerovati da 
predstavljate manje nego što doista 
jeste. Vaša prijetvorna djelatnost ograni¬ 
čava vaše izražavanje i vi vjerujete da 
je ograničeno ja, vaše pravo ja. Što 
mislite o sebi dok to činite? Na koji je 
način takvo djelovanje prigušilo vašu 
kreativnost? Vaše životno iskustvo? Vaš 
životni zadatak? 

Ako se prepoznate u prvom gornjem 
primjeru, mogli biste sebe vidjeti kao 
kukavicu. Kao kukavica, ne izražavate 
svoju kreativnost, jer se bojite da ćete 
se time nekome suprotstaviti te će 
raditi protiv vas ili će vas javno napasti. 
Ne izražavajući kreativnost, ne stvarate 
svoj životni san. Ako se prepoznate u 
drugom gornjem primjeru, možete se 
sami sebi smučiti zato što ste bolesni. 

SLIKA 13-4 POZITIVNI REZULTATI NAKON RASKIDANJA VAŠEG NEGATIVNOG UGOVORA 


Ime osobe: 


Ako učinim/ 
ne učinim 

On/ona 
će neće 

Pravi 

rezultat 

Podržano 

pozitivno 

uvjerenje 

Druga 

područja 

života 

Pozitivni 

rezultati 

za mene 

Pozitivni 
rezultati 
za druge 









Može vam se učiniti da ste svima na 
teret. Počinjete vjerovati da ovaj svijet 
podržava vaše licemjerno, ograničeno 
ja. Koje općenito negativno uvjerenje 
kaže da je svijet mjesto gdje je dobro 
posjedovati gornja ograničenja? U peti 
stupac upišite “Podržano negativno 
uvjerenje” ili misaoniu oblik kojima 
dodajete energiju svaki puta kada se 
ponašate na takav prjetvoran način. 

U prvome primjeru, podržano os¬ 
novno negativno vjerovanje bilo bi 
otprilike ovakvo: Izražavanje moje istine 
i moje kreativnosti jest opasno i izaziva 
javni napad. U drugom primjeru, po¬ 
držano osnovno negativno vjerovanje 
otprilike je ovakvo: Kada nešto trebam 
ili sam bolestan, ljudi se naljute. 
Nikada se ne smijem razboljeti. Opasno 
je imati potrebe. 

Negativno vjerovanje holografski vas 
ometa tijekom čitavoga života. Navedite 
“Druga pogođena područja života” u 
šesti stupac. 

Ako vam je blizak prvi primjer, 
možda izbjegavate suprotstavljanje u 
mnogim područjima i na mnoge druge 
načine u vašem životu. Možda izbjega¬ 
vate suprotstaviti se samome sebi. 
Možda blokirate svoju kreativnost svu¬ 
gdje gdje postoji izazov. Ako vam je 


blizak drugi slučaj, vjerojatno ne zadovo¬ 
ljavate svoje potrebe u mnogim drugim 
područjima života. 

Cijena koju plaćate nije tek trenu¬ 
tačna kratkoročna cijena prikazana u 
četvrtom stupcu. Prava cijena znači da 
vas vaš negativni ugovor ili negativno 
vjerovanje ograničava u svim područjima 
života i sprječava vaše napredovanje. 
U sedmi stupac upišite “Pravu cijenu”. 

Ako vam je blizak prvi primjer, 
prava cijena može biti život bez izazova 
i stoga dosadan, život u kojemu nećete 
napredovati i osjećati se ispunjenim. 
Ako ste se prepoznali u drugom pri¬ 
mjeru, prava cijena može biti život 
nezadovoljenih potreba i oskudice. 
Možda čak nećete ni znati koje su 
stvarne potrebe. Možda nećete razumjeti 
potrebe drugih. 

Vježba za raskidanje vašeg 
negativnog ugovora 

S druge strane, ako ukinete negativ¬ 
ni ugovor, vjerojatno vam se neće 
svidjeti reakcija vašeg prijatelja ili tre¬ 
nutačni rezultat koji ćete dobiti. No, 
na duge staze, to se doista isplati. 
Učinite još jednu tablicu prema slici 
13-4, koja će prikazivati rezultate uki- 

danja vašega negativnog ugovora. (Sličit 
će Garyjevoj, sa slike 13-2.) 

Prvi stupac zove se “Ako učinim/ 
ne učinim”. Ispunite ga. Drugi stupac 
je “On/ona će/neće” i odnosi se na 
cijenu koje se bojimo. Radi se o za 
cijeni koju mislite da biste je morali 
platiti, a nadate se da ćete je izbjeći. 
Ispunite i taj stupac. 

U našem prvom slučaju, imamo: 
Ako se suprotstavim (ime), on!ona 
me neće podržati ili će raditi protiv 
mene, možda javno. U našem drugom 
slučaju imamo: Ako zatražim (to što 
trebate), on/ona će se naljutiti. 

Sada je vrijeme naplate. Ne želite 
prenositi nikakve dugove u vaš novi 
način života. Bit ćete iznenađeni kako 
će se cijena promijeniti. Pokušajte dje¬ 
lovati otvoreno, a ne licemjerno, tek 
da vidite što će se dogoditi. Vaš pravi 
postupak može biti suprotan od prije¬ 
tvornog, ali ne nužno. Možda otkrijete 
čak i neki bolji! Treći stupac, pod 
imenom “Pravi rezultati”, odnosi se 
na rezultat koji ste dobili. Ispunite 

ga- 

U našem prvom slučaju, vaš će 
pravi postupak možda biti suprotan 
vašem licemjernom ponašanju: suprot¬ 
stavit ćete se osobi s kojom se bojite 
sukobiti. Iznijet ćete mišljenje o nekom 
problemu koje može biti potpuno 
različito od njegovog/njezinog. Nema 
potrebe da to učinite svađalački. Jedno¬ 
stavno iznesite mišljenje bez naboja 
negativne energije. Ta osoba može 
odgovoriti na mnogo različitih načina. 
Može se i ona vama suprotstaviti te 
se može razviti živa diskusija iz koje 
oboje učite slušajući drugoga i objašnja¬ 
vajući to što želite postići na nekoliko 
različitih načina. Utvrdit ćete da situacija 
nije crno-bijela kao što je to vaše 
unutarnje dijete vjerovalo. Ako osoba 
bude javno djelovala protiv vas, suprot¬ 
stavit ćete se i tome. Ako budete 


nastavili iznositi svoju istinu i budete 
otvoreni mnogo ćete naučiti i osjetit 
ćete svoju snagu. Izazovom koji ste 
sami sebi postavili takvim ponašanjem, 
ponajprije će se osloboditi vaša kreativ¬ 
nost. Učit ćete kroz odnos s drugom 
osobom. Stoga “Pravi rezultat” glasi: 
Mogu se suprotstaviti (ime osobe) i 
biti siguran i čak nešto i naučiti! 

U prvom slučaju, cijena koje smo 
se bojali nije samo protuizazov osobe 
kojoj smo se bojali suprotstaviti. Bit 
ćete također suočeni s mogućnosti javne 
osude. Trebat ćete razlikovati pravu 
stvarnost od projekcije stvarnosti koja 
proizlazi iz vašeg negativnog sustava 
vjerovanja. 

Ako u drugom slučaju zamolite 
uslugu kada ste bolesni, iznenadit će 
vas to što će zamoljena osoba odgovoriti 
drugačije nego što ste očekivali. Možda 
će prema vama biti veoma pažljiva. 
Možda je treba podsjetiti na vaše po¬ 
trebe. Možda će odmah početi razmišljati 
i o drugim stvarima koje za vas treba 
učiniti. Možda on/ona neće biti zado¬ 
voljni ako ste bolesni dulje vrijeme. 
No, ako budete razgovarali, pronaći 
ćete rješenje. Počet čete razumijevati i 
upoznavati svoje potrebe na novi način. 
Shvatit ćete da se radi o normalnim 
ljudskim potrebama. Stoga “Pravi rezul¬ 
tat” za naš drugi primjer glasi: Kada 
zamolim, moje potrebe su zadovoljene. 

U četvrti stupac dolazi “Podržano 
pozitivno uvjerenje” kao rezultat novog 
načina ponašanja. Ispunite ga. Da biste 
stekli predodžbu o tome kako bi to 
moglo izgledati, ispitajte naša dva 
primjera. Za naš prvi primjer, podržano 
pozitivno vjerovanje glasi: Svijet je 
mjesto istine. Istina je sigurna, daje 
snagu i otvara kreativnost. U našem 
drugom slučaju, podržano pozitivno 
uvjerenje moglo bi se navesti kao: 
Moje potrebe su prirodne ljudske 
potrebe. Mogu ih prepoznati, zamoliti 

pomoć i dobiti je. Svijet je mjesto 
gdje su potrebe prirodne i mogu biti 
zadovoljene. 

U petom stupcu navedite “Druga 
područja života” na koja utječe pozitiv¬ 
no vjerovanje podržano novim načinom 
ponašanja što predstavlja izazov vašem 
strahu. Otkrit ćete da su obuhvaćena 
sva područja vašega života. U našem 
prvom slučaju, ako se počnete suprot¬ 
stavljati nekome kome se ranije niste 
suprotstavljali, vjerojatno ćete se početi 
suprotstavljati ljudima u svim dijelovima 
života na način kojim to ranije niste 
činili. Za vas će predstavljati izazov 
živjeti u istini i biti kreativnijima u 
svim aspektima života. U drugom pri¬ 
mjeru, počet ćete tražiti ne samo ono 
što trebate, nego i ono što želite. 
Moći ćete razlikovati jedno od drugoga. 
Vjerojatno ćete to činiti u svim područ¬ 
jima života. 

“ Pozitivni rezultati za mene” (u 
šestome stupcu) bit će ogromni. Ako 
vam je blizak prvi primjer, prihvaćanjem 
sve više izazova steći ćete više samo¬ 
pouzdanja, slobode i kreativnosti. Znat¬ 
no ćete povećati samopoštovanje. U 
drugom slučaju, kada budete više nau¬ 
čili o svojim pravim potrebama i o 
tome kako ih zadovoljiti, život će vam 
pružiti više zadovoljstva i ispunjenosti. 
Naučit ćete također i o svojim željama 
i bit ćete u stanju ostvariti ih. 

U posljednji stupac upišite “Pozi¬ 
tivne rezultate za druge”. Kako je 
drugima koristila promjena vašega 
ponašanja? U posljednji stupac upišite 
korist za druge. U našem prvom slučaju, 
prva osoba koja će imati koristi od 
vašeg promijenjenog ponašanja može 
biti osoba kojoj ste se suprotstavili. 
To će omogućiti njezin rast ukoliko ga 
želi, jer iz toga mnogo može naučiti o 
sebi. Vaša obitelj će imati koristi od 
vaše nove snage i kreativnosti, jer ne 
samo da ćete ih potaknuti u razvijanju 


svojih snaga, nego ćete za njih biti 
primjer. Naravno, vjerojatno ćete biti 
izazov i njihovim uobičajenim navikama! 

U drugom slučaju, osobi koju ste 
zamolili za pomoć odmah će biti 
pružena prigoda da izrazi svoju ljubav 
i sposobnost davanja. Možda ćete je 
izazvati da otkrije koliko je u stanju 
dati i voljeti, te u sebi pronaći dubine 
ljubavi. Ona će također naučiti kako 
bolje komunicirati u procesu davanja 
i primanja brinući se o nekome tko je 
bolestan. Ako to još nije učinila, naučit 
će i kako prepoznati i zadovoljiti svoje 
vlastite potrebe. Također će naučiti 
tražiti ono što želi, jer ste vi model za 
učenje o ispunjavanju svojih želja. 

Korist od raskidanja negativnih 
ugovora 

Što više negativnih ugovora raski- 
nete na taj način, to ćete biti slobodniji, 
kreativniji i snažniji - i osjećat ćete se 
sugurnijima. Kada slobodno budete za¬ 
koračili u novi način postojanja, aktivirat 
će se vaš pozitivni sustav vjerovanja. 
On će se holografski raširiti čitavim 
vašim životom. Mogli bi vas veoma 
iznenaditi ogromni pozitivni učinci 
raskidanja vaših negativnih ugovora, 
ne samo na vama nego i na osobi s 
kojom su vas vezali. Raskidanje takvih 
ugovora oslobađa mnogo kreativne 
energije koju ćete sada moći iskoristiti 
u drugim područjima života. To će u 
velikoj mjeri ubrzati proces vašeg 
liječenja. Također će osloboditi stvara¬ 
lačku energiju u životu vašeg prijatelja. 

Neki prijatelji mogu inzistirati na 
održavanju starog ugovora. Budući da 
ga vi nećete održavati, prijateljstvo se 
može raspasti zajedno s ugovorom. 
Vaš će prijatelj možda pronaći drugu 
osobu koja je voljna sklopiti stari 
ugovor. Neka ide s Bogom. Vaši će se 
stari prijatelji suočiti s tim promjenama 

kada budu spremni. To ne treba osu¬ 
đivati - svatko se mora slobodno 
mijenjati i rasti u vlastitom ritmu. To 
se također može dogoditi i u intimnim 
vezama. Naravno, mnogo je teže izgubiti 
intimnu vezu, no i to se događa kada 
se ljudi naglo promijene. 

U slučajevima kada vas obuzme 
tuga zbog starog prijateljstva ili intimne 
veze, koristit će ako se sjetite da su 
ljubav i učenje utkani u svakom od¬ 
nosu. 

Ono što uvijek ostaje od prija¬ 
teljstva ili intimne veze jest ljubav. 
Raspada se samo ono negativno. Bol 
i iskrivljenost nestaju s vremenom i 
učenjem. Stvorena ljubav ostaje uvijek 
i nikada se ne smanjuje. Kada vaš 
stari prijatelj prođe kroz neophodne 
promjene u svom životu, možda ćete 
ga ponovno sresti i otkriti da je 
prijateljstvo opet oživjelo. Ljubav će 
još uvijek biti tu. 

Ako ste bolesni i prolazite kroz 
proces iscjeljivanja, mijenjat ćete mnoge 
stare negativne ugovore s prijateljima 
i intimnim partnerom. Vidjet ćete da 
će ljudi koji se budu slagali s pro¬ 
mjenom u vašem uzajamnom ugovoru 
također rasti s vama tijekom faza 
iscjeljivanja. Prolazeći i mijenjajući se 
kroz sedam razina (kao što je rečeno 
u osmom poglavlju), vodit ćete ljude 
sa sobom do višeg pogleda na cijeli 
proces. Kada se budu događale duboke 
promjene u vašem životu, kroz njih 
će prolaziti i ljudi oko vas. Mijenjat 
će se njihovi životi. 


Stvaranje odnosa s ljudima 
koji vas liječe 

Veoma je važno sklopiti pozitivne 
ugovore s ljudima koji vas liječe. Svrha 
takvog pozitivnog ugovora jest razjasniti 


vaše potrebe, pronaći prave kvalificirane 
ljude koji će ih zadovoljiti, te pažljivo 
izgraditi povjerljiv, siguran okoliš u 
kojem ćete biti u stanju učiniti sve sa 
svoje strane i predati se mudrosti i 
pomoći koju će vam pružiti odabrani 
zdravstveni radnici. 

Što pažljivije to učinite, to bolje, 
jer ćete u nekom trenutku tijekom 
procesa morati imati povjerenja, opu¬ 
stiti se i živjeti u vjeri i nadi. Dovedite 
sebi prave ljude i stvorite odgovarajuće 
mjesto i situaciju gdje će se sve to 
odvijati. 

Prije nego što ste stvorili odnos s 
osobom koja vas liječi, predlažem da 
poradite na prethodnom odjeljku koji 
govori o vašim osobnim vezama. To će 
vam dati uvid u strukturu nekog nega¬ 
tivnog ugovora koji bi mogli automatski, 
nesvjesno stvoriti s vašim zdravstvenim 
radnikom. 

Nakon toga će vam biti lakše pro¬ 
laziti kroz materijal koji slijedi. Koristeći 
se obavijestima iz ovog i iz dvanaestoga 
poglavlja, idemo neka važna pitanja 
upotrijebiti kao vodilju za uspostavljanje 
pozitivnih odnosa s vašim iscjeliteljem, 
liječnikom ili nekim drugim zdrav¬ 
stvenim radnikom čije ćete usluge ćete 
možda željeti. 

Cilj je stvoriti najbolji mogući tim 
pacijent-iscjelitelj-liječnik. Možete se time 
poslužiti i ako želite uključiti nutricioni- 
sta, psihoterapeuta ili bilo kojeg drugog 
zdravstvenog radnika. 

Ako ste previše bolesni da biste to 
sami učinili, neka vam netko u tome 
pomogne. Ako, s druge strane, skrbite 
za nekoga, poput člana obitelji, tko je 
previše bolestan da bi to mogao na¬ 
praviti, pokušajte vi s podacima koje 
imate o njima. Bit će to od velike 
pomoći. 

Da biste odgovorili na ova pitanja, 
koristite se tablicom sa slike 12-1, kako 
ste to učinili u dvanaestom poglavlju. 

Stvari koje ćete provjeriti o sebi 
kako biste bili sigurni da vam je 
jasno iz kojeg sustava vjerovanja 
dolazite i što trebate: 

Koji rezultat želim? 

Koji je moj razlog “zašto nisam” 
- zašto ranije nisam dobio taj željeni 
rezultat? 

Koji sam strah izbjegavao s kojim 
ću se morati suočiti? 

Na kojem se negativnom sustavu 
vjerovanja temelji taj strah? 

Polovina vaših negativnih ugovora 
s drugom osobom uvijek će se temeljiti 
na vašem negativnom sustavu vjerovanja. 
Utvrdit ćete da je negativni sustav vjero¬ 
vanja koji ste naveli onaj koji vam je 
poznat. Koristite se njime u mnogim 
područjima vašega života. Vjerojatno 
ste već došli do njega radeći vježbe u 
ovome poglavlju koje se bavi negativnim 
ugovorima u međusobnim odnosima. 
Vjerojatno ste se prepoznali u ona 
dva data primjera. Oni su veoma 
prikladni za odnos tijekom liječenja. 
Prvi primjer kaže da je opasno suprot¬ 
staviti se nekome tko se ne slaže s 
vama. Temelji se na negativnom uvje¬ 
renju da univerzum nije mjesto koje 
podržava istinu ili proces koji otkriva 
istinu, ili osobnije rečeno: Opasno je 
izražavati svoju istinu i svoju krea¬ 
tivnost. 

Ako to negativno uvjerenje djeluje 
u vama dok se obraćate nekom zdrav¬ 
stvenom radniku, bit će vam teško 
ustrajati u onome u što vjerujete. Ako 
vam se ne sviđa stav koji ta osoba 
ima prema vama i vašem procesu 
liječenja, vjerojatno joj se nećete suprot¬ 
staviti. Vjerojatno ćete se suzdržati od 
izražavanja sumnji u plan koji vam 
predočuje. Vjerojatno ćete se suzdržati 
od izražavanja kreativnih ideja o vašem 
liječenju. Nažalost, takva zabrinutost, 


sumnje i kreativne ideje mogli bi biti 
ključnima u vašem procesu liječenja. 

Ako kroz vaš proces liječenja želite 
ići sa stavom da ćete povećavati svjes¬ 
nost o sebi i pronalaziti svoju istinu 
na svakom koraku toga puta, tada 
pomoć trebate zatražiti od nekoga tko 
je voljan raditi na takav način. To ne 
može biti netko tko će vam jednostavno 
reći kako stvari moraju izgledati. S 
vama treba raditi netko tko će na stol 
rasprostrti plan liječenja i o njemu 
otvoreno razgovarati. Vi trebate znati 
koji je vaš izbor i koje su posljedice 
toga izbora i to vam osoba koja će 
vas liječiti treba reći na najbolji mogući 
način. Mnogi, mnogi liječnici spremni 
su to danas učiniti otvorena srca. 

Bit će vam mnogo lakše prosuditi 
je li neki plan dobar za vas i suprot¬ 
staviti se onom koji to nije, ako ste 
naćistu s tim da pozitivni sustav vjero¬ 
vanja iz kojeg dolazite kaže da univer¬ 
zum podržava istinu, traženje istine i 
izražavanje kreativnosti u rješavanju 
problema.Sto više budete usredotočeni 
na tu stvarnost prije nego što budete 
trebali donijeti neku odluku, to ćete 
sigurniji biti kada se ona od vas bude 
tražila. 

U drugom gornjem primjeru, koji 
vam je možda blizak, podržano temeljno 
negativno uvjerenje jest otprilike ovakvo: 
Kada nešto budem trebao ili kada 
budem bolestan, ljudi će se naljutiti. 
Nikada se ne smijem razboljeti. Imati 
potrebe je opasno. 

To će očigledno snažno utjecati 
na vaš proces liječenja i na odnos s 
osobama koje će vas liječiti. Oni će 
biti prezaposleni da bi sebi pokušavali 
predočiti što biste sve mogli trebati. 
Niti bi to mogli, čak i kada bi imali 
vremena. Na vama je da počnete shva¬ 
ćati da imate prave potrebe odrasle 
osobe i da su te potrebe veće kada 
ste bolesni nego kada niste. Savršeno 

je razumno potražiti pomoć kako bi 
bile zadovoljene. Ako vam je poznato 
da niste skloni moliti ispunjavanje vaših 
potreba, morate se usredotočiti na 
pozitivno vjerovanje da živimo u svijetu 
gdje svatko ima prirodne ljudske po¬ 
trebe i gdje se one mogu zadovoljiti. 
Stoga od vaših zdravstvenih djelatnika 
možete tražiti da budu zadovoljene. 
Čak i kada vam je neugodno, bolje je 
tražiti. Ako oni to ne mogu ili ako im 
ne odgovara taj način, još uvijek ste 
na tragu njihovog ispunjenja. Nastavit 
ćete tražiti dok ne nađete odgovarajuću 
osobu koja će to moći. 

Veoma je, veoma teško zatražiti 
ono što vam je potrebno i odbiti 
agresivne postupke kod bolesti koje 
ugrožavaju život. To zahtijeva jasnu 
ideju o tome odakle dolazite. Na pri¬ 
mjer, nitko ne želi kemoterapiju, nitko 
ne želi zračenje. No, dolazi li vaš 
otpor iz odluke da tražite ono što 
vam je potrebno i ustrajete u vašoj 
istini kako biste se izliječili na način 
koji vam odgovara? Ili je to način da 
izbjegnete neugodan postupak, te osta¬ 
nete u poricanju. 

To su pitanja s kojima se uistinu 
susreću mnogi ljudi. Ona nisu laka. 
Tada je veoma prikladno znati na kojem 
sustavu vjerovanja temeljite svoja dje¬ 
lovanja. 

Ako se nikada ne suprotstavljate, 
vjerojatno ćete se u to upustiti. Ako, 
s druge strane, spadate u osobe koje 
se opiru svakome i svemu, vjerojatno 
dolazite iz negativnog sustava vjerovanja 
koji kaže da ljudi nisu dostojni povje¬ 
renja. 

U tom slučaju, takve će odluke 
vjerojatno biti pogubne za vaše liječe¬ 
nje. Glavno pitanje jest, proizlazite li 
iz ljubavi ili iz straha? Ako se ne radi 
o ljubavi, pokušajte ponovno. 

Postoje mnoge varijacije onoga što 
ja nazivam igrama koje ljudi igraju sa 


svojim zdravstvenim djelatnicima. Mnogi 
pacijenti žele da njihovi liječnici ili 
iscjelitelji budu više od ljudi, da nemaju 
nedostataka i da preuzmu punu odgo¬ 
vornost za njihovo zdravlje. Na primjer, 
negativni sustav vjerovanja koji podržava 
suzdržavanje od traženja pomoći za 
zadovoljenje vaših potreba ima i svoju 
drugu stranu, gdje liječnik ili iscjelitelj 
trebaju biti sveznajući i moraju o svemu 
brinuti. 

U svakoj osobi postoji jedan dio 
koji bi se želio vratiti u maternicu, 
gdje su sve potrebe bez pitanja auto¬ 
matski zadovoljene. No, to nije stvarni 
svijet. Svatko ima ograničenja. Svatko 
od nas je ljudsko biće. 

Budite svjesni toga da je znanje 
zdravstvenih djelatnika nužno ograni¬ 
čeno. Znanje medicine je ograničeno. 
Premda je u znanstvenom smislu veoma 
napredno, poznaje mnogo manje od 
onoga što bi se moglo znati. Uostalom, 
bilo je i jest formulirano od ljudi koji 
se naprosto trude naučiti što više mogu 
unutar određenog okvira znanja. 

Jednako je s iscjeljivanjem. Iscjelji¬ 
vanje predstavlja oblik znanja na rubu 
medicinskoga znanja i postoje mnogi 
načini iscjeljivanja. Niti medicina niti 
iscjeljivanje ne mogu skinuti odgovor¬ 
nost sa osobe koja je rođena u nekom 
tijelu. Vi ste uvijek bili i uvijek ćete 
biti odgovorni za svoje tijelo. 

Kao učiteljica iscjeljivanja, često sam 
nailazila na to kod mojih studenata. 
Budući da mogu čitati polje i gledati 
nutrinu tijela, neki studenti misle da 
to znači da automatski čitam sve o 
njihovom zdravlju svaki put kada su 
na mojim predavanjima. 

Nekoliko se ljudi naljutilo na mene, 
jer ih nisam unaprijed upozorila na 
nešto što se pokazalo na njihovom 
godišnjem liječničkom pregledu. Kada 
ti ljudi prebrode početni šok, otkriju 
da su ustvari izbjegavali saznanje o 

događanjima u vlastitom tijelu. To izbje¬ 
gavanje se obično temelji na našem 
strahu od ljudskog stanja u kojem 
živimo kao ranjiva fizička bića. 

Međutim, na duge staze, što više 
našu svijest održavamo usredotočenom 
na naše tijelo, to ćemo više biti spo¬ 
sobni pratiti poruke iz našeg sustava 
za balansiranje održavajući ga stalno 
zdravim. 

To nam daje veliku moć. Uz naš 
sustav za balansiranje ostajemo maksi¬ 
malno svjesni svega što se zbiva u 
našem fizičkom prebivalištu. Stoga će 
osoba (mi) koja tu najviše može učiniti 
biti prva upozorena. Mi smo uvijek 
tu, unutar tijela! 

Ako tako postupate, stvari izgledaju 
drukčijima. Na primjer, u ranijem po¬ 
glavlju spomenula sam slučaj iscjeljivanja 
boli u leđima. 

Smatrala sam prijeko potrebnim da 
pacijent nosi sa sobom male zdrave 
obroke kako bi održavao odgovarajuću 
razinu šećera u krvi te ne bi ponovno 
ozljeđivao leđa. To mu je veoma ko¬ 
ristilo. Postao je svjesniji onoga što se 
iz minute u minutu zbiva u njegovom 
tijelu. Bivajući prisutnim i odgovarajući 
na svoju potrebu, izliječio je leđa. 

Jedna pacijentica s kojom sam u 
isto vrijeme radila, odbila je to učiniti. 
Nije željela održavati visoku razinu 
svjesnosti o tijelu. Nije jela ono što je 
trebala i kada je trebala kako bi održa¬ 
vala razinu šećera u krvi koja će 
spriječiti ozljeđivanje. I dalje se ozlje- 
đivala. U njoj je postojao dublji prob¬ 
lem samoodgovornosti kojim se morala 
pozabaviti prije nego što će to riješiti 
na praktičan način. 

Kada ste radili na pronalaženju 
tipova negativnih ugovora koje sklapate 
s ljudima, možete provjeriti na koji 
način biste mogli iste tipove negativnih 
ugovora sklapati sa svojim zdravstvenim 
djelatnicima. 


Razmislite o datim primjerima, a 
tada sebi postavite ova četiri 
dodatna pitanja: 

Koje sam negativne ugovore sklopio 
u prošlosti koje bih ne znajući mogao 
primijeniti na mojim zdravstvenim 
djelatnicima? 

Koji je pozitivni sustav vjerovanja 
iz kojega će sada proizići moje akcije? 
(Željet ćete da ih podrže osobe koje 
ste odabrali da rade s vama.) 

Sto će mi pružiti moj iscjelitelj, 
liječnik ili neki drugi zdravstveni 
djelatnik kako bi mi omogućili ostva¬ 
renje željenog rezultata? 

Koju jednostavnu mantru što izra¬ 
žava to pozitivno vjerovanje mogu pro¬ 
naći kako bih se bilo kad njome mogao 
koristiti? (Na primjer, mogli biste se 
koristiti jednostavnom mantrom koja 
se sastoji od jedne riječi, kao što je 
zdravlje, kreativnost, mir, istina, molba, 
izazov, obilje, zadovoljstvo ili ljubav. 
Tu mantru možete uporabiti bilo kad 
u tijeku dana. Ako želite biti određeni, 
jednostavno mislite na nju nekoliko 
puta svaki sat, ili kad ustanete ujutro 
ili kad idete spavati. Možete je uporabiti 
u pravoj meditaciji gdje mirno sjedite 
uspravne kralješnice i usklađeni. Ili 
naprosto ležite u krevetu i usredotočite 
se na jednu ili dvije jednostavne riječi 
koje vam mnogo znače.) 

Sada kada znate što vam je potreb¬ 
no, možete to primijeniti na različite 
zdravstvene djelatnike koje ste odabrali 
u dvanaestom poglavlju. Sklopite zami¬ 
šljeni ugovor sa svakim. Budite jasni 
u tome što od svakoga želite. Taj će 
se proces nastavljati sa svakim novim 
sakupljenim podatkom. Sigurno će vam 
biti potreban različit ugovor za vašeg 
iscjelitelja od onoga koji imate s vašim 
liječnikom. Prije stvaranja ugovora po¬ 
novno pročitajte peto i šesto poglavlje. 

Upamtite, što više toga obavite prije 
nego se razbolite, bit će vam lakše 
ako se zaista razbolite. Učinite to kao 
preventivnu zdravstvenu mjeru kako 
biste sada održali zdravlje, pa će utoliko 
lakše biti stvoriti uzajamne odnose s 
onima čiju ćete pomoć zatražiti ako 
se jednoga dana stvarno budete razbo- 
Ijeli. Ako vam treba pomoć da biste 
sebi objasnili taj proces, nemojte oklije¬ 
vati zamoliti nekoga tko će razumjeti 
to što radite. 

Budući da većina zdravstvenih dje¬ 
latnika ne zakazuje pripremne razgo¬ 
vore, vjerojatno nećete moći iznijeti 
svoje ideje prije prvog sastanka s 
liječnikom ili prije prve seanse kod 
iscjelitelja. To svakako učinite na počet¬ 
ku sastanka. Nakon iscjeljivanja bit će 
prekasno. Bit ćete u izmijenjenom sta¬ 
nju svijesti te vam se vjerojatno neće 
puno pričati. 

Ono što treba provjeriti kod 
vašeg zdravstvenog djelatnika 
kako biste bili sigurni da s njim 
možete sklopiti pozitivni ugovor: 

Je li voljan dati vam vrstu obavijesti 
koje želite, onoliko iscrpno koliko tra¬ 
žite da biste zadovoljili svoju potrebu? 
(Neka vam opiše različite mogućnosti 
liječenja koje su vam na raspolaganju.) 

Je li osoba jasna i iskrena u tome 
što vam može pružiti i koja su njezina 
ograničenja? 

Iz kojeg sustava vjerovanja radi? 
Je li sličan onome koji biste vi željeli 
podržavati? (Na ovo pitanje ćete možda 
teško moći odgovoriti. Ako je tako, 
jednostavno ga za sada preskočite - 
već će se s vremenom pokazati.) 

Slažete li se u željenim rezultatima? 

Sto ta osoba želi od vas? Koje su 
vaše odgovornosti u provođenju iscjeli- 
teljskoga procesa? 


Kada ste osnovali svoj iscjeliteljski 
tim, neka netko napravi popis mnogih 
stvari koje će trebati obaviti, te pomoći 
koju ćete trebati da biste ih mogli 
obaviti - na primjer naći nekoga tko 
će dok ste vi na pregledima otići u 
kupovinu, kako biste mogli provoditi 
svoju dijetu. Neka vam vaši prijatelji 
pomognu osmisliti prostor u kojem 
ćete se liječiti. Osigurajte si vrijeme 
samo za vas, kada ćete biti sami kako 
biste sami sebe bolje upoznali. 


Stvaranje iscjeljujućeg odnosa 
sa Zemljom 

Postoji holografska veza između 
osobnog liječenja i liječenja Zemlje. 
Mnogi od nas su zabrinuti zbog velike 
količine boli danas na Zemlji. 

Želimo znati kako smo baš mi sudje¬ 
lovali u njezinom stvaranju i na koji 
način možemo osobno pomoći njezinom 
liječenju. Kao što sam rekla na početku 
ovoga poglavlja, sve što je rečeno o 
osobnim vezama može se primijeniti 
na naš odnos sa Zemljom. Naši negativ¬ 
ni ugovori kolektivno se pokazuju kroz 
odnos prema našem planetu. 

Na osobnoj razini, svi negativni 
ugovori za koje ste utvrdili da funkcio¬ 
niraju u vašim osobnim vezama također 
holografski funkcioniraju u vašem odno¬ 
su prema Zemlji. 

Mi se sa Zemljom povezujemo na 
četvrtoj razini polja te s njom stvaramo 
odnose poput onih koje stvaramo jedni 
s drugima. Sa stajališta aure, Zemlja je 
živo biće koje osjeća, a mi smo dio 
njegovoga tijela. Ta ideja ima smisla u 
metafizičkoj postavci M-3. Budući da 
je materija stvorena iz uma ili svijesti, 
svijest je stvorila fizičko tijelo Zemlje. 
Fizička Zemlja je, dakle, baš kao i 
naša tijela, proizašla iz svijesti koja ju 

je stvorila. Baš kao što je naša svijest 
aurinim poljem povezana s našim 
tijelom, tako i Zemlja ima svijest koja 
je s njom povezana Zemljinim aurinim 
poljem. Nešto o Zemljinoj auri saznali 
smo istraživanjem magnetosfere i Van 
Allenovih zona koji su dio Zemljinoga 
magnetskoga polja. Mnogi su od vas 
vidjeli prekrasne boje polarne svjetlosti 
koja je veoma slična ljudskoj auri. 

Budući da su naša tijela dio Zemlje, 
mi smo holografski s njom povezani. 
Proizašli smo iz nje i ona je naša 
majka. Američki domoroci štuju tu 
povezanost i izražavaju smjerno pošto¬ 
vanje prema našoj ovisnosti o Zemlji. 

Mnogi ljudi današnje kulture rado 
zaboravljaju našu ovisnost o Zemlji, te 
uzajamnu povezanost sa svim bićima 
koja ria njoj žive. Ponašamo se kao da 
je posjedujemo; i uistinu čak vjerujemo 
da posjedujemo neke njezine dijelove. 
Mislim da je Crocodile Dundee dobro 
primijetio kada je u filmu rekao: “To 
je kao kad se dvije buhe svađaju oko 
toga koja posjeduje psa na kojem žive.” 
Mnogi naši loši postupci prema Zemlji 
dolaze iz naše vlastite boli koju uvijek 
iznova stvaraju naša negativna uvjerenja. 
Mi kolektivno sebe održavamo u toj 
boli i kolektivno loše postupamo prema 
Zemlji. 

Budući da smo iz holografske 
teorije naučili da sve što činimo utječe 
na sve što postoji, moramo na neki 
način, možda sasvim malo, biti odgo¬ 
vorni za ono što se danas na Zemlji 
događa. 

Napokon, manji sustav unutar veće¬ 
ga sustava izravno je s njim povezan i 
trenutačno na njega utječe. Takva misao 
je većini nas preteška. I bez planetarnih 
problema imamo toliko toga nerije¬ 
šenoga u našim životima. Mnogi ljudi 
okreću glavu od golemih problema s 
kojima se danas čovječanstvo kao cjelina 
suočava. 


Želeći se pozabaviti time, netko je 
jednom zapitao Heyoana: “Što ja mogu 
učiniti za svjetski mir?” Kanalizirani 
odgovor koji sam primila ne samo da 
objašnjava na koji način sudjelujemo 
u stvaranju toga problema nego nam 
i ukazuje na to kako ćemo dati svoj 
doprinos bez osjećaja tolike preopte- 
rećenosti zbog koje odustajemo. 

Ono što je Heyoan rekao u biti se 
svodi na to da, ukoliko se držite 
negativnih sustava vjerovanja koji stva¬ 
raju bol u vašem životu, omogućavate 
održavanje negativnog sustava vjerovanja 
u kolektivnom nesvjesnom čovječanstva 
odakle proizlazi bol ljudskoga roda. 

Slijedi kanalizirani odgovor i po¬ 
stupni proces pronalaženja vašeg 
odgovarajućeg područja djelovanja. 

ŠTO JA OSOBNO MOGU UČINITI 
ZA SVJETSKI MIR? 

Kanalizirano od Heyoana 

To je odlično pitanje i nadam 
se da će se još više ljudi zapitati 
isto. Postaje sve važnijim da veći 
broj ljudi počnu preuzimati odgo¬ 
vornost kao građani svijeta. Prvi 
korak u tome jest promatrati sebe 
iz šire perspektive tako da vaše 
odluke i djela proizlaze iz širega 
znanja. 

S toga stajališta, budući da ste 
združeni stvaratelji Zemlje i svega 
što na njoj postoji, učinili ste je 
takvom kakva jest. Stvorili ste sve 
što doživljavate u svom životu i 
kada se radi o boli, ona je tu samo 
zato što ste je vi takvom stvorili. 
To ne znači da ste loši; to samo 
znači da niste naučili lekciju koju 
ste ovdje došli naučiti, pa ste stvorili 
situaciju koja ne samo da proizlazi 
iz tog neznanja, nego vam pruža 
savršeno oruđe koje vam je potrebno 

i smjer u kojem ćete gledati kako 
biste utjelovili to učenje. 

Primijenimo tu perspektivu na 
svjetsku situaciju. Najprije sebi 
postavite pitanja koja biste postavili 
kada biste se bavili bilo kojom 
osobnom stvari. Što ta situacija u 
svijetu znači za mene osobno? Kako 
glasi poruka o tome što moram 
naučiti koju mi veliki svijet (koji 
predstavlja moj odraz) pokušava reći? 
Koja je priroda^ boli koju sam 
pomogao stvoriti? Što po tom pitanju 
treba poduzeti i što ja osobno mogu 
učiniti? Na koji način sam ja osobno 
pridonio široj situaciji? 

Mogli biste reći: “Ja to nisam 
učinio.” Mogli biste čak optužiti 
druge - “Krivi su političari” - ili 
biste mogli optužiti neku drugu 
naciju ili etničku grupu. No vi ste 
sudjelovali na izborima. Vi imate 
predrasude prema drugima koji 
izgledaju drugačiji od vas. To radite 
i nepoznatim ljudima i ljudima koje 
poznajete. Ta uopćavanja i zaključke 
koje donosite o drugima vi također 
automatski i često primjenjujete na 
sebi. To vam prouzročuje mnogo 
unutarnje osobne boli. Kada se 
čujete kako negativno govorite o 
drugima, zapitajte se kako to utječe 
na vas kada tako govorite o sebi. 

Čežnje ljudske duše ne ograni¬ 
čavaju se na nacionalne granice, 
jezike ili vjeru. No, u tim razlikama 
duša pronalazi odgovarajuću učio¬ 
nicu (ili igralište) gdje će učiti. 
Upravo je zbog tih različitosti Zemlja 
tako sjajan odabir za inkarnaciju. 
Narodi su stvoreni da bi u vaš 
život unijeli raznolikost i uzbuđenje. 
Nikada nisu zamišljeni kao poprište 
borba. Stoga bi netko mogao na 
Zemlji živjeti mnogo života u 
mnogim područjima i nikada mu 
ne bi dosadilo. 


Pa što se dogodilo? Stvari koje 
su vas zbog školovanja dovele na 
Zemlju upravo su one koje izazivaju 
probleme. U biti, vaše vjerovanje u 
odvojenu stvarnost vraća vas svaki 
put na Zemlju. Ono je također 
uzrokom vašega straha. Ovdje ste 
dakle došli da biste razgradili strah, 
no upravo ste sa strahom kojeg 
treba razgraditi donijeli još straha. 
Zapitajte se stoga: “Čega se zapravo 
ja to bojim, i u mojem osobnom 
životu i u svjetskim razmjerima?” 
Uočite da se stvarno radi o istome 
strahu. Znate li da su ti strahovi 
jednaki onima koje ima većina ljudi 
i iz kojih većina ljudi djeluje? Ti 
zajednički strahovi, prema tome, 
predstavljaju korijen svjetskih su¬ 
koba. 

Svi se vi bojite gubitka, bolesti, 
smrti i odsustva slobode. Svi se 
bojite da će vam netko oduzeti nešto 
vrijedno kada to u svojemu životu 
ostvarite. No kažem vam, jedina oso¬ 
ba koja to može učiniti vi ste sami. 

Do onoga stupnja do kojega zbog 
straha sebi oduzimate slobodu, po¬ 
kušat ćete slobodu oduzeti i drugima. 
Do onoga stupnja do kojega u 
svojem tijelu stvarate bolest, upravo 
do toga stupnja ćete drugima do¬ 
puštati da održavaju svoju bolest i 
stajat ćete po strani ne nudeći po¬ 
moć. Do onoga stupnja do kojega 
osiromašujete svoje tjelesne, emocio¬ 
nalne, mentalne i duhovne potrebe, 
tolerirat ćete osiromašenje drugih i 
čak se nadati njihovom društvu. Kada 
ste to učinili sebi, učinili ste i 
drugima. 

Prema tome, svjetski mir treba 
stvarati kod kuće. Stvorite sklad u 
domu, u uredu, u zajednici, a tada 
ga proširite izvan nacionalnih granica. 
Biste li dopustili da vaše dijete bude 
gladno? Zašto onda dopuštate da 

vaš prvi susjed Afrikanac ili Indijac 
bude gladan? Tamo gdje ste povukli 
crtu, ograničili ste sebe: svoje samo¬ 
određenje, svoju ljubav i svoju moć. 

Predlažem da svatko od vas deset 
posto svojega vremena i energije 
posveti vlastitom projektu vraćanja 
svjetskoga mira. To može biti na 
području obrazovanja, političkog 
djelovanja, komunikacija, ili jedno¬ 
stavno u obliku novčanog priloga 
za neku stvar s kojom ste duboko 
povezani. Učinite to jedino sa staja¬ 
lišta činjenice da ste i vi omogućili 
stvaranje ove situacije takvom kakva 
jest, te stoga s namjerom da je 
iscijelite svojom iscjeliteljskom moći 
koju vi kao sutvorac posjedujete. I 
tako, umjesto da radite za svjetski 
mir zato što morate, radit ćete zato 
što to želite. Umjesto da radite iz 
straha ili krivice, radit ćete sa staja¬ 
lišta stvaratelja dovodeći u red svoj 
rad. Nikada, nikada ne pristupajte 
svjetskom miru s mišlju da ste 
bespomoćni bilo što za njega učiniti. 
To jednostavno nije i nikada neće 
biti istina. Vi sutvorac cjelokupnog 
vašeg iskustva, uključujući i svjetsku 
situaciju. Ako vam se ne sviđa ono 
što ste stvorili, pronađite lekcije 
koje ste trebali naučiti iz vaše 
nesavršene kreacije i stvarajte ponov¬ 
no na drugi, prikladniji način. 

Ako se bojite siromaštva, tada 
će vaše akcije proizašle iz toga straha 
- u pokušaju da zaustavite vlastito 
siromaštvo - omogućiti stvaranje 
siromaštva na svjetskoj razini. Vaš 
strah omogućava održavanje masovne 
vjere u siromaštvo. Masovna vjera 
u siromaštvo izaziva povratnu reak¬ 
ciju gdje svatko žudi steći više i 
zadržati to za sebe. Ta pohlepa 
dovodi do borbe za gospodarsu dobit 
koja opet dovodi do osiromašenja 
svjetskih bogatstava. To stvara još 


više siromaštva i zadržava ga u 
fizičkome svijetu. 

Razmislite o ovome, prijatelji 
moji: stvari kojih se najviše gnušate 
i bojite, upravo su one koje stvarate. 
Stoga, ne samo da trebate kopati 
po vjeri u vlastito siromaštvo i 
onome što to za vas predstavlja, 
nego trebate odvojiti deset posto 
svojega vremena da biste pogledali 
u svjetsko siromaštvo. Rješenje na 
svjetskoj razini bit će jednako kao 
i na osobnoj. 

Pohlepa se temelji na strahu od 
oskudice. Ono što izgleda kao po¬ 
hlepa ustvari je rezultat straha od 
siromaštva. Ono pak stvara siroma¬ 
štvo koje opet dovodi do uništavanja 
Zemaljskih bogatstava i ugrožava vaš 
opstanak. Stoga, na kraju, vaš strah 
od siromaštva sadrži egzistencijalni 
strah, a pohlepa počiva na klimavim 
nogama vašeg dubljeg egzistencijal¬ 
nog straha. 

Što bismo mogli reći o pohlepi? 
Pohlepa je izraz koji nikada ne biste 
trebali primijeniti na sebi. Idemo 
ga malo ublažiti: ako pogledate u 
sebe, naći ćete mnogo “želja”. 
Napravite njihov popis. Utvrdit ćete 
da su mnoge od njih stvorene kako 
biste se osjećali sigurnima, što vam 
one nikada ne mogu pružiti. Zatim 
se zapitajte: “Koje od tih želja 
stvaram iz moje više svijesti koja 
se temelji na pozitivnom sustavu 
vjerovanja? Koje želim stvoriti kako 
bih se osjećao sigurnim i temelje 
se na mojem negativnom sustavu 
vjerovanja?” Podijelite vaš popis na 
taj način. Usredotočite se sada na 
popis pozitivnih želja i zapitajte se: 
“Služi li svaka moja želja jednako 
dobro svijetu koliko i meni?” Kada 
ste s tim završili, obratite se svakoj 
stvari koju ste smislili kako biste 
ublažili strah i upitajte: “Kakav strah 

želim umanjiti i na koji način? 
Budem li se ponašao u skladu sa 
svojim željama, kako će to utjecati 
na svijet?” Kao što znate iz prethod¬ 
noga materijala, vi u biti djelujete 
iz straha i stoga ga takvim ponaša¬ 
njem potvrđujete u svijetu. Dok to 
analizirate, primijetit ćete da su neke 
stvari na pogrješnom popisu. 

Ovom vježbom biste trebali bolje 
shvatiti koliko ste zapravo odgovorni 
za stvaranje ne samo vašega osobnog 
životnog iskustva nego i situacije u 
svijetu. Veoma ste odgovorni! I u 
stvari, uveliko na nju utječete! 

Stoga, dragi moji, budite svjesni 
izravnog učinka koji vaš sustav 
vjerovanja ima na vaše osobne odno¬ 
se kao i na situaciju u svijetu. 
Zbog toga snažnog izravnog utjecaja, 
u mogućnosti ste mijenjati oboje, 
otkrivajući vaše negativne sustave 
vjerovanja i mijenjajući ih tako da 
u svijet projiciraju ljubav, skrb i 
povjerenje. Budite u miru i ljubavi. 

Heyoanov domaći zadatak 

1. Navedite svoje strahove na osobnoj 
razini. Navedite svoje strahove na 
svjetskoj razini. Potražite sličnosti. 

2. Navedite svoje želje. Podijelite želje 
kojima ublažujete strah na one 
koje dolaze iz negativnih uverenja 
(negativne želje) i one koje dolaze 
iz pozitivnih uvjerenja (pozitivne 
želje). 

3. Pronađite strahove iz kojih proizlaze 
vaše negativne želje. Pronađite višu 
svijest iz koje proizlaze vaše 
pozitivne želje. 

4. Sto ste na osobnoj razini stvorili 
svakom od vaših pozitivnih i nega¬ 
tivnih želja? Što je u svjetskoj 
situaciji slično onome u osobnoj? 
Upravo ste to omogućili stvoriti u 
svijetu, i pozitivno i negativno. 


5. Kojem području djelovanja (u 
skladu s vašim negativnim krea¬ 
cijama proizašlim iz straha) želite 
posvetiti vaših deset posto kako 
biste poradili na svjetskome miru? 


Rezultati čišćenja vaših želja 
kojima ublažujete strah 

Zamislite osobu koja je proždrljiva 
zato što se boji gladi. Ona pretjerano 
jede i čak stvara zalihe hrane. Takva 
osoba omogućava zadržavanje straha 
od gladi u kolektivnom nesvjesnom 
ljudskoga roda. Kada. radi na svom 
problemu, može odabrati pomaganje 
ljudima koji na ovom planetu gladuju. 

Moj prijatelj kojega ću zvati Mark, 
učinio je upravo to. U vrijeme kada 
sam ga upoznala patio je od pretjerane 
težine. Ništa nisam znala o njemu. No 
znala sam da je zabrinut zbog svoje 
debljine i zdravstvenih problema koje 
je prouzročila. Posebno ga je brinula 
preopterećenost srca. Ranije se svojim 
problemom bavio provodeći različite 
dijete, te bi izgubio nekoliko kilograma 
koje bi potom odmah opet dobio. Da 
bi mogao svladati problem, morao je 
doći do dubljih uzroka svoje debljine. 
Otišao je iscjelitelju kako bi mu 
pomogao da prestane s prežderavanjem. 
Opisao mi je svoj proces liječenja i 
dopustio mi da o tome pišem. 

Mark je otkrio da je prva razina 
straha u njemu bio jednostavno strah 
od gladi. Nije podnosio unutarnji osjećaj 
gladi. To je za njega bilo iznenađenje 
i nije imao pojma odakle bi takav 
strah mogao potjecati. On svakako nije 
odgovarao stvarnosti u njegovom životu. 
Potražio je podrijetlo straha od gladi i 
otkrio da su njegovi roditelji imali 
velike novčane poteškoće u vrijeme 
njegova rođenja, za vrijeme velike 

depresije, kasnih tridesetih godina. 
Premda su uvijek bili u brizi odakle 
će smoći sljedeći obrok, nikada nitko 
nije ostao gladan. Tako je otkrio izvor 
svojega straha od gladi. Njegovo rano 
obiteljsko nasljeđe nosilo je strah od 
gladi makar se ona nikada nije dogodila. 
On je kao malo dijete stoga naučio 
da ta nepoznata stvar zvana glad 
predstavlja nešto strašno čega se treba 
bojati. Njegova mlada psiha nije mogla 
razlikovati maštu od stvarnosti. Rješenje 
maloga djeteta bilo je jednostavno 
nikada ne biti gladan. To je funkcio¬ 
niralo, no debljao se. 

Za vrijeme iscjeliteljskoga procesa, 
počeo je vježbati podnošenje straha 
od gladi hraneći se dobrim, zdravim 
obrocima i prestajući sa svojim gotovo 
neprekidnim jedenjem. Takvo pobolj¬ 
šanje načina prehrane odmah je povisilo 
njegovu energetsku razinu te razinu 
njegove samosvijesti. Taj se proces 
razlikovao po tome što je njegov motiv 
bio dublji od samoga gubljenja težine 
kao što je to ranije bio slučaj. Pretvorio 
se u istraživanje njegovog unutarnjeg 
svijeta. 

Povremeno je strah bio prevelik i 
on bi nešto pojeo. Na taj način je 
nježno radio na sebi. Nastavivši istra¬ 
živati iskustvo osjećaja gladi, otkrio je 
da može početi razlikovati osjećaj gladi 
od osjećaja unutarnje praznine. Otkrio 
je da čak uživa u osjećaju unutarnje 
praznine, jer mu iznutra daje mnogo 
prostora. Pružao mu je mir. Bio je to 
jednostavno život bez oblika. Tu i tamo, 
nešto novo bi proizašlo iz tog njegovog 
unutarnjeg života bez oblika. Mnogo 
puta iskusio je uistinu visoku duhovnu 
ekstazu. 

Zatim su iz te praznine počele 
izlaziti i druge stvari. Dok je jednoga 
dana sjedio u unutarnjoj tišini, počeo 
je osjećati rastući strah od izgladnjivanja 
do smrti. Obuzeo ga je punom snagom. 


Odjednom se našao usred osjećaja 
straha od gladi. Bio je u nekom drugom 
stoljeću. Nalazio se u drugom tijelu, 
u drugom životu. Iz svoje meditacije 
uskočio je u strah. Kasnije je za vrijeme 
iscjeljivanja ispričao svojem iscjelitelju 
što se dogodilo. Zajedno su se tijekom 
iscjeljivanja vratili unatrag u vremenu, 
do iskustva prošloga života koje se 
pojavilo u njegovoj svijesti. Iscjelitelj 
je radio na čišćenju aurinog polja od 
aurinih krhotina zaostalih od tog 
iskustva. Vratio se u svoj život u doba 
velike gladi. Prema tom iskustvu, on 
je ustvari prouzročio tu glad zloupo- 
rabljujući svoju moć. On i mnogi drugi 
izgubili su kasnije zbog gladi obitelji i 
živote. 

Naravno, u ovome slučaju ne može 
se dokazati da mu se tako nešto uistinu 
dogodilo. No postoje neka veoma dobro 
organizirana proučavanja koja potvrđuju 
njegovo iskustvo, na primjer, ona koja 
je provodio lan Stevenson s Virginijskog 
sveučilišta i koja potvrđuju obavijesti 
iz prošlih života veoma male djece. U 
svakom slučaju, naše težište ovdje nalazi 
se na iscjeliteljskom učinku čišćenja 
ovoga iskustva iz Markovog aurinog 
polja. Prvo je nestao strah od gladi i 
gladovanja. Zatim je u velikoj mjeri 
promijenio život. 

Kao što Mark kaže: 

“Kada se moje energetsko polje 
očistilo, napokon sam shvatio da moj 
strah potječe od nečega što se već 
dogodilo, a ne od nečega što će se 
dogoditi. Tada sam imao pretjeranu 
želju da uklonim mogućnost ponavljanja 
te situacije. Vidio sam pogrješke koje 
sam prošli put učinio u svezi s tim i 
poželio ponovno pokušati. 

Počeo sam jedenje promatrati kao 
ugodan način prehrane mojega tijela 
tako da mogu slobodno biti ono što 
jesam i raditi ono zbog čega sam 

ovdje, a to je baviti se pravim glado¬ 
vanjem koje se upravo sada događa 
na Zemlji. 

Mark više ne vjeruje u strah od 
gladi. Podučava meditaciju na unutarnju 
prazninu kao put samootkrivenja. Vje¬ 
ruje da je iskustvo unutarnje praznine 
predivan i potreban dio čovjekova života 
koji vodi ka boljem razumijevanju 
samoga sebe i veze sa svim stvarima. 
Smršavio je dvadeset kilograma. Radi 
u jednoj organizaciji koja se bori protiv 
gladi u svijetu. 

Jedna od najzanimljivijih prednosti 
koje pruža VOP (visokoosjetilna per¬ 
cepcija) jest mogućnost promatranja 
interakcija aurinih polja ljudi kada su 
u nekakvom odnosu. Na četvrtoj razini 
aurinih polja, sve što činimo jedni 
drugima pojavljuje se u obliku živog, 
pokretnog, fluidu sličnog svjetla ili 
bioplazme koje se neprestano mijenja. 
Uzajamno djelovanje bioplazme mnogo 
otkriva o međusobnim odnosima, što 
naravno nisam ni slutila dok nisam 
vidjela pojedinosti tih interakcija aurinih 
polja. Uzajamna djelovanja bioplazme 
otkrivaju da smo povezani jedni s 
drugima na mnoge načine koji nisu 
uključeni u naše psihološke i sociološke 
teorije. Pokazuju mnogo veću uzajamnu 
ovisnost svih živih bića nego što smo 
ranije shvaćali. 

Bez obzira koliko mislili da smo 
neovisni i da sami djelujemo, mi to 
nikada nismo doista. To je lekcija koju 
mnogi ljudi sada uče. U plemenskim 
zajednicama iz naše prošlosti, znali 
smo koliko ovisimo jedni o drugima. 
No, početkom dvadesetoga stoljeća, 
moderni nam je svijet pružio lažni 
osjećaj slobode. 

Danas satelitskim promatranjem 
Zemlje i modernom komunikacijskom 
tehnologijom dobivamo širi pregled 
pojma neovisnosti. Vidimo da se naše 
pojedinačne akcije spajaju u moćnu 
silu koja mijenja lice planeta. Vidimo 
da ono što je učinjeno u jednoj zemlji 
može trenutačno utjecati na sve ostale. 
Vidimo to u bankovnom sustavu, na 
burzama, u proizvodnji oružja te u 
zagađenju okoliša. Međunarodni poslovi 
kojima se prosječni Amerikanac danas 
bavi potaknut tako jednostavnom stvari 
kao što je gledanje večernjih novosti, 
pokazuju da se počinje osjećati 
planetarna holografska povezanost. 

Sve što mislimo, kažemo ili učinimo 
holografski utječe na svakoga drugoga 


putem životnih energetskih polja. Većina 
nas nije svjesna dubine ove izjave. No 
mnogi počinju biti svjesni. Mnogi ljudi 
to osjećaju na primitivan način. Dobi¬ 
jemo predosjećaj da se događa nešto 
strašno i odlazimo do naših televizora 
kako bismo provjerili o čemu je riječ. 
Upravo to su mnogi od nas učinili 
17.10.1989. godine kada nam je TV 
priopćila da je naš predosjećaj bio 
ispravan: drugi po jačini potres u pisa¬ 
noj povijesti pogodio je San Francisco. 
Taj osjećaj da nešto nije u redu zajed¬ 
nički je mnogim ljudima kada se negdje 
u svijetu dogodi neka velika nesreća. 
U drugim slučajevima, imamo osjećaj 
lakoće i slobode koji nam kaže da se 
zbiva nešto divno. Na primjer, kada je 
pao Berlinski zid, osjećali smo poveza¬ 
nost s Berlincima u njihovoj čežnji za 
slobodom. 

Nismo osjećali povezanost samo zato 
što smo to gledali na televiziji nego i 
zato što smo preko četvrte razine auri- 
nog polja energetski povezani sa svim 
ljudima svijeta. Mi smo u rezonanci s 
onima koji u svojim srcima nose ljublje¬ 
nu slobodu. Otvoriti našu svjesnost na 
četvrtoj razini znači doslovno osjećati 
druge. To znači osjećati njihovu prisut¬ 
nost i njihovu dublju stvarnost osjećaja, 
nada, radosti, strahova i čežnja, kao 
da se radi o nama. Na četvrtoj razini, 
osobne granice su mnogo drugačije 
od onih u fizičkome svijetu. Istražit 
ćemo što to znači. 

Na četvrtoj razini polja, energija- 
svijest poprima oblik onoga za što 
misli da jest. A to što ona misli da 
jest ovisi o njezinoj vibracijskoj frekven¬ 
ciji i energetskom sadržaju. Kada su 
naše energije na četvrtoj razini slične, 
imamo osjećaj da smo ista osoba, jer 
osjećamo upravo ono što drugi osjećaju. 
“Tko je to, ja ili ti?”, pitamo se. 

No kada su naše energije različite 
na četvrtoj razini, osjećamo da nismo 

ista osoba. To jest, nismo drugi zato 
jer imamo vlastite osjećaje, različite 
od njihovih. U nastojanju da se indivi¬ 
dualiziramo, krećemo se naprijed-natrag 
na četvrtoj razini između spajanja ili 
jedinstva s drugim ljudima i odvajanja 
od njih. 

U procesu života na četvrtoj razini, 
skupljamo se i spajamo u zajednicu. 
Ta nam zajednica onda omogućava 
kretanje ka individualizaciji. Samo kroz 
individualizaciju možemo spoznati svoju 
jedinstvenu unutarnju božanstvenost. 
Što smo više svjesni svoje unutarnje 
božanstvenosti, to smo sposobniji spajati 
se u zajednicu. Tim kružnim procesom 
rasta svijesti o samome sebi, stvara se 
ljubav. 

Taj proces može biti veoma zbu¬ 
njujući kada stvarnost četvrte razine 
pokušamo pojasniti u fizičkome svijetu 
gdje su granice jasno određene našom 
kožom. Stvarnost se na četvrtoj razini 
polja jedostavno vrlo razlikuje od one 
na fizičkoj razini. Tu sam razliku počele 
opisivati u drugom poglavlju sa znan¬ 
stvenoga stajališta. Sada ću to učiniti s 
duhovnoga stajališta. 

Da bismo shvatili zašto je proces 
života na četvrtoj razini polja toliko 
različit od onoga na fizičkoj, istražit 
ćemo pozadinu stvaralačkoga procesa 
koji ovdje funkcionira. 

Evo kako nastaje četvrta razina: 
stvaralačka snaga iz srži našega bića 
projicira se na svom putu do fizičkog 
svijeta prema dolje kroz više razine 
aurinog polja u četrvtu razinu. Dok to 
čini, razdvaja se na dva dijela i počinje 
odražavati odnose. 

U tom trenutku nastaje dualistički 
raskol. Mi najrije postajemo podvojeni 
na četvrtoj razini polja. Četvrta razina 
našega aurinog polja predstavlja most 
između fizičkog i duhovnog svijeta. Mi 
taj most doživljavamo kroz odnose s 
drugima. Bez tog mosta u obliku 


odnosa s drugima, fizičko i duhovno 
izgledalo bi razdvojenim i zasebnim. 

Na petoj, šestoj i sedmoj razini, 
koje odgovaraju našoj duhovnosti, ne 
doživljavamo dualnost. Glavne funkcije 
dualnosti jesu istraživanje razlika i 
određivanje granica. Kada se kreacija 
spusti na razine ispod četvrte, a zatim 
u fizički svijet, granice bivaju jasnije 
definirane. Svaka sljedeća niža razina 
ima jasnije postavljenu dualnost. Prema 
tome, dualnost se najprije počinje 
manifestirati na četvrtoj razini krećući 
se naprijed-natrag između osjećaja da 
smo isti kao i druge osobe i osjećaja 
da se od njih razlikujemo. 

Odmah ispod četvrte razine nalazi 
se razina uma. Ovdje jasno razmišljamo 
o sebi. “Mislim, dakle postojim. Raz¬ 
mišljam drugačije od tebe. Dakle, ja 
sam ja, ti si ti.” Na drugoj razini 
polja dualnost se ponovno izražava na 
drugačiji način. “Gajim osjećaje prema 
sebi, dakle postojim. Različito osjećam 
prema sebi nego prema tebi, dakle mi 
smo različiti. Nismo ista osoba.” Na 
prvoj razini polja, dualnost je ovako 
razjašnjena: “Sebe doživljavam osjetima. 
Osjećam svoje fizičko tijelo. Osjećam 
tvoje fizičko tijelo. Ona su različita, 
dakle ja se razlikujem od tebe.” Na 
fizičkoj razini naša koža određuje naš 
oblik. Promatramo se u zrcalu i kažemo: 
“ O, da, to sam ja!” 

Ali što je to, mogli bismo se zapitati, 
toliko značajno u diferencijaciji i 
individualizaciji ako smo svi ionako 
jedno? U dualizmu učimo individua¬ 
lizirati našu svjesnost kroz odnose ja¬ 
ti. 

Jedino kroz dualizam u koji sila¬ 
zimo možemo probuditi našu svijest 
o individualnosti. Dualizam nam pruža 
zrcalo kako bismo se dobro mogli 
pogledati. Bez dualizma ne bismo mogli 
uočiti svoju individualnost. Ne mogu 
dovoljno naglasiti značenje te činjenice. 

Stylianos Atteshlis koji živi na Cipru, 
glasoviti je svjetski iscjelitelj, poznat 
kao Daskalos iz knjige Čarobnjak iz 
Strovolosa (Magus of Strovolos) Kyria- 
cosa Markidesa. U tom teološkom 
učenju, Atteshlis objašnjava dualizam 
kroz čovjekovo spuštanje s anđeoske 
razine. On kaže da svijest može po¬ 
stojati jedino spuštanjem u ljudsko 
iskustvo dualnosti i slobodne volje. 
On kaže da smo svi bili arkanđeli koji 
su prošli kroz “ideju o čovjeku” do 
dualizma kako bi probudili unutarnju 
božanstvenost i dosegli svjesnost o 
evoluciji svijesti. Kaže da arkanđeli i 
anđeli nisu individualizirani poput nas; 
oni nemaju svijest o sebi kao pojedincu 
te su bez osobnosti. Slobodna volja 
sama po sebi jest Božanska volja; ne 
postoji slobodna volja. Drugim riječima, 
ideja o izboru ne postoji u neindividua- 
liziranom biću. Ljudska bića, s druge 
strane, koja zatvaraju krug rađanja i 
smrti na ovome planetu i potom 
transcendiraju u više svjetove, bića su 
velike duhovne snage koja su također 
i individualizirana. 

Individualizacija je proces koji 
započinje inkarnacijom prema dolje 
kroz četvrtu razinu dualnosti i zatim 
još dublje u dualnost fizičkoga svijeta. 
To je veoma dugotrajan proces stvaranja 
koji se na fizičkom planu nastavlja 
stoljećima. Zatim se uzdiže sve do 
viših frekvencija životnog iskustva, što 
se očigledno odvija u nedogled. 

Prema tome, premda se mnogi od 
nas žale na dualnost i poteškoće u 
međuljudskim odnosima, međusobni 
odnos se nalazi u srcu duhovnog 
rasta i razvoja. Četvrta razina pred¬ 
stavlja most između naše duhovnosti i 
naše fizičke prirode. Ona je most 
između neba i zemlje. Ona je most 
koji se sastoji od međusobnih odnosa. 
Kroz međusobne odnose postajemo 
cjelovitima. U prošlosti su neki možda 


smatrali veoma produhovljenim sjediti 
negdje u planini i meditirati. No, to 
više nije tako. Kada odemo u planinu 
da bismo spoznali Boga, moramo naše 
učenje donijeti natrag ljudima kako bi 
bilo ostvareno. Možemo li i dalje biti 
puni ljubavi, iskreni i istinoljubivi? To 
je mnogo teže u međusobnim odnosima 
nego u planini. 

Mnogi od nas izgube se na mostu 
četvrte razine, jer ne znaju kako stvoriti 
odnose koji će zadovoljiti naše potrebe 
za davanjem i primanjem. Kroz među¬ 
sobne odnose naše je učenje stavljeno 
na kušnju. 

Čineći da naši međusobni odnosi 
bolje funkcioniraju kako bi zadovoljili 
naše potrebe i potrebe drugih, gradimo 
most između našeg osobnog ja (od 
prve do treće razine aurinog polja), 
preko interpersonalnog ja (četvrta razina 
aurinog polja) do našeg transcendent- 
nog ja (od pete do sedme razine 
aurinog polja). Na četvrtoj razini učimo 
bolje spoznavati sebe, jedni druge, i 
konačno Boga, prepoznajući ga u sebi 
i jedni u drugima. 

Svi energetski korelati naših odnosa 
s ljudima (pojedincima ili skupinama 
svih veličina), životinjama, biljkama, 
mineralima i planetom nalaze se unutar 
četvrte razine polja. To je razina na 
kojoj stvaramo i izražavamo ljubav za 
sva bića. Četvrta razina našega polja 
predstavlja most ljubavi. Uvijek kad je 
dvoje ljudi u nekakvom odnosu, znatna 
aktivnost polja odvija se na četvrtoj 
razini aurinog polja. 

Kada se VOP otvori na četvrtoj 
razini, pred nama se otvara čitav svijet 
veza. Na četvrtoj razini postoje tri glavna 
tipa interakcija polja. Prvi tip se stvara 
harmoničkom indukcijom frekvencija 
jednog polja u polje neke druge osobe. 
Drugi i najočitiji tip su struje obojene 
energije slične fluidu, ili bioplazme, 
koje teku između polja. I treći tip su 

svjetlosne zrake kojima se međusobno 
povezujemo s čakrama. 

Svaki tip aurinih interakcija može 
biti pozitivan ili negativan. Pozitivne 
interakcije pune i hrane naša polja. 
Što ih imamo više, to ispunjeniji i 
sretniji postaju naši životi. S druge 
strane, negativne interakcije mogu 
izazvati oštećenja aurinog polja i dovesti 
do bolesti. 


Komunikacija putem 
harmoničke indukcije 
pulsacija polja 

Glavni način komunikacije kroz su¬ 
stav aurinog polja jest međusobno 
djelovanje na stupanj pulsacije polja. 
Brzine pulsacija polja jedne osobe 
induciraju promjenu u brzini pulsacija 
polja neke druge osobe. To funkcionira 
upravo kao kod zvučnih vilica. Snažnije 
aurino polje obično djeluje na druga 
polja. Upravo zbog toga ljudi proputuju 
pola svijeta da bi sjedili u auri svojega 
gurua. Guru je obično netko tko je 
proveo dobar dio života meditirajući i 
povećavajući frekvenciju, veličinu i snagu 
svojega polja. Uvijek kad sljedbenici 
sjede u opsegu guruova polja, njihovo 
se aurino polje podiže na višu vibraciju. 
A oni se osjećaju predivno. Naravno, 
to također oslobađa osobne procese, 
jer povećanje snage koja prolazi kroz 
polje oslobađa energetske blokade s 
kojima se onda treba pozabaviti. 

Harmonička indukcija jest važan 
čimbenik u međusobnim odnosima. 
Ako je vaše polje jako, ima više energije 
nego u vašega bračnoga druga i njegove 
pulsacije su brže, vaše će polje 
potaknuti brže pulsiranje polja vašega 
bračnoga druga. Ako je vaše polje 
sporije ali ste ipak jači - energiziraniji 
- ono će usporavati pulsacije polja 


vašega bračnoga druga. Ljudi vole 
održavati svoja polja unutar određenog 
opsega pulsacija. Parovi se obično nalaze 
otprilike u istom opsegu. Ili pak poje¬ 
dinci mogu odabrati par izvan svojega 
opsega kako bi ih ubrzavao ili uspo¬ 
ravao. 

Ako postoji velika razlika u brzini 
pulsacija teško je komunicirati. Intim¬ 
nost zahtijeva usklađivanje polja. Drugim 
riječima, za zajedništvo je potrebna ili 
sposobnost pulsiranja istom frekven¬ 
cijom ili sposobnost sinkroniziranja polja 
koristeći se harmoničkom indukcijom. 

Ako se ljudi ne nalaze u istom 
frekvencijskom opsegu ili se ne mogu 
harmonički sinkronizirati, krajnje je 
teško komunicirati. Oni se jednostavno 
ne razumiju. To je kao da govorite 
zidu. Vaše pulsacije nemaju utjecaja 
na njihove. Osjećate se kao da vaše 
riječi nestaju u oblaku. Vaše pulsacije 
se jednostavno apsorbiraju u njihovo 
polje bez izazivanja bilo kakve promjene 
ili su odbijene u prostor. Kao da se 
radi o zrcalu, odbijaju se bez učinka. 
Ili pak prelaze iznad njihovih glava - 
vaše pulsacije su previsoke frekvencije, 
a njihovo polje nije sposobno pulsirati 
tako brzo. Za razmjenu informacija, 
jedno polje mora moći utjecati na 
drugo. Naravno, često je moguće na¬ 
mjerno ne dopustiti nekom drugom 
polju da utječe na vaše. Da bismo 
izbjegli komunikaciju, možemo postati 
zrcalo, zid, oblak ili jednostavno postati 
namjerno pregustima. Povremeno svi 
to činimo kako bismo jedni druge 
isključili. 

Kad se dvoje ljudi druži, njihova 
polja utječu jedno na drugo na divan 
način. Pulsacije jednog polja izazivaju 
promjene u drugom koje se zatim 
izgrađuje i stvara nove promjene u 
prvom. Taj se proces nastavlja pozitiv¬ 
nom povratnom spregom stvarajući nove 
boje i frekvencije u poljima i pružajući 

mnogo zadovoljstva i jednoj i drugoj 
osobi. Takvim komuniciranjem oboje 
mnogo nauče. 

Kada u nekom odnosu osjetimo 
da u naše polje harmoničkom induk¬ 
cijom ulaze vibracije koje nam se ne 
sviđaju, odmah nam je neugodno. 
Nekada se aurina polja dvoje ljudi 
bore jedno protiv drugoga stvarajući 
visokotonsku pišteću interferenciju slič¬ 
no kao kada se mikrofon slučajno 
previše približi govorniku. 

Takve interakcije energetskih polja 
su vrlo neugodne i teško ih podnosimo. 
One se svjesno registriraju kao odboj¬ 
nost, antipatija, strah ili čak odvratnost. 
Jednostavno nam se osoba ne sviđa. 
To je tako dok se netko ne promijeni. 
Kada se to dogodi, promijeni se i 
aurino polje. 


Odnosi putem 
bioplazmatičkih vrpca 

Uvijek kad je dvoje ljudi u nekom 
odnosu, među njima teku velike vrpce 
bioplazme. Kad se jedno drugome 
sviđaju, razmjenjuje se velika količina 
energije. Energija-svijest bioplazmatičkih 
vrpca odgovara tipu komunikacije koja 
se odvija među tim ljudima. Boje i 
oblici bioplazmatičkih vrpca oslikavaju 
prirodu interakcije. Kod udobne, 
ugodne komunikacije, vrpce glatko teku 
i blagih su sjajnih boja koje plešu u 
izmjeni energije. Kada vrpca iz polja 
jedne osobe dosegne i dodirne polje 
druge osobe, ispunjava ga bojom, 
osjećajima i energijom. Prigodom 
normalnih interakcija, među ljudima 
se izmjenjuje mnogo različitih vrsta 
vrpca energije-svijesti. Mogu biti bilo 
koje dugine boje i bilo kakvog oblika. 
Općeniti učinci boja odgovaraju onima 
datim na slici 9-2. Što su sjajnije i 


čišće, to je energija-svijest pozitivnija, 
snažnija i čišća. Tada se radi o komuni¬ 
kaciji gdje jedna osoba mnogo daje 
drugoj i obje su ispunjene zadovoljivši 
svoje potrebe. 

Srčana čakra četvrte razine polja je 
ružičasta. Ako u interakciji postoji 
mnogo ljubavi, mnogo slatke ružičaste 
energije teče u blagim valovima. Kada 
se dvoje ljudi zaljubi, srčana čakra na 
četvrtoj razini postaje veoma aktivnom 
usmjeravajući još ružičaste energije u 
njihova aurina polja (vidi sliku 14-1 u 
boji.). Uskoro su njihove aure preplav¬ 
ljene ružičastom energijom. Zaljubljeni 
par oko sebe stvara prekrasni ružičasti 
oblak energije. Svatko tko se zatekne 
u blizini ili unutar tog oblaka osjeća 
se sjajno. Svi mi volimo zaljubljene. 
Kad smo u njihovoj blizini, naša srčana 
čakra na četvrtoj razini počinje se više 
otvarati i upijati više ružičaste svjetlosti. 
A naša aurina polja također počinju 
stvarati ružičasti oblak. Ako postoji strast, 
ružičasta će u sebi imati mnogo naran¬ 
časte sa stimuliraj učim učinkom. Valovi 
će biti brži s višim vrhovima. 

Vjerojatno je jedna od najsmješnijih 
stvari gledati ljude koji se prave da ne 
obraćaju pozornost jedno na drugo. 
Oni ne moraju gledati jedno u drugo 
ni otvoreno pokazivati da su svjesni 
međusdobne prisutnosti, no velike vrpce 
obojene bioplazme teku među njima. 
Polje svakoga od njih odgovara sjajnim 
svjetlucanjem. To se može dogoditi 
kada se dvoje ljudi prvi put sretne i 
budu jedno drugome vrlo privlačni. A 
može se dogoditi i onda kada su 
duboko povezani, možda u tajnosti, te 
se prave da jedno drugo ne poznaju. 
Oni mogu i ne moraju otvoreno priznati 
vezu, no VOP promatrač je upoznat s 
tajnom! 

Kad se ljudi jedno drugome ne 
sviđaju, oni obično pokušavaju ne 
izmjenjivati energetski protok. Ponekad 

to ne uspijeva i među njima dolazi 
do trenja. Zatim oni nasrću jedno na 
drugo poput visokonaponskog praž¬ 
njenja koje se iznenada oslobađa 
električnom iskrom. Nekad je to toliko 
snažno da uistinu izgleda poput bljeska 
munje. Prigodom svađe, energetske 
vrpce koje odražavaju taj odnos oštre 
su, nazubljene i tamne boje i prodiru 
u tuđe energetsko polje poput strjelica. 
Na primjer, bijes je zašiljen, prodirući, 
napadački i tamnocrven. Zavist je tamna, 
sivozelena, sluzava i ljepljiva. Ako neka 
osoba prikriveno želi od druge dobiti 
nešto, vrpce će biti mutne, sluzave i 
u obliku pipaka. Prodrijet će u polje 
druge osobe kako bi poput sisaljke 
usisavale energiju. Ili pak mogu biti 
krhke i oštre i očajnički se zakvačiti 
za tuđe polje. Upamtite, svi su ti oblici 
mogući, jer na četvrtoj razini energija- 
svijest poprima oblik onoga za što 
vjeruje da jest. 

Negativne interakcije stvarno osje¬ 
ćamo kao koplja, strjelice ili bodeže 
koji cijepaju polje. Osjećamo ih poput 
sluzavih usisavajućih pipaka koji kradu 
ili izvlače energiju. To su parazitske 
kuke koje povlače polje. Osjećamo ih 
na taj način zato što one upravo to i 
rade. 

Bioplazmatičke vrpce u obitelji ili 
drugim bliskim odnosima tijekom 
bolesti 

Kad su ljudi bolesni događaju se 
slične interakcije putem njihovih bioplaz- 
matičkih vrpca. Bolesni ljudi imaju 
dvostruki problem što se tiče njihovih 
energetskih potreba. Trebaju dodatnu 
energiju kako bi se borili protiv bolesti, 
no postoje poteškoće u metaboliziranju 
čak i normalnih količina koje su 
potrebne njima samima, jer njihove 
čakre najvjerojatnije ne rade ispravno. 


Zbog toga su se ponajprije i razboljeli. 
Njihova su polja oslabljena. Sjetite se 
da energija teče od viših ka nižim 
voltažama. Kada postoje bolesna i zdrava 
osoba, zdrava obično u bolesnu prenosi 
mnogo zdrave bioplazme. Oni to čine 
automatski. 

K tome, kada bolesna osoba nešto 
treba, poslat će bioplazmatičku vrpcu 
molbe u aurino polje zdrave osobe. 
Ti će izdanci usisavati potrebnu ener¬ 
giju. To će se dogoditi bez obzira na 
to traži li osoba to izravno ili ne. Taj 
je proces normalan, prirodan i nesvje¬ 
stan. On je dijelom davanja i primanja 
u obiteljskom životu. Izmjena energije 
unutar obitelji veoma je dobra za 
bolesnu osobu, jer daje snagu za borbu 
protiv bolesti. Svi članovi obitelji uklju¬ 
čujući djecu i kućne ljubimce, na ovaj 
način daju životnu energiju bolesnoj 
osobi. To je jedna od pogodnosti holo- 
grafske povezanosti koju svatko od nas 
ima unutar obiteljske situacije. Ljudi 
se brže oporavljaju u situacijama ener¬ 
getske potpore. 

U procesu liječenja, bolesna osoba 
će isprva morati biti sposobna primati 
energiju od drugih, potom će polagano 
učiti stajati na svojim vlastitim nogama 
i konačno će ponovno energijom puniti 
obiteljsku strukturu. Postoje mnoge 
varijacije tih zbivanja. Ja ću navesti 
dvije krajnosti toga spektra. 

Bolesna osoba je možda godinama 
usisavala energiju prije nego što se 
bolest počela fizički manifestirati. U 
pogodno vrijeme tijekom oporavka, 
trebat će naučiti metabolizirati energiju 
za sve svoje potrebe. To će biti prirodan 
dio procesa liječenja, jer će njezine 
čakre biti popravljene te će moći 
ispravno funkcionirati kako bi je 
opskrbljivale svom potrebnom životnom 
energijom. 

U obrnutom slučaju, član obitelji 
koji je s mnogo energije opskrbljivao 

druge članove, može sada za sebe 
trebati mnogo energije. To ispočetka 
za njega i njegovu obitelj može biti 
teško, jer su se uloge obrnule. Možda 
neće biti sposoban primati i morat će 
se u tome uvježbati. Ovdje mu obitelj 
svojom skrbi i ljubavlju može pomoći 
naučiti primati. Povremeno će možda 
čak morati biti nametljivi. S druge 
strane, u ovakvome slučaju članovi 
obitelji mogu i dalje, po navici, od 
njega uzimati energiju kada mu je 
najpotrebnija. Ako vidite da se takvo 
što događa u vašoj obitelji, pažljivo 
ga zaštitite. Uzimanje energije od njega 
u tom trenutku moglo bi imati nega¬ 
tivne učinke na njegovo zdravlje. 

Ako je bolest dugotrajna, članovi 
obitelji će vrlo vjerojatno početi osjećati 
psihičko iscrpljivanje bolesti izravno 
na svojim vlastitim poljima. Oni meta- 
boliziraju energiju ne samo za sebe 
nego i za voljenu osobu. Vrlo je vje¬ 
rojatno da neće znati što se s njima 
događa, ali će se umoriti i postati 
mrzovoljnima i povremeno neće željeti 
skrbiti o voljenoj osobi. Bitno je da 
se svaki član obitelji ili intimni part¬ 
ner bolesne osobe malo udalji kako 
bi se ponovno napunio. Inače će 
zlovolja i osjećaj krivice zbog nje rasti, 
što može dovesti do depresije, iscrplji¬ 
vanja i čak do fizičkog sloma i bolesti. 

Svi članovi obitelji trebaju naći 
načina da sebi osiguraju energiju. To 
se veoma dobro može kroz meditaciju, 
ugodne hobije, sport, osobne kreativne 
aktivnosti, druženje sa zdravim prijate¬ 
ljima i drugom razonodom. Ostati u 
kući dvadeset i četiri sata i sjediti 
pokraj voljene osobe koja je bolesna, 
najgore je što čovjek može učiniti i 
za sebe i za bolesnu osobu. Na kraju 
će svi biti bolesni. Zdravi ljudi moraju 
se družiti s drugim zdravim ljudima 
zbog kreativne izmjene energije. Vrlo 
kreativni ljudi vole provoditi vrijeme s 


jednako kreativnim društvom jer zajedno 
stvaraju i izmjenjuju mnogo stvaralačke 
energije visoke frekvencije. Razmjena 
zatim u svakome od njih oslobađa 
stvaralačku snagu. 

Bioplazmatičke vrpce u javnome 
radu 

Čin podučavanja ili pak izvođenja 
predstavlja oblik ispunjavanja studenata 
energijom-svijesti koja im omogućava 
podizanje na drugu razinu razumije¬ 
vanja. Između predavača ili izvođača 
na pozornici i razreda ili slušateljstva 
teku velike vrpce bioplazme. Učitelj 
iscjeljivanja mora biti sposoban nositi 
energiju u prostoriji tako da se skupna 
energija-svijest studenata može podići 
i razbistriti u iskustvo više spoznaje. 
Učitelji moraju, dok predaju, biti spo¬ 
sobni održavati energiju onoga što 
podučavaju. 

Na primjer, ja svoju energiju moram 
održavati na četvrtoj razini aurinog polja 
kada vodim vježbe iz iscjeljivanja na 
četvrtoj razini, inače ih studenti neće 
biti u stanju naučiti. Ako pokušavam 
predavati iscjeljivanje na četvrtoj razini 
dok svoju energiju održavam na trećoj 
razini polja (razina racionalnog uma), 
studenti če to krivo shvatiti. Pokušat 
će iscjeljivati na trećoj razini i neće 
biti sposobni održavati četvrtu razinu. 
Staro uvjerenje da oni koji ne mogu 
nešto izvesti mogu još uvijek podučavati, 
jednostavno nije istinito. Učitelj ne samo 
da mora znati kako se radi, nego mora 
biti sposoban raditi to dok prenosi 
drugima. A to je još teže. 

Isti tip bioplazmatičkih vrpca zamol¬ 
be događa se u svim oblicima odnosa 
kada jedna osoba želi nešto od druge. 
Ako se radi o zahtjevu s molbom, 
vrpce povezane s molbom usisavat će 
energiju. Ako postoji samo želja, a 

zatim odustajanje, vrpce neće usisavati 
energiju. Na primjer, kad već govorimo 
o događanjima u razredu, ako student 
odluči razgovarati s učiteljem i odlučan 
je to učiniti premda je učitelj vrlo 
zauzet, izbacit će energetsku vrpcu kako 
bi se dokopao učiteljeva polja. Studenti 
to ponekad čine i prije nego što su 
ušli u razred. Ili to izvedu s kraja 
učionice i onda cijelu dužinu sobe 
prijeđu slijedeći put aurine vrpce. Pre¬ 
davač može biti udubljen u razgovor s 
drugom osobom ali će vjerojatno osjetiti 
namjeru u trenutku kada se student 
zakvači za njegovo polje. 

Svatko tko je ikada bio javna osoba 
osjetio je energetske vrpce koje dolaze 
iz publike ili obožavatelja. U takvim 
slučajevima, mnogo ljudi odjedanput 
pokušava zakvačiti vrpce te je teško 
izdržati njihovo psihičko povlačenje. 
Što više ljudi to čini, to je povlačenje 
jače. Budući da četvrta razina polja 
ne ovisi o prostoru, te veze mogu 
dolaziti i dolaze sa svih strana svijeta. 
Velika odgovornost leži u pokušaju da 
se bude ljubazan u svim tim vezama 
koje su istovremeno neka vrsta projek¬ 
cije, zahtjeva ili molbe. A to zahtijeva 
i praksu. Kada je javna osoba umorna, 
teško uvijek može odgovarati na 
ljubazan i pozitivan način. To je jedan 
od razloga zbog čega svatko tko se 
nalazi pred očima javnosti osjeća krajnju 
potrebu za privatnosti. 

Radi se jednostavno o potrebi za 
samoćom, osjećanjem samoga sebe i 
ponovnim punjenjem. 

Bioplazmatičke vrpce i 
iscrpljivanje 

Sve što je rečeno o bioplazmatičkim 
vrpcama u javnome radu vrijedi i za 
nešto privatniji posao stručnog poma¬ 
ganja i iscjeljivanja. 


Posao takvoga stručnjaka jest da 
aurino polje održava zdravo vitalnim i 
uravnoteženim dok ga neprestano 
povlače i natežu niskoenergetske i 
niskofrekventne bioplazmatičke vrpce 
zamolbe. Zbog toga je pomaganje i 
iscjeljivanje veoma težak posao. Struč¬ 
njaci ustrajno trebaju skrbiti o sebi. 
Moraju napraviti dnevni raspored revi¬ 
talizacije svojeg energetskog polja i 
obnavljanja samoga sebe, ili će izgorjeti. 
Upravo je iz toga razloga u tom poslu 
iscrpljivanje toliko često. 

Većina njih ne shvaća da o sebi 
treba skrbiti više od osobe koja nema 
takvo zvanje. 

Bioplazmatičke vrpce i predmeti 

Bioplazmatičke vrpce pojavljuju se 
također kada se povezujemo s intimnim 
predmetima. Upamtite, svakome činu 
koji poduzmemo prethodi misao i 
osjećaj koji se mogu vidjeti u aurinom 
polju prije negoli ih slijedimo tim 
postupkom. Drugim riječima, mi ener¬ 
getski činimo stvari prije nego što ih 
činimo fizički. Ako se radi o nekom 
odnosu, najprije će se izraziti aurinim 
vrpcama na četvrtoj razini. U trenutku 
kada odlučimo nekoga nazvati telefo¬ 
nom, šaljemo vrpcu energije-svijesti do 
telefona. Taj se fenomen ponavlja 
tijekom čitavoga dana. Svaki put kad 
se na takav način povežemo s nekim 
objektom, u njemu ostane nešto od 
naše bioplazmatičke energije-svijesti. Što 
više s nekim predmetom radimo, to 
više energije on upija te se s njim 
osjećamo sve povezanijima. 

Vrsta energije svijesti koju putem 
bioplazmatičke vrpce polažemo u neki 
objekt ovisi o našem osjećaju prema 
njemu. Ako nam se sviđa ili ga volimo, 
punimo ga ljubavlju. Ako nam se ne 
sviđa, punimo ga energijom one odboj¬ 
nosti koju gajimo prema tom predmetu. 

Ako smo loše volje kada podižemo 
slušalicu, nešto od toga ostaje u 
telefonu. Ako smo dobro raspoloženi, 
nešto i od toga ostaje u telefonu. Ako 
objekt nastavimo puniti energijom, on 
sadrži sve više one vrste energije kojom 
smo ga punili. On će zatim davati tu 
vrstu energije svakome tko s njim 
dođe u dodir. 

Iscjelitelji se koriste tim principom 
kada neku stvar, kao što je komad 
odjeće ili kristal, pune iscjeljujućom 
energijom i tako je šalju pacijentu. 
Odjeća ili kristal prenose iscjeljujuću 
energiju s iscjelitelja do pacijenta koji 
tada iz njih upija energiju. Štoviše, 
iscjelitelj može nastaviti puniti tu stvar 
na daljinu. Ona tako za pacijenta na¬ 
stavlja i dalje biti izvorom iscjeljujuće 
energije. 

U biti, talismani djeluju po tom 
principu. Šamani i magovi znaju kako 
dati moć predmetima učeći veoma čiste 
i učinkovite načine koncentracije kojom 
prenose svoju energiju-svijest u objekt. 
Stvari se mogu puniti energijom-svijesti 
bilo koje vrste. Energija-svijest se sastoji 
od osjećaja i misli. Budući da energija- 
svijest ne predstavlja čistu misao, ja 
za nju ne rabim popularni izraz misa¬ 
oni oblik. Umjesto toga, nazivam ga 
psihonoetičkim misaonim oblikom - 
psiho se odnosi na osjećaje, a noetička 
na um ili misao. Svaki psihonoetički 
misaoni oblik poprima oblik koji 
odgovara osjećajima i mislima koji su 
ga stvorili. 

U tu svrhu su se tradicionalno 
rabili i još se rabe rituali. Rituali 
predstavljaju zadani oblik, običaj ili 
postupak koji se ponavlja u određenim 
intervalima. Oni ne uključuju samo 
određene radnje nego i zadane izgovo¬ 
rene riječi te određene predmete koje 
usredotočuju um dok se riječi i 
postupci ponavljaju. U ritualu je važno 
voljom stvarati određene osjećaje kako 


bi se misaoni oblik ispunio snagom 
osjećaja. Drugim riječima, ritual pred¬ 
stavlja voljni način stvaranja određene 
vrste bioplazmatičkih vrpca energije- 
svijesti ili psihonoetičkih misaonih oblika 
koji služe određenoj svrsi. Ritual jest 
svjesni čin stvaranja. Svaki put kada 
ponavlja ritual, pojedinac dodaje još 
energije-svijesti temeljnom psihonoetič- 
kom misaonom obliku koji je stvoren 
kada je ritual izveden prvi put. Budući 
da se rituali ponavljaju generacijama, 
oni predstavljaju način povezivanja s 
veoma moćnim misaonim oblicima koji 
su izgrađivani kroz dugo vremensko 
razdoblje. Uvijek kad ljudi izvode ritual 
oni holografski ulaze u moć psiho- 
noetičkoga misaonog oblika koji rabe. 
Osim toga, misaonim oblicima koje 
stvaraju tijekom rituala također osnažuju 
objekt moći. 

Po istome principu radi i kreativna 
vizualizacija. Usredotočujući se na ono 
što želimo stvoriti, najprije to stvaramo 
u psihonoetičkom svijetu. Na kraju se 
to automatski spušta do manifestacije 
u fizičkome svijetu. Mi to neprestano 
radimo u svakome trenutku našega 
života. Toga obično jednostavno nismo 
svjesni. Što više taj proces osvješćujemo, 
to smo sposobniji svjesno izabrati što 
ćemo stvarati. 


Spone koje nas vežu 


Drugi tip aurine interakcije u odno¬ 
sima jesu spone aurinog svjetla koje 
nas povezuju jedne s drugima preko 
naših čakra. 

Takve se veze događaju između 
istih čakra. To jest, ljudi se jedni s 
drugima povezuju sponama koje idu 
od prve čakre k prvoj čakri, od druge 
čakre k drugoj čakri, od treće čakre k 
trećoj čakri i tako dalje. 

Kad sam radila kao iscjeliteljica, 
prve spone koje sam uopće uočila 
bile su one koje su povezivale treće 
čakre. Čini se da se u našoj kulturi 
tijekom života najviše oštećuju spone 
između trećih čakra. Gotovo su svi 
ljudi s kojima sam radila imali oštećene 
spone trećih čakra. One su mi stoga 
prve privukle pozornost. Ispočetka 
nisam shvaćala njihovo značenje jer o 
njima nikada ranije nisam bila čula. 
Znala sam jedino da bih kod velikog 
broja pacijenata s kojima sam radila 
morala iskopavati spone koje su bile 
ukopane u trećoj čakri. U drugim 
slučajevima, one bi visile u prostoru. 
Postupno sam shvatila da te spone 
predstavljaju vezu s ljudima s kojima 
je pacijent bio u nekom odnosu. 

Od mojega vodiča bih dobila uput- 
stvo da spone razmrsim, da ih popravim, 
i u mnogo slučajeva, da pojačam vezu 
između dvoje ljudi. Vodič je također 
od mene zahtijevao da ukorijenim neke 
od spona prema dolje kroz pacijentovu 
čakru i kroz dublje dimenzije do 
središnje zvijezde. 

Heyoan je rekao: 

Ti ukorjenjuješ spone “onoga 
što ova osoba predstavlja u univer¬ 
zumu” (što je psihološka funkcija 
prednje strane treće čakre), duboko 
u srž njegovoga bića, te tako oslo¬ 
bađaš nezdravo zapletenu ovisnost. 

Kako je vrijeme prolazilo, počela 
sam dobivati povratne obavijesti od 
pacijenata o dubokim učincima koje 
je promjena na sponama proizvela u 
njihovim odnosima. Ne samo da je 
pacijent doživio promjenu u odnosu, 
nego i druga osoba iz odnosa. Tada 
sam počela shvaćati snagu spona u 
međusobnim odnosima te snažan 
učinak koji izravni rad na njima putem 
aurinog polja ima na promjenu ljudskih 


odnosa i njihovih života. S vremenom 
sam promatrala i spone koje povezuju 
sve ostale čakre te sam i na njima 
radila. 

Budući da spone povezuju četvrtu 
razinu polja i više, a one postoje prije 
i izvan trodimenzionalnog fizičkog 
prostora, mnoge takve veze se ustvari 
događaju prije nego što započne život 
u fizičkoj dimenziji. One nastavljaju 
postojati čak i nakon smrti neke od 
uključenih osoba. Spone ostaju u svezi 
s preminulim ljudima koji su napustili 
svoje tijelo i nalaze se u astralnom ili 
duhovnom svijetu. Jednom stvorene, 
te veze sponama nikada ne prestaju. 
Nikada se ne razgrađuju. One su izvan 
fizičkog svijeta. Nakon fizičke smrti, 
aurino polje četvrte razine i više, ustvari 
se ne mijenja mnogo. Ono jednostavno 
više nije povezano s fizičkim tijelom. 
Stoga nije čudno da veze sponama 
ostaju prisutne i nakon fizičke smrti. 

Heyoan kaže da postoji pet glavnih 
vrsta spona: 

- spone duše koje ona nosi iz 
prvobitne veze s Bogom i njego¬ 
vim prabićem u duhovnome svi¬ 
jetu. 

- spone s iskustvima iz prošlih 
života na Zemlji ili drugdje. 

- genetske spone koje se stječu 
povezivanjem s roditeljima. 

- spone koje se stvaraju kroz 
odnose s roditeljima. 

- spone koje se stvaraju kroz 
odnose s drugim ljudima. 

Spone duše uvijek nas povezuju s 
Bogom i domom. Preko njih smo u 
svezi s našim anđelom čuvarom i 
vlastitim vodičem. 

Spone koje nas vežu uz prošle 
živote omogućavaju nam sjećanje na 
veze koje smo imali s ljudima prije 
ovoga života. Često srećemo ljude i 


273 


imamo osjećaj da ih poznajemo od 
ranije. Osjećamo se povezani s njima 
na način koji je isprva teško opisati, 
no koji je stvaran. Otkrivamo da volimo 
iste stvari ili gajimo iste čežnje. Nakon 
nekog vremena utvrđujemo da zajedno 
radimo na njihovom ispunjavanju. Mo¬ 
žemo imati lagane bljeskove mogućih 
zajedničkih iskustava iz prošloga života 
ili na površinu može izroniti potpuno 
sjećanje na prošli život. 

Samo jednu riječ upozorenja glede 
fenomena prošlih života. Sjećanja na 
prošli život mogu biti vrlo varljiva. 
Cim se uhvatite kako prošli život rabite 
kao izgovor za negativno ponašanje, 
oprez. Vjerojatno ste na krivome tragu. 
Ako nekoga okrivljujete za svoje nega¬ 
tivne osjećaje prema njemu; ili ako 
sebe stavljate u bolji položaj u prošlosti 
nego što ste danas u odnosu na nekoga 
(na primjer, ako ste tada bili šef, a 
sada niste, ili ako ste tada bili učitelj, 
a vaš sadašnji učitelj je tadašnji učenik); 
ili ako sebi dajete pravo na inače 
nedruštveno ponašanje kao što je izvan¬ 
bračni seks, vi pogrješno tumačite i 
zlorabite vezu s prošlim životom i 
nagomilavate još karme. 

Sve probleme koje imate danas, 
obično ste imali i tada. No oni sada 
obično nisu tako teški kao nekada, 
jer ste ponešto naučili u u životima 
koji su slijedili.. 

Spone s iskustvima iz prošlih života 
ne obuhvaćaju samo život na Zemlji, 
nego i drugdje. Mi se u prošlosti 
nismo inkarnirali samo kao ljudska 
bića na Zemlji; živjeli smo i u drugim 
oblicima i na drugim mjestima univer¬ 
zuma. 

Neki od nas sada počinju osjećati 
tu povezanost, budući da smo počeli 
dopuštati takvoj mogućnosti ulazak u 
našu svijest. Mnogi ljudi gledaju u 
zvijezde i prepoznaju ih pritom kao 
svoj dom. 


Genetske spone 

Naše genetske spone najprije nastaju 
u nutrini srčanih čakra buduće majke 
i djeteta i to prije nego što se dogodilo 
začeće! Viđala sam polje budućega dje¬ 
teta kako lebdi odmah do polja buduće 
majke. 

Napor povezivanja prvom sponom 
dolazi od strane osobe koja se inkarnira. 
Ako se majka boji trudnoće, možda 
neće dopustiti da se mjesto duboko u 
njezinoj čakri otvori na način koji će 
omogućiti povezivanje s budućim dje¬ 
tetom. Dok to čini neće ostati u drugom 
stanju. To može biti uzrokom neplod¬ 
nosti u žena. Ona tada može moliti i 
meditirati kako bi se suočila sa svojim 
strahom. Njezin će strah narasti do te 
mjere da se njime može baviti u 
procesu, te će se tada otvoriti to veoma 
duboko mjesto u njezinom srcu. Otva¬ 
ranje srčane čakre će aktivirati timus. 
Tada je, pod pretpostavkom da su ostale 
žlijezde - posebno jajnici i hipofiza - 
s njom usklađene, spremna za začeće. 

Dubljim promatranjem s većim 
povećanjem, primijetila sam da također 
postoje spone koje povezuju srčanu 
čakru majke s njezinim jajašcem, te 
srčanu čakru oca s njegovim spermijem. 
Kada se jajašce i spermij spoje, spone 
iz oba roditelja povezuju se s djetetom 
koje je rezultat toga začeća. Tako su i 
roditelji preko djeteta povezani jedno 
s drugim. 

Kada su uspostavljene prve genetske 
veze preko majčine srčane čakre, 
stvaraju se genetske spone sa svim 
ostalim čakrama. Tako ste svim vašim 
čakrama povezani s vašim roditeljima. 
A oni su, opet, svim svojim čakrama 
povezani sa svom svojom djecom. Na 
taj ste način povezani sa svojom braćom. 
Veza se nastavlja do djedova i baka, 
ujna i ujaka, bratića i sestrična. Nastavlja 
se svim vašim krvnim vezama, velikim 

genetičkim stablom života koje datira 
od pamtivijeka. Stvara veliku mrežu 
svjetlosnih spona koje vežu sve ljudske 
živote, do prvih ljudi na Zemlji. Ta 
velika životna mreža postoji izvan 
trodimenzionalnoga prostora i neovisno 
o njemu. Na taj ste način intimno 
povezani sa svakim tko je ikada živio 
na Zemlji. 

Ustvari, ako je teorija evolucije to¬ 
čna, na taj ste način povezani sa svim 
oblicima života koji su se ikada pojavili 
i živjeli na Zemlji. Preko tih prvobitnih 
spona mi na aurinoj razini nosimo 
svoje genetičko naslijeđe. 

Također sam primijetila da su kon- 
genitalna oštećenja, naslijeđene sklo¬ 
nosti nekim oboljenjima ili miazmi 
povezani s problemima oko genetskih 
spona. Na primjer, problemi s genet¬ 
skom sponom u četvrtoj čakri mogu 
rezultirati djetetom rođenim s otvorom 
između dvije srčane klijetke. 

Spone međusobnih odnosa 

Spone međusobnih odnosa između 
roditelja i djece razvijaju se među 
svim čakrama. Oni ostaju povezani bez 
obzira na to je li dijete ostalo s pravim 
roditeljima. Ako je dijete posvojeno, 
između njega i njegovih roditelja 
izrastaju nove spone. Genetske spone 
i prve spone međusobnih odnosa koje 
se razvijaju u maternici, ostaju tijekom 
porođaja i kratko vrijeme iza toga. 
Biološki roditelji preko njih nastavljaju 
utjecati na dijete dok se razvija. 

Spone međusobnih odnosa pred¬ 
stavljaju različite oblike veza, već prema 
psihološkoj funkciji čakre: 

- Spone prve čakre koje rastu također 
duboko u zemlju predstavljaju 
stabilnost volje za životom u 
fizičkome tijelu kroz odnos sa 
Zemljom i drugim ljudima. 


- Spone druge čakre predstavljaju 
uživanje u plodnosti života kroz 
senzualne i seksualne odnose. 

- Spone treće čakre predstavljaju jas¬ 
noću i opravdanost u skrbi za 
sebe i druge putem međusobnih 
odnosa. 

- pone četvrte čakre predstavljaju 
voljenje i tajnu ravnoteže između 
ljubavi i htijenja. 

- Spone pete čakre predstavljaju si¬ 
gurnu vjeru u višu volju nekog 
odnosa. Također predstavljaju dava¬ 
nje i primanje istinskim saobraćajem 
putem zvuka, riječi, glazbe i sim¬ 
bola. 

- Spone šeste čakre predstavljaju 
ekstazu shvaćanja višega plana u 
izmjeni i prožimanju ideja dok se 
istovremeno doživljava bezuvjetna 
ljubav prema svakome s kime se 
ta razmjena vrši. One predstavljaju 
zadovoljstvo prepoznavanja voljene 
osobe kao predivnoga bića svjetla 
i ljubavi. Predstavljaju sposobnost 
voljenja iz duhovne perspektive kao 
što su činile mnoge vjerske figure 
poput Krista i Bude. 

- Spone sedme čakre koje su također 
veza s višom stvarnosti, predstavljaju 
snagu bivanja u Božanskom umu 
u svezi s Bogom, univerzumom i 
drugim ljudskim bićem. One pred¬ 
stavljaju sposobnost razumijevanja 
savršenog obrasca u nekom odnosu. 
Također predstavljaju sposobnost 
integracije fizičkog i duhovnog svi¬ 
jeta u odnosu. 

Stanje u kojemu se nalaze te spone 
pokazuje prirodu odnosa koji smo imali 
sa svakim od roditelja. Kako dijete 
sazrijeva razvijajući se kroz faze rasta, 
tako sazrijevaju i spone. Sa svakim 
novim učenjem o međusobnim odno¬ 
sima spone poprimaju više snage i 
elastičnosti. Priroda spona odražava 

prirodu odnosa koje dijete stvara. 
Spone pokazuju kakva je veza i koliko 
je zdrava. Obrasci koje djeca razviju 
ponavljaju se tijekom čitavoga života. 
Oni određuju koliko su u stanju dobro 
saobraćati s drugim ljudima. Dijete se 
koristi modelom svakog od njegovih 
temeljnih odnosa sa svojom majkom 
kako bi stvorilo veze s drugim ženama, 
a modelom odnosa sa svojim ocem 
kako bi stvorilo odnose s drugim 
muškarcima. To je jedan od razloga 
zašto u našim intimnim vezama težimo 
ponoviti odnose koje smo imali s 
roditeljima. 

Spone na lijevoj strani svih naših 
čakra uvijek se povezuju sa ženskom 
osobom. Spone na desnoj strani svih 
čakra uvijek su povezane s muškom 
osobom. Stoga, znajući na kojoj strani 
nečije čakre postoji problem - bez 
obzira na to radi li se o roditelju, 
djetetu ili bračnome drugu - iscjelitelj 
odmah može vidjeti leži li korijen 
problema u pacijentovom odnosu s 
majkom ili ocem, koji se ponovio u 
vezi s nekom drugom osobom istoga 
spola. 

Svaki put kad se na bilo koji način 
povezujemo s novom osobom, stvaramo 
nove spone. One se mijenjaju i rastu 
kako se odnos mijenja i raste. Spone 
mogu povezati čakre samo ako obje 
osobe to dopuste. Nezdravo zapletena 
ovisnost ili zdrava međuovisnost uvijek 
je stvar zajedničkog dogovora. Što je 
ispunjeniji i jači međusobni odnos, to 
su ispunjenije i jače spone. Što je 
više interakcija u nekom odnosu, to 
u njemu ima više spona. Što više 
veza izgradimo, to više spona stvaramo. 

Izgled spona pokazuje prirodu 
odnosa koje smo stvorili i način na 
koji smo povezani. Neke su zdrave, a 
neke nisu toliko zdrave. U zdravim, 
međusobno ovisnim odnosima, te su 
spone žive, sjajne, pulsirajuće i gipke. 


One služe održavanju intimnosti, povje¬ 
renja i razumijevanja ostavljajući u 
odnosu dovoljno prostora za slobodu 
i prilagodbu. 

U nezdravo ovisnim vezama, s druge 
strane, spone su tamne, nezdrave, 
ustajale, teške i sluzave ili krute, mutne 
i krhke. Služe održavanju veze ovisnom 
i neprilagodljivom, te gušenju osobnosti. 
Što smo jače vezani uz osobu nezdravim 
sponama, to je veća vjerojatnost da se 
radi o interakcijama iz navike, a ne o 
spontanom ponašanju. 

U nezdravim odnosima zlourabimo 
spone koje nas povezuju. Ako spone 
rabimo za usporavanje veze, za sprje¬ 
čavanje promjena i za održavanje 
interakcija sporima i bez života, one 
postaju debelima, gustima, teškima i 
mlitavima. Odnos je vjerojatno zapeo 
u deprimiranom nezadovoljstvu ili 
ljutnji. Ako jedna osoba tajno pokušava 
dobiti nešto od druge - na primjer, 
skrb o sebi - a to ne priznaje, izbacit 
će duge, ljepljive vrpce energije slične 
pipcima, posežući za trećom čakrom 
druge osobe kako bi usisavala energiju. 
Takve se spone mogu također prilijepiti 
ili zakvačiti za drugu osobu u pokušaju 
kontrole. Ako stvorimo krhke, krute i 
ukočene spone, takva će postati i naša 
veza. Spone mogu biti i oštećene, slabe 
i tanke, baš kao i veza kojoj odgovaraju. 

Kako odnos postaje zdravijim, tako 
i spone postaju sjajnijima, napunjenijima 
energijom, fleksibilnijima i gipkijima. 
U zdravoj vezi one su veoma lijepe, u 
mnogim bojama. 

Iz svake čakre rastu spone koje 
predstavljaju određene aspekte nekog 
odnosa, kao što je prije prikazano. 
Svaki put kad u životu doživimo neko 
iskustvo s nekom osobom vezano za 
određeni aspekt, rastu nove spone. 
Ako s nekim općimo u svim aspektima 
predstavljenim sa sedam čakra, izrast 
će spone koje će povezati svih sedam 

čakra. U intimnim, dugotrajnim vezama, 
gradimo mnoge spone koje nas 
povezuju preko svih čakra. Upravo na 
taj način gradimo veoma duboke 
intimne veze i ostajemo psihički pove¬ 
zani s ljudima, bez obzira na to gdje 
se na Zemljinoj kugli nalazili i bez 
obzira na to koliko vremena proteklo 
od posljednjega viđenja. Na primjer, 
majke znaju kako su im djeca bez 
obzira gdje bila i koliko dugo ih nisu 
vidjele. 


Životna trauma i spone u 
međusobnim odnosima 

Jedno od najbolnijih iskustava u 
životu jest gubitak voljene osobe zbog 
njezinog odlaska, razvoda ili smrti. U 
tim slučajevima su spone obično veoma 
oštećene. Nakon takvih iskustava viđala 
sam sve čakre pocijepane s prednje 
strane sa sponama koje su lebdjele u 
prostoru. Osobno iskustvo takve traume 
opisuje se kao osjećaj cijepanja ili kao 
da nedostaje bolja polovica. Mnogi 
ljudi postanu dezorijentirani ne znajući 
što bi sa sobom. 

Kod teškoga razvoda braka, part¬ 
ner koji traži razvod obično nastoji 
prekinuti što je više spona moguće, 
ostavljajući drugu stranu zbunjenom, 
ali također stvarajući mnogo boli i 
pustoši u svome vlastitome polju. Kada 
je to učinjeno, obje osobe ostaju u 
boli i s osjećajem isključenosti iz 
mnogih aspekata života u kojima su 
sudjelovali s partnerom. Oštećene spone 
predstavljaju ne samo stare odnose 
nego i aktivnosti kojima se par zajedno 
bavio. Mnogi ljudi koji se odvajaju na 
takav prinudan način često na brzinu 
ulaze u drugu vezu pokušavajući izliječiti 
bol prouzročenu svojim drastičnim 
činom. Nažalost, skloni su ponovno 


stvoriti isti tip negativnog odnosa s 
istim tipom muškarca ili žene koji su 
imali ranije, jer nisu izliječili spone 
međusobnih odnosa. Vidjela sam da 
je potrebno najmanje pet, ponekad 
sedam godina da se parovi koji su 
dugo bili u braku i razveli se, preus¬ 
mjere ka novome životu ako su spone 
jako oštećene procesom nasilnog odva¬ 
janja. 

To ovisi o tome koliko je oštećenje 
i koliko ga dobro osoba može izliječiti. 
Naravno, iscjelitelj koji spone vidi i 
radi na njima može u mnogome ubrzati 
stvar. 

Ono što ljudi ne shvaćaju o tom 
fenomenu jest da se kod svakoga 
odvajanja neke spone moraju raspasti, 
dok druge ostaju. Kada jedan partner 
ode, što će se dogoditi s drugim 
partnerom ovisi o tome koliko se 
pripremio na odvajanje i odrekao 
ovisnosti o staroj vezi. Nezdrave spone 
opiru se promjeni i pokušavaju održa¬ 
vati status quo, dok zdrave jednostavno 
omogućavaju prijelaz. Zdrave spone 
ostanu povezanima bez obzira na 
događaje. Kada se jednom dvoje ljudi 
spoji u ljubavi, ona ostaje, a s njom i 
spone koje predstavljaju tu ljubav. 


Problemi sa sponama u 
međusobnim odnosima 


Problemi sa sponama prve čakre 

Spone prve čakre (koje također 
rastu duboko dolje u zemlju) pred¬ 
stavljaju stabilnost volje za životom u 
fizičkome tijelu, u odnosu sa Zemljom 
i u odnosu s drugom osobom. 

Glavni uzroci slabo razvijenih ili 
oštećenih prvih čakra koje sam uočila 
jesu: 

- djetetovo odupiranje inkarnaciji 

- porođajna trauma koja ometa spo¬ 
sobnost novorođenčeta da se prili¬ 
kom rođenja sponama poveže sa 
zemljom 

- rana fizička poteškoća koja je omela 
rast djetetove veze sa zemljom i 
spriječila normalan razvoj spona 
ka zemlji 

- fizičko zlostavljanje u ranoj dobi 
koje je dijete doživjelo kao prijetnju 
životu, zbog čega se dijete spremalo 
na odlazak odvajajući spone od 
veze sa zemljom 

- djetetovo oponašanje roditelja koji 
nisu bili povezani sa zemljom 

- slučajne ozljede koje su prouzročile 
oštećenje trtice što je potom ošte¬ 
tilo nutrinu prve čakre i spona 

Oštećenje spona prve čakre izaziva 
probleme u pacijentovoj volji da živi i 
funkcionira u fizičkome svijetu. Prouz¬ 
rokuje probleme s pacijentovim uzem¬ 
ljenjem i sposobnosti povezivanja s 
drugima u fizički usmjerenom životu 
- poput sporta, tjelovježaba i uživanja 
u prirodnome svijetu i zemlji općenito. 
Glavni rezultat tog oštećenja jest neu- 
zemljenje i nesposobnost upijanja gu¬ 
stih Zemljinih energija. To opet prido¬ 
nosi slabosti cjelokupnog energetskog 
polja koje ne može podržavati čvrsto 
fizičko tijelo. Fizičko tijelo je stoga 
slabo. 

Nepovezanost sa zemljom u velikoj 
mjeri rezultira strahom od života u 
fizičkome svijetu, kao što je strah od 
bivanja u fizičkome tijelu, jer je ono 
naizgled odvojeno od očigledno 
neprijateljskog fizičkoga svijeta oko 
njega. Osoba se osjeća poput zatvo¬ 
renika u strašnome kavezu - fizičkome 
tijelu - gdje se zbivaju zastrašujuća i 
bolna mučenja. Ljudi u tom stanju 
osjećaju se kao da su kažnjeni zbog 
nekog strašnog čina koji su učinili. 


Provode vrijeme pokušavajući otkriti o 
čemu se radi. Samo kad bi to mogli 
dobro učiniti, misle, oslobodili bi se 
patnji. Nikada se ne osjećaju sigurnima. 

Oni mogu pomisliti da bi meditacija 
s usmjeravanjem što više energije-svijesti 
prema vani kroz vrh glave pridonijela 
sigurnosti u svemiru, samo kad bi to 
mogli stalno raditi. Nažalost, ta je medi¬ 
tacija najgore što za sebe mogu učiniti, 
jer samo oslabljuje spone koje ili pove¬ 
zuju sa zemljom. Dugoročno, meditacija 
ih čini sve manje sposobnima nositi 
se s fizičkim svijetom. 

Uobičajene bolesti kao rezultat 
oštećenih spona prve čakre: Ustvari, 
slaboća spona prve čakre slabi ener¬ 
getsko polje i fizičko tijelo do te mjere 
da su na kraju sve bolesti, izravno ili 
neizravno s time povezane. Isprva se 
slaboća može pojaviti kao nedostatak 
fizičke energije. Zatim se može pojaviti 
u nadbubrežnim žlijezdama. Kasnije 
može postati rak, AIDS ili neka autoimu- 
na bolest poput reumatoidnog artritisa. 
Kasnija manifestacija bolesti obično u 
velikoj mjeri ovisi o stanju ostalih čakra 
i spona. 

Primjeri iscjeljivanja i njegovi 
učinci: Iscjeljivanja koja sam provodila 
na sponama prve čakre vjerojatno su 
se najčešće odnosila na ljude koji su 
imali slomljenu trticu ili su rano doživjeli 
neku traumu zbog koje su izgubili 
vezu sa zemljom. U mojoj iscjeliteljskoj 
praksi, redovito sam restrukturirala prvu 
čakru i potom uspostavljala nove spone 
u dubinu zemlje. Rezultat takvog iscjelji¬ 
vanja bio je oživljavanje imunološkoga 
sustava, jačanje fizičkoga tijela i podvo- 
stručenje fizičke energije dostupne paci¬ 
jentu. Pada mi na pamet jedan slučaj 
gdje je jedna žena bolovala od Epstein- 
Barr virusa i pritom se nikako nije 
mogla oporaviti. Njezina prva, druga i 
treća čakra nisu ispravno funkcionirale. 
Njezin iscjelitelj je radio na trećoj čakri. 

- seksualno zlostavljanje u djetinjstvu 

- silovanje od strane osoba istog ili 
suprotnog spola 

- invazivni medicinski postupci na 
malomu djetetu 

- loši postupci seksualnog partnera. 

Uobičajene bolesti kao rezultat 
oštećene spone druge čakre: Problemi 
koje sam uočila, a nastaju zbog ošte¬ 
ćenja druge čakre jesu: 

- potisnuta seksualnost koja je rezul¬ 
tat seksualnog zlostavljanja 

- seksualna izopačenost (zbog svih 
vrsta seksualnog nasilja) 

- nesposobnost doživljavanja orgazma 

- neplodnost 

- impotencija s određenom osobom 

- rak prostate 

- vaginalna infekcija 

- rak vagine 

- infekcija jajnika 

- upala zdjelice 

- homoseksualnost zbog ponavljanog 
silovanja osobe istoga spola. 

Time ne želimo reći da je homo¬ 
seksualnost bolest. Heyoan kaže: 


To joj je pomoglo do izvjesne mjere, 
no bolest bi se redovito vraćala. Sve 
dok nisam popravila drugu i ponajprije 
prvu čakru te povezala spone sa 
zemljom, nije se u potpunosti oporavila. 

Problemi sa sponama druge čakre 

Spone druge čakre predstavljaju 
uživanje u plodnosti života kroz senzu¬ 
alne i seksualne odnose. Sto je jasniji 
naš odnos sa svojom senzualnosti i 
seksualnosti, to će spone koje budemo 
stvarali biti zdravijima. Što se partneri 
bolje seksualno slažu, utoliko je bolji 
seksualni odnos, a spone zdravije, jače 
i ljepše. Svaka nepravilnost u sponama 
doživljavat će se kao poremećaj u tim 
područjima naših života. Ili, ako imamo 
nekih problema s našom senzualnosti 
ili seksualnosti, spone koje smo između 
drugih čakra izgradili s osobom s kojom 
smo u seksualnoj vezi, pokazivat će 
naše probleme. Svakim seksualnim kon¬ 
taktom s novom osobom stvaramo nove 
spone i s tom osobom ostajemo pove¬ 
zani cijeloga života. Ponekad to izaziva 
zbrku u onih koji su imali mnogo 
seksualnih partnera, pogotovo ako veza 
nije bila zdrava. Takve spone se mogu 
očistiti kako bi ostali pozitivni aspekti 
veza, a negativni se izliječili. One se 
nikada do kraja neće raspasti. 

Glavni uzroci slabo razvijenih ili 
oštećenih spona druge čakre koje sam 
uočila jesu: 

- poteškoće sa senzualnosti ili seksu¬ 
alnosti iz prošloga života s kojima 
se dijete rodilo 

- općeniti prezir ili omalovažavanje 
senzualnosti ili seksualnosti u 
djetetovoj okolini 

- izravno odbijanje djetetovog senzu¬ 
alnog ili seksualnog izražavanja od 
roditelja ili neke bliske odrasle 
osobe 


Inkamiramo se za životni zadatak 
kojemu će najbolje poslužiti svi fizič¬ 
ki parametri, uključujući i tijelo. 
Mnogi pojedinci mogu odabrati 
muško ili žensko tijelo bez uobiča¬ 
jene seksualne privlačnosti naspram 
suprotnome spolu, jednostavno zato 
što to nije vrsta životnog iskustva 
koja je pojedincu potrebna u tom 
određenom životu. U duhovnome 
svijetu se ne sudi tome kako je 
netko odabrao izražavati svoju seksu¬ 
alnost. Umjesto toga, cilj je izraziti 
svoju seksualnost s ljubavlju, istinom, 
mudrosti i hrabrosti. 

Možemo govoriti o dvama tipo¬ 
vima homoseksualnosti: onaj koji 

je rezultat slobodnog izbora kako 
bi se stvorile okolnosti za životno 
iskustvo i onaj koji je proizašao iz 
traume ranijeg djelovanja. (Dopustite 
mi da vas podsjetim da karma nije 
kazna nego povratni učinak ranijega 
djelovanja. Svi naši postupci su 
uzroci koji stvaraju učinke koji nam 
se na kraju vraćaju. Ponekad treba 
nekoliko života prije nego što se 
učinak vrati.) Na jedan način, oba 
tipa homoseksualnosti su jednaki, 
jer oba stvaraju okolnosti potrebne 
za ispunjavanje životnoga zadatka. 
U drugom slučaju, trauma zahtijeva 
iscjeljivanje, no to ne znači da ono 
nužno vodi heteroseksualnosti. Umje¬ 
sto toga, cilj je cjelovit pojedinac. 

Moram pojasniti da oštećene spone 
nisu jedini glavni uzroci tih problema 
u aurinom polju. Ja samo navodim 
primjere slučajeva koje sam vidjela 
radeći s ljudima čiji je problem uglav¬ 
nom prouzročen oštećenim sponama. 

Primjeri iscjeljivanja i njegovi 
učinci: U nekoliko slučajeva radila 
sam na ponovnoj uspostavi ravnoteže 
energetskih kanala koji povezuju endo¬ 
krini sustav na aurinoj razini kako bih 
ženama pomogla zatrudnjeti. Ponekad 
nezdrave ili ukopane spone iz prošlih 
veza sprječavaju stvaranje zdravih spona 
s osobom iz sadašnje seksualne veze. 
U takvim slučajevima, moram razjasniti 
i očistiti stare spone prije nego što se 
nove, odgovarajuće, mogu pravilno po¬ 
vezati. Čim su pak spone sadašnjega 
seksualnog odnosa popravljene, može 
doći do trudnoće. Kada su obje strane 
pripravno surađivale, mnogo sam puta 
bila uspješna. 

S druge strane, ako ne surađuju 
obje strane, a iscjeljivanje je potrebno 
i jednoj i drugoj, spajanje spona ne 
uspijeva. Na primjer, jedna je žena došla 
na iscjeljivanje kako bi ostala u drugom 


stanju. Konfiguracija njezinoga polja 
koja se odnosi na endokrinu ravnotežu 
bila je veoma iskrivljena i nepovezana. 
Radila sam na njoj oko tri puta i sve 
se sredilo. Bila je spremna. 

Pri kraju posljednje seanse, po nju 
je došao suprug. Ušao je u sobu za 
iscjeljivanje na nekoliko minuta i vidjela 
sam da spone njihovih drugih čakra 
nisu povezane. Započela sam s poku¬ 
šajem da ih spojim. No dok sam to 
radila, vidjela sam da na njegovom 
polju treba mnogo dublje raditi, pogo¬ 
tovo oko genitalija. Duboko unutar prve 
i druge čakre postojalo je oštećenje. 
Mogla sam vidjeti da su njegovi spermiji 
veoma slabi i da neće biti u stanju 
prodrijeti u jajšce. Nažalost, suprug je 
bio veoma sumnjičav i malo neprijatelj¬ 
ski raspoložen prema tom radu i nije 
ništa želio poduzeti. Znala sam da će 
kada odu na ispitivanje dobiti mali 
broj veoma slabih spermija. 

Kasnije sam preko prijatelja čula 
da su pokušali umjetnu oplodnju što 
također nije uspjelo zbog suprugovih 
aurinih i fizičkih poteškoća. Bila sam 
prilično tužna zbog toga slučaja. Možda 
nisam trebala šutjeti. Možda bi bilo 
moguće prijeći taj zid skepticizma. No, 
željela sam poštovati njegovo mišljenje 
i izbor. 

Problemi sa sponama treće čakre 

Spone treće čakre predstavljaju pak 
jasnoću i opravdanost skrbi o sebi i 
drugima u međusobnim odnosima. 
Skrbiti za dijete znači biti uz njega 
radi njegovih svakodnevnih potreba - 
pranja, oblačenja, hranjenja, čitanja priče 
prije spavanja i uspavljivanja. Postoje 
roditelji koji duboko vole svoju djecu, 
ali ne znaju kako za njih skrbiti na 
ovaj način. Ili obrnuto: postoje roditelji 
čija je veza u ljubavi slaba, ali znaju 
kako se skrbi o djetetu. 

Tijekom traume u međusobnom 
odnosu, spone se mogu znatno oštetiti. 
Obično trauma nastaje zbog nedostatka 
kontakta i davanja ili zbog pretjerane 
roditeljske kontrole. I u jednom i u 
drugom slučaju, reakcija djeteta jest 
trganje spona između svoje treće čakre 
i treće čakre roditelja o kojemu se 
radi. Ako je trauma nastala zbog nedo¬ 
statka ljubavi, krajevi otrgnutih spona 
koje izlaze iz djetetove treće čakre 
obično završavaju lebdeći u prostoru. 
Kao da dijete pokušava pronaći nekoga 
drugoga za koga bi moglo zakvačiti 
spone. Ako trauma nastane zbog pre¬ 
tjerane kontrole, spone su obično 
ukopane u djetetovoj trećoj čakri. Pret¬ 
postavljam da je to zaštitna mjera koja 
će svakoga drugoga spriječiti u pokušaju 
kontrole na taj način. Ta će se ista 
trauma najvjerojatnije dogoditi i u 
drugim odnosima, djetetovim rastom i 
prolaskom kroz život. 

Obično, vremenom, takve spone 
postanu zapletene i ukopane u trećoj 
čakri izazivajući njezinu disfunkciju. 
Dugoročno, proces se odvija na ovaj 
način: 

1. Želeći imati pretjeranu kontrolu, 
roditelj stvara jaku sponu kontrole 
koja urasta u dijete. 

2. Dijete tada želi pobjeći i trga spone. 

3. Dijete se tada povlači u sebe, a 
spone ostaju ukopane u njegovoj 
trećoj čakri. 

4. Dijete se ne može dobro povezati 
s drugima, jer njegove spone nisu 
dovoljno zdrave da bi to ostvarilo. 

Ljudi koji žive taj proces prolaze 
kroz život nepovezani s roditeljem/ima 
i imaju poteškoća u povezivanju s 
drugima. Oni nikada nemaju osjećaj 
da njihov roditelj prepoznaje ili razumije 
njihovu pravu prirodu. Oni mu vjero¬ 
jatno zamjeraju i nisu u stanju prepo¬ 


znati svojega roditelja kao ljudsko biće 
koje također prolazi kroz život. 

Polaganjem ruku, iscjelitelj te spone 
može izvući, razmrsiti, očistiti i povezati 
ih na zdrav način. To je vještom iscjeli¬ 
telju ustvari prilično lako. Spone će 
ostati zdravima ukoliko je pacijent 
spreman stvarati zdrave odnose. S druge 
strane, negativnim odnosom ih može 
ponovno oštetiti. No to je manje vjero¬ 
jatno, jer zdrave spone pružaju iskustvo 
zdravog odnosa, a to je nešto što 
možda nikada ranije u životu nisu 
imali. 

Uobičajene bolesti koje nastaju 
zbog oštećenih spona treće čakre: 
Najčešće bolesti koje su rezultat ošteć¬ 
enja spona treće čakre odnose se na 
organe u području treće čakre. Razbi¬ 
jene ili ukopane spone na lijevoj strani 
treće čakre koje potječu od problema 
u odnosima s majkom, mogu dovesti 
do hipoglikemije, šećerne bolesti, raka 
gušterače, loše probave ili čira. 

Razbijene ili ukopane spone na 
desnoj strani treće čakre koje potječu 
od problema u odnosima s ocem, 
mogu dovesti do slabe jetrene funkcije, 
zaraznih bolesti jetre ili raka jetre. 

Primjeri iscjeljivanja i njegovi 
učinci: Prigodom demonstracije tijekom 
jedne radionice radila sam sa studen¬ 
ticom po imenu Carey. Carey je visoka, 
mršava, lijepa mlada žena iz okolice 
Bostona. Cijelu je godinu bila veoma 
tiha na predavanjima, pa sam odlučila 
raditi na njoj kako bih joj omogućila 
da se uključi. Vidjela sam da duboko 
u trećoj čakri ima ukopane spone. 
Jedan kraj spona bio je povezan s 
unutarnjim vrhom njezine treće čakre, 
a drugi kraj, koji bi normalno bio 
povezan s majkom, bio je ukopan u 
trećoj čakri. Radeći, oslobodila sam 
ukopane spone od lijeve strane njezine 
treće čakre do lijeve strane treće čakre 
njezine majke. Kada sam snop završe- 

taka spona izvadila iz njezine treće 
čakre, duboko je uzdahnula i proteg¬ 
nula se što je bio odgovor na osjećaj 
praznine u tom području tijela. 

Potom sam spone očistila. Kada je 
to bilo gotovo, povezala sam neke 
slobodne krajeve koji su predstavljali 
ovisnost duboko u Careynu treću čakru, 
spuštajući ih kroz haričku razinu i 
ukorjenjujući ih duboko u središnju 
zvijezdu. Drugim riječima, ukorijenila 
sam spone duboko u srž njezinoga 
bića. Budući da te spone predstavljaju 
skrb, to znači da će odsada njezina 
skrb o sebi i drugima dolaziti iz srži 
njezinoga bića. 

Zatim sam ostatak spona ponovno 
povezala s lijevom stranom treće čakre 
Careyne majke. Ona nije bila fizički 
nazočna tom iscjeljivanju, pa je to 
učinjeno istom vrstom kontakta kao 
kod iscjeljivanja na daljinu. To je Carey 
pružilo znatno drugačiji osjećaj pove¬ 
zanosti s majkom. 

Povratni učinak takve vrste iscjelji¬ 
vanja bio je čudesan. On je manje- 
više isti kod većine ljudi s kojima 
sam radila. Odnos se drastično promi¬ 
jeni. Ljudi obično s iscjeljivanja odu 
uvjereni da će se sada konačno moći 
drugačije odnositi prema roditeljima. 
Iznenađeni su kada otkriju ne samo 
koliko su oni različiti, nego koliko je 
i roditelj drugačiji. 

Nije se promijenio samo odnos 
Carey prema majci, nego se promijenio 
i način na koji se majka odnosila 
prema Carey. Čim se sljedeći put Carey 
srela s majkom, ona ju je dočekala i 
prihvatila na način koji je Carey odu¬ 
vijek priželjkivala. Nakon godina otuđe¬ 
nosti, osjetila je da majka u njoj 
napokon gleda ono što ona jest, a ne 
ono što je željela da bude. Otada, 
njihov odnos se razvija i raste. 

Uvrnute spone ponekad u vezi 
uzrokuju zabunu. Često će ono što 


pokazuje aura i ono što pacijent drži 
uzrokom problema biti u suprotnosti. 
Pacijent može prolaziti kroz život 
vjerujući da ima problema s ocem, 
dok se cijelo vrijeme radi o majci. 
Čini se da mnoge žene imaju problema 
s muškarcima. One jednostavno ne 
mogu dobiti ono što im treba u vezi 
s muškarcem. No, kada pogledam njiho¬ 
vo aurino polje, potrgane, zapletene 
spone treće čakre nalaze se na strani 
lijeve ruke, ukazujući da problem po¬ 
tječe iz odnosa s njihovim majkama. 

Na primjer, moja pacijentica Joyce 
vrlo je rano naučila da neće od majke 
dobiti ono što joj je potrebno. To je 
bilo krajnje bolno i zastrašujuće iskustvo, 
budući da je iz dječje perspektive majka 
davatelj i nositelj života. Drugim rječima, 
djetetu se čini da mu je ugrožen život. 
Da ne bi osjećala tu prijetnju, Joyce je 
potrgala spone treće čakre i prekinula 
vezu s majkom. Svoju potrebu za 
majkom preselila je na oca. Iz perspek¬ 
tive aurinoga polja, to je značilo da je 
sve svoje potrebe usredotočila na spone 
treće čakre s ocem. Joyce je sve što 
joj je bilo potrebno dobivala od tate. 
On je činio najbolje što je mogao, ali 
naprosto nije mogao biti mama. 

Kasnije u životu, ponovno se 
stvaraju isti odnosi. Joyce, sada odrasla 
žena, pokušava od svojega muškarca 
dobiti majčinski brigu. No to nikada 
ne funkcionira dobro. Stoga zaključuje 
da nešto u njezinim odnosima s muškar¬ 
cima ne valja, što je naravno istina, te 
odlazi na psihoterapiju i radi na tome. 
Vrlo logično, bira muškog terapeuta 
koji će joj pomoći poraditi na svojoj 
vezi s muškarcima i naučiti je kako da 
muškarci u njezinom životu zadovolje 
njezine potrebe. U ovoj fazi igre ona 
nema mnogo problema s ženama, jer 
od njih ionako ne očekuje mnogo. 
Od njih ne traži ništa, pa čak niti 
iscjeljivanje ili psihoterapiju. 


282 


Ako se ova situacija nastavi, Joyce 
nikada uistinu neće biti mnogo bolje, 
iako bi izvana to moglo tako izgledati. 
Ostat će u prijelaznoj poziciji dobre 
djevojke koja će postati još boljom 
djevojkom. Prema svom muškom psiho¬ 
terapeutu gaji strahopoštovanje, duboko 
ga cijeni i za njega bi sve učinila. 
Nažalost, on ponekad nesvjesno toliko 
u tome uživa da ne vidi širu sliku 
zbivanja. 

Mudar iscjelitelj zna da ženski 
pacijent mora prije iscjeljivanja raditi 
na svom odnosu prema ženama sa 
ženskim psihoterapeutom i/ili sa iscjeli¬ 
teljicom koja je obučena za rješavanje 
psiholoških problema. Mora otvoriti 
egzistencijalni strah koji je odrezala 
kada je prekinula vezu s majkom. 
Tijekom toga procesa počet će shvaćati 
da joj žene u njezinome životu mnogo 
mogu pružiti, te da mnoga očekivanja 
koja je stavila pred svoje muškarce 
tamo ne spadaju. To će izliječiti odnos 
s njezinim muškarcem. Iscjelitelj može 
potpuno razmrsiti, popraviti i ponovno 
povezati pacijentičine razderane spone 
s majkom. To će drastično promijeniti 
odnos, tako da se on može razvijati iz 
točke gdje je tako davno bio zamrznut. 

Na novoj studentici koju ću zvati 
Grace, prikazat ću iscjeljivanje koje je 
također imalo snažan učinak na spone 
međusobnih odnosa. U Graceinom 
slučaju radila sam na sponama prve 
čakre, a zatim treće; a zatim je šest 
mjeseci kasnije bilo vrijeme za rad na 
sponama njezine srčane čakre. Taj 
primjer pokazuje progresivno djelovanje 
iscjeliteljskog procesa. 

Grace je krhke građe, plava, po 
prirodi tiha i nježna. Radi kao financijski 
direktor i knjigovođa jedne arhitek¬ 
tonske tvrtke. Iscjeljivanje je trajalo 
oko četrdeset i pet minuta. Najprije 
sam radila na prvoj čakri, otvarajući i 
uvodeći njezine spone duboko u ze¬ 


mlju. Zatim sam restrukturirala eteričko 
tijelo lijeve noge koje je, prema mom 
VOP-u, zahtijevalo rad. (Grace je kasnije 
prokomentirala da se radi o njezinoj 
slaboj nozi.) Potom sam očistila 
meridijan žučnoga mjehura uzduž lijeve 
noge. Nakon toga sam očistila i rekon¬ 
struirala drugu čakru. 

Zatim sam najviše vremena provela 
na Graceinoj trećoj čakri. Spone su 
bile znatno oštećene. Razmrsila sam 
ih i očistila. Neke su bile toliko ukopane 
da su se ovile oko središnje okomite 
energetske struje. Vodiči su uklonili 
stare spone i ugradili potpuno nove. 
To još nikada ranije nisam vidjela. 
Gledala sam jedino kako vodiči čiste i 
popravljaju spone. U treću čakru su 
stavili protezu koja je izgledala poput 
badmingtonske košarice. Rekli su da 
će se razgraditi za tri mjeseca. 

Šest mjeseci kasnije, telefonski sam 
razgovarala s Grace o rezultatima iscje¬ 
ljivanja koje sam na njoj izvela. Rekla 
je sljedeće: 

“Nakon vašega rada na sponama 
moj se odnos prema roditeljima pro¬ 
mijenio. Nakon iscjeljivanja je moja 
prva čakra bila veoma otvorena. Osjećala 
sam se uzemljenijom nego ikada. Kada 
sam došla kući, majka me zagrlila i 
gledala s mnogo ljubavi, koju nikada 
prije nisam vidjela. Ljubav koju je 
prema meni osjećala temeljito se izmi¬ 
jenila. Ranije ju nikada nije izražavala. 
Željela je sa mnom ostati cijeli vikend. 
Uređivala je vrt, ja sam sjedila u travi, 
a ona me stalno zapitkivala o iscjelji¬ 
vanju. Bila je otvorenija prema meni i 
mojoj ličnosti. 

Isto sam osjetila i kod oca. Osjetila 
sam da od njega dolazi istinska ljubav 
iz srca. On nije osoba koja se otvoreno 
izražava - i to je nešto što se promi¬ 
jenilo. Isto sam osjetila i tijekom ljeta, 
jer se nisam toliko branila. Ja nisam 
izazivala njih, oni nisu izazivali mene. 


283 


Zatim sam shvatila koliko je intimnost 
koja je među nama postojala pred¬ 
stavljala obrazac našeg međusobnog 
izazivanja. Novim sponama koje me 
za njih vežu, ti su obrasci za vrijeme 
ljeta izgleda bili potpuno nestali. Cakra 
je pet mjeseci ostala stabilnom. Sada, 
u prosincu, čakra se ponovno počela 
kolebati. Puno sam radila za stolom i 
pod velikim sam pritiscima. Ne vježbam 
više.” 

Grace je također rekla da se njezin 
odnos s roditeljima malo “uspavao” 
od kada se čakra ponovno počela 
kolebati. Nije isti kao prije iscjeljivanja, 
nego ljubav mnogo manje izražavaju 
prema van. 

Stoga sam Grace ponovno analizi¬ 
rala putem telefona. Prva čakra je 
postala manje otvorenom nego nakon 
iscjeljivanja, no bila je mnogo snažnija 
nego prije toga. Treća se čakra malo 
kolebala, no to je bilo prouzročeno 
tamnocrvenim čepom ustajale energije 
u njezinom središtu. Opisala sam 
nekoliko načina kojima to može 
iscijeliti. Također sam vidjela da njezin 
odnos s roditeljima postaje dublji te 
je važno da Grace radi na čišćenju, 
popravku i jačanju spona srčane čakre 
između nje i njezinih roditelja. To je 
učinila, te je ponovno njezin odnos s 
roditeljima dosegnuo dublju razinu 
intimnosti. 

Problemi sa sponama četvrte 
čakre 

Spone četvrte čakre predstavljaju 
voljenje i tajnu ravnoteže između ljubavi 
i htijenja u međusobnim odnosima. 
Spone između srčanih čakra jesu ono 
na što se misli kada govorimo o 
“vezama srca”. Većina ljudi s kojima 
sam radila imala je neki problem sa 
svojim vezama srca ili sponama četvrte 
čakre. Spone četvrte čakre oštećuju 


se tijekom nezdravih ljubavnih odnosa. 
Nezdrava konfiguracija započinje u 
djetinjstvu i ponavlja se rastom osobe. 
Bez obzira o kakvome se problemu 
radi, on se pojačava svaki put kada se 
trauma ponovi. 

Uobičajene bolesti kao rezultat 
oštećenja spona četvrte čakre: 
Najčešći uzrok oštećenja spona srčane 
čakre koji sam viđala kod svojih 
pacijenata i studenata jest povreda u 
intimnoj ljubavnoj vezi. Bolesti koje 
proizlaze iz toga jesu bol u srcu, 
palpitacije, fibrilacija atrija i oštećenja 
srčanog tkiva koja kasnije rezultiraju 
srčanim udarom. 

Primjeri iscjeljivanja i njegovog 
učinka: U ljeti 1991., zamolila sam 
osobu koja je polazila uvodna pre¬ 
davanja da na njoj radim kako bih 
demonstrirala napredne iscjeljivačke 
tehnike i ona je pristala. Ranije tijekom 
radionice, primijetila sam da su spone 
koje povezuju njezinu srčanu čakru s 
čakrom njezinog preminulog oca veoma 
oštećene. Većina od njih bila je zaple¬ 
tena duboko u srčanoj čakri. Neke su 
visile u prostoru. U njezinoj sam srčanoj 
čakri vidjela također nekoliko psihone- 
urotičnih oblika energije-svijesti zaostalih 
od iskustava iz prošloga života. Kao 
posljedica svega toga, njezina se čakra 
klimala u krugu umjesto da se jednoliko 
okreće u smjeru kazaljke na satu. 

Upitala sam je kako bi se željela 
zvati u opisivanju ovoga slučaja i ona 
je odabrala ime Esther, jer je to biblijsko 
ime. Esther, koja živi na Srednjem 
zapadu, odvjetnica je i slobodna spisa¬ 
teljica. Tisuću devetsto sedamdeset i 
šeste, dok je studirala pravo, dijagno¬ 
sticirano joj je oštećenje mitralnog 
zalistka. Liječnik je rekao da je blagog 
stupnja, te da lijekovi nisu potrebni 
dok to ne bude smetalo njezinim 
dnevnim aktivnostima. Zatim je prije 
dvije godine Esther započela s oštrim 

programom fizičke rekreacije. Za vrijeme 
jednog vježbanja započeli su problemi. 

Esther objašnjava: 

“Srce mi je treperilo i nisam ga 
mogla zaustaviti. To je trajalo preko 
pola sata. To se dogodilo kada su mi 
dijagnosticirali fibrilaciju atrija. Otišla 
sam liječniku i on je rekao: ’Ne, vi 
nemate oštećeni mitralni zalistak, imate 
fibrilaciju atrija’. Rekao je također da 
imam neobičan tip fibrilacije, jer je 
pozicijska. Može se izazvati jednostavno 
okretanjem na lijevu stranu. Imala sam 
dva simptoma. Jedan je bio brže 
kucanje srca. Drugi je bio takav da su 
mi poneki otkucaji izostajali. Stoga je 
liječnik propisao Lanoxin, jer kada vam 
srce treperi, može doći do embolije 
koja može izazvati moždani udar. Kako 
bi se izbjegao rizik od moždanog udara, 
najsigurnije je tako postupiti.” 

Radeći s Esther, većinu sam vre¬ 
mena provela na njezinoj srčanoj čakri. 
Najprije sam očistila ustajalu energiju. 
Tada sam oslobodila oštećene spone, 
izvukla ih, razmrsila, očistila, napunila 
i ojačala, te sam ih zatim ponovno 
pravilno povezala sa srčanom čakrom 
njezinog oca. Kada je to obavljeno, na 
četvrtoj razini polja počele su se 
pokazivati konfiguracije iz prošloga 
života koje su se također nalazile u 
srčanoj čakri. Iz lijeve strane srca izvukla 
sam dugi oštri predmet koji je izgledao 
kao koplje. VOP-om sam vidjela da su 
je izdali i ubili u nekom sukobu u 
prošlome životu. Iznad srca je također 
imala dva vrlo teška gusta štita koji su 
tamo bili postavljeni u nekom obredu 
u staro doba vjere u Božicu. Postati 
svećenicom u to staro doba značilo je 
život posvetiti Božicu i zavjetovati se 
odricanju bilo kakve veze s muškarcima. 
Na štitovima je nešto pisalo nekom 
vrstom staroga pisma. Štitovi poput 
tih postavljani su iznad srca u obredu 
kako bi spriječili svećenicu da se zaljubi 


u muškarca. Kada sam uspjela odstraniti 
štitove, bila sam u stanju odstraniti i 
nešto što je izgledalo kao srednjovje¬ 
kovni oklop. 

Objekti iz prošlih života poput ovih, 
ostaju u aurinom polju kao neriješena 
psihonoetička energija-svijest i utječu 
na sadašnji život. Koplje je Esther moglo 
dati sklonost očekivanju izdaje srca, 
štitovi su utjecali na njezine odnose s 
muškarcima. Oklop je pokazao jaku 
psihičku vezu s Ivanom Orleanskom i 
mučeništvom. 

Kada su te stvari bile uklonjene, u 
Estherinim grudima se pojavilo mnogo 
svjetlosti. Nikada ranije nisam vidjela 
da nečije grudi zrače tako prekrasnim, 
sjajnim svjetlom. Nakon iscjeljivanja 
Esther je zapitala može li prekinuti s 
lijekovima. Odgovorila sam ne , iz 
nekoliko razloga. Kao prvo, nisam bila 
kompetentna reći da. To će morati 
odlučiti liječnik. Osim toga, nisam 
planirala pratiti liječenje, jer nisam 
provodila iscjeliteljsku praksu. Ispalo 
je da je Esther ukinula lijekove na 
svoju ruku. 

Nakon pet mjeseci razgovarala sam 
s Esther kako bih saznala njezino 
iskustvo tijekom iscjeljivanja i što je 
tome slijedilo. 

ESTHER: Najživlje mi je u sjećanju 
ostao osjećaj sve veće lakoće kako ste 
mi odstranjivali štitove. Prije toga nisam 
bila svjesna osjećaja težine, ali se sjećam 
da sam se osjećala lakšom kada su 
bili uklonjeni... Veza s Ivanom Orlean¬ 
skom ima mnogo smisla, jer sam bila 
sklona žrtvovanju. Znala sam sebe 
mučiti zbog raznih stvari... Svi bi vam 
moji prijatelji rekli da sam osoba koja 
se sva daje u smislu veoma aktivnog 
sudjelovanja u mnogim stvarima. Tu 
sam se ponekad morala povlačiti zbog 
svoje pretjerane angažiranosti. Ovisna 
sam o tome. Jednostavno se bacam u 
takve stvari sve do energetskog iscrplji- 

vanja. Aktivistica sam pokreta za mir. 
Odvjetnica sam i aktivno sam rješavala 
slučajeve iz civilnog prava. Većina 
slučajeva koje sam uzimala bili su 
izgubljeni slučajevi. 

Zastupam mnoge žene koje misle 
da su doživjele diskriminaciju, kao što 
je seksualno uznemiravanje na radnom 
mjestu, diskriminacija prigodom zapo¬ 
šljavanja, rasna ili seksualna diskrimi¬ 
nacija... Anita Hill sliči mnogim mojim 
klijentima... Ja sam feministica... 

Iscjeljivanje je za mene učinilo to 
da je devedeset pet posto mojih 
problema nestalo! Još malo od toga 
osjećam; ne fibrilaciju atrija, nego ono 
drugo - tu i tamo malo preskoči. 
Naučila sam, kada se to dogodi, staviti 
dlan desne ruke preko moje srčane 
čakre i jednostavno ga okretati u smjeru 
kazaljke na satu. To regulira energetsko 
polje. Vidjeli ste kako mi se srčana 
čakra klima, i ja si predočim tu klimavu 
srčanu čakru koju uspijevam smiriti i 
vratiti u uobičajeni obrazac okretanja 
u smjeru kazaljke na satu. To se ne 
događa često, ali tu i tamo da. Rješavam 
to jedino na ovaj način. 

S Lanoxinom sam prestajala u 
sljedećih deset dana do dva tjedna. 
Mislim da sam trošila jednu i pol 
tabletu dnevno. Smanjila sam na jednu 
tabletu, a zatim na pola. Zatim sam 
uzimala pola teblete svaki drugi dan. 
Konačno, za oko petnaestak dana bila 
sam sasvim slobodna od lijekova. 

Mislim da je najuzbudljivija stvar 
za mene bila činjenica da se nekoliko 
mjeseci nakon ponovnog dijagnosti¬ 
ciranja te smetnje, čak i uz Lanoxin 
nisam bila u stanju okrenuti u krevetu 
na moju lijevu stranu bez napadaja 
ubrzanog kucanja srca. Nakon iscjelji¬ 
vanja, mogla sam se jednostavno 
okretati na lijevu stranu. Ispočetka sam 
imala osjećaj da srce naprosto nije 
znalo što bi. A potom bi se jednostavno 


sredilo i bilo ono što jest, normalno 
srce. A tako je i danas. Mogu se 
okrenuti na lijevu stranu i tada postoji 
jedno razdoblje od možda tri-četiri 
sekunde, veoma kratko vrijeme kada 
izgleda kao da se moje srce sjeća što 
je obično radilo. No onda to više ne 
radi. Ne znam kako bih to inače opisala. 
Veoma smiješan osjećaj. 

BARBARA: Znači, za vrijeme okre¬ 
tanja, vi ste sa svojim srcem. Zvuči 
kao da svjesno bivate sa svojim srcem. 
Uvođenje novog obrasca zvuči kao da 
to radite automatski. 

ESTHER: Da, radim, tu sam s njim. 
Mislim da ga na neki način uvjeravam 
kako se ne mora više na mene ljutiti. 
1 to funkcionira. 

No najuzbudljivije je bilo kada sam 
se probudila jednoga jutra i shvatila 
da sam spavala na lijevoj strani, jer 
sam se očigledno usred noći okrenula 
u snu, a moje srce nije počelo treperiti 
kao što se to ranije događalo u takvom 
slučaju. Odmah bi me probudilo i 
izluđivalo dok se ne bih okrenula. No 
sada sam se očigledno mogla okretati 
u snu i spavati na lijevoj strani bez 
ikakvih posljedica i buditi se ujutro 
kao nova. 

BARBARA: Odlično! 

ESTHER: Bilo je to doista, uistinu 
uzbudljivo. No postajem frustrirana, jer 
osjećam da bih nakon tog izvanrednog 
iscjeljivanja trebala biti potpuno izlije¬ 
čena. Željela sam da to u potpunosti 
nestane. Prošla sam radi toga kroz 
jedno razdoblje frustracije, jer sam 
ozdravila devedeset pet posto... Jer kad 
se to dogodilo na stolu, to veliko 
čudo, stvarno sam osjećala kao - kao 
da ste šaman. Bili ste osoba koja je to 
učinila, izvadili ste i odnijeli sve te 
stvari. Postala sam toliko lakšom. Sjećam 
se, sljedećega dana sam ispitivala svoju 
srčanu čakru viskom i bila je široka 
koliko i moja prsa. Bila je jednostavno 

ogromna i divno sam se osjećala tako 
otvorenom... No tu je još uvijek 
postojao taj, gotovo sablasni obrazac, 
koji se povremeno javljao. Moj muž 
kaže da sam prestroga prema sebi, 
vjerojatno se radi opet o mom kom¬ 
pleksu mučenice. 

No do sada sam iz toga stvarno 
toliko naučila o odnosu između onoga 
što ja predstavljam emocionalno i onoga 
što predstavlja moje tijelo. Te da je 
energetsko polje za mene pravo sred¬ 
stvo komunikacije. I to je bilo najpouč¬ 
nije... Konačno sam shvatila da je sve 
to za mene bilo pravo poučno iskustvo. 

Ponajprije zbog preuzimanja odgo¬ 
vornosti za svoje liječenje i zbog toga 
što me naučilo da sam odgovorna iz 
dana u dan. Odgovorna sam za svoje 
energetsko polje, no postoje dani kada 
o njemu ne vodim računa na način 
kakav bih trebala. Dopuštam sebi da 
budem izložena pretjeranom stresu ili 
pretjeranom zamaranju i tada počinjem 
osjećati taj sablasni problem. Srce mi 
pokušava ponovno reći: “Hej, opet 
se žrtvuješ. Previše si se tome predala. 
Previše si napeta. Previše si se angaži¬ 
rala. Uspori.” 

Sjetila sam se kako ste o tome 
nešto govorili na radionici, o tome 
što nam govore naša tijela, što nam 
govori proces naše bolesti i gotovo mi 
se čini da ja još uvijek trebam mali 
dio toga što će mi služiti kao moj 
termostat, kao moje zvono na uzbunu. 
Ima li to smisla? 

BARBARA: Zvuči odlično. I istina 
je, vjerojatno ste zadržali taj sablasni 
obrazac zato što vam je još potrebna 
zaštita. 

ESTHER: Da. 

BARBARA: A jednoga dana i to 
može nestati. Radi toga što ćete doći 
do točke gdje ćete se samo po sebi 
zaustaviti kada od vas tijelo na mnogo 
suptilniji način bude to tražilo, na 


primjer jednostavnim osjećajem da je 
vrijeme za prekid. 

ESTHER: Sada još uvijek imam tu 
potrebu za sustavom upozoravanja koji 
će mi reći kada rasipam svoju energiju. 
Tada znam da je vrijeme da se zausta¬ 
vim, ponovno usredotočim, centriram 
svoje energetsko polje i radim na svojoj 
srčanoj čakri, a sada znam i način 
kojim ću to činiti. 

Sada radim na tome da stignem 
do točke gdje ću moći predvidjeti 
rasap energije. Ako to budem mogla 
predvidjeti prije nego što se dogodi 
umjesto nakon toga, mislim da više 
neću za tim imati nikakve potrebe. 
Mislim da će se potpuno izgubiti. 

BARBARA: Baš lijepo. Jeste li 
primijetili kakve promjene u odnosu 
prema ocu? 

ESTHER: Joj, to je zanimljivo. Iscje¬ 
ljivanje je došlo usred putovanja koje 
sam započela u travnju, kad sam se 
prvi put uopće pridružila terapijskoj 
skupini koja je radila na problemima 
u obiteljskim odnosima iz ranoga dje¬ 
tinjstva. Najznačajniji dio posla za mene 
se dogodio kada sam se vratila s iscje¬ 
ljivanja. Sukobljavao je mog oca s nekim 
stvarima. Ja se nisam baš dobro slagala 
s majkom i s tim sam se odnosom 
borila godinama. Sve sam usredotočila 
na majku. Oca sam uvijek ostavljala 
na miru. Previše sam ga se bojala da 
bih se doista na njega ljutila sve dok 
tada nisam bila u stanju na tome 
poraditi, a to se dogodilo nakon iscjelji¬ 
vanja. Nikada ranije jednostavno nisam 
imala hrabrosti naljutiti se na njega. 
Otkrila sam da se neke stvari za koje 
sam krivila majku ustvari odnose na 
mojega oca. I tako sam mu ja vratila 
natrag njegove stvari, te sam tada mogla 
vidjeti majku u mnogo simpatičnijem 
svjetlu, kako se godinama bori u braku 
s tim alkoholičarom koji je bio bludnik 
i prilično sebičan i koji je radio stvari 

na svoju ruku. Mogla sam nešto od 
toga prebaciti na njega i suočiti se s 
njim i, mislim, mnogo se više približiti 
opraštanju. Stoga, da, moj se odnos 
prema ocu definitivno promijenio! 

Problemi sa sponama pete čakre 

Spone pete čakre predstavljaju 
sigurno povjerenje u višu volju nekog 
odnosa. Predstavljaju također davanje 
i primanje u istinskoj komunikaciji 
zvukom, riječima, glazbom i simbolima. 
Vrlo je zanimljivo u kakvom su među¬ 
sobnom odnosu komunikacija i viša 
volja. Kada je grlena čakra otvorena i 
ispravno radi, u svakom trenutku govo¬ 
rimo svoju istinu. Istina se saama po 
sebi usklađuje s višom voljom. U 
početku bijaše riječ, a riječ bijaše Bog. 
Riječ je učinjena manifestnom. Ono 
što govorimo manifestira se u fizičkome 
svijetu. Kada su spone koje nas vežu 
zdrave, istine koje govorimo jedno 
drugome pridonose pozitivnoj manife¬ 
staciji veze koja je u skladu s višom 
voljom tog odnosa. Tada smo u stanju 
ostvariti svrhu povezivanja. 

Kada spone pete čakre ne funkcio¬ 
niraju, ne znamo kako govoriti istinu 
više volje naše veze. Teško dolazimo 
do svrhe tog odnosa i veza postaje 
bolnom. 

Sve se veze sklapaju sa svrhom 
učenja. Viša volja svakog odnosa uvijek 
se odnosi na ono što iz te veze treba 
naučiti. Neke se veze mogu uobličiti 
samo radi kompletiranja karme. Karma 
predstavlja lekcije koje još nisu naučene 
i koje se prenose iz jednog života u 
drugi. To su nedovršena iskustva. U 
prošlosti je netko izrazio namjeru da 
dovrši neku lekciju, a kada lekcija 
nije naučena prenosi se u neki drugi 
život. Mi stvaramo životni plan i unutar 
njega nalaze se vrste značajnih veza 
koje moramo ostvariti kako bismo 


naučili naše lekcije. Mi biramo naše 
roditelje i našu obitelj. Postavlja se 
pitanje biramo li također unaprijed 
svoj “budući par”? Postoji li naša 
srodna duša? 

Heyoan kaže: 

U ogromnoj mudrosti univerzuma 
postoji mnogo, mnogo pojedinaca 
koji žele dovršiti određeno učenje, 
postoje mudrost i karma koji su u 
skladu s vašim potrebama i koje 
možete ostvariti. Univerzum nije tako 
nedjelatan da bi vam pružio samo 
jednu mogućnost. U svakom slučaju, 
pojedinac kojeg ćete sresti jest netko 
koga ćete prepoznati kao vaš par u 
tom određenom trenutku vašega 
života. S našeg motrišta ovdje, svaki 
pojedinac na planetu jest do odre¬ 
đene mjere vaša srodna duša, a 
naravno i oni koji u ovom trenutku 
nisu inkarnirani. Međutim, ako ste 
došli u određeni život s nekom 
svrhom, glavnim zadatkom, tada će 
sklonost nekom partneru biti veća 
ako taj pojedinac ima životni zadatak 
koji potpuno odgovara vašem. U tom 
smislu, da, vi jeste srodne duše. 
Prema tome vi prepoznajete srodnu 
dušu iz perspektive savršenosti u 
odnosu na energetske vibracije, iz¬ 
mjenu energije, povezanost i više 
ideale, a također u odnosu na to 
tko ste i kuda idete u ovome tre¬ 
nutku i nekom vremenskom razdob¬ 
lju. Kada je lekcija naučena, karma 
je završena i veza ne mora više biti 
aktivna. Ona nikada neće prestati 
budući da povezanost ostaje zauvijek. 
Ili, ako tako odaberete, možete zajed¬ 
no preuzeti nova učenja i ostati 
jedno s drugim cijeli život. To ovisi 
potpuno o vama, jer iz naše perspek¬ 
tive ionako ne postoji odvajanje. 

Drugi način na koji to možemo 
promatrati jest pitanje koliko ste 

puta ranije bili zajedno. Ako ste 
već ranije bili zajedno, prepoznat 
ćete drugoga kao sebe. Što ste više 
puta bili zajedno, to ćete jače dru¬ 
goga prepoznavati kao sebe. Možda 
postoji određeni trenutak kada će 
vas broj zajedničkih veza dovesti 
do vjerovanja da se doista radi o 
vašoj srodnoj duši. Jednom povezani, 
uvijek povezani, i što ste više puta 
povezani, to sličniji postajete isku¬ 
stveno i mudrošću, te na razini 
integracije svijesti i osobnosti. 

Veze se nastavljaju izvan fizičkoga 
svijeta. Nastavljaju se također između 
osobe koja je u fizičkom tijelu i one 
koja je napustila fizičko tijelo. One su 
sasvim iste kao i u fizičkome svijetu. 
Tako je i s nečijom vezom s Bogom. 
Vidite, ljudski ljubavni odnos je najbliži 
osjećanju Božanskog, jer osoba doži¬ 
vljava Božansko u osobnosti drugoga. 
On je uvod u saznanje kako će dobro 
biti s Bogom. Ljudska ljubavna veza 
jest prvi korak mnogih čežnja koje 
ćete doživjeti prije nego se ujedinite 
u vezi s Bogom. Nikada ne gubite ni 
eros ni ljepotu ni čudo prepoznavanja 
drugoga. 

Spone pete čakre mogu se oštetiti 
u grubim interakcijama glede istine i 
više volje u nekoj vezi. Mogu biti 
prenesene iz prošlih života gdje je 
osoba bila izdana ili je izdala druge. 
Mogu biti oštećene u djetinjstvu kroz 
grube postupke u odnosu na istinu, 
kada roditelj ili neki drugi autoritet 
ne vjeruju djetetu koje govori istinu. 
Mogu ih oštetiti roditelji koji ne preu¬ 
zimaju odgovornost za svoju ulogu. 
Na primjer, jedna od uloga oca jest 
zaštititi dijete od nepravde. No ako 
otac ne štiti dijete nego čak svoje fru¬ 
stracije prebacuje na njega fizički loše 
postupajući s djetetom, izdaje višu volju 
njihovog odnosa. 


Dijete neće imati povjerenja u od¬ 
nose s drugim muškim autoritetima. 

Uobičajene bolesti kao rezultat 
oštećenih spona pete čakre: Bolesti 
koje sam najčešće sretala jesu hipofun- 
kcija štitnjače, guša, problemi u vratnoj 
kralješnici i bolesti pluća. 

Primjeri iscjeljivanja i njegovog 
učinka: Žena koju ću zvati Lorie došla 
je k meni u svojim ranim pedesetim 
godinama, nakon mnogo godina psiho¬ 
terapije kojom je raščistila mnoge 
probleme u životu. Sada se žalila na 
hipofunkciju štitnjače. Još uvijek se 
bavila svojim središnjim problemom: 
nije vjerovala u veze. Prikazat ću dulju 
povijest ovoga slučaja, jer jasno po¬ 
kazuje kako netko, korak po korak, 
može raščistiti mnoge probleme u vezi 
sa sponama čakra koji su se razvili u 
djetinjstvu. Premda su neki dijelovi 
Lorine priče drastičniji nego što biste 
mogli smatrati normalnim, njezini pro¬ 
blemi sa sponama čakra nisu bili mnogo 
gori od takozvanog normalnog stanja 
većine ljudi koji imaju probleme. 
Drugim riječima, većina ljudi ima 
poteškoća sa sponama mnogih svojih 
čakra. I obično je potrebno veoma 
dugo razdoblje za njihovo liječenje 
ako ne znaju da one postoje i stoga 
ne rade izravno na njima. Premda 
Lorie većinu svog života nije bila svjesna 
spona, ispričat ću njezinu priču u tim 
okvirima. 

Lorie je odrasla u kulturnom okru¬ 
ženju konzervativne farme Srednjega 
zapada. Bila je tiha djevojka, imala je 
nekoliko prijateljica, mnogo je učila i 
isticala se u školi. Nije se osjećala 
naročito povezanom s majkom koja je 
odabrala starijeg brata i mlađu sestru. 
Povezala se s ocem kojeg je obožavala 
i za kojeg bi učinila sve - čak i po¬ 
stala sin svome ocu što je stariji brat 
odbio biti. Nije se mnogo igrala s 
lutkama, voljela je izrađivati stvari i 

pomagala je ocu u mnogim stvarima. 
Bila je užasno ljubomorna na mlađu 
sestru koja je dobivala svu ljubav, dok 
je Lorie satima morala raditi pomažući 
roditeljima. 

To iskustvo u ranoj mladosti prou¬ 
zročilo je iskrivljenje spona s njezinim 
roditeljima u mnogima od njezinih 
čakra. 

Spone prve čakre prilično su 
dobro izrasle u zemlju, budući da je 
s članovima obitelji mnogo radila na 
zemlji i na farmi. 

Spone druge čakre bile su oštećene 
na lijevoj strani, a to su one koje su 
je povezivale s majkom, zato što se s 
njom nije mogla povezati u smislu 
senzualnog i seksualnog zadovoljstva 
koje je njezina majka poricala u svom 
vlastitom životu. Imala je također vrlo 
strog seksualni odgoj zbog kulturnog 
okruženja u kojem je odrasla. Seks je 
bio dužnost koju je trebalo podnositi. 

Spone treće čakre koje se odnose 
na skrb dobro su se razvile između 
Lorie i oca, ali je iščupala one povezane 
s majkom. Lorie je skrbila. Lorie je 
pokušavala od oca dobiti ono što je 
trebala od majke. 

Spone njezine četvrte čakre malo 
su se ukopale na lijevoj strani srca, 
jer je i svoje srce odvojila od majke. 
Osjećala je krivnju zato što se s majkom 
natjecala za oca. 

S vremenom, spone pete čakre 
zamrsile su se na obje strane, jer je 
bila sasvim zbunjena glede svojega 
identiteta i pravih potreba. U njezinoj 
obitelji nije bilo nikoga tko bi zado¬ 
voljavao njezine potrebe. Nitko zapravo 
nije znao kako to činiti. Većina osobnih 
potreba bila je preskočena zbog 
ekonomski teških vremena. 

Spone šeste čakre razvile su se 
lijepo. U obiteljskoj strukturi postojalo 
je mnogo slobode za ideje. Ustvari, u 
obitelji se nije vodilo mnogo intelek¬ 


tualnih rasprava ni o čemu, no oba su 
roditelja poštovala znanje. Spone krea¬ 
tivnih ideja bile su jake i zdrave, premda 
ih nije bilo mnogo. 

I spone sedme čakre bile su u 
redu. S majkom se povezala na 
duhovnoj razini. Njezina je majka imala 
“vjeru poput zrna gorušice”. Naučila 
je također prednosti šutnje dok je 
vrijeme provodila u ribolovu s ocem. 
To je u stvari bio njegov način medi¬ 
tacije i spoznavanja Boga. Laurie je 
naslijedila vjeru svoje majke i praktičnu 
uporabu meditacije svojega oca. Stoga 
je bila sposobna stvarati veoma snažne 
veze svojom sedmom čakrom. 

Rezultat Laurinih reakcija na djetinj¬ 
stvo i način na koji je radi njega 
razvila svoje spone, bila je sasvim 
prirodno njezina usredotočenost na 
područja života gdje su njezine spone 
bile najzdravije. Polagano se počela 
udaljavati od obiteljskog života i 
posvećivati se školi gdje se mogla 
istaknuti. To je bilo glavno područje 
koje joj je kao mladoj tinejdžerki pre¬ 
ostalo za stjecanje priznanja i ugleda. 
U tome je uspijevala. Istakla se u školi 
i upisala fakultet. Sve je bilo u redu 
dok nije počela stvarati veze s muškar¬ 
cima. Zapravo, bilo je dobro dok im 
je mogla pomagati oko njihovih domaćih 
zadataka. No nije mogla preuzeti ulogu 
djevojke ili ljubavnice, jer za to nije 
imala izravan uzor u svojoj majci. 

Laurie je imala dva braka u kojima 
nije bila u stanju zadovoljiti svoje 
potrebe ili povjerovati da je ta veza za 
nju dobra niti da joj je potpora u 
životu. Godinama je imala poteškoće 
izražavati svoje potrebe u vezama s 
oba svoja muža. 

Prvi put se udala za osobu mnogo 
stariju od sebe. Bila je prilično mlada 
i, na neki način, željela je nekoga tko 
će se o njoj brinuti. Kao što je svojim 
prijateljima govorila u to vrijeme: 

“ Pruža mi život na zlatnome pladnju”. 
Tog je čovjeka jedva poznavala, no 
udala se iz straha od samoće. Tjedan 
nakon vjenčanja provela je s osjećajem 
potpune zarobljenosti i zureći kroz 
prozor jednosobnog stana u kojem se 
našla. Nakon nekoliko mjeseci otkrivanja 
da ima malo zajedničkog sa svojim 
mužem koji bi sjedio satima igrajući 
se svojom amaterskom radiopostajom, 
počela se okretati karijeri kao načinu 
da u svojemu životu učini nešto vri¬ 
jedno pozornosti. 

U sljedećih pet godina izgradila je 
karijeru i postala novčano neovisnom. 
Premda se muž prema njoj odnosio 
vrlo lijepo, brak se nikada nije doista 
razvio. Njihov seksualni život manje- 
više nije postojao. Nisu imali mnogo 
prijatelja ni razonode, nisu se rodila 
djeca. Laurie nije željela imati djecu. 
Nije imala ni najmanju ideju o tome 
kako je biti majkom i nije to željela. 
Nakon pet godina imala je jednu vezu 
na poslu koju je iskoristila kako bi 
izašla iz prilično dosadnog braka koji 
ju nije zadovoljavao. 

Ono što je Laurie uspjela postići 
tijekom prvoga braka, bilo je razvijanje 
i jačanje spona šeste čakre što joj je 
donijelo novčanu neovisnost. Budući 
da joj je muž bio draga osoba, mogla 
je također početi raditi na svojoj 
seksualnosti. Tako su se te spone počele 
opuštati i liječiti, posebno one koje 
su predstavljale seks kao dužnost koju 
se mora podnositi. Premda seks nije 
bio tako jako zanimljiv, barem više 
nije bio dužnost. 

Laurie je zbog veze osjećala toliku 
krivicu da je od toga željela nešto 
učiniti te je počela živjeti s tim drugim 
čovjekom. Odmah su nastali problemi. 
U to je vrijeme Laurie očajnički željela 
zadovoljiti svoje potrebe vezane za 
njihov međusobni odnos, no nije to 
znala. Nije znala koje su njezine 


potrebe. Niti ih je znala izraziti na 
pravi način. Umjesto toga, ponovno je 
bila s nekim veoma različitim od sebe. 
Počela je zahtijevati pažnju, skrb i seks. 
Novi muž, koji je bio dijete alkoholičara, 
reagirao je grubo. Što je ona više 
tražila, to se on više bojao i postajao 
sve nasilnijim. Svake je godine nasilje 
bivalo sve gorim, a Lorie sve nesret- 
nijom. Nije znala što učiniti. Nije uopće 
znala da ona stvara situaciju u kojoj 
je izgledala žrtvom. Imala je uspješnu 
karijeru, no kod kuće je bila jadna. 

U toj situaciji nasilja, stvorila je 
veoma izobličene spone. Njezina druga, 
treća, četvrta i peta čakra su se po¬ 
goršale. Agonija ju je napokon prisilila 
da potraži pomoć. 

Započela je psihoterapiju i mnogo 
napredovala u raščišćavanju mnogih 
problema. Otkrila je kako zaustaviti 
nasilje stvarajući jasne granice koje 
nije prelazila. U procesu stvaranja 
granica koristila se duhovnom vezom 
sedme čakre koju je posjedovao i njezin 
muž, kako bi sebi omogućila da pri 
njima i ostane. S tom novom sigurnosti, 
pronašla je mnogo više ljubavi za 
svojega muža i izliječila mnoge spone 
srčane čakre. U tom je procesu zadržala 
jasnoću spona šeste čakre. No, još 
uvijek nije bila u stanju izliječiti spone 
druge, treće i pete čakre. Uopće se 
nije seksualno slagala s mužem koji 
se bojao seksualne strasti i izbjegavao 
je. Jedini način koji je znala za 
pridobivanje seksa bio je zahtijevati 
ga. To je još više plašilo njezinoga 
muža. Uskoro se njihov seksualni život 
ugasio. 

Ona nije bila u stanju naučiti brinuti 
se za sebe, a njezin se muž nije 
mogao nositi s njezinim zahtjevima. 
Stoga ju je i dalje ili izbjegavao ili 
odbacivao. Lijeva strana njezine treće 
čakre počela se cijepati izazivajući 
slabost gušterače, a potom cijelog 

probavnog sustava. Postala je osjetljiva 
na hranu te je čak morala prijeći na 
posebnu dijetu kako bi spriječila iscrplji¬ 
vanje i nadutost. Pogoršala se i njezina 
peta čakra. 

Redovito se svađala s mužem koji 
je i dalje fizički prijetio, no to je i 
pretvarao u verbalno nasilje, okrutnost 
te pretjeranu kontrolu. 

Tijekom tog razdoblja njezinoga 
života, Laurie je također odlazila na 
osobnu psihoterapiju i terapiju parova, 
te se podvrgla terapeutskom radu na 
tijelu. Nastavila je snažno ukorjenjivati 
se u zemlju. Takvim je radom ojačala 
prvu, četvrtu, šestu i sedmu čakru. 

Nakon mnogo borbe i potrage za 
dušom, konačno je odlučila završiti 
brak i sama poraditi na sebi. Tako je 
pri kraju drugog braka imala mnogo 
spona prve, četvrte, šeste i sedme 
čakre koje su dobro funkcionirale. No, 
spone druge, treće i pete čakre bile 
su u gorem stanju. 

Živeći sama, radila je na drugoj, 
trećoj i petoj čakri. Dala je sebi prostora 
za otkrivanje svojih potreba, za pro¬ 
nalaženje povjerenja u mogućnost 
njihovog zadovoljavanja, te ih je počela 
izražavati na nezahtjevan način. To je 
počelo jačati njezinu petu čakru gdje 
je imala najviše problema od ranoga 
djetinjstva. Također je počela bolje 
skrbiti o sebi, a to je ojačalo treću 
čakru. Počela je istraživati svoju seksu¬ 
alnost u slobodnijoj situaciji nego što 
je to ikada ranije bila u stanju i 
otkrila da u tom području prilično 
dobro funkcionira. Sada su se i spone 
druge čakre počele liječiti. 

Nakon dvije godine upoznala je i 
udala se za trećega muža. Odmah su 
osjetili seksualnu povezanost i pove¬ 
zanost srcem. Budući da je toliko 
mnogo radila na svojim čakrama, ovaj 
put je bila u stanju spojiti se s nekim 
tko joj mnogo više odgovara. Udala 


se za čovjeka koji je imao vrlo malo 
poteškoća sa seksualnosti i koji je 
skrbio. Njezina je druga čakra sada 
bila dobro na svom putu u zdravlje. 
Muž je godinama s njom prolazio kroz 
sve njezine seksualne boli preostale iz 
dvije prethodne veze. Skrbio je za nju 
na način za koji ona nije znala ni da 
postoji. Za njega je to bilo prirodno, 
jer je odrastao u obitelji koja se tako 
ponašala. Laurie ga je počela oponašati. 
Počela je jačati veze sa svojom obitelji, 
posebno s majkom. Tako su se spone 
treće čakre s majkom počele liječiti. 
Kada je pročistila i ojačala spone treće 
čakre s majkom, nanovo je ispitala 
svoj odnos s ocem. Počela je stvarati 
zdrave spone treće čakre i s drugim 
ljudima s kojima je imala nekakav 
odnos. 

U vrijeme kad je došla k meni, 
većina od svih tih problema bilo je 
riješeno. No još uvijek je imala pro¬ 
blema s vratom, čeljustima i štitnjačom. 
Još uvijek nije vjerovala u vezu. Još 
uvijek je smatrala nemogućim dovoljno 
vjerovati mužu da bi sebi mogla priznati 
bilo kakvu ovisnost o njemu. Njezino 
rješenje problema bilo je stajati na 
svoje dvije noge i nikada se uistinu 
ne oslanjati na drugu osobu, nikada 
se stvarno ne predati višoj volji neke 
veze niti vjeri koja bi je kroz nju 
vodila. 

Kako se njezina veza produbljivala, 
sve je više bila u iskušenju učiniti 
upravo to. Ponovno je reagirala posveći¬ 
vanjem poslu i pretjeranim radom. Stoga 
je nakon nekoliko godina napornoga 
rada, njezina štitnjača, koja se nalazi 
izravno u petoj čakri - gdje su njezine 
spone zamršene još od djetinjstva - 
počela otkazivati. Nepovjerenje u vezu 
sada je počelo utjecati i na njezin 
posao. Bilo joj je teško posao predati 
svojim radnicima. Često puta ga je 
jednostavno sama obavljala. U vrijeme 

kad je došla k meni, radila je prosječno 
šezdeset do osamdeset sati tjedno dva¬ 
desetak godina. Bila je veoma uspješna 
i još je imala mnogo energije, no 
trošila je svoje tijelo. Postavljalo se 
pitanje može li se predati višoj volji 
veze koju je stvorila i vidjeti je kao 
stalnu zajedničku kreaciju koju su ona 
i suprug stvarali. 

Kada sam radila na njezinoj petoj 
čakri i očistila spone, Laurie je počela 
malo popuštati. Počela je odlaziti s 
posla u pet ili šest sati svakoga dana 
i jednostavno gledati televiziju sa svojim 
mužem. Počela je više sudjelovati u 
kućnim poslovima, ličenju i drugim 
zadovoljstvima koja su je ispunjavala. 
Više je vremena provodila s mužem, 
odlazeći čak i na njegova poslovna 
putovanja. A on je odlazio na njezina. 
Kada je ozdravila, shvatila je da je 
imala sklonost podcjenjivanju ljudi ili 
zaposlenih koji nisu ispunjavali njezine 
potrebe. Shvatila je da joj je teško 
bez ljutnje ili optuživanja prenositi 
obaveze svojim službenicima, jer je 
pretpostavljala da neće učiniti ono što 
je željela. Sve je to bilo zarobljeno u 
njezinoj petoj čakri i njezinom nepovje¬ 
renju u višu volju svakog odnosa u 
kojem se nalazila. 

Kad se nakon nekoliko izvedenih 
seansa iscjeljivanja njezina peta čakra 
očistila, štitnjača se smanjila i funkcio¬ 
nirala normalno. Usredotočila se na 
komunikacijske sposobnosti ljudi koji 
su znali upravljati zaposlenima i koji 
su bili zadovoljni načinom svojega rada. 
Uzela ih je kao model po kojem će 
učiti kako izražavati svoje potrebe. 
Komunikacijsku vještinu je vježbala sa 
svojim prijateljima. Iskušavala je nove 
načine izražavanja onoga što je željela 
reći. Shvatila je da mora preispitati 
sve veze koje je ikada imala, u svakoj 
vidjeti višu volju i utvrditi što je iz 
svake naučila kako bi se u sadašnjoj 


mogla osjećati sigurnom. Godinu dana 
svakodnevno na taj način meditira. U 
vrijeme dok ovo pišem, Laurie je u 
tijeku toga procesa i odlično napreduje. 
Sve se u njezinom životu slaže na 
novi način i ona ima mnogo više 
povjerenja u sve njezine veze. 

Problemi sa sponama šeste čakre 

Spone šeste čakre predstavljaju 
ekstazu shvaćanja višega pojma razmjene 
i međusobnih odnosa ideja, no istodob¬ 
no i iskustvo bezuvjetne ljubavi prema 
svakome s kime se ta razmjena ostva¬ 
ruje. One predstavljaju zadovoljstvo pre¬ 
poznavanja voljene osobe kao pre- 
divnoga bića ljubavi i svjetla. 

Predstavljaju sposobnost voljenja iz 
duhovne perspektive, kao što su to 
činili mnogi vjerski likovi poput Krista 
i Bude. 

Spone šeste čakre mogu se oštetiti 
iskustvima iz prošloga života gdje su 
ljudi bili prisiljavani slijediti vjeru u 
koju nisu vjerovali. 

Uobičajene bolesti kao posljedica 
oštećenih spona šeste čakre: Ošte¬ 
ćenje spona šeste čakre može izazvati 
glavobolje, smetenost, dezorijentiranost, 
moždane poremećaje poput shizofrenije, 
te nesposobnost učenja. 

Primjeri iscjeljivanja i njegovi 
učinci: U veljači 1992., na jednoj 
uvodnoj radionici imala sam priliku 
raditi na sponama šeste čakre. Paci¬ 
jenticu ću zvati Aida. Za vrijeme pauze, 
Aida mi je pristupila i zapitala me o 
disleksiji od koje su patile ona i njezina 
kći. Provjerila sam Aidinu šestu čakru 
i njezine spone. Bez sumnje, šesta 
čakra je bila oštećena na desnoj strani. 
Spone koje normalno povezuju središte 
šeste čakre i corpus callosum uopće 
ih nisu povezivale. Vratila sam se 
vremenski unatrag i vidjela da oštećenje 
djelomično potječe iz njezine mladosti, 

a djelomično se dogodilo prije dvije 
godine. Aida je bila u drugom stanju 
noseći kćer kada je imala temperaturu 
40 °C. U to je vrijeme operirala kraj¬ 
nike. Spone koje su trebale povezivati 
njezinu šestu čakru sa šestom čakrom 
njezinog oca bile su oštećene. Vidjela 
sam da je njezin otac preko spona 
šeste čakre na silu pokušavao svoje 
negativne ideje o životu prenijeti na 
nju, pa ih je ona iščupala. Upitala 
sam je želi li sudjelovati u demon¬ 
straciji. Pristala je. 

Najprije sam radila na njezinom 
uzemljenju i na jačanju njezine slabe 
prve i druge čakre. Zatim sam radila 
na trećoj čakri koja nije funkcionirala 
ispravno. Očistila sam zagušene vrtloge 
svake od tih čakra. Potom sam očistila 
okomitu struju energije uzduž leđne 
moždine sve do glave. S njezine glave 
i ramena odstranila sam tamni pokrov 
sličan oblaku. Tu je stajao dugo vrijeme. 
Nakon toga se osjećala mnogo lakšom, 
slobodnijom i rasterećenom. 

Zbog novčanih poteškoća njezin 
je otac imao pesimističan stav prema 
životu koji je prenosio na Aidu. Među¬ 
tim, već kao dijete Aida je znala da je 
veoma važno zaći u srž problema prije 
negoli se potraži rješenje. Toga nije 
bilo u idejama koje je iznosio njezin 
otac. Heyoan je rekao da je Aida u 
dječjoj dobi prekinula sponu koja je 
iz šeste čakre vodila u corpus callo- 
sum zato što se bojala da će preuzeti 
očev negativan stav prema životu. 
Razmišljajući na dječji način postala 
je opreznom pri usvajanju bilo čijih 
informacija strahujući da će biti pesi¬ 
mistične. Da bi to mogla, morala je 
spone šeste čakre odvojiti od corpus 
callosuma i tako je izazvala svoju 
disleksiju. 

Kada sam joj opisala što se dogo¬ 
dilo, ispravila sam njezinu okomitu 
energetsku struju. 


Heyoan joj je objasnio: 

Svatko ima inkarnacijski izbor 
otvoren stvaranju disleksije kako bi 
zadržao znanje veoma važno za 
poniranje u bit problema prije do¬ 
nošenja intelektualnog suda o nekoj 
situaciji. Zbog postojećeg školskog 
sustava u Ajnerici bilo bi veoma 
teško slijediti ponajprije srce. Zato 
ste odustali, barem zasad, dok ste 
u stanju primati informacije na način 
kojim ćete izgubiti srce. Jer vidjeli 
ste potrebu na Zemlji i silazeći u 
inkarnaciju, odlučili ste donijeti dar 
učenja drugih da najprije slijede 
srce, prije racionalnog uma. Sada kad 
je to jasno radit ćemo na sponama. 

Dok sam radila na sponama šeste 
i sedme čakre, Heyoan je nastavio: 

Sve spone koje izlaze sa stražnje 
strane čakra odnose se na prošle 
veze koje sada ne utječu aktivno 
na ovu inkarnaciju, dok one s 
prednje strane aktivno utječu na 
ovu inkarnaciju. 

Povezala sam spone od unutarnjega 
vrha šeste čakre do corpus callosuma. 
Zatim sam razmrsila i očistila spone 
prednje strane šeste čakre i zapitala 
Aidu bi li bila voljna ponovno se 
duboko povezati s ocem. Pristala je. 
Kada sam se telepatski povezala s 
njezinim ocem, mogla sam vidjeti da 
nosi težinu u srcu zbog bremena života 
i da je tužan zbog mnogih neispunjenih 
čežnji. Rekao je (telepatski) da se sada 
osjeća bolje. Radila sam (na daljinu) 
na njegovom trećem oku kako bih mu 
omogućila da otpusti neke negativne 
ideje, te sam spojila njegovu glavu sa 
srcem. U tom trenutku, neke spone s 
prednje strane Aidine čakre prešle su 
na stražnju stranu. Heyoan je objasnio: 

Neki od tih problema su sada 
iza vas. 

Ponovnim spajanjem spona šeste 
čakre Aide i njezinog oca, počeo se 
stvarati novi odnos. Zatim sam radila 
na sponama Aidine četvrte čakre s 
ocem. Mogla sam vidjeti da je ranije 
u životu bila na njega vrlo ljuta i nije 
ga puštala blizu. “Pravila sam se da 
je moj otac mrtav. ” 

Heyoan je rekao: 

Vidjet ćete s vremenom zašto je 
veoma važno prihvatiti ljubav svojega 
oca onakvom kakva jest. Onakvu 
kakvom ju je izražavao i izražava je 
sada. Trebate prihvatiti način kojim 
svaki pojedinac izražava svoje biće. 
Ranije ste rekli: “Tvoja ljubav nije 
onakva kakva bi trebala biti i stoga 
je ja neću prihvatiti.” Eto za vas 
duboke lekcije koju morate naučiti: 
kako prihvatiti biće svakoga poje¬ 
dinca. To je ono što vas blokira u 
odnosima s muškarcima i s vašim 
partnerom. Oni se nikada ne mogu 
pokazati onakvima kakvima vi mislite 
da bi trebali biti. 

U tom je trenutku Aida zaustavila 
ulazak spona u srce, pa sam rekla: 
“Možeš li pustiti oca da ti priđe? On 
želi ući u tvoje srce upravo onakav 
kakav jest sa svim svojim ljudskim 
slabostima. Dobro je, neka uđe ravno 
u tebe. Dijete u tebi govori: ’Bolit će, 
bolit će. Bolit će zato što ga tako 
dugo ovdje nije bilo.’” 

Kada su se spone povezale doboko 
u Aidinu srcu, njezino je disanje postalo 
dublje. 

“Osjećaš se kao nova, zar ne?”, 
rekla sam. 

“ Prilično živa!” uzviknula je smje¬ 
sta Aida. 


Dok sam radila Heyoan je nastavio 
govoriti: 

Povežite to duboko sa sjedištem 
duše. Povežite to s vašim životnim 
radom. Jer to jest u izravnoj vezi s 
vašim životnim radom: prihvatiti 
stvarnost drugoga pojedinca, pronaći 
u njoj istinu i pronaći mostove 
kojima ćete jedan s drugim općiti. 
To se može jedino srcem, dopuštajući 
drugome da uđe u vaše srce. Možete 
razmišljati na takav način i dopustiti 
drugima da tako razmišljaju. Tako 
individualne istine mogu postojati 
jedna uz drugu s očiglednim 
razlikama ili čak neslaganjima iz 
perspektive dualnosti, a da isto¬ 
dobno, iz više duhovne istine, ne 
budu različite. 

Završila sam povezivanje sa sjedi¬ 
štem Aidine duše na harinoj razini, a 
zatim prešla na razinu središnje zvijezde 
kako bih njezinu srž proširila u prostor 
360 stupnjeva. Rekla sam: “Osjetite 
sebe drugačijom od bilo koga na Zemlji. 
Osjetite svjetlost kako prolazi kroz čitavo 
vaše tijelo. Ona dolazi iz vašega tijela, 
iz vaše središnje zvijezde.” 

Aidina svjetlost zračila je preko 
svih prisutnih. Osjećala se sjajno živom. 
Svatko je to mogao vidjeti. 

Kada smo završili, Heyoan je dodao: 

Taj se obrazac prenosi generaci¬ 
jama. Samo je jedan tip disleksije. 
Postoje tri vrste. O njima ću govoriti 
kasnije. 

Volim pratiti iscjeljivanje u inter¬ 
valima od po nekoliko mjeseci koliko 
god dugo mogu, kako bih vidjela 
njegove dugoročne učinke. Prošlo je 
pet mjeseci od Aidinog iscjeljivanja, 
no budući da ova knjiga mora u tisak, 

ne mogu ostaviti više vremena za 
praćenje. Evo što je rekla o učincima 
iscjeljivanja na njezin odnos s ocem i 
na njezinu disleksiju. 

AIDA: Pa, snažno je utjecalo na 
moj odnos s ocem. Svakako je mnogo 
više ispunjen ljubavlju i potporom. 
Kao da sam oprostila gotovo sve nespo¬ 
razume te se osjećam mnogo više 
povezanom sa svojim ocem. Iscjeljivanje 
je konačno rezultiralo divnim iskustvom. 

BARBARA: Odnosi li se on prema 
vama drugačije? 

AIDA: Da. Ranije sam uvijek osjećala 
da ne obraća pozornost na mene, 
nije mi bio dostupan. A sada, pomaže 
mi oko svake sitnice koju zatrebam. 
Imam njegovu potporu. Ranije bih 
nešto rekla i prošao bi tjedan, mjesec, 
godina, a da me ne bi čuo. Sada 
kažem samo jednu riječ i unutar par 
sati, to je učinjeno i ja mislim: “Bože 
moj. Ovo je zaista promjena.” Stoga 
se sada osjećam voljenom kao nikada 
ranije, jer mi moj otac jednostavno 
nije bio dostupan. Također se poboljšala 
komunikacija među nama. Mogao mi 
je pričati o svojem djetinjstvu. Kao 
dijete bio je prilično zlostavljan. Tukli 
su ga i poočim i majka koja je također 
bila zlostavljana. A ona je bila alkoho- 
ličarka. Tako sam spoznavši i shvativši 
odakle potječe, lakše mogla prihvatiti 
i oprostiti način na koji je postupao 
sa mnom i s nama - s mojom braćom 
i sestrom. Jer, s njegove je strane bilo 
mnogo grubosti, nasilja i neobuzdanog 
krajnjeg bijesa. 

BARBARA: Divno! 

AIDA: A sada o disleksiji. Jedan 
dio mene osjeća se uistinu organizi¬ 
ranim, no primjećujem i neku dodatnu 
neorganiziranost. To je gotovo kao da 
je izbila više na površinu. Postajem je 
sve svjesnijom. Svjesnija sam poteškoće 
koju imam. Vidim sebe kako preokre¬ 
ćem stvari. Stvarno se vidim kada se 


spotičem o nove riječi koje nisam 
primijetila ili o neke koje su mi dobro 
poznate. Ranije bih bila frustrirana i 
ljuta na sebe, a sada sebi malo lakše 
opraštam i tolerantnija sam prema sebi. 

BARBARA: Znači, poboljšanje je 
utoliko što ste sada svjesni kada vam 
se to događa. Jeste li toga i prije bili 
svjesni? 

AIDA: Ne, nisam. 

BARBARA: Da, to je zanimljivo jer 
je obično prvi korak u mijenjanju 
nečega osvješćivanje o tome što želite 
izmijeniti. 

AIDA: Pa da. Prošla sam kroz mnoge 
stvari koje izgledaju kao kretanje prema 
promjeni. Imala sam viziju sebe kao 
stare grane. Vidjela sam svoje ruke i 
noge kao osušenu granu. Bila je to 
vizija, jer nisam spavala. Zatim sam u 
sebi vidjela ili osjetila ili prepoznala 
svjetlost koja će pomladiti ili ponovno 
užariti, ponovno razviti te grane. A 
zatim je sljedeća slika bila ponovno 
moje lice, ali na vibrirajućem, živom 
tijelu. Tek sam nedavno shvatila značenje 
toga. Kao da se moj život organizira 
na način da ne predstavljam više 
središnju točku mojoj djeci. Moje kćeri 
odlaze na fakultet i u ljetnu školu u 
srpnju. Još je jedno dijete na fakultetu, 
a ja razmišljam o tome da se vratim 
učenju. Vuku me neka nova područja... 
Možda bih imala dara za iscjeljivanje. 
Jako to u sebi osjećam i želim raditi 
no postoji i strah od predavanja. Želim 
biti spremna raditi Božanski posao. 
Upisala sam se na tečaj za govorne 
poremećaje. Slijedi li mi vodstvo? Je li 
to u skladu s mojom životnom svrhom? 

BARBARA: O, da. 

Heyoan kaže: 

Jasno, poremećaji govora su 
upravo na crti onoga o čemu smo 
govorili. 

Problemi sa sponama sedme 
čakre 

Spone sedme čakre koje su također 
u svezi s višim stvarnostima, pred¬ 
stavljaju snagu bivanja u Božanskom 
umu, u odnosu s Bogom, univerzumom 
i drugim ljudskim bićem. One predstav¬ 
ljaju sposobnost razumijevanja savršenog 
obrasca neke veze. Također predstavljaju 
i sposobnost integriranja fizičkoga i 
duhovnoga svijeta u njihovome među¬ 
sobnom odnosu. 

Uobičajene bolesti kao rezultat 
oštećenih spona sedme čakre: 

Oštećenje spona sedme čakre mogu 
izazvati depresiju, nesposobnost fizičko¬ 
ga tijela da se razvija normalno tijekom 
procesa sazrijevanja, glavobolje i mental¬ 
ne poremećaje kao što je shizofrenija. 

Primjeri iscjeljivanja i njegovi 
učinci: Spone sedme čakre povezane 
su s odnosima koji postoje u životu 
duše između inkarnacija u ljudskom 
obliku. One su u svezi s našim duhov¬ 
nim nasljedstvom. 

Ponekad se to naslijeđe odnosi na 
našu vezu s Bogom ili duhovnim bićima 
koja su prihvaćena u organiziranim 
religijama svijeta, poput Krista, Bude, 
anđela čuvara i duhovnih vodiča. 

Ponekad su u svezi s bićima iz 
stvarnosti koje nama, koji smo odrasli 
na zapadnoj hemisferi mogu izgledati 
nevjerojatnima. 

Spone sedme čakre oštećuju se 
prije rođenja, pri oplodnji ili u mater¬ 
nici. Uvijek su povezane s poteškoćama 
oko uvođenja svijesti duše koja dolazi 
u tijelo i proces inkarnacije. Oštećenje 
spona sedme čakre rezultira ili u našoj 
uhvaćenosti u tijelu bez duhovne veze, 
ili uhvaćenosti u duhovnom svijetu i 
nesposobnosti potpunog spuštanja u 
fizičko. 


Na primjer, retardirana djeca nisu 
se mogla u potpunosti spustiti u svoja 
tijela, a čini se da se toga veoma 
boje. Nisam imala prilike raditi s 
retardiranim ljudima tako da ne znam 
je li tijelo bilo oštećeno prvo pa nisu 
u njega mogli ući, ili je tijelo postalo 
retardiranim jer se u njega nisu bili 
voljni spustiti. Pretpostavljam da je 
oboje moguće. Uzroci su u različitim 
slučajevima vjerojatno različiti, naravno 
kao i životni zadatak. Retardirana djeca 
su veliki učitelji i ponekad dragovoljci 
za takvu inkarnaciju kako bi pomogli 
obitelji u kojoj su rođeni. Znam jedan 
slučaj gdje je iscjelitelj uspio retardirano 
dijete dovesti do normalnog razvoja 
godinama radeći s njim svakodnevno. 

Kod nas koji se nazivamo normal¬ 
nima, obično postoji jedan glavni razlog 
zbog kojega se nismo potpuno spustili 
u naša tijela i stoga imamo problema 
sa sponama sedme čakre. Koristimo 
se duhovnim vezama kako bismo 
pobjegli inkarnaciji i izbjegli životnim 
obvezama ljudskoga bića na Zemlji. 
To činimo tako da jednostavno svijest 
selimo kroz vrh glave ili “izlazimo 
kroz vrh glave”. Radi se jednostavno 
o obrambenom manevru straha. 

Taj je obrambeni manevar jako 
popularan kod mnogih studenata 
iscjeljivanja! Kada se poradi na sponama 
i na strahu, studenti shvate da, budući 
da su sada ljudi, duhovnost mogu 
ostvariti samo iz perspektive boravka 
u ljudskome tijelu. Mijenjaju život i 
počinju produhovljavati materiju umje¬ 
sto da je izbjegavaju. 

Postoji zanimljiv zajednički prob¬ 
lem spona sedme čakre ljudi koji vje¬ 
ruju da potječu iz nekog drugog 
zvjezdanog sustava. Oni imaju osjećaj 
da zapravo nisu ljudska bića nego su 
prinuđeni doći ovamo iz neke napred¬ 
nije kulture, obično izvan Sunčevoga 
sustava. Nedostaje im njihov “pravi” 

dom i teško im je ući i ostati u 
fizičkome tijelu. VOP otkriva da su 
spone sedme čakre ovih ljudi u svezi 
s tim drugim zvjezdanim sustavima i 
povezane s visokorazvijenim bićima 
naprednih kultura na planetima tih 
zvjezdanih sustava. Svi ti ljudi sebe 
nazivaju djecom zvijezda i tvrde da se 
nikada ranije nisu inkarnirali u ljud¬ 
skom obličju. U takvim slučajevima, 
iscjeljivanje poprima drugačiju notu. 
Problem se obično sastoji u tome da 
ti ljudi, poričući svoju vezu sa Zemljom, 
također poriču i svoju vezu s drugim 
mjestom. Potrgali su spone koje su ih 
povezivale s drugim sustavima, pa ipak 
nastoje napustiti tijela kako bi se vratili 
“kući” preko svojih prekinutih spona. 
(To neće biti moguće.) Rezultat je 
veoma teško povezivanje bilo s čim 
na postojan način. 

Stoga se na takav način također 
odupiru inkarnaciji. Našla sam da je 
najbolji način koji će tim ljudima 
pomoći da se spuste u svoja tijela i 
povežu sa Zemljom, popravak pre¬ 
kinutih spona i jačanje veza s drugim 
zvjezdanim sustavima. Da bi to uspjeli, 
moraju se povezati s onim dijelom 
sebe koji je ovdje došao dragovoljno 
iz ljubavi i moći. Oni tada tim sponama 
bivaju nahranjeni. Kada je veza u 
potpunosti uspostavljena, ti se ljudi 
spuštaju u svoja tijela i tvrde da su 
ljudi, dopuštajući čak veliku vjerojatnost 
da su već i ranije bili inkarnirani kao 
ljudi. Ponovno se povezujući zvjezdanim 
sponama, dobivaju snažnu vezu sa 
zvijezdama putem koje se mogu hraniti. 

Ovo nekim čitateljima može izgle¬ 
dati potpuno besmisleno, no podsjećam 
vas na izreku: “Ne pitajte je li stvarno. 
Pitajte je li korisno.” I to funkcionira! 
Obično se jedan dio kanaliziranja koje 
ide uz ovakovo iscjeljivanje sastoji u 
učenju pacijenata viđenju sebe kao 
holografskog potomka cijelog svemira, 


a ne jednoga planeta ili određenoga 
zvjezdanog sustava. Budući da smo svi 
holografski povezani sa svime, teoretski 
se možemo sjetiti svakoga života koji 
je ikada živio na ovome planetu, 
jednako kao i na drugima, kao da 
smo osoba koja ga je živjela. 

Na sponama sedme čakre radila 
sam u mnogim prigodama. Iscjeljuje 
se na isti način kao i kod svih spona. 
Čiste se, raspliću i pravilno ponovno 
povezuju. 

Jednom sam u razredu imala stu¬ 
denticu koja je svim čakrama bila 
povezana s planetarnim bićima određe¬ 
nog zvjezdanog sustava. Iscjeljivanje sam 
započela sedmom čakrom i radila niz 
tijelo kako bih popravila i ponovno 
povezala sve spone koje je odrezala. 
Nakon toga se mnogo bolje osjećala i 
bila je mnogo više prisutna u tijelu 
nego što sam je ikada vidjela. U vrijeme 
dok ovo pišem, mnogo je uzemljenija 
u svojemu tijelu iznenadivši se koliko 
u tome uživa i osjećajući se mnogo 
sigurnijom, bivajući sasvim dobro. 

Drugi put sam radila na oštećenim 
sponama sedme čakre kako bih izliječila 
pacijenta u depresiji. Prije serija iscjelji¬ 
vanja, pacijent se osjećao povezanim 
sa svojom braćom ljudima, no život je 
doživljavao kao konačan, prilično besmi¬ 
slen prolaz u nigdje. Nije se osjećao 
povezanim s Bogom. Zbog toga je bio 
deprimiran. 

Nakon što smo kroz nekoliko seansa 
popravljali spone, pacijent je počeo 
dobivati osjećaj povezanosti sa svime 
što postoji, uključujući i Božansko. De¬ 
presije je nestalo i on je počeo uživati 
život na dubljoj razini značenja. Počeo 
je birati način na koji će provoditi 
vrijeme i nakon nekog vremena, njegov 
se život jako promijenio. Promijenio 
je stav o poslu. Ranije je bio knjigovođa; 
sada je odabrao biti profesionalni 
psihoterapeut, specijalizirajući se za 

pomoć ljudima u shvaćanju širih 
aspekata njihovih života kako bi otkrili 
što žele od svojih života. 

*** 

Zaključujući ovo poglavlje i gleda¬ 
jući sve skupljene podatke, iznenađena 
sam koliko su sve naše prošle i sadašnje 
veze važne za naše zdravlje i liječenje, 
kao i za naš osobni razvoj. Budući da 
je sada moderno reći da svatko od 
nas gradi svoju vlastitu stvarnost, mnoge 
duhovne skupine su, baveći se tom 
stvari, skrenule u izolaciju. Izgleda da 
neki ljudi rade na “kreiranju svoje 
vlastite stvarnosti” izolirajući se od 
ostalih. No u stvari, holistički govoreći, 
naša je stvarnost duboko isprepletena 
s drugima putem naših aurinih inter¬ 
akcija i veza, našim prošlim vezama i 
genetskim sponama. Mi smo proizvod 
milijuna godina evolucijskog razvitka 
fizičkoga tijela, kao i aurinih veza. Bez 
sumnje, kroz to vrijeme evolucije 
razvijaju se i naše aurine spone, budući 
da naši odnosi stalno napreduju. 

Znamo da stvaramo vlastito iskustvo 
stvarnosti, no tko je to “mi” ili “ja” 
koji stvara? Vjerojatno je najbolji prak¬ 
tični kontekst u kojem treba raditi na 
ideji stvaranja vlastite stvarnosti kroz 
svoj preobražaj i iscjeljivanje taj da ne 
obolijevamo zbog međusobnih odnosa 
samih, nego zbog naših energetskih i 
psiholoških reakcija na te odnose. 
Nijedna od tih aurinih interakcija ne 
bi se mogla dogoditi bez pristanka 
upletenih osoba, pa ipak su one obično 
automatske i podsvjesne. 

Naše negativne interakcije u vezi 
stvaraju iscjeljujuće cikluse u kojima 
više o sebi razmišljamo te se stoga 
krećemo procesom individualizacije koja 
je, kao što sam navela na početku 
ovoga poglavlja, prvenstvena svrha 
životnog iskustva na četvrtoj razini polja. 


Stoga, šire gledajući, samorazvoj 
ili individualizacija kroz proces inkar¬ 
nacije funkcionira. Bolest kao rezultat 
naših negativnih reakcija na vezu po¬ 
maže nam odvojiti ono što jesmo od 
onoga što nismo. Uspješni odnosi uče 
nas tko smo čak i kada su teški te 
dovode do bolesti. Ukoliko ne rastemo 
učeći o sebi u nekoj vezi, veza nije 
uspješna. 

To ne znači da bi ljudi trebali 
ostati u bolnim vezama. U takvim 
slučajevima dio učenja se obično sastoji 
u otkrivanju činjenice da zaslužujemo 
i možemo stvoriti mnogo bolju situaciju 
u životu. 

Što više spoznamo sebe i izliječimo 
našu ovisnost, više možemo naučiti o 
sebi u sretnoj vezi koja teče glatko. 
Što više osjećamo svoju osobnost, to 
ćemo postići veću međusobnu ovisnost. 

Kada se udružujemo, rađa se ljubav, 
ujedinjuje se u zajedništvu, da bi se 
zatim ponovno razdvojila. Učinci su 
odmah pozitivni i mi svom životu doda¬ 
jemo još radosti. Kada se udružujemo, 
pa sukobljavamo, stvaramo životne 
lekcije iscjeljujućih ciklusa koje mogu 
biti doživljene negativno. No na kraju 
kada su lekcije naučene, a iscjeljivanje 
završeno, opet nas vraćaju u pozitivnost. 
Sve se to vidi u interakcijama aurinih 
polja. 

Rabimo sva tri glavna načina među¬ 
sobnog utjecaja na aurino polje opisana 
u četrnaestom poglavlju. Neki od njih 
su pozitivni, neki negativni. U pozitiv¬ 
nim interakcijama, dobro se slažemo. 
Sponama čakra stvaramo pozitivne veze 
s ljudima. Našim bioplazmatičkim zraka¬ 
ma uzajamno izmjenjujemo pozitivnu 
energiju. Jedno drugome podižemo 
vibracije te harmoničkom indukcijom 
jedan dragome dajemo jasnoću i lako¬ 
ću. Međusobno se prihvaćamo onakvi¬ 
ma kakvi jesmo i ne pokušavamo mani¬ 
pulirati jedni drugima za svoje potrebe. 
U tim pozitivnim interakcijama drugoj 
osobi također ne dopuštamo da se 
prema nama ponaša loše. Ostajemo 
centrirani u sebi i dobro komuniciramo. 


Negativne aurine interakcije 
u međusobnim odnosima 

Mi preko aurinih polja imamo 
također negativne načine interakcija i 
manipulacija jedni s drugima. Obično 
to radimo iz straha i neznanja. Obično 
nismo toga svjesni. Harmoničkom 
rezonancom pokušavamo polje druge 
osobe navesti da pulsira kao naše, jer 
nam njegove vibracije nisu ugodne. 
Jedni drugima potežemo ili guramo 
polja energetskim bioplazmatičkim 
zrakama koje teku među njima, ili 


pak zajedno zaustavljamo bioenergetski 
tok. Koristimo se sponama koje nas 
povezuju kako bismo dobili ono što 
želimo. Međusobno se pokušavamo 
njima zakvačiti ili zaplesti. Sve su te 
aurine interakcije obično nesvjesne i 
većini ljudi nevidljive, no svatko može 
naučiti biti toga svjestan razvijajući 
visokoosjetilnu percepciju. 

Postoje zapravo samo četiri načina 
energetskoga tijeka kojima se u tim 
interakcijama koristimo: tj. mi guramo, 
povlačimo, zaustavljamo ili dopuštamo 
energetski protok. Ako jedna osoba 
povlači, druga može odgovoriti također 
povlačenjem ili potpunim zaustavljanjem 
energetskoga protoka. Ako jedna gura, 
druga također može gurati ili se ukopati 
petama i stati. 

Tipičan intimni odnos može izgledati 
ovako: ona želi njegovu ljubav, poseže 
za njom i pokušava je izvući iz njega. 
On želi malo mira te je gura snažnim 
zamahom energije kako bi otišla. Ili 
jednostavno može zaustaviti svoje polje 
i ne odgovoriti, tako da ništa što ona 
učini ne prolazi. 

Razmislite o tome kako se odnosite 
prema drugima. Na primjer, kada vas 
netko gura energijom, gurate li se i 
vi? Uvlačite li tu energiju u sebe? Zaus¬ 
tavljate li se ili se povlačite i dopuštate 
energiji da utječe u vas kada vas njome 
guraju? Većina nas ili zaustavlja energiju 
ili vraća guranjem. 

Svi smo mi stvorili neke prilično 
standardne oblike međusobnih interak¬ 
cija putem energetskih polja. Standardne 
energetske interakcije odgovaraju zajed¬ 
ničkim sporazumima ili ugovorima koje 
svi sklapamo jedni s drugima, opisanim 
u trinaestom poglavlju. To činimo 
nesvjesno i po navici. Ponekad uspijeva, 
ponekad ne. Odgovara nam neki način 
kojim se neki ljudi koriste kako bi s 
nama općili, dok nam način na koji to 
drugi rade ne odgovara. Sve naše uobi- 

čajene interakcije ustvari su obrambeni 
sustavi energetskog polja kojima se 
koristimo kako bismo se obranili od 
zamišljenog opasnog svijeta. Nekad 
“podnosimo” nečiji tuđi obrambeni 
sustav, a nekad smo prema njemu 
vrlo netolerantni. 

Kada ne učimo kako postupati s 
nečijim negativnim energetskim akcijama 
na pozitivan iscjeliteljski način, može 
započeti negativna povratna sprega. 

Svatko može pojačavati obrambena 
iskrivljenja dok mašta i projekcija potpu¬ 
no ne prevladaju. U takvim slučajevima 
mogu se dogoditi veoma bolne razara¬ 
juće interakcije. 

To se događa na osobnoj razini 
između dvoje ljudi, to se događa izme¬ 
đu skupina ljudi i to se događa među 
narodima, često završavajući ratom. Ako 
naučimo kako to spriječiti na osobnoj 
razini, na kraju ćemo znati i kako to 
spriječiti na nacionalnoj razini. 

Krajnje negativne grube interakcije 
mogu opustošiti aurino polje i nakon 
toga ljudima dati posla oko njegovoga 
popravka. Neki se popravci izvode pri¬ 
lično automatski, kao što se tijelo samo 
obnavlja. Neke ozljede aure i psihički 
ožiljci mogu u aurinom polju ostati 
cijeloga života ili čak mogu biti prene¬ 
seni u buduće živote, ovisno o tome 
koliko su duboki. 

Ozljede u polju ostaju toliko dugo, 
jer ljudi obično izbjegavaju njihovo 
izravno proživljavanje i potiskuju ih 
dublje u polje, a potom ih zakopavaju 
energetskom blokadom. Duboke ozljede 
takve vrste nastaju nakon neke krajnje 
grube interakcije ili nakon po navici 
ponavljanih negativnih interakcija. Sve 
one mogu se izliječiti polaganjem ruku 
i radom na sebi. 

Prema onome što sam dvadeset 
godina promatrala u aurinom polju, 
sve duboke ozljede stvorene su negativ¬ 
nim interakcijama u međusobnim 


odnosima koje su se dogodile u ovome 
ili u nekom prošlom životu i onda su 
se prenijele dalje u sljedeće životno 
iskustvo. Ili su pak nastale određenom 
vrstom fizičke traume kao u prirodnim 
katastrofama ili slučajnim ozljeđivanjem. 
K tome, uspjela sam povezati većinu 
slučajnih ozljeda mojih pacijenata sa 
zakasnjelom reakcijom na grubu inter¬ 
akciju s drugom osobom. Dobri odnosi 
su temelj našega zdravlja; negativni 
stvaraju bolest i ozljede. 

Na primjer, nedavno sam na jednoj 
radionici demonstrirala iscjeljivanje na 
mladoj ženi iz Njemačke. Primjetila 
sam da je ozlijedila koljeno prije neko¬ 
liko godina. Unutarnjim gledanjem, 
mogla sam vidjeti da je jedan od 
križnih ligamenata u koljenom zglobu 
izvučen i malo oštećen i stoga oslabljen. 
Dok sam radila na ligamentu, vratila 
sam se vremenski unatrag da bih vidjela 
na koji je način ozlijeđen. VOP-om 
sam vidjela mladu ženu kako vozi bicikl. 
Udarila je u neki niski objekt i poletjela 
naglavce preko desne strane upravljača. 
Međutim, razlog zbog kojeg nije 
primijetila taj predmet bio je njezina 
zaokupljenost svađom koju je imala s 
nekim mladim čovjekom nedugo prije 
toga. Sljedećega dana nakon iscjeljivanja, 
potvrdila je informaciju koju sam 
pročitala VOP-om. 

Budući da su sve bolesti u svezi s 
negativnim iskustvom u međusobnim 
odnosima, krajnje je za nas važno da 
se naučimo jedni s drugima odnositi 
na zdrav, iscjeljujući način. U ovome 
poglavlju govorit ću o nekim tipičnim 
oblicima energetskih obrambenih sustava 
i tipičnim negativnim načinima reagi¬ 
ranja koji konačno i nama stvaraju 
probleme u vlastitim energetskim polji¬ 
ma i zdravlju. Zatim ću pokazati pozi¬ 
tivne načine odgovora na te iste ener¬ 
getske obrambene sustave, koji svima 
osiguravaju zdravlje. 

Okvir za rješavanje 
negativnih energetskih 
interakcija 

Kao okvir unutar kojega ću smjestiti 
zadanu građu i opisivati tipične ener¬ 
getske obrambene obrasce kojima se 
svi u određenoj mjeri koristimo, upo- 
rabit ću pet temeljnih standardnih 
karakternih struktura koje se koriste 
u učenju bioenergetike. Otkrit ćete 
da vam neki energetski obrambeni 
obrasci jako sliče, a drugi ne toliko. 
Vjerojatno ćete se u određenom stup¬ 
nju prepoznati u svakome od njih. 

Karakterna struktura jest izraz koji 
mnogi tjelesni psihoterapeuti rabe za 
opis određenih fizičkih i psiholoških 
tipova ljudi. Premda genetski nasljeđu¬ 
jemo naše fizičko obličje, na koji će 
se način razvijati naša fizička tijela 
ovisi o okolnostima u djetinjstvu. Ljudi 
sa sličnim iskustvima iz djetinjstva i 
sličnim odnosima s roditeljima imaju 
slična tijela. Ljudi sličnih tijela imaju 
sličnu osnovnu psihološku dinamiku. 
Ona ne ovisi samo o tipu odnosa 
dijete-roditelj nego i o dobi u kojoj 
je dijete prvi put život iskusilo na 
tako traumatičan način da je počelo 
blokirati osjećaje. To je postiglo blokira¬ 
njem energetskoga protoka kroz aurino 
polje te je počelo razvijati obrambeni 
sustav koji će takav ostati čitavoga 
života. Trauma doživljena u maternici 
bit će na drugačiji način energetski 
blokirana, odnosno od nje će se na 
sasvim drugačiji način braniti, nego 
od one doživljene u oralnoj fazi rasta, 
u vrijeme odvikavanja od pelena ili u 
dječje doba. To je prirodno jer su 
pojedinci i njihova polja veoma različiti 
u različitim fazama života. 

Prema mojemu mišljenju, okolnosti 
i iskustva našega djetinjstva određeni 
su sustavom vjerovanja koji donosimo 


iz iskustava prošlih života kao i iz 
iskustava života u drugim ravninama 
stvarnosti. Životni događaji jesu poslje¬ 
dice uzroka koje smo stavili u pokret 
davno prije našega rođenja u sadašnje 
fizičko tijelo. Neki ljudi to zovu 
“karmom” te “lošom karmom” nazi¬ 
vaju kaznu za ono što smo učinili. No 
karma nije kazna. Ona je zakon uzroka 
i posljedica na djelu. To su jednostavno 
životne okolnosti ili događaji koji su 
rezultat našega djelovanja u prošlosti. 

Kako ti događaji utječu na nas 
potpuno ovisi o tome na koji ih način 
doživljavamo kroz naše predodžbe i 
sustave vjerovanja. Sklonost određenim 
predodžbama i sustavima vjerovanja 
prenosimo iz života u život sve dok 
ih, kroz iskustvo, ne postanemo u stanju 
raščistiti i iscijeliti. Svaki put kada nam 
se takav događaj vrati, imamo prigodu 
naučiti kako ga iscijeliti. Ako nosimo 
negativne predodžbe i sustave vjerovanja 
o određenom sklopu okolnosti, doživjet 
ćemo ih kao veoma bolne. Možemo ih 
čak tumačiti kao kaznu za nešto što 
osjećamo da smo učinili. Budući da 
se ne možemo sjetiti ničega posebno 
lošega učinjenog u ovome životu, možda 
se radi o nečemu iz davne prošlosti. 

Ako nemamo negativnih uvjerenja 
o nečemu, takav događaj neće izazvati 
samooptuživanje i iscrpljujuću bol. 
Naravno, boli će biti, ali neće biti 
iscrpljujuća. 

Heyoan kaže da se nalazimo tu na 
Zemlji po vlastitom izboru. Ne moramo 
biti ovdje. On kaže da možemo otići 
kada god želimo. Nemamo se na što 
žaliti. 

Jedini razlog zbog kojeg neki doga¬ 
đaj doživljavamo kao kaznu jest taj što 
nam naš sustav vjerovanja kaže da je 
to kazna. Na primjer, slušala sam mnoge 
ljude koji sebi nisu dopuštali biti 
snažnima jer su u prošlosti navodno 
zlorabili svoju moć koja im je stoga 

oduzeta i sada su kažnjeni i upće 
nemaju snage. Vrlo lako može biti da 
su u prošlosti zlorabili moć i da su 
im neke životne okolnosti došle kao 
rezultat te zloporabe. No te su okolnosti 
upravo ono što im je potrebno kako 
bi naučili na pravi način rabiti moć. 
Univerzum je previše učinkovit i uravno¬ 
težen da bi se koristio kažnjavanjem. 
Umjesto toga, daje nam precizne lekcije 
koje će zadovoljiti naše potrebe. 

Prema tome, karakterna struktura 
predstavlja obrazac iskrivljenja energet¬ 
skoga polja i neravnoteže fizičkog oblika 
koji proizlaze iz naših negativnih predo- 
džaba i sustava vjerovanja, a koji su 
prisutni u mnogim životima. Drugim 
riječima, karakterna struktura predstavlja 
učinak naših negativnih vjerovanja i 
predodžaba na našu psihu, aurino polje 
i fizičko tijelo. To nam nisu učinili 
naši roditelji. Okolnosti u našem 
djetinjstvu i međusobni odnosi u službi 
su predočavanja i kristaliziranja negativ¬ 
nih predodžaba i uvjerenja koje smo 
donijeli sa sobom kako bismo bili iscije- 
ljeni. Ponajprije smo radi toga odabrali 
upravo te roditelje i okolnosti. 

Pet glavnih karakternih struktura 
kojima se koristi bioenergetika nazivaju 
se shizoidnim, oralnim, pomaknutim 
ili psihopatskim, mazohističkim i krutim 
karakterom. Pod tim se izrazima ne 
podrazumijevaju iste stvari kao u 
standardnim Freudovim nazivima. Njih 
je iz standardnih naziva izveo dr. 
Alexander Lowen koji je studirao s dr. 
Wilhelmom Reichom, a koji je bio 
Freudov učenik. Nakon proučavanja 
Freudove psihologije, ti su inovatori 
nastavili proučavati odnose između 
Freudove psihologije, fizičkoga tijela i 
njegove bioenergije. Tako su rođeni 
novi nazivi. U mojoj knjizi Iscjeliteljske 
ruke govori se o strukturi aurinog 
polja svake od pet glavnih karakternih 
struktura, kao i o razvitku aurinog 


polja u različitim fazama rasta. Ovdje 
ću se posvetiti novom pogledu na 
svaku karakternu strukturu i energetski 
obrambeni sustav kojim se svaka 
struktura koristi. 

No što se zapravo misli pod 
karakternim strukturama? Ljudi koji ih 
proučavaju često sebe počinju opisivati 
u skladu s njihovim svojstvima. Govore: 
“Ja sam shizoid” ili “Ja sam krut”. 
Čak se ponose tim osobnim definici¬ 
jama. Stoga najprije moram reći da 
vam karakterna struktura neće pomoći 
u definiranju vaše ličnosti. Naprotiv, 
ona je zemljovid onoga što vi niste. 
Često ona ustvari predstavlja ono što 
se vi bojite biti. Karakterna struktura 
pokazuje vam na koji način blokirate 
izražavanje srži svojega bića. Ona 
opisuje način na koji iskrivljujete svoju 
ličnost. Pokazuje vam na koji način 
niste ono što jeste. Svaka karakterna 
struktura posjeduje obrambeni obrazac 
koji iskrivljuje vašu ličnost, a potom 
vas izražava na iskrivljeni način. 

To je izražavanje trenutačno. Ono 
se na energetskoj razini događa tako 
brzo da ga ne možemo zaustaviti 
samom odlukom da to učinimo. Kada 
smo pod izvjesnim stresom reagirat 
ćemo u skladu s našim uobičajenim 
obrambenim sustavom. Upamtite, naša 
je karakterna obrana izgrađena kada 
smo bili vrlo mladi. Bila nam je veoma 
korisna za obranu u situacijama s kojima 
se tako mladi nismo znali nositi na 
drugi način. Svima nam je bila dobro 
došla. Još uvijek štiti ranjivo dijete u 
nama od neprijateljskog svijeta koji 
sami stvaramo svojim negativnim 
sustavom vjerovanja i svojim predodž¬ 
bama. Međutim, ona također omogućuje 
stvaranje toga neprijateljskoga svijeta, 
jer se ponaša kao da su naša negativna 
vjerovanja o stvarnosti istinita, vodeći 
nas tako ka negativnim iskustvima u 
životu u koja vjerujemo. 

Obrana karakterne strukture jest 
posljedica osjećaja nesigurnosti. Ona 
je posljedica nekoga straha. Svaka 
karakterna obrana ima osnovni prob¬ 
lem povezan s određenim strahom. 
Energetska obrana predstavlja reakciju 
na taj strah. Slabost aurinog polja i 
fizičkog tijela izravna su posljedica 
svakodnevnih iskrivljavanja prouzročenih 
energetskom obranom. Svaki karakter 
obrambenim djelovanjem kreira način 
života koji zatim stvara životna iskustva 
koja potvrđuju opravdanost straha. 
Način života svake karakterne obrane 
također stvara određeni negativni odnos 
prema vremenu. Svaka karakterna obra¬ 
na iskrivljuje vezu sa srži bića. Svaka 
karakterna obrana ima određenu fizičku 
i duhovnu ljudsku potrebu. Obje 
moraju biti zadovoljene kako bi se 
omogućilo iscjeljivanje. 

Na slici 15-1 navedeni su različiti 
obrambeni oblici svake karakterne struk¬ 
ture. O svakom od njih će biti riječi 
kada budemo govorili o svakom tipu 
karakterne obrane. Ispitat ćemo na 
koji način svaka osoba može postati 
sigurnom u nekom odnosu, što će 
dovesti do postojanijeg osjećaja sigur¬ 
nosti te izazvati iscjeljivanje uobičajenih 
obrambenih iskrivljenja koja izazivaju 
toliko psiholoških i fizičkih trauma u 
životu. Upamtite, svrha pozitivnog 
iscjeljujućeg odgovora na obranu jest 
omogućiti objema stranama što brže 
vraćanje u stvarnost i zajedništvo. Ljudi 
s obranom karakterne strukture zahtije¬ 
vat će od vas da se složite s njihovim 
iskrivljenim pogledom na svijet. Ako 
to učinite, samo ćete pojačati njihovu 
obranu. Također je važno nikome ne 
dopustiti da vas iskorištava svojom 
obranom jer i to jača obranu, a njih 
podržava u iluziji iskrivljenog pogleda 
na svijet. 

Utvrdit ćete da se svi ti tipični 
obrasci aurine obrane događaju svugdje 


oko vas, u vama i u vašim intimnim 
vezama. Vi se vjerojatno koristite različi¬ 
tim obranama u različitim situacijama. 
Otkrit ćete da se vi i vaši prijatelji 
koristite kombinacijama obrana. Možete 
procijeniti u kojem postotku rabite svaku 
od njih. Na primjer, možete rabiti 
trideset posto shizoidne, deset posto 
oralne, pet posto psihopatske, petnaest 
posto mazohističke i četrdeset posto 
krute. To znači da u tom stupnju nosite 
u sebi glavne probleme svake karakterne 
strukture. 

Prolazit ćete također kroz različite 
životne faze kad se budete bavili glavnim 
problemima određene karakterne struk¬ 
ture. U to vrijeme najčešće ćete rabiti 
i takvu obranu. Zatim ćete se nakon 
nekog vremena baviti problemom druge 
karakterne strukture. To je savršeno 
normalno. Općenito, prolaskom kroz 
život tip karakterne obrane koju kori¬ 
stimo ostaje uglavnom isti, no rabimo 
ga mnogo rjeđe, manje izrazito i 
ublažava se tako da više do izražaja 
dolazi naše pravo ja. Važno je imati na 
umu da se tim obranama koriste i 
muškarci i žene. 


Obrambeni sustav shizoidnoga 
karaktera 


Glavni problem shizoidne obrane 

Glavni problem onih koji koriste 
shizoidnu obranu jest egzistencijalni 
užas. Shizoidni karakteri su vjerojatno 
mnoge živote proživjeli u fizičkoj boli 
i traumi i obično su smrt doživjeli 
mučenjem zbog određenih duhovnih 
uvjerenja. Shizoidni karakter se rješava 
mučenja na taj način što bježi iz tijela. 
Zbog takve prošlosti sada vjeruju da 
je življenje u fizičkom tijelu opasno i 

SLIKA 15-1 OBRAMBENI OBLICI KARAKTERNIH STRUKTURA 



Shizoidna 

Oralna 

Psihopatska 

Mazohistička 

Kruta 

Glavni 

Egzistenci¬ 

Hranjenje 

Izdaja 

Napad i 

Pouzdanost; 

problem 

jalni užas 



krađa 

poricanje pravoga 
sebe 

Strah od: 

Života u 

Nedostatno 

Opuštanja 

Bivanja pod 

Nesavršenosti 


ljudskom 

svega 

i povjerenja 

kontrolom; 



tijelu kao 
pojedinac 



gubitka sebe 


Osjeća se 

Izravna 

Nedostatk 

Iskorišten 

Napadnut; 

Poricanje 


agresija 

hrane; 

i izdan 

ponižen 

psihološke i 



napuštenost 



duhovne 

stvarnosti 

Obrambeno 

Napušta 

Usisava 

Kontrolira 

Zahtijeva 

Ponaša se 

ponašanje 

tijelo 

život 

druge 

i opire se u 

prikladno, a 





isto vrijeme 

ne istinito 

Rezultat 

Slabije 

Nesposobnost 

Povlačenje 

Ovisnost; 

Nesposobno¬ 

obrambenog 

tijelo 

metabolizi- 

agresije i 

nesposobnost 

st doživljavanja 

ponašanja 


ranja svoje 

izdaje u 

razlikovanja 

sebe; svijet je 



energije 

sebe 

sebe i drugih 

dvoličan 

Odnos prema 

Može doživjeti 

Pojedinačnu 

Boji se da 

Pojedinačna 

Ne doživljava 

srži bića 

sveopću bit; 

bit doživlja¬ 

je bit loša 

bit se ne 

pojedinačnu 


boji se pojedi¬ 

va kao 

ili zla 

razlikuje 

bit - ona ne 


načne biti 

nedovoljnu 


od drugih 

postoji 

Ljudska 

Individualizi¬ 

Nahraniti 

Vjerovati dru¬ 

Biti slobodan 

Uvesti se u 

potreba 

rati se; 

se; dovoljno 

gima; griješiti 

u osjećanju 

život; osjećati 


predati se 

je poznavati 

i ipak biti 

i izraažavanju 

pravoga 


ljudskosti 

sebe 

siguran 

sebe 

sebe 

Duhovna 

Osjećati poje¬ 

Osjećati poje¬ 

Prepoznati 

Prepoznati 

Osjećati 

potreba 

dinačnu bit 

dinačnu bit 

i štovati 

svoju srž 

sveopću i 



kao beskrajan 

bit i višu 

kao samoga 

pojedinačnu 



izvor u sebi 

volju drugih 

sebe i tražiti 
Boga u sebi 

bit u sebi 

Iskrivljenost 

Doživljava 

Nikada 

Žuri u 

Osjeća kao 

Osjeća stalni 

vremena 

univerzalno 

nema 

budućnost 

da je 

kruti, meha¬ 


vrijeme; nespo¬ 

dovoljno 


vrijeme 

nički protok 


soban doživjeti 

vremena 


stalo 

vremena 


linearno vrije¬ 
me ili biti u 
sadašnjosti u 
fizičko me 
svijetu 


zastrašujuće iskustvo. Oni zbog svoje 
prošlosti neće biti suviše zainteresirani 
da uopće dođu na Zemlju. Neće željeti 
previše kontaktirati s drugim ljudima. 
Od njih će očekivati otvoreno neprija¬ 
teljstvo. I upravo će ih tako povremeno 


doživljavati, bez obzira na to kakvi su 
u stvari. Oni su već programirani da 
druge doživljavaju na taj način. Na 
primjer, ako se dogodi da je neka 
majka ljuta zbog nečega što nema 
nikakve veze s njezinim djetetom i 

slučajno ga pogleda, ono će njezinu 
ljutnju doživjeti kao opasan ubilački 
bijes uperen osobno ka njemu i osjećat 
će se napadnutim. U stvarnosti, ona 
je možda bila ljuta na stolara zato što 
joj je previše naplatio. 

S druge strane, izbor roditelja tih 
ljudi odražavat će njihovo uvjerenje 
da su ljudska bića opasna. Neki se 
roditelji doista znaju razbjesnjeti na 
svoju djecu, a neki doista svoju djecu 
zlostavljaju. Ono što konačno formulira 
obranu shizoidnoga karaktera jest način 
na koji dijete doživljava stvarnost, a 
ne nužno činjenična situacija, makar 
su one obično veoma slične. 

U oba slučaja, ljudi s obranom 
shizoidnoga karaktera boje se drugih 
ljudi i teško se s njima povezuju. 
Spone treće i četvrte čakre s njihovim 
roditeljima nikada se ne oblikuju na 
zdrav način tako da nemaju model 
po kojem bi se povezivali s drugim 
ljudima. Takvi ljudi se boje u potpuno¬ 
sti inkarnirati; to jest, boje se svijest i 
energiju dovesti čvrsto u svoje fizičko 
tijelo. 

Obrambeno djelovanje 
shizoidnoga karaktera protiv 
straha 

Shizoidni karakteri se brane protiv 
straha napuštanjem fizičkoga tijela. 
Pronašli su način da najprije rascijepe, 
a zatim okrenu energiju-svijest kako 
bi njezinom velikom dijelu omogućili 
bijeg kroz vrh glave. Obično izlaze kroz 
jednu stranu vrha ili stražnjeg dijela 
glave. 

Budući da to stalno rade od naj- 
rnijega djetinjstva, ponekad započevši 
i prije rođenja, stvaraju stalna iskriv¬ 
ljenja u energetskom tijelu koje postaje 
nesimetrično i nikada ne razvije snažnu 
vanjsku granicu aure. Opna sedme 
razine veoma je slaba. 


Negativni učinci shizoidne 
obrambene djelatnosti 

Zbog takve defanzivne djelatnosti, 
shizoidnom karakteru svijet izgleda još 
nesigurnijim. Shizoidni karakteri imaju 
veoma slabe granice koje drugi lako 
probijaju. Njihovo fizičko tijelo slijedi 
iskrivljenja u energetskom polju tako 
da će vjerojatno imati neku vrstu iskriv¬ 
ljenja kralješnice što će je oslabiti. 
Niže razine aurinog polja vjerojatno 
neće biti snažne i razvijene dajući veoma 
slabo, osjetljivo tijelo. Stoga, dugoročno, 
njihova defanzivna djelatnost zapravo 
samo pogoršava stvari. Omogućava 
stvaranje životnih iskustava koja će im 
dokazati da je život u fizičkome tijelu 
opasan, jer su tako osjetljivi i ranjivi. 
Tako su uhvaćeni u začaranome krugu. 

Da bi izbjegli inkarnaciju u fizički 
svijet kojega se boje, ljudi koji se 
koriste shizoidnom obranom provode 
što mogu više vremena u višim duhov¬ 
nim stvarnostima, u raspršenom stanju 
jedinstva gdje ne dolazi do izražaja 
njihova osobnost. Kao što smo ranije 
rekli, život u fizičkome svijetu služi 
kao zrcalo našem vlastitom odrazu tako 
da možemo učiti u sebi prepoznavati 
individualiziranu božanstvenost. Dakle, 
koristeći se shizoidnom obranom ljudi 
izbjegavaju inkarnacijski proces individu¬ 
alizacije kroz koji bi mogli prepoznati 
svoju srž. Stoga oni sebe znaju kao 
sve što postoji, ali se ne znaju kao 
individualiziranog Boga u sebi. Budući 
da provode toliko vremena u višoj 
stvarnosti, ravnat će se prema vremenu 
koje tamo vlada. Tamo se vrijeme doži¬ 
vljava kao sve vrijeme odjednom. Stoga 
shizoidni karakteri ne doživljavaju ovaj 
trenutak vremena, niti vrijeme doživlja¬ 
vaju linearno. Umjesto toga, oni su kod 
kuće u cjelokupnom vremenu. To lako 
doživljavaju. Slika 15-2 prikazuje shizo- 
idnu energetsku obranu povlačenjem. 

Kako znamo da se ljudi koriste 
shizoidnom obranom 

Lako je prepoznati kada ljudi aktiv¬ 
no rabe shizoidnu obranu povlačenjem, 
jer će im tada oči biti prazne. Oni se 
neće nalaziti u svojim tijelima. Također 
ćete svugdje oko njih moći osjetiti 
strah. Možete vidjeti i iskrivljenje u 
njihovom tjelesnom stavu. 

Ljudske i duhovne potrebe osoba 
shizoidne obrane 

Takvi ljudi imaju potrebu osjećati 
se sigurnima u fizičkome svijetu na 
Zemlji. Također trebaju naučiti povezati 
se s ljudima kroz međusobne odnose. 
Trebaju naučiti živjeti u sadašnjem 
trenutku koji ima prošlost i budućnost. 
Na duhovnoj razini, trebaju spoznati 
da u njima postoji Bog, te da taj 
unutarnji Bog predstavlja jedinstvenu 
Božansku bit svake osobe. 

Koja je vaša negativna reakcija na 
shizoidnu obranu? 

Pokušajmo vidjeti kakva bi mogla 
biti vaša negativna reakcija kada se 
ljudi brane na ovakav način. 

Sto činite kada raspravljate sa 
shizoidnim karakterom koji uzmiče? 
Ljutite li se zato što na vas ne obraća 
pozornost i gurate li ga s još više 
energije? Ako činite upravo to, on će 
se još više prestrašiti i ustuknuti. Sljedeć 
puta će biti još teže doprijeti do njega. 
Slika 15-3 pokazuje što se može 
događati u vašem polju kada se 
naljutite i gurate i što shizoidni karakter 
radi reagirajući na bijes. 

Reagirate li osjećajem napuštanja 
te grabite osobu? Vučete li je? Ako da, 
ona će otići još dalje. Sto ćete tada 
učiniti? Još jače vući? Slika 15-4 


pokazuje što činite kada grabite i vučete 
i što shizoidni karakter čini reagirajući 
na to. 

Zastajete li i zaustavljate svoj ener¬ 
getski protok? Kada zastajete, ponirete 
li duboko u sebe? Tako je shizoidni 
karakter negdje vani, a vi negdje unutra. 
Ne promašujete li jedno drugo na 
takav način? Ili ostajete prisutni dok 
stojite i jednostavno čekate? Možda 
nestrpljivo zahtijevajući od osobe da 
požuri i vrati se? Neće se vratiti. 
Pogledajte rezultat toga na slici 15-5. 

Zapadate li u poricanje i popušta¬ 
nje? Pristajete li jednostavno na ono 
što se događa, negirate to i nastavljate 
razgovarati kao da vas slušaju, te tako 
gubite vrijeme? Jeste li postigli cilj? 
Sumnjam. Pogledajte sliku 15-6. 

Ili i vi odlazite, tako da nitko ne 
komunicira? Slika 15-7 prikazuje obje 
osobe koje su otišle. 

Često će se shizoidni karakter 
poslužiti drskošću dajući vam do znanja 
kako je vidovit, razvijeniji i duhovniji 
od vas ne bi li vas zaplašio i udaljio 
od sebe. Kako tada reagirate? Slažete 
li se da “duhovan” i “vidovit” znači 
“razvijeniji” i stoga bolji pa se povlačite 
iz kontakta? Ili vas to ljuti pa još jače 
navaljujete? Ili pak ne reagirate na 
varku? No čak i tada morate promijeniti 
svoje energetsko polje. Ako želite shizo¬ 
idnom karakteru pomoći da se osjeća 
sigurnim i odustane od obrane, spustite 
se na zemlju i počnite komunicirati 
tako da možete zajedno ostvariti to 
što ste već željeli. 

Kako na pozitivan iscjeljujući 
način odgovoriti na shizoidnu 
obranu 

Slika 15-8 (u boji) prikazuje kako 
biste mogli podesiti svoje energetsko 
polje za interakciju s ljudima shizoidne 

obrane da bi se oni osjećali sigurnima. 
Radi se o odgovoru koji je tako 
osmišljen da vas oboje što prije izvede 
iz straha i obrane natrag u stvarnost i 
zajedništvo. Rabit ćemo različite varija¬ 
cije tri glavna tipa interakcija polja 
(harmoničku indukciju, bioenergetske 
zrake i spone) i četiri vrste energetskoga 
protoka (guranje, povlačenje, zaustav¬ 
ljanje i odobrenje) da bismo stvorili 
siguran prostor za našega prijatelja sa 
shizoidnom obranom. 

Pravilo broj jedan glasi da nikakvim 
bioplazmatičkim zrakama ne prolazimo 
kroz ranjivi omotač. Razmišljajte o 
sedmoj razini aurinog polja ove osobe 
kao o razbijenoj kori jajeta. To znači 
da će svaka bioplazmatička zraka koju 
pošaljete odmah kroz nju proći i osoba 
će u trenu nestati. Druga stvar koju 
morate zapamtiti jest da je energija- 
svijest shizoidnoga karaktera visokih 
frekvencija i da je na višim razinama 
polja. Stoga morate, da biste do njega 
doprli, podići svoje vibracije na visoku 
frekvenciju i omogućiti mu da ih osjeti 
harmoničkom indukcijom. 

To ćete učiniti usmjerivši pozornost 
na višu duhovnu razinu koju poznajete. 
Dovedite svijest do najpotpunijeg isku¬ 
stva svoje više duhovnosti zamišljajući 
ga, gledajući ga, osjećajući ga, slušajući 
ga, njušeći ga i kušajući ga. Ako to 
možete postići istovremeno sprječavajući 
stvaranje bilo kakvih bioplazmatičkih 
zraka, druga će se osoba početi osjećati 
sigurnom. Da biste spriječili projiciranje 
bioplazmatičkih zraka, usredotočite um 
sferno, istovremeno u svim pravcima. 
Osjetite jajoliki oblik vašega polja. 
Osjećajte njegove pulsacije. Osjećajte 
rubove svojih granica i neka takvima 
ostanu. Ne usmjeravajte um ni na 
što. 

Dok to radite, možda nećete biti 
u stanju izravno se suočiti s osobom 
ili je gledati u oči, jer će to biti 


prijeteće. No to je u redu. Kada ste 
usklađeni te harmoničkom indukcijom 
stupite u kontakt s osobom, možete 
lagano smanjivati frekvenciju vibracija 
vašega polja. Harmoničkom indukcijom 
utječite na polje druge osobe kako bi 
se i njegove frekvencije smanjivale 
zajedno s vama. To ćete učiniti tako 
što ćete se jednostavno potpuno opustiti 
i umiriti. To će umiriti i osobu. Zamislite 
da hodate među drvećem po lijepoj 
zelenoj travi. To će vašu frekvenciju 
spustiti na uravnoteženu frekvenciju 
zemlje. 

Sljedeća interakcija zahtijeva mnogo 
napredniju kontrolu vašeg energetskog 
polja, pa se nemojte uznemiravati ako 
to ne možete izvesti. Dodajem je za 
one čitatelje koji imaju višu razinu 
aurine kontrole te im može biti od 
koristi. Kada ste postigli osjećaj sigur¬ 
nosti zatražite dopuštenje da dodirujete. 
Ako ste dobili dopuštenje, zamolite 
osobu da ustane i savije koljena. Zatim 
pažljivo stavite desnu ruku na stražnju 
stranu druge čakre. Pazite da u ruci 
održavate mirne vibracije i da ne šaljete 
zrake. Zatim veoma pozorno dopustite 
bioplazmatičkoj zraki da poteče iz vaše 
ruke. Namjerom je usmjerite prema 
dolje kroz središte tijela osobe u zemlju. 
Ta će je zraka povezati sa zemljom. 
Kada je to učinjeno, dopustite sponama 
da povežu vašu srčanu i treću čakru s 
njezinima. Spone će morati izaći iz 
središta vaših čakra i same uroniti u 
čakre druge osobe, jer ona ne zna 
kako bi ih povezala. 

Rezultati pozitivnog iscjeljujućeg 
odgovora 

Ako ste u stanju postići samo dio 
ovoga gore, mnogo ćete pomoći takvoj 
osobi da međusobne odnose vidi 
mnogo sigurnijima. Važno je upamtiti 

da netko sa shizoidnom obranom 
najvjerojatnije ne zna što je sigurnost 
u ljudskim interakcijama ili povezanost 
koju mi osjećamo kada naše spone na 
zdrav način vežu naše srčane i treće 
čakre. 

Za shizoidni karakter bitno je naučiti 
povezati se u međusobnim odnosima, 
jer jedino putem njih mogu ispuniti 
svoju najdublju duhovnu potrebu da 
svoju osobnost dožive kao Božansku. 
Oni Boga doživljavaju u sveopćem 
obliku, ali ne i u osobnom obliku. 
Oni u sebi moraju pronaći individua- 
liziranog Boga. To mogu jedino naučiti 
kroz komunikaciju s drugim ljudskim 
bićima. Siguran prostor koji ste svojim 
aurinim poljem u tu svrhu za njih 
stvorili, mnogo će im pomoći! 

Kada sljedeći put voljena osoba 
krene na vas svojim zrakama, u redu 
je ako reagirate na normalan uobičajeni 
način. Reakcija će vjerojatno biti prebrza 
da bi se mogla spriječiti. No čim se 
uhvatite u tome, sjetite se da je uzrok 
strah - i prijateljev ispad zrakama, i 
vaša obrambena reakcija. Savijte koljena, 
uzemljite se u tlo, duboko udahnite i 
započnite s pomaganjem kao na slici 
15-8 (umetak u boji). Vaš će se prijatelj 
vratiti i ponovno ćete oboje komuni¬ 
cirati! Ispočetka to može biti jako teško 
jer ćete vjerojatno automatski otići u 
svoju karakternu obranu. No, što više 
vježbate, postajat će sve lakše i umjesto 
da gubite dragocjeno vrijeme i energiju 
na obranu, krenut ćete u mnogo 
potpunije iskustvo života i zajedništva. 

Kako da se izvučete iz shizoidne 
obrane 

Ako se nađete u stratosferi, najprije 
trebate primijetiti da se tamo nalazite. 
Zatim shvatite da ste tamo zato što se 
bojite. Da se ne biste bojali, trebate 
promijeniti to što činite. Najprije savijte 


koljena i duboko udahnite. Držite oči 
otvorenima. Neka su vam koljena i 
dalje savijena pa se usredotočite na 
vrh glave. Spuštajte svijest iz vrha glave 
u lice, zatim vrat, gornji dio grudi i 
tako dalje i tako dalje, sve dok vaša 
svijest ne stigne do dna stopala. Osje¬ 
ćajte tabane, a zatim krenite dalje u 
zemlju. Ponavljajte mantru: “Siguran 
sam. Ovdje sam.” Kada čvrsto osjetite 
tlo pod nogama, pokušajte osjetiti 
osobu koja s vama komunicira. Ako 
djeluje toplo i prijateljski i pokušava 
doprijeti do vas, pomognite joj. 
Pokušajte prijatelju otvoriti srce i solami 
pleksus i dopustiti mu da se s vama 
poveže na topao, ljudski način. 


Obrambeni sustav oralnoga 
karaktera 


Glavni problem oralne obrane 

Glavni problem muškarca ili žene 
koji se koriste oralnom karakternom 
obranom jest prehrana. Oralni karakteri 
su mnoge živote proveli u oskudici. 
Vjerojatno su živjeli u vrijeme opće 
gladi te su skapali do smrti ili su 
morali proći kroz grozote odabira osobe 
koja će dobiti ono malo hrane što je 
ostalo. Oralni karakteri nisu imali priliku 
stalno biti sitima, pa se boje da nikada 
neće dobiti dovoljno. 

Budući da su oralni karakteri u 
ovaj život došli da bi iscijelili to uvje¬ 
renje, privući će okolnosti u djetinjstvu 
kojima će ga sebi u ovome životu 
predočiti. Oni su rano doživjeli napu¬ 
štanje i boje se da će se to opet 
dogoditi. Obično se radi o roditeljskom 
napuštanju. U kojoj se mjeri to doista 
dogodilo nije toliko važno koliko način 
na koji su to doživjeli. 

Klasični primjer stvaranja oralne 
karakterne obrane jest majka koja nema 
dovoljno vremena da bi dovršila do¬ 
jenje. Ako se dijete odvaja od prsa 
prije nego što je sito, neće imati 
iskustvo tolike sitosti i zadovoljstva da 
ih automatski gura od sebe. dijete se 
šišajući sjedinjuje s majkom. To najviše 
sliči povratku u maternicu. Prilikom 
toga spajanja dijete sebe doživljava 
kao majku. Majku doživljava kao Boga 
i sebe kao Boga koji je majka. Majčino, 
Božje i djetetovo biće jesu jedno. Da 
bi dijete osjećalo svoje biće, mora biti 
ispunjeno bićem majka/Bog. Samostal¬ 
no, mora imati dovoljno da bi se 
moglo individualizirati i doživljavati 
svoju vlastitu Božansku bit. Dijete se 
tome uči bivajući sitim nakon dojenja. 

Ako je dojenje za majku bolno, ili 
dijete odvaja od prsa prije nego što 
je završilo, ili ako se žuri, pa je 
nestrpljiva i želi da dijete požuri, ona 
na neki način napušta dijete. Ako se 
to ponavlja, dijete će biti nervozno i 
neće moći brzo uzimati mlijeko produ¬ 
žujući stoga vrijeme hranjenja i pogorša¬ 
vajući situaciju. Na kraju će naučiti 
napuštati majku prije nego što ona 
napusti njega. No tim procesom dijete 
ne stiče iskustvo spajanja sa svime što 
postoji (majčina bit) i potom individuali- 
ziranja. Takvi ljudi odrastaju bez jasnog, 
potpunog iskustva vlastite biti, izvora 
Božanskog u sebi. Umjesto toga, ona 
se doživljava kao slaba i nedovoljna. 

Ta novorođenčad je također svoje 
roditelje doživljavala kao nekoga tko 
od njih usisava energiju. Oni su to 
vjerojatno i činili. Nažalost, njihove 
su se majke ili oba roditelja koristili 
sponama treće čakre da bi oduzimali, 
a ne davali. 

Roditelji su od njih također uzimali 
energiju bioplazmatičkim zrakama 
kojima su se za njih zakvačili. Nikada 
nisu naučili povezati se sa zemljom. 


Obrambena djelatnost koju oralni 
karakter poduzima protiv straha 

Kao rezultat toga, obrambeno djelo¬ 
vanje oralnoga karaktera sastoji se u 
usisavanju energije od drugih. Oni će 
to nesvjesno raditi na više načina: 
pokušavajući spone treće čakre povezati 
s drugima kako bi njima vukli energiju 
poput svojih roditelja; pokušavajući 
usisavati energiju bioplazmatičkim zraka¬ 
ma koje se stvaraju prigodom kontakta 
očima, svojim “očima usisivačima”; 
ili dugačkim, dosadnim razgovorima 
kada govore previše tiho. Kada govore 
pretiho da bi ih drugi razumjeli, ovi 
izbacuju bioplazmatičke zrake u naporu 
da bolje čuju. Oni tada usisavaju ener¬ 
giju kroz te zrake nastavljajući govoriti 
tiho. Slika 15-9 prikazuje obranu 
oralnoga karaktera usisavanjem. 

Negativni učinci oralne obrambene 
djelatnosti 

Rezultat takvih obrambenih djelat¬ 
nosti jest osjećaj još veće oskudice u 
svijetu onih koji koji tako obrambeno 
djeluju. U stvari, ljudi koji se koriste 
oralnom obranom odbijaju hranjenje i 
ne poznaju ga. Budući da svoj ener¬ 
getski sustav rabe za usisavanje energije 
od drugih, nikada svoje čakre ne razviju 
u normalne široke čakre koje bi njihovo 
polje prirodno hranile energijom. Oni 
su se usredotočili na hranjenje izvana, 
a ne kroz čakre ili iz svojega unutarnjeg 
izvora. Ili ne mogu kontaktirati sa svojim 
unutarnjim izvorom ili je on preslab. 
Stoga njihovo polje stalno ostaje slabo 
i ovisno o probavljenoj energiji drugih, 
stvarajući negativnu povratnu spregu 
koja ih održava pothranjenima i ovis¬ 
nima o energiji drugih ljudi. Zbog 
takvoga ponašanja ljudi ne vole mnogo 
boraviti u blizini oralnih karaktera, te 
je napuštenost realizirana, jer ih ljudi 

izbjegavaju. Oni tako stvaraju životna 
iskustva koja dokazuju da nikada neće 
imati dovoljno. I evo ih uhvaćene u 
začaranome krugu. 

Kako znamo da se netko koristi 
oralnom obranom 

Lako prepoznajemo kada ljudi 
aktivno rabe oralnu obranu, jer će se 
praviti bespomoćnima i željeti da 
umjesto njih obavljate stvari ili o njima 
skrbite na način koji nije normalan za 
odraslu osobu. Mogu govoriti pretiho 
ili se mogu truditi gledati vas u oči. 
No u njihovim očima vidite bespomo¬ 
ćan tip molbe koji kaže: “Učini to za 
mene. Skrbi o meni umjesto da raz¬ 
mjenjujemo davanja i primanja kao 
odrasle osobe.” 

Ljudske i duhovne potrebe 
nekoga s oralnom obranom 

Ti ljudi trebaju steći iskustvo potpu¬ 
ne sitosti u kojem su oni osoba koja 
može nahraniti. Moraju naučiti kako 
će to sebi priuštiti. Trebaju doživjeti 
pun i moćan izvor života koji postoji 
unutar njih, u njihovoj središnjoj 
zvijezdi. 

Koja je vaša negativna rekcija na 
oralnu obranu? 

Ponovno ćemo istraživati glavne 
reakcije ljudi na karakterne obrane u 
smislu pet načina energetskog protoka: 
guranja, povlačenja, zaustavljanja, odo¬ 
bravanja i uzmaka. 

Sto činite kada se družite s ljudima 
koji se prave bespomoćnima i uzimaju 
i uzimaju i uzimaju i ne vraćaju? Ljutite 
li se jer usisavaju vašu energiju, te ih 
na negativan način gurate s još više 
energije dok ne prestanu? Naljutite li 


se i uvrijedite ili ih ušutkate i zgazite 
energijom? Od toga će se osjećati još 
gore. Ako tako postupite vjerojatno će 
se slomiti i postati još bespomoćnijima. 
Sljedeći put će biti teže do njih 
doprijeti. Slika 15-10 pokazuje što bi 
se u vašem polju moglo dogoditi kada 
se naljutite i gurate i što oralni karakter 
čini reagirajući na bijes. 

Reagirate li osjećajem napuštenosti 
pa se hvatate za njih? Možda i vi 
povlačite? Ako je tako, oni će ili vući 
još jače i usisati vas ili će se slomiti. 
Što ćete tada učiniti? Još jače vući? 
Slika 15-11 pokazuje što se zbiva kada 
grabite i povlačite i što oni čine reagi¬ 
rajući na to. 

Zastajete li i zaustavljate svoj ener¬ 
getski protok tako da oni ne mogu do 
vaše energije? Kada zastajete, ponirete 
li duboko u sebe? Onda je oralni 
karakter vani pokušavajući doći do vas 
i usisavati, a vi ste na putu prema 
unutra. Mimoilazite li jedno drugo na 
taj način? Ili ostajete nazočni i jedno¬ 
stavno čekate da prestanu usisavati - 
možda nestrpljivo zahtijevajući da požu¬ 
re i odustanu? Neće prestati. Zaustavljate 
li svoju energiju tako da više ništa ne 
biva usisano? Prestajete li slušati i 
napuštate ih? Pogledajte rezultate vašeg 
prekida na slici 15-12. 

Zapadate li u poricanje i odobra¬ 
vanje? Možda jednostavno dopuštate 
to što se događa, poričete problem i 
nastavljate razgovor kao da se ono što 
je na površini doista i događa? Umara 
li vas to? Reagirate li skrbno? Dopušta- 
tate li osobi da zakvači spone treće 
čakre kako bi crpila energiju iz vaše 
treće čakre? Ako je tako, vjerojatno 
ćete to osjetiti. Ulijevate li u njih mnogo 
energije svojim bioplazmatičkim zrakama 
koje im pružate onako kako oni od 
vas zahtijevaju? Naginjete li se prema 
njima da biste ih bolje čuli u naporu 
da im pomognete? Dopuštatate li da 

Slika 14-1 Ružičaste aure zaljubljenih osoba 





Slika 15-8 Iscjeljujući odgovor na shizoidnu obranu 


Slika 15-15 
Iscjeljujući odgovo: 
na oralnu obranu 







Slika 15-22a Iscjeljujući odgovor na psihopatsku obranu 





Slika 15-22b Iscjeljujući odgovor na psihopatsku obranu 




Slika 15-29a Iscjeljujući odgovor na mazohističku obranu 




Slika 15-29b Iscjeljujući odgovor na mazohističku obranu 





Slika 15-36 Iscjeljujući odgovor na krutu obranu 









Slika 15-39 Aurino polje 
dvoje ljudi u skladnoj vezi 

Slika 17-1 Hara zdrave osobe 

Slika 18-2 Razina središnje zvijezde skupine ljudi 

bespomoćni pogled njihovih očiju uzi¬ 
ma vašu energiju te se tako psihički 
slažete da je oni sami sebi ne mogu 
priskrbiti, a vi je možete mnogo dati? 
Nasjedate li na to? Pomaže li im to? 
Ne baš - pomaže im da nastave na 
način kojim se koriste od ranoga dje¬ 
tinjstva. To nije rješenje. Slika 15-13 
prikazuje brižnu reakciju na oralnu 
obranu. 

Reagirate li izbjegavanjem takve 
osobe i prema tome napuštajući je? 
Ili se povlačite i odlazite tako da u 
vašem tijelu ne ostane energije za 
usisavanje? Oni će to doživjeti kao 
napuštanje pa će ili jače usisavati ili 
se slomiti i odustati potvrđujući još 
jednom svoj najgori strah. Slika 15-14 
prikazuje tu kombinaciju obrana. 

Kako na pozitivan iscjeljujući 
način odgovoriti na oralnu 
obranu 

Slika 15-15 (umetak u boji) poka¬ 
zuje kako možete svoje energetsko 
polje prilagoditi interakciji s ljudima 
oralne obrane da bi se osjećali sigur¬ 
nima, da biste im pomogli steći iskustvo 
potpune sitosti i da biste im pokazali 
da oni to mogu sami postići. 

Pravilo broj jedan glasi — ne 
dopustiti im da energiju usisavaju na 
uobičajene načine. Stoga im nemojte 
dopustiti da povezuju spone svoje treće 
čakre s vašom kako bi od vas crpili 
energiju. Dobar način na koji ćete to 
izbjeći jest ne stajati izravno ispred 
tih ljudi. Ne suočavajte se s njima. 
Stanite postrance i zamislite lijep čvrst 
zaslon preko svoje treće čakre koji će 
ih spriječiti da se povežu svojim spo¬ 
nama. Ne gledajte ih u oči i ne 
dopuštajte da iz vas izlaze bioplazma- 
tičke zrake na njihov zahtjev. Međutim, 
dobro je puniti njihovo aurino polje 


koristeći se bioplazmatičkim zrakama. 
To je zapravo vrlo lako namjerno učiniti. 
Jednostavno se opustite i zamislite 
predivne, obojene bioplazmatičke zrake 
energije kako iz vaših ruku teku u 
treću čakru druge osobe. Radite to 
bez fizičkoga dodira. Istodobno ih 
ohrabrujte da stanu na svoje vlastite 
noge. Činite to ohrabrujućim izjavama 
kojima ćete osobi reći da ima snažne 
noge i snažan unutarnji izvor života. 
Recite im da to mogu. Tako ćete im 
pružiti iskustvo ispunjenosti bez forsira¬ 
nja uobičajene obrane zbog koje su 
stalno nedovoljno napunjeni. 

Sada ćete naići još na jedan prob¬ 
lem u svezi s njihovom obranom. Glavni 
način kojim ljudi oralne obrane primaju 
jest kontrolirano usisavanje. Oni usisava¬ 
njem kontroliraju ulazak energije. Ako 
im dajete izvan toga kontroliranoga 
načina primanja, zaustavit će ga i neće 
biti u stanju primiti mnogo energije. 
Nakon nekoga vremena, dopustit će 
da malo uđe. Zatim će odlučiti da to 
nije dovoljno ili da predugo traje, pa 
će ga opet zaustaviti; to jest, oni će 
napustiti vas prije nego što vi napustite 
njih. Na takav način napuštaju sebe. 
To kretanje naprijed-natrag nastavit će 
se tijekom procesa punjenja pa će 
zato dugo trajati. Čim postanete frustri¬ 
rani, oni će ga zaustaviti i još više sve 
produžiti. Borit će se s vremenom kao 
s neprijateljem. U toj borbi, za njih 
nikada neće biti dovoljno vremena. 
Bit će na kušnji vaša spremnost da 
ostanete, da budete uz njih i nastavite 
raditi sve dok proces punjenja ne bude 
završen. 

Kada je polje takve osobe već do¬ 
voljno napunjeno, usredotočite um i 
namjeru na usmjeravanje energije iz 
njihovog polja prema dolje u zemlju 
kako bi se uspostavila snažna veza sa 
zemljom. Zamislite kako se otvara nji¬ 
hova prva čakra da bi omogućila ulazak 

Slika 15-14 Oralna obrana i reakcija uzmicanja 

više energije u nju iz zemlje. To nije 
teško ako ostanete povezani bioplazma- 
tičkim zrakama. Pomoći će vam gledanje 
u dio tijela na koji ste se usredotočili. 
Ako je osoba sposobna uzemljiti se, 
energija će automatski poteći prema 
gore u njihovo tijelo poput arteškoga 
bunara. Neće je morati usisavati u 
sebe. Kada se to dogodi, prekinite 
svoju bioplazmatičku djelatnost i oslo¬ 
bodite se energetskog kontakta s njima 
kako bi se sami punili. 

Učinci pozitivnog iscjeljujućeg 
odgovora 

Ako ste u stanju ostvariti dio nave¬ 
denih postupaka, veoma ćete pomoći 
svojemu prijatelju oralnoga karaktera 
da pronađe način hranjenja samoga 
sebe. To je vrlo važno, jer radeći na 
sebi, ti će ljudi otkriti da ispod straha 
da neće dobiti dovoljno, vjeruju da 
sami nisu dostatni. Veoma mladi, ostali 
su uvjerenima da njihova bit nije dostat¬ 
na. Naučiti zasititi same sebe jednako 
je kao prihvatiti da jesu dostatni. Kada 
jednom to učine, moći će naučiti po¬ 
vezati se u međusobnom odnosu bez 
uobičajenog usisavanja. Njihovi će odno¬ 
si postati zdrava razmjena energije 
između dvoje jednakih ljudi. Vremenom 
će se i njihova veza mijenjati. To neće 
biti nešto protiv čega se treba boriti 
da bi se dobilo više. Umjesto toga, 
imat će mnogo vremena za život. 

Na duhovnoj razini, zadatak tih 
ljudi jest naučiti pronaći individualnog 
Boga u sebi. Jedino će kroz međusobne 
odnose biti u stanju spoznati da je 
njihova Božanska srž jednako sjajna i 
puna kao u bilo koga drugoga. Kroz 
odnose će naučiti da je izvor života 
bezvremensko biće u njima. 

Stoga sljedeći put kada se vaš 
prijatelj ili voljena osoba bude pravio 
bespomoćnim ili bude usisavao vašu 


energiju, imajte na umu da to znači 
da se on ili ona boji. Ti se ljudi boje 
da nisu dostatni. Oni ne vjeruju da je 
njihova prava bit dostatna. Ako reagirate 
na strah, to je u redu. Čim primijetite 
da se branite protiv usisavanja ili 
bespomoćnosti, duboko udahnite i usre¬ 
dotočite se na opuštanje. Savijte koljena, 
uzemljite se, centrirajte se i dišite. 
Vrijeme je da pomognete - sigurna 
sam da možete! 

Kako da se izvučete iz oralne 
obrane 

Ako primijetite da se osjećate 
bespomoćno i pokušavate nekog drugog 
nagovoriti da umjesto vas nešto učini, 
duboko udahnite i opustite se. Recite 
sebi da posjedujete sve vrijeme na 
svijetu. Ustanite. Savijte koljena, uzem¬ 
ljite se. Usmjerite pozornost na svoju 
središnju zvijezdu. Tu se nalazi izvor 
svega što ćete ikada trebati. Niste 
bespomoćni. Možete sve učiniti. Vi ste 
Bog. Ponavljajte mantru: “Ja sam do¬ 
voljan. Ja sam dovoljan.” 


Obrambeni sustav 
psihopatskoga karaktera 


Glavni problem psihopatske 
obrane 

Izdaja je glavni problem ljudi koji 
rabe obranu psihopatskoga karaktera. 
Vjerojatno su mnoge živote proveli 
kao ratnici, boreći se za veliku stvar. 
Na osobnoj razini su mnogo žrtvovali, 
borili se i dobili svoje bitke. Znali su 
da je njihova stvar bila ispravna, da 
su oni bili ispravni, znali su da su bili 
dobri i zato su pobjeđivali. Prava stvar 
je njih učinila dobrima, a neprijatelja 

lošim. No, na kraju su ti ljudi bili 
izdani, srušeni i vjerojatno su ih ubili 
oni kojima su najviše vjerovali. Zašto? 
Zato što pobjeda zahtijeva suparnika. 
Ako je netko u pravu, netko drugi je 
u krivu. Oni su i dalje dobri u pobje¬ 
đivanju . 

Upravljanje zemljom zahtijeva razli¬ 
čite vrste vođenja. Zahtijeva timski rad 
i suradnju gdje je svatko dobar i 
mnogi su u pravu, a ne samo vođa. 
Stoga ljudi psihopatske strukture nikada 
ne uspiju prijeći granicu od ratnika 
do kralja ili kraljice. Psihopatski karak¬ 
teri su još uvijek ratnici koji pokušavaju 
pobijediti u ratu koji više ne postoji. 
Posljedica toga jest da duboko u sebi 
više nikome ne vjeruju. Svatko je na 
kraju njihov neprijatelj, čak i najbliži 
suradnici. Oni život vide kao bojno 
polje. 

Obitelj u kojoj se psihopatski karak¬ 
ter odlučio roditi postaje sljedećom 
bojišnicom. Ljudi u njoj s kojima su 
najbliži postaju sljedećim izdajnicima. 
Oni su mnogo puta u životu doživjeli 
izdaju. Bili su rano u životu izdani od 
strane jednog ili oba roditelja. U rano¬ 
me djetinjstvu pobjeda je bila veoma 
važna. Netko je, obično roditelj, morao 
biti u pravu i pobijediti. Osoba koja 
je pobijedila dokazala je da je dobra, 
a osoba koja je izgubila bila je loša. 
Obično je roditelj suprotnoga spola 
imao problema s bračnim drugom, te 
je mnoge potrebe koje je on trebao 
podmiriti prebacio na dijete. Taj se 
roditelj koristio zavođenjem da bi kon¬ 
trolirao dijete. 

Ono je postajalo mamin “pravi 
muškarac” ili tatina “predivna mlada 
dama” te mu je na lukav način rečeno 
koliko je bolje od drugog roditelja. 
Roditelj istoga spola bio je loš, a 
dijete je bilo dobro. Djetetu je data 
odgovornost iznad njegove mlade dobi 
i poticano je da brzo naraste. Takva 


su djeca srce darovala roditelju suprot¬ 
noga spola, no tu nije bilo seksa. 

Naravno, kada se u pubertetu 
iskazala njegova seksualnost, stvar je 
pukla. Roditelj suprotnog spola bio je 
strahovito ljubomoran na svakoga uđva- 
rača. Dijete ne može imati seksualne 
osjećaje i mora voljeti samo roditelja. 
Danas je za ljude psihopatske obrane 
veoma zastrašujuće imati i seksualnost 
i srce. Imati oboje znači izdati roditelja 
i biti loš. U tom su području oni 
veoma ranjivi. Boje se ljudi istoga spola, 
jer ih podsjećaju na roditelja istog 
spola. 

Naravno, prava izdaja dolazi od 
roditelja koji su koristili i kontrolirali 
takvo dijete da bi zadovoljili potrebe 
koje je trebao ispuniti njihov bračni 
drug s kojim nisu mogli riješiti pro¬ 
bleme. 

Tako su se ponovno ljudi psiho¬ 
patske obrane borili za svoju stvar 
(“dobar” roditelj suprotnoga spola 
protiv “lošeg” roditelja istoga spola) 
i navodno pobijedili (ljubav “dobroga” 
roditelja). No na kraju ih je izdao 
roditelj za kojega su se borili, jer je 
nakon svega ili ostao s istim bračnim 
drugom ili je doveo novoga. 

Stoga ti ljudi nose mnogo straha i 
svijet vide kao bojno polje gdje su 
prinuđeni boriti se. Boje se izdaje 
najbližih prijatelja, te se boje i njih. 
Osjećaju se slomljenima pod teškim 
teretom koji moraju nositi. 

Obrambeno djelovanje koje 
psihopatski karakter poduzima 
protiv straha 

Zbog straha, obrambeno djelovanje 
psihopatskih karaktera sastoji se u 
izvlačenju prema gore iz svojih tijela 
nastojeći biti većima i narasti brže od 
normalnoga kako bi preuzeli odgovor¬ 
nosti odraslih. To ih odvaja od zemlje 

i čini da se osjećaju manje sugurnima. 
Njihova energetska polja su mnogo 
više napunjena u gornjoj nego u donjoj 
polovici. Da bi održavali taj pomak, 
oni također potiskuju energiju prema 
stražnjoj strani tijela kako bi jačali 
snagu volje. Budući da su srčane spone 
s roditeljem suprotnoga spola uprljane 
izdajom, bojat će se povezati s nekom 
drugom ženom ili muškarcem. 

Budući da je život obilježen borbom 
za pravu stvar, psihopatski karakteri 
su skloni životu pristupiti na agresivan 
način. Osjećajući se napadnutim od svi¬ 
jeta, svoju energiju prebacuju na volju 
na stražnjoj strani leđa i zatim prema 
gore preko glave na pretpostavljenoga 
napadača. To se događa snažno i oštro 
i govori: “Ti si loš.” Slika 15-16 prika¬ 
zuje psihopatsku obranu. 

Negativni učinci psihopatske 
obrane 

Ljudima koji rabe psihopatsku obra¬ 
nu, ta obrambena djelatnost čini fizički 
svijet još nesigurnijim. Ustvari, oni su 
napadači a da to ne znaju. Njihovo 
im agresivno ponašanje vraća agresiju 
svugdje gdje se okrenu. Stalno se mo¬ 
raju boriti i osjećaju se izdanima, jer 
se svađaju sa svojim najbližim prija¬ 
teljima. Njihovo energetsko polje nije 
uzemljeno, te ne mogu crpsti životnu 
snagu iz zemaljskih energija, pa se 
osjećaju slabima i bez potpore. Premije- 
štajući svoju energiju prema gore i 
ispraznivši prvu i drugu čakru, ti ljudi 
čine sebe još osjetljivijima prema “izvla¬ 
čenju tla pod nogama”. 

Oni imaju problema sa seksualnosti 
jer je njihova druga čakra nedovoljno 
napunjena. Oni su zavodnici, no zavo¬ 
đenje ne dovodi do dugotrajnih veza, 
jer srce i seksualnost ne idu zajedno. 
Kada i stvore srčane spone, predodre¬ 
đeni su za izdaju. Muškarac će očekivati 


da ga žena prevari; žena očekuje da 
je muškarac prevari. Ili su oni ti koji 
prevare prvi. 

Sto se više njihovo životno iskustvo 
osvješćuje, to su više uhvaćeni u borbi 
za pobjedu kako bi dokazali da su 
dobri. Oni vide život kao dobar ili loš 
pa se boje da su možda oni loši. 
Kada pobjeđuju, dobri su; kada gube, 
to je dokaz da su loši. Stoga uvijek 
biraju bitke koje će dobiti tako da se 
mogu osjećati dobro, a svijet vide kako 
im pokušava dokazati da su loši. No 
oni ustvari nikada ne pobjeđuju, jer 
je sve to njihova projekcija! 

Također preuzimaju na sebe više 
nego što mogu obaviti, jer su ih tako 
učili od malih nogu. Preuzimaju težak 
teret, odriču se osobnih potreba, opte¬ 
rećuju se i dalje i na kraju nailaze na 
izdaju koja ih slama. Oni mnogo rade 
i preuzimaju više odgovornosti nego 
što je zdravo, jer je to način kojim će 
kontrolirati druge. Misle da moraju 
kontrolirati ljude oko sebe da bi pre¬ 
živjeli. Obično su zdravi i radit će dok 
se ne slome, možda zbog infarkta, 
ovisno o tome koliko su im srčane 
spone postale zapletene zbog doživljaja 
izdaje koje u njima pohranjuju. Mogu 
imati problema s leđima ili zglobovima 
zbog preuzimanja teških tereta. 

Ljudi koji rabe psihopatsku obranu 
hitaju naprijed u vremenu. Nikada nema 
dovoljno vremena za sve što trebaju 
učiniti. Oni se nikada neće zaustaviti i 
biti u ovome trenutku nego žive u 
budućnosti koja nikada ne stiže. Oni 
svoju bit doživljavaju istinitom i kada 
su usklađeni s uzrokom, doživljavaju 
jedinstveni princip unutar njega. No 
ne doživljavaju ili nemaju povjerenja 
u Božansku osobnost drugih. 

Ti ljudi pogrješno misle da je njihov 
životni zadatak vođenje borbe za neku 
veliku stvar. Kasnije ćemo vidjeti da 
to nije tako. 

Kako znamo da netko rabi 
psihopatsku obranu 

Najlakše ćete otkriti koristi li se 
netko psohopatskom obranom ako 
promatrate ne pokušava li s vama 
zapodjenuti svađu i zatim dokazati da 
ste u krivu. Ne samo da ste u krivu, 
nego se podrazumijeva da ste stvarno 
loši kada ste u krivu. 

Oni će također biti veoma voljni 
pomoći vam oko vašega problema. Oni 
osobno nemaju problema. (Da imaju, 
bili bi loši. Loše ne znači samo loše - 
nego opako.) 

Na primjer, ako ste iscjelitelj, vrlo 
će vam rado dopustiti da na njima 
radite, jer ćete tako bolje naučiti svoj 
posao. Kada završite, rado će ga 
kritizirati. 

Ljudske i duhovne potrebe ljudi 
psihopatske obrane 

Upamtite, sve ovo gore samo je 
maska. Ispod se nalazi krajnji užas. 
Ljudi koji rabe obranu psihopatskoga 
karaktera trebaju se osloboditi straha 
i osjećati se sigurnima. Da bi se osjećali 
sigurnima trebaju odustati od kontrole 
drugih. 

Trebaju naučiti vjerovati i sebi i 
drugima. Trebaju shvatiti da Zemlja 
nije bojno polje. Ona je mjesto zajed¬ 
ništva s drugima, mjesto gdje drugi 
odražavaju sebe. 

Trebaju odustati od borbe i skinuti 
teret. Trebaju prestati žuriti u budućnost 
i predati se Božanskom izrazu univer¬ 
zuma, a to je život na Zemlji onakav 
kakav jest u sadašnjosti. Trebaju se 
predati nesavršenoj ljudskosti i u njoj 
se osjećati sigurnima. Trebaju sebi 
dopustiti pogjreške i osjećati se sigurno 
i dobro. 

Na taj način u drugima mogu 
prepoznati božansko. 


Koja je vaša negativna reakcija na 
psihopatsku obranu? 

Pogledajmo sada koja bi mogla biti 
vaša negativna reakcija kada se ljudi 
brane na ovakav način. Ponovno ćemo 
istraživati glavne različite reakcije ljudi 
na karakterne obrane s obzirom na 
energetski protok u obliku guranja, 
povlačenja, zaustavljanja, odobravanja 
i uzmaka. 

Što činite kada komunicirate s 
nekima, a oni se s vama počinju svađati 
da bi dokazali kako su u pravu, a vi 
niste samo u krivu nego i loši? Psiho¬ 
patski karakteri to čine bacajući na vas 
svoju agresivnu energiju preko vrha 
glave. Ona prelijeće preko vas. Ljutite 
li se čineći isto? U tom slučaju će oni 
još više navaliti. Postat će agresivniji, 
pametniji pa čak i zli. Zapamtite, oni 
se osjećaju poput divlje životinje stjerane 
u kut koja se bori za život. Što se više 
vi borite, to će vam manje oni vjerovati 
i bit će to prestrašenijima. Stoga će se 
još jače boriti kako bi pobijedili. Slika 
15-17 pokazuje što se događa s vašim 
poljima ako se naljutite i gurate. 

Reagirate li tako što se osjećate 
napuštenima i grabite tu osobu? 
Povlačite li je? U tom slučaju će postati 
još agresivniji kako bi vas odgurnuli. 
Što ćete vi tada učiniti? Još više vući? 
Slika 15-18 pokazuje što činite kada 
grabite i povlačite i što oni čine 
reagirajući na to. 

Zastajete li i zaustavljate protok 
vaše energije? Ako je tako, oni će se 
jače boriti kako bi došli do vas. Kada 
zastanete, ponirete li duboko u sebe? 
U tom slučaju, oni izlaze natkriljujući 
vas - a vi ulazite. Jeste li unutra 
sigurniji? Još uvijek vas napadaju. 
Nedostaje li vam kontakt kada tako 
postupate? Ili ostajete prisutni za vrijeme 
prekida i jednostavno čekate - možda 
nestrpljivo zahtijevajući da požure i 

ušute? Neće ušutjeti. Pogledajte rezultat 
toga na slici 15-19. 

Možda poričete i odobravate. 
Dopuštate li jednostavno to što se 
događa, poričete problem i nastavljate 
razgovor kao da razgovor i povezanost 
doista postoje? Dopuštate li osobi da 
pobijedi pa se zato loše osjećate? Boli 
li vas to? Pomaže li to njima doista? 
Jesu li stvarno pobijedili? Ili su još 
jednom dokazali da je univerzum bojno 
polje. Jeste li postigli svoj cilj? Sumnjam. 
Pogledajte sliku 15-20. 

Ili uzmičete i napuštate tijelo pa 
tamo nema nikoga tko bi preuzeo 
krivicu? Oni bi mogli postati još agre¬ 
sivnijima vičući: “Gledaj me kada 
razgovaram s tobom!” Ili: “Prestani 
se pretvarati da se bojiš, znam što 
stvarno osjećaš!” Slika 15-21 pokazuje 
tu kombinaciju. 

Kako biste mogli na pozitivan 
iscjeljujući način odgovoriti na 
psihopatsku obranu 

Zapamtite, svrha pozitivnog iscjelju- 
jućeg odgovora jest oboma omogućiti 
što brži povratak u stvarnost i zajed¬ 
ništvo. Obrana psihopatskih karaktera 
će zahtijevati da se složite s njihovim 
iskrivljenim pogledom na svijet. Nemojte 
odobravati njihovu obranu, jer će je 
to samo ojačati. Obično je teže jedno¬ 
stavno odgovoriti ljudima koji rabe 
psihopatsku obranu, jer su toliko agre¬ 
sivni tvrdeći da su u pravu. Međutim, 
ako zapodjenete svađu s takvom oso¬ 
bom, vi se u neku ruku također slažete 
s njihovim pogledom na svijet naprosto 
zato što se svađate. 

Slika 15-22 (u umetku u boji) 
pokazuje što možete učiniti sa svojim 
energetskim poljem kako biste pomogli 
muškarcu ili ženi psihopatske obrane 
da se osjećaju sigurnima, da se uzemlje 
i povežu u zajedništvu. Očigledno, 


veoma je teško odgovoriti odmah na 
pozitivan način kada vas netko napada. 
Stoga nakon svoje prve negativne 
reakcije, bez obzira na to kakva bila, 
duboko udahnite i savijte koljena. 
Zapamtite, oni vas vide kao napadača 
koji misli da su oni loši. Bilo kakva 
bioplazmatička zraka koja u ovom 
trenutku kreće prema njima bit će 
doživljena kao agresivan napad. Uzem¬ 
ljite se i povucite sve bioplazmatičke 
zrake koje ste možda već izbacili. To 
ćete učiniti bivajući krajnje pasivnima 
i usmjeravajući pozornost na sebe 
istovremeno slušajući osobu. 

Vjerojatno ćete zbog toga morati 
skrenuti pogled. Ako budu zahtijevali 
da ih gledate, jednostavno objasnite 
da stvarno želite čuti to što vam žele 
reći te se stoga morate cenuirati. Usmje¬ 
rite energiju iz svojega polja prema 
zemlji tako da donja polovica polja 
bude velika, široke baze, a gornji dio 
mali. To ćete postići obraćajući pozor¬ 
nost na noge i široko područje tla iza 
vas. Zamislite ga, osjetite ga i vidite 
ga. Ne uplićite se u prepirku. Rabite 
mantru: “Bez prepirke, bez prepirke.” 
Zamislite sebe i svoje aurino polje 
kao od teflona tako da svaka agresivna 
energija koja dođe, jednostavno sklizne. 
Postanite ružičasti i zeleni. 

Recite sebi da trebate poslušati 
zrno istine u pretjeranim optužbama. 
Pretjerivanja ustvari izražavaju strah 
druge osobe, a ne vaše nedostatke ili 
ono što jeste ili niste učinili, makar 
riječi druge osobe baš to govore. Ne 
prepirite se ni oko čega. Jednostavno 
budite tu i slušajte svađu puštajući da 
negativna energija sklizne u zemlju 
kada dođe do vaše teflonske aure. 
Zapamtite, ti ljudi se groze izdaje, 
mrze samoga sebe i to poriču. Pustite 
ih da nastave dok ne završe. Govorite 
im stvari koje će im dati do znanja da 
ih nećete izdati. Na primjer, govorite 

o tome kako su dobri, kako im vjerujete 
i kako volite biti s njima i želite to i 
dalje. Zamolite ih da vam kažu više o 
situaciji o kojoj govore. Pokažite im 
da vam je stvarno stalo do promjene 
situacije i vašeg sudjelovanja u tome. 

Zatim, snizite frekvencije vibracija 
vašega polja. One su u svađama visoke, 
oštre i nazubljene. Učinite to koncentri¬ 
rajući se na zemlju i na dobar osjećaj 
koji ona stvara ispod vaših nogu 
podržavajući vas. Ili možete poželjeti 
razmišljati o stvarima koje vas čine 
mirnima, blagima i sigurnima, kao što 
je nedavna šetnja u prirodi, omiljena 
glazba ili netko s kim se osjećate 
veoma sigurnima. 

Zamišljajte tu osobu kako stoji 
pokraj vas. To bi mogao biti vaš vodič. 
Usporavajte i ublažavajte svoju frekven¬ 
ciju dok se ne izjednači s frekvencijom 
zemlje i zadržite se na tome. Jedno¬ 
stavno budite tu i dopustite svojim 
vibracijama da harmoničkom indukcijom 
utječu na psihopatski karakter. 

Ublažite svoje pulsacije do valovitog 
oblika. Mislite na nježno ljuljanje u 
čamcu na mirnom jezeru u sunčano 
poslijepodne. 

No nemojte prestati slušati, biti uz 
njih i promatrati njihovu predivnu srž. 
Tražite je, prepoznajte je i priznajte 
je. Kada se smire i vi se osjetite 
sigurnijima, dopustite zemaljskim vibra¬ 
cijama koje stvarate, sve više uključivanja 
energije iz vašega srca. Prihvatite ih 
onakvima kakvi jesu. 

Rezultati pozitivnog iscjeljujućeg 
odgovora 

Ako ste u stanju učiniti barem dio 
gornjega posla, prijatelju ćete pomoći 
otkriti da prepiranje ili svađa nisu 
toliko važni koliko prihvaćanje samoga 
sebe onakvim kakav jest. Iza nespo¬ 
sobnosti te osobe da prepozna vas, 


leži nesposobnost prepoznavanja sebe. 
Budući da ste tu prihvaćajući nju, ta 
osoba ne mora biti ništa drugo. 

Znat će da ste je slušali, makar se 
s njom možda i niste složili. Ona će 
možda misliti da jeste, ali to i nije 
važno. Ona mora imati osjećaj da ste 
je čuli. 

To će joj sljedeći put pružiti osjećaj 
sigurnosti, pa joj možda neće biti toliko 
važno da potpuno bude u pravu. Njena 
će dobronamjerost manje ovisiti o tome 
je li u pravu nego o vašem priznanju 
njene osobe i vašoj spoznaji da nije 
loša, te činjenici da ni vi niste loši! 
Vaš ostanak uz nju, prihvaćajući je s 
ljubavlju to dokazuje. Tako će steći 
jedno novo iskustvo - iskustvo zajed¬ 
ništva. 

Kada ga jednom stekne, počet će 
bivati sposobnom prepoznavati i vjero¬ 
vati Božanskoj biti u vama. Postignuvši 
to, počet će vjerovati vama i višoj volji 
vašeg odnosa. 

To znači da će biti sposobna polako 
odustajati od kontrole nad vama što 
je bio jedini način koji joj je davao 
osjećaj sigurnosti. 

Tada može započeti prepoznavati 
svoj životni zadatak na osobnoj razini 
kao predaju dobroti u sebi i drugima. 
Na svjetskoj razini, to će vjerojatno 
biti rad na nekom višem cilju, no 
ostvarit će ga ako bude radila sa sebi 
jednakima. Od ratnika do kralja stići 
će jedino prepoznajući, vjerujući i 
omogućujući širenje Božanskog u 
drugima. 

Stoga sljedeći put kada voljena 
osoba s vama započne svađu, okrivi 
vas zbog nje i navede sve zbog čega 
ste loši, samo savijte koljena, stvorite 
teflonsku auru i na trenutak se pravite 
ludi. Neće trajati dugo. 

To je najbolji način za svakoga da 
se vrati u stvarnost koja je mnogo 
ugodnije mjesto. 

Kako da se izvučete iz 
psihopatske obrane 

Ako se uhvatite kako agresivno 
navaljujete na nekoga zato što mislite 
da vas je izdao, stanite na tren. Situacija 
možda nije tako loša i vi ste pretjerali. 
Pokušajte osjetiti svoju ljudskost kao i 
ljudskost te osobe. Savijte koljena, du¬ 
boko udahnite i usmjerite pozornost 
duboko u sebe. Bojite li se? Osjećate 
li se povrijeđenim i izdanim? Je li 
vam se to već ranije događalo? Mnogo 
puta? Radi li se o obrascu koji se 
ponavlja? Branite li svoju dobrotu? Nala¬ 
zi li se vaša energija u gornjem dijelu 
tijela? U tom slučaju malo popustite i 
osjetite stopala na zemlji. Obratite 
pozornost na zemlju. Neka vam stopala 
postanu vruća. Osjećajte energiju u 
nogama. Centrirajte se u središnjoj 
zvijezdi i ponavljajte ovu mantru: “Ja 
sam siguran. Ja sam dobrota.” 


Obrambeni sustav 
mazohističkoga karaktera 


Glavni problem mazohističke 
obrane 

Upamtite, obrana mazohističkoga 
karaktera u bioenergetici ili ćore ener¬ 
getici nije jednaka Freudovoj definiciji 
mazohista. Glavni problemi muškarca 
ili žene koji rabe obranu mazohističkoga 
karaktera jesu napad i kontrola. Ti 
ljudi su vjerojatno u mnogim životima 
bili kontrolirani i zarobljeni u situaci¬ 
jama gdje im nije bilo dopušteno izraziti 
se ili pokazati se na način koji su 
željeli. U prošlim životima su vjerojatno 
patili kao zatvorenici, robovi ili zbog 
jake političke ili religiozne kontrole. 
Izražavanje ili pokazivanje sebe izvan 


prihvaćenih “norma” bilo je opasno. 
Morali su se pokoriti. 

Posljedica toga jest da duboko u 
sebi čeznu za slobodom, ali se boje 
proglasiti je. Oni ne znaju kako postati 
slobodnima. Veoma su ljuti zbog toga 
što nemaju slobodu, druge krive za 
pomanjkanje autonomije i ostaju 
zarobljeni u ovisnosti. Ne znaju kako 
izaći. 

Obitelji u kojima se izaberu roditi 
postaju njihov sljedeći zatvor, a roditelji 
sljedeći zarobljivači. Njihova majka je 
bila dominantna i požrtvovna. Nije im 
pružen privatni osobni prostor, pa čak 
ni njihovo tijelo. Bili su kontrolirani, 
čak i kod jela i odlaska u nužnik. Bili 
su stvoreni kako bi se osjećali krivima 
za svako slobodno izražavanje volje. 
Bili su ponižavani zbog svojih osjećaja, 
posebno zbog seksualnosti. Nije im 
data prilika za individualizaciju. 

Njihovi su roditelji rabili bioplazma- 
tičke zrake kako bi ih utopili u svojoj 
energiji ili kako bi ih zakvačili i kon¬ 
trolirali. Roditelji su se za kontrolu 
djece koristili i sponama koje povezuju 
treće čakre. Istodobno su ih nježno 
voljeli i stvorili odane veze sponama 
punim ljubavi između četvrtih čakra. 

Jedan ili oba roditelja ponašali su 
se prema toj djeci kao da su dio njih. 
Sve što je ulazilo u djecu bilo je 
kontrolirano i sve što je izlazilo iz 
djece bilo je kontrolirano, uključujući 
njihove misli, ideje, kreacije. 

Roditelji su se uplitali u njihove 
stvaralačke procese. Uvijek kad bi nešto 
stvorili, poput crteža ili slike, roditelji 
bi smjesta uzeli stvoreno i proglasili 
ga svojim - roditeljskim - uz takve 
izjave kao: “O, pogledaj što je moje 

dijete učinilo! To je slika .!” 

Roditelji bi tada opisali i definirali 
stvorenu stvar umjesto da je jednosta¬ 
vno puste da bude ili da djetetu 
dopuste da je definira. 


339 




Zapamtite, duhovna svrha onoga 
što stvaramo jest vratiti nam odraz 
nas samih i pomoći nam prepoznati 
svoju bit. Roditelji te djece miješali 
su se u onaj korak stvaralačkoga 
procesa gdje stvorena stvar svojemu 
stvaratelju vraća odraz samoprepo- 
znavanja. Prije nego što su djeca imala 
prigodu to učiniti, roditelji su im 
oduzeli stvar i odredili je u skladu sa 
sobom. Drugim rječima, roditelji su 
stvorenom objektu, definirajući ga, 
nametnuli vlastito lice. Stoga su djeca 
gledajući stvorenu stvar odraženu u 
zrcalu, vidjela bit svojih roditelja, a 
ne svoju vlastitu. Naime, roditelji su 
ukrali bit svoje djece, pa ona sada ne 
mogu vidjeti razliku između biti svojih 
roditelja i sebe. Još jedan jednostavan 
primjer takve krađe bilo je završavanje 
djetetovih rečenica. 

Obrambeno djelovanje 
mazohističkoga karaktera protiv 
straha 

Rezultat straha od nadzora, poniža- 
vanja i krađe biti jest obrambeno 
djelovanje mazohističkoga karaktera u 
obliku povlačenja duboko u svoje tijelo 
i gradnje čvrste fizičke utvrde za obranu 
od napadača kontrolora. Oni ne iznose 
na površinu ono što je u njima. To 
će na kraju biti ukradeno i iskorišteno 
za ponižavanje pa to jednostavno drže 
u sebi. S obzirom na to da malo toga 
izlazi, njihovo polje postaje veoma 
napunjeno i veliko. Međutim, budući 
da su toliko bili psihički napadani, 
njihove aurine granice nikada nisu 
imale prigodu razviti se i definirati. 
Difuzne nestrukturirane razine postale 
su jače napunjenima i razvijenima od 
strukturiranih razina s jasnim granicama. 
Zato su njihova aurina polja veoma 
šupljikava. Nažalost, ta kombinacija 
velikog, jakog, teškog tijela i širokog, 


šupljikavog polja daje osjećaj da su 
mazohistički karakteri dobro zaštićeni. 
No to nije slučaj. Psihička energija 
ulazi izravno unutra i snažno se doži¬ 
vljava tako da se oni moraju povlačiti 
još dublje u svoju nutrinu. U ovom ili 
onom trenutku sazrijevanja tih ljudi, 
oni će također težiti razaranju spona 
treće čakre kojima ih roditelji kontro¬ 
liraju. Ljudi mazohističke obrane to 
obično čine uvlačeći spone u sebe i 
zaplićući ih u masu unutar treće čakre. 

Ljudima mazohističke obrane nedo¬ 
staje autonomija te se boje samostalno 
djelovati. Oni ili ostaju sakriveni duboko 
u sebi ili traže od drugih ljudi dopu¬ 
štenje za izlazak. 

Da bi dobili dopuštenje, izbacit će 
bioplazmatičke zrake ili će se pokušati 
povezati sponama treće čakre sa solar- 
nim pleksusom svojih prijatelja kako 
bi ih na neki način uvukli u svoj 
izlazak na površinu. Takvi će ljudi stvoriti 
zrake poput: “Ti i ja moramo razmotriti 
jedan problem”, umjesto da jedno¬ 
stavno kažu: “Imam problem koji 
trebam s tobom raščistiti”. Ili, ako ste 
slučajno na skupnoj terapiji s takvim 
ljudima, oni se neće dragovoljno javljati 
za samostalan rad nego će uvijek željeti 
raditi s nekim. Slika 15-23 prikazuje 
mazohističku obranu. 

Negativni učinci mazohističkog 
obrambenog djelovanja 

Posljedica takvih obrambenih reakcija 
jest doživljavanje fizičkoga svijeta kao 
zatvora gdje je autonomija zabranjena. 
Pasivno ponašanje tih ljudi koje teži 
uključivanju drugih, stalno im vraća 
doživljaj kontroliranosti. 

Budući da sve drže u sebi, čini se 
kao da vrijeme stoji. Žive u sadašnjosti, 
bez mnogo budućnosti. Nikada se nisu 
stvarno naučili izražavati, pa su njihove 
kreacije u njima zapele. Njihova nespo- 

sobnost samoizražavanja stavlje ih u 
situacije gdje im drugi ljudi pomažu 
završiti rečenice, miješaju se u njihov 
razvoj i oblikovanje njihovih ideja. 

Taj je problem lako uočljiv u 
skupini mazohističkih karaktera. Kada 
je na njima red da govore o idejama, 
bit će u stanju iznijeti samo djelomične 
ideje, obično u djelomičnim rečeni¬ 
cama. Zatim će nastati stanka. 

Za to vrijeme, vratit će se u sebe 
kako bi iznijeli ostatak ideje koju žele 
formulirati i izraziti. Stanka se događa 
baš usred stvaralačke faze, to jest tamo 
gdje su roditelji uzimali njihovu ideju 
i opisivali je. Obično, kada se radi o 
skupini ljudi, nekoliko ljudi neće moći 
izdržati tišinu pa će uskočiti da pomog¬ 
nu. To prekida njihov stvaralački proces; 
mazohistički karakteri se povlače još 
dublje u sebe i treba im više vremena 
da se vrate s nastavkom ideje. Ako 
još jednom netko popuni prazninu 
oni će se povući još dublje i postati 
još zbunjenijima. Uskoro će se rasprav¬ 
ljati o hrpi tuđih ideja, a da nitko 
zapravo nije slušao ono što su oni 
željeli iznijeti. U tom se vrlo bolnom 
procesu oni ponovno osjećaju kontroli¬ 
ranima. 

Nažalost, nakon duljega vremena 
oni zaboravljaju što nose u sebi, jer 
to tako dugo zadržavaju. Stvaraju širok 
unutarnji svijet nejasnih, nerazlučivih 
ideja i maštarija. One se mogu razjasniti 
jedino izvlačenjem na površinu. No 
budući da se u taj proces uplitalo, 
oni ne znaju iznositi stvari, kreirati. 
Stoga ostaju uhvaćeni u vlastitom 
zatvoru, usamljeni ijponiženi, radi toga 
okrivljujući svijet. Cak i kada nekoga 
oštro pogledaju ne bi li izazvali svađu 
kojom bi mogli izbaciti bijes, to baš 
ne funkcionira. 

Radi se još uvijek o izazovu tipa 
traženja dopuštenja, te stoga ipak nisu 
izrazili slobodnu volju. 


Kako znamo da se netko koristi 
mazohističkom obranom 

Obraćajte pozornost na to jesu li 
u stanju iznijeti ideje bez dugih stanki. 
Pratite ne pokušavaju li nesvjesno postići 
da vi izrazite njihove zamisli. Daju li 
vam znakove guranjem-povlačenjem? 
Pokušavaju li vas uvući govoreći da 
vas nastoje držati izvan svega? Govore 
o “našem” problemu, ne o “svojem” 
problemu? Otkriva li način na koji 
govore i komuniciraju nesposobnost 
razlikovanja sebe i vas? Kakav osjećaj 
imate u solarnom pleksusu? Osjećate 
li kao da vas netko hvata na tom 
mjestu i zapliće vam se u crijeva? 
Uočit ćete da je razgovor težak. Ozbiljan. 
Strašno ozbiljan! Gledajte ima li u zraku 
osjećaja tromosti i poniženja, osjećaja 
da kontrolirate osobu te da ona bez 
vas ne može učiniti ništa. Oni od vas 
žele savjet. Bez vas ne mogu dalje, no 
svi vaši prijedlozi su pogrješni i neće 
pomoći. Mazohistički karakteri će odbiti 
sve što predložite, dok će oralni rado 
usisati sve savjete koje date, i tražiti 
još. 

Ljudske i duhovne potrebe osobe 
s mazohističkom obranom 

Zapamtite, iza svih tih podbadanja 
usmjerenih ka vama koja odražavaju 
nedostatak slobodne volje, leži želja 
za samostalnosti. Mazohistički karakteri 
trebaju sebe proglasiti samostalnim 
ljudskim bićima koja su slobodna živjeti 
svoj život onako kako žele. Trebaju 
pokazivati ono što jesu. Trebaju sami 
sebi dopustiti da imaju i izražavaju 
sve svoje osjećaje, a zatim trebaju naučiti 
kako se to radi. Trebaju mnogo prostora 
i sigurne privatnosti gdje bi mogli 
iznijeti svoju ličnost i promatrati svoj 
odraz u ogledalu fizičkoga svijeta. (U 
14. poglavlju, opširno sam govorila o 

fizičkome svijetu koji predstavlja zrcalo 
u kojem se odražavamo. Ovdje opi¬ 
sujem fizički svijet kao materijalno zrcalo 
koje odražava aspekte našega bića.) 
Takvi ljudi trebaju iznijeti sve one neraš- 
čišćene zamisli i formulirati ih u jasne, 
praktične koncepte koje će primijeniti 
u osobnom životu. Na duhovnoj razini, 
trebaju prepoznati svoju srž kao vlastitu 
i u njoj potražiti individualiziranoga 
Boga. 

Koja je vaša negativna reakcija na 
mazohističku obranu? 

Pogledajmo sada kava bi mogla 
biti vaša negativna reakcija kada se 
muškarac ili žena brane na takav način. 
Ponovno ćemo opisati glavne reakcije 
ljudi na karakterne obrane u smislu 
četiriju oblika energetskoga protoka: 
guranja, povlačenja, zaustavljanja i odo¬ 
bravanja. 

Što činite kada komunicirate s 
ljudima koji se povlače duboko u sebe 
istodobno posežući za vama provoci¬ 
ranjem, da bi vas potom odgurnuli? 
Onda vas ponovno privuku, optuže i 
opisuju kako se osjećate kao da se 
radi o njihovim osjećajima? Naljutite li 
se i gurate ih oštrom, odbacujućom 
energijom? Ako je tako, oni će vas se 
još više prestrašiti i raditi i dalje ono 
što već rade. Sljedeći put će biti teže 
doprijeti do njih, jer će se automatski 
povući još dublje prije nego što započ¬ 
nete razgovor. Slika 15-24 pokazuje 
što bi se moglo dogoditi s vašim poljem 
kada se naljutite i navaljujete i što 
mazohistički karakter čini reagirajući 
na bijes. 

Kada ti ljudi pobjegnu duboko u 
sebe, reagirate li osjećajem napuštenosti 
i grabite ih kako biste ih izvukli? Upravo 
to su činili njihovi roditelji! Ako tako 
postupite, pobjeći će dublje i sakriti 
se. Potrajat će dok se ne vrate. Što 


ćete tada? Još jače vući? Slika 15-25 
pokazuje što činite kada hvatate i 
povlačite i što oni rade reagirajući na 
to. 

Zastajete li i zaustavljate svoj ener¬ 
getski protok? Kada zastane te, povlačite 
li se i vi duboko u sebe? Sada su oni 
na putu u sebe i vi ste na putu u 
sebe. 

Pokušavate li komunicirati na velikoj 
udaljenosti? Mimoilazite li se na takav 
način? Ili pak ostajete prisutni kada 
ste se zaustavili i jednostavno čekate 
- možda nestrpljivo zahtijevajući da 
požure i izađu? Neće izaći. Pogledajte 
rezultat toga na slici 15-26. 

Upadate li možda u poricanje i 
odobravanje? Dopuštate li jednostavno 
to što se zbiva poričući da se uopće 
zbiva i nastavljate voditi razgovor kao 
da vas nije smeo? Kako se tada osjećate? 
Umornima? Bespomoćnima? Zbunjeni¬ 
ma? Teškima? Je li vam potreban odmor 
zato što se ne možete pomaknuti? 
Jeste li postigli svoj cilj? Sumnjam. Vidi 
sliku 15-27. 

Ili pak uzmičete iz tijela, tako da 
ste na putu prema van, a oni su na 
putu prema unutra i nitko ne komuni¬ 
cira? 

Slika 15-28 prikazuje “vanjskog” 
i “unutarnjeg” - oni ne dopiru jedan 
do drugog. 

Kako možete na pozitivan 
iscjeljujući način odgovoriti na 
mazohističku obranu 

Slika 15-29 (u umetku u boji) 
pokazuje kako možete odgovoriti svojim 
energetskim poljem, i ljudima koji se 
koriste mazohističkom obranom skriva¬ 
nja pružiti osjećaj sigurnosti te ih 
privoljeti na povratak u zajedništvo. 

Prvo treba upamtiti da bez obzira 
na to što vas oni nesvjesno pokušavaju 
navesti na napad kako bi nadišli one 

napadaje iz djetinjstva i konačno pobi¬ 
jedili, to neće uspjeti. Dakle, prvo što 
ćete učiniti jest ne prilagođavati se 
njihovom nesvjesnom neučinkovitom 
planu. Da je bio dobar, oni bi već 
odavno riješili taj problem, jer sigurna 
sam da su mnogo puta napadajima 
uspjeli ljude natjerati da im se prila¬ 
gode. 

Ti su ljudi bili u potpunosti napad¬ 
nuti, a vi ne želite ponavljati njihovu 
situaciju iz djetinjstva. Naprotiv, trebate 
dobro paziti da ne navaljujete na njih 
bioenergetskim zrakama ili sponama 
treće čakre. Ne stvarajte nikakve bioplaz- 
matičke zrake. Ne stojte ispred njih i 
ne šaljite nikakve spone treće čakre 
prema njihovoj trećoj čakri. Ne dopu¬ 
stite im da zauzmu vaš solarni pleksus 
svojim sponama treće čakre. Da biste 
to spriječili, zamislite čvrsti poklopac 
preko svoje treće čakre. Ako je po¬ 
trebno, stavite ruke preko treće čakre 
što će vam u tome pomoći. To je 
veoma važno. Ako izbacuju bioplazma- 
tičke zrake, zamislite da vam je aura 
od teflona i pustite ih neka padnu na 
zemlju. 

Kada ste uspostavili kontrolu nad 
biozrakama i sponama, počnite kontro¬ 
lirati i frekvenciju vibracije vašega polja. 
Stanite postrance dajući im dovoljno 
prostora. Smjestite se dovoljno daleko 
od njih kako biste bili sigurni da se 
vaših sedam razina aurinog polja ne 
miješaju. Ako to ne možete osjetiti, 
udaljite se oko 105 cm. To bi im 
trebalo pružiti dovoljno prostora; ako 
ne, još se udaljite. 

Svedite frekvenciju vašeg polja na 
istu frekvenciju s njihovim poljem. To 
učinite tako što ćete zamisliti da po¬ 
stajete oni. Zatim lagano proširujte svoje 
aurino polje dok ne dodirne vanjski 
rub njihovog. Oni će to moći osjetiti. 
Ako vam se približe, znat ćete da ste 
malo predaleko. To je u redu; neka 


podese razdaljinu. Njima će to biti 
jako ugodno, jer je poput njihovoga 
polja, no ipak odvojeno i neagresivno. 
To će ih ohrabriti. Vi samo ostanite 
pasivni i radite tako. To će im pružiti 
sigurnost osjećaja poput vaših, ali i 
prostor za njih u koji će izaći. 

Stojte tako sinkroniziranih polja 
međusobno štujući srž vaših bića. 
Istovremeno osjećajte svoju vlastitu bit 
i neka ispuni vaše polje. Jedna od 
stvari koje bi se u toj konfiguraciji 
mogle dogoditi jest da mogu narasti 
spone iz treće čakre svakoga od vas i 
sresti se na pola puta dok stojite tako 
potpuno jednaki. 

To je pravo zajedništvo i oboje 
ćete osjetiti povezanost bez kontrole. 
Ne činite to namjerno - samo pustite 
neka se dogodi samo po sebi. 

Rezultati pozitivnog iscjeljujućeg 
odgovora 

Ako ste u mogućnosti učiniti barem 
dio od ovoga, pomoći ćete svojemu 
prijatelju mazohističkoga karaktera otkriti 
da svijet nije mjesto koje samo kontro¬ 
lira ljude. Omogućit ćete im iskustvo 
vlastite biti koja se razlikuje od vaše. 
Osjećat će se cijenjenima. Dali ste im 
čitav prostor koji im je potreban kako 
bi izrazili sebe ili svoju sljedeću ideju. 
Na takav način će naučiti kreativni 
proces koji dolazi iznutra. Tada će se 
moći osloboditi kako bi stvorili život 
kakav žele. 

Stoga sljedeći put kada vas voljena 
osoba bude gurala i povlačila tražeći 
slobodu, dajte joj mnogo prostora kako 
bi je mogla doista naći. Dat ćete joj 
najveći dar od svih, put kući do pravoga 
sebe: put do otkrivanja svoje ličnosti i 
svoje biti. Moći će se pomaknuti od 
vječno promjenjive sadašnjosti u novu 
budućnost koja se temelji na onome 
što su naučili u prošlosti. Sadašnjost 

će doživljavati kao trenutak stalne pro¬ 
mjene. Svoju bit i jedinstvenost imaju 
priliku prepoznati jedino putem među¬ 
sobnih odnosa, jer im je potrebna bit 
druge osobe s kojom je mogu uspo¬ 
rediti! 

Kako ćete se izvući iz 
mazohističke obrane 

Ako otkrijete da rabite mazohističku 
obranu, savijte koljena i dišite. Uzemljite 
se i neka energija Zemlje dolazi kroz 
vašu drugu čakru. Neka ogromna ener¬ 
gija kojoj ste se priključili počne teći 
vašim poljem tako što ćete sebi dopu¬ 
stiti osjećaj povezanosti sa svime oko 
vas. Prekrijte treću čakru rukama kako 
biste se na tom mjestu zaštitili. Ako 
se osjećate zakvačeni za nekoga preko 
treće čakre, zamislite se kako povlačite 
spone koje idu od vaše treće čakre 
do te druge osobe, otpuštate drugu 
osobu i vraćate se u sebe. Neka vas 
te spone povežu s vašom središnjom 
zvijezdom zamišljajući i osjećajući kako 
se to događa. 

To će vašu pozornost usmjeriti k 
vašoj biti. Zadržite je tamo i budite sa 
sobom usredotočujući se na svoju 
unutarnju snagu. Ponavljajte sebi jednu 
od sljedećih mantra: “Slobodan sam. 
Slobodan sam.” ili “Ja upravljam 
svojim životom.” 

Vi ste veoma komplicirani i vaše 
ideje su komplicirane i trebaju mnogo 
vremena za sazrijevanje. Pojavljivat će 
se dio po dio poput slagalice. Prepo¬ 
ručujem vam dnevnik u koji ćete ih 
zapisivati. Neka izlaze, jedna po jedna, 
vlastitim ritmom. Ne pokušavajte ih 
odmah shvatiti. Neće se pojavljivati 
linearno - vi ne funkcionirate na takav 
način. Bit će više holografske. Trebat 
će vam možda čak dvije ili više godina 
da biste složili cijelu sliku. Za to vrijeme 
nikome ne pokazujte svoj dnevnik. 


Nitko ne treba tumačiti vaše ideje prije 
nego što su se uobličile. To će vas 
samo skrenuti s puta. Tek kada budete 
dobro pogledali u materijalno zrcalo 
svog dnevnika, kada budete spremni i 
kada budete doživjeli cjelovitu sliku 
trebate je s nekim podijeliti. Cijenite 
samoga sebe na način koji zaslužujete. 


Obrambeni sustav krutoga 
karaktera 


Glavni problem krute obrane 

Glavni problem ljudi s obranama 
krutog karaktera jest vjerodostojnost. 
Uzrok tomu jest odvajanje od svoje 
biti i potpuna usredotočenost na 
održavanje savršene vanjske pojave. Taj 
je rascjep toliko jak da oni nemaju 
pojma da srž bića postoji. Ljudi s 
obranom krutoga karaktera u mnogim 
su životima morali održavati privid 
savršenstva, bez pogrješaka ili slabosti, 
kako bi preživjeli. Kruti karakteri su 
vjerojatno tada upravljali stvarima kao 
što vjerojatno upravljaju i danas. 

Tijekom odrastanja postojalo je 
mnogo negiranja osobnoga svijeta. Sva 
negativna iskustva bila su što prije 
zaboravljana i okretalo se lažnom 
pozitivnom svijetu. Bez obzira na to 
što se u obitelji događalo u smislu 
svađa, bolesti, alkoholizma ili osobnih 
tragedija, sljedećeg jutra sve je bilo 
počišćeno. Serviran je savršen obrok i 
u školu se išlo u savršenoj odjeći za 
pokazivanje. Filozofija se sastojala u 
fokusiranju na dobre stvari i u poticanju 
loših. To ometa dječju percepciju i 
ona podsvjesno misle: “U stvari nema¬ 
mo oko čega brinuti. Ona tučnjava 
sinoć nije se uistinu dogodila. Mama 
ustvari nema rak. To je sigurno bila 
moja mašta!” Tako nešto je moguće 

jedino negiranjem samoga sebe koje 
na osoban način doživljava negativne 
događaje. Budući da se to nije dogo¬ 
dilo, ni osoba koja je to doživjela nije 
stvarna i samo je zamišljala taj događaj. 
Drugim riječima, nemoj to osjećati - 
nije stvarno. 

Roditelji to rade na način koji 
izravno ne ugrožava djetetove granice 
niti se služe ponižavanjem u svrhu 
kontrole kako to čine roditelji mazohi¬ 
stičke djece. Ovdje se radi o kontroli 
čitave okoline kako bi se stvorio privid 
savršenosti. Djeca se uče ponašanju u 
skladu s prilagodljivim prividom savrše¬ 
nosti. Uče ih lijepom oblačenju, pranju 
zuba, pravilnom pisanju zadaće, odla¬ 
ženju u krevet na vrijeme, zdravom 
doručku itd. 

I kada se sve zbroji, svijet krutoga 
karaktera izgleda ovako: vanjski svijet 
je savršen, unutarnji psihološki svijet 
je negiran, a srž bića ne postoji. Ispod 
vanjskoga premaza - ili rekli bismo, 
uljepšane fasade - ljudi s obranom 
krutoga karaktera postoji nejasan, dalek 
strah da nešto nedostaje i da život 
prolazi pored njih. No nisu sigurni. 
Napokon, možda drugo i ne postoji. 

Obrambeno djelovanje krutoga 
karaktera protiv straha 

Rezultat njihovoga straha od osobno 
beznačajnoga i neispunjenog svijeta, 
obrambeno djelovanje krutoga karaktera 
jest postati još savršenijim. Ističu se 
na poslu, imaju savršenog bračnog 
druga i savršenu obitelj. Dobro zara¬ 
đuju. Dobro se svi oblače - sve je 
usklađeno. Sve rade kako treba. Njihovo 
fizičko tijelo izgleda uravnoteženo i 
zdravo. Veoma dobro podešavaju svoje 
aurino polje - uravnoteženo je i zdravo. 
Većina njihovih čakra radi dobro. 
Pravilno i lagano se povezuju s drugim 
ljudima svojim čakrinim sponama. 


Rijetko prema drugima izbacuju svoje 
bioplazmatičke zrake. 

Da bi bili savršenima, stvaraju dva 
vrlo ozbiljna unutarnja raskola. Kontro¬ 
liraju svaki vanjski učinak emocionalnog 
odgovora tako da je ono što se u 
njima na psihološkoj razini zbiva odvo¬ 
jeno od vanjskoga svijeta. Isto tako 
od sebe odvajaju svoju dublju bit. 
Ustvari, ti ljudi ne znaju da srž bića 
postoji. Slika 15-30 prikazuje krutu 
obranu. 

Negativni učinci krute obrane 

Takvo obrambeno djelovanje čini 
krute karaktere samo još manje vjero¬ 
dostojnima, a svijet beznačajnijim. Njima 
svatko zavidi na prividno savršenom 
životu bez problema. Nemaju se kome 
obratiti za pomoć. Umjesto toga, drugi 
njima iznose svoje probleme. Čini se 
da sve mogu napraviti. Preuzet će 
mnoge stvari, dobro će ih obaviti, 
nikada se neće slomiti, no nikada im 
to ne pruža mnogo zadovoljstva, jer 
se nikada ne čini kao da su oni ti 
koji su te stvari napravili. Ti ljudi kao 
da su prazan prostor. 

Oni doživljavaju vrijeme kao linearni 
hod prema naprijed koji se nikada 
više neće ponoviti. Ponekad mogu imati 
osjećaj da su bespomoćno vučeni tim 
vremenskim hodom. Ili, u drugome 
trenutku, vrijeme odlazi u prošlost 
noseći sa sobom čitav život. S druge 
strane, oni psihološki mnogo osjećaju, 
no to se ne očituje prema van. Zbog 
toga nisu sasvim sigurni osjećaju li 
uopće ili ne. 

Oni apsolutno nemaju pojma o 
postojanju srži svoga bića. Ili za nju 
nisu čuli ili je ona za njih proizvod 
mašte. Bez pomoći druge osobe nikako 
do nje ne mogu doprijeti, jer u 
njihovom djetinjstvu nije potvrđena kao 
stvarnost. Ne mogu čak niti zamisliti 

što bi njihova srž mogla biti. U životu 
tih ljudi, zapravo, nedostaju jedino oni 
sami. 

Posljedica nedoživljavanja sebe kao 
stvarnog jest nemogućnost integracije 
srca i seksualnosti. Njihovo srce i 
seksualnost ne funkcioniraju u isto 
vrijeme. Oni vole idealnu osobu koja 
ne postoji, tako da imaju kratkotrajne 
veze dok ta savršena osoba ne naiđe. 
Skloni su ljubavnim vezama koje traju 
samo u početnom razdoblju erosa. 
Zatim dolaze do izražaja nesavršenosti 
partnera - ona nije njegov ideal ili 
on nije njezin ideal - i tu je tome 
kraj. Ili se prepuštaju još jednom 
poricanju i veza počinje biti usmje¬ 
ravana prama van. 

Zapravo se radi o tome da oni 
nisu u stanju održati dublju intimnu 
vezu zato što se ne mogu hraniti iz 
srži svoga bića. Potrebna im je nova 
vanjska razonoda. 

Kako znamo da netko rabi krutu 
obranu 

Najbolji način kojim ćemo utvrditi 
koristi li se netko krutom obranom 
jest provjeriti njegovu vjerodostojnost. 
Je li osoba s kojom razgovarate osobno 
upletena u ono što se događa? Ili je 
potpuno isključena i razgovara auto¬ 
matski? 

Može li ta osoba sve srediti, a 
ipak ostaviti dojam da prava osoba 
nije prisutna? Radi li se o tipu osobe 
koja nikad nije u krivu? Ili, može li 
svaki problem srediti na savršeno 
prikladan način? 

Je li sve savršeno razumno, pa 
ipak ne možete do nje doprijeti? 
Vjerujete li da je sve što vam pokazuju 
cijela slika? 

Ako nedostaje ta uvjerljivost, vi 
vjerojatno komunicirate s nekim tko 
rabi obranu krutog karaktera. 


Ljudske i duhovne potrebe osobe 
s krutom obranom 

Ljudska potreba osoba koje koriste 
obranu krutoga karaktera jest biti 
stvaran, a ne prikladan. Takve osobe 
trebaju izaći iz poricanja i izražavati 
svoje unutarnje osjećaje. Trebaju prestati 
sebe kontrolirati kako bi bile savršene 
i spustiti se u strah koji se nalazi iza 
njihove savršenosti da bi ga mogle 
iscijeliti. One se boje da nisu stvarne, 
da ne znaju tko su pa trebaju otkriti 
tko su zapravo. Vrijeme trebaju doživ¬ 
ljavati u sadašnjosti, a ne samo linearno. 
Na duhovnoj razini, trebaju doživjeti 
vlastitu bit za koju ne znaju da postoji. 
Jedini način kojim će zadovoljiti bilo 
koju svoju ljudsku potrebu jest doživjeti 
srž svojega bića. Kada jednom to 
postignu, sve će se moći srediti. 

Koja je vaša negativna reakcija na 
krutu obranu? 

Pogledajmo kakva bi mogla biti vaša 
negativna reakcija kada se netko brani 
na takav način. Ponovno ćemo rabiti 
glavne reakcije ljudi na karakterne obra¬ 
ne u smislu četiriju vrsta energetskoga 
protoka: guranja, povlačenja, zaustav¬ 
ljanja i odobravanja. 

Što činite kada komunicirate s ne¬ 
kim, a on je neuvjerljiv? Ljutite li se 
jer nije doista prisutan, pa ga gurate s 
još energije? Ako je tako, on će vas se 
još više prestrašiti i postati još savrše¬ 
nijim. 

Možda će čak željeti znati koji je 
vaš problem kako bi vam u tome 
pomogao. To je dobar način poricanja 
straha. Ako to upali i vi počnete govoriti 
o svojem problemu, sljedeći put ćete 
još teže doprijeti do njega jer će biti 
spreman razgovor prebaciti na vas. 

Slika 15-31 pokazuje što bi se moglo 
dogoditi s vašim poljem ako se naljutite 

i gurate, i koja će biti njegova reakcija 
na vaš bijes. 

Reagirate li osjećajem ostavljenosti 
i posežete za osobom? Povlačite li je? 
Ako da, još će jače izgraditi svoja dva 
unutarnja zida, još će se više udaljiti 
i postati još učinkovitijom i razumnijom. 
Što ćete tada učiniti? Još više povlačiti 
i zbuniti se, jer ona to poriče? Slika 
15-32 prikazuje što činite kada grabite 
i povlačite i što ona čini reagirajući 
na to. 

Zastajete li i zaustavljate svoj ener¬ 
getski protok? Kada zastanete, ponire te 
li duboko u sebe, dalje od prijetvornosti 
razgovora? Isključujete li osobu i pravite 
se da je slušate dok razmišljate o 
nečem drugom? Tako je ona na putu 
prema unutra i vi ste na putu prema 
unutra. Jeste li se mimoišli na takav 
način? Ili ostajete prisutni i samo 
čekate? Sada se obje osobe pretvaraju. 
Pogledajte rezultate toga na slici 15- 
33. 

Možda zaapadate u poricanje i 
odobravanje? Možda jednostavno odo¬ 
bravate to što se zbiva, poričete da se 
zbiva i nastavljate voditi razgovor kao 
da se doista događa te gubite vrijeme? 
Jeste li postigli cilj? Jeste li se zbližili 
s vašim prijateljem? Jeste li ga uspjeli 
bolje upoznati? Sumnjam. Vidi sliku 
15-34. 

Ili uzmičete, pa je neuvjerljiva 
osoba savršeno razumna nekome tko 
uopće nije prisutan u komunikaciji? 
To prikazuje slika 15-35. 

Kako na pozitivan iscjeljujući 
način možete odgovoriti na krutu 
obranu 

Slika 15-36 (u umetku u boji) 
pokazuje kako bi ljudima krute obrane 
mogli pomoći doživjeti stvarnost svoje 
biti. Taj je odgovor najteži, jer od vas 
zahtijeva veliku sposobnost doživljavanja 


svoje i njihove biti. No sigurna sam 
da ga vježbanjem možete naučiti. 

Prvo što trebate upamtiti jest da, 
budući da obrana krutoga karaktera 
ima snažno uravnoteženo aurino polje 
s granicama na svojemu mjestu, o 
granici ne trebate brinuti. Stoga se 
približite. Postoji mogućnost da će njima 
biti ugodnije tako blizu nego vama. 
Također ne morate brinuti o kontroli 
svojih bioplazmatičkih zraka ili vibra- 
cijskoj frekvenciji svojega polja. No 
mnogo će pomoći ostajanje u stanju 
ugodne ljubaznosti i prihvaćanja. 

Ono što stvarno trebate naučiti raditi 
jest u sebi osjetiti bit svoje srži i 
njome ispuniti cijelo aurino polje. U 
sedamnaestom poglavlju su posebne 
vježbe za srž bića koje će vas naučiti 
kako je dovesti u aurino polje. Molim 
da ih prijeđete kako biste to naučili 
raditi. 

Kada ste to učinili, u isto vrijeme 
osjećajte i njihovu bit. To ćete postići 
tako što ćete pozornost usmjeriti na 
njihovu središnju zvijezdu koja se nalazi 
oko 4 cm iznad pupka u središnjoj 
liniji fizičkog tijela. 

Kada tamo dovedete svoju svijest 
moći ćete osjetiti njihovu bit. Kad 
upoznate taj osjećaj, stavite ruke na 
gornji dio njihovih prsa i osjetite je 
tamo. 

Tuđu bit možete osjetiti jedino 
vašom vlastitom, tako da to radite 
automatski. Svoju bit zadržite točno 
uz rub njihove kako biste je osjetili. 
Držeći ruku na njihovim prsima opišite 
što osjećate. Ohrabrite ih neka osjete 
razliku između vaše i njihove biti. To 
je veoma fin, osjetljiv posao. Trebat će 
mnogo strpljenja da biste pri tom ostali. 
Ako ponovno počnete povlačiti, oni će 
uzmaknuti. 

Zapamtite, to im je sve vrlo važno. 
Stoga, molim vas, dajte sebi dovoljno 
vremena. 

Rezultati pozitivnog iscjeljujućeg 
odgovora 

Ako ste u stanju učiniti barem dio 
gornjega posla, pomogli biste vašim 
prijateljima pronaći svoju bit, možda 
po prvi put od veoma ranoga djetinj¬ 
stva. Oni nikada nisu doživjeli njenu 
potvrdu. Nemaju okvir unutar kojeg 
bi doživljavali svoju bit, jer u vrijeme 
njihovoga razvoja on nije postojao. Vi 
im ustvari pridržavate zrcalo u kojem 
će pronaći svoju osobnost. Mogu je 
pronaći jedino doživjevši bit. 

Kada to učinite sve će se promi¬ 
jeniti. Oni će tada moći iskoračiti iz 
nesmiljenog hoda vremena u prisutnu 
sadašnjost koja obuhvaća sve vrijeme. 
Moći će osjećaje izraziti prema van, 
jer će znati tko ih stvara i to će im 
pružiti uvjerljivost. Moći će istovremeno 
biti i primjereni i uvjerljivi. Povezat će 
seksualnost i srce preko srži svojega 
bića, jer se ona nalazi u oboma. Imat 
će svoje ja i znat će tko su. 

Kada sljedeći put vaš prijatelj ne¬ 
stane iz razgovora u savršenstvo, u 
redu je ako reagirate na negativan 
način. No čim to primijetite, duboko 
udahnite, savijte koljena i uzemljite 
se. Osjetite svoju bit i njome ispunite 
svoje polje. Približite se, pitajte smijete 
li ga dodirivati i opišite što biste učinili. 
Poklonit ćete mu mnogo. Jer jedino 
kroz zajedništvo međusobnoga dodiri¬ 
vanja na razini srži bića oni mogu 
postići svoju najdublju svrhu na Zemlji: 
u sebi spoznati individualiziranog Boga. 

Kako se izvući iz krute obrane 

Ako ste shvatili da vas nema u 
razgovoru s nekim, zaustavite se, 
centrirajte se i usmjerite pozornost ka 
svojoj srži, oko četiri centimetra iznad 
pupka na središnjoj crti vašega tijela. 
Jednostavno tako stojte dok ne osjetite 


svoje ja. Zatim vrlo nježno to svoje ja 
uvedite u razgovor. Ponavljajte mantru: 
“Ja sam stvaran. Ja sam stvaran. Ja 
sam svjetlost.” Bit ćete iznenađeni 
rezultatom. 


Promatranje aura dvoje ljudi 
u svađi i kako su to 
energetski riješili 

Dobar primjer dvoje ljudi koji su 
iz sukoba karakternih obrana prešli u 
iscjeljujuću sinkroniziranost dogodio se 
jedne večeri kada sam posjetila jedan 
par mojih prijatelja. Kada sam stigla 
bili su već nekoliko dana zapleteni 
oko nekog problema. Kada su mi 
započeli iznositi svoje stajalište, vidjela 
sam da su im polja u interakciji. Evo 
što se dogodilo. 

Muž, koji je bio u oralnoj defan- 
zivnoj fazi, žalio se da želi i treba više 
kontakata i intimnosti. Žena je pribjegla 
psihopatskoj obrani i rekla da toga 
već imaju dosta. Počela se neprimjetno 
ponašati kao da je to njegov problem, 
pokušavajući ga privolljeti na sve više 
objašnjavanja. Slušala je njegova objaš¬ 
njenja, no energetski se sve više od 
njega udaljavala. Najprije je povukla 
svoje polje; zatim je započela prekidati 
bioplazmatički protok energije koji je 
povezivao njihova srca i treće čakre. 

To ga je zbunilo. Činilo se kao da 
ga ozbiljno sluša, no istovremeno je 
od njega energetski uzmicala, baš kada 
je pokušavao dobiti više njezine 
energije. Vidi sliku 15-37. 

Nastavivši s pokušajima objašnjavanja 
svoje situacije, muž je sve više upadao 
u oralnu obranu. Postajao je sve zbu¬ 
njenijim i nesigurnijim da je ono o 
čemu govori stvarno. Žena je širila 
psihopatsku obranu prekidajući vezu 
među njihovim poljima. Povukla je 

15-37 Aurino polje dvoje ljudi u obrambenom stavu 


energiju uz leđa i preko vrha svoje 
glave počela slati agresivnu bioplazma- 
tičku zraku iznad njegove glave u 
nastojanju da ga kontrolira, porekne 
njegovu stvarnost, no i dalje ostane 
povezana na agresivan način koji joj 
je pružao sigurnost. To je radila nesvje¬ 
sno. 

Reakcija njezinoga aurinoga polja 
na muževljee izjave pokazivala je da 
su je one prestrašile kao i njegova 
želja za više intimnosti. Iskoristila je 
svoj psihopatski defanzivni stav da bi 
ga kontrolirala povlačeći svoju energiju, 
no praveći se da je uz njega kako ne 
bi osjećala strah. Ishod njezine ener¬ 
getske akcije bila je njegova sumnja 
da ono što govori uopće nije istina. 
Pomislio je da se možda ne radi o 
pravom problemu. Možda je sve to 
bila “samo njegova stvar”. Njezina se 
obrana sastojala u tome da ga uvjeri 


da problem ne postoji kako se s njim 
ne bi trebala baviti. Podsvjesno je 
poricala svoju vlastitu percepciju. Negdje 
duboko u sebi, znala je da će on reći 
nešto što je jako stvarno, no to je 
izbacila iz svijesti. Svjesno, znala je 
jedino da mu “pomaže” pokušavajući 
shvatiti što govori. Zadržavajući energiju 
u stražnjem dijelu tijela, u voljnim 
čakrama, upotrijebila je volju da bi 
bila uz njega, no nije si dopustila 
osjećaje i ranjivost. Da je svojoj energiji 
dopustila kretanje ka prednjoj strani 
tijela, uključila bi osjećaje i bila bi 
ranjiva. To bi joj donijelo veći osjećaj 
intimnosti. No više intimnosti bi za 
nju značilo predavanje dubljim razinama 
svojega bića gdje se bojala otići. 

Kako se stvar nastavljala, muž se 
počeo bojati. Iz svoje treće čakre izbacio 
je dugu kuku do njezine i započeo 
grabiti i vući njezinu energiju kako bi 

15-38 Aurino polje dvoje ljudi u eskalirajućoj obrani 

je spriječio da prekine vezu i napusti 
ga. Ona je reagirala s još više guranja 
i kontrole. Vidi sliku 15-38. Što je više 
svatko od njih pribjegavao svojoj obrani, 
to su iskrivljenijima postajala njihova 
energetska polja. 

Sto je neko energetsko polje iskriv- 
ljenije, to osoba više stvara negativne 
slike stvarnosti, to je manje nazočna i 
manje sposobna povezati se s onim 
što se u tom trenutku događa. U 
slučaju mojih prijatelja, što su se više 
branili, situacija je postajala bolnijom. 
Bilo je sve manje njihove prave ličnosti, 
a sve više tek njihove obrane. 

U tom sam im trenutku opisala 
što rade njihova polja kako bi se još 
gore osjećali. Oboje su počeli raditi 
na vraćanju svojih polja k sebi, na 
centriranju u svoju srž i uzemljavanju. 
Dok su radili promatrala sam polje i 
vodila ih ka njihovim središtima. Kada 
su bili centrirani i uzemljeni, radili su 
na usklađivanju i jačanju haričke linije. 
Zatim su zajedno radili na svakoj razini 
polja, čisteći, balansirajući i puneći je. 
Dok sam gledala njihovo polje i vodila 
ih, oni su uzdizali srž središnje zvijezde 
kroz haričku razinu i svaku razinu 
aurinog polja. Kada je to bilo učinjeno, 
obrane su nestale, svako je polje bilo 
koherentno, a soba ispunjena bitkom 
svakoga od njih. 

Tada se između polja dvoje ljudi 
dogodila najdivnija stvar kojoj sam ikad 
pribivala. Vidjela sam kako među njima 
nestaju svi veliki obojeni bioplazmatski 
lukovi. Ostalo je samo dvoje ljudi kohe¬ 
rentnih polja, pulsirajući svojim ritmom 
i usklađeno jedno s drugim. Združivali 
su se bez energetskih razmjena. Nije 
bilo ovisnosti. Postojalo je jedino samo- 
izražavanje s prihvaćanjem, zahvalnost 
i oduševljenje jednog drugim. Ta je 
prekrasna igra svjetla neko vrijeme tra¬ 
jala. Svi smo bili u ekstazi. To je prika¬ 
zano na slici 15-39 (umetak u boji. 


Ovo je bio jedini put da sam 
vidjela takav prizor. Vjerujem da je to 
bilo neuobičajeno stanje međusobnog 
odnosa, ono za kojim čeznemo, ono 
koje će možda u budućnosti postati 
pravilo. Radit ćemo to automatski kada 
naučimo vjerovati u sebe i u srž svojega 
bića, štovati jedno drugog, međusobno 
se poštivati i uživati u našim različi¬ 
tostima. 


Uvod u iscjeljivanje 
opraštanjem 

Ovo poglavlje bih željela završiti 
jednom od najmoćnijih meditacija koje 
je dao Heyoan. Radi se o meditaciji 
“Iscjeljivanje opraštanjem”. Ta vas me¬ 
ditacija uvodi u duboku kontemplaciju 
koja će vam omogućiti iscjeljivanje 
unutarnjih ozljeda koje nosite iz prošlih 
veza. Najvažniji čimbenik u iscjeljivanju 
takvih ozljeda jest opraštanje. 

Obično smo svjesniji činjenice da 
nismo u stanju oprostiti nekome dru¬ 
gome nego da nismo u stanju oprostiti 
sebi. Svi smo mi shvatili da je mnogo 
drugačije kada nekome drugome opro¬ 
stimo što nas je povrijedio. Većinom 
pamtimo bolne situacije u svjetlu 
povrjeđivanja od nekog drugog te 
krivimo drugu osobu. 

Na površini je optuživanje; dublje 
u nama obično nas muči krivnja koju 
ne moramo priznati. Često puta druga 
osoba nije situaciju doživjela kao mi i 
možda i ne zna da smo povrijeđeni. 
Ustvari, ponekad druga osoba misli da 
bismo se trebali ispričati kako bi ona 
mogla oprostiti nama. U svim ovim 
situacijama zarobljeni smo u dualnosti. 

Opraštanje nas izdiže iznad te 
dualnosti ka ljubavi. 

U svojoj meditaciji “Iscjeljivanje 
opraštanjem”, Heyoan nam daje široki 

pogled na opraštanje. Pomaže nam 
prevazići optužujući “on/ona mi je to 
učinila” i dublji mučni osjećaj krivnje 
i vodi nas k jedinstvenoj spoznaji toga/ 
zbog čega opraštanje funkcionira. 

Prije početka, predlažem da napra¬ 
vite popis ljudi iz vašeg života kojima 
niste mogli oprostiti. Zatim napravite 
meditaciju na opraštanje koja slijedi. 
Bilo bi lijepo da vam netko čita Heyo- 
anov materijal ili nabavite kasetu ovog 
kanaliziranog materijala u Iscjeliteljskoj 
školi Barbare Brennan. Ili ga sami 
glasno pročitajte u kasetofon. 

Snimljen, mnogo je osobniji i uisti¬ 
nu ćete ga lakše prihvatiti jednostavno 
počivajući u postelji na leđima i 
zatvorenih očiju. 

ISCJELJIVANJE OPRAŠTANJEM 
Kanalizirano od Heyoana 

Osjetite svjetlosni stup u sebi. 
U svojemu središtu, odmah iznad 
pupka osjetite svjetleću zvijezdu. 
Nije slučajno što ste tu. Doveli ste 
se upravo do ovog trenutka u vašem 
životu zbog osobnog razloga koji 
proizlazi iz duboke i svete čežnje 
koju nosite na srcu. Što više cijenite 
tu čežnju to ćete više biti na tragu 
svojega radosnoga, ispunjenoga 
života, života koji je kreativan i 
ispunjen praštanjem. 

Volio bih da danas odaberete 
osobu s kojom u životu imate po¬ 
teškoća te da započnete raditi i 
moliti kako biste se pripremili za 
opraštanje i iscjeljivanje. Iscjeljivanje 
traži oprost i sebi i tom pojedincu. 
Kao što možda znate, iscjeljivanje 
obuhvaća čitav život - ustvari, sve 
vaše živote - i onaj izvan života. 

Vi postojite u stvarnosti većoj 
od fizičke, određene vremenom i 
prostorom. Vrijeme i prostor za vas 


su samo korisna ograničenja koja 
ste postavili u učionicu stvorenu da 
u njoj učite. 

Stvorili ste svoje lekcije, stvorili 
ste svoju učionicu, stvorili ste svoje 
učitelje u toj učionici, štoviše i 
vladate tom cjelokupnom kreacijom. 
Na Zemlju ste došli iz osobnih raz¬ 
loga koji su sadržani u vašoj svetoj 
čežnji. 

Sada vas pitam, s obzirom na 
osobu koju ste odabrali, kako ste 
iznevjerili svoju svetu čežnju i stoga 
stvorili situaciju gdje trebate oprostiti 
samome sebi? To možda neće biti 
lak odgovor i neće doći odmah. No 
ako se usredotočite na njega i molite 
za njega i poveže te ga sa svojim 
iscjeljivačkim radom, počet ćete shva¬ 
ćati. Dublje razumijevanje ovdje 
rečenoga izvirat će kroz vaše životno 
iskustvo iz vrela života u vama. 

Da, istina je da vi stvarate svoja 
životna iskustva. Ona su vaša zami¬ 
sao. Stvorila ih je najviša mudrost 
u vama. Ako postoji bol, tada se 
upitajte što vam ona govori, jer bol 
proizlazi iz zaboravljanja svoje biti. 
Bol proizlazi iz vjerovanja da je 
stvarnost sjenki prava stvarnost. Stvar¬ 
nost sjenki posljedica je zaboravljanja 
tko ste koje se temelji na vjerovanju 
da ste odijeljeni ili odvojeni od Boga. 

Kažem vam, dragi moji, svaka 
bolest, bez obzira na njen oblik ili 
simptome, posljedica je tog zabo¬ 
ravljanja. Vratili ste se ovdje na 
Zemlju kako biste se sjetili. Ne 
uznemiravajte se zbog toga. Usmje¬ 
rite životnu snagu ka prisjećanjima 
i njihovo rasvjetljavanje probudit će 
djelove psihe koji su u sjeni i boli. 

Kada ih osvijetlite Božanskim 
svjedom koje postoji u svakoj stanici 
vašega tijela, u svakoj stanici vašega 
bića, svjetlost obasjava sjenu i sjena 
se počinje prisjećati. Sjećanje znači 

ponovno spajanje vaših dijelova. 
Osvjedjavanjem ćete se sjetiti dijelova 
sebe i svojega tijela koji su bili 
odvojeni i stoga bolesni. To je novi 
početak; da, malo bob, ali to je 
iscjeljujuća bol. Suze će isprati vašu 
dušu i učiniti je jasnom i čistom, 
poput ljetne kiše. Vaš će plač 
osloboditi sve što je stoljećima čekalo 
na izlazak. Sve blokade o kojima 
smo govorili nestat će i biti ispu¬ 
njene obnovljenim životom. Bit ćete 
ispunjeni s mnogo više energije. 
Vidjet ćete da vaš život postaje krea¬ 
tivan i sretan. Postat ćete zadovoljni 
prirodno plešući sa svima oko vas i 
s univerzumom. 

No to zahtijeva opraštanje: opra¬ 
štanje najprije sebi. Sto sebi morate 
oprostiti? Kada biste proveli pet 
minuta - a to ću vas zamoliti da 
učinite na kraju ove moje kratke 
priče - sastavljajući popis onih stvari 
koje biste si morah oprostiti, utvrdili 
biste da je prilično dugačak. No to 
nije tako teško. Ako uzmete svaku 
pojedinačnu stvar i meditirate na 
nju nekoliko minuta više puta dnev¬ 
no i oprostite sebi zbog nje, olakšat 
ćete teret na srcu. Opraštanje dolazi 
iz Božanskog u vama. Moleći i 
doživljavajući svoje opraštanje pove¬ 
zujete se s Božanskim u vama. 
Postajete Božansko u vama. 

Sljedeća pitanja glase: kako se 
svaka stvar koju sebi opraštate odra¬ 
žava na vašu psihu i vaše fizičko 
tijelo? Kako se odražava u vašem 
energetskom polju? Slijedite je kroz 
svih sedam razina vašega polja. 

Gdje se u vašem tijelu nalazi 
bol koja je povezana s činjenicom 
da sebi niste opraštali te ste stoga 
održavali negativnu vezu s određe¬ 
nom osobom za koju smatrate da 
joj je teško oprostiti? Vidite, iscjelji¬ 
vanje uvijek započinje kod kuće. 


U vama, na mjestu koje se nalazi 
četiri-pet centimetara iznad pupka 
postoji prekrasna zvijezda, središnja 
zvijezda. Ona je srž vaše osobnosti. 
Ta srž predstavlja vašu Božansku 
osobnost. Ona je središte vaše biti. 
Ona je središte onoga što vi jeste u 
potpunom miru prije, za vrijeme i 
izvan svih života koje ste proveli 
na majci Zemlji. Osjetite to mjesto 
u vama. Postojali ste i prije ovoga 
života. Postojali ste prije sveg ovog 
kaosa, boli i razdora koji su prisutni 
na Zemlji, a nastavit ćete postojati 
i dalje. 

Središte vaše biti jest središte 
vaše Božansvenosti. U tom mjestu 
vi ste središte čitavog univerzuma. 
Iz toga ćete mjesta iscjeljivati. Sjetit 
ćete se tko ste i pomoći ćete dru¬ 
gima sjetiti se tko su. Jer svi vaši 
postupci proizlaze iz središta vašega 
bića. Čim oni izgube vezu sa sredi¬ 
štem vašega bića, niste više usklađeni 
s vašom Božanskom svrhom. 

Djelatnost koja nije u svezi s 
Božanskom svrhom izaziva bol i 
bolest. Stoga, dragi moji, centrirajte 
se u svoju srž. Iz tog središta dolazi 
svaki oprost. 

Volio bih da sada prvu stvar 
koju ste odabrati za opraštanje dove- 
dete do svoje srži. Sve ono što ste 
stvoriti, a treba oproštaj, nastalo je 
na takav način da je bilo odvojeno 
od vašeg središta. 

Kada ste krenuti stvarati, odvojili 
ste se od središta svojega bića; vaše 
je djelovanje prestalo biti usklađeno 
s vašom Božanskom svrhom i otišlo 
je, možda vrlo polagano, u sjenu i 
zaborav. I zato, ako uzmete to što 
treba biti oprošteno, dovedete do 
središnje zvijezde i jednostavno tu 
zadržite i ispunite ljubavlju, tom 
ćete ljubavlju izvesti to natrag na 
svjetlost. Pronaći ćete svoju pravu 

svrhu koja je izronila iz vašega sre¬ 
dišta. Kada ste jednom to pronašli, 
možete uistinu stvarati iz početka. 
Jer, pronašavši, okruživši i ispunivši 
je ljubavlju i svjetlom, u sebi ćete 
pronaći oproštaj. Dat ću vam sada 
nekoliko trenutaka da na takav način 
oprostite samome sebi. 

Dok oprost struji kroz vaše biće, 
automatski ćete oprostiti i drugima 
koji možda sudjeluju u toj određenoj 
situaciji koja traži oprost. 

DUHOVNOJ 
STVARNOSTI 


“U svakome trenutku imamo slobodu 
izbora, a svaki izbor određuje smjer 
naših života. ” 

Olivia Hoblitzelles 

Dok sam držala predavanja i vježbe, 
utvrdila sam da su naše duhovne 
potrebe i veza s dubljom stvarnosti 
jednako važne u procesu iscjeljivanja 
kao i naše fizičke potrebe. U stvari, 
postalo je očigledno da su one pri¬ 
marne i da je bez njih život tek 
trodimenzionalan i veoma ograničen. 
Da bismo shvatili tko smo, i svrhu 
našega života, te da bismo život iskusili 
kao siguran, dobrostiv prolazak ispunjen 
ljubavlju, moramo ostvariti duhovno 
kao i ljudsko zajedništvo. 

Radeći na višim duhovnim razinama 
aurinog polja i dubljim dimenzijama 
ispod aurinog polja, promijenio se moj 
cjelokupni koncept zdravlja i iscjelji¬ 
vanja. U stvari, promijenio se moj 
cjelokupni koncept života u fizičkome 
svijetu. Iscjeljivanje sam počela doživ¬ 
ljavati kao predivan stvaralački proces 
koji je najprirodniji i najuniverzalniji. 
Mi smo vođeni na svakom koraku puta 
kroz ovaj divan životni proces. U njemu 
smo i individualni i univerzalni. 

Nalazimo se, potpuno sigurni, u 
dobrostivom, bogatom univerzumu gdje 
su život i iscjeljivanje jedno. 

Započet ćemo s iskustvom i svrhom 
duhovnog vodstva u našem životu. To 
će nas najprirodnije dovesti do više 
duhovnosti koja se doživljava na višim 
razinama aurinog polja. Zatim ćemo 
krenuti ka dubljim dimenzijama koje 
oblikuju same temelje našega bića. 


370 



oglavlje 


16 


Proces 

vodstva 

vašem 

životu 


u 


371 



Tiho skretanje k duhovnom životu 
zahtijeva veliko preusmjeravanje svijesti 
k transcendentnoj stvarnosti viših vibra- 
cijskih razina - petoj, šestoj i sedmoj 
- aurinog polja. Na tim višim stupnje¬ 
vima svijesti i energije postoji čitav 
svijet nematerijalnih duhovnih bića. 

Mnogi ljudi uopće ne doživljavaju 
te razine svijesti; njima i već samo 
postojanje tih razina izgleda krajnje 
teoretskim, apsurdnim ili čak smiješnim. 
U procesu iscjeljivanja, međutim, ako 
se nastavite penjati kroz razine svijesti, 
automatski ćete početi doživljavati stvari 
koje pripadaju tim višim razinama i 
na kraju sresti takva bića. 

Ako svijest dovedete na tri gornje 
razine aurinog polja, ulazite u više 
aspekte volje, osjećaja i razuma. Svaka 
od te tri razine predstavlja kalup za 
niže tri razine polja. Viša volja, zvana 
Božanskom voljom u nama, kalup je 
prve razine polja koja sadrži volju za 
životom u fizičkome svijetu. 

Viša emocionalna razina, ponekad 
nazvana razinom nadahnuća ili razinom 
Božanske ljubavi, kalup je drugoj razini 
polja, vašim osjećajima prema sebi. 
Viši um sedme razine, nazvan Božan¬ 
skim umom koji omogućava shvaćanje 
savršenog obrasca svih stvari, kalup je 
umu treće razine, mentalne razine. 
Taj odnos izražen je još u staro doba 
kao: “Kako gore, tako i dolje.” 

Međusobni odnos između sedme 
i treće razine, šeste i druge, te pete i 
prve pruža mogućnost liječenja nižih 
razina dovodeći vrijednosti viših razina 
u niže razine. U tu svrhu moramo 
doseći ili trancsendirati do viših razina. 
To se naziva transcendentalnim proce¬ 
som. Ulazimo u našu višu stvarnost i 
prihvaćamo je kao svoju. Naš um tada 
postaje istina, naši osjećaji ljubav, a 
naša volja hrabrost. Ako nastavimo taj 
transcendentalni proces, naša istina 
postaje mudrost, naša ljubav postaje 


bezuvjetnom ljubavlju, a naša hrabrost 
postaje moć. Svoju duhovnu stvarnost 
prihvaćamo kao svoju vlastitu i u njoj 
pronalazimo Boga. 

Najbolji, najpraktičniji način ulaženja 
u proces transcendencije jest putem 
vodstva. Sva ljudska bića mogu dobiti 
vodstvo od svojega višega ja, anđela 
čuvara ili najpopularnije rečeno, od 
svojeg duhovnog vodiča. Ljudi obično 
počinju s dobivanjem vodstva od svojega 
višega ja, a zatim ga kasnije prošire na 
duhovne vodiče. 

Danas je u nekim krugovima veoma 
popularno dobivanje vodstva i kanalizi- 
ranje duhovnih vodiča. Mnogi ljudi 
traže vodstvo za sve moguće stvari, no 
uglavnom za rješavanje životnih pitanja, 
za planiranje određenog dana ili rješenje 
određenog problema. Rabi se čak za 
dobivanje obavijesti o liječenju bolesti. 
Toliko je rašireno, da ga neki pokušavaju 
iskoristiti za dobitak na lutriji, za rje¬ 
šavanje testova, pa čak i za pronala¬ 
ženje mjesta za parkiranje. Neki ljudi 
zlorabe vodstvo pokušavajući izbjeći 
pravu odgovornost. Na neodgovoran 
način krše dogovore govoreći da im je 
vodstvo tako reklo. Izgleda da smatraju 
kako to opravdava neetičko i neodgo¬ 
vorno ponašanje. Mnogi koji se koriste 
vodstvom ne vide njegovu dublju 
funkciju i veliki dobitak u procesu 
njihovog životnog učenja. 

Vodstvo je sastavni dio odvijanja 
vašega života. Ono je ključ razvijanja 
vaših želja u srcu i vašega životnoga 
zadatka, ma kakav on bio. Vodstvo 
predstavlja više od komuniciranja s 
vodičima, više od kanaliziranja obavijesti; 
ono je životni proces. Visokoosjetilna 
percepcija i sposobnost primanja jasnih 
obavijesti razvijaju se slijeđenjem vodstva 
kroz dugo vremensko razdoblje. Proma¬ 
trajući učinke vodstva na moj život, 
dobila sam sljedeće podatke o tome 
kako ono funkcionira. 

Kako funkcionira duhovno 
vodstvo 


1. Vodstvo vas nikada ne pušta s 
uzice. Čini vas odgovornima na 
mnoge načine: da budete ono što 
jeste, da ne iznevjerite samoga 
sebe i da ispunjavate obveze. Ako 
se one trebaju promijeniti, vodstvo 
vam nikada neće dopustiti da to 
neodgovorno učinite. Drugim riječi¬ 
ma, ako ste se obvezali na nešto 
što kasnije za vas neće biti zdravo, 
obveza je, ali ne bez odgovornosti. 

2. Vodstvo ne razrješava vašu karmu. 
Umjesto toga, daje vam oruđe 
kojim ćete je riješiti, možda čak i 
uživajući u njezinom čišćenju. 
Morate izbalansirati karmičku vagu. 
Balansiranje vaše karmičke vage 
ne znači karmičku kaznu. To znači 
naučiti ono što niste naučili kroz 
životna iskustva u prošlosti koja 
još uvijek na negativan način utječu 
na vaš život sada. Obično se to 
učenje odvija kroz životne situacije 
koje doživljavate u skladu s tim 
koliko ste čisti od predodžaba i 
krivih zaključaka. 

3. Slijeđenje vodstva donosi vam život¬ 
na iskustva koja su vam potrebna 
za razvitak vašega životnoga zadatka 
ili vaše sposobnosti iscjeljivanja. 

4. Živjeti duhovnim životom i tražiti 
životni zadatak zahtijeva spremnost 
za slijeđenje vodstva i življenje u 
istini, bez obzira na to kolikom se 
cijena činila kada vodstvo dobijete. 

5. Vodstvo postaje težim i prividna 
cijena raste ako ga slijedite. 

6. Vodstvo i vjera idu zajedno. Da 
biste slijedili vodstvo morate imati 
mnogo vjere, no s druge strane, 
slijeđenje vodstva izgrađuje vašu 
vjeru. Vodstvo je osmišljeno kako 
bi vas provelo kroz područja vaše 


psihe gdje ste ranije odbili ići, no 
morate to učiniti da biste se razvili. 
Vodi vas kroz vaše najdublje stra¬ 
hove do vaše najdublje vjere. 

7. Vjera je stanje bića koje slaže, 
uravnotežuje i puni aurino polje 
do punoga zdravlja. Povezuje vaše 
male ego dijelove s vašim većim 
dijelom, s Bogom u vama. To je 
proces holografskog povezivanja sa 
svime što postoji - vas s univer¬ 
zumom. 

8. Sustavno vodstvo nema mnogo 
prigoda utjecati na vašu odvojenu 
volju ega, jer često vi i ne znate 
zašto radite to što vam ono kaže. 

9. Ako se predate ili odustanete od 
vaše odvojene volje ega i slijedite 
Božansku volju koja vam je priop¬ 
ćena preko vašega vodstva, drugi 
vam više vjeruju. 

10. Vodstvo automatski i sustavno izgra¬ 
đuje i fizičku i duhovnu izdržljivost 
za vaš životni zadatak. 

11. Što izdržljivijim postanete, to ćete 
više ljubavi, snage i potpore dobiti 
te će učinkovitije u širem smislu 
biti odvijanje vašega životnoga za¬ 
datka. Rješavanjem problema, prela- 
zit ćete na one odgovornije i teže. 

12. Slijeđenje vodstva gradi kanal za 
vaše iscjeliteljske životne energije. 
Gradi vaš kanal za Božanski zadatak 
s kojim ste odlučili doći. Vodstvo 
u sigurni kanal oslobađa nehotične 
kreativne principe. 

Jedino predajom vodstvu, predajom 
ega višem Svetom Duhu ili Bogu 
u nama, nehotična životna snaga 
može se osloboditi u sigurni kanal. 
Nehotična životna snaga je sve ono 
što iz vas automatski izađe kada 
ne blokirate svoj energetski tok. 
Ponekad je pozitivno, ponekad 
negativno. Vodstvo sustavno čisti 
vašu negativnost tako da se oslo¬ 
bađa sve više životne snage. Ono 

taj moćni tijek životne snage 
oslobađa u vaš kanal u točnom 
omjeru koji on može podnijeti. 
Stoga je vaš kanal siguran. 

13. Ego ne može upravljati moćnim 
tokom životne snage koji proizlazi 
iz nehotičnog Božanskog kreativnog 
principa. Drugim riječima, dobrota 
u vama teče svojom voljom i 
svojevoljno izlazi u obliku mudrosti, 
ljubavi i skrbi za drugoga. Ne teče 
na zapovijed ega. Ego jedino može 
zaustaviti njezin protok ili je izbaciti 
sa svoga puta. 

14. Vodstvo vas uzima za ruku i ulazi 
s vama u stanje pradavanja vašoj 
pravoj ljudskoj krhkosti i ranjivosti 
koje su smještene u malom egu. 
Kada ga slijedite, odmah se suoča¬ 
vate s činjenicom da nemate život 
u svojim rukama, da vaš ego ne 
upravlja vašim životom te da mu 
vodstvo u tome neće pomoći. To 
je to - vi to jednostavno ne može¬ 
te. Za mene, to je ono što se 
podrazumijeva pod predajom ega. 
Čemu se predajete? Predajete se 
dubljoj moći u vama. Slijediti 
vodstvo znači sustavno ostavljati 
vanjski ego koji vam može pokušati 
pružiti sigurnost, ali nije to u 
stanju. Vodstvo vas ponovno pove¬ 
zuje s vašom temeljnom snagom. 
Postajete Božje dijete. Tom preda¬ 
jom pronalazite još jednu snagu 
- snagu Boga u sebi. Postajete 
Božjim instrumentom. Pronalazite 
svu moć, mudrost i ljubav Boga u 
vama. 

15. Nema kazne ako ne slijedite vod¬ 
stvo. Imate sve vrijeme na svijetu 
budući da je vrijeme iluzija. Ako 
ste dobili vodstvo i ne slijedite ga 
tri mjeseca ili dvije godine, to je 
u redu. No samo do stupnja do 
kojega slijedite vaše vodstvo, samo 
do toga stupnja stječete duhovnu 


moć, jer vam slijeđenje vodstva 
automatski omogućuje predaju višoj 
božanstvenosti u vama. Ta vam 
duhovna moć pomaže završiti svoj 
životni zadatak. 

16. Slijeđenje vodstva dopušta Svetom 
Duhu spajanje s vašom srži što 
vam daje moć. Ta moć nije nagomi¬ 
lana u vašem egu. Umjesto toga 
radi na spajanju srži vašeg bića ili 
Božanske individualne zvijezde s 
univerzalnim Bogom. 

17. Vodstvo gradi slobodu i neovisnost 
prebacivanjem životnoga žarišta na 
vjeru u stvarnost unutarnje božan¬ 
stvenosti umjesto na vanjske vrijednosti. 

18. Najbolje stvari u životu su besplatne. 


Kako je vodstvo mene 
usmjeravalo u životu 

Ako se osvrnem na svoj život, vidim 
da je svaka velika promjena bila vrlo 
određeno i precizno vođena. Ponekad 
sam slijedila vodstvo koje je izgledalo 
sasvim ludo. Ljudi oko mene govorili 
su da to ne činim, ali jesam. 

U vrijeme dok sam živjela u 
Washingtonu D.C. i osposobljavala se 
za terapeuta bioenergetičara, dogodio 
mi se čudesan doživljaj vodstva. Bilo 
je to na Uskrs. Nekoliko novih prijatelja 
reklo mi je da su čuli o nekakvom 
čudu koje se imalo dogoditi u Zapadnoj 
Virginiji na božično jutro. Pitali su me 
idem li s njima; rekla sam: “Naravno” 
i odmah pomislila: “Kako da se obučem 
za čudo?” Odlučila sam se za bijele 
hlače, košulju i sandale! Vozili smo 
pet sati i rano stigli do plantaže jabuka, 
prije izlaska sunca. Tamo su bile TV 
kamere. Žena koja je predskazala čudo 
sve je sredila s različitim postajama 
prikazujući Kristov život, uključujući i 
Getsemanijski vrt. Mi smo trebali biti 

hodočasnici i donijeti ruže koje ćemo 
položiti u vrt. 

Svi smo nestrpljivo očekivali izlazak 
Sunca kako bismo ugledali predskazano 
čudo. Konačno se Sunce pokazalo. 
Gledala sam u njega dok je izlazilo, a 
ono je pravilo vrdoge od mnogo crvenih 
zraka i okretalo se na nebu. Rekla 
sam: “Uh, baš kao Fatimino čudo 
kada je tisuće ljudi vidjelo kako se 
Sunce okreće na nebu!” Zatim sam 
pomislila: “Kako zanimljiv efekt retine. 
Znači to se događa kada gledate u 
Sunce.” Svugdje oko mene ljudi su 
vikali: “Pogledajte, Sunce se okreće!” 
Jeste li vidjeli?” Drugi su mrmljali: 
“Ne mogu gledati, previše je sjajno.” 
Ponovilo se isto što se dogodilo u 
Fatiminom čudu. Jedna druga osoba 
je rekla: “Na nebu je križ.” Ja ga 
nisam vidjela. I to je bilo to. Stavila 
sam ružu u vrt i odvezli smo se kući. 
Dok smo išli kući, rekla sam samoj 
sebi: “Zašto jednostavno ne pustim 
da to bude čudo? Ne znam kako čudo 
izgleda. Možda je bilo stvarno.” Stoga 
sam dodala: “Ja ću to provjeriti.” 

Sljedećega jutra ustala sam u isto 
vrijeme kako bih gledala u Sunce i 
provjerila što će se dogoditi u smislu 
efekta retine. Nisam mogla gledati u 
Sunce - bilo je previše sjajno. Rekla 
sam: “Zanimljivo. Sada uopće ne mogu 
gledati u Sunce. Bit ću strpljiva i čekati 
da vidim hoće li se išta drugo dogoditi, 
budući da ustvari ne znam što je 
čudo.” 

Nije trebalo dugo da se takozvano 
čudo pokaže novim fenomenom. To 
što se dalje događalo djelomično sma¬ 
tram čudom, jer je za mene započelo 
potpuno razrješavanje misterije života. 
Dogodila se jednostavna stvar: kad god 
se sunce nalazilo na nebu pod određe¬ 
nim kutom, čula bih jasnu verbalnu 
poruku koja me upućivala što da radim. 
Nekad je to bilo: “Smiri se. Tvoj um 


sve preuveličava.” Ili: “Tvoja učiteljica 
iscjeljivanja je bolesna i danas ti nju 
trebaš iscjeljivati umjesto ona tebe.” 
Glas se čuo kao da dolazi sa Sunca. 
Sunce bi me obasjalo, privuklo moju 
pozornost i dobila bih poruku. Činilo 
se kao da je pronalazilo put do mene 
čak i kada me nije moglo izravno 
doseći. Jednom sam sjedila na stolcu 
ljuljajući svoju kćerkicu. Sunce se 
nalazilo na suprotnoj strani kuće no 
reflektiralo se na susjedovom prozoru 
i pogodilo me kroz moj prozor pod 
odgovarajućim kutom. Ta komunikacija 
sa Suncem nastavila se godinama. 

Drugi primjer vodstva dogodio se 
kada sam već bila terapeut bioener- 
getičar i držala terapijske seanse u 
Washingtonu D.C. Počela sam vidjeti 
prošle živote. Nisam znala što bih s 
tim. Stoga sam započela moliti za 
pomoć o tome što činiti. Bila sam 
otišla kampirati na otok Assateague. 
Kišilo je pa sam ležala na plaži s 
plastičnom ceradom preko glave. Usred 
noći čula sam da me netko zove tri 
puta tako glasno da sam se probudila. 
Pogledala sam u ceradu. Bila je prozirna 
pa sam mislila da gledam u oblake. 
Odjednom sam shvatila da je to cerada, 
te sam je odgurnula sa sebe da vidim 
odakle dolazi glas. Čitavo nebo bilo je 
sasvim vedro i ja sam ponovno pala 
na leđa puna strahopoštovanja, jer sam 
čula kako zvijezde preko neba pjevaju 
jedna drugoj. Znala sam da su moje 
molitve uslišene. Zvala sam i odgovor 
će stići. 

Kratko vrijeme iza toga pronašla 
sam Centar za životnu snagu (sada 
pod nazivom Centar za pronalaženje 
puta) u Phoeniciji, New York. Tamo 
sam polazila radionicu i spoznala da 
je odgovor na moju molitvu bio da 
trebam preseliti tamo. Prošla je godina 
prije nego sam to mogla ostvariti. Moj 
muž nije želio preseliti u centar, no ja 

jesam sa svojom četverogodišnjom kćeri 
zato što se radilo o vodstvu. On je 
došao kasnije. 

Nakon preseljenja u Phoeniciju 
radila sam skupno na mojemu kanalu, 
jer sam dobivala mnogo izvanosjetilnih 
obavijesti poput onih o prošlim životima 
drugih ljudi s kojima nisam znala što 
mi je činiti. Jednom sam slomila nogu 
i hramala naokolo u gipsu glasno vičući 
da nisam ljuta. Voditeljica centra, Eva 
Pierrakos, koja je kanalizirala predavanja 
vodiča u pronalaženju puta, rekla je: 
“Tvoj problem leži u tome što su ti 
se prebrzo otvorili kanali, a u sebi 
nosiš previše ljutnje s kojom se ne 
znaš nositi. Trebaš zatvoriti svoj kanal.” 
Moje vodstvo je to potvrdilo. Bilo mi 
je veliko zadovoljstvo biti medijem. 
Naučila sam biti posebnom i koristila 
se time da bih izbjegla rješavanje važnih 
stvari u svojemu životu. Jedino prihvat¬ 
ljivo korištenje mojim kanalom bilo je 
u svrhu rada na samoj sebi. Stoga 
sam kanal zatvorila za sve osim za 
osobni rad. Nisam znala koliko će 
dugo morati biti tako. Moji vodiči su 
samo rekli: dok bude trebalo. 

Kratko nakon moje prisege, bila 
sam testirana. Jednoga sam dana 
slučajno počela napuštati tijelo. Vidjela 
sam kako u blizini stoje prekrasni 
vodiči u odorama optočenim dragu¬ 
ljima. Veoma me zanimalo tko su oni, 
no sjetila sam se svojega zavjeta i 
brzo se prisilila na povratak u tijelo. 
Teško sam se odrekla svojih vidovitih 
sposobnosti, no pustila sam to i 
usredotočila se na moj osobni rad. 
Sljedećih šest godina posvetila sam 
svojoj preobrazbi. Prve dvije godina 
radila sam na Božanskoj volji. Pazila 
sam da sve što radim bude u skladu 
s Božjom voljom. Svako jutro nakon 
ustajanja molila sam i meditirala za 
svoje predavanje i usklađivanje s Bož¬ 
jom voljom. Polazila sam privatne 


seanse gdje sam pokušavala shvatiti 
što se podrazumijeva pod Božjom 
voljom. Osjećala sam odbojnost prema 
onome na što će me Bog kao sljedeće 
natjerati da učinim. Jesam li ja njegov 
rob? Sve u svome životu radila sam iz 
perspektive Božanske volje. Polako, 
tijekom vremena, otkrila sam da je sve 
što sam u nekom trenutku željela učiniti 
iz svojeg najdubljeg, najčišćeg dijela, 
bila također i Božja volja. Uspjela sam 
pronaći volju Božju kako pjeva u 
mojemu vlastitom srcu. 

Sljedeće dvije godine, usredotičila 
sam se na Božansku ljubav. Pazila sam 
da sve što radim bude s ljubavlju. 
Svako jutro molila sam i meditirala 
kako bih naučila Božansku ljubav. Tako 
sam otkrila da mnoga moja djela nisu 
bila baš ljubazna. Na privatnim seansama 
sam radila na uvođenju ljubavi u svoj 
život. Tijekom te dvije godine stvari 
su se počele mijenjati i ja sam uspijevala 
u svojemu životu izražavati mnogo više 
ljubavi. Moj rad u sljedeće dvije godine 
odnosio se na Božansku istinu. Slijedila 
sam isti obrazac kao ranije, moleći i 
meditirajući svakoga jutra kako bih 
otkrila što je to Božanska istina. Mnogo 
sam vremena provela istražujući njezinu 
funkciju u mojemu životu; gdje je 
nedostajala i kako da je više uključim 
u svoj život. Jesam li voljna pronalaziti 
i ustrajati u istini u svakoj situaciji? 
Budući da sam cijelo to vrijeme živjela 
u duhovnoj zajednici, stalno su mi 
pružane životne situacije u kojima sam 
vježbala sva ova tri naša Božanska 
aspekta. 

Svatko tko se nalazio u zajednici 
Centra za životnu snagu radio je na 
takav način na sebi u svrhu transfor¬ 
macije. Bio je to pravi uzavreli lonac 
ljudi koji su tražili duhovne istine i 
svakodnevno se svađali jedno s drugim 
oko upravljanja zajednicom. Svi smo 
tada mnogo naučili. Mislili smo da 

stvaramo grad svjetlosti, no kasnije 
kada smo se raštrkali po svijetu, shvatili 
smo da je svatko dobio ono po što je 
tamo došao. Ujedinili smo rad. Naša 
bića smo ispunili radom, tako da smo 
živjeli prema višim duhovnim principima 
u koje smo vjerovali. Napokon, nakon 
šest godina dubokog rada i borbe, 
znala sam da sam spremna ponovno 
otvoriti svoje kanale, jer sam bila do¬ 
stojna povjerenja. 

Ljudi su mi jednostavno vjerovali, 
jer sam bila voljna ostati pri istini ma 
kakva bila i slijediti je. Naravno, to 
nije značilo da sam završila s osobnim 
preobražajem. Rad se i dalje nastavlja 
sve do danas i trajat će čitavoga mojega 
života. No znala sam da sam stigla do 
prekretnice u svojemu životu i da će 
se stvari početi drastično mijenjati, što 
se i dogodilo. 

Znala sam da trebam ići u Find- 
horn. I otišla sam. Tamo sam stajala 
na mjestu zvanom Randolph’s Leap 
koje ima prirodnu snagu, mjestu gdje 
se pretpostavlja da su Druidi molili i 
općili s duhovima prirode. Zamolila 
sam pristup duhovima prirode. Činilo 
se da se ništa ne zbiva. Otišla sam u 
Nizozemsku voditi jednu intenzivnu 
radionicu, a zatim u Švicarsku na 
skijanje. Potpuno sam zaboravila na 
moj zahtjev. Kada sam se vratila nakon 
otprilike mjesec dana, počela sam se 
svakoga jutra buditi u pet i trideset i 
pisati gomilu obavijesti koje su dolazile 
od vodstva. Viđala sam male duhove 
prirode svugdje gdje sam išla. Pratili 
bi me dok bih šetala po imanju. Uvijek 
su bili pomalo stidljivi i ostajali nekoliko 
koraka iza mene smijuljeći se. 

U kontaktu s duhovima prirode 
dobila sam mnogo podataka o Centru 
za životnu snagu, kao što je mjesto i 
položaj gdje se trebala podići crkva. 
Dolazili su u malim, slatkim obrocima 
za vrijeme dnevnih meditacija. Spuštala 


sam se gornjim putem, u centru, prema 
kuhinji gdje sam radila, kada je neki 
glas zazvao moje ime. Ignorirala sam 
ga. Zazvao je ponovno. Rekla sam mu 
da kasnim na posao i nastavila hodati. 

Zazvao me i treći put i ja sam 
rekla: “No, dobro. Što želiš?” Odveo me 
na jednu livadu, do jedne stijene. 

Rekla sam: “I?” 

“Sjedi”, rekao je. Sjela sam. 

Zatim sam rekla: “I što sad?” 

Rekao je:”Sjedi”, pa sam sjedila i 
meditirala. 

Svaki dan sljedećih godinu dana 
odlazila sam do te stijene meditirati. 
Svakoga dana dobivala sam tijekom 
meditacije male podatke o zemljištu. 
Rečeno mi je da je kamen na kojem 
sjedim buduće mjesto oltara. Glas je 
pokazao još jedan kamen ravno dolje 
niz brdo i zatim još dva druga sa 
svake strane koji su bili oznake. Mogla 
se povući crta između kamena-oltara i 
prvog kamena-oznake. Druga se crta 
mogla povući između dvije bočne 
oznake. Dvije su se crte križale na 
sredini poljane. Upravo na tom mjestu 
pala su dva mala stabla jedno preko 
drugoga. Nekih godinu dana nakon 
toga, kada je došlo vrijeme da se 
izabere mjesto za crkvu, svakoga su 
zamolili da odvede crkveni odbor 
zadužen za izgradnju na svoje omiljeno 
mjesto na imanju centra. Mjesto je 
bilo odabrano. 

Bila sam sigurna da je pogrješno, 
no zadržala sam to za sebe. Na povratku 
u glavnu zgradu, netko me je zamolio 
da im pokažem svoje tajno mjesto za 
dnevne meditacije. Nerado sam tu 
skupinu ljudi odvela do kamena-oltara. 
Svi su sjeli na njega da bi meditirali. 
Odmah su znali da je to pravo mjesto. 
Zatim sam im ja stidljivo započela 
iznositi podatke koje sam dobila 
meditirajući posljednjih godinu dana. 
Kasnije, kada sam se tamo uputila s 

nadzornikom, ispalo je da su se crte 
određene stijenama-oznakama nalazile 
točno na mjestu maksimalnog kuta 
sunca za solarnu zgradu. Pokazalo se 
da su pala stabla bila točno na mjestu 
spajanja dvaju velikih staklenih zidova 
na prednjoj strani sedmerokutne zgrade. 

Postala sam članom odbora koji je 
pomagao u projektiranju zgrade. Budući 
da je teren bio brdovit, morali smo 
dinamitom razbijati ležište stijena kako 
bismo izgradili temelje. Uzaludno sam 
pokušavala otjerati divljač prije eksplo¬ 
zije, no nije odlazila. Kada je dinamit 
eksplodirao, samo se udaljila pet-deset 
koraka i nastavila netremice gledati 
kao da se ništa nije dogodilo. 

Tijekom godina provedenih u 
centru, dugo sam bila testirana na 
vrlo jednostavnim stvarima. Vodiči bi 
mi dali upute poput: “Otpili suhu 
granu s onog stabla.” Ponekad bi mi 
trebalo tri mjeseca da to učinim, jer 
sam mislila da je glupo - pružala sam 
otpor! No konačno sam to učinila. 
Počela sam primjećivati da, ukoliko 
ne bih izvela ono što se od mene 
tražilo, nisu dolazile nove upute dok 
to ne bih učinila. Čim bih to obavila, 
dobila bih novu uputu. Sada shvaćam 
da sam bila vježbana da slijedim upute 
točno i precizno. To je izgradilo povje¬ 
renje tako da sam s vodičima mogla 
raditi duhovnu kirurgiju na petoj razini. 
Kirurgija na petoj razini, opisana u 
knjizi Iscjeliteljske ruke jest način 
rekonstrukcije pete razine aurinog polja 
gdje vodiči izvedu većinu posla. To je 
započelo jednoga dana dok sam još 
vježbala masažu. 

Nekome sam davala švedsku ma¬ 
sažu, kad se pojavio vodič i rekao: 
“ Pridrži dvije zelene vrpce”, kako 
bih odmaknula ruke od tijela. Moja je 
klijentica došla na masažu, a ja sam 
sada sjedila tu četrdeset i pet minuta 
s rukama iznad njezinoga tijela držeći 


dvije zelene vrpce. Vidjela sam gdje 
ispod zelenih vrpca ulaze vodiči i izvode 
operaciju na mojoj klijentici. Tu sam 
počela učiti o duhovnoj kirurgiji na 
petoj razini. Promatrala sam operaciju. 
Čekala sam da mi klijentica kaže: “Hej, 
gdje je moja masaža?” Ali nije. 
Sljedećega tjedna došla je žaleći se na 
postoperativne simptome. Mogla sam 
na njezinoj slezeni vidjeti šavove koje 
su ostavili vodiči. Ponovno sam morala 
držati dvije zelene vrpce. Ovaj put su 
vadili šavove. I ponovno se nije žalila 
što je ne masiram. Rekla je da se, što 
god ja radila, osjeća prekrasno. Eto 
kako sam počela učiti raditi duhovnu 
kirurgiju na petoj razini. 

Jednoga dana, završvši svoje jutarnje 
pisanje u pet i trideset, vodstvo mi je 
reklo da kupim pisaći stroj. Nisam 
znala tipkati, no dobivala sam vodstvo 
tako brzo da nisam više stizala zapisivati 
rukom. Stoga sam trebala tipkati. Naučila 
sam tipkanje. Nakon nekog vremena, 
nisam mogla tipkati dovoljno brzo. 
Rečeno mi je da kupim kasetofon, pa 
sam ih počela snimati. I ne znajući, 
započinjala sam svoju prvu knjigu. 

Na svojoj knjizi Iscjeliteljske ruke 
radila sam petnaest godina. Dvanaest 
izdavača je odbilo rukopis. Nisam znala 
što ću. Dobila sam vodstvo da je 
objavim sama. Prodala sam kuću koju 
sam posjedovala, ali u kojoj nisam 
živjela i dobila za nju 50.000 dolara. 
Svi su smatrali da sam potpuno luda 
što trošim životnu ušteđevinu na knjigu. 
No ja sam rekla: “Ili je ovo posao 
mog života, ili nije. Vrijeme je da u 
njega uložim sve.” Tisuću primjeraka 
knjige stajalo me 50.000 dolara. Kada 
je knjiga izašla, ostalo mi je nekoliko 
stotina dolara i kćer koju sam morala 
izdržavati. Pisala sam poznanicima uz 
objašnjenje da sam tiskala knjigu. 
“Platila sam svaku knjigu pedeset 
dolara. Prodat ću vam je za pedeset 


378 



dolara”. Knjiga je rasprodana za tri 
mjeseca i tada sam dobila novu 
narudžbu. Netko je predložio da je 
odnesem izdavaču. Rekla sam: “Ali 
svi su je već odbili”. No ipak sam to 
učinila i Bantam ju je kupio. Knjiga je 
sada prevedena na devet različitih jezika 
i prodaje se širom svijeta. 

Kada sam tek počela komunicirati 
s vodičima, nisam posebno razlikovala 
one koji su uz mene bili stalno i one 
koji su dolazili u intervalima od neko¬ 
liko mjeseci kako bi me naučili novim 
tehnikama, a zatim odlazili. Uvijek sam 
ih mogla vidjeti. Nakon svih tih godina 
pripreme samostalno radeći s vodičima, 
oni su mi počeli davati savjete kako 
raditi s pacijentima tijekom seanse. 

To se nastavilo čak i onda kad su 
moja masaža i psihoterapija polako 
prerasle u iscjeljivanje. Vodiči bi mi 
govorili što da radim s rukama. Također 
su mi davali podatke o pacijentima 
koje inače na drugi način ne bih mogla 
saznati. Rekli bi mi i fizički i psihološki 
uzrok pacijentovog problema, te u 
kakvom su odnosu s pacijentovim veza¬ 
ma sada i u prošlosti. Ja sam polako, 
stidljivo i s nelagodom uvodila te obavi¬ 
jesti u seansu. 

Rekla bih nešto poput: “Jeste li 
ikada mislili o ovome...?”, te bih dodala 
vodičeve obavijesti. 

Uskoro me psihički pritisak zbog 
tolikih podataka manje-više primorao 
na njihovo kanaliziranje. Pacijentu nika¬ 
da ne bih rekla da se radi o vodiču — 
samo sam govorila malo drugačijim 
glasom. 

Rekla bih da mi se glas mijenja, 
jer se nalazim u izmijenjenom stanju 
svijesti. Nakon nekoliko godina takve 
prakse, jedan mi je pacijent rekao: 
“Kanalizirali ste vodiča, zar ne?” 

“Tko, ja?” 

“Kako se zove?”, upita pacijent. 

“Ne znam.” 


Više sam pozornosti obraćala vodi¬ 
čima mojih pacijenata koje su oni 
dovodili sa sobom na iscjeljivanje jer 
su uvijek tražili da ih opišem. Ja bih 
pacijentima prenosila podatke njihovih 
vodiča jednako kao i mojega. Čak sam 
neko vrijeme počela govoriti čudnim 
naglascima, no to mi je bilo prilično 
neugodno. Konačno, rekla sam da želim 
kanalizirati samo jednog vodiča koji 
ima normalniji glas. Ako je vodič druge 
osobe želio putem mene prenositi oba¬ 
vijesti, slušala bih i tada bih to ponovila. 

Dok sam radila, uvijek sam oko 
sebe mogla vidjeti pet vodiča - i sada 
su sa mnom. U to vrijeme, vodiči su 
bili u modi. Svatko je kanalizirao, a ja 
još nisam znala tko je moj glavni 
vodič. Stoga sam to odlučila otkriti. 
Upitala sam svoje vodiče jednoga dana 
kada sam držala radionicu iscjeljivanja/ 
kanaliziranja s Pat Rodegast, poznatim 
kanalom i autoricom Emmanuelove 
knjige i Emmanuelove knjige II. Čula 
sam riječ Heyoan ili Heokan. “Fuj!” 
rekla sam. “Želim vodiča lijepog imena 
kao što je Patin Emmanuel.” 

Ime mi se uopće nije sviđalo i 
pokušala sam ga promijeniti, ali bez 
uspjeha. Zatim sam sve zaboravila. Šest 
mjeseci kasnije ponovno sam s Pat 
držala radionicu kanaliziranja i iscjelji¬ 
vanja. Kad god smo radile zajedno, 
tražile smo da za vrijeme tog rada 
nešto naučimo. Taj put sam, frustrirana, 
rekla: “Zašto svi osim mene znaju 
ime svog vodiča? Želim saznati ime 
mojega vodiča.” 

Dakako, tijekom radionice, Heyoan 
se još jednom nagnuo preko mene, 
kada sam pokazivala iscjeljivanje, te 
rekao: 

Zovem se Heyoan - sjećaš se, 
rekao sam ti prije šest mjeseci. Ime 
potječe iz Afrike i znači “Vjetar 
koji šapuće istinu kroz vjekove.” 

No, to je stvarno bilo neugodno. 
Već mi je zapravo bilo rečeno, a ja 
sam potpuno zaboravila da se taj doga¬ 
đaj ikada zbio. Tako sam se formalno 
upoznala s Heyoanom. Od tada smo 
odlični drugovi. U stanju svjesnosti koje 
zovem Barbara, obično vidim Heyoana 
kako stoji s moje desne strane, malo 
otraga. Visok je oko tri - tri i pol 
metra i svijetloplave, zlatne i bijele je 
boje. Kada kanaliziram Heyoana naša 
se svijest spaja i postaje jedno. Ja 
“postajem” Heyoan. Tada se moje 
aurino polje širi do promjera od oko 
tri i pol metra. Nakon sat-dva kanali- 
ziranja Heyoana, često me odvode u 
sobu svjetlosti gdje postoji širok duga¬ 
čak stol s mnogo vodiča oko njega. 
Tu mi pokazuju nacrte planova onoga 
što će se dogoditi u budućnosti. Ja 
obično ne razumijem mnogo od onoga 
što se nalazi na tim planovima, no 
trudim se. Mislim da ću ih malo- 
pomalo naučiti čitati. 

Programima koje sam godinama 
vodila priključivale su se različite sku¬ 
pine vodiča. 

Prije otprilike pet godina počela 
sam kanalizirati još jedno duhovno 
biće koje je izgledalo vrlo ženstvenim. 
Ispočetka smo je zvali Božicom jer je 
izgledala poput ženskog aspekta Boga. 
Energetsko polje toga bića je bijelo i 
zlatno i godinama se širilo. Toliko je 
velika da se ne može odrediti njezina 
veličina. 

Moja draga prijateljica, Marjorie 
Valeri, profesionalna harfistica, i ja 
uđemo u trans. Marjorie kanalizira 
harfu. Zid bijele svjetlosti, mnogo veći 
od sobe prodire iza Marjorie i mene 
i podiže svijest svih prisutnih. Ja ulazim 
u trans, hodam prostorijom te iscje- 
ljujem i kanaliziram za ljude. Pri tom 
je energija tako snažna da sam mogla 
iscijeliti i do 280 ljudi u jednome 
satu. 


Štoviše, iscjeliteljska je moć tako 
jaka da njezini učinci traju mjesecima. 
Najizrazitiji slučaj je bio kod osobe 
koja je došla na radionicu u Institut 
Omega. Na leđima je nosila kisik. Čekala 
je transplantaciju srca i obiju plućnih 
krila. Božica je s njom radila oko pet 
minuta. To, i njezina čežnja za ozdrav¬ 
ljenjem, pomogli su preokrenuti tijek 
bolesti. Razina kisika u krvi počela je 
rasti dok nije postala višom kada je 
bila bez maske nego s maskom. Dava¬ 
telja organa nikada nisu pronašli. Kasnije 
se udala i odselila negdje na Zapad. 
Posljednje što sam čula bilo je da su 
njezini liječnici rekli da treba transplan- 
tirati samo jedno plućno krilo. Sada 
su prošle već tri godine otkako ju je 
Božica dotakla. 

Kroz godine je iscjeliteljska energija 
koju smo zvali Božicom postajala sve 
uravnoteženijom što se tiče i muške i 
ženske energije. A nedavno mi je vod¬ 
stvo reklo da se ustvari radi o Svetom 
Duhu. Sada se moram pozabaviti svojom 
sramežljivošću pri traženju da kanali¬ 
ziram Svetoga Duha. Ženski aspekt Boga 
čini se nekako pristupačnijim. Morat 
ću na tome poraditi. Na posljednjoj 
radionici koju sam držala u Santa Feu, 
opet sam dobila novu skupinu vodiča 
koji sebe nazivaju Vijećem svjetla. Čini 
se da imaju veliku moć. Sjede u krugu 
sa svijećom kraj noge. Izgleda da imaju 
velike planove o gradnji iscjeliteljskih 
centara širom svijeta. Zanima me kako 
će se to odigrati. I hoće, u svoje 
vrijeme. 

Tako je, eto, vodstvo radilo u 
mojemu životu. Radeći sve te stvari, 
premda su neke bile pretjerane, smije¬ 
šne ili očigledno luckaste, izgrađivala 
sam svoju vjeru. Vjera je bila potrebna, 
jer sam stalno bila iskušavana radeći 
točno ono što mi je bilo rečeno da 
učinim ili dajući točan podatak bez 
njegovog objašnjavanja. Stoga sam na 

kraju došla do razine kanaliziranja 
posebnih tretmana i podataka koliko 
ih dugo osoba treba provoditi. Vodstvo 
me korak po korak uvodilo u moju 
visokoosjetilnu percepciju, kanaliziranje 
i u tri više razine aurinog polja. Uvelo 
me u moju duhovnost i duhovni svijet 
i učinilo ga stvarnim. Vodstvo mi je 
donijelo mnogo prekrasnih iskustava i 
dovelo me do šireg razumijevanja svoje 
vlastite božanstvenosti. 

Slijeđenje vodstva i ulazak u duhov¬ 
ni dio života nije uvijek lako, jer je 
puno izazova. Skloni smo zanemariti 
ga, napustiti ga ili jednostavno misliti 
da nije stvarno. Učenje slijeđenja vod¬ 
stva jest postupni proces koji nas vodi 
do više duhovne stvarnosti. Svaki puta 
kada odlučimo slijediti vodstvo, izabrali 
smo našu višu Božansku volju. Ponav¬ 
ljajući to, počinjemo doživljavati više 
razine naše duhovne stvarnosti koja 
odgovara petoj, šestoj i sedmoj razini 
aurinog polja. Pođimo sada do viših 
razina polja. 


Peta razina aure: Božanska 
volja 

Peta razina aurinoga polja povezana 
je s Božanskom voljom. To je prva 
razina svih oblika i simbola. Čim se 
svojom visokoosjetilnom percepcijom 
uzdignete do pete razine, vidjet ćete 
kobaltnoplavu svjetlost. 

U početku može biti malo zbunju- 
juće, jer je peta razina kalup ili otisak 
svih oblika. To znači da je poput nega¬ 
tiva fotografije ili šablone za zračni 
kist. Sve je obrnuto. Ono što biste 
očekivali da bude čvrsto, prazan je, 
čist prostor. Ono što biste očekivali 
da bude prazan, čisti prostor, čvrsto 
je i kobaltnoplavo. Kada neko vrijeme 
provedete na petoj razini, naviknete 


se na taj obrat i ne primjećujete ga 
toliko. Budući da je peta razina kalup 
za prvu, možete zamišljati da je stvorena 
od utora kojima odgovaraju crte prve 
razine aurinoga polja. Ili je možete 
zamišljati kao korito rijeke u kojoj 
teče voda (energetske linije prve razine). 
Peta razina vašega polja predstavlja 
kalup za prvu razinu, koja je onda 
kalup vašemu fizičkome tijelu. 

Petu razinu ljudi naše kulture naj- 
ipak teže shvaćaju. U toj našoj kulturi 
dopuštamo vladavinu uma. Ako smo 
zamoljeni da nešto učinimo, želimo 
znati zašto. Želimo shvatiti o čemu se 
radi. 

Problem je u tome što umom 
možemo shvatiti samo stvari koje se 
nalaze unutar naše definicije stvarnosti. 
Ako nismo doživjeli duhovnu stvarnost 
viših dimenzija, ona za nas nije stvarna. 
I treba nas uzeti za ruku i uvoditi u 
nju korak po korak. 

Za trenutak nećemo prepoznati 
krajolik, jer se radi o novom teritoriju. 
Trebamo se osloboditi naših unaprijed 
stvorenih ideja o tome kako će izgledati 
i dopustiti doživljaju da se jednostavno 
odvije. 

Da bih ušla u duhovni svijet koji 
sam opisala u svojim knjigama, morala 
sam imati povjerenja i slijediti Božansku 
volju kada nisam razumjela o čemu se 
radi. Razumijevanje je došlo kasnije. 

Nije slučajno da je jedna od prvih 
stvari koju su vodiči od mene tražili 
da učinim bila vrlo jednostavan bezo¬ 
pasan čin. 

Prilagođavali su moj um. Trebala 
sam biti vođena korak po korak. S 
Božanskom voljom sam to bila u stanju 
učiniti iako je moj um stalno želio 
shvatiti nešto za čije razumijevanje nije 
imao dovoljno podataka. Jedini način 
da dobijem više podataka bio je na¬ 
prosto učiniti to što mi se kaže i 
vjerovati. 

Naše negativne predodžbe o 
Božanskoj volji 

Božanska volja, poznata i kao Božja 
volja često nije shvaćena i pogrješno 
se doživljava. Stari način doživljavanja 
Božanske volje odražava problem autori¬ 
teta. Naša glavna negativna predodžba 
jest da je Božja volja suprotstavljena 
našoj vlastitoj, jer najvjerojatnije ne 
predstavlja ono što mi želimo. Ona je 
nešto čemu se moramo oduprijeti kako 
bismo bili slobodni. Pa ipak nam je 
data sloboda izbora. Tako smo dvo¬ 
struko vezani. Imamo slobodnu volju, 
ali ako se ne primoravamo odabrati 
Božju volju - što ne želimo - u 
nezgodnom smo položaju. 

Stoga smo stvorili još jednu pre¬ 
dodžbu: Božje volje se treba bojati, 
jer ako joj se ne pokorimo, bit ćemo 
kažnjeni. No, ako ne znamo što ona 
predstavlja, možda nećemo biti veoma 
strogo kažnjeni. Prema tome bolje je 
ne znati što je Božja volja. 

Još jedna predodžba o Božanskoj 
volji kojom se koristimo predajući se 
bolnim situacijama glasi: Božju volju 
nikako ne mogu promijeniti. To nas 
divno oslobađa odgovornosti da učini¬ 
mo nešto sa situacijom koja nam je 
bolna. 

Božanska volja jese također odlično 
odlagalište za tumačenje svega onoga 
što ne razumijemo. Opet ću ponoviti: 
i ne moramo je razumjeti! Tajanstvena 
je. Ustvari, možda bi čak bilo svetogrđe 
razumjeti je! 

U našim religijama, Božja volja se 
koristi za kontroliranje ljudi idejom 
da samo nekolicina zna što je Božja 
volja. Zato mi ostali moramo činiti 
ono što nam ta nekolicina kaže. U 
biti, ta je nekolicina naopako okrenula 
našu glavnu predodžbu i ponaša se, 
možda nesvjesno, kao da je njena 
volja Božja volja. Takvii su za svoju 


korist upotrijebili predodžbu njegovih 
sljedbenika o Bogu. Božjom voljom 
opravdavaju ubijanja i otimanja zemljišta. 
U stvari, Božja volja se vjerojatno 
koristila kao opravdanje za sve užasne 
stvari koje su različiti ljudi činili jedni 
drugima kroz povijest. 

Ako svoje želje vidimo u neskladu 
s Božjima, tada Boga možemo kriviti 
zbog svojih problema. Bog je taj koji 
ne da. To postavlja moć izvan nas. Sve 
što prema tom sustavu trebamo raditi 
jest biti dobri u skladu s određenim 
vjerskim pravilima i tada će nam možda 
dati što želimo. Naša negativna predo¬ 
džba o dobroti jest da je ona prilično 
dosadna, da ju je teško postići i da, 
neopozivo, nije slobodna. Bog je sličan 
našim roditeljima, zar ne? “Ako budeš 
dobra, ići ćemo na sladoled.” Nije čudo 
da se ljudi klone ideje o Božanskoj 
volji. 

Negativne predodžbe o Božanskoj 
volji također u nama izazivaju zabunu 
o tome što je volja. Obično o snazi 
volje razmišljamo kao o nečemu što 
trebamo da bismo nešto ostvarili, jer 
je to teško. Uvijek postoji nešto ili 
netko koga moramo odgurnuti ili mak¬ 
nuti s puta. Drugim riječima, još jedna 
negativna slika o volji jest da je po¬ 
trebna kako bismo se oduprli. Volja 
nam daje snagu da svladamo prepreku. 
U starom sustavu, otpor se uvijek pro¬ 
matra izvan nas. 

U stvari, sve te predodžbe o Božan¬ 
skoj volji odvajaju nas ne samo od 
drugih nego i od nas samih. Ako slije¬ 
dimo Božju volju, a ona se razlikuje 
od onoga što želimo raditi, odvojeni 
smo od sebe. Kada smo odvojeni od 
sebe, odvojeni smo i od drugih i bitka 
počinje. 

Činjenica da moramo toliko raditi 
da bismo uskladili svoju s Božjom 
voljom ukazuje na to da naša volja 
nije baš dobra. Odakle dolazi ideja da 

naša volja možda nije dobra? Dolazi 
od ideje o odvojenosti i o tome da s 
nama nešto nije u redu. Takvi ostaci 
starih vjerskih vrijednosti zastarjeli su 
i više za nas ne vrijede. Prisutni su u 
starom sustavu vladavine. Predodžba 
koja stoji iza tog starog načina posto¬ 
janja jest da trebamo Boga kako bismo 
bili odgovorni i dobri. No je li to baš 
tako? Heyoan kaže: 

Sve je to, prijatelji moji, privid. 
Svojim guranjem stvarate otpor. Što 
bi volja radila bez otpora? 

Povezivanje s Božanskom voljom 
u vlastitome srcu 

Krećemo k novom načinu postojanja 
koje se temelji na moći i odgovornosti 
u nama samima. Razmotrite mogućnost 
da volja nema ništa s prevladavanjem 
otpora nego nam služi za pronalaženje 
puta. 

Pogledajmo različite metafizičke 
postavke gdje će ovo biti jasno. 

Ako spoznamo da u sebi nosimo 
dobrog, odgovornog Boga koji živi 
usklađeno s velikim sveopćim Bogom 
i njegov je holografski dio, tada je 
naša unutarnja volja jednaka Božjoj. 
Ona to jednostavno jest. Nema ničega 
protiv čega bi se trebalo boriti, ništa 
što bi trebalo gurati. Postoji samo akcija 
za ostvarenje onoga što se želi. Volja 
izaziva djelovanje. 

Naša je potreba biti sposobnima 
spoznati što je naša dobra volja. Odakle 
dolazi? Kako u sebi prepoznajemo tu 
dobru volju? Kako znamo da je prava? 
Kakav je to osjećaj? 

I ponovno, vrijeme je da se vratimo 
novoj metafizičkoj postavci M-3 pri¬ 
kazanoj u trećem poglavlju. Unutar 
tog okvira, sve fizičke stvari rađaju se 
iz uma ili svijesti. Tako su naši životi 
rođeni iz uma. Um je postojao prije 


materije. Ako pretpostavimo da je um 
doista stvorio naše fizičke živote, taj 
je čin morao imati svrhu. 

Svrha sveopćeg uma u tom stvaranju 
jest Božanska svrha. Božanska svrha 
zbog koje smo stvoreni naš je životni 
zadatak. Božanska volja pokreće Božan¬ 
ski um. 

Fizički svijet stalno se stvara iz 
sveopćeg ili Božanskog uma. Naša svrha 
je stalno prisutna. Ona je takoreći 
živa. Proteže se ne samo širokim pro¬ 
storom našega života nego djeluje i u 
ovdje-i-sada trenutku. Naša svrha u 
ovom sadašnjem trenutku uvijek je 
povezana s našom životnom svrhom, 
bez obzira na to u kakvoj se situaciji 
nalazimo. Naša unutarnja Božanska volja 
funkcionira u svim sićušnim trenucima, 
u svim velikim vremenskim razmjerima, 
u malim djelovanjima i u velikim 
dugoročnim projektima. Funkcionira 
holografski služeći Božanskoj svrsi. 

Odnos između slobodne i 
Božanske volje 

Naša zabuna oko volje nastaje kada 
ne shvaćamo da je u svakom trenutku 
naša slobodna volja uvijek izazvana da 
služi našoj unutarnjoj Božanskoj volji. 
Stupanj do kojeg slobodno biramo 
Božansku volju u nama odgovara stup¬ 
nju do kojega se izražavamo i djelujemo 
u skladu s našim istinskim ja. Ta se 
volja temelji na unutarnjoj snazi, a ne 
na snazi protiv nekoga. Temelji se na 
odgovornosti prema samome sebi, a 
ne na optuživanju. Temelji se na slobodi 
za sve, a ne na kontroliranju drugih. 
U Božanskoj volji nema mjesta za 
optužbe ili privid nečega izvana protiv 
čega se treba boriti. 

U područjima našega života koja 
su bolna ili imamo problema, djelovali 
smo iz straha i nismo slijedili unutarnju 
Božansku volju. Možda nismo sigurni 


383 



što želimo od svojega života. Djelujemo 
iz straha i činimo ono za što mislimo 
da će se sviđati drugim ljudima. Ovdje 
naši postupci još uvijek funkcioniraju 
sa stajališta potrebe da se borimo protiv 
nečega izvana kako bismo pronašli 
svoj put i ne trudimo se slijediti svoju 
istinsku volju. Ne radimo ono što 
bismo istinski željeli raditi. Možemo 
također stvoriti očiglednu vanjsku pre¬ 
preku koja će nas spriječiti da radimo 
ono što želimo. Mi se ustvari borimo 
protiv sebe - drugi ljudi su samo 
“statisti”. Povremeno kažemo neke 
stvari osmišljeno tako da izazovu neko¬ 
ga drugoga na prosvjed, pa onda mo¬ 
žemo učiniti nešto što želimo, a nismo 
se usudili. Naravno, u trenutku dono¬ 
šenja odluke to svakako ne izgleda 
tako. Jednostavno se usredotočujemo 
na prosvjed ljudi oko nas kao na 
priliku iz koje znamo da moramo 
djelovati. No dugoročno, to nikada 
uistinu ne funkcionira. Nikada nećemo 
biti sretni dok ne radimo ono što 
nam odgovara. 

Na primjer, pisanje moje prve 
knjige bilo je veoma težak zadatak. 
Stalno sam se borila protiv sebe. Mnogo 
sam vremena provela u sumnji i 
izbjegavanju posvećujući se prevelikom 
broju stvari odjednom tako da nije 
ostalo vremena za pisanje. Bilo me je 
strah priznati da je to što radim važan 
posao i da svijet stvarno želi takve 
stvari. Mnogi ljudi nisu uopće znali 
da pišem knjigu. Skoro svatko s kim 
sam razgovarala o samostalnoj nakladi 
knjige smatrao je to prilično ludom 
idejom. “Tko bi zdrave pameti uložio 
cjelokupnu životnu ušteđevinu u knjigu 
koju je odbilo već dvanaest izdavača?” 
pitali su. No ja sam znala da je moja 
Božanska svrha svijetu pribaviti taj rad, 
te sam tako postupila i imala povjere¬ 
nja. Učiniti to samostalno bio je velik 
i krajnje osnažujuć čin povjerenja. 


Promijenio mi je život, jer sam znala 
da je moj rad proizašao iz ljubavi. 

Naša Božanska svrha u nekom tre¬ 
nutku uvijek je usklađena sa sveopćom 
cjelinom. 

Ljudi to ne moraju znati i mogu 
se protiviti nečemu što smo odlučili 
učiniti, no na nama leži odgovornost 
odluke i njenog daljnjeg slijeđenja. 
Ono što nam Božanska volja kaže da 
učinimo nije uvijek najlakše rješenje. 
Cesto je to veoma teško, kao kada 
sam preselila u centar bez muža. Da 
to nisam učinila, međutim, moj bi 
život bio sasvim drugačiji. 

Evo nekoliko dobrih pitanja 
kojima ćete otkriti jeste li 
usklađeni sa svojom Božanskom 
voljom: 

Utječe li moja volja na nečiju slo¬ 
bodu? 

Pokušavam li kontrolirati nekoga? 

Temelji li se moja volja na okrivlja- 
vanju te stoga prkosi nekom zamišlje¬ 
nom autoritetu? 

Suprotstavlja li se moja volja volji 
nekog drugog te stoga odražava unu¬ 
tarnji otpor? 

Ako je vaš odgovor potvrdan na 
bilo koje od gornjih pitanja, vi još 
uvijek razmišljate ili djelujete iz meta¬ 
fizičke postavke M-l. 

Je li moja volja u ovome trenutku 
povezana sa svrhom mojega života? 

Usmjerava li me moja volja ka 
odgovornosti prema samome sebi te 
stoga prema mojoj slobodi? 

Pomaže li mi volja da otvorim srce 
i volim? 

Daje li mi snagu za kretanje na¬ 
prijed ka ispunjenju najdublje čežnje 
mojega srca? 

Ako je vaš odgovor pozitivan na 
bilo koje gornje pitanje, počeli ste 
stvari promatrati sa stajališta metafizičke 
postavke M-3- Ona će vam više odgo¬ 
varati. 

Svakodnevne afirmacije za 
usklađivanje s vašom svrhom 

Da bi vaš život i zdravlje tekli 
glatko, veoma je dobro primjenjivati 
svjesno usklađivanje s vašom Božan¬ 
skom ili pozitivnom voljom. Sto želite 
postići? To pitanje vrijedi ne samo za 
vaš osobni život i zdravlje, nego i za 
vaš cjelokupni život. 

Kao što smo već rekli, naša životna 
svrha usklađena je s našom svrhom 
upravo u ovome trenutku. One su 
holografski povezane. Sve što želite 
postići u bilo kojem trenutku izravno 
je povezano s vašom višom životnom 
svrhom. To ne mora uvijek tako 
izgledati, no tako jest. 

Ako je vaša životna svrha biti 
iscjeliteljem, na primjer, važno je koliko 
upravo sada skrbite o svojemu zdravlju 
jer ono djeluje na vaše energetsko 
polje i vašu sposobnost iscjeljivanja 
drugih. Ako je svrha vašega života izra¬ 
žavati se riječima, tada je govoriti svoju 
istinu upravo sada, način kojim ćete 
ostati u skladu sa svojim izričajem. 
Ako je prehrana siromašnih vaš životni 
zadatak, tada je veoma važan vaš odnos 
prema hrani i hranjenju. Ono što sada 
činite da biste zadovoljili druge vježba 
je za vaš veći životni zadatak i izravno 
na njega utječe. 

Važno je kako, što i koliko upravo 
sada jedete. Ako je vaš životni zadatak 
jednostavno pronaći zadovoljstvo u 
životu, tada je vaš pristup životu u 
ovome trenutku veoma značajan korak 
u tom zadatku. Ako sada vidite čašu 
napola praznom, dalje ste od zado¬ 
voljstva življenjem nego ako je vidite 


napola punom. Ako duboko u sebi 
osjećate da trebate biti veliki vođa 
mnogim ljudima, tada vaše ponašanje 
u ovome trenutku prema onima oko 
sebe koji imaju manju moć veoma 
mnogo znači. Ako se sada ne ponašate 
prema njima s ljubavlju i štovanjem, 
nećete napredovati ka ulozi vođe. Vaš 
sadašnji zadatak jest vježbati više princi¬ 
pe u stvarima koje činite svakoga 
trenutka. 

Vaš viši životni zadatak u stvari 
predstavlja rezultat vježbanja viših život¬ 
nih principa iz trenutka u trenutak. 
Pravi rad događa se upravo sada, ma 
gdje bili i bez obzira na to što život 
donosi. 

Ako vaša svrha u ovome trenutku 
predstavlja iskrivljenu verziju vaše te¬ 
meljne svrhe te stoga u vašem životu 
izaziva bol i bolest, potrebno ju je 
izravno povezati s vašom višom svrhom 
tako da u vašem životu može stvoriti 
zdravlje i ravnotežu. 

Volju možete uskladiti afirmacijama. 
Ako ideja o slijeđenju Božje volje zvuči 
kao borba za postizanje nečega namet¬ 
nutog izvana, tada još nosite sliku 
negativnog autoriteta o Bogu kao božan¬ 
stvu koje nameće pravila. Istina je da 
Božja volja počiva u vašem vlastitom 
srcu. Slušajte Božju volju dok govori 
kroz vaše vlastito srce. 

Slijedi afirmacija kojom sam se 
koristila svaki dan nekoliko puta u 
tijeku razdoblja od pune dvije godine, 
odmah nakon što sam bila zamoljena 
da zatvorim svoj kanal i posvetim se 
radu na sebi. 

Rabila sam je kako bih u sebi 
postigla prijelaz s volje malog ega ka 
Božanskoj volji u mojem vlastitom srcu. 
To je odlična afirmacija za raspršivanje 
one predodžbe da je Božja volja pravilo 
koje nam dolazi izvana. Uzeta je iz 
predavanja koja je kanalizirala Eva 
Pierrakos. 

Afirmacija za usklađivanje s 
Božjom voljom 

Predajem se Božjoj volji. 

Svoje srce i dušu predajem Bogu. 

U životu zaslužujem najbolje. 

Služim najboljoj životnoj svrsi. 

Ja sam božanska manifestacija 
Boga. 

Mehanika stjecanja vodstva 

Mehanika stjecanja vodstva zapravo 
je prilično jednostavna. Najbolje je 
jednostavno započeti. Možete to raditi 
u skupini ili sami. Važno je iskusiti 
oba načina u razdoblju dok vježbate. 
Jednostavno sjednite s bilježnicom i 
olovkom. Sjedite u meditativni položaj 
i svjesno se uskladite s Božanskom 
voljom. 

Možete sebi tiho reći: “Usklađujem 
se s Božjom voljom. Želim znati istinu, 
ma kakva ona bila. Odričem se osobnog 
interesa u odgovoru. U ime Boga (ili 
Krista, Bude, Alaha ili bilo koje duhovne 
figure koja za vas ima značenje) želim 
znati.” Zapišite vaše pitanje na papir 
i zatim jednostavno čekajte odgovor. 
Vaša se olovka neće sama pokrenuti. 
To što činite nije automatsko pisanje. 
Vi zapravo telepatski slušate. Zapišite 
sve što vam padne na pamet bez 
razlike. Ono što dolazi može vam se 
činiti glupim ili pogrješnim, no ipak 
zapišite. Kada ste gotovi, odložite to i 
nemojte čitati bar četiri sata. Zatim 
pročitajte i analizirajte. 

Dok vježbate važno je zapisivati 
sve što vam padne na pamet. Ako 
budete tako postupali, vježbanjem ćete 
početi prepoznavati što izmišljate 
umom, a što čujete telepatski. Postojat 
će značajne razlike u kakvoći podataka, 
jeziku kojim dolaze i tonu. Pravo vod¬ 
stvo je uvijek ljubazno, puno potpore, 
bez osuđivanja i istinito. Nikada neće 


povrijediti vaše poštenje, iskrenost ili 
čast. 

Ako vježbate u grupi neka jedna 
osoba postavi pitanje. Svatko može 
dobiti vodstvo za odgovor. Odmah o 
tome razgovarajte i usporedite odgo¬ 
vore. Bit ćete iznenađeni koliko se 
slažu i odgovaraju jedan drugome. 
Nemojte se bojati govoriti u skupini 
ako mislite da je odgovor pogrješan. 
Sada, u početku, vrijeme je da naučite 
imati čisti kanal. Ako su vas kritizirali, 
pronađite zrno istine u tome i ponesite 
ga u sljedeću seansu vodstva. Ako u 
sebi pronađete nešto što trebate rašči¬ 
stiti, a povezano je s kritikom, odnesite 
na seansu kako biste utvrdili koja je 
vaša predrasuda utjecala na kanaliziranje. 
To je težak posao i obično ga treba 
raditi s drugom osobom koja je izvjež¬ 
bana u psihološkom funkcioniranju i 
pronalaženju duhovne istine. Ja sam 
redovito smatrala da trebam pomoć 
druge osobe. Što ste iskreniji prema 
sebi, to će čišći biti vaš kanal. 

Dugogodišnje slijeđenje mojega vod¬ 
stva nagradilo me mnogim iskustvima 
duhovne ekstaze. Kao što sam običavala 
reći dok sam iscjeljivala: “To je velika 
povlastica jer cijeli dan provodim radeći 
s anđelima i u stanju sam ljubavi.” Bilo 
je to najučinkovitije oruđe koje mi je 
pomoglo u mojem uzdizanju do šeste 
razine aurinoga polja, Božanske ljubavi. 


Šesta razina aure: Božanska 
ljubav 

Za razliku od pete razine, šesta 
razina nam je dobro poznata. Očarani 
smo ljepotom izlaska ili zalaska sunca, 
ljepotom sunčane svjetlosti na površini 
vode ili mjesečine na jezeru. Zvijezde 
nas dižu u tamnu modrinu noćnoga 
neba i mi smo zadivljeni. 

Slušamo glazbu u katedrali ili 
pjevanje u hramu koji nas dovode do 
duhovne ekstaze. Osjećamo se kao da 
smo dovedeni kući, k sebi, i volimo 
sve što postoji. Ta su iskustva zajednička 
svima nama. Nema riječi kojima bismo 
mogli prenijeti dubinu i širinu duhovnih 
osjećaja. Pjesništvo nas dovodi do vrata, 
no kroz njih možemo proći samo mi. 

Šesta razina aure izgleda poput 
predivnih sjajnih opalescentnih zraka 
svjetlosti koje izbijaju u svim pravcima 
tvoreći zajednički jajoliki oblik. Sadrži 
sve dugine boje i možda je za oko 
najljepša razina aure. Dovođenje svijesti 
na tu razinu uvodi nas u duhovnu 
ekstazu. Svi mi imamo potrebu redovito 
to doživljavati, poput disanja. Mnogi 
ljudi to ne znaju. No jednako je bitno 
hraniti dušu kao i hraniti tijelo. Kada 
ljudska duša nije nahranjena, prema 
životu postajemo ciničnima. 

Život postaje prepreka za prepre¬ 
kom bez blagostanja. Često pokušavamo 
osjećaj nečega-što-nedostaje zamijeniti 
materijalnim dobrom. To ne ide. Jedini 
način ispunjavanja potreba šeste razine 
jest ispunjavanje iskustvima šeste razine. 
To znači našim podizanjem do te razine 
iskustva. To znači svakodnevnim posveći¬ 
vanjem vremena i energije tom dijelu 
samih sebe. 

To može značiti svakodnevnu medi¬ 
taciju. To može značiti redovite tihe 
šetnje plažom ili u brdima pri izlasku 
sunca. To može značiti redovito poha¬ 
đanje vjerskih obreda po vašem izboru. 
To može značiti redovito čitanje pjesama 
ili redovito posjećivanje koncerata. Radi 
se jednostavno o posvećivanju vremena 
i pozornosti. Ako vam tiha meditacija 
ne odgovara pokušajte dok meditirate 
slušati glazbu koja nadahnjuje. 

Vaš posao prigodom samoiscjelji- 
vanja jest priuštiti sebi takvu vrstu 
iskustva. Koja vrsta glazbe vas uzdiže 
do tih razina? Koju vrstu meditacija 


koje vas uzdižu do duhovnog iskustva 
volite? Postoje li neki drugi načini 
kojima to postižete? Koji su to? 

Redovitim izvođenjem toga, probu¬ 
dit ćete velike dijelove sebe koji su 
puni ljepote i ljubavi koje upoznajete. 
Oni će postati dijelom vaše normalne 
osobnosti. 

Na šestoj razini, upoznat ćete 
bezuvjetnu ljubav i prema sebi i prema 
drugima. Bezuvjetna ljubav predstavlja 
iskustvo potpune skrbi za dobrobit 
drugih osoba bez očekivanja ičega 
zauzvrat. Dajete ljubav bez ikakvoga 
uvjeta. To znači potpuno ih prihvatiti 
upravo onakvima kakvi jesu. To znači 
pružati ljubav cijeneći i štujući njihovu 
ličnost, uživajući u njihovom razliko¬ 
vanju od vas i podržavajući ih u 
njihovom kretanju ka svojemu savršen¬ 
stvu. To znači izvor života u njima 
priznati izvorom Božanskoga. 

Važnost želje 

Parne razine aure jesu razine osje¬ 
ćaja. Sve one nose naše želje. Na 
drugoj razini - razini naših osjećaja 
prema samima sebi — nosimo želje da 
se osjećamo dobro prema samima sebi, 
da volimo sebe i da budemo sretni. 
Na četvrtoj razini, naše su želje usredo¬ 
točene na odnose s drugima: na želje 
za intimnosti, za dragim domom i 
dragim prijateljima. Na šestoj razini, 
naše su želje osjećati se povezanima s 
Bogom. To su želje za duhovnim zajed¬ 
ništvom. 

Neke duhovne ili vjerske skupine 
kažu da želje nisu dobre, da vode u 
nevolje i da ih treba kontrolirati ili 
gasiti. Sve glavne svjetske religije odba¬ 
civale su neki dio ljudskoga iskustva 
bila to seksualna želja, želja za izravnom 
povezanosti s Bogom umjesto preko 
neke određene odabrane osobe, želja 
za spoznajom samoga sebe, želja za 

prisjećanjem na iskustva iz prošlosti, 
želja za povezivanjem s anđelima, želja 
za spoznajom dobra i zla ili želja za 
spoznajom stvarnosti - kako nastaje i 
koji je naš udio u tome. Svaka religija 
okarakterizirala je takve želje lošima, 
opasnima ili smiješnima. 

Heyoan, međutim, ima drugačije 
mišljenje. On kaže da primarni prob¬ 
lem nisu istinske želje same po sebi 
nego njihovo iskrivljavanje i pretje¬ 
rivanje. Sve su te želje povezane s 
dubljom željom ili našom duhovnom 
čežnjom koju nosimo u sebi u dubljim 
dimenzijama naše ličnosti. (O tim ćemo 
dimenzijama govoriti u sedamnaestom 
poglavlju.) Ta nas duhovna čežnja vodi 
kroz naše živote. Drži nas na našem 
putu. Pomaže nam u postizanju svrhe 
našeg postojanja na Zemlji. Nedavno 
je u meditaciji Heyoan objasnio koliko 
su nam želje korisne, da ih treba slu¬ 
šati, objašnjavati i slijediti. Slijedi malo 
predavanje koje objašnjava uzroke 
iskrivljavanja i pretjerivanja u našim 
pravim željama. Pokazuje nam kako 
razlikovati prave želje od iskrivljenih i 
kako iscijeliti iskrivljene što nam donose 
toliko frustracija i osjećaj neostvarenosti. 

POVEZIVANJE OSOBNE ŽELJE S 
DUHOVNOM ČEŽNJOM 

Kanalizirano od Heyoana 

Odredite svrhu svojega liječenja 
zbog koje ga želite primiti i povežite 
sa širim planom koji je određen 
duhovnim svijetom. Ako se nastavite 
usklađivati s vašim zadatkom koji 
je usklađen sa zadatkom duhovnoga 
svijeta, posao će biti mnogo lakši. 
Bit ćete povezani s dubljim znače¬ 
njem svakoga događaja tijekom 
vašega procesa iscjeljivanja. Bit ćete 
u stanju proniknuti u svrhu koju 
ste odredili i odreći se želja ličnosti 


koje nisu u skladu s vašim životnim 
zadatkom. 

Vidite, nisu sve želje negativne 
kako neke skupine možda kažu. 
Neke želje su iskrivljeni ili pretjerani 
oblici vaše dublje duhovne želje koja 
počiva u vašem životnom planu. 
Nezadovoljstvo ili frustracija koje 
osjećate dolaze zbog neprovedbe 
dubljeg duhovnog rada koji ste došli 
izvesti, a ne zbog neispunjene želje 
koja se nalazi na površini vaše 
svijesti. Vaš se osobni rad stoga sa¬ 
stoji u pronalaženju i razumijevanju 
korijena vaših iskrivljenih želja na 
vašem životnom planu, u očitovanju 
tih dubljih želja ili duhovnih čežnja, 
kako ih zovemo, u skladu s tim 
planom. 

Dakle, dragi moji, koje su vaše 
prave potrebe? Evo kako ćete dopu¬ 
stiti osjećajima i čežnjama za tim 
pravim potrebama da ispune vaše 
biće i da budu ispunjene. Prvo 
napravite popis. Što za sebe želite 
stvoriti? Neka bude jednostavno i 
duboko. Kada to jasno vizualizirate, 
ne šaljite nam to gore kao da 
ćemo vam mi to poslati dolje, nego 
zasadite to duboko u srž vašega 
bića tako da može izroniti iz vašeg 
unutarnjeg vrela. Uvijek kad imate 
želju koja je jasna i usklađena s 
vašim životnim zadatkom, odvedite 
je unutarnjem vrelu kreativnosti. 

Kada uđete u sebe i svijest pro¬ 
širite na višu razinu postojanja, 
najprije ćete doživjeti vezu s višim 
planom spasenja i hijerarhijom koja 
njime upravlja. Jer radi se o planu 
koji uključuje mnogo, mnogo ljudi. 
On će se, kako godine budu prola¬ 
zile, u većoj mjeri i dubini te s 
većom jasnoćom nastaviti odvijati 
licem Zemlje. 

Ovo što danas čitate možda vam 
neće odmah biti jasno. Razumijevanje 

će doći možda u sljedeće tri, sedam, 
deset ili petnaest godina. Čuvajte 
ova učenja u sebi, na svom vlastitom, 
svetom mjestu. Čuvajte vlastiti sveti 
zapis, tako da ćete, prolaskom godina 
i odvijanjem vašeg osobnog puta, 
imati smjernice za ranija događanja 
koja nisu imala smisla ili vam nisu 
bila jasna u to vrijeme, no koja će 
kasnije postati ključnim dijelom u 
slagalici vašeg životnog zadatka. Ti 
zapisi također mogu služiti osobnom 
vodstvu koje primate za vaš osobni 
proces. Mi vam želimo pomoći da 
prepoznate moć i svjedost i odgovor¬ 
nost za tu moć i svjetlost u vama, 
jer oni tu već počivaju. 

Sada ćemo vas povesti ka dub¬ 
ljem razumijevanju ozljede koju 
nosite i o kojoj smo govorili u 
prvom poglavlju ove knjige, te ka 
dubljem razumijevanju vaše namjere 
da tu ozljedu ne osjećate. Ta se 
namjera naziva negativnom namje¬ 
rom, jer vam ona ničemu ne služi. 
Donosi samo još više boli u vaš 
život. Ovim ćete bolje razumjeti sebe 
i cjelokupni proces osobne preobra¬ 
zbe. Preobrazba znači ući u sebe i 
otkriti unutarnji krajolik. Vi ste već 
prolazili takvim krajolikom. Prošli 
ste unutarnjim tamnim tunelima koji 
su vodili ka većoj svjetlosti. Proce¬ 
som preobrazbe u sebi pronalazite 
više ljubavi, čestitosti, moći i nevino¬ 
sti. Otkrivate da je svijet u vama 
jednako velik kao svijet van, da 
biste se ponovno zapitali: “Tko sam 
ja?” 

Na početku vašega života pojavila 
se neočekivana bol. Reagirali ste 
na nju pokušavajući je zaustaviti. 
Tako ste zaustavili stvaralački poticaj 
u vama. Možda se radilo o nečemu 
tako jednostavnom kao što je bol 
koju ste osjetili kada ste dodirnuli 
vruću ploču štednjaka ili je to bio 


ljututi pogled vašeg roditelja. U 
trenutku nastanka boli zaustavili ste 
stvaralačku snagu u vama i pokrili 
je sjenkom. Tako ste prekinuli vezu 
s vašim središtem i dio vas je 
zaboravio tko je. 

Otkrivajući sve više unutarnjeg 
prostora procesom osobne preobra¬ 
zbe, prisjećate se tko ste. Temeljna 
ljubav i duhovna čežnja koje ste 
nosili u svojim emocijama, temeljna 
hrabrost vaše volje, temeljna istina 
vašeg uma još uvijek su u vama. 
Ne morate izravno biti svjesni vaše 
duhovne čežnje, no ona pronalazi 
put kroz unutarnje sjenke u obliku 
osobnih želja. Na ljudskoj razini 
nema ničeg lošeg u osobnim željama, 
jer one su odraz Božanske čežnje 
u vama, prvobitnog stvaralačkog 
poticaja. 

Želje za druženjem, za ljubavlju, 
za sigurnosti, za pronalaženjem nači¬ 
na kojim ćete stvarati život kakav 
želite, koje imate kao ljudsko biće, 
predivne su. No možda nisu jasne. 
Možda su iskrivljene. Možda želite 
mnogo novaca, jer se ne osjećate 
sigurnima. No nije novac taj koji 
će vam pružiti osjećaj sigurnosti. 
Možda želite savršenog partnera koji 
će vas u potpunosti razumjeti, koji 
će se sa svime slagati i skrbiti o 
vama. No, što leži iza takve želje? 
Odricanje od odgovornosti odrasle 
osobe? Strah od promjene? U takvim 
uvjetima ne biste rasli kroz izmjenu 
ideja. “Savršenstvo” ne bi funkcio¬ 
niralo u ljudskome stanju; neutrali¬ 
ziralo bi vašu svrhu života u onom 
fizičkom. 

Ako želite ostvariti istinske želje 
u vašem životu, to postaje stvar 
pronalaženja dijelova sebe koji zasje- 
njuju i iskrivljuju prvotni stvaralački 
čin koji dolazi iz vašeg unutarnjeg 
vrela. To možete postići čisteći sjenu 

i iskrivljenja i usklađujući svoje 
osobne želje s vašom osnovnom 
duhovnom čežnjom koju držite 
duboko u jezgri svojega bića. One 
su izravno povezane. Vaše jasne 
neiskrivljene osobne želje, manife¬ 
stacija su, na razini ličnosti, duboke 
čežnje vaše srži. One su vaši savez¬ 
nici. One vas vode ka dubljoj biti 
vašega života. 

Koju želju sada osjećate? Možda 
mislite da je sebična? Može i ne 
mora biti. Jednostavno se zapitajte: 
“U kakvoj je vezi želja moje ličnosti 
s temeljnom unutarnjom čežnjom 
koja me vodi kroz život?” Na vama 
je jedino očistiti put među njima 
tako da osobna želja bude čist izraz 
osnovnog unutarnjeg stvaralačkog 
poticaja. Na Zemlji je bilo mnogo 
zabune oko te stvari. Iz te je zabune 
proizašlo mnogo boli jer se u nekim 
krugovima želje smatraju grijehom. 
Jedini je grijeh zaboraviti tko ste. 
Jedini grijeh je privid u kojem se 
nalazite. Ne osuđujte svoje želje. 
Čuvajte ih kao najskupocjenije svete 
dijelove sebe, kao djeliće vašega 
života koje treba rasvijetliti. 

Sada meditirajte kako biste pro¬ 
našli put od vaših osobnih želja ka 
dubljoj čežnji vaše duše. Upamtite, 
u vezi ste s višim planom spasenja 
koji se odvija na Zemlji. Dok vi 
iscjeljujete sebe, i Zemlja iscjeljuje 
sebe. 

Na šestoj razini našega bića doživlja¬ 
vamo vjeru i nadu. 

Vrlo značajan dio vašega procesa 
iscjeljivanja bit će izgrađivanje vjere i 
nade. Izgrađivanje vjere u sebe, u 
svoje unutarnje izvore i svoju sposob¬ 
nost da skrbite o sebi te stvorite ono 
čemu se nadate i za čim čeznete u 
životu. Nade u bolji život. Nade u 
bolje zdravlje. Nade u novi svjetski 


poredak. Nade u ljudskost i za planet. 
Vjera nas vodi korak po korak kroz 
tamni tunel kojim svi u životu prolazimo 
ka nadi u ostvarenje naših čežnja. 

Svi prolazimo kroz razdoblja života 
kada gubimo vjeru. To se događa kada 
se nalazimo na najmračnijem mjestu 
unutarnjeg tunela kojim prolazimo 
tijekom procesa preobrazbe. Kada sve 
drugo zakaže i sigurni smo da smo se 
izgubili, konačno se predajemo vjeri i 
nadi za koje nismo ni znali da u 
nama postoje. 

Predivna meditacija za iscjeljivanje 
došla je na predavanju koje sam držala 
u Denveru, u srpnju 1988. Govori o 
vjeri i nadi i povezuje iscjeljivanje vaše 
boli s vašim životnim zadatkom. Odlično 
služi kad je vjera na kušnji. Evo je: 

ISCJELJIVANJE VJEROM I NADOM 
Kanalizirano od Heyoana 

Dopustite svjetlosti da prođe kroz 
vas i uzdigne vas dok su vam noge 
čvrsto na zemlji. Jer vi ste najpri¬ 
rodniji most između neba i vaše 
duhovnosti i zemlje, vašeg voljenog 
doma u fizičkome. Što više dopustite 
toj stvarnosti da dopre do vaše 
svakodnevne ličnosti, više ćete početi 
živjeti svoje pravo ja - ono što 
jeste i zbog čega ste tu. 

Osjetite kako se energije u ovoj 
sobi pretvaraju u bjelinu dok vam 
se pridružujemo u ovome činu. 
Otvorite oči da vidite, uši da čujete 
i osjetila da osjetite našu prisutnost. 
Mi nismo plod vaše mašte. Mi smo 
vaša braća i došli smo da radimo 
zajedno, da ovom planetu donesemo 
mir i iscjeljenje. 

Mi smo se svi o ovome dogovorili 
još prije vašega rođenja. S mnogo 
nade i vjere došli ste ovdje i preuzeli 
fizičko tijelo. Jer čežnja koju ste 

osjećali prema dolasku na ovaj planet 
da bi mu služili bila je toliko snažna 
da ste pristali preuzeti dio boli koja 
na ovome planetu postoji i iscijeliti 
je. Pristali ste uzeti tu bol u vaše 
tijelo i vašu psihu kako bi mogla 
biti pretvorena u ljubav. Stoga, kažem 
vam, došli ste s velikom nadom u 
lijepu budućnost u vašem srcu i s 
vjerom koja će vas voditi na svakom 
koraku ka tom preobražaju, ne samo 
u sebi nego i na ovome planetu. 

Idemo stoga podrobnije ispitati 
na koji način se to događa. Mi to 
nazivamo spajanjem sa Sveopćim 
Božanstvom. Vi ste sa sobom donijeli 
veliku mudrost i veliku moć. Sa 
sobom ste donijeli ogromnu količinu 
ljubavi, mnogo više nego što ste 
ikada sanjali da posjedujete ili da 
ste primili. S tom ljubavlju, mudrosti 
i moći došli ste ovdje iscjeljivati. 
Uznijeli ste tijelo iz tijela Majke 
Zemlje. Dobro ste osmislili to tijelo. 
S neba ste donijeli energetski sustav 
u savršenoj kombinaciji energija koje 
će vam dati sredstva za ostvarivanje 
vaših najdubljih unutarnjih čežnja. 
Jer zbog toga ste ovdje: zbog toga 
za čim čeznete više od ičega. Zbog 
tog nevjerojatnog sna kojega nosite 
zatvorenog u tajnosti, u malenom 
zavežljaju, duboko u svojemu srcu 
- upravo ste to došli učiniti. 

Možda biste sada mogli uzeti 
taj mali zavežljajčić ga i pogledati 
unutra. Nemojte se stidjeti. Nemojte 
misliti da je ono što vidite sebično. 
Nije - istinito je. Nemojte misliti 
da je pretjerano, jer jedino ograni¬ 
čenje jest vaš sustav vjerovanja koji 
ste sebi nametnuli. Ne mislite da je 
previše svjetovno da bude sada, da 
bude vezano uz sav vaš trud koji 
dolazi iz vašega bića. Bez obzira na 
to što u ovome trenutku radite, to 
je najsvetiji čin. To je čin vjere. 


Ako još niste otvorili svoj mali 
zavežljaj, izvolite, učinite to. Bit ćete 
oduševljeni sadržajem. Predlažem da 
taj otvoreni zavežljaj stavite na oltar 
i meditirate na njega dva puta dnev¬ 
no, svaki put najmanje pet minuta. 
Siguran sam da možete svaki dan 
pronaći pet minuta, ujutro nakon 
ustajanja i navečer prije spavanja, 
da biste se uskladili s tom svrhom. 
Ako se stidite, neka to bude tajna. 
Ako o tome želite govoriti, osjećajte 
se slobodnima. Ali dobro izaberite 
one s kojima ćete o tome razgovarati, 
odaberite one koji će razumjeti i 
podržavati vas u vašem nastojanju. 
Jer čeka vas posao. Opisat ću vam 
taj posao na sljedeći način. 

Želim da sada pregledate svoj 
život. Vratite se u djetinjstvo kako 
biste pronašli najdublju bol koju 
ste ikada osjetili. Pronađite tu bol 
u njezinome sjemenu. Jer svatko 
od vas u sebi nosi sjeme boli. 

Kada ga pronađete, promatrajte 
kuda ste krenuli od sjemena. Otkrijte 
kako je proželo svaki trenutak vašega 
života, svako područje vašega života. 
Otkrijte kako tu bol nosite godinu 
za godinom. Da, ona se mijenjala. 
Izražavala se različito u različitim 
područjima, ali uvjeravam vas, radi 
se o istoj boli. 

Radi se upravo o boli, ne samo 
u vama nego odraženoj i u svijetu, 
koju ste ovdje došli iscijeliti. 

Preuzeli ste tu bol i smjestili je 
u svoje tijelo i svoju psihu. Učinili 
ste to s velikom hrabrosti. Nema 
bijega. Bijeg od boli ne može je 
izliječiti. Postoji samo iscjeljivanje. 

Želim da uzmete tu bol i ogrnete 
ljubavlju i prihvaćanjem. Ponašajte 
se prema njoj kao prema novorođe¬ 
nom djetetu, djetetu koje je zabora¬ 
vilo tko je. To je dijete nade, dijete 
svjetle, sjajne budućnosti i samo vi 

kao iscjelitelj imate vjeru kojom to 
dijete možete izliječiti od boli. Prvi 
korak u vašem samoiscjeljivanju jest 
prihvatiti da tu bol morate vi izlije¬ 
čiti. Riječ je o vašemu osobnom 
zadatku koji ste dragovoljno sami 
prihvatili u službi ne samo sebe 
nego i planeta. Vi ste kao iscjelitelji 
prisegli da ćete prema sebi biti kraj¬ 
nje iskreni, da ćete se voljeti i štovati, 
da ćete slijediti i slušati Božansku 
mudrost koja je u vama, iznad vas, 
ispod vas i svugdje oko vas. 

Osjećajte našu nazočnost u sobi. 
Ne morate sami nositi taj teret. 
Uvijek postoji vodstvo. Upotrijebite 
vjeru u iscjeljivanju vašega tijela. 
Neka vam to postane navikom. Ne 
čekajte da se bol pojavi. Činite to 
s vjerom. 

Na svoj oltar položite bol djeteta 
do ljubavi iscjelitelja u vama: jedan 
je nada, a drugi je vjera. Upravo 
će oni izmodelirati i preobraziti vašu 
energiju tako da se i vi i zemlja 
možete preoblikovati u svjetlost. 
Osjećajte ljubav u ovoj sobi. Osjećaj¬ 
te svjetlost kojom vi jeste. Osjećajte 
svjetlost iznad i ispod vas. Osjećajte 
svjetlost svugdje oko vas kao i svjet¬ 
lost onih koji su otišli prije vas. 
Osjećajte svjetlost u svakoj stanici 
vašega tijela. Budite ono što jeste. 
To je sve zbog čega ste se drago¬ 
voljno javili. Budite ono što jeste, 
to je sva što se ikada tražilo. Budite 
ono što jeste, to je sve što je ikada 
bilo potrebno. Budite ono što jeste. 


Sedma razina aure: Božanski 
um 

Kaže se da najviši oblik ekstaze 
predstavlja čista, Božanska, kreativna 
misao. To je dar sedme razine. Ovdje 
lebdi kreator jer upravo ovdje on/ona 


zna savršeni obrazac i shvaća sebe kao 
Boga. Ovdje on/ona upliće svoju zlatnu 
nit u savršeni sveopći obrazac stvaranja, 
unoseći još više savršenstva u živu, 
pulsirajuću, zlatnu mrežu stvarnosti. 

Tu se nalazi svačije pravo stečeno 
rođenjem; to je svačije najprirodnije, 
normalno stanje. Sto sebi više to dopu¬ 
stimo, to ćemo življima postati, to ćemo 
zdravijima postati i to ćemo ljudskijima 
postati. Ne bismo mogli postojati bez 
te sedme razine. Bit ćemo u mnogo 
većoj sreći, ekstazi i ljubavi ako si to 
svakodnevno budemo pružali jedno¬ 
stavnom redovitom meditacijom i potom 
uklapali u svakodnevni život. Ne podcje- 
njute se. To se već nalazi u vama. 
Radi se o dovođenju svijesti ka tome 
i bivanju onoga što jeste. 

Meditacija za dosezanje sedme 
razine 

Izvodite tu jednostavnu meditaciju 
deset minuta dnenvo svakoga jutra 
nakon ustajanja i bit ćete iznenađeni 
kako će vam dobar biti dan. Jednostavno 
sjednite u položaj za meditaciju s 
uspravnim leđima. Ne naslanjajte se 
ni na što gornjim dijelom leđa. Ako 
vam je potreban oslonac podmetnite 
nešto pod križa. Sada jednostavno 
ponavljajte svaku riječ sljedeće mantre 
sa svakim vašim udahom i izdahom. 
Svaki puta kada vam misli odlutaju, 
jednostavno ih vratite natrag riječima 
mantre koja glasi: “Budi miran i znaj 
da ja sam Bog.” 

Razina Božanskog uma dovodi nas 
k našem razlogu postojanja. Sedma 
razina polja predstavlja Božanski um 
koji poznaje savršeni obrazac. Kada 
svijest podignemo do te razine našega 
bića, ulazimo u stanje jasnoće koja 
nas dovodi do spoznaje da je sve 
savršeno onakvo kakvo jest, čak i u 
svojim nesavršenostima. To možemo 

spoznati jedino s te razine našega 
bića. S drugih razina, može zvučati 
kao još jedna besmislena ideja koja 
nema ništa zajedničkog sa stvarnosti. 
Kako nešto što je nesavršeno može 
biti savršeno? 

Sa sedme razine shvaćamo da je 
zemaljsko iskustvo učionica s lekcijama. 
Glavna je lekcija naučiti ljubav. Lako 
je voljeti ono što je savršeno i s tim 
nemamo problema. Sebe i druge tre¬ 
bamo naučiti voljeti onda kada smo u 
nevolji i boli. Stoga su nesavršenosti 
na Zemlji savršene situacije u kojima 
učimo voljeti. Da smo znali voljeti u 
svim uvjetima, ne bismo stvorili ove 
uvjete. Kada naučimo voljeti u svim 
uvjetima, ljubav koju pružimo promijenit 
će uvjete. 

Na sedmoj razini, aura se satoji 
od veoma snažnih sjajnih linija zlatnobi- 
jele svjetlosti. One čitavu stvar drže 
zajedno. Te su svjetlosne linije iznena¬ 
đujuće čvrste. Meditacija kojom svijest 
podižete do te razine izazvat će osjećaj 
snage, lakoće i prihvaćanja u vašem 
životu. Budući da je sve savršeno i 
radi unutar savršenog poretka stvari, 
sve što se zbiva, bez obzira što to 
bilo, mora iza sebe imati višu svrhu. 
Loše se stvari ne događaju zato što 
smo mi loši. Mi nismo kažnjavani. 
Mnogo se toga događa iz višega reda 
koji možda ne razumijemo. Sve što se 
zbiva, bez obzira na to koliko je 
besmisleno ili ima smisla samo u ne¬ 
gativnom kontekstu, predstavlja lekciju 
o ljubavi. Ali baš sve. 

Učenje više Božanske svrhe bilo 
koje teške situacije pomaže nam da 
se nosimo s tim što se događa. Ako 
znamo da kroz teško iskustvo učimo 
Božansku lekciju, lakše ju je podnositi 
čak i kada ne znamo kakva je lekcija. 
Većinom ne znamo o kakvoj se lekciji 
radi, jer je obično ne razumijemo dok 
je nismo naučili. 


Padaju mi na pamet dva slučaja 
koja pokazuju kako je neprihvatljivi 
događaj putem predaje iscjeliteljskom 
procesu postao prihvatljivim ili životna 
lekcija naučena i podignuta na višu 
razinu razumijevanja. 

Iscjeljivanje Stephanienog srca 
iscijelilo je srce njezine obitelji 

Godine 1985. iscjeljivala sam trogo- 
dišnjakinju i njezinu majku. Djevojčica 
Stephanie rođena je s defektom septu- 
ma atrija, rupom između njezinih 
srčanih predklijetaka veličine novčića 
od 25 centi. Otvorena operacija na 
srcu bila je zakazana za srpanj 1985. 
Njezina majka Karen i sama je prošla 
nekoliko operacija i bojala se za Stepha¬ 
nie zbog boli koja slijedi operaciju. 
Početni motiv zbog kojega je Karen 
dovela Stephanie na iscjeljivanje, bio 
je izbjeći operaciju. 

Na svakoj seansi, Karen je pitala 
Heyoana mora li njezina kćer doista 
na operaciju srca. Postoji li ikakav 
način da se to izbjegne? I ja sam 
uistinu bila za izbjegavanje operacije. 
Svaki put kada bi Karen Heyoanu 
postavila to pitanje, postajala sam 
nervoznom. Nisam željela davati nikakve 
pogrješne prognoze. U jednom trenut¬ 
ku, pri kraju jednog od iscjeljivanja, 
Heyoan je, kao da mu je bilo dosta 
našega zanovijetanja, zavikao na mene: 
“Hajde, slijedi me.” 

Našla sam se kako žurim bolničkim 
hodnikom iza Heyoana. Naglo je otvorio 
vrata operacijske dvorane, doveo me 
do stola i rekao: “Evo, pogledaj ovo.” 

Našla sam se nagnuta, gledajući u 
otvoreni Stephanien grudni koš. Opera¬ 
cija se uspješno odvijala. Tada se scena 
pomaknula u budućnost i promijenila 
u opravak. Stephanie je bila dobro. 
Zatim se odnosila na dan-dva iza 
operacije. Stephanie je već sjedila na 

stolcu u svojoj bolničkoj sobi i izgledala 
vrlo živahno. Vidjela sam je kako skače 
iz stolca i trči roditeljima koji su ušli 
u sobu. Potom, scena je prešla na 
Stephanie u dobi od oko trinaest godi¬ 
na, koja je upravo ulazila u pubertet. 
Stajala je ispred ogledala gledajući 
ožiljak na prsima. Izgledala je lijepo i 
zračila je zdravljem. Ožiljak je ispitivala 
znatiželjno i bezbrižno. Ožiljak joj je 
pomogao da se poveže sa svojim srcem 
i ljubavlju. 

Zatim je Heyoan rekao: “No, je li 
to tako loše?” 

Prenijela sam Karen svoju malu 
pustolovinu i njezini su se strahovi 
na trenutak smanjili, ali su se naravno, 
do sljedeće seanse vratili. 

Meni je i dalje bilo vrlo teško ne 
imati predrasuda prema takvom liječe¬ 
nju. Budući da i ja imam kćer, željela 
sam pomoći da se ova operacija izbjeg¬ 
ne. Kako sam svoju kćer rodila carskim 
rezom uz komplikacije, otkrila sam da 
i sama imam predrasuda prema opera¬ 
cijama iako je operacija spasila život 
mojem djetetu. I ja sam ponovno imala 
problema s održavanjem mojega kanala 
čistim. Konačno sam se uspjela preko 
viših razina aurinog polja podići do 
Heyoana i od njega sam dobila sljedeće 
vodstvo: 

Vaši problemi oko voljenja odno¬ 
se se na vašu sposobnost držanja 
nekoga unutar polja vaše energije 
ljubavi, a da taj još uvijek živi svoj 
život onako kako ga je za sebe 
isplanirao. Ne možete zaštititi ili 
spasiti nijedno vaše dijete od njegove 
karme. Karma u ovom slučaju znači 
životni plan koji je ono odabralo. 
Jer radi se o mudroj duši koja je 
došla zbog predivnog zadatka, koja 
je točno izabrala kako će ga izvesti 
i ona to stalno iz trenutka u trenutak 
pokazuje. Sa svakim svojim udahom 


ona obnavlja svoju predanost životu 
u fizičkome svijetu, baš kao što to 
činite i vas dvije. 

(Ovdje se Heyoan obraća i Barbari 
i Karen.) 

I kada bi mogli u tu raspravu 
ući s toga širega stajališta, možda 
bi u kanalu bilo manje zastoja. Kada 
biste vas dvije otišle do mjesta 
mudrosti u vama, obje biste u sebi 
pronašle dublju mudrost koja je oda¬ 
brala operacije kroz koje ste prošle. 
Svaka od vas je mnogo, mnogo 
naučila. Zašto je za nju (mislim na 
Barbaru) to počelo na njezinom putu 
pripremanja za iscjeliteljicu, nije li? 
Zato što prije toga nije imala iskustvo 
boli i bolesti te nije postojalo 
suosjećanje s bolesnima. 

A za vas, draga Karen, vrijedi 
ista stvar. Nikada za vas nisu tako 
dobro skrbili sve do operacije. Ona 
je vašem srcu otvorila velike vidike 
prema skrbnosti, davanju i povje¬ 
renju. Pa ipak vas čujem kako kažete: 
“ Povjerenje - šalite se? Ja sam 
vjerovala i vidite što se dogodilo!” 
A ja vama kažem, pogledajte što se 
dogodilo. Završili ste s dvoje pre¬ 
krasne djece. Skrbili su o vama. 
Postali ste mnogo prisniji s vašim 
mužem i vašom širom obitelji. 

Sada vam je stalo do njih. Bolje 
razumijete njihovu bol. Svakako ste 
dobro pripremljeni da biste svoje 
dijete proveli kroz ovu operaciju 
ako se bude dogodila, jer znate kako 
to izgleda. Zapitajte se stoga: “Što 
ste molili druge kada ste vi bili 
operirani? Što vam je pružalo najviše 
zadovoljstva - cvijeće u sobi, ljudi 
koji su vas posjećivali, prijateljska 
ruka položena na vama? Kako ste 
sebi to iskustvo olakšali? Na koji je 
način vaš boravak u bolnici postao 
ugodnijim? 

I stoga, ako vaše dijete ide na 
operaciju, kako možete biti s njom? 
Pomno odaberite bolnicu, kao što 
ste učinili prigodom njezinoga 
rođenja. Budite s njom u bolnici. 
Prođite to iskustvo. Osjećajte. Držite 
je u svojem polju ljubavi znajući 
da je sve što se bude dogodilo 
Božja volja i njezina volja. To je 
najteže. Jer sve što se dogodi, ona 
je izabrala. Poštuje stoga mudrost 
duše koja postoji u vašem djetetu. 
Poštujte njezine izbore i podržavajte 
ih. Poduprite učenje koje je to dijete 
poduzelo. Ako odabere otići na 
operaciju, znajte da se radi o 
njezinom očitovanju velikog povjere¬ 
nja u obitelj, u ljubav i srce. 

Ovo sada može zvučati kao 
proturječje, ali pogledajte to iskustvo. 
Zar ne bi nekom trebalo više vjere 
u obitelj, ljubav i srce da bi prošao 
kroz to iskustvo nego da ne bi? 

I da, Barbara bi prosvjedovala: 
“Ali zašto ona ne bi mogla izbjeći 
operaciju? Zašto ne bi?” A mi 
jednostavno kažemo da jedan način 
nije bolji od drugog. Svaki uči 
drugačiju lekciju. 

Upamtite, imajte potpunog pošto¬ 
vanja i hrabrosti. Ona je tako hrabra. 
Ona će vam reći: “Mama gledaj, ja 
ću to učiniti, a to će tvoju vjeru 
pojačati kao i moju. Dajem ti to na 
dar. Jer svijet je siguran premda u 
njemu postoji bol. Jer u svijetu 
ima ljubavi, premda postoji odvoje¬ 
nost. Svijet je predivan premda 
postoji nered. I ja to očitujem kroz 
ovaj čin moje potpune vjere u fizičku 
stvarnost. Dajem ti to na dar. I 
tako, draga mama, došla sam kako 
bih iscijelila tvoje srce kao što si ti 
došla da bi izliječila moje.” 

KAREN: U svjetlu tog pozitivnog 
govora, a to me doista dirnulo, moj 


je muž želio znati hoće li biti kakvih 
psiholoških posljedica ako ona ode na 
operaciju. Ona zvuči vrlo pribrano. 
Izgleda da je to teže mome mužu i 
meni nego njoj. 

HEYOAN: Danas smo vam govorili 
tako da to bude odjek Stephaniene 
šire, veće i dublje mudrosti. No, 
naravno, postoji i dio koji zaboravlja. 
Naravno, ako ode na operaciju, boljet 
će je kada se bude probudila; i naravno 
reagirat će iz te boli; i naravno, reći 
će: “Mama, vodi me kući. Mama, vodi 
me kući.” A vi to nećete moći. No 
možete ostati uz nju i reći: “Svijet je 
sigurno mjesto. Sjećam se toga, jer si 
mi ti tako rekla.” 

Isto vrijedi za vašeg dragog muža. 
Pokušavati zaštititi je od njezine mudro¬ 
sti nije u redu, dragi sine. Ostani uz 
dublju mudrost njezinog izbora i to 
će te ojačati. Kada ona zaboravi svoju 
snagu, ti joj možeš dati svoju. Jedno¬ 
stavno vraćaš dar. 

Pogledaj koliko predivnoga sklada 
plovi među svima vama u obitelji i 
kakva je to obitelj! 

KAREN: Nemam više pitanja. Želim 
samo zahvaliti vašim vodičima na savjetu 
da radimo iscjeljivanje i na čitavoj 
pomoći. Činiti to ovih mjesec dana 
bilo je doista zadovoljstvo. Njoj se to 
sviđa i meni se sviđa i postalo je 
ritual. 

(Heyoan je poučio Karen da iscje- 
ljuje Stephanie polaganjem ruku svaku 
večer prije spavanja. One su tim 
procesom postale mnogo bliskije i radile 
su ga nekoliko mjeseci.) 

HEYOAN: Da, to je predivno zajed¬ 
ništvo, nije li? 

KAREN: Također bih željela znati 
je li se danas dogodilo nešto što bismo 
morali znati. 

HEYOAN: Srce je ojačalo; njezina 
vjera je ojačala; no morat će proći 
više vremena da biste znali rezultat. 

Žao mi je, moja draga, mi i dalje 
poštujemo mudrost vaše duše no bit 
će mnogo radosti kada prođete kroz 
vaš tunel. 

BARBARA: Pokušavam vidjeti čega 
ima u tom tunelu. (Gleda u tunel.) 
Izgleda poput onih igara s Lego koc¬ 
kama, kao zgodna mala igra koju igraju 
i odrasli i djeca. To se nalazi u tunelu. 

Oni stoje čekajući kao da treba 
još nešto reći, samo što nemaju više 
što reći. Ne znam imate li još pitanja. 

KAREN: Puna sam osjećaja. Osjećam 
tunel. Dobar dio onoga kroz što 
prolazim u ovome mjesecu odnosi se 
na odvojenost od mojih roditelja. Kona¬ 
čno stvarno prihvaćam činjenicu da 
moji roditelji nisu uz mene. I kada su 
spomenuli tunel, osjetila sam da moram 
biti ovdje s mojom obitelji, biti odrasla 
i zaista se osloboditi ovisnosti o mojim 
roditeljima koja nikada ... Bila sam 
ovisna o njima, a nikada nisu bili tu. 
Puna sam osjećaja prema njima. Ne 
znam što bih o tome pitala. 

HEYOAN: Žao nam je što ste osjetili 
tu bol i veoma nam je žao da nije 
ispalo onako savršeno kako ste željeli 
iz dječje razine. Kao što smo već 
rekli, vaša je viša mudrost izabrala 
vaša dječja iskustva. Ako biste sada 
pogledali na vaše majčinstvo i sagledali 
njegovu čudesnost i čudesnost samoiz- 
ražajnosti i ogromnog prostora koji 
imate za izražavanje sebe kroz majčin¬ 
stvo, razumjeli biste neke od izbora 
koje ste napravili. Jer ne postoji nitko 
tko vam se naginje preko ramena i 
govori: “Ne, ovako se majka treba 
ponašati.” Niti biste to učinili svojem 
djetetu kada postane majkom. 

KAREN: To je točno. Ja zaboravljam 
na slobodu. 

HEYOAN: I zato zapamtite, kada 
budete u bolnici nemojte nikome 
dopustiti da vam se naginje preko 
ramena i kaže: “Ovako se morate 


ponašati.” Budite potpuno svoji i ako 
od nekoga budete trebali potporu, tada 
ćete je svakako zatražiti jer nitko nikada 
stvarno ne odraste, barem ne na takav 
način. Potrebe su stvarne i predivne i 
one spajaju ljude i donose im više 
ljubavi, komunikacije i snage. Mogli 
biste reći da je potreba rastuća snaga. 
Priznati strah znači pronaći ljubav. 
Priznati da ste izgubljeni znači pronalaziti 
svoj put kući. Potreba je stanje istine, 
onoga gdje se nalazite na svojemu 
putu. Kada je Isus bio na križu, izrekao 
je svoje sumnje. Postojao je trenutak 
nevjerice i on ju je izrazio. Zatim ju 
je slijedio trenutak vjere. I zato budite 
potpuno u sebi i onome što jeste u 
svakom trenutku. To će donijeti više 
hrabrosti i snage ljudima oko vas. Više 
se oslonite na vašeg dragog muža. On 
je veoma jak. 

KAREN: Uistinu! 

HEYOAN: On možda tu i tamo 
zaboravlja. Pokušajte se malo više oslo¬ 
niti i sjetit će se. 

KAREN: Čini mi se da ga optere¬ 
ćujem. Ne želim se oslanjati na njega. 
To je nevjerojatno. Hvala. 

HEYOAN: Iskreno nema na čemu, 
i zapamtite da smo uvijek s vama. Bit 
ćemo tamo držeći je nježno kada bude 
napustila svoje tijelo tijekom operacije. 

KAREN: Da, znam. Ne želim računati 
na činjenicu da je možda neće biti, 
stoga se uistinu nekako pripremam 
da... 

HEYOAN: Da prođete kroz to. 
Morate proći kroz vaš tunel ovako ili 
onako. 

Kroz vodstvo je postajalo sve jasnije 
da će se operacija vjerojatno dogoditi 
kako bi cijeloj obitelji omogućila 
okupljanje i učenje o vjeri i povjerenju 
u život u fizičkome svijetu. Oboje 
roditelja su bili snažno duhovno usmje¬ 
reni i nekako su operaciju izjednačili 
s nečim ne baš duhovnim. Kroz niz 

vodstava postalo je jasno da to nije 
tako. Na zadnjoj seansi Heyoan je 
rekao Karen da će kratko nakon ope¬ 
racije njezin muž Michael dobiti novi 
posao te će se preseliti iz Brooklyna 
u mali grad, sat vremena od New 
Yorka, gdje će njihov život poprimiti 
drugačiji oblik. 

Sve to, rekao je, bit će rezultat 
ogromne promjene i rasta u obitelji 
prolazeći kroz iscjeljivanje potaknuto 
Stephanienom operacijom. Karen je 
rekla da on traži posao više od godinu 
dana i da žele preseliti u New Jersey. 
Heyoan ja kazao da nije još vrijeme 
za selidbu, jer trebaju završiti iscjelji¬ 
vanje obitelji koje je u tijeku. Za 
Stephanie je važno da liječenje završi 
u starom domu i da sve ostavi iza 
sebe kako bi u novome započela novi 
život. 

Ovu knjigu pišem 1992. godine. 
Upravo sam razgovarala s Karen kako 
bih čula rezultate cijeloga posla. Oni 
su sretni i dobro su. Karen kaže da je 
život bolji nego što je ikada mogla 
sanjati da će biti. Potvrdila je moje 
malo putovanje na koje me je Heyoan 
poveo kroz operacijsku dvoranu. Stvari 
su se odvijale upravo onako kako je 
on rekao. Stephanie je otišla na otvo¬ 
renu operaciju srca u srpnju. Njezin 
je oporavak bio veoma brz. Dva-tri 
dana nakon operacije bila je vrlo čila. 
U trenutku kada su sestre iz nje izvadile 
cjevčice, skočila je sa stolca i potrčala 
preko sobe kako bi pozdravila roditelje 
koji su ušli u sobu. 

Karen je rekla da je Stephanie 
imala tri emocionalne traume za vrijeme 
boravka u bolnici. Dogodile su se kada 
ju je osoblje moralo odvojiti od roditelja 
zbog testiranja, zbog operacije i zbog 
vađenja cjevčica. Rekla je da je imala 
i tri noćne more prva tri dana kada je 
spavala kod kuće, svaku povezanu s 
emocionalnom traumom. Nakon toga 


bila je dobro - bez loših uspomena, 
bez problema u svezi s boravkom u 
bolnici. 

Obitelj je u kolovozu otišla na 
odmor i to je bila još jedna stvar koju 
je Heyoan predvidio, a oni nisu vjero¬ 
vali. Kada su se vratili, Michaelu je 
ponuđen posao u New Jerseyju. Radilo 
se o poslu koji je želio, ali je ranije 
odbio zbog preniske plaće. Sada su 
plaću podigli kako bi je uskladili s 
njegovim potraživanjem. Karen je rekla 
da im je trebalo samo dva dana da 
nađu kuću koju su kupili. U listopadu 
su živjeli u New Jerseyu, a Michael je 
počeo raditi svoj novi posao. 

Karen kaže da je iskustvo Stepha- 
nienog liječenja bilo vrlo značajan korak 
u njihovom razvoju kao obitelji. Kaže 
da je tri-četiri tjedna nakon operacije 
Stephanie bila drugo dijete. Prije ope¬ 
racije bila je sjetna, no kada se čvrsto 
vratila u svoje tijelo i njezino se 
raspoloženje promijenilo. Sad joj je 
deset godina. Samu sebe naziva dijete 
srca. Piše predivne pjesme, sklada i 
pjeva i zanima je gluma. 

Karen kaže da je kroz to iskustvo 
naučila više vjerovati u usklađenost 
univerzuma. Gledajući unatrag, vidi da 
se sve događalo savršeno vremenski 
usklađeno. Primjerice, premda je Michael 
godinu dana tražio posao, pomak se 
nije mogao dogoditi dok liječenje nije 
bilo završeno. Nakon toga, sve je teklo 
lagano i samo po sebi prema novome 
životu koji je ta obitelj za sebe stvorila. 

Karen sada kaže: “Učim sebe 
vjerovati u viši plan. Za sve trebate 
uložiti trud. No kada se trudite i 
susrećete se s otporom, trebate znati 
da se događa nešto drugo. Ne mora 
značiti da je otpor u vama, možda 
vrijeme nije pravo i nešto se drugo 
mora dogoditi, nešto se drugo mora 
završiti. Jer kad je jednom bilo završeno, 
sve je odmah sjelo na svoje mjesto. Ja 

sam dva dana kupovala kuću, Michael 
jedan, i kupili smo je dan nakon što 
smo je ugledali. Upravo su bili spustili 
cijenu te se uklapala u gornju granicu 
naših mogućnosti. Sve je radilo kao 
sat. Osjećam da sam naučila u to 
vjerovati iz iskustva sa Stephanie. I 
dalje mi se događaju takve stvari. Ako 
je nešto ispravno, jednostavno se lako 
događa. Ne morate ići protiv struje.” 

Andy ponovno povezuje obitelj 

Drugi primjer koji nam daje moguć¬ 
nost prihvaćanja neprihvatljivog putem 
podizanja do više razine razumijevanja 
i time do preobražaja našeg životnog 
iskustva, odnosi se na mladog čovjeka 
od oko dvadeset i pet godina koji je 
umirao od zloćudnog melanoma. Zvat 
ću ga Andy. 

Andy je živio tri sata vožnje autom 
daleko i njegova ga je draga majka 
dovodila na iscjeljivanje. Kada je došao 
k meni, preostajalo mu je, prema 
liječnicima, manje od godinu dana 
života. Brzo napredujući rak proširio 
se na cijelo tijelo i sada se pojavio na 
mozgu. Kasnije je, radeći sa mnom, 
povremeno išao na zračenje kako bi 
se smanjila veličina tumora koji su 
izazivali bolove. 

Nitko Andyju nije rekao kakvo je 
pravo stanje njegovoga zdravlja, no 
duboko u sebi je znao. No bilo je 
vrlo očito da on zapravo nije toliko 
brinuo zbog svoje smrti. To je bilo 
tako čak i na početku njegovih dolazaka 
k meni dok još nije imao bolove. Od 
prvog trenutka kada je ušao u moj 
ured, nije se mnogo borio za život u 
fizičkome tijelu. Priznao je da se osjeća 
ambivalentno prema boravku u fizičko¬ 
me svijetu uopće. Želio je više saznati 
o duhovnom svijetu. Cesto sam mu 
kanalizirala Heyoana i oni su postali 
dobri prijatelji. 


S vremenom se Andy počeo ugodno 
osjećati u duhovnome svijetu i nastojao 
je doći do svojega vlastitoga vodiča. 
Sve je više razmišljao o ljubavi među 
ljudima, posebno o međusobnom volje¬ 
nju osoba u njegovoj obitelji. Ponekad 
se pitao hoće li uskoro umrijeti, no 
svaki puta bi izrazio svoju ambiva¬ 
lentnost i određenu znatiželju, kao da 
gleda u veliku pustolovinu. 

Uskoro je imao proročki san koji 
ga je potpuno izvukao iz poricanja. 
Rekao je da je prilično siguran kako 
će umrijeti, jer je vidio svojega vodiča. 
Vodič mu se u snu sve više približavao 
dok se nisu stopili i on je sa svojim 
vodičem postao jedno. Zatim je u tom 
stanju jedinstva promatrao ljude kako 
na njegovom sprovodu spuštaju njegov 
lijes u zemlju. Umro je nakon mjesec 
dana. 

Bila sam vrlo tužna. Znala sam da 
je taj mladi čovjek mnogo mogao naučiti 
i mene i druge. Osjećala sam da sam 
zakazala jer je umro, premda je to 
njemu bilo u redu. Bilo me je sram 
ponovno se susresti s njegovom obitelji 
kada su me njegov brat i majka posjetili 
nakon predavanja održanih u njihovom 
kraju. Pretpostavljala sam da neće biti 
previše ljubazni budući da ga nisam 
mogla “spasiti”. No doživjela sam 
veliko iznenađenje. 

Duboko su mi se zahvalili i rekli 
da je Andyjevo iscjeljivanje imalu dubo¬ 
kog utjecaja na iscjeljivanje cijele obitelji. 
Tijekom procesa iscjeljivanja Andyjevo 
predavanje istini i ljubavi pomoglo je 
članovima obitelji da se jedni drugima 
otvore toliko duboko da se cijela obitelj 
promijenila. 

Njegov mi je brat rekao da je u 
obitelji nastao ozbiljan rascjep u vrijeme 
Andyjevog rođenja prije dvadeset i pet 
godina. Obitelj se raspala na dva dijela 
i jedna polovica nije godinama razgova¬ 
rala s drugom - to jest, sve dok Andy 

tijekom procesa iscjeljivanja nije počeo 
tražiti da zaliječe rane. Obitelj koja se 
raspala njegovim rođenjem ponovno 
se spojila u ljubavi na dan njegove 
smrti i od tada su zajedno. 

Obitelj je bila uvjerena da je jedan 
od Andyjevih životnih zadataka bio 
izliječiti obitelj. Čitav Andyjev život bio 
je za obitelj ogromna životna lekcija. 
Bili su zahvalni što je bio s njima i 
zahvalni za sve što im je dao. 

Meditacija za iscjeljivanje sedme 
razine 

Sjedite uspravnih leđa ili ležite i 
opustite se na udobnoj površini. 
Usporite disanje i opustite se. Usmjerite 
pozornost prema unutra; zaboravite 
stvari koje trebate obaviti. Slušajte i 
osjećajte nutrinu. 

Najprije, osjetite svoje tijelo onakvim 
kakvo je sada. Dovedite svijest do 
određenog dijela tijela koji vas brine. 
Integrirajte ga u tijelo prihvaćajući ga 
i voleći ga upravo onakvog kakav jest. 

Zatim ga vizualizirajte potpunog i 
savršenog. Vidite ga kao savršenu zlatnu 
mrežu, sjajnu, snažnu i lijepu. Pokretom 
ruke koja je zlatna svjetlost, dovedite 
taj organ u savršeno stanje. Zahvalite 
na preobrazbi. 

Činite to nekoliko puta na dan. 
Treba vam samo minuta-dvije. 


Meditacija za iscjeljivanje 
koja integrira sve razine 
polja 

Jednostavna tehnika opuštanja i 
vizualizacije pomaže dovođenju iscje- 
ljujuće energije do određenih područja 
tijela i svih razina aurinog polja kojima 
je iscjeljivanje potrebno. Ja je nazivam 


“putovanje kroz tijelo.” Sastoji se od 
četiri glavna dijela. Prvi dio se sastoji 
u postizanju duboke relaksacije; drugi 
dio jest voljenje sebe i povezivanje s 
vašim anđelima čuvarima; treći dio 
iscjeljuje određene dijelove tijela, a 
četvrti dio predstavlja izlazak iz duboke 
relaksacije istodobno ostajući u stanju 
iscjeljivanja. 

Možete se veoma duboko opustiti 
koristeći se i kinestetičkim osjetom i 
vizualnim predočavanjem kroz zvučne 
sugestije i nježnu glazbu. Ako ste 
prvenstveno kinestetička osoba (što 
znači da svijet predočavate fizičkim 
osjetima), tada ćete odgovoriti na podra¬ 
žaje fizičkih osjeta, poput ležanja na 
perjanom krevetu ili blagog plutanja u 
čamcu. Ako ste prvenstveno vizualni, 
odgovorit ćete na opise predivnoga 
neba, planina i jezera. Najbolje je rabiti 
svih pet osjeta kako biste izazvali 
opušteno stanje. 

Kada ste u opuštenom stanju, stvo¬ 
rili ste skladan protok u vašem tijelu 
koji omogućaava iscjeljivanje. Možete 
prijeći na drugi dio vizualizacije. Odnosi 
se na voljenje samoga sebe i otvaranje 
prema pomoći vaših anđela čuvara. 

Zatim, u trećem dijelu možete 
pobliže odrediti što želite iscjeljivati. 
To može biti sasvim jednostavno 
fokusiranjem na stanje potpunog 
zdravlja cijeloga vašega tijela. Ili možete 
biti vrlo određeni u odnosu na organe 
ili čak stanice. Na primjer, neki ljudi 
vizualiziraju bijele krvne stanice kako 
jedu neželjene stanice tumora. Osjetit 
ćete iscjeljujuću energiju kako dolazi 
u nezdrave dijelove vašega tijela. Važno 
je ostati u tom stanju dok ne budete 
sigurni da ste završili posao u vremenu 
koje ste si odredili. 

Četvrti dio vizualizacije jest izlazak 
iz duboke relaksacije i lijepi završetak 
koji će osigurati nastavak iscjeljujućeg 
procesa. Dajte sebi vremena za izlazak 

iz duboke relaksacije i dok to činite 
usadite si misao da se tom isjeljujućem 
stanju možete vratiti u svakome tre¬ 
nutku kada poželite. U zatvaranje medi¬ 
tacije također uključite misao da će 
se iscjeljivanje koje ste potaknuli nasta¬ 
viti i dalje tijekom vašega procesa 
iscjeljivanja. Na taj način svakodnevno 
možete dodavati još više iscjeliteljske 
moći vašem energetskom sustavu. 

Iz gornjih uputa možete sagraditi 
vlastitu vizualizaciju. Koristite se najdra¬ 
žom glazbom, najdražim slikama i 
najdražim fizičkim osjetima. Evo jednog 
primjera putovanja kroz tijelo koji držim 
učinkovitim. Najprije uključite neku 
od vaše najdraže nježne glazbe. Zatim 
legnite na kauč, krevet ili prostirač i 
opušteno dišite. 

Putovanje kroz tijelo 

Protegnite se na udobnoj površini 
i otpustite svu tijesnu odjeću. 

Osjećajte kako vaše tijelo počiva 
na površini ispod vas. Osjećajte kako 
toplina i energija teku svakim dijelom 
vašega tijela. Usredotočite se na stopala. 
Vaša stopala postaju teška i topla. Zatim 
prijeđite na noge i polako krenite 
prema gore. Svaki dio postaje težak, 
topao i duboko opušten. Osjećajte 
kako napetost teče iz vašega tijela na 
površinu ispod vas poput gustoga 
meda. Polako curi kroz površinu, kroz 
pod u tlo ispod nje. Ponire duboko u 
zemlju. Dopustite vašem disanju da 
se i dalje usporava do ugodnog, 
zdravog, opuštenog ritma. Ponavljajte 
si: “Miran sam, nijedan zvuk mi neće 
smetati. Miran sam, nijedan zvuk mi 
neće smetati.” 

Zamislite se vrlo sićušnim, poput 
malog zlatnog svjetla i uđite u svoje 
tijelo gdje god želite. Vaše sićušno ja 
plovi prema lijevom ramenu opuštajući 
u njemu svu napetost. Recite sebi: 


“Moje lijevo rame je teško i toplo.” 
Zatim prijeđite u desno rame. Pružite 
svome malenome ja svako sredstvo koje 
želi uporabiti za opuštanje napetosti u 
desnom ramenu, kao što je ispiranje 
ramena gumenom cijevi ili četkanje. 
Recite sebi: “Moje desno rame je teško 
i toplo. Mirna sam, nikakva buka mi 
neće smetati.” 

Vaše sićušno “ja” vraća se rame¬ 
nom prema gore i ulazi u prsni koš, 
još više vas opuštajući. Nastavlja putovati 
čitavim vašim tijelom, dio po dio, 
opuštajući ga. Ono postaje teškim i 
toplim. 

Stanite nekoliko trenutaka kako biste 
prošli čitavim tijelom. 

Ako stvarno želite ići dublje, zami¬ 
slite da šetate livadom punom predivnog 
cvijeća. Promatrajte cvijeće i sve njegove 
divne boje i oblike, mirišite njegov 
miomiris, osjećajte nježne baršunaste 
latice. 

Dok i dalje šetate livadom osjećajte 
lagani povjetarac na licu. Došli ste do 
svoje omiljene voćke i kušate svoje 
najdraže voće. Povjetarac lagano šušti 
u krošnjama stabala koja okružuju 
livadu. Ptice pjevaju. Podižete pogled i 
vidite predivno nebo s bijelim oblač¬ 
cima. Dok ležite na mekoj travi pod 
stablom od oblaka stvarate oblike. 

Zadovoljni ste sobom, svojim živo¬ 
tom i svojim tijelom. Počinjete osjećati 
ljubav prema sebi. Počinjete potpuno 
voljeti čitavoga sebe, čitavu svoju ličnost, 
svoju psihu, svaki dio tijela, sve svoje 
probleme i svako područje svojega 
života. Nježno obuhvaćate svaki svoj 
aspekt prihvaćajući ga s ljubavlju, bez 
obzira koliko inače mrzili taj dio i 
odbacivali ga. Obuhvatite svaki negativni 
dio nježnim prihvaćanjem i vizualizirajte 
kako se oblikuje u svoj osnovni Božan¬ 
ski aspekt. 

U redu je ako ne znate koji je taj 
osnovni aspekt. Samim oblikovanjem i 

pamćenjem procesa, on će se polagano 
i automatski vratiti svojoj osnovnoj 
Božanskoj svrsi, istini i osjećaju. 
Prepoznat ćete dublje značenje svojega 
života. 

Voleći samoga sebe, prolazite svakim 
dijelom vašega tijela voleći ga i brišući 
svaku bol koja se tu možda nalazi. 

Ako postoji neki dio tijela koji 
vam zadaje brige, pošaljite mu posebnu 
ljubav. Obujmite ga nježnim prihva¬ 
ćanjem. Sada je vrijeme za određeni 
postupak kako bismo se oslobodili 
neželjenih stanica ili mikroorganizama. 
Recite im da nije u redu što su tu i 
da bi trebali otići negdje drugdje. Ili 
pak budite agresivniji - što god vam 
odgovara. Možete zamisliti mlaz svježe 
vode koji ispire sve što želite da ode. 
Ako neki organ radi preslabo ili 
presnažno nagovorite ga na ravnotežu. 
Budite kreativni koliko želite. Zabavljajte 
se. 

Zastanite kako biste imali vremena 
proći kroz bolesne dijelove tijela. 

Nakon što ste završili iscjeljivanje 
određenih dijelova tijela, prođite svakim 
slojem aurinog polja, donoseći mu 
energiju i nježno prihvaćanje. Svaki 
prelazak na višu razinu sliči namještanju 
radioaparata na postaju više frekvencije. 
Ili pak ulasku u lift i izlasku na 
sljedećem katu. Jednostavno svoje puce 
okrenite malo više, i tu ste. 

Prva razina aurinoga polja: 

Tu se najprije nalazi sloj fizičkih 
osjeta. To je divna plava energetska 
mreža koja stanice drži na okupu. 
Neka postane sjajnija. Osjećate se malo 
širi od svojega fizičkoga tijela, jer se 
prostire malo izvan njega. Sada se 
usredotočite na svaku od sedam čakra. 

Smještene su ovim redom: prva je 
u perineumu, između vaših nogu. Druga 
se nalazi odmah iznad stidne kosti, s 
prednje i stražnje strane tijela. Treća 
je u području solarnoga pleksusa, u 


udubljenju između i neposredno ispod 
rebara, s prednje i stražnje strane tijela. 
Četvrta se nalazi iznad srca i između 
lopatica. Peta je s prednje i sa stražnje 
strane vrata. Šesta se nalazi u području 
čela i stražnje strane glave. Sedma je 
na vrhu glave. Na ovoj razini polja 
sve su one poput plave mrežice. Svaku 
od njih zavrtite u smjeru kazaljke na 
satu gledajući izvan tijela i s prednje 
i sa stražnje strane, tako da ulaze 
spiralno jedna prema drugoj. Zamislite 
sat na mjestu svake čakre i zavrtite 
kazaljke na plavome satu. 

Druga razina aurinoga polja: 

Zatim otiđite na emocionalnu razinu 
gdje mnogi oblačci boja prolaze preko 
i kroz vas. Uživajte u njima dok se 
kreću i učinite ih sjajnijima. Osjetite 
kako tuda plovi ljubav prema sebi. Na 
ovoj razini čakre mijenjaju boju. Prva 
je crvena, druga narančasta, treća žuta. 
Zatim dolazi zelena, plava, pa indigo i 
konačno bijela na vrhu glave. 

Treća razina aurinoga polja: 

Sada pređite u svijetlu, nježnu žuti- 
nu mentalne razine. Osjećajte jasnoću, 
prikladnost i sjedinjavanje koji ovdje 
postoje i pojačajte ih. Sada su vaše 
granice još šire. Morate sa svake strane 
biti širi najmanje petnaest centimetara. 
Svaka razina vašu svijest vodi u višu 
realnost prihvaćanja i razumijevanja 
samoga sebe. Zavrtite svaku čakru i 
na ovoj razini - sve su one fine sjajne 
žute boje. 

Četvrta razina aurinoga polja: 

Prešavši sada na četvrtu razinu 
vašega polja, ponovno ćete osjetiti boje 
kako teku kroz i oko vas. Zapamtite 
da svaka razina potpuno prožima tijelo. 
Ovaj put su one nešto gušće, gotovo 
kao tekućina. U ovome sloju ćete 
pronaći još više ljubavi. Neka teče 
kroz vas dok osjećate ljubav prema 
drugima. Ponovno pojačajte boje vašega 
polja. Zavrtite svaku od tih fluidnih 

čakra u smjeru kazaljke na satu. Idući 
prema gore, njihove se boje ponovno 
mijenjaju. Slične su bojama druge ra¬ 
zine osim što u sebi sadrže mnogo 
ružičastoga svjetla. 

Povežite se s anđelima čuvarima 
koji će vam pomoći. 

U to vrijeme je dapače dobro 
zamoliti za pomoć vaše anđele čuvare, 
jer kroz više duhovno povezivanje 
dobijete veću pomoć nego što je većina 
ljudi svjesna. Viđala sam osobne anđele 
čuvare koji su radili na mnogim paci¬ 
jentima bez nazočnosti duhovnog iscjeli¬ 
telja. Spoznaja da je takva pomoć 
dostupna pomoći će vam da osjetite 
potporu i da nemate osjećaj da ste 
sami u vašoj borbi. Uz pomoć svojih 
vodiča sada krenite višim razinama 
vašega bića. 

Peta razina aurinoga polja: 

Najprije u sebi osjetite Božansku 
volju. Osjetite njezin kalup svugdje 
oko vas i kroz vas. Izgleda poput 
kobaltnoplavog otiska prvog sloja. 
Osjećajte kako vam daje snagu i oblik. 
Ljudi se obično najteže s njim poisto¬ 
vjećuju, jer je na toj razini pozadina, 
prostor, čvrsta i kobaltnoplave boje, a 
ono što je normalno čvrsto, ovdje je 
prazan prostor. Zavrtite čakre na toj 
razini. One su sastavljene od finih 
linija praznoga prostora. 

Šesta razina aurinoga polja: 

U nastavku kretanja ka šestoj razini, 
počinjete osjećati duhovnu ekstazu. Vi 
ste poput sjajnog rumenila oko svijeće. 
Vi ste opalescentna boja koja struji 
naprijed. Neka vaša svjetlost šija. Vaša 
svijest o samome sebi sada se proteže 
najmanje 60 centimetara sa svake strane 
tijela. Svaka čakra i sada je drugačije 
boje, no ovaj put je ispunjena opale- 
scentnom svjetlošću bisera. 

Sedma razina aurinoga polja: 

Konačno ste stigli do zlatne mreže 
sedmoga sloja. Osjećajte snagu tih finih 


zlatnih zraka svjetlosti. One vas omataju 
u zlatno jaje. Osjećajte snagu njegove 
ljuske koja vas štiti. Učinite je još 
jačom. Nadopunite je na mjestima gdje 
je to potrebno. Zavrtite svaku zlatnu 
čakru u smjeru kazaljke na satu. Osje¬ 
ćajte koliko je jaka. Sada se protežete 
oko 90 centimetara izvan svojega fizičkog 
tijela u svim smjerovima. Uživajte u 
tome. Počivajte u vedrini svojega Božan¬ 
skoga uma. Ostanite u proširenom opu¬ 
štenom stanju koliko god želite. To je 
dobro za vaše iscjeljivanje. Zaspite ako 
vam odgovara. 

Vratite se u normalno stanje svijesti. 

Kada ste spremni vratiti se u nor¬ 
malno stanje svijesti, neka vam pomog¬ 
ne odbrojavanje. Jedostavno sebi re¬ 
cite: “Dok izbrojim do nule, bit ću 
sasvim budna i čila, svjesna i puna 
samopouzdanja, ali ću ostati duboko 
opuštena i moje će se iscjeljivanje 
nastaviti.” Zatim počnite polako odbro¬ 
javati natrag od pet ili šest. Svaki put 
kada odbrojite sljedeći broj, podsjetite 
se da se u to duboko stanje iscjeljivanja 
možete brzo vratiti. Ponovite: “Kad 
odbrojim do ništice bit ću potpuno 
budna i čila, svjesna i puna samopo¬ 
uzdanja, ali ću ostati vrlo duboko 
opuštenom.” 

Na kraju možete reći: “Ništica! 
Sada sam potpuno budna i čila, a 
moje se iscjeljivanje nastavlja!” 

Sve što činimo počiva na temeljima 
naših namjera u trenutku dok to 
činimo. Na primjer, možemo reći da 
neki određeni slijed riječi ima normalno 
značenje, no način na koji izražavamo 
taj slijed riječi može drastično izmijeniti 
njegovo značenje. Mi riječi punimo 
energijom naših osjećaja i način na 
koji ih izražavamo prenosi ono što 
doista mislimo. Možemo reći “volim 
te” s ljubavlju, s gađenjem, s molbom, 
s tonom koji stvarno znači “mrzim 
te”. 

Način na koji izražavamo riječi 
prenosi našu namjeru u trenutku 
izražavanja. Kada kažemo “volim te” 
s ljubavlju, to je točno ono što mislimo. 
S druge strane, kada kažemo “volim 
te” s gađenjem, namjera nam je poka¬ 
zati gađenje bez da to izravno kažemo. 
Kada kažemo “volim te” s molbom, 
naša namjera nije iskazati ljubav nego 
molbom nešto dobiti. Kada prijetvorno 
kažemo “volim te”, možda osobi 
želimo prenijeti da je ne volimo. Ili 
možemo imati mnoge različite namjere. 

U svakom od ovih slučajeva, 
premda su riječi iste, energija koja ih 
nosi i izra.žava različita je i različito 
izgleda u aurinom polju. Mijenja se 
namjera koja stoji iza njih. Upravo 
naše namjere u aurinom polju stvaraju 
energiju koja prenosi pravu poruku. 
Rezultat je ostvarivanje naše namjere 
- slanje poruke. 

Ja sam se već osvrnula na namjere 
(u dvanaestom poglavlju) kada sam 
govorila o razlozima zašto nismo. Naši 
razlozi zašto nismo nešto učinili ne 
donose nam rezultate koje želimo, jer 
se oni temelje na različitim namjerama. 
Ne temelje se na namjeri da postigne¬ 
mo svoju osnovnu svrhu nego na 
namjeri da tražimo izgovore za ono 
što nismo ostvarili. Razlozi zašto nismo, 
prekrili su našu osnovnu svrhu praveći 
se da su s njom usklađeni. No oni se 


uistinu temelje na potpuno različitoj 
svrsi. Stoga kada dopustimo razloge 
zašto nisam, izmiješali smo namjere. 

U trinaestom poglavlju, o stvaranju 
zdravih ugovora u međusobnim odnosi¬ 
ma, vidjeli smo da dosta brkamo svrhu 
naših veza. Vidjeli smo da biranje naših 
namjera u međusobnim odnosima može 
biti veoma moćan i preobražavajuć 
posao. 

Predavanje o iscjeljivanju svjetskog 
mira koje je dao Heyoan (u 13- 
poglavlju) pokazuje kako naša osobna 
htijenja i želje proizlaze iz različitih 
razloga. Neka naša htijenja i želje služe 
svrsi smanjivanja straha; neka htijenja 
i želje dolaze iz naše dublje duhovne 
čežnje ili viših želja. Kada je naš cilj 
također i smanjivanje straha, imamo 
izmiješane namjere ili smo u nespo¬ 
razumu sa samim sobom. To utječe na 
prirodni proces kreativnosti u našim 
životima pa ne stvaramo ono što želimo. 
Svugdje gdje u našem životu - uklju¬ 
čujući zdravlje i liječenje - imamo 
problema sa stvaranjem onoga što 
želimo, postoje izmiješane ili protivne 
namjere. Stoga je, da bismo stvorili 
ono što želimo, bitno pronaći i svrstati 
naše izmiješane namjere. 

Moramo razjasniti svoje prave na¬ 
mjere tako da možemo ponovno 
uskladiti one koje to nisu i držati se 
onoga što istinski želimo. 

Ono što istinski želimo uvijek je u 
skladu s našim najvišim duhovnim 
čežnjama. Kada su naša osobna htijenja 
i želje usklađeni s našom duhovnom 
čežnjom ili višim željama, naši ciljevi 
su usklađeni i kreativni princip univer¬ 
zuma može se nesmetano odvijati. Ispu¬ 
njavanjem naših duhovnih želja, vođeni 
smo korak po korak ka ispunjavanju 
naše više životne duhovne svrhe, našeg 
životnog zadatka. 

Dugogodišnjim radom i promatra¬ 
njem aurinog polja, vidjela sam da 

promjena u namjerama potpuno mijenja 
energetsku ravnotežu u aurinom polju, 
kao i tip energije koja se oslobađa u 
bioplazmatičkim zrakama. U petnaestom 
poglavlju dati su mnogi primjeri inter¬ 
akcija tipičnih energetskih obrambenih 
sustava koje rabimo, u odnosu na 
podupiruće namjere. Mogla sam vidjeti 
te ogromne promjene u polju, no 
nisam mogla pronaći nikakav određeni 
aspekt polja koji bi odgovarao namje¬ 
rama samima po sebi. 

Pitala sam se može li se na 
namjerama raditi izravno, polaganjem 
ruku. Zašto i kako mogu toliko dra¬ 
stično mijenjati aurino polje? Na koji 
način naše namjere djeluju? Koju ulogu 
igraju, sa stajališta VOP-a i aure, u 
našem zdravlju i liječenju? Pitala sam 
se, nalaze li se naše namjere u aurinom 
polju ili negdje drugdje. Može li biti 
da ispod aurinog polja, na dubljoj 
dimenziji, postoji jedan čitav dublji 
svijet, baš kao što aurino polje postoji 
na dimenziji dubljoj od fizičkoga tijela? 

Da bih dobila odgovore na moja 
pitanja bilo mi je potrebno malo 
poticaja. Dobila sam ga od mojih 
učenika. Tim sam malim poticajem 
otkrila gdje leže naše namjere i zašto 
imaju toliku moć promjene aurinog 
polja. Heyoan me naučio raditi također 
izravno na našim namjerama u dimenziji 
hare radi zdravlja i iscjeljivanja i našeg 
svakodnevnog života. 

Moj ulazak u područje stvarnosti 
ispod aurinoga polja započeo je 1987., 
kada me jedan učenik zamolio da 
kanaliziram o hari. Bilo mi je prilično 
neugodno, jer sam o hari znala veoma 
malo, budući da sama nikada nisam 
učila borilačke vještine. 

Nešto sam malo pročitala u knjizi 
Hara poznatoga filozofa i psihotera¬ 
peuta Karlfrieda Durkheima. On je o 
hari naučio na svojim putovanjima na 
Istok. Hara je izraz koji rabe Japanci 


misleći na donji dio trbuha. Hara se 
ne odnosi samo na mjesto u donjem 
trbuhu, nego i na snagu, energiju i 
moć skupljenu u tom području. Ona 
je središte duhovne moći. Ratnici istoka 
stoljećima su razvijali borilačke vještine, 
usredotočujući se na discipline kojima 
će fokusirati i izgraditi snagu u hari 
kao izvorištu iz kojega će voditi svoje 
bitke. Unutar područja hare donjeg 
abdomena postoji središnja točka zvana 
tan tien. Nju tradicionalno smatraju 
središtem gravitacije u tijelu. Tan tien 
je žarišna točka moći u hari. U 
borilačkim vještinama, to je središte iz 
kojega proizlaze svi pokreti. 

Pored onoga što sam pročitala o 
hari, bila sam u prigodi, koristeći se 
VOP-om, promatrati tan tien unutar 
tijela. Primijetila sam da je u većine 
Amerikanaca tan tien veoma mutan i 
nedovoljno napunjen. Međutim, kod 
ljudi koji su neko vrijeme trenirali 
borilačke vještine, to je mjesto bilo 
veoma sjajna kugla zlatnoga svjetla. 
Ustvari, neki od njih imaju veoma 
snažnu zlatnu liniju svjetlosti koja pro¬ 
lazi kroz njihovo tijelo od glave do 
pete. 

Nakon mnogih zahtjeva za kanali- 
ziranjem, napokon sam se predala 
trenutku i započela je nova pustolovina. 
U ovom je odjeljku želim podijeliti s 
vama. Otkrit ćete da je veoma značajna 
za vaš osobni plan iscjeljivanja - jer 
iscjeljivanje postavlja tamo gdje mu je 
mjesto. Uvodi ga u moćni čin evolu¬ 
cijske kreativnosti. Evo što je Heyoan 
rekao za vrijeme kanaliziranja o hari: 

Hara se nalazi na dimenziji 
dubljoj od aurinoga polja. Nalazi se 
na razini namjera. To je područje 
moći unutar fizičkoga tijela koje 
sadrži tan tien. To je ona nota kojom 
ste svoje fizičko tijelo uzdigli iz 
Majke Zemlje. To je ona nota koja 

vaše tijelo održava u fizičkoj pojav¬ 
nosti. Bez te note ne biste imali 
tijelo. Ako promijenite tu jednu 
notu, promijenit će se čitavo tijelo. 
Vaše je tijelo želatinozni oblik koji 
na okupu drži ta jedna nota. Ta 
nota predstavlja zvuk koji stvara 
središte Zemlje. 

E, pa to je bilo dostatno da mi se 
zavrti u glavi. Kada sam se oporavila 
od svoje uobičajene reakcije u stilu: 
“ O, ne, što sam ja to rekla?” počela 
sam tražiti načine kojima ću primijeniti 
novu informaciju. Ako doista ta jedna 
nota održava naša tijela u fizičkom 
obličju, tada bi direktni rad na toj 
noti bio beskrajno moćan. Ideja da 
su naša tijela želatinozna vrlo je dobra 
pomoć kada pokušavamo promijeniti 
nešto za što mislimo da bi se mijenjalo 
godinama. Stoga se uporaba ideje o 
želatinoznom tijelu prigodom iscjeljuju- 
ćih vizualizacija vrlo prikladno uklopilo. 

Prilikom kasnijih kanaliziranja He- 
yoan je objasnio da razina hare, gdje 
se nalaze naše namjere, predstavlja 
temelje na kojima se oblikuje aurino 
polje. Da bismo to shvatili potpunije, 
idemo još jednom pogledati odnos 
između dimenzija fizičkoga svijeta i 
svjetova aurinoga polja. 

Fizički svijet postoji u tri dimenzije. 
On se ponaša u skladu s fizikalnim 
zakonima. Naše je fizičko tijelo pove¬ 
zano s našom ličnosti, no da bi se 
pokazale njegove reakcije na ono što 
se u našoj psihi događa iz minute u 
minutu, potrebno je mnogo vremena, 
ponekad i desetljeća. 

Postoji velika razlika između fizič¬ 
koga svijeta koji vidimo svojim očima 
i svijeta aurinoga polja koje možemo 
promatrati VOP-om. Da bismo svijest 
pomaknuli iz fizičkoga svijeta ka 
aurinome polju, moramo učiniti kvantni 
skok u dublju dimenziju za koju 


vjerujem da je četvrta dimenzija. Ja 
mislim da aurino polje postoji u četiri 
dimenzije. Ono se ponaša u skladu s 
fizikom bioplazme i svjetlosti. Na razini 
aure vrijeme se znatno razlikuje od 
vremena na fizičkoj razini. Možemo se 
nalaziti u sadašnjosti ili se možemo 
kretati uzduž onoga što mnogi ljudi 
danas nazivaju vremenskom crtom i 
ulaziti u događaje iz prošlih života kao 
da se događaju sada. 

Aurino polje postoji na dubljoj 
dimenziji u našoj ličnosti nego što je 
fizičko tijelo. Ono svake sekunde odgo¬ 
vara na događanja u našoj ličnosti. Ta 
usaglašenost aurinoga polja je specifična 
i trenutačna. Svaka misao, osjećaj ili 
druga vrsta životnog iskustva odmah 
se u aurinom polju prikazuje kao 
kretanje energije-svijesti u formi oblika 
i boje. 

Energija i svijest na drugačiji se 
način doživljavaju u aurinoj dimenziji 
nego u fizičkoj. Na fizičkoj razini one 
izgledaju kao dvije različite stvari. Na 
razini aure, energija i svijest ne mogu 
se odvajati. Ljudsko iskustvo te energije- 
svijesti ovisi o njezinoj frekvenciji ili 
vibracijskoj razini. Mi svijest možemo 
pomicati s jedne razine aurinog polja 
na drugu. Stoga doživljavamo različite 
aspekte ljudske svijesti, kao što je 
opisano u drugom poglavlju. Čak i 
kada prelazimo iz jedne razine energije- 
svijesti i ljudskoga iskustva na drugu 
unutar aurinoga polja, još uvijek osta¬ 
jemo u četvrtoj dimenziji. 

Da bismo prešli iz aurine dimenzije 
u dimenziju hare i naših namjera, 
moramo učiniti još jedan kvantni skok. 
Naše namjere postoje još dublje u 
našoj temeljnoj prirodi od aurinoga 
polja. Može li se ili ne dimenzija hare 
poistovjetiti s petom dimenzijom, ja 
uistinu ne znam. Trebalo bi mnogo 
istraživati da bismo to saznali, zato 
nerado nagađam. 

Linija hare specifično i trenutačno 
odgovara na naše namjere. Baš kao 
što aurino polje specifično i trenutačno 
odgovara na naše misli i osjećaje, svaka 
promjena u našim namjerama odgovara 
promjeni smještaja i usklađenosti linije 
hare. 

Slika 17-1 (u umetku u boji) pri¬ 
kazuje usklađenu razinu hare u zdravoj 
osobi. Ona se sastoji od triju glavnih 
točaka povezanih crtom poput laserske 
koju nazivam linijom hare. Linija hare 
nastaje u točki koja se nalazi oko 
metar iznad glave i koju nazivam 
točkom individualizacije, ili ID točkom. 
Izgleda poput sasvim maloga lijevka 
čiji je širi kraj, promjera 8 mm, 
usmjeren prema glavi. Ona predstavlja 
našu prvu individualizaciju iz praznine, 
ili našeg nepojavnog Boga. S njom 
smo u izravnoj vezi s božanstvom. 

Linija hare prema dolje prolazi kroz 
točku u gornjem dijelu prsnoga koša 
koju nazivam sjedištem duše. Ponekad 
je zovu višim srcem i zamjenjuju sa 
čakrom. To nije čakra. Sjedište duše 
izgleda poput difuzne svjetlosti koja 
se širi u svim smjerovima. Obično u 
promjeru ima 5-7 centimetara no u 
meditaciji se može proširiti i do pro¬ 
mjera od 4,5 metra. Tu nosimo našu 
duhovnu čežnju koja nas vodi u životu. 
Unutar nje možemo pronaći sve što 
čeznemo biti, učiniti, ili postati, od 
najsitnije stvari ili trenutka u našem 
životu do najširih razmjera života samog. 

Linija hare nastavlja se prema dolje 
u tan tien u donjem abdomenu. Tan 
tien se nalazi oko 6,5 cm ispod pupka. 
U promjeru ima oko 4 cm i ne mijenja 
veličinu. Malo sliči šupljoj gumenoj 
lopti, jer ima opnu. Kao što je Heyoan 
rekao, ton te note predstavlja onu 
notu koja naše fizičko tijelo održava 
fizički pojavnim. To je harmoničan zvuk 
koji proizvodi rastopljeno središte 
Zemlje. Iscjelitelji tu točku koriste kao 


sredstvo povezivanja s velikom količi¬ 
nom iscjeljujuće energije. Ona ih tako 
povezuje sa zemaljskim izvorom snage. 

Koncept zvuka koji daje oblik fizič- 
kome svijetu razmatran je u devetom 
poglavlju. U ovome slučaju, jedna nota 
predstavlja više od jednostavnog tona 
koji čujemo zvučnom percepcijom. Ona 
postoji u opsegu visokoosjetilne per¬ 
cepcije. Ja mislim da ona predstavlja i 
više od toga, ali još ne znam što. 
Najsličnije tome što sam čula u nor¬ 
malnom zvučnom opsegu jest krik koji 
karate majstor proizvede kada svjetlos¬ 
nim udarcem lomi opeke napola. 

Linija hare nastavlja se prema dolje 
iz tan tiena duboko u samo središte 
Zemlje. Tako smo povezani sa Zemljom 
i zvukom koji stvara središte Zemlje. 
Još jedanput, zvuk znači više od samoga 
zvuka. Vjerojatno je u svezi s treperećim 
izvorom života. Povezujući se linijom 
hare sa središtem zemlje, možemo 
pulsacije našega polja uskladiti s pulsa- 
cijama Zemljinog magnetskog polja i 
tako crpiti energiju Zemljinog polja. 

Zdrava linija hare smještena je u 
središnjoj liniji tijela, ravna je, dobro 
oblikovana, energizirana i dobro ukorije¬ 
njena u središtu Zemlje. Sve tri točke 
uzduž crte slične laserskoj zraci jesu 
u ravnoteži, oblikovane i čvrsto pove¬ 
zane jedna s drugom. 

Ljudi s konfiguracijom prikazanom 
na slici 17-1, zdravi su, centrirani u 
svojoj svrsi i na crti njihovog životnog 
zadatka. Kada je taj sklad održan, on 
holografski djeluje ne samo u nekom 
trenutku nego i u svim trenucima 
nečijeg života. 

Osoba je istovremeno zabavljena 
nekim malim životnim zadatkom, ali i 
povezana sa svakim širim zadatkom 
koji ga okružuje, kao u holografskom 
modelu o kojem smo raspravljali u 
trećem poglavlju. Ta je osoba sposobna 
izvesti trenutačni životni zadatak u 

trenutku kada je to potrebno, jer ona 
zna na koji je način povezan sa svim 
vremenom i cjelokupnim zadatkom. 

Kada je vaša linija hare usklađena 
vi ste usklađeni sa cjelinom. Kada je 
vaša razina hare zdrava, osjetit ćete 
osobni integritet, snagu i svrhu jer ste 
usklađeni sa sveopćom svrhom. To je 
onda kada vam se dogode oni predivni 
dani gdje sve teče lagano, baš kao što 
i treba. 

Osjećaj bivanja u hari veoma je 
oslobađajuć. U tom stanju nema pro¬ 
tivnika. Čim dvoje ljudi uskladi svoje 
linije hare sa sveopćom svrhom, oni 
su automatski usklađeni jedno s dru¬ 
gim. Stoga su njihove svrhe usklađene 
tako da jedna drugoj odgovaraju. 
Njihove su svrhe također holografski 
povezane. 

Svaka svrha svakoga trenutka pove¬ 
zana je sa svim trenutačnim svrhama i 
svim širim dugoročnim svrhama. 

S druge strane, ljudi koji se nepri¬ 
jateljski postavljaju nikako nisu mogli 
uskladiti svoje harine linije, jer da bi 
to mogli učiniti, moraju biti usklađeni 
sa sveopćom svrhom koja nema protiv¬ 
nika. 

Svatko tko usklađuje svoju harinu 
liniju, automatski se usklađuje s drugi¬ 
ma čije su linije hare usklađene. 

Stoga ste sa svojom svrhom i svo¬ 
jom pozitivnom namjerom usklađeni 
točno onoliko koliko ste uskladili svoju 
harinu crtu. Do onoga stupnja do 
kojega niste uskladili svoju liniju hare 
vi imate negativnu namjeru. To je 
tako jednostavno. 

Složeni dio dolazi s pitanjem: kako 
znate jeste li usklađeni ili ne? Ako 
imate razvijen VOP možete vidjeti, gle¬ 
dajući harinu crtu VOP-om, je li sve 
dobro oblikovano, usklađeno, napu¬ 
njeno, uravnoteženo i djelotvorno. Na 
drugi način to znate tako što se neka 
osoba koja je usklađena neće prepirati 


o tome tko je u pravu ili u krivu. Iz 
njezine perspektive ne postoji protivnik 
s kojim se treba svađati ili boriti. 

Ako sebe uhvatite u svađi to znači 
da niste usklađeni. Niti je osoba s 
kojom se svađate, ako vam odgovara. 
To ne znači da, ako ste usklađeni u 
svojoj hari, jednostavno kažete da ste 
u pravu i odete. Jednostavno ne postoji 
ništa oko čega biste se svađali ili ne 
slagali. Uvijek kad se nađete u svađi, 
prvi vaš čin treba biti centriranje i 
usklađivanje s linijom hare. 

Oko toga tko je u pravu svađaju 
se ljudi koji su u nesporazumu sa 
samim sobom. To jest, dio je usklađen, 
a dio nije usklađen. 

To se očituje u harinoj liniji. Ti se 
unutarnji dijelovi suprotstavljaju jedan 
drugome. Ako uzmemo pojmove višega 
ja, nižega ja i maskiranoga ja spomenute 
u prvome poglavlju, mogli bismo reći 
da dio psihe funkcionira u bilo kojoj 
kombinaciji tih triju aspekata. Obično 
je to slučaj. 

Mi veoma rijetko djelujemo iz višega 
ja, to jest iz usklađene hare. 

To unutarnje neslaganje naših dije¬ 
lova na vanjskoj se razini prikazuje 
kao svađa s drugom osobom. Naše pro¬ 
tivne namjere također će se materija¬ 
lizirati u vanjskome svijetu u obliku 
problema prigodom stvaranja ili posti¬ 
zanja nečega. One mogu prerasti i u 
odugovlačenje ili površnost. Između 
dvoje ljudi koji rade na istom poslu, 
mogu se pojaviti kao nerazumijevanje, 
zabuna, natjecanje ili raskidanje ugovora. 

Na primjer, ako je cilj svake osobe 
završiti posao na najbolji mogući način, 
navrijeme i najkvalitetnije moguće, tada 
će se to najvjerojatnije i dogoditi. No 
ako jedan od zaposlenih želi preuzeti 
šefov posao, negativna namjera će pro¬ 
mijeniti kvalitetu rada jer će automatski 
potkopavati šefa, čak i ako zaposleni 
to ne pokuša izravno. 

Razina hare u zdravlju i 
iscjeljivanju 

Isti princip usklađivanja s vašom 
svrhom vrijedi i u zdravlju i iscjeljivanju. 
Točno do onog stupnja do kojega 
ostanete usklađeni sa svojom svrhom 
održavanja ili ponovnog stjecanja zdrav¬ 
lja, bit ćete zdravi koliko god je to u 
ljudskoj moći. 

Iskrivljenje u harinoj liniji i njezinim 
točkama ocrtava ogromnu bol čovje¬ 
čanstva. To je bol koju ono osjeća, ali 
ne razumije. Poremećaj na razini hare 
povezan je s namjerom i životnim 
zadatkom. Mnogi ljudi i ne znaju, na 
stranu razumijevanje, da sami stvaramo 
iskustvo stvarnosti. Oni ne razumiju 
ideju životne svrhe ili životnog zadatka. 
Ne razumiju ideju da naše namjere 
snažno utječu na naš život. Nisu svjesni 
suptilnog ali moćnog pomaka koji 
promjena u našoj namjeri izaziva u 
našim aurinim poljima i protoku naše 
stvaralačke energije. 

U svakoj ozbiljnoj ili dugotrajnoj 
bolesti, pojavit će se poremećaj u ha¬ 
rinoj liniji. Vješti iscjelitelj zna raditi 
na iscjeljivanju harine razine. Iscjeljivanje 
harine razine znači rad na dubljim 
problemima pacijentove namjere, uklju¬ 
čujući svrhu svakog pojedinog trenutka 
i probleme životnog zadatka. Prije nego 
što na primjerima vidimo što to znači 
u praktičnoj iscjeljivačkoj seansi, pogle¬ 
dajmo kakva se izobličenja mogu dogo¬ 
diti u točkama duž harine linije i u 
samoj harinoj liniji. 


Poremećaj tan tiena 


Poremećaj tan tiena očituje se na 
nekoliko načina. Može biti pomaknut. 
Može biti previše naprijed, otraga ili s 
jedne strane tijela. Može biti izobličen. 


Opna koja ovija tan tien može biti 
pocijepana, polovica može biti otvorena 
ili još gore od toga (vidi sliku 17-2). 

Posljedica poremećaja u tan tienu 
jesu kronične bolesti leđa. Ako se tan 
tien nalazi previše prema naprijed, donji 
dio zdjelice bit će okrenut prema 
natrag. Takvi pacijenti pokušavaju skakati 
ispred sebe. Ako je tan tien previše 
otraga, donji dio zdjelice bit će nagnut 
naprijed. Takvi pacijenti se “suzdrža¬ 
vaju” od svojega životnoga zadatka. 
Oba ova slučaja u tijelu će izazvati 
probleme s donjim dijelom leđa. 

Budući da tan tien nosi onu notu 
ili ton koji održavaju tijelo u fizičkoj 
pojavnosti, u slučaju njegovog cijepanja 
ili otvaranja, taj će ton biti pomaknut. 
U tom slučaju i tijelo i psiha mogu 
biti ozbiljno uzdrmani. Viđala sam ljude 
koji su u takvom stanju upadali u 
histeriju iz koje se nisu mogli izvući 
nekoliko sati. Vidjela sam tijelo koje 
je postalo toliko slabim da godinama 
nije moglo povratiti snagu. Čak sam 
vidjela slučajeve gdje su propadale 
noge. 

Ništa što ti ljudi poduzmu za sebe, 
pa čak ni tjelesne vježbe, neće im 
mnogo pomoći sve dok se ne popravi 
oštećeni tan tien. Stoga rad mora biti 
usmjeren na iscjeljivanje tan tiena kroz 
njegov popravak, ispravno smještanje 
u liniju hare, povezivanje sa Zemljom 
preko harine linije i njegovim punje¬ 
njem. Dovoljno napredni iscjelitelj koji 
zna raditi na hari, može raditi izravno 
ili na daljinu. 



17-2 Iskrivljenost u tan tienu 

Tan tien se također može izliječiti 
vježbanjem borilačkih vještina s dobrim 
učiteljem. I vježbanje tai chija jest 
vrlo dobro. Veoma je važno da se 
borilačke vještine vježbaju s dobrim 
učiteljem kako bi se izvodile ispravno. 
Inače će izostati iscjeljujući učinak. 

Tek kada je tan tien popravljen, 
fizičke vježbe za održavanje usklađenosti 
postaju veoma učinkovite. Sve fizičke 
vježbe moraju se raditi s usmjerenom 
namjerom da se svijest uvede u tijelo 
na odgovarajući način. 


Poremećaj sjedišta duše 

Sjedište duše obično biva izobličeno 
prekrivanjem. To jest, postane zakriveno 
tamnim oblakom energije. (Vidi sliku 
17-3 ) Posljedica toga jest da ljudi 
nisu u stanju osjećati što sada ili u 
budućnosti žele od svojega života. 
Nemaju osjećaj prema bilo čemu što 
bi u životu željeli raditi. Takvi ljudi 
također obično imaju uvučen grudni 
koš i zauzimaju stav “odustajem”, 
“nije me briga” ili “život je dosadan 
i besmislen”. U sebi nose duboku 
tugu. 

Kada iscjelitelj započne čistiti oblak 
tamne energije i pojačavati svjetlost 
sjedišta duše tako da se počne širiti, 
pacijenti obično reagiraju na jedan ili 
dva načina. U prvome, mogu iznenada 
osjetiti novu životnu snagu i započeti 
preuređivati život u skladu s duhovnom 
čežnjom koje su sada svjesni. U drugom 
slučaju mogu početi žaliti za svim 
izgubljenim vremenom u životu kada 
nisu činili ono što su željeli. Nakon 
razdoblja žaljenja, njihov život poprima 
novo značenje. Rađa se novi eros i 
pacijenti se nađu ispunjeni velikim 
uzbuđenjem zbog onoga što mogu 
učiniti sa svojim životom. 

Mnogi ljudi stvore plašt tamne 
energije oko svojega sjedišta duše kada 

17-3 Pokriveno sjedište duše 

17-4 Blokirana ID točka 


izgube voljenu osobu. To anestezira 
njihov osjećaj gubitka. No to također 
zaustavlja prirodni proces žaljenja. Ako 
je par imao velikih zajedničkih planova 
koji nisu ostvareni, često osoba koja 
je ostala sama u fizičkome svijetu misli 
da nastavak planova koji su postojali 
prije smrti predstavlja čin lojalnosti 
prema preminulome. Nažalost, budući 
da su planovi živi i stalno se mijenjaju 
i razvijaju, to ne funkcionira. Blokiranje 
žalovanja ne dopušta planu da bude 
živ i da se mijenja. Odbijanje žalovanja 
na kraju zamrzava svu životnu snagu 
u planu. I nakon nekog vremena, rad 
se prestaje odvijati. Ljudi se usredoto¬ 
čuju na njegovo očuvanje i on poprima 
muzejsku kvalitetu. 

To se može iscij eliti tako što ćemo 
proći kroz žalovanje za dragom osobom. 
Ono će osloboditi odvijanje planova. 
Može se učiniti bilo kad. To će drugim 
ljudima dopustiti ulazak u planove za 
novi život i partnerstvo. Nikada nije 
prekasno za bilo što. Plan će se ostvariti, 
ali na drugačiji način nego ranije jer 
su u njegovom ispunjavanju uključena 
druga sredstva i drugi ljudi. 


Poremećaj u ID točki 

Lijevkasta točka individualizacije 
iznad glave može biti izobličena ili 
zagušena, kao što je prikazano na slici 
17-4. Posljedica je nepovezanost s ID 
točkom. Nepovezanost s ID točkom 
također vodi u određeni cinički stav 
prema životu, jer ne postoji razumi¬ 
jevanje, “spoznaja Boga”. Ljudi koji 
nisu u vezi s ID točkom vjerojatno 
misle da oni koji vjeruju u Boga naivno 
pristupaju životu i žive u mašti. Takvim 
pojedincima organizirana vjera pred¬ 
stavlja način kontrole, jer određuje i 
opisuje Boga koji, po njima, ne postoji. 
Oni nisu imali osobnih iskustava Boga 
s kojima bi mogli usporediti i potvrditi 

bilo koji opis ili definiciju Boga. Oni 
su ateisti ili agnostici. Oni će prihvatiti 
metafizičku postavku M-l koja ne uzima 
u obzir pitanje Božjeg postojanja, kao 
ni sve ostalo povezano s tim. 

Kada iscjelitelj očisti i ponovno 
poveže tu točku, pacijenti se počinju 
prisjećati svoje povezanosti s Bogom 
u djetinjstvu. Oni će također započeti 
razvijati svoju novu vezu s Bogom 
preko osobnih iskustava umjesto da 
Boga prihvaćaju preko tuđih opisa ili 
pravila kao što je slučaj u mnogim 
organiziranim religijama. 

Poremećaj u liniji hare i njezinim 
točkama 

Prema mojemu opažanju, uskla¬ 
đenost većine ljudskih harinih linija 
nije idealna. Nikada još nisam srela 
nikoga tko bi cijelo vrijeme mogao 
svoju harinu liniju održavati ravnom i 
usklađenom. Kod većine ljudi je potpu¬ 
no neusklađena. Nekolicina je može 
održavati usklađenom možda trećinu 
vremena. Veoma, veoma malobrojni više 
od pedeset posto vremena. 

Većina ljudi koji znaju borilačke 
vještine, nakon višegodišnjeg treniranja 
održava niži dio linije koji povezuje 
Zemlju i tan tien. Neki od njih održa¬ 
vaju i srednji dio harine linije od tan 
tiena do sjedišta duše. No ne poznaju 
njezin gornji dio. 

Svakome je potrebno mnogo godi¬ 
na vježbe za povezivanje i održavanje 
cijele harine linije usklađenom u bilo 
kojem razdoblju vremena. 

Većina ljudi većinu vremena nije 
ispravno povezana i to im stvara dosta 
muke. 

Neusklađenost u harinoj razini pri¬ 
kazuje se u obliku iskrivljenja harine 
linije i njezinih triju pripadajućih točaka 
kao i u obliku nepovezanosti tih triju 
točaka jedne s drugom i/ili sa Zemljom. 


Slika 17-5 prikazuje najčešće iskrivljenje 
harine linije ljudi naše kulture. 

Ona pokazuje da: 

- se tan tien nalazi udesno od sredi¬ 
šta čineći osobu pretjerano agresiv¬ 
nom. (Desna strana tijela općenito 
ima mušku/agresivnu energiju.) 

- laserska linija nije povezana sa 
zemljom, pa osoba nije prizemljena 
kako bi na pozitivan način podržala 
agresivnost. Drugim riječima, ta je 
osoba opasna i može postati iraci¬ 
onalno agresivna. Osoba nije pove¬ 
zana niti s “bivanjem na Zemlji” 
zajedno s drugima te ima poteškoća 
u odnošenju prema drugim stanov¬ 
nicima Zemlje. 

- tan tien nije povezan sa sjedištem 
duše tako da fizičko postojanje te 
osobe nije povezano s duhovnom 
čežnjom koja je stvorena da bi je 
vodila kroz život. Stoga osoba ne 
može osjećati niti zna zbog čega 
je došla, pa to ne može ni ostvariti. 

- laserska linija nije povezana s ID 
točkom, pa ta osoba nije u svezi s 
Božanskim i ne posjeduje istinsku 
osobnu vezu s duhovnosti ili vjerom. 

Posljedica navedenih iskrivljenja jest 
da su mnogi ljudi naše kulture izgubili 
vezu sa Zemljom, s drugim stvorenjima, 
s Bogom i sa svojom svrhom, jednako 
kao i sa samima sobom. 

To izaziva veliku bol i na emocio¬ 
nalnoj i na duhovnoj razini. Oni ne 
znaju zbog čega su ovdje, oni ne vjeruju 
u postojanje svrhe njihovih života te 
se na Zemlji osjećaju veoma neugodno. 
Ukratko, kao u izreci: “Život te cijedi 
do smrti.” I to se može popraviti 
iscjeljivanjem hare. 

Linija hare drugih kultura razlikuje 
se od linije Amerikanaca. Različite 
kulture na različite načine iskrivljuju 

17-5 Iskrivljenost u hara liniji 


svoju harinu liniju. Ljudi unutar iste 
kulture na sličan način iskrivljuju svoju 
liniju hare. Stoga ljudi iste kulture 
pate na sličan način. Ljudi različitih 
kultura pate od različite boli. Nisam 
imala vremena ili prigode dovoljno 
promatrati različite kulture svijeta kako 
bih vidjela te razlike, no Heyoan je 
rekao da su one uzrokom prevelikog 
broja međunarodnih svađa te da ćemo, 
kada naučimo iscjeljivati razinu hare, 
donijeti mir ljudima na Zemlji. 


Iscjeljivanje hare 


Kada iscjelitelj odredi stanje harine 
razine, može raditi na njezinom iscjelji¬ 
vanju. Ono će je vratiti u stanje zdrave 
usklađenosti, ravnoteže i nabijenosti, 
kako je prikazano na slici 17-1. Ono 
će također pacijenta vratiti ravno na 
njegovu životnu stazu i njegov će se 
život promijeniti, obično znatno u 
veoma kratkom vremenu. Kako se ljudi 
vraćaju svojemu pravom životnom putu, 
sav materijalni svijet oko njih koji nije 
u skladu s tim životnim putem ili se 
mijenja ili otpada. 

Tu spadaju materijalna dobra, poslo¬ 
vi, mjesto stanovanja kao i prijatelji i 
intimne veze. 

Iscjeljivanje hare je napredan rad 
i zahtijeva mnogo vježbanja i prakse. 
Iscjelitelj mora biti u stanju ispraviti i 
održavati svoju harinu liniju sa sve tri 
točke u ispravnom položaju, te biti 
čvrsto uzemljen kako bi mogao isprav¬ 
ljati pacijentovu harinu liniju. Iscjelitelji 
kojima to ne uspijeva, veoma lako 
mogu pacijenta učiniti bolesnim, dezo¬ 
rijentiranim i zbunjenim. Meni nije 
dopušteno iscjelitelje učiti iscjeljivanju 
hare dok nisu spremni. To jest, moraju 
biti u stanju održavati liniju hare sat 
vremena bez popuštanja. Zatim, ukoliko 

je ispuste, mora biti popravljena za 
manje od minute. To zahtijeva višego¬ 
dišnju praksu. 

Dobar primjer onoga što se zbiva 
kao rezultat iscjeljivanja hare dogodilo 
se tijekom moga rada na profesional¬ 
nom glazbeniku kojega ću zvati Tho- 
mas. Thomasovo aurino polje bilo je 
veoma tamno i ustajalo s gustom 
energijom niskih vibracija. Po stanju 
njegovoga polja mogla sam vidjeti da 
je godinama bio depresivan. Bio je 
pun zlovolje i bijesa i pokazivao je 
podosta mazohizma. Da sam ušla u 
polje kako bih to iz njega izvukla i 
očistila ga, to ne bi funkcioniralo, jer 
bih učinila upravo ono što su mu 
učinili roditelji prouzročivši njegov 
problem. (Vidi odjeljak o mazohističkoj 
obrani u petnaestom poglavlju.) Na 
harinoj razini, njegov je tan tien bio 
povučen dolje i straga i odvojen od 
sjedišta duše. To je značilo da je 
potiskivao svoj životni zadatak i 
odustajao od njega. Također nije bio 
povezan s prvom točkom individuali¬ 
zacije iznad glave. 

Znajući da je ključ njegovog oslobo¬ 
đenja u ponovnom usklađivanju sa 
životnim zadatkom, usredotočila sam 
se samo na iscjeljivanje hare. U nizu 
od četiri-pet iscjeljivanja hare, uskladila 
sam njegovu harinu liniju i sve njezine 
točke. 

Gledala sam kako se njegova aura 
ispravlja i čisti kao posljedica tog 
iscjeljivanja. Čišćenje aurinog polja 
odstranilo je depresiju i dopustilo 
psihološkim problemima izlazak na 
površinu svijesti kako bi se na njima 
moglo raditi. 

Kod psihoterapeuta je radio izravno 
na tim problemima. 

U razgovoru koji sam vodila s njim 
četiri godine kasnije, on je izjavio: 

Prije iscjeljivanja, život mi je bio 
opterećenje, sve do depresije. Mnogo 


toga sam jednostavno želio sakriti i 
nisam se uistinu želio baviti stvarima 
koje su nadolazile. Bio sam vrlo 
depresivan. Glavni razlog zbog kojega 
sam došao na iscjeljivanje bio je 
povratiti energiju. Nakon svake iscjeli- 
teljske seanse događala su se mnoga 
uzbuđenja, preokreti i promjene. Tije¬ 
kom terapija, počeo sam se baviti 
mnogim obiteljskim stvarima, majkom 
i ocem. Bile su to uobičajene životne 
situacije s roditeljima, mnogo bijesa. 
Nosio sam ogromnu količinu bijesa. 
Ubrzo nakon toga, raspao mi se brak. 
Osim toga zaredali su problemi u kari¬ 
jeri, novčani problemi, sve odjednom. 

Bilo je toliko borbe, i boli, i 
zbunjenosti, i tuge, da je zaključak do 
kojega sam bio došao, da je moja 
svrha bivanja ovdje (na Zemlji) rješa¬ 
vanje svega toga. Dokle god sam mogao 
pojednostaviti stvari i imati na umu 
da je to razlog zbog kojega sam sada 
ovdje, bio sam dobro. 

Rezultat je bio uspješan. Izgubio 
sam oko deset kilograma. U odličnom 
sam i prijateljskom odnosu već tri 
godine s bivšom suprugom i njezinom 
obitelji. Nemamo više što rješavati. 
Polazim i školu za kompjutere kako 
bih naučio zarađivati više novaca. Još 
uvijek sam profesionalni muzičar. Još 
uvijek sviram i imam nekoliko učenika. 

Glavna stvar koju sam dobio iscjelji¬ 
vanjem - najupečatljiviji dio — bio je 
osjećaj veće usredotočenosti na vlastitu 
energiju. 

Tako sam sada u stanju održavati 
svoju energiju i činiti za sebe ono što 
osjećam da trebam učiniti. Još uvijek 
želim više podučavati glazbu i više se 
glazbeno izražavati. Želim izražavati 
glazbu koja je u meni bez nužnog 
svrstavanja u jazz ili New age. Želim 
doprijeti do nečega u meni. 

To je sada za mene istinski, velik 
izazov. 

17-6 Položaj hare 


Usklađivanje sa životnom 
svrhom 

Usklađivanje razine hare uskladit 
će vas s vašom životnom svrhom. Vježba 
koja slijedi pomoći će vam uskladiti 
liniju hare i iscijeliti svako izobličenje 
na njoj ili u njezinim točkama. Uskladit 
će vas s vašom višom svrhom. Pred¬ 


lažem da je radite svakoga dana ujutro 
radi iscjeljivanja i svaki put kada želite 
nešto postići. Bit ćete oduševljeni dobi¬ 
venim rezultatima. Kada steknete naviku 
usklađivanja hare, radit ćete to stalno. 
Tako ćete moći ostati usklađeni s vašim 
višim životnim zadatkom u svakoj maloj 
stvari koju u nekom trenutku radite. 
To je veoma pogodno za vaš zadatak 
izliječenja samoga sebe. 

Vježba za usklađivanje vaše volje 
s vašom životnom svrhom 

Zamislte kuglu energije u vašem 
tijelu, u središnjoj liniji, smještenu oko 
4 cm ispod pupka. Ta točka predstavlja 
središte gravitacije fizičkoga tijela. To 
je tan tien. To je ona nota koja vaše 
tijelo održava fizički pojavnim. Linija 
hare i tan tien obično su zlatne boje. 
Ovom vježbom učinit ćete tan tien 
crvenim. 

Stojeći raširite noge oko 90 centi¬ 
metara i duboko savijte koljena kao 
što je prikazano na slici 17-6. Neka 
vam stopala budu koso položena prema 
van tako da ne izvrćete koljena. Izrav¬ 
najte leđa. Uhvatite čuperak kose koji 
se nalazi točno na vrhu glave. Povucite 
ga tako da osjetite samu sredinu vrha 
glave. Sada zamislite da visite na tom 
čuperku. To će vaše tijelo postaviti 
okomito na zemlju. 

Postavite vrhove prstiju obih ruku 
u tan tien kako je prikazano na slici 
17-7. Spojite prste. Osjećajte tan tien 
u tijelu i učinite ga vrućim. Neka 
bude crveno vruć. Ako se s njim po- 
vežete, uskoro će čitavo vaše tijelo 
biti toplo. Ako vam se tijelo ne zagrije, 
niste se s njim povezali. Pokušajte 
ponovno. Vježbajte dok ne uspijete. 
Kad ste uspjeli, usmjerite svijest k 
rastopljenom središtu Zemlje. 

Spojite ruke u trokut s prstima 
usmjerenim ka zemlji, točno ispred 

17-7 Vrhovi prstiju u tan tienu 


tan tiena. (Vidi sliku 17-8). Osjećajte 
vezu između središta Zemlje i vašeg 
tan tiena. Sada ćete stvarno osjećati 
vrućinu, vrućinu vatre, tako jako da 
ćete se početi znojiti. Možda čak 
začujete i zvuk sličan onome kojega 
majstori borilačkih vještina rabe kao 
poklič prije napada. Ako vam je 
otvorena visokoosjetilna percepcija, 
moći ćete vidjeti crvenu boju vašeg 


17-8 Trokut prema dolje 


tan tiena. Vidjet ćete također lasersku 
liniju svjetlosti kako povezuje tan tien 
s rastopljenim srcem Zemlje. Ja to 
nazivam laserskom linijom hare. Ako 
je ne vidite, zamislite je. Ne morate je 
vidjeti da bi funkcionirala. 

Sada vrhove prstiju desne ruke sta¬ 
vite u tan tien, a lijevi dlan usmjerite 
prema desnoj strani tijela s prstima 
prema dolje. Lijevu ruku držite točno 

17-9 Vrhovi prstiju desne ruke u tan tienu, 
lijeva ruka preko tan tiena s prstima prema 
dolje 

ispred tan tiena. (Vidi sliku 17-9 ) Za¬ 
držite taj položaj dok se ne stabilizirate. 

Sada svijest usmjerite ka gornjem 
dijelu grudnoga koša, oko 7 cm ispod 
udubljenja u vratu i ponovno u 
središnjoj liniji tijela. Ovdje se nalazi 
kugla difuzne svjetlosti. Ta svjetlost 
nosi pjesmu vaše duše, jedinstvenu 
notu koju donosite sveopćoj simfoniji. 
Ona nosi čežnju koja vas vodi kroz 


17-10 Vrhovi desne ruke u sjedištu duše, 
lijeva ruka preko tan tiena s prstima prema 
dolje 

život kako biste u njemu ostvarili svrhu 
vaše duše. Stavite vrhove prstiju obiju 
ruka u sjedište duše u gornjem dijelu 
prsnoga koša, kao ranije u tan tien. 
Kada se povežete s njim, to se može 
činiti kao da se u grudima puni balon. 
Tu vam se može činiti veoma sigurnim 
i slatkim. Osjećajte tu slatku svetu 
čežnju koja počiva u vama. Ona može 
ostati bezimenom, a da je svejedno 

17-11 Desna ruka u ravnini ID točke, lijeva 
ruka preko tan tiena s prstima prema dolje 

osjećate. Izgleda poput difuzne svjedosti 
oko svijeće, ali je purpurnoplave boje. 
Proširite purpurnoplavu svjetlost u 
grudima. 

Zatim postavite vrhove prstiju desne 
ruke u sjedište duše, a prste lijeve 
ruke usmjerene prema zemlji, preko 
tan tiena. Otvoreni dlan lijeve ruke 
okrenut je prema desnoj strani tijela. 
(Vidi sliku 17-10.) Osjećajte kako se 



17-12 Desna ruka preko sjedišta duše s 
prstima prema gore, lijeva ruka preko tan 
tiena s prstima prema dolje 

linija hare spušta izravno iz sjedišta 
duše kroz tan tien u središte Zemlje. 
Kada to budete mogli snažno osjetiti, 
krenite dalje. 

Zadržavajući lijevu ruku tamo gdje 
je bila, podignite prste desne ruke 
iznad glave. Neka srednji prst desne 
ruke bude usmjeren ka ID točki, oko 
metar iznad glave. (Vidi sliku 17-11.) 
Osjećajte kako se linija hare širi iz 

sjedišta duše prema gore kroz glavu 
do malog naopako postavljenog otvora 
lijevka ID točke. Taj mali otvor je 
zapravo mali vrtlog koji gleda prema 
dolje. Njega je najteže osjetiti. Pokušajte. 
Moglo bi potrajati neko vrijeme. Taj 
vrtlog predstavlja prvu točku individu¬ 
alizacije iz Božanskog ili biti. Predstavlja 
prvu točku individualizacije iz jedinstva 
s Bogom. Kada liniju hare uspijete 
provesti kroz ID točku, ona odjednom 
nestaje u bezobličju. Prolaskom kroz 
lijevak, može proizvesti VOP zvuk poput 
čepa izvučenog iz boce. Razliku ćete 
osjetiti trenutačno, jer čim se povežete 
s njim bit ćete tisuće puta snažniji. 
Iznenada će sve u vama utihnuti i 
osjećat ćete se poput mosta snage. 
Uskladili ste svoju liniju hare. 

Pričekajte nekoliko minuta da se 
stabilizira. Zatim spustite desnu ruku 
s prstima usmjerenim prema gore i 
dlanom okrenutim ka lijevoj strani tijela, 
tako da dođe iznad sjedišta duše. To 
će vam biti ugodnije. Lijevu ruku usmje¬ 
renu prema dolje s dlanom okrenutim 
ka desnoj strani tijela i dalje držite 
preko tan tiena. (Vidi sliku 17-12.) 

Osjećajte liniju hare i tri točke. 
Izravnajte je svojom namjerom. Odlučite 
da bude ravna, sjajna i snažna. Ostanite 
pri toj namjeri dok ne postane ravnom, 
sjajnom i snažnom. Ponovno izravnajte 
tijelo tako da bude kao da visite s 
čuperka kose na sredini vrha glave. 
Podvijte malo stražnjicu i pritom duboko 
savinite koljena držeći stopala udaljena 
90 centimetara i koso prema van kako 
biste zaštitili koljena. Kada savijete ko¬ 
ljena, ona bi se trebala spustiti točno 
iznad stopala. 

Gledajući, osjećajući i slušajući pro¬ 
vjerite jesu li točke snažne, čvrste i 
napunjene. Ako pak u nekom području 
postoji slabost, obratite pozornost koje 
je to područje. Tom području treba 
iscjeljivanje. Usredotočite se na njega 


dulje. Uskladite liniju hare i ojačajte 
točke najbolje što možete. 

Kada ste prvu točku individualizacije 
iz Božanskoga uskladili sa svetom 
čežnjom vaše duše i s onom notom 
kojom ste svoje tijelo izdigli iz Majke 
Zemlje, uskladili ste se sa svojom život¬ 
nom svrhom. Ne morate ni znati što 
je ona, no usklađeni ste s njom i vaši 
će postupci automatski s njom biti 
sinkronizirani, sve dok budete usklađeni. 


Skupinska linija hare 


Tomse tehnikom može koristiti i u 
skupini kako bi se odredila svrha 
skupine. Evo kako to funkcionira. Prava 
individualna svrha svakoga člana skupine 
holografski je povezana sa svrhom sku¬ 
pine kao cjeline. 

Kada svi usklade svoje hare, svi 
su trenutačno uskladili svoju svrhu sa 
svojom višom svrhom kao pojedinci i 
kao skupina. Viša svrha svakoga od 
njih dijelom je velikog evolucijskog 
plana Zemlje koji smo spomenuli u 
trinaestom poglavlju. 

To svakoga sinkronizira pa i skupina 
postane sinkroniziranom. I kao što je 
već rečeno, unutar tog okvira stvarnosti 
nije moguć nikakav protivnički položaj. 
Sinkroniziranost se može osjetiti u pro¬ 
storiji. Ona se ispunjava snagom tog 
zadatka. Svatko mora učiniti dio. Svrha 
svakoga dijela povezana je sa svrhom 
cjeline. Začuđujuće je pak kako dobro 
skupina funkcionira kada je sposobna 
započeti s usklađivanjem svake pojedi¬ 
načne volje u skupini. Kad je to postig¬ 
nuto, pojavljuje se volja skupine. 

Usklađivanje hare može se primi¬ 
jeniti u svakoj skupini. Možete ga rabiti 
u svom iscjeliteljskom timu, istraživačkoj 
skupini, političkoj ili poslovnoj skupini 
kako biste postavili njezinu svrhu. Taj 

model vrijedi svugdje, posebno za 
poslovnim pregovaračkim stolom, jer 
se temelji na jedinstvu, a ne na 
dualnosti. Ako svi usklade svoje hare 
i povežu se sa sveopćom svrhom, neće 
biti suparničke situacije. Transakcije 
će teći glatko. 

Jednom sam o toj temi držala 
polusatno predavanje u Win-Win klubu 
u Denveru. To je organizacija vodećih 
poslovnih ljudi i korporacija posvećena 
prijateljskom, a ne suparničkom stilu 
poslovanja. 

Kada sam im pokazala kako će 
uskladiti haru, bilo im je potrebno 
samo nekoliko minuta da bi promijenili 
energiju u prostoriji u sinkroniziranu 
svrhu skupine. Naučili su to brže od 
svake skupine koju sam ikada imala 
prilike učiti. 

Preporučujem da to rabite kao 
uvodnu meditaciju uvijek kada radite 
u skupini. Ako se pojave neslaganja, 
znači da je vaša usklađenost prestala. 
Preporučujem da meditaciju ponovite 
radi ponovnog usklađivanja. 

S druge strane, prisustvo vođe s 
usklađenom harom pomoći će svima 
drugima oko njega ili nje da se sinkro¬ 
niziraju sa svojom vlastitom svrhom. 

Ja to redovito rabim pripremajući 
najprije sebe, zatim tim učitelja s kojima 
radim, a potom širi tim pripravnika s 
kojima radim praktični dio. 

To nazivam uspostavljanjem skupin- 
ske linije hare. U tu je svrhu veoma 
važan prvi korak. Voditelj mora najprije 
postaviti svoju haru. To znači osobno 
proći kroz meditaciju koju smo upravo 
opisali. 

Ja kao vođa, činim to sama prije 
prvog sastanka sa svojim timom učitelja. 
Zatim, kada se sastanemo, prolazimo 
kroz cijelu meditaciju kao skupina. To 
sinkronizira svrhu svakoga pojedinca 
u učiteljskom timu sa svrhom tima. 
Potom, kada se učiteljski tim susretne 


s timom pripravnika koji pomažu timu 
učitelja, još jednom rabimo ovu medita¬ 
ciju da bismo postavili svrhu tog većeg 
tima. 

Sljedećeg dana, rano ujutro prije 
početka predavanja, to se usklađivanje 
ponovno provode sa svima u prostoriji. 
Tako usklađena energija širi se cijelom 
prostorijom prije nego što studenti 
uđu. 

Kada su svi sjeli na svoja mjesta, 
još jednom vodim meditaciju kako bih 
i njima omogućila da postave svoje 
linije hare. Taj nam pak proces pomaže 
upravljati tom ogromnom količinom 
energije oslobođenom tijekom tjednih 
vježaba. 

Kako skupinska linije hare poprima 
oblik, u prostoriji se može osjetiti stva¬ 
ranje moći, snage i svrhe. To je lijepo 
gledati. 

Linija svake osobe povezuje se sa 
zemljom, usklađuje, i postaje sjajnijom. 
Svaka od njih pomaže onima koji se 
nisu uspjeli uskladiti da to učine zbog 
velike količine snage u prostoriji. Kada 
čitava prostorija postane sinkronizirana, 
u njezinom se središtu oblikuje velika 
skupinska linija hare koja predstavlja 
svrhu skupine. (Vidi sliku 17-13 ) 

Na taj način ostajemo pri svojemu 
cilju tijekom čitavoga predavanja. Ako 
prestanemo biti sinkronizirani, jedno¬ 
stavno ponavljamo proces usklađivanja. 
Usklađivanje skupinske hare jedan je 
od najboljih primjera holografskog 
modeliranja kojega sam vidjela. 

To je vrlo praktičan primjer zadrža¬ 
vanja individualnosti i individualne svrhe 
istovremeno ostajući povezanim s većim 
skupinama koje okružuju pojedinca. 
Na takav se način pojedinac povezuje 
s ljubavlju, potporom, snagom i znanjem 
unutar veće skupine. Vjerujem da zbog 
toga toliko mnogo postižemo na našim 
predavanjima, te studenti tako brzo 
uče i mijenjaju se. 

17-13 Skupna linija hare 


Usklađivanje skupine ljudi s 
njezinom svrhom 

U tu svrhu sjednite ili stanite u 
krug i uskladite pojedinačne linije hare 
prema uputama datim u vježbi za 
usklađivanje hare. Pazite da svi rade 
zajedno, prelazeći iz jednog položaja 
u drugi istodobno. 

Pri svakom koraku dajte svakoj oso¬ 
bi dovoljno vremena za usklađivanje. 
Osjetit ćete da se energija skupine 
mijenja kada je to učinjeno. To je vrlo 
slično ugađanju orkestra. Nakon nekog 
vremena, osjetit ćete ili vidjeti, ili čuti 


kako se energije skupine stabiliziraju. 
Ako ostanete sjediti u meditaciji, osjetit 
ćete kako se u sredini kruga oblikuje 
skupinska linija hare. Veoma je slična 
laserskoj liniji u vašem tijelu. Ona 
predstavlja svrhu skupine. To je pre- 
divna zlatna linija svjetlosti sa iste tri 
točke opisane gore. Pojavit će se i 
povezanost poput prečke na kotaču, 
od tan tiena skupinske linije hare do 
tan tiena u svakome tijelu. (Vidi sliku 
17-13.) 

Osjetite koliko je snažna i stabilna 
energija u prostoriji. Tad bezbrižno 
možete krenuti na rad sa skupinom. 

Reinkarnacija u istome 
životu i transformacija harine 
linije 

U knjizi Iscjeliteljske ruke govorila 
sam o fenomenu reinkarnacije u istome 
životu koja se događa kada je osoba 
završila svoj životni zadatak i kreće u 
novi zadatak bez napuštanja tijela. 
Opisala sam čahuru koja se u aurinom 
polju oblikuje oko okomitog ener¬ 
getskog tijeka u kralješnici. Otada sam 
to u čahuri promatrala na harinoj razini, 
kada se linija hare raspada i ponovno 
stvara, uspostavljajući tako novi životni 
zadatak za novu inkarnaciju bez potrebe 
za sasvim novim početkom u novome 
tijelu. Proces raspadanja stare harine 
linije i ponovnog stvaranja nove obično 
traje oko dvije godine. 

Budući da se točke uzduž harine 
linije također mijenjaju kada se mijenja 
harina linija, reinkarnacija u istome 
životu obično je popraćena nekim 
fizičkim problemom. Kada tan tien 
treperi i raspada se, fizičko tijelo može 
zahvatiti kaos. 

Može biti mnogo fizičkih simptoma, 
ali se nijedan ne mora dijagnosticirati. 
Ili pak u drugim slučajevima možete 
bolovati od smrtonosne bolesti, imati 
iskustvo bliske smrti ili doživjeti 
povratak iz kliničke smrti. 

Reinkarnacija u istome životu za 
svakoga je veoma zbunjujuća, jer gubite 
osjećaj samoga sebe, svih stvari s kojima 
ste se identificirali i vašu svrhu. Ponekad 
se čini da ćete umrijeti. To je vrijeme 
duboke osobne promjene. To je vrijeme 
nespoznavanja, vrijeme kontemplacije 
i čekanja, ponekad u crnoj baršunastoj 
praznini koja je bremenita nepojavnim 
svijetom. To je vrijeme predaje višim 
silama koje rade u vama. 

Kasnije tijekom toga vremena, iz 
vaše središnje zvijezde počinju izvirati 


nove energije u harinu razinu kako bi 
stvorile novu liniju hare u skladu s 
novim zadatkom koji ste preuzeli. 
Naravno, novi će zadatak biti povezan 
sa starim na isti način kojim su prošli 
životi povezani jedan s drugim i sa 
sadašnjim životom. Reinkarnacija u istom 
životu postaje sve raširenijom kako raste 
broj Jjudi na duhovnom putu. 

Tijekom te dvije godine koliko traje 
reinkarnacija u isto tijelo, sve se u 
životu mijenja. Tu su uključene velike 
promjene zanimanja, intimnog partnera, 
mjesta stanovanja, prijatelja i novčane 
situacije. Nakon dvogodišnjega razdoblja 
život je obično sasvim drugačiji. Reinkar¬ 
nacija u isto tijelo može se dogoditi i 
više od jedanput u životu. No koliko 
ja znam, to je krajnje neobično. 

Evo dobrog primjera kako se život 
osobe promijeni kao posljedica reinkar¬ 
nacije u istome životu. Zvat ću je 
Rachel. Rachel je bila vrsna službenica 
jedne korporacije koja je vodila ka¬ 
drovski odjel u velikoj financijskoj 
organizaciji. K meni je došla ponajprije 
radi liječenja kroničnog edema od 
kojega je bolovala osamnaest mjeseci. 

Nakon tri iscjeljivanja u razmaku 
od dva tjedna, Heyoan je rekao da joj 
iscjeljivanje više nije potrebno. Edem 
se raščistio za dva mjeseca i nikada se 
više nije pojavio. 

Za vrijeme iscjeljivanja Heyoan 
uopće nije govorio o njezinom fizičkom 
stanju. Umjesto toga, govorio je o tkanju 
njezinoga života, o međusobnom 
isprepletanju njezinih životnih zlatnih 
niti. Rachel ja zatim počela studirati u 
Iscjeliteljskoj školi Barbare Brennan i 
nakon nekoliko godina pomagala mi 
je u vođenju programa. Za vrijeme 
jednog od tih programa primijetila sam 
da se njezin tan tien mijenja i da 
ulazi u dvogodišnji proces reinkarnacije 
u istome životu. Evo kako ona opisuje 
to iskustvo: 

“Nisam imala pojma što se zbiva. 
Na svoj tridesetosmi rođendan u veljači, 
odrezala sam svoju dugu kosu. Imala 
sam je cijeloga života. No osjećala 
sam da apsolutno moram nešto promi¬ 
jeniti na sebi. Nekoliko dana nakon 
toga, došla sam u San Francisco kako 
bih se s tobom sastala radi uvodne 
radionice. Ušla sam u hotelsku sobu, 
a ti si me pogledala i rekla: ’Oh, 
pogledaj, tvoj tan tien se leluja po 
cijeloj prostoriji!’ 

Nisam imala pojma što to znači. 
Ti si rekla: ’To se događa kad se 
reinkarniraš u isto tijelo. Tvoja se linija 
hare raspada!’ To me prestrašilo, jer 
nisam znala što to znači. Zatim si 
pogledala postoji li čahura oko mojeg 
okomitog energetskog stupa. Postojala 
je. Nacrtala si mi njezinu sliku. 

Zatim, šest mjeseci kasnije kada 
se čahura počela raspadati, pojavio se 
dio okomite struje gdje je promjena 
zastala. Rekla si da sam zaustavila 
proces. Kasnije kada su me počela 
boljeti leđa, rekla si da je jedan od 
razloga što sam ih tako teško izliječila 
bio taj što je moj tan tien još uvijek 
lelujao, jer je proces reinkarnacije i 
dalje trajao. Cijeloga života prije toga 
bila sam savršeno zdrava, pa je to za 
mene bilo veoma teško. 

Kada je reinkamacijski proces zapo¬ 
čeo također sam prošla kroz mnoge 
prošle živote. Ranije ih nikada nisam 
bila doživjela na osobnoj razini. Također 
sam imala najmanje osam ili devet 
iskustava koja bih nazvala dimenzijom 
vremenskog zastranjenja gdje su se 
dva vremena preklopila. Osjećala sam 
ili doživljavala drugu razinu potpuno 
izvan onoga što se zbivalo u sadašnjem 
vremenu. Jedno od njih, sjećam se, 
dogodilo se kada sam sjedila na 
pozornici tijekom predavanja i gledala 
studente. Pogledala sam prema balkonu 
i vidjela da je prazan. Znala sam da 


je 1989- godina. No istovremeno, imala 
sam veoma živu sliku balkona punog 
ljudi koji viču i zahtijevaju pravdu. 
Odvijala se cijela scena suđenja. Takva 
iskustva započela su kada je počeo 
proces reinkarnacije u isto tijelo. 

Zatim si, dvije godine nakon počet¬ 
ka svega ovoga, ti došla k meni dok 
si radila kanalizirano iscjeljivanje i rekla 
da je sve gotovo. 

Iz ovoga su proizašle neke vanjske, 
očigledne stvari. Prvo, nisam više mogla 
ostati na mojemu poslu. Trebalo mi je 
mnogo više vremena za učenje o duhov¬ 
nom životu i tada sam dala otkaz i 
počela raditi u školi. Dugo sam vremena 
već željela otići, ali sam se vrlo bojala 
za sigurnost u smislu novca i onoga 
što sigurnost znači. Kada je započeo 
proces reinkarnacije bilo je nemoguće 
ostati u tom poslu bez obzira na to 
koliki su moji strahovi. Pokretačka sila 
iza promjene doslovce me gurala u 
dio života gdje ću se bolje osjećati 
makar nisam znala što to znači, jer 
stvarno nisam. Znala sam jedino da 
moram prestati osjećati da svakoga jutra 
kada se probudim ne mogu podnijeti 
odlazak na posao. 

Iskustvo reinkarnacije pružilo mi 
je osjećaj da je promjena dobra, a ne 
zastrašujuća. Promjena je postala nešto 
veoma uzbudljivo, kao kad nešto jedva 
čekate. Osjećala sam se potpuno druk¬ 
čijom. 

Prije početka reinkarnacije bila sam 
najnevjerojatnije zdrava osoba. Nakon 
toga, ozljedila sam leđa. To je bila 
prva veća bolest koju sam ikada imala. 
Dogodila se gotovo točno na godišnjicu 
početka reinkarnacije. Sada su moja 
leđa tisuću posto bolje nego prije 
godinu dana. Sada imam samo funkci¬ 
onalne bolove u leđima. Nisu ostale 
nikakve druge fiziološke posljedice. 

Najveća razlika koju vidim u sebi 
od toga razdoblja jest velika promjena 

u odnosu prema samoj sebi. Kada 
sam prošla kroz iskustva prošlih života, 
moj odnos prema sebi postao je mnogo 
dubljim. Postala sam svjesnijom koliko 
nisam bila svjesna sebe. Najviše sam 
se promijenila utoliko što sada stvarno 
uočavam moj udio u svemu. Stvarno 
sam mnogo svjesnija činjenice da sam 
barem pedeset posto odgovorna za 
sve što se događa. Mnogo manje se 
ponašam u smislu: “Ja ili oni.” Mnogo 
sam svjesnija uobičajenog obrasca moje¬ 
ga života zbog kojeg se kroz moj 
obrambeni sustav ponašam na određeni 
način. Moja samosvijest se kretala od 
nikakve do ekstremne. Sada sam veoma, 
veoma svjesna svojih reakcija. Mnogo 
sam svjesnija uloge koju igram u svoje¬ 
mu životu, u svim situacijama nego 
sam bila prije. Umjesto da moj život 
bude nešto što mi se događa, više se 
osjećam kao da sam ja kreator ili ko- 
kreator. Stoga odmah pronalazim svoj 
udio u svakom svojemu iskustvu. To 
uključuje i međusobne odnose - sve. 

Uočavam svoj udio u stvarima, svoju 
ulogu, svoju odgovornost. Ako se s 
nekim posvađam, sada vidim koliki je 
udio u tome moja pogrješka. Uviđam 
koliko svi sve dijelimo, sve je zajed¬ 
ničko. I to je zbilja drugačiji osjećaj. 
Uzmimo moju obitelj: umjesto da se 
jednostavno s njima družim, imam i 
drugu viziju gdje zapažam, makar 
kuhala ili nešto slično dok razgovaram 
s majkom, što točno na nju utječe i 
na koji način. Ona zatim na to reagira 
i vraća mi poput loptice za stolni 
tenis, pa onda ja reagiram, i tako 
dalje. 

Nakon reinkarnacije u isto tijelo 
primjećujem da uvijek postoji ta 
interakcija i ja doista mogu uočiti svoj 
udio u toj igri koja natkriljuje moj 
život. Na primjer, čitavi moji božični 
blagdani bili su predivni, jer sam u 
potpunosti bila svjesna energetskih 


interakcija koje su u mojoj obitelji 
uobičajene. Bilo je fascinantno to 
promatrati. Ako bih samo zaustavila 
energiju, samo zaustavila tu interakciju 
i zamijenila je nečim drugim, sve bi 
se promijenilo. 

Mislim da je ostatak moje boli u 
leđima povezan sa svime što sam upravo 
rekla o odgovornosti za svoje interakcije. 
Mislim da ima veze s fokusiranjem 
prema van umjesto prema unutra, i 
što se više učim fokusirati prema unutra, 
moja se leđa više iscjeljuju. I što više 
gledam van zbog prihvaćanja ili nečeg 
drugog, u sve sam većoj nevolji. Moja 
leđa i dalje imaju veze sa zadržavanjem 
mojih emocionalnih reakcija ili odgovo¬ 
ra. Znam, još uvijek zadržavam mnogo 
osjećaja. Sumnjam i mnogo se ispitujem 
i to onda kada me leđa najviše bole. 
Ne primjećujem to uvijek odmah, no 
počinjem biti toga svjesna. No, leđa 
me ne bole često kada sam sretna.” 


Uvod u predaju, smrt i 
preobražaj 

Reinkarnacija u istom životu zahti¬ 
jeva otpuštanje i smrt starog kako bi 
nastalo vrijeme i prostor za prepo- 
rađanje. 

Slijedi divna Heyoanova meditacija 
koja će olakšati otpuštanje svega onoga 
u vama što se treba razgraditi. Savje¬ 
tujem da u pozadini svira glazba. Možete 
to izvoditi sami ili u skupini. Osmišljena 
je tako da olakša veliku promjenu u 
vašem životu. 

PREDAJA, SMRT I PREOBRAZBA 
Kanalizirano od Heyoana 

Osjećajte snagu Božanske milosti. 
Sila svjetlosti dovela vas je ovdje. 
Kroz milost ćete osjetiti ovo iscjelji- 

vanje. Ovo vremensko razdoblje u 
vašem životu možda je za vas veoma 
teško, no to je svakako vrijeme 
ispunjeno rastom, vrijeme ispunjeno 
ljubavlju, vrijeme ispunjeno bratstvom. 
To je: 

- vrijeme za zahvalnost 

- vrijeme za izražavanje zahvalnosti 

- vrijeme za kretanje dalje i izvan 

- vrijeme za opraštanje onoga što 
je ostalo za opraštanje 

- vrijeme razumijevanja onoga što 
se može razumjeti 

- vrijeme predavanja onome što 
se ne može razumjeti 

- vrijeme slijeđenja i vrijeme vo¬ 
đenja 

- vrijeme bivanja i vrijeme stvaranja. 

To je vaše vrijeme. Stvorili ste 
ga za sebe, te ćete stoga u njemu 
biti vi u skladu s vašim izborom. 

Dragi moji, kako želite provesti 
to vrijeme? To je vaše vrijeme. To 
je vrijeme slijeđenja svete čežnje 
vaše duše, to je: 

- vrijeme života 

- vrijeme rođenja 

- vrijeme obnavljanja. 

Porođajni trud dolazi nakon vre¬ 
mena tame. U tami se maternica 
puni. Dogodila se čarolija. Život niče 
iz Zemlje. Ponovno se rađate u 
novom obliku, novom životu. S vama 
se javlja nova generacija i posvećuje 
lice Zemlje. Mir će doći. Mir će 
vladati. 

Osjetite zvijezdu svjetlosti u 
središtu vašega tijela koja predstavlja 
vaš individualni bitak. Svi smo rođeni 
u svjetlost. Vi ste od svjetlosti, vi 
ste svjetlost i svjetlost će vladati na 
Zemlji tisućama godina; čitavo će 
se čovječanstvo ujediniti. 


Dopustite da čarolija ovije i vas 
i ono nerazumljivo. Jednostavno 
budite u maternici preobražaja. Do¬ 
pustite onome što mora umrijeti 
neka se raziđe u čaroliju — hranu 
za polja. 

- Što ćete predati zemlji na raspa¬ 
danje? 

— Sto morate otpustiti da bi se 

dogodila preobrazba? 

Položite ga sada u zemlju s ljuba¬ 
vlju i slatkom predajom i oproštajem, 
slatkim oproštajem. Neka ide s 
blagoslovom slatkog sjećanja na ono 
što vam je u prošlosti služilo, a 
sada vam više ne služi. 

Položite ga duboko u maternicu 
vaše Majke Zemlje. Poput sjemena. 
Neka se otkotrlja s vašeg tijela. Neka 
otplovi iz vaše svijesti. Neka se odvoji 
od vaših misaonih oblika i oteče 
duboko u zemlju, u vrijeme zabo¬ 
rava. 

Zatim dođite do svjetlosne zvije¬ 
zde u sebi, duboko u vašem trbuhu. 
Duboko u vašem tijelu, oko četiri 
centimetra iznad pupka postoji pre- 
divna zvijezda vašega jedinstvenoga 
bitka. Jednostavno budite tu sada. 
Ono što ste otpustili, bit će trans- 
mutirano dak jednostavno budete 
tu sada. 

Ono što umire u obliku odmah 
se ponovno rađa u bezoblični život 
praznine. 

U prirodnom krugu, poticaj će 
dotaknuti ono što se raspada. Zabo¬ 
ravljeno će se poput feniksa pojaviti u 
vašem drugačijem sjećanju. 

Kako se život u bezobličnoj praznini 
predaje svojoj smrti, oblik se rađa. 

Radeći na harinoj liniji i na namje¬ 
rama mnogih ljudi i vidjevši velike 
promjene u njihovim životima kada 
su dolazili do svoje životne svrhe i 
ispunjenja, zapitala sam: “Tko je to 
doživio ispunjenje? Tko je taj koji 
ima životnu svrhu? Tko to ima sve te 
namjere?” Napokon, naše namjere ni¬ 
smo mi. Naša ličnost nismo mi. Ona 
je samo znak koji izražava dio onoga 
što mi uistinu jesmo. Naše fizičko 
tijelo svakako nismo mi. Onda tko 
smo? Gdje smo? Odakle kreće sav taj 
život? Tko sam ja? 

Zaključila sam da mora postojati 
još dublja dimenzija ispod harine 
razine, dimenzija koja je temelj harinoj 
razini: spoznajna dimenzija. Heyoan 
je brzo odgovorio mojoj znatiželji: 

Ispod harine dimenzije leži dimen¬ 
zija vašega dubljega bitka. Bitak pred¬ 
stavlja vječno “Ja sam ono što jest, 
što je bilo i uvijek će biti.” Tu leži 
korijen vaše kreativne snage. Vaš bitak 
je unutarnji izvor Božanskog. Visoko- 
osjetilnom percepcijom izgleda poput 
zvijezde, središnje zvijezde. Ta je svje¬ 
tlost znak vječne biti svake osobe. 
Ona postoji izvan vremena, prostora, 
fizičke inkarnacije, pa čak i pojma 
duše. Ona je izvor života samog. Ona 
je jedinstveni individualni Bog u svako¬ 
me od nas. Ona je izvor iz kojega 
proizlaze sve inkarnacije, no ipak ostaje 
u potpunom miru i vedrini. Tamo gdje 
se rađa svjetlost bitka, dolazi zdravlje. 
Tamo gdje je blokirana, nastaje bolest. 

I tako sam se našla u još jednoj 
pustolovini tražeći bitak, našavši ga i 
učeći raditi na njemu. Rad na središnjoj 
zvijezdi isplatio se. Sada tijekom svih 
mojih iscjeljivanja radim na svim trima 
razinama odjednom. Putujte zato sada 
sa mnom dok budemo ulazili u svijet 
vaše biti, najsvetijeg od svega svetoga 
u vama. Sigurna sam da će vam se 
svidjeti. 


Središnja zvijezda: vječni 
izvor vaše biti 


Koristeći se VOP-om mogla sam u 
tijelu pronaći središnju zvijezdu. Jasno 
mi je da se središnja bit nalazi svugdje, 
no fokusiranje na taj središnji položaj 
u tijelu omogućava kontakt s njom. 
Središnja zvijezda nalazi se oko 4 cm 
iznad pupka u središtu tijela. Izgleda 
poput sjajne svjetlosti mnogih boja. 
(Vidi sliku 18-1 u umetku u boji.) Ta 
se svjetlost može beskrajno širiti. Ona 
u sebi sadrži veoma poznati osjećaj 
nesputanoga sebe. Ona je vi koji ste 
postojali u ovome životu. Ona je vi 
koji ste postojali prije ovoga života. 
Ona je vi koji ćete postojati i nakon 
ovoga života. Ona je vi koji postojite 
izvan vremena i prostora. Ta vaša bit 
različita je kod svake osobe. Ona je 
vaša jedinstvena bit. Ona je individua- 
lizirano božanstvo u vama. 

Ono što može biti zbunjujuće u 
svezi vaše biti jest činjenica da ona 
također postoji u Božanskom sveopćem 
principu, ili Bogu. To jest, ona je 
istodobno i individualizirani Bog u nama 
i sveopći Bog. Ponekad nam nije lako 
razumjeti taj paradoks. Kako ja isto¬ 
dobno mogu biti i ja i Bog? Bog je 
tako beskrajan. Bog se nalazi izvan 
ljudskoga razumijevanja. Kako sebe 
mogu nazivati Bogom kada znam da 
je Bog mnogo više od mene? Jedini 
odgovor na to pitanje dolazi putem 
iskustva središnje zvijezde. Dovodeći 
svijest do središnje zvijezde, osjećajući 
je i potom otkrivajući da je ta bit isto 
što i mi, možemo razriješiti taj ljudski 
paradoks. 

Kada jednom budete u stanju 
doživjeti svoju bit, moći ćete je pronaći 
svugdje. Naći ćete je svugdje u tijelu. 
Naći ćete je svugdje u aurinom polju. 
Naći ćete je svugdje u vašoj harinoj 

razini. Naći ćete je svugdje u vašem 
životu. Naći ćete je kako se prostire 
do dalekih dosega univerzuma. Naći 
ćete je svugdje gdje je budete tražili. 

Vaša bit odražava se svugdje u 
određenoj mjeri. Mjesta u vašim namje¬ 
rama, u vašim energetskim poljima, u 
vašem fizičkome tijelu i u vašem životu 
gdje je najpotpunije izražena, mjesta 
su gdje ste zdravi i sretni. Mjesta gdje 
je najmanje izražena, mjesta su gdje 
ste najmanje sretni, gdje vam je neu¬ 
godno ili imate problema. Baš tako 
jednostavno. Tako smo se vratili na 
početak ove knjige gdje je bolest 
opisana kao znak da smo na određeni 
način izgubili vezu s našom biti. Izgubili 
smo vezu s našom unutarnjom božan- 
stvenosti. Zaboravili smo tko smo. 
Koristeći se VOP-om možemo to “vid¬ 
jeti” kao nepovezanost s našom srži. 

Gubitak veze sa srži 

Na razini središnje zvijezde pore¬ 
mećaj se kod ljudi gotovo uvijek odnosi 
na neku vrstu gubitka veze sa svojom 
srži. Nije stvar u tome da nešto ne 
valja sa samom srži; nešto nije u redu 
sa vezom između srži i drugih razina 
postojanja. Na neki način, bitak nije 
prenošen cijelim putem do fizičkoga 
svijeta. Uzrok tome može biti poremećaj 
na aurinoj ili harinoj razini koji ne 
dopušta prolazak bitku. Ili pak središnja 
zvijezda može biti prekrivena tamnim 
oblacima energije ili čak zatvorena u 
vrlo gustoj elastičnoj tvari. Pulsacije i 
svjetlost središnje zvijezde ne mogu 
prodirati. 

Ljudi kod kojih je veza s njihovom 
središnjom zvijezdom ozbiljno prekinuta 
nisu povezani sa svojom kreativnosti. 
Oni ne osjećaju svoju unutarnju božan- 
stvenost. Nisu u stanju sebe doživljavati 
kao jedinstveno središte svjetlosti u 
univerzumu. Ti su ljudi zaboravili tko 


su i teško se povezuju sa svojim višim 
ja ili čak i sa spoznajom da u sebi 
nose višu moć. 

Iscjeljivanje bitka 

Jasno je, zbog važnosti razine 
središnje zvijezde, da iscjeljivanje mora 
uključivati i rad na izvlačenju bitka u 
sve razine iznad njega. Svi dijelovi 
harine razine, aurinog polja i fizičkoga 
tijela na kojima je provedeno iscjelji¬ 
vanje trebali bi biti preplavljeni bitkom 
prije zaključivanja iscjeljivanja. To je 
tako zato što je, svugdje gdje postoji 
oštećenje fizičkoga tijela, aurinog polja 
ili harine razine, također spriječeno i 
iskazivanje bitka u njegovom punom 
sjaju. 

Prije iscjeljivanja, iscjelitelj najprije 
procjenjuje stanje fizičke, aurine i harine 
razine koristeći se VOP-om. Iscjeljuje 
svaku od tih razina, počevši ili aurom 
ili harom, već prema pacijentovim po¬ 
trebama. Kada je s tim poslom završio, 
iscjelitelj razotkriva, a potom izvlači 
pacijentov bitak u svaku razinu iznad 
njega. Bitak se najprije dovodi u harinu 
razinu, zatim u aurinu, i potom u 
fizičko tijelo. Iscjelitelj širi pacijentovu 
središnju zvijezdu tako da njegova 
individualna bit ispuni njegove namjere 
na harinoj razini, ličnost u aurinom 
polju i svaku stanicu fizičkoga tijela. 
Zatim proširuje svjetlost središnje zvi¬ 
jezde izvan tijela toliko koliko je to 
pacijentu ugodno. To može biti jedan 
metar, ili se može proširiti do dalekih 
prostranstava univerzuma. 

Dobar primjer takvog iscjeljivanja 
dogodio se za vrijeme predavanja na 
drugoj godini negdje oko prosinca 
1989-, kada je studentica sa Zapadne 
obale došla na štakama s lijevom nogom 
u zavojima. Zvat ću je Šarah. Rekla je 
da je imala nezgodu na skijanju gdje 
je ozbiljno oštetila prednji ukriženi 

ligament (ligamentum cruciatum) lije¬ 
voga koljena. Kratko promatranje VOP- 
om pokazalo mi je oštećene ligamente 
u koljenu koje je trebalo popraviti. 
Vidjela sam također da je njezina hara 
postala neusklađena i da dublji razlog 
leži u njezinom odnosu prema svojim 
drugovima iscjeliteljima. Zamolila sam 
je da njezino koljeno uporabim za 
primjer na predavanjima i da na njemu 
radim pred učenicima. 

Iscjeljivanje sam započela razgova¬ 
rajući sa svim studentima koji su na 
njoj radili prije mene i raspravljajući 
o postignutim rezultatima. Zatim sam 
još malo popravila aurino polje, iscijelila 
haru i podigla njezin bitak u stanice 
njezinoga tijela. Ishod je bio takav da 
nije trebala operaciju i njezina se noga 
vrlo dobro oporavila. Dvije godine 
kasnije, u prosincu 1991-, razgovarala 
sam s njom kako bih pratila učinke 
iscjeljivanja koje je primila. Evo nekih 
izvadaka onoga što mi je Šarah rekla: 

“Kada se to dogodilo bila sam na 
Yosemitu. Penjala sam se uz planinu. 
Prvi put sam stala na skije. Učila sam 
skijati. Skijali smo cijeloga dana i 
polagano se sve više penjali u planinu. 
Kad sam pala, činilo mi se da mi se 
koljeno raspuklo. Moja se skupina 
nastavila spuštati niz planinu. Zatim 
su se zaustavili. Znala sam da se ne 
bih trebala dizati, ali nisam željela da 
se oni vraćaju po mene, pa sam ustala 
i polagano odskijala niz planinu. Vratila 
sam svoje iznajmljene skije hramljući 
i u bolovima. 

Tu sam noć ostala u svojoj sobi. 
Bila je to najgroznija noć u mojemu 
životu. Bila sam uistinu bolesna. Sljede¬ 
ćeg sam jutra otišla u bolnicu. Vozeći 
se niz planinu povraćala sam. Bila 
sam zelena. Dali su mi nešto protiv 
bolova. Rekli su: “Ovo je vrlo ozbiljno. 
Smjesta moraš k ortopedu.” Imobili- 
zirali su mi nogu. 


Bila sam kod ortopeda. Noga mi 
je bila tako natečena da nisu uspjeli 
napraviti rengenske snimke. No nakon 
lupkanja i bockanja i pokušaja da iz 
njega izvuče neki pokret, rekao je da 
izgleda vrlo ozbiljnim. Sve je ukazivalo 
na to da ću za desetak dana morati 
na operaciju. Rekao je: “To je ozbilj¬ 
no.” Rekao je da opet moram doći za 
pet dana, no ja sam rekla da se za 
dva dana želim vratiti na istočnu obalu 
na svoja predavanja iz iscjeljivanja. 

Pogledao me i rekao: “Vi ste ludi. 
Mora da vam je silno stalo da odete. 
Neću vam reći da ne idete, no bit će 
vam prilično teško u zrakoplovu. Ali to 
prepuštam vama. Meni to zvuči ludim.” 

Ispalo je da je putovanje bilo u 
redu. Zrakoplovna tvrtka mi je dala 
stolicu na kotačima, a u mojemu redu 
su bila tri mjesta, pa mi je bilo prilično 
udobno. Naravno, bila sam s Tony, 
kolegicom iz razreda koja je pazila na 
moju prtljagu. 

Tony je na meni radila jednom 
prije nego što smo krenule na Istok, 
odmah nakon što sam bila kod orto¬ 
peda. Tada sam, koristeći se VOP-om, 
vidjela da je u mom aurinom polju 
povezala dvije strane nekakve vrpce. 
Crux znači križ. Na latinskom cruciatum 
znači ukrižen. Radi se o ukriženoj vezi 
unutar koljena. Ona je povezala dvije 
vrpce koje su tu visile. Izgledale su, 
prema VOP-u koji sam naučila na 
predavanjima, pout zmijolikih traka. I 
ona ih je vratila natrag. To me ustvari 
prilično zaboljelo kada ih je ponovno 
spojila. Baš sam se oznojila. 

Zatim sam se vratila u školu i 
troje različitih kolega su radili na meni. 
Netko od njih je u koljeno doveo 
energiju prve razine za kojom sam 
čeznula. To je bilo prvi put da sam 
doista razumjela što se podrazumijeva 
pod fizičkom energijom. Zatim je na 
tome malo radio Martin. Svaki dan 

netko je na meni radio i koljeno je 
bivalo sve bolje. No još uvijek me 
malo boljelo i niti slučajno ga nisam 
mogla opteretiti. 

Tada ste me vi doveli na pozornicu 
i iskoristili moje koljeno za primjer. 
Pozvali ste svakoga tko je na meni 
radio da dođe i kaže što je VOP-om 
vidio i što je učinio. Zatim ste od 
mene tražili povratnu obavijest o tome 
što je to za mene značilo. Sjećam se 
da ste zatim započeli raditi na hari, 
jer o tome ništa nismo znali. Stajali 
ste pokraj mojih nogu i razgovarali s 
razredom i sjećam se nevjerojatnog 
osjećaja koji se penjao mojim nogama. 
Pomislila sam: “Ne znam što je ovo, 
ali uh, nešto se tu događa!” 

Ogromna količina osjećaja jurila je 
uzduž mojih nogu i kroz čitavo tijelo 
i to me doista dirnulo. I tada ste 
rekli: “E, da. Sada radim na hari.” 
Sjećam se da sam ležala na krevetu s 
tako snažnim osjećajem u tijelu i 
nekako kao da sam iz njega izašla. 
Završili ste s radom na središnjoj zvije¬ 
zdi i to je bilo novo. To nismo nikada 
ranije vidjeli i zapravo nisam znala što 
ste radili. 

Bila sam izvan sebe dugo nakon 
vašeg rada na meni. Ostala sam na 
pozornici možda sat-dva jednostavno 
ležeći. I sjećam se da sam, ustavši 
nakon toga bila u stanju hodati s tim 
koljenom. Nisam se oslonila punom 
težinom. Malo sam hramala i prošla 
tako pola puta. A vi ste mi rekli: 
“Nemoj to još činiti! Uzmi štake i daj 
sebi malo vremena da očvrsneš.” 

Nakon vašeg rada na meni osjećala 
sam se veoma dobro. Nisam više trebala 
zavoj. No nije se radilo samo o koljenu 
- čitavo moje tijelo se dobro osjećalo. 
Osjećala sam se vrlo čvrstom na način 
kako nisam ranije. Otada sam se 
prilično promjenila. Mnogo se toga 
dogodilo. Uvijek sam bila sumnjičava 


prema tom poslu i pitala sam se o 
svojemu mjestu i realnosti toga rada. 
Tako velika ozljeda koja je zahtijevala 
operaciju i tako učinkovit rad koji mi 
je nevjerojatno pomogao, mnogo su 
mi značili. Stvarno sam izliječila koljeno. 
Kao da sam morala, usprkos sebi, 
spoznati s neke temeljne razine što 
taj rad može pružiti. Kao da se u 
meni dogodila velika promjena kroz 
koju sam postala veoma ozbiljnom u 
svom poslu. Pomogla mi je povezati 
se s tim radom. Mnogo toga mi je 
postalo jasnijim. 

Kada sam se vratila ortopedu bio 
je iznenađen i začuđen mojim zdravim 
koljenom. Promatrao ga je dva tjedna. 
Plivala sam kako bih ga ojačala. I 
sama sam mnogo radila na koljenu, 
na prvoj razini aure, uglavnom puneći 
prvu razinu mog koljena. 

Dublje značenje? Često sam se 
ozljeđivala na lijevoj strani tijela. Bilo 
je to jako povezano s mojim ženskim 
aspektom. Morala sam naučiti primati. 
Mnogo sam radila na svojem ženskom 
principu. Imala sam mnogo snova o 
maloj djevojčici u sebi. Morala sam se 
predati i primati. Spremala sam se na 
povratak kući u to mjesto u meni, 
mjesto ravnoteže, pravo mjesto u meni 
koje nazivam istinskim životom. Radilo 
se i o mojoj samostalnosti i uvjerenju 
da imam što pružiti. Kratko vrijeme 
nakon toga, počeo se odvijati moj 
iscjeliteljski rad. To je način kojim se 
vraćam kući, jer radeći s ljudima moram 
odlaziti na to mjesto. Za mene je 
sada izazov kako to postići sama! 


Otvaranje puteva k vašem 
bitku 


Provedite sada nekoliko trenutaka 
dovodeći svijest do fizičkog mjesta 

povezanog sa središnjom zvijezdom u 
središtu tijela, oko 4 cm iznad pupka. 
U kratkom vremenu osjećat ćete se 
mirnima, opuštenima, punim svjetlosti, 
snažnima, a vaš će osjećaj samoga 
sebe biti pojačan. Otvaranje VOP-a 
prema razini središnje zvijezde predivno 
je iskustvo. Najprije ugledate svoju 
središnju zvijezdu u njezinom jedin¬ 
stvenom sjaju. A zatim, ako pogledate 
po sobi punoj ljudi, vidite sobu punu 
zvijezda - svaku drugačiju, svaku sjajnu 
i izvanrednu. Kao da zvijezde pjevaju 
jedna drugoj kroz prostor ispunjen 
svjetlošću bitka poznatoj kao Svemogući 
Bog. (Vidi sliku 18-2 u umetku u 
boji.) 

Ako nekoliko minuta dnevno 
(samo pet će biti dostatno) pozornost 
usmjerite na tu središnju točku vašega 
bića, život će vam se promijeniti. Zapo¬ 
čet ćete svjesni put promjene vašeg 
života koji će vas odvesti na mjesta 
gdje ste oduvijek željeli otići, ali do 
kojih niste mogli doći. Možete doživjeti 
začuđujuće duhovne visine. Oslobodit 
ćete također stvari s kojima ste se 
izbjegavali suočiti, ponekad i čitavoga 
života. Doći će u prvi plan vašega 
života kako biste ih proživjeli i iscijelili. 
Počet ćete kreirati stvari koje ste uvijek 
željeli, ali niste još u svojemu životu 
ostvarili. 

Otvaranje unutarnjih prolaza ka 
našoj srži omogućit će ljubavi, istini i 
hrabrosti u nama da se pokažu. To je 
osnovni proces u iscjeljivanju. Otvara¬ 
njem toga unutarnjega koridora, iscje- 
ljujuća energija automatski izvire kroz 
sve četiri dimenzije naše stvaralačke 
energije i dolazi kako bi u obliku 
iscjeljivanja bila data nama ili nekoj 
drugoj osobi. Iscjeljujuća energija auto¬ 
matski teče u svakome tko otvori svoj 
unutarnji prolaz između izvanjske 
ličnosti i središnje zvijezde. Lako je u 
prisustvu takve osobe osjetiti iscjeljujuću 


energiju. Osjećate se mirno, opušteno, 
sigurno i ispunjeno. 

Vi ste već automatski povezivali 
svoju ličnost s vašom srži putem svojega 
višega ja. Većina ljudi se srami prave 
prirode bivanja u svojem višem ja. 
Ono daje osjećaj razotkrivenosti. Kao 
da ste ostali bez obrane. Stoga neko 
vrijeme posvetite upoznavanju svojega 
višega ja. Koji dijelovi vas su već jasni, 
čisti i ispunjeni ljubavlju? Kada postanete 
svjesnim koji su to dijelovi, možete 
im dopustiti da se jače očituju. Naviknut 
ćete se izražavati ljubav i brigu za 
druge bez tolikog osjećaja stida. 

Naša središnja zvijezda predstavlja 
naš Božanski izvor. Otvaranje unutar¬ 
njega prolaza k našem Božanskom 
izvoru također nas automatski povezuje 
s vanjskim Božanskim izvorom ljubavi 
i energije svugdje oko nas, kojega ja 
nazivam Sveopćim Božanstvom. 

Prihvaćanjem Božanskog u nama 
koje predstavlja individualiziranoga Boga 
u nama dolazimo do spoznaje sveopćega 
Boga. Na drugi način možemo reći da 
otvaranje unutarnjega prolazaa k Bogu 
stvara vanjski put k Bogu. Ili obrnutim 
redom, predavanjem Bogu ili Božan¬ 
skom iznad nas, ispod nas i oko nas 
dolazimo do Božanskog u nama, ili 
do Boga u nama. Jedno nije moguće 
bez drugoga. 

Sve što činimo proizlazi iz središnje 
zvijezde, baš kao i svaka pozitivna 
namjera. Njezina pokretačka snaga jest 
zadovoljstvo te stvara samo radost i 
ispunjenje. 

Tako izgleda kreativna staza kojom 
naš bitak kreće šireći se u pojavni 
svijet. Kako naša stvaralačka snaga izvire 
iz središnje zvijezde, sa sobom donosi 
mnogo zadovoljstva. Kada bitak ulazi 
u dimenziju hare na svome putu u 
fizički svijet, izvire u sve tri točke duž 
harine linije. Ako su sve tri točke 
usklađene, uskladili smo našu namjeru 

s onim najboljim u nama i sinkronizirali 
se s Božanskom namjerom. Drugim 
riječima, Božja volja i naša volja jesu 
jedno. Kada potom omogućimo našem 
bitku da se uzdigne do te Božanske 
namjere, također izražavamo svoju 
individualnu bit kroz našu namjeru ili 
našu svrhu. Izražavamo individualnu 
Božansku svrhu. 

Ulaskom u aurinu razinu, bitak 
prodire u središta čakra i širi se 
prožimajući čitavo aurino polje našim 
pravim bićem. Tada svoju Božansku 
bit izražavamo kroz svoju ličnost. 

Kada bitak dođe do fizičke razine, 
pojavljuje se u jezgri svake stanice, u 
DNA. Širi se čitavim tijelom dok Božan¬ 
ska svjetlost svijetli takvim sjajem da 
doslovce prodire kroz kožu i mi zra¬ 
čimo. Tada svoju Božansku bit izraža¬ 
vamo svojim tijelom. To je predivan 
prizor. Naš bitak ispunjava prostoriju i 
svi prisutni to mogu osjetiti i u tome 
uživati. 

Slijedi meditacija kanalizirana od 
Heyoana koja će vaš bitak provesti 
kroz sve razine vašega bića. 

MEDITACIJA NA SREDIŠNJU 
ZVIJEZDU 

Kanalizirano od Heyoana 
Prvi korak: usklađivanje bare 

Dovedite svijest u tan tien, oko 
sedam centimetara ispod pupka na 
središnjoj liniji tijela. Osjetite snagu 
na tome mjestu. Osjetite vrućinu 
na tome mjestu. Osjećajte da je to 
vrućina rastaljenog srca Zemlje. To 
je harmonija zvuka koji proizvodi 
središte Zemlje. Ostanite fokusirani 
na to mjesto dok ne postane veoma 
vruće. 

Dovedite svijest u područje gor¬ 
njega dijela prsnoga koša, oko sedam 
centimetara ispod udubljenja na 


vratu. Ovdje, na harinoj razini, sjedi¬ 
šte duše u grudima izgleda poput 
difuzne svjetlosti oko svijeće. Ovdje 
počiva čežnja duše, pjesma duše. 
To nije srčana čakra. Kada se pove¬ 
zete s njom, to ponekad osjećate 
poput napuhane lopte u grudima. 
Ima vrlo jasan, okrugao oblik. Nosi 
čežnju duše. 

Osjetite sada lasersku liniju kako 
ide od sjedišta duše u vašim grudima 
prema dolje, kroz tan tien u zdjelici, 
u središte Zemlje. Osjećajte snagu i 
tišinu u sobi kada se naše pojedinač¬ 
ne i naša skupinska svrha usklade. 

Dovedite svijest do točke iznad 
glave. Izravnajte leđa. Ne dopustite 
da vam glava visi. Zamislite nježnu 
zraku kako prolazi samim vrhom 
vaše glave. Ako je ne osjećate, 
uhvatite kosu na samom vrhu glave 
i povucite je kao da je to konopac 
na kojem visi vaša glava. Svojim 
mentalnim okom dođite do sasvim 
malog otvora promjera oko 6 mm, 
na udaljenosti 70-90 centimetara 
iznad glave. Ako je otvorena vaša 
zvučna percepcija, čut ćete visok 
zvuk. Kada budete lasersku zraku 
uspjeli provući kroz taj otvor bit 
će to mali prasak. Kao da ga probija. 
Nije lagano pronaći tu visoku točku. 
Ona izgleda poput malog vrtloga. 
Kad je pronađete, to je poput 
prelaska u potpuno drukčiju stvar¬ 
nost daleko iznad vas. Ako se 
probijete, naći ćete se u Božanstvu 
ili nediferenciranoj “jestnosti”. Da 
biste tu liniju proveli morate pot¬ 
puno uskladiti svoje fizičko tijelo. 

Osjećajte tu veoma nježnu laser¬ 
sku zraku široku kao pola vašega 
maloga prsta kako prolazi kroz vas 
od Božanstva do rastaljenoga srca 
Zemlje. Osjećajte pjesmu duše u 
vašim grudima i stvaralačku snagu 
u tan tienu. Istodobno osjećajte tu 

liniju cijelim njezinim putem prema 
rastaljenom srcu Zemlje. Osjećajte 
moć. To je usklađivanje s vašim 
zadatkom. To je most. To ste vi i 
most između neba i Zemlje. 

Osjećajte sada sinkroniziranost 
svrha ovdje u sobi. Linija koja pro¬ 
lazi sredinom sobe jest hara linija 
skupine. Osjećajte vezu između vašeg 
tan tiena i tan tiena skupine - on 
se nalazi u sredini sobe. 

Na toj razini se usklađuje vaš 
zadatak sa zadatkom veće skupine 
kojoj pripadate. Na toj će se razini 
zadatak te skupine uskladiti s većom 
zajednicom oko nje. Zatim će se 
uskladiti s državom, zemljom, konti¬ 
nentom, planetom. Na taj se način 
povezujemo sa snagom i istinom 
sustava u sustavu u većem sustavu. 
To je ključ holografskog sveopćeg 
usklađivanja. Nema potrebe za bor¬ 
bom ili brigom zato što je vaš 
zadatak težak. Mora biti. Kada se 
na tim razinama uskladite - na 
razini središnje zvijezde, aure, hare 
i fizičkoga tijela - tada ste usklađeni 
sa svijetom oko vas kao i sa samim 
sobom. 

Drugi korak: Svjetlost se rađa 
iz središnje zvijezde 

Sada svijest pomaknite ka središ¬ 
njoj zvijezdi, oko 4 cm iznad pupka. 
Tu počiva bitak onoga što jeste 
izvan vremena, izvan prostora, izvan 
čežnje i želje. U tom mjestu jedno¬ 
stavno jeste. Nema potrebe. Nema 
boli. Jednostavno ste kreator. Kada 
vi kao kreator krenete iz središnje 
zvijezde vašega bitka da biste stva¬ 
rali, stvaralačku energiju najprije 
donosite u razinu hare, vašeg Božan¬ 
skog zadatka. 

Iz harine razine energiju dovo¬ 
dite u razinu aure kreirajući svoju 
ličnost, kalup za fizičko tijelo. Iz 


aurine razine energiju dovodite u 
fizičko tijelo da biste u njemu stvorili 
život. 

Kreativna snaga kreće se iz 
jednine (središnja zvijezda) kroz 
trojstvo (predstavljeno točkom iznad 
glave, u grudima i u tan tienu harine 
razine), preko razine sedmice (sedam 
slojeva aurinog polja) te mnoštva 
oblika trodimenzionalnoga svijeta. 
Kada završite jedan dio vašeg stvara¬ 
laštva, vaš se bitak kreće dalje u 
trojstvo kojim prosijava vaša svrha. 

Stoga dopustite sada svojemu 
bitku da se čvrsto i nepokolebljivo 
luči iz vaše središnje zvijezde preko 
harine razine u aurino polje. Neka 
taj bitak teče svakim slojem polja. 
Svaki sloj polja predstavlja stanje 
postojanja, razinu bivanja u ljud¬ 
skome. Provedite bit vašeg postojanja 
kroz svaku od tih razina ljudskoga 
bića. Zatim je uvedite u fizičko kako 
bi se kristalizirala u vašem tijelu, u 
svakoj stanici vašega tijela. Ona će 
donijeti zdravlje, sreću i zadovoljstvo 
u vaš fizički život i vaš životni rad. 
Vaše tijelo, vaša ličnost i vaš život, 
svi su izraz vašega Božanskoga bitka. 

I tako je jedno postalo trojstvo 
koje je postalo sedam, i kada otvorite 
pečate sedmice, spoznat ćete Boga 
u ljudskome biću. Pogledajte sada 
u svaku stanicu vašeg tijela. U jezgri 
svake stanice pronaći ćete oblik vrlo 
sličan vašoj središnjoj zvijezdi - 
točku svjetlosti koja u svakoj stanici 
vašeg fizičkog tijela zrači bitak vašeg 
postojanja. Iscjeljivanje stoga jedno¬ 
stavno pomaže vašem ja da se poveže 
s istinom vašega bića. Ništa više od 
toga. 

Gdje postoji bol ili bolest, ljutnja 
ili strah, gdje postoji sumnja ili 
pohlepa, gdje postoji zaborav, sjetite 
se svoje središnje zvijezde. Dopustite 
svjetlosti vaše središnje zvijezde da 

izađe. Sjetite se svjetlosti u svakoj 
stanici vašega tijela. Sjetite se svojega 
tijela. Spojite dijelove svojega tijela 
u njegovoj svjetlosti, vašem oltaru. 
Ta svjetlost potječe iz vaše središnje 
zvijezde, vašega bitka, iz Boga u 
vama. 

Vaš zadatak nije proizišao iz 
boli; došao je iz želje za stvaranjem. 
Došao je s protokom ljubavi iz 
središta vašega bića, koje je u krea¬ 
tivnom kretanju iz srži izgubilo vezu 
i zaboravilo tko je. Radi se jedino 
o ponovnom povezivanju sa sjeća¬ 
njem tko ste. Životni zadatak postoji 
radi prisjećanja na taj početni 
kreativni poticaj i radi završavanja 
vaše kreacije kako bi nova želja 
izronila iz izvora u vama. 

Neka bitak onoga što jeste koji 
počiva u vašoj središnjoj zvijezdi 
sjaji kroz sve razine vašega bića. 
Neka vas onaj njezin početni stvara¬ 
lački poticaj vodi kroz život. 


Središnja zvijezda i kreativni 
puls života 

Nedavno je u predavanju o kreativ¬ 
nosti Heyoan opisao faze stvaralačkoga 
procesa u odnosu na četiri dimenzije 
našega bića. 

Rekao je da kreativni puls proizlazi 
iz naše srži i izranja kroz sve razine 
iznad njega u materijalni svijet, kao 
što ste upravo vidjeli u meditaciji. 
Rekao je da se kreativni puls tada u 
potpunosti manifestira u našim životima 
kao naše životno djelo. Na primjer, 
mi slikamo sliku, pišemo knjigu, gra¬ 
dimo kuću, ostvarimo neko znanstveno 
otkriće ili stvorimo neku organizaciju. 
Kada smo gotovi, slavimo. Imamo di¬ 
van osjećaj postignuća i kažemo da 
smo uspjeli! 


No Heyoan kaže da upravo na 
prividnoj visini naše kreativnosti mora¬ 
mo paziti na koji način gledamo svoje 
postignuće. Kaže da naše umjetničko 
djelo ili otkriće nije krajnji proizvod 
našeg stvaralačkog procesa. Podsjeća 
nas da je svrha života u dualnosti 
fizičkoga plana, držati zrcalo ispred 
sebe kako bismo mogli prepoznati svoju 
Božansku individualnost. 

Krajnji proizvod našeg umjetničkog 
djela ili znanstvenog otkrića ili organi¬ 
zacije ustvari jest krajnje ulašteno zrcalo. 
To je točka najjasnijeg rasuđivanja koje 
kaže: “Gledaj, to se ti odražavaš u 
svojemu postignuću.” Radi se stvarno 
samo o središnjoj točki kreativnog 
procesa. 

Stvaralački proces ili životni puls 
ima četiri faze. Prva jest muk praznine 
duboko u središnjoj zvijezdi. To je 
točka mirovanja. Zatim slijedi širenje 
iz srži kada se bit onoga što vi jeste 
izražava kroz razinu namjere (harina 
razina), ličnosti (aurina razina) i fizičkoga 
svijeta. Na razini fizičkog izražaja kada 
se ogledamo u našem visoko ispolira- 
nom zrcalu, ulazimo u sljedeću fazu. 
Tu je zastoj na kraju našega širenja u 
individualizam. Tu se zaustavljamo kako 
bismo promatrali sami sebe. Kratko 
vrijeme nakon toga, kreativni životni 
puls vraća se natraške iz fizičkoga svijeta 
u aurinu, pa u harinu razinu i zatim 
u srž. Ovdje, duboko u srži dosižemo 
četvrti i posljednji stupanj kreativnog 
životnog pulsa. Duboko u srži ponovno 
ulazimo u mirovanje. 

Sto je dakle krajnji proizvod naše 
kreacije? Kada se dobro pogledamo u 
našem visoko ispoliranom zrcalu 
samospoznaje, vraćamo naše kreacije 
kroz razinu ličnosti, kroz namjere u 
dublje ja. Budući da se stvaralačka 
snaga vraća prema dolje kroz svaku 
dimenziju, svaka faza sa sobom nosi 
naše učenje. Učenje kreće iz fizičkog 

svijeta u psihonoetički svijet osjećaja- 
misli, u noetički svijet čistih ideja, 
prema dolje u svijet namjera, te duboko 
u našu bit. Naša je krajnja kreacija, 
dakle, pročišćena bit naše srži. Taj se 
kreativni proces stalno događa. Mi stal¬ 
no stvaramo još više individualne biti. 
Mi se stalno nalazimo negdje na tom 
kreativnom valu, u svakom djeliću svog 
života. Pretpostavljam da se vjerojatno 
stalno nalazimo u svakom dijelu pulsa, 
ali u različitim područjima našega život¬ 
noga iskustva. 

Mi smo okruženi i prožeti pulsira- 
jućim sveopćim kreativnim valom. Stvo¬ 
reni smo od njega, mi smo on, on je 
mi. On protječe kroz nas i mi protje- 
čemo kroz njega. Ne postoji ni kraj ni 
početak. Mi stvaramo njega kao što 
on stvara nas. Nema začetnika. Postoji 
samo kreativni životni val koji se stalno 
odvija i uvija. 

U vrijeme odvijanja, on se stvara. 
U vrijeme uvijanja, on se rastvara. To 
je ono što David Bohm, glasoviti fizičar 
naziva “zapletenim redom”. 

Kreativni val započinje uvijenim 
zastojem, zatim se odvija prema gore 
i prema van iz središnje zvijezde kroz 
gornje dimenzije u fizički pojavni svijet, 
te se širi do dalekih dosega univerzuma. 
Sirenje se usporava, zaustavlja i počiva 
u zastoju. Isprepleo je zlatne niti nove 
kreacije kroz sve što postoji, kroz čitavi 
pojavni svijet. Tu se spaja sa svime 
onime što ga je slijedilo. Tim sjedinje¬ 
njem nastaje ljubav. Ostaje ljubav. A 
zatim započinje dugi put sažimanja. 
Uvija se sam po sebi. Vraća se kroz 
četiri dimenzije naših kreativnih energija 
natrag u našu središnju zvijezdu, dono¬ 
seći sve što je naučio i stvorio natrag 
u individualizirano ja. 

Većina nas ne daje dostatno vreme¬ 
na zastojnom dijelu našega kreativnoga 
vala. Postoje dvije faze u zastojnom 
dijelu kreativnoga vala: dio prije širenja, 


kada smo sažeti u našem najdubljem 
ja, i dio nakon širenja, kada smo 
prošireni i spojeni s drugima. 

U prvome, potrebno nam je tiho 
vrijeme samoće da bismo sebe integrirali 
s onim što smo učinili u prošlosti. 
Potrebna nam je samoća kako bismo 
se suočili sa sobom, kako bismo bili 
sa sobom ne čineći ništa. To vrijeme 
centriranja, vrijeme je skupljanja snage 
bez ikakve djelatnosti. 

U drugom tipu zastoja, potrebno 
nam je vrijeme kako bismo bili s 
drugima na tihi način, bez riječi, da 
bismo doživjeli čudo druge osobe. To 
možemo učiniti na mnoge načine, kao 
što je tiha interakcija udvoje ili mediti¬ 
rajući u većoj skupini, jednostavno 
bivajući zajedno bez nekog posla. 

Većina nas uistinu voli ekspanzivni 
dio kreativnoga vala. Uživamo u ogrom¬ 
noj količini energije usmjerene prema 
van i dobro se osjećamo. Uživamo 
izlaziti u svijet, u pustolovinu učenja. 
Mislimo da je uzbudljivo polaziti radio¬ 
nice, slušati predavanja, slikati sliku. 
Osjećamo se sjajno promatrajući se u 
kreativnom zrcalu koje nas odražava 
dok ulazimo u stanje ekspanzivnog 
zastoja koji slijedi širenje. Željeli bismo 
vječno ovdje ostati i opiremo se pro¬ 
mjeni toga stanja. 

Opiremo se vraćanju dolje i unutra. 
No važno je zapamtiti da trebamo 
posvetiti jednako vremena i pozornosti 
i fazi sažimanja kreativnoga pulsa i 
mukloj praznini faze dubokog unutar¬ 
njeg zastoja koji slijedi sažimanje. Mnogi 
od nas ne vole sažimanje. Mnogi se 
od nas uznemire nakon velikih ekspan¬ 
zivnih projekata i upadaju u depresiju 
kada su završeni. To je zbog toga što 
mnogi od nas ne razumiju prirodno 
sažimanje kreativnoga procesa, ne znaju 
ga cijeniti i kušati svu njegovu punoću. 

Najviše se opiremo fazi kreativnog 
principa gdje se uvijamo ili sažimamo 

natrag u sebe, jer se u toj fazi obično 
bude negativni osjećaji prema sebi. 
Dopustite mi da objasnim zašto. 

U fazi ekspanzije mnogo se energije 
kreće kroz naša tijela i energetski sustav. 
Ta snažna energija počinje unositi 
svjetlost u naše tamne, ustajale ener¬ 
getske blokove kojom ponovno vraća 
život i svjesnost. Posljedica toga je 
njihovo popuštanje i pokretanje. U 
njima tada osjećamo energiju-svijest 
kao dio procesa iscjeljivanja ili razjaš¬ 
njavanja. Jednostavnije rečeno, u fazi 
širenja dobro se osjećamo zbog novog 
saznanja i novih kreacija. No kroz to 
saznanje također jasnije vidimo svoje 
pogrješke. Dobro je dok smo fokusirani 
na zrcalo naših novih kreacija, ali kada 
započne sažimanje, naša se pozornost 
okreće prema unutra. Vidimo pogrješke 
koje možda ranije nismo uočavali. 
Problem je u tome što sebe počinjemo 
osuđivati zbog onoga što sada vidimo 
i osjećamo. To osuđivanje pojačava 
naše negativne osjećaje prema sebi, a 
mi ih ne želimo imati. 

Zato ne želimo biti prisutnima u 
valu dok se u nas povlači kroz drugu 
razinu polja gdje se nalaze osjećaji 
prema samima sebi. Stoga se opiremo 
sažimanju. Pokušavamo zaustaviti uvija¬ 
jući puls vala ili iskačemo iz njega i 
tako remetimo stvaralački proces. To 
činimo tako što prekidamo vezu s 
onim što smo stvorili. Ili to odbacujemo 
umanjujući mu vrijednost ili se odriče¬ 
mo govoreći da smo to radili zbog 
nekog drugog. Na kraju čak i počinjemo 
vjerovati da smo svoju kreaciju stvorili 
zbog nekog drugog, a ne zbog sebe. 
Kao kad vjerujemo da je pogrješno 
stvarati nešto zbog vlastitog zadovoljstva, 
jer neće koristiti drugima. To izaziva 
dodatnu bol. 

Razlog zbog čega mnogi od nas 
izbjegavaju stvaranje leži u tome što 
ne znamo kako završiti stvaralački proces 


vraćajući ono što smo stvorili natrag u 
sebe kako bismo zbog postignutog 
samoga sebe cijenili. Proces štovanja i 
potvrđivanja samoga sebe proces je 
promatranja u zrcalu manifestacije tako 
da u sebi možemo prepoznati indivi¬ 
dualno Božanstvo. To je vrlo važna 
faza stvaralačkoga procesa. Trebamo 
naučiti kako na pozitivan način doživlja¬ 
vati sažimanje. 

Heyoan kaže: 

Sažimanje je ulazak u sebe, 
vođenje sebe do mudrosti koja je 
oduvijek bila tu. Nakon nekog isku¬ 
stva kao što je veliki uspjeh ili čak 
iscjeljivanje, za otprilike tri dana, 
možda manje, automatski ćete se 
skupiti. To sažimanje ne treba biti 
negativno iskustvo. To je iskustvo 
ulaska u sebe da bismo se prepoznali 
i kasnije pronašli novu zemlju, novi 
unutarnji horizonzont, novi tajni 
sveti prostor u nama. Iz tog unutar¬ 
njeg mjesta pronaći ćete novi život. 
Ako sebi nakon svakog vašeg širenja 
date vremena i s vjerom se okrenete 
prema unutra kako biste u tišini 
sjedili sa sobom i s nove razine 
ponovno otkrili tko ste, širenje se 
automatski ponovno javlja. Ako 
dopustite prirodni tijek sažimanja 
koji vas okreće prema unutra i 
promatrate ga s aspekta pozitivnog 
iskustva, nećete u vašem vanjskom 
životu morati stvarati negativna 
iskustva koja će vas primorati da 
se okrenete ka sebi. 

Stoga ćete odvajanjem vremena 
za ulazak u sebe nakon ekspanzije, 
otkriti pozitivan automatski protok 
u nutrinu. Tu susrećete točku tišine, 
sjedite u crnoj baršunastoj praznini 
bremenitoj nediferencira nim životom 
koji čeka da se rodi u pojavno. Tu 
prazninu pronaći ćete duboko u 

vašoj središnjoj zvijezdi. Iz tog života 
ponovno se rađa feniks. To je novo 
ja koje se pojavljuje s novim aspek¬ 
tom vaše biti koji još nikada nije 
bio pridodan vašoj ličnosti. 

Ne dopuštamo uvijek kreativnom 
pulsu da nesmetano prolazi kroz nas, 
jer se bojimo tog doživljaja. On donosi 
životno iskustvo i promjenu. Bojimo 
se i jednog i drugog. Blokiramo ga, 
jer još uvijek vjerujemo da životno 
iskustvo može biti opasno. Branimo 
se i izlazimo iz trenutka sadašnjosti. 

Nedavno je Heyoan držao preda¬ 
vanje o našem izboru obrane i o 
tome kako taj izbor stvara iscjeljujuće 
cikluse u našim životima. Predavanje 
je nazvao “Kome služite?” 


KOME SLUŽITE? 

Kanalizirano od Heyoana 

Centrirajte se i uskladite svoje 
polje: povezujući se sa Zemljom, 
usklađujući se s vašim životnim 
zadatkom ili linijom hare; prolazeći 
svakom čakrom čisteći je; uzdižući 
svijest kroz sve razine polja i dovo¬ 
deći se korak po korak u središte 
vašega bića. Zapitajte se: “Kome 
služim? Zašto sam došla na Zemlju? 
Ne samo u smislu moje trenutačne, 
nego i dugoročne svrhe.” 

Iz perspektive vremensko-prostor- 
nog kontinuuma vi pak stvarate na 
prividno linearan kratkoročan način. 
Te kreacije slijede liniju vaših na¬ 
mjera. Svaka vaša djelatnost, svaki 
vaš izbor odražava koga ste odabrali 
služiti. Kada ste prisutni u trenutku 
koji se razvija, ostajete povezani s 
energijama vaše biti i sa svrhom 
vašega bića. Stoga vaše stvaralačke 
energije nesmetano teku iz vaše 


srži. U svome životu stvarate zado¬ 
voljstvo i sreću. Služite Božanskom 
u sebi, svojoj biti. 

Kada niste prisutni, kao prigodom 
obrane, niste izravno povezani sa 
stvaralačkim energijama koje napre¬ 
duju iz vaše središnje zvijezde. Ne 
služite izravno vašem stvaralačkom 
biću. Ako se pak izaberete “zaštititi” 
upadajući u obranu, tada služite ilu¬ 
ziji da vam je obrana potrebna. Vaša 
vas obrana izvlači iz trenutka koji 
se razvija. Ona pokušava zamrznuti 
vrijeme i kontrolirati događaje kako 
bi zaustavila ili spriječila odvijanje 
nečega. Namjera zaustavljanja stvara¬ 
lačkog protoka naziva se negativnom 
namjerom. Radi se o namjeri zabo¬ 
ravljanja. 

Ne govorimo vam to da bismo 
vas ukorili. Dio vašega životnoga 
zadatka odnosi se na učenje odusta¬ 
janja od svoje obrane i na učenje 
ostajanja centriranima u sebi. Kada 
odete u obranu i iz nje stvarate, 
budući da stalno stvarate bez obzira 
na to gdje se nalazili, tada stvarate 
lekcije koje morate naučiti. One će 
vas, vremenom, automatski odvesti 
natrag do srži vašega bića. Te se 
lekcije mogu smatrati iscjeljujućim 
ciklusima. 

Vi živite u sustavu iscjeljivanja 
pogrješaka ili ciklusima učenja. To 
je sustav koji ste vi zasnovali. Kada 
okrivljujete sustav udaljujete se još 
jedan korak od vaše temeljne svrhe 
ili Božanske namjere. Stvara se novi 
krug. Drugi krug je, naravno, još 
jedan iscjeliteljski krug. Stvarajući, 
kreirate iscjeljujuće cikluse prvoga 
ili drugoga reda. 

Svojim kretanjem naprijed-natrag 
iz trenutka u trenutak, između jasne 
pozitivne namjere i negativne namje¬ 
re, najprije stvarate radost, a zatim 
nove isjeliteljske cikluse kroz koje 

ćete proći u vašem procesu iscjelji¬ 
vanja. Jedno se oslanja na drugo. 
Što više radosti i zadovoljstva ima 
u vašem životu, veći su temelji na 
kojima ćete počivati kada budete 
prolazili kroz cikluse učenja i 
iscjeljivanja. Što više naučite, to ćete 
više vjere imati u vaše iscjeliteljske 
cikluse. Što više postignete u životu, 
to više zadovoljstva i radosti možete 
stvoriti. I tako vas proces kreiranja 
vašega životnoga iskustva iz trenutka 
u trenutak uvijek više približava 
zadovoljstvu i sreći! 

Ovdje sam danas da vam kažem 
da vaši iscjeliteljski ciklusi ne moraju 
biti tako bolnima. Prirodni proces 
stvaranja obuhvaća ekspanzivne, saži¬ 
maj uće i statičke principe. Mnogi 
od problema koje imate proizlaze 
iz nerazumijevanja stvaralačkoga 
procesa i kako sebi pomoći dok 
kroz njega prolazite. Novi ciklusi 
lekcija koji stoje ispred vas bit će 
mnogo lakši ako ustrajete u svojoj 
istini; to jest, u istini o tome tko 
ste u ovome trenutku, što ste u 
stanju u tome trenutku učiniti i što 
je za vas dobro da u tome trenutku 
učinite. 

U pozadini vaše nesposobnosti 
da ostanete uz sebe u svakome tre¬ 
nutku leži nepovjerenje. No vi se 
opirete sažimanju vjerujući da će 
biti bolno. 

Razmislite o mogućnosti da se 
sažimanje definira kao odlaženje 
unutra ili uvijanje kako bi se sva 
blaga svijeta koja ste dotakli dok 
ste bili u stanju ekspanzije dovela 
do vašega unutarnjega bića. U tijeku 
sažimanja vi te darove donosite dolje 
i polažete ih na svoj unutarnji oltar 
da biste samome sebi odali priznanje 
za postignuto. 

Sažimanje znači sjediti u tim 
darovima, sjediti u tim učenjima i 


dovesti ih do unutarnjeg djeteta. 
To znači položiti ih na oltar unutar¬ 
njega djeteta koje je jednom davno 
bilo ranjeno i reći: “Hej, pogledaj 
što sam ti donijela iz vanjskoga 
svijeta.” Baš kao što odrasla osoba, 
majka ili otac, donosi darove djetetu, 
sažimanje donosi darove unutarnjem 
djetetu. Jedan od lijepih običaja ove 
kulture jest donošenje darova djetetu 
kada se roditelji vrate s puta. Taj 
dar nije namijenjen samo njihovom 
fizičkom djetetu nego i njihovom 
unutarnjem djetetu. Često dijete u 
njima uživa u tom daru jednako 
kao i fizičko dijete, a ponekad doista 
i više, kao što ste bez sumnje pri¬ 
mijetili. Stoga donesite te darove 
svojem unutarnjem ja. 

Ako ste u fazi sažimanja, jer ste 
upravo prošli kroz snažno šireće 
životno iskustvo ili duboko učenje, 
dopustite sebi učenje iz toga saži¬ 
manja. Ako osjećate bol, neka vam 
ona bude učitelj. Ne skrivajte se, 
ne primoravajte se na obranu koja 
će izazvati skrivanje. Ako nešto mo¬ 
rate napraviti, tada to učinite iz 
toga mjesta. Ako ste učitelj, tada 
poučavajte iz toga mjesta. Ako se 
sakrivate, vaš rad neće odražavati 
vaše biće. Neće biti potpun. Dopu¬ 
stivši sebi biti bez obrane dok radite, 
ući ćete u stanje zadovoljstva. 

Ono što ću vas sada zamoliti da 
učinite zaista je veoma teško. Ja 
vas, na neki način, molim da ne 
činite ono što ste uvijek činili kako 
biste se osjećali sigurnima, kada se 
ne osjećate sigurnima. Ja to razu¬ 
mijem i govorim vam ovo s punim 
suosjećanjem. Mi smo ovdje zbog 
vas, s vama. Krećemo se s vama na 
granicama vašega stvaralačkoga vala. 
I kao što ste možda doživjeli tijekom 
iscjeljivanja, kada je iz trenutka u 
trenutak vaš iscjelitelj s vama na 

granici vašega stvaralačkoga vala, 
bol nije tako jaka. Ona jednostavno 
postaje životni val koji izražava 
samoga sebe. 

Stoga kada pitam: “Koga slu¬ 
žite?” pomislite da služite Boga ili 
Božicu u sebi. Da je izvor kojem 
služite središnja zvijezda, izraz istin¬ 
ske Božje individualnosti. I da ako 
se pitate što dalje činiti, ili gdje ići 
ili što reći, trebate krenuti ka sre¬ 
dištu vašega bića. Ako na putu ka 
središnjoj zvijezdi sretnete unutarnje 
ranjeno dijete, uzmite ga u naručje 
i vodite sa sobom. 

Neka se središnja zvijezda širi 
u vama. Ako to znači da vam je 
potrebno nekoliko trenutaka prije 
nego što ćete progovoriti da biste 
odgovorili na neko pitanje ili pro¬ 
slijedili s nekom aktivnosti, iskori¬ 
stite ga, jer ćete tako ostati u svojoj 
istini bez obzira na to što se događa 
u vanjskoj razini (u vanjskome svi¬ 
jetu). Recite jednostavno: “Sada mi 
treba vremena. Moram držati korak 
sa sobom i pronaći granicu mojega 
vala. Kada je pronađem, mogu se 
ujediniti s tobom. No prije toga, 
nisam čak niti u jedinstvu sa sobom. 
Kako se mogu ujediniti s tobom?” 

Kada se nađete u tom trenutku, 
bivajući sa sobom, sa svojim valom, 
sve ste savršeniji i sve usklađeniji 
sa svijetom. Ako se pitate zašto 
neki dani teku lako, to je zato što 
ste usklađeni sa svojim stvaralačkim 
širenjem, odmaranjem, sažimanjem, 
odmaranjem stvaralačkoga vala. I 
naravno, kada ste sa sobom, vi ste 
i s univerzumom, sa svime što po¬ 
stoji, s Božanskim koje se objavljuje 
u fizičkom kao i u duhovnom. To 
je vaš najprirodniji oblik. To je 
ono što vi jeste. To je ono što mi 
jesmo. Jer mi smo dio vas kao što 
ste vi dio nas. 


Sišavši na zemaljski plan gdje 
postoje i radost i tuga, zaboravili 
ste ove istine o kojima sam govorio. 
Raslojili ste se u dualnosti ostavivši 
svojega vodiča u duhovnome svijetu. 
Možete smatrati da smo mi vodiči 
ono što ćete vi postati i ono što vi 
već jeste. No vi ste i više. Stoga ako 
visoko poštujete svojega osobnoga 
vodiča, znajte da je on ili ona, vi. 
Dio vas koji se inkarnirao nosi u 
sebi malo više zaborava od onoga 
dijela koji se objavljuje kroz vodiča. 
Jedino se po tome razlikujemo. A 
mi smo uvijek tu da bismo vas 
podsjećali i da bismo vas uvodili u 
usklađenost. Takva je priroda ovoga 
posla. To je dar koji vi nosite Zemlji 
i dar koji mi nosimo vama. 

Krenite stoga svojim iscjeljujućim 
procesom, kročite sa sobom. Mi 
kročimo uz vas, blizu vas, u vama. 
Krećite se tom kreativnosti koja je 
vi. Oduševit će vas ono što vam je 
spremila stvaralačka snaga u vama. 


Samoiscjeljivanje praćenjem 
pulsa stvaralačkoga vala 

Iscijeliti se i ostati zdravim znači 
postati svjesnim i ostati u svojemu 
stvaralačkome valu. To znači biti prisutan 
u trenutku razvijanja. To znači biti 
ono što jesmo u svakom trenutku vre¬ 
mena. Mi možemo svjesno pratiti životni 
puls u njegovom kretanju kroz naše 
četiri dimenzije stvaralačke energije. 
Možemo biti s njim u svakome trenutku 
njegovog kretanja kroz aurino polje, 
razinu po razinu. 

Završavajući ovo poglavlje, željela 
bih s vama podijeliti meditaciju koju 
je dao Heyoan pri kraju školskog 
programa 1989-90. To je meditacija za 
održavanje svjesnosti čvrsto vezane uz 

vaš stvaralački val dok se kreće kroz 
vas. Ona vas dovodi u središte vašega 
bića koje je živo, stvaralačko i slobodno. 
U njemu postajete puls života. 

RAZVIJANJE SVOJEGA JA 

Kanalizirano od Heyoana 

Slušajte unutarnju glazbu koja 
svira o vašemu ja. Osjećajte svjetlost 
koja izvire u vama, u svakoj stanici 
vašega tijela. Povežite se sa Zemljom 
i povežite se sa svrhom svojega 
boravka ovdje. Koji je zadatak pred 
vama upravo u ovome trenutku? 
Zbog čega ste došli i što morate 
naučiti upravo u ovome trenutku 
vašeg razvijanja? Umjesto da razmi¬ 
šljate o tome što mora biti sljedeće, 
uvedite se u trenutak koji se odvija 
u vama i ostanite ugodno boraviti 
u svakoj stanici vašega tijela - ne 
kao netko tko želite biti, nego kao 
netko tko jeste u ovome trenutku. 

Krećući se svojim širenjem, zatim 
zastojem/sjedinjavanjem, a zatim 
povlačenjem u sebe tijekom saži¬ 
manja, stalno se vozite na valu. 
Naći ćete sloj boli, no jednostavno 
prođite kroz njega do djeteta. Uzevši 
dijete u ruke, krenite dublje do 
središta vašega bića, do individu¬ 
alnosti, pa još dublje u to središte, 
do velike praznine u sebi. Osjetite 
tu veliku prazninu, jer ona pred¬ 
stavlja vašu mogućnost. 

Unutar praznine sav život pulsira, 
titra ispunjen, makar još nerođen. 
To je mjesto velikoga mira. Boravite 
skladno u toj unutarnjoj praznini. 
Ona nije prazna iako može tako 
izgledati iz razine ličnosti. Što više 
netko uđe u tu prazninu u sebi, 
više će života naći. Jednostavno se 
predajte sigurnosti i skladu toga 
unutarnjega središta oslobađajući se 


vezanosti. Kada iz prividno ničega 
nešto poteče, jednostavno slijedite 
širenje životnoga pulsa koji se pojav¬ 
ljuje ispunjavajući prostor pojavnim 
životom, ispunjavajući prostor razu¬ 
mijevanjem. Uspinjući se prema van 
osjetit ćete taj životni puls kako 
prolazi razinama vašega aurinoga 
polja. Doći ćete do razine gdje po¬ 
novno započinje um. Ako s tim 
nastavite, ići ćete dalje prema van 
kroz sve razine vašega polja i kroz 
svako osobno iskustvo unutar svake 
razine. Prolazite kroz iskustvo životne 
pojavnosti. Prolazite kroz iskustvo 
stvaralačkoga procesa. To se širenje 
prema van nastavlja neograničeno. 
Neka vaša svijest slijedi taj puls što 
dalje može. Znajte da taj puls ide 
do najdaljih dosega univerzuma. 
Samo vas vaše predodžbe ograni¬ 
čavaju. Budite svjesni toga procesa. 
Šireći se prema van sferno 360 
stupnjeva, doprite toliko daleko ko¬ 
liko ide. 

Širite se beskrajnim univerzu¬ 
mom. Tamo, tamo ćete se ujediniti 
sa svime što je vani ili se čini vani. 
Tu se odvija spajanje. Budite u 
njemu. Zatim, kada se vaš stvaralački 
val bude uvijao, jednostavno ga još 
jednom slijedite natrag u sebe. 

Širenje i sažimanje odvija se 
svakoga trenutka. To je mnogostuki 
puls širenja/zastoja i sažimanja/ 
zastoja. Postoje brzi pulsevi i spori 
pulsevi. Postoje pulsevi kojih nikada 
nećete uspjeti biti svjesni umom, 
jer su nepojmljivi. 

I tako, putujući ponovno prema 
unutra, opet ćete prolaziti razinama 
polja. Budući da se sve što ste 
naučili vraća natrag kroz sve razine 
vašega polja, dakle kroz vašu ličnost, 
novi darovi donose svjetlost vašoj 
individualnosti. Kako ta svjetlost 
prolazi kroz vaše polje, oni dijelovi 

vašega bića koji su ustajali zbog 
negativnih predodžaba, bivaju osvije¬ 
tljenima. 

Kada svjetlost dotakne zaborav, 
često doživite bol. Jer to budi sje¬ 
ćanja. Budi energiju i svijest koji 
nisu bili jasni. U početku procesa, 
kada budete zašli u emocionalne 
razine polja, osjetit ćete emocionalnu 
bol. Ne zaustavljajte kretanje. Nasta¬ 
vite unositi svjetlost i provedite je 
kroz sva ta razočaranja; kroz stra¬ 
hove, kroz tugu, kroz jad, kroz 
žalost koje ste iskusili u svojem 
životu. 

Ako nastavite slijediti puls prema 
unutra, unoseći svjetlost i spoznaju 
da ste jedno sa svime što postoji, 
postat ćete jedno s boli. Jedno ste 
s pojedincima koji su uključeni u 
tu bol. I tako se, spajanjem dualnosti 
koja prividno postoji između vas i 
onih koji su sudjelovali u bolnom 
događaju u vašem životu, rađa 
ljubav. Jer ono što bude dotaknuto 
svjetlošću, stvara ljubav. Jer zajed¬ 
ništvo stvara ljubav. Prolazeći dublje 
kroz bol i strah, upravo proces tog 
ujedinjavanja stvara ljubav. Ona silazi 
do unutarnjega djeteta, do njegovih 
nogu, i ta ljubav dodiruje prvobitnu 
djetetovu ranu i ono je iscijeljeno. 
Nastavlja prema dolje do središnje 
zvijezde, do vašega bitka. Još ste 
jednom u praznini, donoseći još 
svjetlosti unutarnjem svjetlu. Jedno¬ 
stavno skladno boravite u majci. 
Tim skladom vi ste u zajedništvu s 
velikom majkom, i ponovno, ljubav 
je rođena. 

Kasnije započinje kretanje prema 
van. Dijete, nahranjeno do sitosti, 
sada odlazi, jer se njegova unutarnja 
čaša prelila. Rođeno iz ljubavi, vraća 
se u sebe, osjećajući svoje indivi¬ 
dualno ja i svoje tijelo. Sviđa mu 
se i voli ono što osjeća. Ima više 


ljubavi za sebe. Razumije se i stoga 
se više cijeni. Bivajući vrijednim, 
osjeća ljubav za druge i nastavlja 
prema van. Ljubav prema drugima 
izaziva njihovu ljubav. Ljubav i 
priznanje vraćaju mu se natrag. Dok 
se djetetova svijest širi Božanskom 
voljom, priznanje ispunjeno ljubavlju 
daje mu hrabrost. Osjeća njezinu 
sveobuhvatnost i božanstvenost i 
ulazi u duhovnu ekstazu. U duhovnoj 
ekstazi opaža savršeni obrazac i 
mudrost božanskoga uma. Kreće se 
prema van dalekim područjima 
univerzuma do onoga što je nazvano 
ocem, još se jednom približavajući 
spajanju. Vaše unutarnje ja kreće se 
pojavnim svemirom, na svome putu 
stvarajući još života, donoseći darove 
koje je individualno ja objavilo 
svemiru. 

To je stvaralački proces. On 
rastvara dualizam. Vi tako stvarate 
svijet oko vas: širenjem, zastojem i 
spajanjem s univerzumom oko vas; 
pa sažimanjem, zastojem i spajanjem 
s vašom unutarnjom individualnošću. 
To ste vi - ja koje se odvija. 

U ovoj knjizi mnogo smo govorili 
o stvaranju svoje vlastite stvarnosti i 
njezinoj povezanosti s vašim zdravljem 
i blagostanjem. 

Objasnili smo da stvaralačka ener¬ 
gija potječe iz vašega stvaralačkoga 
bitka te da stvaralački poticaj dolazi iz 
zadovoljstva. Raspravljali smo o putu 
kojim se stvaralački valovi kreću rađajući 
se iz naše srži u fizički svijet. Pokazali 
smo da ta stvaralačka energija našim 
životima donosi zdravlje, sreću, radost 
i ispunjenje kada u fizički svijet izranja 
čista i neometena. Kada je isprekidana, 
blokirana ili izobličena rezultira negativ¬ 
nim iskustvom ili bolešću. Bolest je 
posljedica blokiranja stvaralačke snage. 
Bolest je blokirana kreativnost. 

Svako negativno iskustvo predstavlja 
životnu lekciju stvorenu kako bi nas 
dovela do naše istine. Svako negativno 
životno iskustvo može se promatrati 
kao iscjeljujući ciklus koji nas vodi 
do duboldh razina nas samih koje 
smo odavno zaboravili. 

Stvaralačka energija sama po sebi 
i izravno izvire te stvara još više 
zadovoljstva u našem životu ili skreće 
i stvara iscjeljujući ciklus. Postoji jedno 
ili drugo: ili u potpunosti izražavamo 
našu bit srećom i zadovoljstvom ili se 
nalazimo u iscjeljujućem ciklusu koji 
izaziva veću svijest o sebi, a to na 
kraju, zaobilaznim putem, također 
omogućuje snažnije izražavanje naše 
biti, što onda u naše živote donosi 
više radosti i zadovoljstva. To je novi 
obrazac devedesetih. 

Na duhovnoj razini, svakoga trenut¬ 
ka biramo između ljubavi i straha. I 
to činimo u svakome trenutku, bez 
obzira na to jesmo li toga svjesni. 
Biramo između toga hoćemo li se 
braniti ili ne, hoćemo li biti povezani 
i individualni ili nepovezani i odvojeni. 
Izbor ljubavi znači dopustiti našoj biti 
da prosijava. Ako u nekome trenutku 


nismo u stanju provesti taj izbor, tada 
se sljedeći izbor ljubavi odnosi na 
prihvaćanje našega ljudskoga stanja 
onakvim kakvo jest i na rad kroz još 
jedan iscjeljujući ciklus ili životnu lekciju 
kojim ćemo doseći veću svjesnost o 
samome sebi. 

Nema osuđivanja onoga što odabe¬ 
remo. Iscjeljujući ciklus ili životna lekcija 
častan je izbor. Naš izbor da budemo 
u fizičkome svijetu predstavlja izbor 
prolaženja kroz iscjeljujuće cikluse. 
Potrebna je hrabrost da se bude ovdje. 
Vrijedni smo štovanja i hrabri, jer smo 
odabrali biti ovdje. Heyoan kaže da je 
jedini razlog našega boravka ovdje taj 
što u svakome trenutku biramo ostati 
ovdje. Nikakav vanjski bog nas ne tjera 
da ovdje ostanemo, nikakva stara karma 
nas ne primorava da tu budemo. Mi 
smo izabrali to ljudsko stanje. Dio 
ljudskoga stanja predstavlja to što na 
ovom stupnju razvoja nismo u stanju 
uvijek odabrati izražavanje naše biti. 
Još ne znamo kako to činiti. Još nismo 
naučili vječnu ljubav, no radimo na 
tome i dosta nam dobro ide. Odlučili 
smo da se to putovanje isplati i stoga 
smo ovdje. Svi smo se nadali usavrša¬ 
vanju i željeli ga. Svi smo ovdje da 
bismo naučili tko smo, jednako na 
najmikroskopskijoj kao i na makroskop- 
skoj razini. 

Stoga, dopustiti svjetlosti da izroni 
iz izvora središnje zvijezde predstavlja 
iscjeljujući proces. Što više budete svojoj 
pravoj biti omogućili da prosijava kroz 
svaku stanicu vašega bića, kroz svaku 
stanicu vašega tijela, bit ćete zdraviji i 
sretniji. 

Da bih vam predočila kako izgleda 
iscjeljivanje, odabrala sam iscjeliteljsku 
seansu koju sam davala liječniku kojeg 
ću zvati Richard W 

Obično tražim od pacijenta da 
prigodom dolaska ispuni jedan upitnik 
i porazgovara sa mnom. Budući da je 
Richarda veoma zanimao moj rad, nije 
mi uopće dao nikakvu uvodnu oba¬ 
vijest. 

Za njega je to bila neka vrsta 
testa kojim bi provjerio daju li VOP i 
iscjeljivanje podatke i jesu li od koristi. 
Bio je zadovoljan iscjeljivanjem te je 
prijepis dao svojemu osobnom liječniku, 
dr. Georgeu Sarantu. Dr. Sarant je 
napisao pismo uspoređujući medicinske 
nalaze i medicinske dijagnoze s obavije¬ 
stima dobivenim VOP-om za vrijeme 
iscjeljivanja. Njegovo pismo slijedi 
prijepis. 


Prijepis iscjeliteljske seanse s 
pacijentom Richardom W. 


(Richard W. i Barbara sjede jedno 
nasuprot drugome udaljeni oko 
metar i pol.) 

BARBARA: Trebate ojačati vašu 
donju polovicu, prvu čakru i područje 
zdjelice. Malo je poremećen metabo¬ 
lizam šećera; štitnjača ne radi dovoljno 
i vjerojatno biste mogli malo pročistiti 
jetru. Nešto se zbiva u smislu vaše 
asimilacije hranjivih tvari u tankome 
crijevu. Nije toliko učinkovito koliko 
bi trebalo biti. Imate li problema sa 
začepljenosti? 

RICHARD W: Ne. 

BARBARA: Vaša bi trtična kost 
trebala biti malo pokretljivijom. Znate, 
kada dišete pomiču se tjeme i trtica. 
To je djelomično razlog što u donjoj 


polovici imate manje snage nego što 
biste mogli. Sigurna sam da ste se 
time također bavili u smislu vaše karak¬ 
terne strukture. (Karakterna struktura 
je termin iz bioenergetske terapije koji 
povezuje fizičku strukturu tijela s psiho¬ 
loškim ustrojstvom osobe.) No slabost 
je djelomice prouzročena trticom - 
ona nije dostatno elastična. Radit ću 
na tome. Peta i prva čakra jesu one 
koje su ponajprije pogođene karaktero¬ 
logijom mazohizma. Najprije želim raditi 
na problemu u trećoj čakri koji je, 
kao što vidim, posljedica iskustva iz 
djetinjstva. U smislu psihodinamike, on 
se odnosi na vaše povezivanje s ljudima. 
U trećoj čakri postoje neke stare stvari 
u svezi s vašom majkom i ocem koje 
čine to područje najslabijim mjestom 
u tijelu. 

Mislim da vama ne bi bilo teško 
naučiti gledati u tijelo. Vaše treće oko 
je prilično otvoreno - tu imate mnogo 
energije. Jeste li pokušavali? Jeste li 
što vidjeli? 

RICHARD W: Samo slabi obris. To 
je sve. I ponekad vidim stvari i nisam 
siguran jesu li stvarne ili ne. 

BARBARA: Ono što trebate napraviti 
s dvojbom jeste li to vidjeli u udžbeniku 
ili u tijelu, jest da potražite anomalije 
kojih nema u udžbeniku. Vjerojatno 
ste provodili autopsije. I to trebate 
izdvojiti. No ako ostanete gledati u 
tijelo, naposljetku ćete pronaći stvari 
koje ranije niste vidjeli i to će vam 
pomoći. 

Ne znam je li to normalno ili ne, 
ali desna strana vaše štitne žlijezde 
manja je od lijeve. Biste li skinuli 
kravatu? Malo mi je teško promatrati. 
Gledam ne događaju li se nekakve 
fiziološke stvari u vašem srcu. 

Što dakle poduzimate u svezi sa 
stresom? Radite li dugo? 

RICHARD W: Ništa posebno. Vidite 
li nešto fiziološko? 

BARBARA: Ne znam točno. Ići ću 
dublje ... Ali vidim da ste bili pod 
stresom. (Stanka; ispitivanje srca VOP- 
om; još uvijek sjedim nasuprot njemu 
udaljena metar i pol.) Kad gledam 
srce, problem se zapravo nalazi na 
ovoj strani, straga. (To se odnosi na 
donji desni dio stražnjeg srčanog zida.) 
Taj stražnji dio izgleda malo ... mišičje 
izgleda malo tvrđim. Kasnije ću pronaći 
bolje riječi. (U tom sam trenutku 
zadržala obavijest za sebe ne želeći 
ga uznemiriti.) 

(Richard W. prelazi na stol i Bar¬ 
bara započinje raditi. Prošlo je nešto 
vremena.) 

BARBARA: Govorit ću malo o ono¬ 
me što upravo radim. Radi se o nečemu 
čega nema u mojoj knjizi. Radit ću na 
nečemu za što sam utvrdila da se 
nalazi dublje od aurinog polja. Ljudi 
koji se bave borilačkim vještinama se 
time koriste. To vam je poznato. Ojačat 
ću točku koja se zove tan tien. 

Samo da znate, razlog zbog kojega 
sam vas pitala o začepljenosti jest taj 
što mi se čini da se zbiva nešto u 
svezi s ravnotežom tekućina u vašem 
tijelu. 

S motrišta vidovnjaka, kada radim 
na iscjeljivanju hare, događa se to da 
se čitava donja polovica (tijela) počinje 
otpuštati u smislu njegovog rastapanja 
i preoblikovanja. I sakroilijačni zglob 
na desnoj strani nije na mjestu te 
radim na njemu. Prednji dio zgloba 
se zaglavio... 

(Prolazi vrijeme.) 

To što sada radim jest, postoji 
akupunkturna linija, meridijan ovdje 
gore koji prolazi sve do ovog mjesta 
ovdje i ja ga pokušavam energizirati... 
Radim i na ligamentima, upravo u 
ovom području. Sada se druga čakra 
počinje puniti. 

Rekonstruirala sam prvu čakru na 
zlatnoj razini polja, što je sedmi sloj 


aure. Prva čakra dolazi točno do trtice 
i sjedi na spoju sakruma i trtice. Tu 
je postojao manjak energije; to se 
nastavlja gore do desnog sakroilijačnog 
zgloba i dalje uzduž cijeloga tijela. 

(Prolazi vrijeme.) 

Gdje sam sada; iz moje perspektive 
to je žučna vrećica... A sada prelazim 
u područje treće čakre. U stvari, jetra 
ne izgleda loše; mnogo je čišća nego 
što sam mislila. Ovdje je jedno područje 
straga u donjem dijelu; unutrašnjost 
stražnje strane jetre je ustajala... 

Što sada zapravo radim, pokušavam 
žučnu vrećicu natjerati da izbaci nešto 
svojega sadržaja. Na aurinoj razini je 
otišlo. No to nužno ne znači da je 
otišlo i na fizičkoj razini. Sada čujem 
da će reagirati preko noći. Ja obično 
stvari ne objašnjavam u hodu, no sada 
to radim budući da ste liječnik. 

Sada sam na trećoj čakri, radeći 
na četvrtoj razini aure. 

Imate li brata? Nekoga s kim ste 
bili veoma bliski oko dvanaeste godine? 
Je li umro ili se nešto dogodilo? Pao 
je sa stabla? U pitanju je neki gubitak. 
Ovdje je to ostalo ili se zaglavilo u 
tijelu. Ćini se kao da je brat. Ta trauma 
s bratom u vašoj trećoj čakri nalazi se 
u obliku vrtloga koji kao da je istegnut 
prema van i obješen prema dolje, to 
je zanimljivo. Tu aurinu konfiguraciju 
sam vidjela nekoliko puta i uvijek je 
bila povezana s pretjeranom težinom. 
(Richard W. je predebeo.) No sada 
kada je prvi puta vidim povezanu s 
tim prijateljem ili bratom, to je nešto 
novo. Psihološki, to je povezano s 
ocem. (Radi se o desnoj strani čakre 
solarnoga pleksusa.) Zatim, tu se nalazi 
sve ono s vašom majkom (lijeva strana 
čakre solarnoga pleksusa). Iz onoga 
što vidim, vaš je odnos s ocem bio 
mnogo zdraviji od onoga s majkom. 
Ima još toga (u aurinom polju) čime 
bi se trebalo pozabaviti. 

Dakle sada radim neku vrstu pove¬ 
zivanja cijelog tog područja. Čakra je 
u ovome području, blizu gušterače, 
bila razderana. 

RICHARD W: Radi li se o stvarima 
s majkom? 

BARBARA: Da. Upravo krećem u 
to područje (s iscjeljujućom energijom) 
kako bih ga ponovno spojila. Ako 
budem dulje na njemu radila, ići ću 
sve dublje i dublje. Upravo ga nekako 
vraćam, upravo ga započinjem spajati 
na prvoj razini aurinoga polja. Možda 
ćete osjetiti da se radi o povezivanju 
cijele te stvari. Jednostavno o jačanju 
cijeloga područja. 

(Vrijeme prolazi. Barbara intonira 
iscjeljujuće zvukove u pankreasni dio 
solarnoga pleksusa.) 

Sada više utječe na drugi sloj, či¬ 
ni ga lakšim, kao da ga ublažava. 

(Barbara u tišini završava iscjelji¬ 
vanje i odlazi. Richard W. se odmara 
petnaest-dvadeset mnuta. Zatim se 
Barbara vraća kako bi razgovarala 
o iscjeljivanju. Obično se iscjeljivanje 
ne komentira tako široko. Za pacijenta 
ja važno da se odmori. U ovom slu¬ 
čaju, budući da je Richard W bio 
liječnik, vodio se duži, podrobniji raz¬ 
govor. ) 

BARBARA: U redu, restrukturiranjem 
treće čakre i ponovnim pokretanjem 
energija u sustavu, osjetit ćete olakšanje 
u području srčane čakre. Srčana je 
čakra pokušavala obaviti posao dvije 
čakre. 

RICHARD W: Vidite li što u svezi 
s mojom srčanom čakrom? 

BARBARA: Da. Ima nekoliko stvari 
koje nisam rekla. Slabost gušterače 
utjecala je na lijevi bubreg. Svi organi 
imaju duboke pulseve koji su svi sin¬ 
kronizirani u zdravlju. (U bolesti oni 
nisu sinkronizirani.) Prošloga mjeseca, 
jedna studentica i ja radile smo na 
osobi s transplantiranom jetrom; mo¬ 


rale smo ponovno usklađivati pulseve 
svih organa. Budući da je vaša gušterača 
bila loša, morala se uskladiti u pulsu 
s jetrom, a zatim s bubregom. Izgledalo 
je gotovo kao da su bubrezi energetski 
bili zaglavljeni, povučeni gore i zaglav¬ 
ljeni, očito ne na fizičkoj razini, preko 
gušterače. A kada sam na tom mjestu 
radila, povukla sam ih natrag. 

U srcu postoji zastoj. Kao da ova 
strana srca (lijeva) ima više energije 
od ove strane, no glavni uzrok nije 
srce. 

Uzrok je slabost u donjim čakrama 
tako da ste prekomjerno kompenzirali 
srcem. I stalno sam čula Heyoana gdje 
govori: “Kada se povežeš s pacijentima, 
trebaš se početi fokusirati na haru i 
donje čakre.” Razlog zbog kojeg postoji 
slabost i zagušenje duboko u srcu jest 
razderana ova čakra (treća čakra). Pretje¬ 
rano se kompenzirala tjerajući energiju 
ovuda. Sjećate li se još da se akupun- 
kturna linija koju sam spominjala penje 
ovuda? 

U srcu je bilo manje energije na 
desnoj strani nego na lijevoj. Stoga 
sam je (energiju) prebacila. Ne bi me 
čudilo ako ste ovdje osjećali zastoj. 1 
druga stvar, ako ste brinuli zbog aritmije, 
uzrok je u području treće čakre, a ne 
neki drugi uobičajeni razlog. 

Ja znam da ovo nije uobičajeno. 
No ja mogu promatrati i sve te druge 
stvari, kolesterol i masnoće i takve 
stvari. Ima nešto malo i toga. 

No srce samo po sebi, kada bude 
podržavano nižim organima i metabo¬ 
lizmom u tijelu i donjim čakrama, bit 
će u redu. Stoga se moja preporuka o 
tome što trebate raditi odnosi na to 
da morate stvarno ojačati ovdje (u 
vašoj donjoj polovici). Sada je sve ovo 
(treća i četvrta čakra) rekonstruirano, 
tako da ćete se osjećati drugačije u 
tom području. Mnogo sam snage uvela 
u haru, tan tien i radila sam na trtici. 

Stoga (stanite) na noge, i kada budete 
u bolnici (radeći), stvarno osjećajte 
haru i tu se povezujte. Umjesto da se 
s pacijentima povezujete samo ovdje 
(područja srca i solarnog pleksusa), 
ojačajte haru. U redu je koristiti se 
tim čakrama (srce i solarni pleksus), 
ali preko tih čakra, treće i četvrte, sta¬ 
vite poklopac. Samo zamislite neki mali 
poklopac koji vas štiti. I to bi bilo to. 

Želite li me još nešto pitati? 

RICHARD W: A moja struktura — 
jesam li jako težak? 

BARBARA: Karakterološki? Da, mazo- 
hističko-psihopatska. 

RICHARD W: I nema protoka? 
Postoji premještanje prema gore i 
energija uhvaćena u torzu? 

BARBARA: Da. 

RICHARD W: Fizički, imao sam 
infarkt prije dvije godine. Što ste mislili 
kad ste rekli da srce radi posao za 
dvojicu? 

BARBARA: Na dvije čakre. Srčana 
čakra je također radila posao treće 
čakre. Sjećate li se da sam rekla da su 
ti mišići (na stražnjoj strani srca) - 
gotovo kao da je prava riječ stari. 
Nisam to željela reći jer je to bila 
prilično negativna izjava. No ti mišići 
gotovo kao da su - znate kako ljudi 
kad ostare izgube vezivno tkivo u 
mišićima, pa postanu žilavi i tvrdi? 
Tako izgleda mišičje na stražnjoj strani 
desne srčane klijetke, poput kartona. 
Ne znam slaže li se to s ičim. 

RICHARD W: S ožiljkom. 

BARBARA: To je to. 

RICHARD W: Zato se moj unutarnji 
srčani zid dobro ne pokreće (to mi je 
rekao kardiolog). Tvrd je. Ožiljak, mrtvi 
srčani mišić. 

BARBARA: Samo na ovoj strani ili 
cijelo srce? Zato što gornji dio izgleda 
mnogo bolje. 

RICHARD W: Donji dio, unutarnji 
zid desnog atrija je krut jer... 


BARBARA: Ja to vidim na stražnjoj 
desnoj strani. 

RICHARD W: (Pokazuje na stražnju 
stranu srca, u područje koje Barbara 
promatra.) Tu je ožiljak, pa se ne 
kontrahira snažno. Ali (vi kažete) prob¬ 
lem je tada stvarno niže. 

BARBARA: Uzrok je slabost ovdje 
(solarni pleksus), problem s metabo¬ 
lizmom šećera, čitava ta pocijepana 
čakra, i zatim to što se ne spuštate 
kako biste se doista odmorili u svojoj 
snazi koja se nalazi ovdje dolje (tan 
tien). Zato bi vam stvarno odgovaralo 
nešto poput tai chija, jer bi preraspo¬ 
dijelilo snagu. Za vas nije dobro da 
se previše povezujete s pacijentima 
preko srca. Nije dobro zato jer je već 
opterećeno zbog ove slabosti koju 
vidim. 

Znači prije dvije godine ste imali 
infarkt? 

RICHARD W: Imao sam operaciju. 

BARBARA: Operaciju? To mi je 
promaklo. Stavili ste bypass? A znate 
što sam ja vidjela? Izgledalo je smiješno 
- kao da je čitava vaša aorta bila 
pomaknuta ovamo (udesno) predaleko, 
i ja sam je gurnula natrag. (Na ener¬ 
getskoj razini.) Svu energiju uzduž aorte 
ja sam gurnula natrag ulijevo. Pretpo¬ 
stavljam da su je pomaknuli za vrijeme 
operacije. 

RICHARD W: Vjerojatno jesu. 

BARBARA: Zato postoji takva razlika 
između desne i lijeve strane ovdje (u 
području srca). 

Često se za vrijeme operacije organi 
pomiču iz mjesta određenog strukturom 
polja. Ako organ nije pravilno vraćen 
u tu matričnu strukturu, neće dobivati 
životnu energiju potrebnu za ispravno 
funkcioniranje. To kasnije izaziva pore¬ 
mećaj u radu organa budući da ener¬ 
getska tijela služe kao energetska matri¬ 
čna struktura gdje se stanice i organi 
hrane i rastu. Stoga je nakon svake 

operacije prijeko potrebno fizički or¬ 
gan namjestiti u njegov energetski 
organ i povezati energetska tijela s 
fizičkim tijelom. To sam ja učinila s 
aortom ovoga pacijenta. 

Nažalost, u vrijeme iscjeljivanja 
Richarda W, upravo sam zatvarala svoju 
iscjeliteljsku praksu kako bih imala 
vremena za podučavanje i pisanje i 
nisam ga ponovno srela. Bilo bi zanim¬ 
ljivo znati kako bi stvari napredovale 
da smo nastavili s iscjeljivanjem. 

Zamolila sam dr. Saranta da napiše 
pismo u kojem bi dao medicinske 
podatke o Richardu W koji bi se mogli 
usporediti s opažanjem. Evo ga. 


Pismo dr. Georgea Saranta s 
komentarom iscjeliteljske 
seanse Richarda W. 


U prošlosti odnos iscjelitelja i liječ¬ 
nika nije bio osobito plodonosan niti 
produktivan, a povijest odnosa organizi¬ 
rane medicine i neortodoksnih sustava 
liječenja bio je još gori. Sjećam se iz 
studentskih dana, podrugljivih i omalo- 
važavajućih primjedaba profesora i ko¬ 
lega o iscjeliteljima i drugim sustavima 
liječenja. Mislim, međutim, da su 
tradicionalni stavovi počeli malo omek¬ 
šavati. Nalazimo liječnike koji pacijente 
šalju alternativnim zdravstvenim radni¬ 
cima i iscjeliteljima, a i neke koji su 
i sami postali iscjelitelji. U tom kon¬ 
tekstu, svakako mi na um padaju imena 
(između mnogih) poput dr. Norm 
Shealy, dr. Bernie Siegel, dr. Brugh 
Joy. 

Ja sam svog pacijenta Richarda W. 
poslao k Barbari Brennan zbog nekoliko 
razloga. Richard W, također liječnik, 
znatno se zanima, kao i ja, za iscjelitelje 
i iscjeljivanje koji nisu ortodoksni. 
Povijest bolesti Richarda W jest takva 


da je u trideset sedmoj godini prebolio 
masivni infarkt donjeg zida miokarda 
te se podvrgao operaciji premoćivanja 
koronarnih arterija. Također je imao 
infarkt i prilično oštećenje desne pret- 
klijetke (čije se značenje vidi iz gornjeg 
opažanja). Richardov otac je umro u 
dobi od trideset osam godina i u 
vrijeme bolesti, Richard se svakako 
mučio s osjećajem bespomoćnosti, kao 
da nema izlaza iz emocionalne i 
situacijske kaljuže u kojoj se nalazio. 
Zanimalo ga je dobiti drugačiji pogled 
na njegovu bolest. 

Odlučili smo da će najbolji plan u 
svezi odlaska k Barbari biti, ne reći joj 
ništa a priori i vidjeti s čim će izaći. 
Njezino je opažanje bilo uistinu nevje¬ 
rojatno i prilično zastrašujuće. Premda 
nije rekla: “Aha! Imali ste infarkt”, 
njezino je opažanje dalo vrijedan i 
prilično nevjerojatan opis miokarda koji 
je oštećen ishemijom; to jest, opisala 
je srce koje je doživjelo koronarni 
udar. Opisala je zastoj u srcu... i slabost 
i zagušenost koji su duboko u srcu... 
Veoma je zanimljiv njezin komentar da 
lijeva strana srca ima manje energije 
od ove (desne) strane ... jer u stvari, 
Richard W je doživio oštećenje mišičja 
i lijeve i desne klijetke, ali također i 
desne pretklijetke. Desni atrij je najviše 
oštećen i vjerojatno je to Barbara vidjela 
(“žilavi i kruti... mišići niže desne 
komore srca”). Anatomski, ako gledate 
stražnji dio srca, uglavnom se sastoji 
od desne pretklijetke i klijetke. Kad 
biste mogli gledati kroz nečija leđa u 
srce, vidjeli biste uglavnom desnu 
pretklijetku i klijetku; a taj žilavi i 
kruti dio Richardovog srca bila je 
njegova (oštećena) desna pretklijetka i 
klijetka. Bilo je nemoguće da Barbara 
to zna osim preko njezine sposobnosti 
gledanja unutar tijela. 

Ni druga opažanja nisu ništa manje 
impresivna: Barbara je naglasila da je 

“njegov metabolizam šećera malo 
poremećen”, što, zanimljivo, nije bio 
klinički problem sve do gotovo dvije 
godine nakon opažanja. Richard W 
sada ustvari ima tip II. šećerne bolesti. 
Zanimljivo je pretpostaviti da je odgoda 
klinički izražene bolesti nastala nakon 
podešavanja njegovog energetskog polja. 
Richardu W u to vrijeme nije bilo 
poznato da ustvari također postoje i 
biokemijski dokazi lagane jetrene dis- 
funkcije. 

Vrijednosti testova jetrenih funkcija 
su umjereno povećani, potvrđujući 
Barbarinu izjavu (“mogao bi malo 
pročistiti jetru”). Njezin komentar o 
štitnjači čija je aktivnost smanjena, nije 
mogao biti potkrijepljen; funkcionalni 
testovi štitnjače ostali su biokemijski 
normalni. 

Ostali dijelovi opažanja bili su 
funkcionalno ispravni, no formalno 
pogrješni. Zanimljivo je usporediti neka 
Barbarina opažanja sa snovima, ili s 
ljudima koji telepatski primaju podatke. 
Oni su ponekad gotovo u pravu. To 
jest, dok je općenita vrijednost izvješća 
nesumnjivo točna, postoje neki mali 
izuzeci. 

Tako, nije Richardov brat umro kada 
mu je bilo dvanaest godina, nego 
njegov otac kada mu je bilo devet 
godina. No Richard W priznaje da je 
odnos s ocem bio bratski. Čini mi se 
da treba još rada i istraživanja nekih 
određenih vrsta opažanja. Dok je Bar¬ 
bara potpuno točno vidjela i opisala 
anatomske i fiziološke nepravilnost 
Richardove desne pretklijetke i klijetke, 
nije posebno komentirala lijevu klijetku. 
Je li to možda zato što je lijeva klijetka 
položena više u stranu u grudima pa 
se do nje ne može odmah doprijeti? 
Pitanja za razmišljanje. 

Bioenergetski, Richard W stvarno 
ima čvrstu i spastičnu dijafragmu - to 
jest, ima dosta ozbiljan dijafragmatični 


blok koji je Barbara opazila i šire 
obrazložila. Zanimljivo je da je opazila 
zastoj u srcu koji je pripisala tom 
bloku. 

Vjerujem da se liječnici najbolje 
mogu koristiti uslugama iscjelitelja 
bivajući širokoumnima i imajući na 
pameti da nikako nemaju niti prvu 
niti zadnju riječ o bolesti i oboljenjima. 
Trebali bismo biti malo skromniji i 
bez predrasuda. 

Richard W je dao neke zanimljive 
komentare na opažanja: utvrdio je da 
ga je to iskustvo nevjerojatno i duboko 
ganulo, makar svjesno ne može odrediti 
zašto ili što je to bilo tako ganutljivo. 
I rekao mi je da je nekoliko sati 
nakon promatranja, postao krajnje 
umoran i morao odrijemati oko sat 
vremena. Usporedio je to s umorom 
koji je doživio nakon akupunkturnog 
tretmana. 

Svakako se nadam da će biti mnogo 
više dogovora između liječnika i 
iscjelitelja. Svatko bi od njih imao velike 
koristi od takvog zajedničkog pothvata. 

Liječnici holisti 

Što rade: 

Liječnici holisti su doktori medi¬ 
cine koji rabe neke vrste prirodnih 
terapija kao što je homeopatija, akupun¬ 
ktura, prehrana ili neke druge stvari. 
Liječnici holisti smatraju da svi aspekti 
života stvaraju i podržavaju stanje pot¬ 
punog zdravlja. 

Oni analiziraju prehrambene, emoci¬ 
onalne, duhovne vrijednosti pacijenta, 
kao i vrijednosti njegovog životnog 
stila i okruženja kako bi liječili po¬ 
jedinca, a ne bolest. Liječenje se obično 
sastoji od nekoliko postupaka, svaki 
prilagođen različitim aspektima pacijen¬ 
tovog života. 

Cilj je postići puniji, sveopći osjećaj 
blagostanja. Liječnik holist stvara surad¬ 
nički odnos s pacijentom i pomaže 
mu u njegovom procesu samoiscjelji- 
vanja. 

Pacijent uči da vlastita odgovornost 
prema zdravlju igra glavnu ulogu u 
procesu liječenja. 


Liječnici naturopati 

Što rade: 

Djelokrug prakse naturopatskih liječ¬ 
nika uključuje sve aspekte smrti o 
obitelji od prirodnog porođaja do geri¬ 
jatrije. Njihov rad je dopušten u mno¬ 
gim državama i nekoliko kanadskih 
pokrajina. 

Ti su liječnici učili prirodnu medi¬ 
cinu. Učenje uključuje četiri godine 
postdiplomskog studija, uključujući 
dvije godine medicine i različite vrste 
prirodnoga liječenja. 

Ono obuhvaća ljekovito bilje, hidro- 
terapiju i manipulaciju uz posebno 
područje prirodnog poroda, homeo¬ 
patiju i akupunkturu. 


Liječnici osteopati 

Što rade: 

Tu je disciplinu započeo Andrew 
Still krajem devetnaestog stoljeća kako 
bi poučavao manipulaciju kostima i 
unaprijedio prirodno liječenje. Osteopa- 
tija pomaže tijelu da stimulira i obnavlja 
svoj imunološki sustav i vrlo je učin¬ 
kovita u tretiranju mnogih autoimunih 
poremećaja poput artritisa. Ti se liječnici 
koriste sustavom liječenja koji pospješuje 
ponovno usklađivanje tijela manipula¬ 
cijom kojom ispravljaju poremećenu 
strukturu i funkciju. 

Specijalizirali su liječenje problema 
manipulacijom mišića i zglobova. Liječ¬ 
nici osteopati u potpunosti su obrazo¬ 
vani prema istim standardima kao 
liječnici, a dobivaju i dodatna široka 
učenja o tjelesnoj strukturi i funkcio¬ 
niranju. 


Liječnici kiropraktičari 

Sto rade: 

Doktori kiropraktičari specijaliziraju 
se za manipulaciju i namještanje kralješ¬ 
nice. Tu je disciplina započeo Daniel 
Palmer 1895., a temelji se na teoriji 
da subluksacija kralješnice potiče prirod¬ 
no zdravlje. Kiropraktičari analiziraju i 
ispravljaju djelovanja na spinalne živce 
koja mogu biti posljedica fizičke traume, 
utjecaja tijekom poroda, mentalnoga 
stresa, pogrješne prehrane ili lošega 
držanja. 


Nutricionisti 


Što rade: 

Nutricionisti se koriste dijetom kao 
terapijom. Određuju pacijentove osobne 

prehrambene potrebe kao i moguće 
alergije na hranu. Zatim daju određene 
upute o prehrani i dodacima hrani 
kao što su vitamini i minerali koji se 
uzimaju u redovitim intervalima kroz 
dulje vremenske razdoblje, u svrhu 
održavanja zdravlja i liječenja bolesti. 
Dijetamim mjerama mogu se učinkovito 
riješiti mnoge uobičajene tegobe. 


Homeopati 

Što rade: 

Homeopatiju je u Njemačkoj zapo¬ 
čeo Samuel Hahnemann (1755-1845), 
a u Americi je utemeljena u devetnaes¬ 
tom stoljeću kao glavni oblik prirodnoga 
liječenja. To je prirodna farmaceutska 
znanost koja koristi tvari biljnog, mine¬ 
ralnog i životinjskog porijekla, a temelji 
se na pretpostavci da te, prirodno 
dobivene tvari mogu liječiti simptome 
bolesti slične onima koje same izazivaju 
ako se uzmu u prevelikoj količini. 
Svaki lijek propisuje se pojedinačno 
prema tome na koji način stimulira 
imunološki i obrambeni sustav bolesne 
osobe. Ponakad se naziva “kraljevskom 
medicinom”. 


Akupunkturisti 

Što rade: 

Kinezi akupunkturu smatraju obli¬ 
kom održavanja zdravlja koji stimulira 
tjelesnu sposobnost održavanja i balansi¬ 
ranja samoga sebe. Temelji se na teoriji 
da se elektromagnetska životna snaga 
u svom neprekidnom protoku kroz 
tijelo kanalizira mrežom “meridijana”. 

U određene točke duž meridijana 
ubadaju se igle kako bi stimulirale ili 
raspršivale protok životne snage u svrhu 
ispravljanja neke neravnoteže. 


Akupunkturni tretman ne rabi stan¬ 
dardizirane sustave odnosa između od¬ 
ređenih bolesti i tehnika, nego svakog 
pojedinca tretira kao poseban, jedinstve¬ 
ni slučaj. 


Strukturalni terapeuti 

Što rade: 

Koriste se tehnikom razvlačenja i 
pokretanja vezivnoga tkiva (fascija) kako 
bi produžili i utravnotežili tijelo uzduž 
njegove prirodne okomite osi. 

Iskrivljenja vezivnog tkiva mogu 
nastati kao reakcija i kompenzacija neke 
ozljede, emocionalne napetosti, prošlih 
trauma, ili obrazaca pokreta uvjetovanih 
stanjima u ranome djetinjstvu. Potpuni 
tretman sastoji se od deset seansa ko¬ 
je se kreću od površinskih područja 
zategnutosti, do potpune reorganizacije 
većih tjelesnih segmenata. 


Maseri 


Što rade: 

Terapije masažom koriste se od 
Hipokratovih vremena u četvrtom stolje¬ 
ću pr. Kr. 

Temeljna filozofija masaže jest ma- 
nupulirati mekim tkivima radi pojača¬ 
vanja tjelesnog nastojanja da se samo 
izliječi. Sastoji se od fizičkih metoda 
koje uključuju primjenu fiksiranog ili 
pokretnog pritiska, držanje i pokretanje 
dijelova tijela. 


Psihoterapeuti 

Što rade: 

Psihoterapeuti rade na pacijentovom 
emocionalnom ustrojstvu koje je pore- 

mećeno traumom iz djetinjstva ili 
drugim uzrocima. Neki se tim proble¬ 
mima bave u odnosu na vezu um- 
tijelo. Poznati su kao tjelesni psihote¬ 
rapeuti. 


Iscjelitelji 

Što rade: 

Kao što je objašnjeno u ovoj knjizi, 
iscjelitelji rade dodirujući ili ne dodi¬ 
rujući tijelo kako bi time uravnotežili 
i napunili aurino polje. Oni u pacijenta 
kanaliziraju iscjeljujuću energiju izaziva¬ 
jući potpuno ili djelomično izliječenje 
nekog dijela tijela. 

Iscjeliteljska škola Barbare 
Brennan 

Specijalizirana i visoko cijenjena 
školska ustanova posvećena istraživanju 
i obogaćivanju iscjeljivačke znanosti. 
Osnovana 1982, Iscjeliteljska škola 
Barbare Brennan privukla je studente 
svih zanimanja i podrijetla iz cijeloga 
svijeta na studij znanosti iscjeljivanja. 
Škola se sastoji od dva dijela: 

Uvod u znanost iscjeljivanja 

Putem radionica, predavanja, semi¬ 
nara i iscjeljivanja, studenti započinju 
otkrivati tajne iscjeliteljske znanosti, 
ispitujući iscjeliteljske principe i istražu¬ 
jući golemi broj aspekata ljudskoga 
iskustva upletenih u proces iscjeljivanja. 

Odobreni program iscjeliteljske 
znanosti 

Ovo školovanje na fakultetskoj ra¬ 
zini vodi do profesionalne prakse 
isjeliteljske znanosti. Obuhvaća četvero¬ 
godišnja razdoblje predavanja i učenja 
kod kuće i uključuje i pismene i 
praktične ispite. Školovanje učitelja traje 
još dvije godine. Moguće je i školovanje 
medicinskih sestara, masera i akupunk- 
turista. 

Pripadnost priznatom univerzitetu 
alternativnih znanosti omogućuje stu¬ 
dentima da svoj studij iskoriste kao 
glavni dio magistarskog rada ili dokto¬ 
rata. 

Školovanje obuhvaća studij ljudskog 
energetskog polja (LJEP) ili aure i sa 
znanstvene točke motrišta i sa stajališta 
kliničkih opažanja iscjelitelja. Poučava 
anatomiju i fiziologiju LJEP-a; psihodi- 
namiku LJEP-a uključujući energetske 
blokade i obrambene sustave koji se 
prikazuju u LJEP-u; razvitak visoko- 
osjetilne percepcije za promatranje aure 


i dobivanje obavijesti o uzroku bolesti; 
kanalizirano duhovno vodstvo; iscjelji¬ 
vanje hare; iscjeljivanje središnje zvijezde 
i mnoštvo drugih iscjeliteljskih tehnika. 
Istražuje individualne probleme kroz 
doboki osobni proces usmjeren k 
razotkrivanju jedinstvenog iscjelitelja u 
sebi. Pet puta godišnje održavaju se 
petodnevna predavanja na Long Islandu, 
New York. 

Za dodatne obavijesti pišite, faksi¬ 
rajte ili telefonirajte: 

The Barbara Brennan School of 
Healing 

PO. Box 2005 
East Hampton, NY 11937 
telefon 1-700-HEALERS FAX 1-700- 
INLIGHT 

Ako zovete s telefona koji ne pri¬ 
pada AT&T mreži nazovite: 

10 + ATT+0 + 700+broj. 

Barbara Ann Brennan je iscjeliteljica, psihoterapeutica i znanstvenica koja je više od 
dvadeset godina posvetila ispitivanju i istraživanju ljudskog energetskog polja. 
Nakon magisterija iz atmosferske fizike na Wisconsinskom sveučilištu radila je kao 
znanstveni istraživač u Goddard Space Flight centru NASA-e (Goddardovom centru 
za svemirske letove). Bioenergetsku i ćore terapiju učila je na Institutu za 
psihofizičku sintezu, te u Zajednici cjelovite ličnosti u Washingtonu D. C. bila je 
u klasi prvih diplomanata Instituta za novo doba dr. Johna Pierrakosa, sada 
poznatog kao Institut za ćore energetiku iz New Yorka. 

Njezina prva knjiga Iscjeliteljske ruke priznata je kao jedan od najznačajnijih 
tekstova o alternativnom liječenju našega vremena. Ona je utemeljiteljica i ravnateljica 
Iscjeliteljske škole Barbare Brennan iz East Hamptona, Long Island, gdje je razvila 
četverogodišnji priznati program iscjeljivačke znanosti. Njezine radionice, predavanja 
i demonstracije odveli su je širom sjeverne Amerike i Europe. 

SVJETLOST SE RAĐA 

Prva knjiga Barbare Ann Brennan, bestseller Iscjeljiteljske ruke, predstavila 
ju je kao jednu od svjetski najdarovitijih iscjeliteljica i učiteljica. Sada, u 
svojem dugo očekivanome novom djelu nastavlja započeto istraživanje 
ljudskog energetskog tijela ili aure - izvora našega iskustva zdravlja ili 
bolesti. Razvijajući dalje svoje poučavanje i praksu pokazuje kako možemo 
napredovati i kao pacijenti i kao iscjelitelji razumijevajući i radeći s našom 
najtemeljnijom iscjeliteljskom snagom - svjetlosti koja izvire iz samog 
središta naše ljudskosti. 

Jedinstvenim pristupom koji potiče suradnju iscjelitelja, pacijenta i 
drugih zdravstvenih djelatnika, knjiga Svjetlost se rađa objašnjava ono što 
iscjelitelj opaža vizualno, auditivno i kinestetički te kako svatko od nas 
može sudjelovati u svakoj fazi iscjeliteljskoga procesa. 

Predstavljajući fascinantan istraživački opus, od novoga obrasca iscjeljivanja 
koji se temelji na holografskoj znanosti do uvida u “razinu bare" i 
“ središnje zvijezde ”, knjiga Svjetlost se rađa zauzima vodeće mjesto 
iscjeljivačke prakse našega vremena. Otkrit ćete: 

• Kako svatko od nas može iskoristiti svoju urođenu moć 
iscjeljivanja sebe i drugih 

• Potpuni vodič pacijentu za rad s iscjeliteljem: kako se iscjeliteljeva 
tehnika i ciljevi razlikuju od tehnike i ciljeva liječnika i psihoterapeuta i 
kako ti stručnjaci mogu surađivati na najbolji način s ciljem bržeg 

iscjeljivanja 

• Sedam slojeva procesa iscjeljivanja: kako otkriti svoje potrebe na 
svakoj razini, te uputstvo koje Vas korak po korak vodi u stvaranju 

svojega osobnoga plana iscjeljivanja 
'• • Zapanjujuće nove spoznaje o energetskim interakcijama u 

međusobnim odnosima i kako kroz negativne obrasce prodrijeti do 
novih, pozitivnih ugovora s našim najbližima 

• Presudnu vezu između iscjeljivanja, kreativnosti i transcendencije 

• i još mnogo više 

Upotpunjena opisom slučajeva, vježbama te crtežima u crno-bijeloj 
tehnici i u boji, knjiga Svjetlost se rađa utire novi put iscjeljivanju, 

cjelovitosti i proširenoj svijesti. 

